
PUTOVANJE IZ DUBROVNIKA PREKO 
HERCEGOVINE U FOJNICU 


Odlučivši dijeliti se iz Dubrovnika put Fojnice, 
izađem 13 novembra 1840 u predgrađe Ploče gledati na 
taboru, ne bi.li se koji do Mostara našao kiridžija. Bijaše 
dan od pazara: množina svijeta i do 500 konja raznom 
robom natovareni. Stanem smatrati čeljad; muški obično 
su duga stasa, koštunjavog i veselog izgleda, nošnja na 
crnogorsku nalik (ovo se razumije za otuda obližnje s 
Crnom Gorom graničeće, kao u nahijama trebinjskoj, 
nikšićkoj i gačanskoj) izvan što glavu briju, duga do ko- 
ljena bjelača sa bensilajom pripasana, za bensilajom crno- 
pasac veliki nož i okovana mala puška, na ramenu struka 
od kostrijeti, a pod njom šara tankocijevka. Žene stasa 
su obično srednjega, pogleda  žalosno-metiljavog, u 
suknju duguljastu, najviše crnu obučene, a gdjekoja opre- 
gačom, raznim bojama ispletenom od vune, pripasane. Od 
sve ženske odjeće najviše putniku u oči upada okrunjena 
glava udate Hercegovke — kruna, koju one sad vijencem 
sad grivnom zovu. Djevojke neudate, udovice i starije 
žene krunu ne nose; a koje ju nose, iste žene Krune se 
zovu. Grivna ova skovana je naokrug na podobije krune od 
kalajisanog bakra, u gdjekojih od srebra; svrh nje trepeću 
na lančiću obješene pozlaćene pare ili gotovo najviše 
srebreni novci (vidi: Illyrien und Dalmatien von lanus 
Pannonius, Pesth 1816, str. 162 i bakrorez s potpisom 
Morlachin). 

Poslije tri sata popodne prekida se tabor (sastanak), 
i ja, našavši kiridžiju, ostavim Dubrovnik u društvu od 
preko 400 ljudi. Praćeni, po običaju, od carskog činovnika, 

koji se deputat zove, s nekoliko soldata i jednim oficirom, 
prođosmo pć sata odstojeću fortecu Srđe i pod njom selo 
Bosanku: Put ide sve naviše uz brdo, otprije žalostan, 
jedva da je paripče ići moglo, no sad se popravlja; tek u 
mrak pređosmo granicu drugog cara, prošavši najprije 
kroz selo dubrovačko Brgat. Odmah preko međe jest Ca- 
rina, mjesto gdje je turska jedna kuća, i u njoj iz Trebinja 
đumrukdžija. Društvo raziđe se kud koji u obližnja sela, 
a ja sa 8 kiridžija i 52 konja (svi kršćani osim jednog 
Turčina) nastavih put. Moj kiridžija sami kramar ostade 
đumruk plaćati. Kramar upravlja s turmom na putu, on 
isplaćuje đumruk i brodarinu, on se pogađa s trgovcima, 
kiridžije odabira, jol-teskeru (pasoš) uzimlje, jednom ri- 
ječju, on je kiridžiski starješina, kog oni na putu slušati 
moraju; a takovi obično odabira se čovjek ugledan, na- 
ipače bogat. 

Uputimo se po samom mraku. Parip podamnom 
skače od stijene do stijene, ni o čem čovjek ne misli, 
izvan hoće li glavu iznijeti iz onog bogaza. Po sata od. 
Carine po putu — da gori biti ne može — dođemo u prvo 
hercegovačko selo Uskoplje, gdje nam je prenoćiti valjalo. 
Kako po svoj Bosni, tako i ovdje, kuće su od puta udaljene, 
radi zuluma turskog, zato ti moje kiridžije, koji samo zimi u 
hanove idu, rastovariše nasred puta, a ja se uputim u han 
sa slugom handžije, koji bijaše rišćanin, kanoti i cijelo selo 
jest rišćansko. Nosaše preda mnom svijeću, te mi se malo 
razgali. srce mi se razveseli, i odmah pade mi na pamet da 
sam prijatelju obećao moje putovanje opisati, zato i počnem 
slugu pitati: koliko je u selu kuća, ko je od njega čitluk- 
saibija, i šta mu preko godine plaćaju. 

— Maleno je, — veli — selo od 12 samo kuća, ma nit 
imamo čitluksaibije, niti kome dinara jednog plaćamo. 
razmi caru harača. 

-—— Bogme ste vi srećni. 

— Jesmo, hvala Bogu, — odgovori mi on, i na moje 
dalje pitanje, zašto su od cara tako pomilovani, nastavi; 

— Starog zemana (doba) sva se obližnja sela odmet- 
nuše od cara, a mi mu ostadosmo vjerni; 12 naših djedova 
ode na đemlu protiv kralja Crnice, a kad ga car predobi, 
dade nam svoj verman, da nikom ništa ne dajemo. 

— A šta je bio taj Crnica? 

— Ta, bogami, vla. 

Na moja dalja zapitkivanja od toga fermana i kra- 
lja Crnice, reče mi, da on to ne zna, a da to znadu bolje u 
selu stari ljudi. | | 

Uto dođosmo i u han, od pojate u toliko različan. 
što se u njemu vatra loži. Jednako mislim kako ću zoru 
dočekati; iznutra uši, a s dvora dim bijahu moji mučitelji. 
Jadnom čovjeku pada na um hrišćanska urednost i ne- 
marnost turska! Razne misli obujaše pamet moju! Zov- 
nuše mi guslara. Na molbu moju guditi poče, pjevati za- 
če; pamet moja k pjesmama obrati se, i njih slušajući veći 
dio noći u slatkosti provedem. Sutra zorom pođosmo dalje, 
i ostavivši sela: Zaplanik, Orah, Bijelindo, dođemo do bo- 
gaza posr. . . rupe. Sva ova sela jesu rišćanska, od 6—15 
—20 raštrkanih kuća; pogdjekoje selo ima i svoga popa, 
koje zvanje od oca na sina spada. 

Iz ovoga tjesnaca, koji je otprije zbog hajduka opasan 
bio, jedva iziđosmo, i na užinu pod Hum selo prispijemo. 
Ne bivši hana, odjašimo pod samim brdom Humom. Tu 
sjedeći, znate li šta mi je na pamet dolazilo? Ono Porfi- 
rogeneta (De Amin, Imp- cap. 33 Zachulmi dicti sunt a 
monte Chlumo nuncupato; et alias sclavorum dialecto 
Zachumi dicuntur ii, qui post collem habitant, quando- 
quidem magnus inibi collis est.) Zahulmci zovu se od brda 
Hlum nazvanog, inače u slavenskom jeziku Zaholmci zovu 
se i oni koji za brdom (holmom), kad je brdo poveće, obi- 
tavaju. No tu nije Porfirogenetov Hlumo, jer on dalje 

veli: (in cujus vertice urbes duae sunt Bona et Chlum) na 
vrh njega stoje dva grada Bona i Hlum; a planina nada- 
mnom radi svoje malenkosti nije mogla ni sela, a kamo 
li dva grada imati. Ja mislim, i štaviše uvjeren sam, da 
je taj Hlum ona planina koja nad Blagajom stoji, iz koje 
izvire rijeka Buna. Pitanje je sad eda li je istina što Por- 
firogenet piše da ona strana zemlja, koju mi danas zovemo 
Hercegovinom, dobi ime od slavenske riječi Hum ili 
Holm? Istina da Hum u slavenskom jeziku Porfirogene- 
tovog vremena mogao je značiti planinu, kako to potvr- 
duju mnoge po Bosni planine istog imena, i što se i u 
drugim slavenskih narječjima ta riječ zadržala; no je li 
se od toga nazvala Hulmija, Zahulmija, Helmija, sumnja 
je. Mavro Orbini, učeni Slavjanin u početku XVII stoljeća, 
u svom djelu »II Regno degli Slavi«, str. 350, piše da se 
žahulmija od Slavjana naziva Zahlibija —— che dagli Slavi 
viene chiamato Zablionie, dakle od za Livna. Zachlumi 
corrupte pro Zahlivni ab Hlivno alias Clinovo, Bosnae 
superioris seu Ramae oppido: Zachlumi pogrešno; umjesto 
Zalivni, od Livno, inače Klinovo, varoši gornje Bosne ili 
Rame, riječi su Katančića, »De Istro«, gl. 7, str. 213. 

No da se vratim k putovanju. Užinavši pod Humom, 
odredismo dalje onaj dan ne putovati, ne uzdajući se naći 
bolje paše za konje, a i mrak se počeo hvatati. Od Carine 
do Huma imade šest sati; to je gola pustoš, nema tuda sela, 
livade, usjeva, riječju ništa osim stijena i kršovitog puta. 
Sela spomenuta ne vide se od velikih stijena, s kojima su 
opkoljena; planina za planinom slijedi, jedva koju čatrnju 
vidi putnik, da bi se kod nje odmorio i vode iz nje napio; 
i tuda ponajviše kiridžija rastovara i prenoćiva. 

15 novembra osvanemo kod vatre pod Humom, te put 
nastavimo dalje. Sada mi se učini da u drugu zemlju ulje- 
gosmo. Ugledaše se glavice, šumom, livadama, vinogra- 
dima i selima iskićene; s jedne strane ptice, s druge čo- 

bančad putniku pripijevaju; prošao si kroz pustinje 
arapske, došao si u zemlju Hananejsku! Podne bi, a mi 
kod Jordana hercegovačkog, Rijeke, koju prebrodivši u 
lađi, uđemo u zemlju poželanu, u Popovo Polje. Ovo je 
predjel od 30 hristijanskih sela; kršćani imadu četiri pa- 
rohije, a rišćani manastir Zavalu, jedan od bogatih njiho- 
vih samostana u Hercegovini. Sela su sva pri strani od 
puta udaljena, izuzimajući ona koja su preko vode, kojim 
puta bez broda nema. Polje je šest sati dugačko, a jedan 
široko: Posred njega teče Rijeka, koja ga zimi svega po- 
plavi, i zato je vrlo plodonosno, da sami pirinač mogao bi 
se po njemu sijati. Ali ljudima nije do pirinča, već do 
sirka, osim koga drugo se žito jedva sije. Nasred Popova 
stiže nas mrak, zato put ukratismo i za noć počesmo se 
prepravljati, bez kuće i kućišta, na zelenoj ledini kod 
vatre. Od Carine dovde primijetio sam mnoge po putu 
stare podore, srezano kamenje, stubove, krste od tolike 
veličine da bi ga jedva snaga od 50 volova s mjesta kre- 
nula; na njima nikakva pisma, ali mnoštvo starih sliko- 
reza, kanoti: sunce, polumjesec, lovci, zvjerad razna, dje- 
vojke i pr. 

Pitam kiridžije šta pripovijedaju ljudi o ovom mjestu. 

— Grčka — vele mi — naprava, njihove crkve. 

— Jesu li to rišćani, koji li su to Grci? 


— Eda baš, to su Grci oni stari, koji su u ovom vi- 
lajetu u prvi zeman zapovijedali. 

16 novembra osvanemo u Popovu Polju i nastavivši 
put oko podne, ostavimo nahiju trebinjsku, po kojoj smo 
sve dosad putovali, i uljezemo u stolačku. Još jedan sat, 
pak bi u Stolac, znameniti grad, ali eto nevolje: neće ki- 
ridžija u Stolac, nego skrenu s puta svojoj kući, na po 
sata niže Stoca. Opazi da mi pomučno bijaše ne viditi 
Stolac, zato počne mi govoriti: 

— Ta, Boga ti, nemaš šta vidjeti; grad koji je što 
valjao, ljetos ga nebeska vatra sruši. 

Kao što je i bilo, pukao grom, te ga razvalio; rano do- 
đemo u selo moga kiridžije kramara, gdje me lijepo po- 
časti. Zove se Kruševo, bogato sa svakim voćem, vi- 
nom i žitom; u njemu su sami kršćani, i tri kuće turske. 
Sela po srijedi Hercegovine jesu dosta uredna, kuće su 
kamenite, ševarom pokrivene, u kojima se vari, kuva i 
peče, Sobe nema nigdje, kao ni peći. Oko kuće toliko je 
zgrada koliko u kući imade oženjenih glava. Bogatiji, osim 
obične kuće, imadu još jednu svu od kamena, s pločom 
pokrivenu, i to im je kula, u kojoj niko ne spava već kad 
sveštenik ili spahija dođe, inače drže u njoj e. robu 
i prtljag. 

Prenoćivši u Kruševu, sutra poslije podne, 17 novem- 
bra, krenemo se u Dubrave i niže Kruševa pregazimo ri- 
jeku Bregavu, i sve kroz sela poslije dva sata prispijemo 
u plemeniti predjel Dubrave. Dubrave se sastoje iz 16 sela 
smiješanog vjeroispovijedanja, turskog, rišćanskog, a naj- 
više kršćanskog. Svako voće plodi ovdje, osobito vino- 
gradi, koji su u lijepom položenju. Paroh rimski, zajedno i 
namjesnik (vicarius: forancus) Biskupije mrkanjsko-tre- 
binjske, Dr. Vito Maslać, lijepo nas primi i ugosti, kod 
koga i prenoćismo, te sutradan, 18 novembra, pod mrak 
krenuvši se, poslije dva sata učinjenog puta zaustavimo 
se i razjašimo u gori Gubavici, na drumu mostarsko-sto- 
lačkom, gdje i ostalo društvo kod vatre zastanemo. Odatle 
do Bune nije daleko, na koju još zorom 19 novembra pri- 
spijemo. Ovo je ona rijeka, o kojoj Porfirorodni (de Adm. 
Imp. cap. 33) piše: retro montem vero flumen Bona quod 
Graecis *a2Aov_ significat — za brdom pak rijeka Bona, 
što kod Grka znači dobro. Ima pri brijegu i selo Buna, ni- 
že njega jesu saraji (dvori) sadašnjeg vezira mostarskog 
Rizvanbegovića, u kojima preko ljeta nekoliko dana stoji, 

sagrađeni 1837, po ukusu, kao što se spolja čini, plemeni- 
tom gotičko-talijanskom. Pod palačom (dvorom) salijeva 
se Buna u Neretvu, a više nje je kameniti, od 13 svodova 
most, sazidan od istesanog četverokutnog kamena po svoj 
prilici u stara vremena, kao što građa svjedoči. Niže mo- 
sta umješno napravljeni su vitlovi s kojima se ljeti vezi- 
revi natapaju perivoji jedan sat duljine, u kojima su za- 
sađene sve voćke koje talijansko podneblje proizvodi. Do 
Mostara ima dva sata, sama ravnina, i zove se Polje Mo- 
starsko, ljepote neiskazane! S lijeve strane buka Neretve, 
s desne polje raznim žitom iskićeno putnika razveseljuju. 
Prešavši mi preko mosta, zapitam kiridžiju odakle izvire 
Buna. 

— Taman — veli on — ispod Blagaja. 

— A ima li gdjegod u Hercegovini grad šeher, il ka- 
saba, koja bi se Hercegovinom zvala? 

-—— Ta bolan, to je Blagaj, i sad ga jedni-zovu Her- 
cegovina, u stari zeman šta je bio Mostar, ništa; herceg 
Šćepan nije bio u Mostaru, već u Blagaju, i sad je grad 
tvrđi od Mostara, da bi se malo popravio. 

19 novembra rano dođosmo u Mostar i ja odjaših 
preko Neretve u han tali. Mostar leži na vrlo lijepom 
mjestu na rijeci Neretvi, ispod planine Veleža. Glavno je 
mjesto cijele Hercegovine, stolica vezira i vladike zaholm- 
skog. Žitelji su u njemu Turci, rišćani i malo kršćana, 
svega 18:000. Najznamenitiji je most, od koga isti grad 
ime nosi. Sazidan je s kraja na kraj bez ijednoga svoda, 
visok 450 stopa, a debljina zida 24 stope. Došavši u Mostar 
posjetio sam oca Serafima Šolaju, paroha i efimera mo- 
starskog, sa željom da me o mnogima izvijesti koja spa- 
daju na istočnu crkvu u Hercegovini, kano o broju paro- 
hija, žitelja, imenoslovu episkopa, itd. Ne mogavši ja za- 
dugo stojati u Mostaru, hitijaše moj kiridžija, a on imajući 
posla, bijaše navečerje Arhanđelovog dana, zato moju 

a* 

želju obeća mi pismeno ispuniti; da, i samu istu crkvu 
iznutra ne mogoh viditi. Crkvu ovu sagradi Josif, vladika, 
1833, s fermanom carskim, od grada na 50 koračaja da- 
leko, pri strani; dugačka je 17, široka 12, a visoka 6 ar- 
šina; od kamena četverokutna, pločom pokrivena, opasana 
tolikim zidom koliki je crkveni, i tuda se saranjivaju 
vladike. Izvan ograde, s jedne strane stoji kuća parohova, 
a s druge škola, u koju dolazi 500 djece rišćanske i 40 
kršćanske. A što se tu uči? Samo čitati i pisati, a ko znade 
mjesecoslov, više ne ide u školu, on je svršeni učenik! A 
gdje je račun? Ta to je bar za trgovce potrebno! 

Žao mi bi što se brzo imađah dijeliti s Mostarom; hiti 
kiridžija bojeći se da snjegovi ne zapadnu, pak bi valjalo 
opet prtinu čekati. Tako pred sami mrak ostavim Mostar 
20 novembra, ispraćen od prijatelja do na kraj Mostara, 
gdje je porušena jedna džamija, negda bivša crkva sv. 
Jakova, koju Turci pretvoriše u džamiju, no Mitrović 
Janko zapali je. 

Poslije dva sata puta ustavimo se u selu Vojnu, i tu 
prenoćimo. Sutradan, 21 novembra, poranivši pođemo uz 
Neretvu lijevim krajem po putu krševitu. Obazrem se ja, 
al nad Neretvom magla na planini. 

— Kakva je ono, Šimune, planina? 

— Ono je ista koja je nad Mostarom, Velež; znaš 
li ti, da je ono nesrećna planina? 

Pomislim u sebi sad će biti prepovijetki od vila, kako 
su im se kose u trnje zaplele; zašto je nesrećna, pripi- 
tam ja. 

— Zbog one planine ljudi porez plaćaju. 

— Sta, bolan, kako će se porez na planinu plaćati? 

— Ej, zar se na jednu planinu porez plaća; al ovdje 
i na planinu plaća se i na onu drugu poviše nje planinu 
-— maglu. 

— Bog s tobom, gdje će se opet na maglu porez 
plaćati? 

-—— Međer ti nisi čuo o onoj na planini magli ništa! U 
stari neki zeman bijaše veliki zulum; Turci dođu u ov- 
dašnja sela, pa počnu ispitivati, ima li još šta na šta bi 
porez nametnuli, a baba će ti iz luga reći: Ima — na 
Veleži magla leži, na što Turci rasrde se i na maglu 
velešku porez nametnu, koga plaćaju i dan današnji! 

Do podne dođemo k vodi Drežnici, koju jedva na konju 
pregazimo. Rijeka ova izvire više sela istog imena, a kod 
Gaza sliva se u Neretvu, gdje je most kamenit vodom 
iskvaren, a više njega po sata drugi cio. S mrakom do- 
đemo pod Seline. Vasdugi božji dan nit vidismo sela, nit 
njive, nit išta, izvan s desne strane Neretvu, gdje se pre- 
bacuje preko greda, s lijeve pak kršne stijene. Prvo selo 
vidismo Seline, i to preko Neretve, zato pod pećinom le- 
dina bude naša postelja. Novembra 22 poslije dva sata 
dođemo na rijeku Grabovicu, na kojoj je kamenit most, a 
niže njega sliva se u Neretvu. Grabovica je tuda međa 
nahije mostarske i neretvanske, Hercegovine i Bosne. Sađ 
dakle nastupimo na zemlju vezirluka travanjskog, osta- 
vismo Hercegovinu, ostavismo Neretvu, ostavi nas ugodna 
hercegovačka jesen, poklopi nas snijeg, da prsti se od zime 
stisnuše i pisanju konac učiniše. 


(»CpG6cko-zaamaTuHuckui! Mara3suib«, 3anap 1842, c. 57-—70). 


PUTOVANJE PO BOSNI 1842 


Kažu Bošnjaci da je putniku najveća planina kućni 
prag; a to je istina. ja 

27 juna uranim, da se pređe od kuće krenem dok 
zrake sunčane maglu ne bi probile; al planinu — kućni 
prag — valja preći. Stoprv o ručanici () prešavši na 
Dragači most, niže koga utiče Željeznica, koju u se pri- 
mivši Kukavica ime gubi, jer odavde pa čak do njezinog 
utoka kod Visokog u Bosni zovu je Fojnicom, ostavimo 
varoš Fojnicu i za jedan sat dođemo u Ostružnicu, selo 
tursko koje pri brijegu šumom zaklonjeno leži. Ostružnica 
bolje jest jedan podobar komad plodonosne ravnine, kraj 
koga Fojnica, a niz njega drugi potočići u Fojnicu slivaju 
se. Putniku ovdje prijatan je pogled; s obje strane puta 
klasata žita, a naokolo brežuljčići, koji, osim što u svome 
krilu plemenite rude sakrivaju, jesu mati studenih vrela. 
Pređe nego se džamiji dođe, upada u oči jedan pogolem 
turski grob s većim ženskim nišanom (*) označen. Na moje 
o tom grobu pitanje, odgovoriše mi da je tu veliki turski 
junak ukopan: »Kad je car uzimao Bosnu, jedna se utabori 
vojska na ovom polju, i vidiš gdje je čak onaj Kozograd, 
odanle pogodi kaurski topčija turskoga vojvodu, a kad 

') tj. u doba ručanja. Bošnjaci težaci, poradivši ujutru, oko 
9 sati (po franc.) jedu, i to je ručak; zatim opet u jedan gat po- 
podne jedu, i to je užina. Užina samo ljeti ima mjesto. Drugi 
pak, kao zanatlije i ostali Turci po gradovima, jedu ujutru, i to 
je doručak, zatim oko .podne, i to zovu ručak; mnogi kad kafu 
i rakiju popiju, zovu doručak. 

*) Turci na svojim grobovima imaju spomenik, i to od 
kamena tesanog više glave i niže nogu; muški je označen čalmom 
(turbanom), a ženski je ravno-pljosnat. Kod mogućnih u kamenu 
izrezan je natpis. 

ga stanu kupati (*), opaze da je žensko! I za uspomenu 
njezinog junaštva ukopaju je na istom mjestu i tolike go- 
leme nišane (znake) metnu joj.« 

Poslije njezinog groba slijedi kraj puta dugačko tursko 
groblje (*), do same drvene džamije, za kojom nedaleko 
ukazivaše mi drugi, i to sveti grob, koga i Turci i kršćani 
pripoznaju; rekoše mi da su ga jedanput otvarali i prsten 
na ruci spazili, al da ih je vrijeme (grad, tuča) prisililo 
odmah grobnicu zatvoriti. Tom svetom tijelu obližnji sta- 
novnici i to pripisuju, da grad, kad okolna sela potuče, 
nikada Ostružnicu neće. Osim ostalih besposlica koje mi 
o Ostružnici pripovjediše, uspomene vrijedno je što mi 
kazaše da je Ostružnica u staro doba bila velika varoš, a 
Fojnica selo. 

Prošavši mimo sela Pločari, Svinjarevo,  Mokrine, 
Lješi, na ručak: dođemo na skelu Dobrinje. Osim spome- 
nutih sela, ima još drugih tursko-kršćanskih sela sa oba- 
dvije strane puta, koja ljeti, zbog lisnate zelene šume, 
mučno se vide.. Ugledavši lijepi položaj (") zapitam, ko je 

*) Kupati mrtvaca obred je (ceremonija) kod Turaka između 
glavnih; kako čeljade, bilo muško, bilo žensko, umre, odmah ga 
svuku, sapunom svega okupaju, otaru i svaku tijela šupljinu s 
pamukom zatisnu, pa odmah nose ga kopati. 

*) Seljaci Turci obično kraj puta kopaju se, da im drumom 
idući putnici dženazu (pokoj) duši nazovu; i budući da Turci 
nikad u grob, gdje je jedan ukopan, ako će i prije 200 godina 
biti, drugoga ukopati neće, zato su njihova groblja i u najmanjeg 
sela preveć golema; a po varošima najbolji komad zemlje za- 
uzimaju, jer se oko džamije kopaju. 

*) Lijep položaj i plodna okolina odmah putnika opomene 
da je to tursko selo! A to se i o čitavim predjelima reći može; 
jer ovi turski težaci i zemljodjelci voljeli su ostaviti vjeru nego: 
li zemlju, za uzdržati koju primili su vjeru tursku; i to je bilo 
onda kad Turci caru ništa plaćali nisu; no sad je drukčije; otkad 
počeše i oni plaćati, počeše i zemlju prodavati, te tako gdjekoji 
ostadoše i bez vjere i bez zemlje: 

gospodar ove zemlje. Na koje odgovore mi, da pre 40 
godina u ovim selima ni jedne hristjanske kuće nije bilo, 
nego samo turske; no ovi osiromašivši prodadu svoju 
zemlju begovima sarajevskim, te ovi hristjane nasele. 
Istina da su ova sela, po bregovima položena, prijatna 
oku; ali kad sađosmo u ravnice bosanske, nekud se u 
čovjeku ista narav promijenjiva i veseli, a sam ne zna 
zašto. Lijepa prirodo, kako si mi moj zavičaj lijepo na- 
darila! Može biti da si se rad toga i ponijela žalosnica, . 
te i danas te ponosnom zovu? Plodonosne ravnine pogla- 
vita cijele kraljevine natapa rijeka Bosna. Pitam čija su 
ovo sela. I ne čekavši na odgovor, sjetim se da su begova 
turskih, a nekad plemića bosanskih: gdje su im se ne- 
kada dvorovi širili, sad im se kule bijele — sve tursko, 
samo gdje-gdje koje seoce hristjansko, i to ubogo! Pod 
topolama u hladu razjašimo i potkrijepimo se, dok i skelar 
dođe. 

— Risto! — pitam ja — što vaše komšije, Turci, onu 
džamiju, koja sa oborenom munarom zapuštena stajaše, 
ne = popravljaju; zar su tako osiromašili da 3-—4 sela 
begova ne mogu jednu džamiju uzdržavati? | 

— Nije, pobratime, već zato što ih, vele, malo 
pomaže. 

Plativši skelarinu, nastavimo put uz jedan povisok 
brijeg, Goru narečen, kog za po sata prevalimo i spusti- 
mo se u ravnine. Nastupimo odmah na polje Sutisko sa 
12 turskih i kršćanskih sela; preko zelenih livada i kla- 
satih žita prispijemo za 8 sati dugog putovanja u Sutisku 
selo, ondašnji ga varošom zovu, i prošavši kroz njega 
otiđemo u samostan franciškanski na konak. Sutiska ne- 
kada znatno mjesto od kraljeve Sutiske ime noseće, gdje 
se mnoge povelje bosanskih kraljeva potpisane čitaju: 
Datum in Curia nostra regis Sutiscae etc., a sad ubogo selo 
od 26 kršćanskih i 3 turske kuće. »Ah, koliko može vri+ 

jeme, ke s godištim se privraća!« pjeva Gundulić. Prije 
nego se u selo uđe, vidi se s puta pri brijegu staro groblje, 
na kome su ploče i kamen od 30 volova snage, a na istima 
stari znaci: polumjesec i zvijezde pokraj drugih famili- 
jarnih znakova izrezani, i po većoj časti silom vremena 
oštećeni. Pet dana u samostanu bavio sam se i sva koja 
bi za putopisca vrijedna bila, potražio. 


Samostan sagrađen je još u stara doba od bosanskih 
kraljeva i to po običaju onih vremena u jednoj hridini, u 
kom su (razumije se u crkvi), po svjedočanstvu Du Can- 
ge-a, i neki kraljevi pokopani bili, kaonoti i pretposljednji 
kralj Tomaš g. 1460. U knjižnici ništa se nisam mogao po- 
moći, budući da nije uređena. Od starina šta sam pro- 
našao, govoreno je u C. N. Listu 1842. U crkvi sv. Jovanu 
Krstitelju posvećenoj, pred velikim oltarom, čita se ovaj 
natpis: D. O. M. Siste . gradum . Viator. Duos in une 
cerne Tumulo — aui patria . religione . munere . digni- 
tate sempiternoque conjuncti . utinam etiam in alio sem- 
per vivant. — Dic quaeso sit pax . et quies sempiterna . 
Illustrissimis . ac _ Reverendissimis . Dominis - Dominis 
. F.F. Ord. Minorum Obs. Hieronimo a Varess. Driva- 
stincsi . et Gregorio a Varess Ruspensi Eppis. et Vicariis 
Apostolicis in Bosnia Othomana . Obiit ille 20. Jan: 
MDCXLIII . Hic vero die . 1. Mart. MDCCCKXIII. Vale 
Viator et sic age ut in aeternum ipse vivas. — Vivente ac 
jubente ipso Pontifice Gregorio haec petra incisa est 1799. 
— Iz dvora na zidu crkvenom ima nekoliko latinskih 
natpisa u kojima se čita popravljanje ove crkve 1528, 
1658, 1821 i 1822. U sakristiji (riznici) vidio sam onaj 
prekrasni rukotvor Katarine, kraljice umerše u Rimu 
1478, a to je ruvo misničko. Štola, manipul, kesa od kor- 
porala i planeta nedovršena; ova su po konoplju zlatom 
tako prekrasno i umješno izvezena, da se .čovjek, i ne 
gledeći na odavnašnja vremena, čuditi ima. Pripovijeda 

se, da je ovo ruvo zato nedovršeno ostalo što je spome- 
nuta kraljica, koja ga je vezla, poslije smrti svoga muža 
(1460) bježati morala. O istom ruvu, ili odjejaniju, piše 
i Filip kod Farlata tom. IV. Illyrici Sacri pag. 40. — 
in eadem sacristia (u Sutiskoj) una stola cum manipulo, 
bursa corporalium, et una parte planetae acupicta filis 
aureis, modo admirando, visuque delectabili; super quibus 
immemorabilis fert traditio, quod in operis Regina Ca- 
tharina uxor Thomae Regis, propriis manibus sit operata, 
et cum post regis obitum oportuisset eam fugere, idcirco 
non potuit finire planetam. 


Izvan samostana, gdje je sada vrt, vide se stare ne- 
kakve zidine, koje ondašnji sv. Grgurom zovu, pripovi- 
jedajući da je tu crkva samostana duvničkog (ženskog) 
bila. Ima još kojekakvih podora o kojima govore, da je 
ondje bila Kraljeva Sudiska Curia-regia, ali to je sama 
dosjetljivost. Toliko zasad dosta o Sutiskoj, iz koje se 3 
jula krenem, i prošavši sela: Milačice, Bjelaviće i Halji- 
niće (*), dođemo kraljevskom vrelu. 

Pitam: Zašto se to zove kraljevsko vrelo? 

Reče mi kiridžija: Tu su kralja od Bobovca (7) posjekli 
Turci! 

*) Sela ova hristjanska, po gdjekoju tursku kuću imajuća, 
nose ime od starih, blagorodnih familija, a isti današnji žitelji 
njihovog su porijekla., Pripovijedali su mi, da osim toga što su 
na svojoj zemlji, imali su to preimućstvo da poreza ne plaćaju, 
koje im car Mehmed II svojim pismom podario; no u vrijeme 
bašaluka to pravo izgube, jer im Turci pisma pootimaju i na vatri 


spale; a mnogi i sad ta pisma turska imaju, ali niti smjedu niti 
umjedu s njima se braniti. 


") Istina prava, da bosanski kraljevi i banovi, po običaju 
ondašnjega vijeka, nisu imali stalne stolice u jednom gradu, nego 
jedan ovdje drugi ondje; dapače jedan isti nije uvijek sjedio u 
jednom mjestu, i opet čudi se čovjek kad čuje od prostih ljudi 
pripovijedati o razvalinama grada kakvoga, da je tu ban ili kralj 

Eto nas i u Panađurištu, kod Bosne, poslije dva i po 
sata. Ovdje pri brijegu vidi se lijepa kula Hrnje paše, a 
oko nje je nekoliko kmetovskih kuća; na Bosni pak vide 
se ostaci nekadašnjeg kamenitog mosta, i tuda su se pazari 
držali, kao i kod crkve hristijanske, od koje sad samo je 
uspomena ostala. Prošavši Panađurište nastavismo puto- 
vanje niz Bosnu lijevim krajem dalje, naslađujući se u 
prekrasnom položaju ovih predjela; al se čovjek brzo 
kao iza sna prene, i već je žalostan! Pitaš uzrok, pobra- 
time? Lijepo je mučati. Zar se ne možeš dosjetiti? Kako 
je putniku kad kod uzoritih predjela i bogatih žita samo 
gdjegdje po koje otrcano čobanče kod ovaca opazi; ne 
pjeva tužno, već dok ugleda putnika, bježi u grmlje! 
Sela čestito i ne vidiš, a kad u njega dođeš, svak od tebe 
bježi vičući: Eto Turčina! Sve je pusto, sve poplašeno i 
podivljačeno (ovo se razumije po selima gdje istočne cr- 
kve hristjani žive, koji u po godine jedva sveštenika viđe) 
u toj lijepoj zemlji! : 

U ovako smućenoj misli dođemo u Kakanj, selo tur- 
sko, o kom mi pripovijedaše da je to prije varoš bila, pa 
padnuvši krvarina, bi ubijen pašalija, ljudi osiromaše 
i kojekuda rasele se. Ručavši kod Kaknja, preko Osječe- 
nika mjesta glasovitog (kad je Evgenije s Leopoldovom 
vojskom 1697 u Bosnu prodro, Turci mu prvu zasjedu kod 
Vranduka postave, koju Evgenije srećno sa uzećem istoga 
prebivao; iz studenca vodu. piju, koji se kraljevskim imenom 
zove; i stijena — kamen na kom je sjedio, kraljevsko sjedalište 
zove se. Svaki plemić nad svojom zemljom bijaše kukavnih svojih 
podložnika 'kralj ili ban, jer nad svojom aristokracijom starijega 
ne poznavaše; i ovakovi kraljevi upropastiše sa sobom svu ne- 
zavisinost bosansku. Tako čita se i u istorijama ondašnjega vijeka 
da je car Mehmed II u malo dana 75 gradova osvojio; a u tom 
se razumijevaju ograđena prebivališta, u kršu sazidana, u kojima 
su vojvode sjedile, za moći svoje kmetove ili podložnike u posluhu 
držati, i protiv svoga neprijatelja braniti se, i pr. 

Vranduka nadvlada; tad mu drugu zasjedu ovdje kraj 
Bosne postave, gdje strašno Turci Sarajlije sa njihovim 
vojvodom izginu, od koga događaja do današnjega dana 
ostade mjestu tom ime Osječenik, pri kom dva živa vrut- 
ka vodena nahode se; grob vojvodin ograđen je i jednoga 
sveca, tada poginuvšeg, turbe otvoreno, u koje putnici za 
srećan put, da im svetac na pomoći bude, novce ubacuju, 
koje siromasi kupe) uđemo u gornju Zenicu, ili pravije 
u plodonosne zeničke ravnine, i domalo eto nas u varoši, 
kod koje pređemo drveni most na Bosni. Zenica, imajući 
otprilike 2.000 žitelja, leži u ravnini koju osim Bosne 
mnogi potočići i prilične dvije rijeke natapaju. Kuće su 
ovdje, kao i po drugim turskim mjestima, drvene, čađave 
i otrcane, a najvećma od golubova i drugih ptica isklju- 
vane i iznutra nečiste. Rekoše mi da se u ovoj varoši ne- 
kakve verige cara Muhameda II nalaze, tada Zeničanima 
zbog neke uskosti na putu, porad koje su se često zava- 
đali i samom caru na tužbu išli, a car im razmjeri put i 
omjeru u verigama ostavi! Drugo mi kazaše, da je Zenica 
iada bila veća nego sada Travnik, a Travnik manji nego 
sad Zenica; a to je lasno vjerovati, kad pogledamo na li- 
jepi i ugodni položaj Zenice na kraj polja. Polje držali su 
dosad poljodjelci turski; no prije deset godina nasele se 
oko 100 kršćanskih kuća, ponajviše iz Dalmacije, i saa 
gdjekoji Zenicu malom Dalmacijom zovu. Kraj kuća, 
izvan varoši, na sve četiri strane zauzeli su bostani, razno 
zelje, krastavci, lubenice, dinje i dr. Veliki ovi bostani 
natapaju se kanalima, mislio bi čovjek da je kod malog 
Nila. 

Prenoćivši kod ondašnjeg katol. župnika, pak rano 
podranivši, ostavimo blago podneblje zeničko i prošavši 
mimo sela Tetova i Gradišta, za dva sata dođemo k polju 
Gladoviću, kraj Bosne, na desnom kraju. Ljubopitnost 
ne dade mi ustegnuti mi se da ne upitam, zašto se zove 

Gladović, na što moj kiridžija, stani, reče, dok na mjesto 
dođemo. I nuto dođosmo na to mjesto na kom su dva 
pogolema kamena, a na njima somuni, kao pesnica ma- 
leni, izrezani, zaboravim na Gladović i stanem pripitivati 
za te spomenike. Ja i ne svršim, a kiridžija nastavi: 

— Ti bolje znaš, kako je Mehmed (II) uzeo Bosnu; i 
kad je Bobovcu išao, ovdje se na ovom polju ustavi, jer dalje 
puta nije mogao naštaviti, takva se glad u vojsci porodi 
da onolišni somunčić koštovaše dukat! Za koju stvar ostavi 
car uspomenu izrezavši one somunčiće na kamenu. Od 
koga vremena do danas ostade ovome polju ime Gladović, 
na kome 15 težaka moglo bi se hraniti, a car za istu uspo- 
menu svojim fermanom zabrani da se ne smije ni orati, 
ni kopati, dapače ni kositi, već hotijaše da bude huraluk 
(Uiberland). 

— Neka svašta! — odgovorim ja; na što on, vidivši me 
ljubopitna. 

— Pričekaj dok u Gareve dođemo, još će biti koješta! 

U tom dođemo i u Gareve. 

— Vidiš — reče — onu kuću pri brijegu; nju je Kra- 
ljević Marko na svojoj kabanici iz ovoga dola čak na onaj 
brijeg prenio. 

— A zar je tuda Marko prebivao? 

— Ne, nego je to bila kuća Arapina Đerđelez-Alije; 
staroga zemana kad su junaci bivali na svijetu, čuje Marko 
za toga junaka te dođe da s njim mejdan podijeli. Baš kad 
je Marko ovamo došao, Arap je ove blazine preoravao. 
Pita ga Marko gdje je junak Đerđelez-Alija, je li blizu 
njegova kuća. Arap ništa ne odgovara (jer je poznao da 
je ono Marko), nego plugom kao malim prstom upre u kuću. 
Zastidi se Marko, pa put kuće okrene, gdje razjaši i unutra 
uđe pitajući za Aliju. Utoliko i Derđelez-Alija s plugom 
prispije, koga ugledavši, Marko rekne u sebi, međer sam 
dobro mislio prije. Pozdravi se Alija s Markom, pa sjednu 

crveniku vino piti čak do ponoći. Kad je bilo sutra, pita 
Marko Arapina gdje mu je kuća. Začudi se Arap kad 
ugleda svoju kuću na Markovoj kabanici do 20 aršina na 
brijegu udaljenu. 


Velim ja kiridžiji — Da ti pravo kažem, ja iz svega 
ništa ne razumijem! 

A on mi počne tolmačiti. — Odavno se bilo raščulo, da 
se ne zna ko je bolji junak, ili Arap ili Marko. Marko to 
nije mogao trpiti, nego pođe da potraži toga junaka i da 
mejdan razdijele. Ugledavši Marko gdje težak: ore, pita ga 
za Aliju, a ovaj poznavši po Šarcu da je to Kraljević Mar- 
ko, čije se junaštvo po širokom svijetu raznosi, htjede od- 
mah svojim junaštvom zableušiti Marka odignuvši plug 
jednom rukom, ukazav mu Arapovu kuću. Opazi Marko 
da je to veliko junaštvo, ali ne htjede se čuditi. No kad 
ovaj, smjestiv Arapovu kuću na svoju kabanicu, prenese 
je na brijeg da Arapin ni čuo nije, onda se Arap začudi! 
I tako osta na Marku... 

— Šta? Mejdan zar?-.. 

— Eto sad osta, ali vrag žena predobi ga! 

— Dakle Marko je i sa ženama. mejdan dijelio? 

— Nije, bolan, mejdanom, nego : vraštvom  prido- 
bila ga. 

— Kako to? 

— Istegne mu snagu, prokleta vještica, i to prislonivši 
svoje pete uz njegove; pa kad se s Arapom uze u koštac, 
da se porve, al Marko donji. 

— Čuješ, Luka, svašta sam čuo, ali toga ne čuh. s 
li moguće da je to istina? 

— Ta što ljudi govore, imalo je i biti! 

Prošavši Garove uđemo u Posavinu“) i do sat hoda 
eto nas kod glasovitog Vranduka, male jedne tvrđave na 


") Posavina naziva se od Bošnjaka sva ona zemlja koju 
zauzimaju sljedeće. nahije: bjeljinska, tuzlanska, gradačka, ma- 

podnožju planine Oskove nad Bosnom. Ime dobiva od bra- 
niti, zato kod nekih spisatelja čita se pod imenom Bran- 
duka. A to mu ime i pristoji, jer preprečuje put u Bosnu, 
niti se može drugim, okrom tijesnim iznad njega putem 
proći, na koji zjaju napereni s njega topovi.?) Ova tvrđava, 
kao i sve druge po Bosni, dosta je zapuštena, i na prvo 
neprijateljsko napadanje predati bi se morala. Unutra tri 
a ispod njega još nekoliko turskih kuća i hanova puše se. 
Ljepota Vranduka i iz toga se poznaje što kadije carske 
izgnane i prognane objeručke prima! O Vranduku isto mi 
prepovijediše, što g. Vuk o Kušlatu kazuje, tj. ako putnik 
zapjeva: 


Oj djevojko u Vranduku gradu 
Vele ti si u veliku jadu! 


Djevojka s prozora mahom otpijeva: 


Oj junače, ti si u goremu, 
Prenoseći hranu o samaru. 


Prošavši Vranduk sjednemo kod studene vode ručati, 
i čuj šta spazismo: dželepe na stotine konja i volova pro- 
lazeće. Pitamo — Kuda će to mnoštvo? — Sve na Bijeli 
Brijeg, a to ide iz bogate Posavine, koja čak preko mora 
šalje svoje čilataste konje i zekate volove. 


glajska, derventska i tešanjska. I ta Posavina u širem smislu čini 
jedan sandžakat; Posavina u užem smislu sastoji se iz dvije samo 
nahije: derventske i gradačke; a u najužem smislu samo ona 
sela u ovim nahijama koja su kraj Save, zovu se tako. Sela pak 
u nahiji banjalučkoj koja su kraj Save, ne zovu se Posavinom, 
nego Krajinom. | 


o *) Prije nizama, po bosanskim gradovima upravljao je ka- 
petan, i njemu potčinjeni serdar, koji je ključe gradske čuvao, 
Sad pak, kako se kapetanska čest ukide, prestadoše i serdari, 
a mjesto njih u većim gradovima drži car po nekoliko nizam- 
topčija, a ni u kakvoj tvrđavi straže nema! 

Poslije četiri sata hoda ostavimo krševiti put došavši 
u žepačke ravnine, koje su, kao i kod Zenice, ljepota neispi- 
sana. Ali kad u Žepče varoš stigosmo, što ćeš vidjeti? Kuće, 
kao što su po Turskoj obične, na tako plemenitom mjestu 
uz Bosnu, u neredu raštrkane, na koje gledajući sudio bi 
čovjek da se tu, kod tolikih bogatih njiva, veliko siroma- 
štvo uvuklo. U Žepču, kao i u Zenici, žitelji su sami gotovo 
Turci, koji se najviše s poljskom radnjom zabavljaju. Žep- 
če ima nešto tvrđave kraj Bosne u ravnini, a to je jedna 
palanka u travi zarasla! Prenoćimo kod Žepča, a sutradan, 
oprostivši se s Bosnom koja nam je za tri dana drug bila, 
dođemo kroz dubrave i šikare k Novom Šeheru, maloj va- 
rošici s jednom novom džamijom, gdje nekoliko prostih 
Turaka žive o zemljodjelstvu baveći se. Za dva sata pop- 
nemo se na planinu Crni Vrh, na kojoj se panduri za si- 
gurnost putnika nahode; a slazeći s druge strane, na nje- 
nom podnožju nađemo Tešanj, odličnu varoš u Posavini, 
sredotočje žitne trgovine, s mnogim ambarovima koji goste 
čak iz gornje Bosne sa žitom podmiruju. Broji oko 3-5300 
žitelja Turaka i hristjana. Ima jednu valjanu tvrđavu, koja 
je na jednoj goloj stijeni sagrađena, a bijeli se kao labud 
žestac kamen. U nju se samo s jedne strane doći može; 
kule i bedemovi osobite su zanimljivosti i opominju 
gledatelja na starog arhitekta. Čudio sam se da takva 
tvrđava, i prirodom i zanatom snažna, nema danas ni stra- 
že, ni serdara. 

— Sto će Tešnju straža — rekoše mi Tešnjani — kad 
na njega niko neće? 

— Tako i jest! — odgovorih ja. 

Ostavivši Tešanj, do po sata pregazimo Usoru rije- 
ku'*), koja se jedva, i to samo ljeti, gazi. Oko Usore krasne 


"") Usora u stara vremena bijaše glasovito vojvodstvo, od 
koga kraljevi bosanski ime među naslove (titule) metnuše. Tu 
su se novci kovali, a srebro i zlato vadilo se u planini Zmihanju. 

su ravnine, polja i livade, koje oko nas ostaše, a mi pod 
mrak dođosmo u Šivilu selo ondašnjem katol. župniku, kod 
koga i prenoćimo, a sutradan ujutru popnemo se na Kr- 
njin-planinu, glasovitu ne zbog svoje visine, no zbog mje- 
sta i gnijezda bivšeg hajdučkog, što očevidno grobovi ubi- 
jenih ljudi pokazuju. Dva sata idosmo preko ove planine, 
— razumije se sa strahom — koja je:sva ravna, a sva 
nakićena s prevelikim dubovima bukovim i brezovim, 
ispod kojih silne svinje žirom goje se. I prešavši Krnjin, 
spustismo se do podne u ravnine, doline i bregove fočan- 
ske. Ovdje spazih Hrvaćane, ljude po imenu i izgovoru od 
šokaca različite. Zapitam kiridžiju: 

— Kakvi su to Hrvaćani? 

— Bježi, ne pitaj — veli on — to su ljudi izvraćeni, 
koji se ne boje ni Turčina ni fratra, pod puškom po vazdan 
rade, a rijetko će je i po noći iza pasa izvaditi! Prije 15 
godina malo se koja kuća šokačka ovdje nalazila, pak evo 
se goli doseli Hrvaćanin, i to sve ispod ljubuške i vergo- 
račke krajine. 

A to sam i sim iz njihovog odijela i govora poznao: je, 
bija, vidija, naresto, mjesto: jest, bio, vidio, narastao; a 
odijelo njihovo i kod ženska i kod muška sukneno je sve. 
Hrvaćani usred ljeta nose čakšire suknene bez gaća prte- 
nih, koporan (gunj) sukneni bez košulje; a ženska: bečve 
do koljena, izvezene svakojakim pletivom, i dugu haljinu, 
koju sapne bez košulje; no mnogi su počeli već s prtenilom 
odijevati se, prvo što lan ovuda dobro raste, a drugo što 
im se šokci rugaju. | 


Ručavši u Foči nastavimo put preko sela i njiva, te 
isti dan dođemo u selo Zelenike, u kom, kao i u Foči, ima 
župnička (parohijalna) kuća, gdje prenoćivši uputimo se 
niza savske ravnine i prije podne stignemo u selo Koraće 
kraj Save. Od Foče do Save sve su njive žitne, sjenokosi 

i čitavi lugovi vinjagom prekriveni, koje putnika na neg- 
RGŽIJEC RAŽI VIZURU Spuimidiju; Neu su re samo sijivićr 
(kao što su sad preobilati) nego i vinogradi cvali. Al drugo 
je što opazih bilo za me čudnovatije, da prešavši fočanski 
predjel dođoh među šokce (1!), i čuvši njihov. muklozate- 
zani izgovor, pomislim odmah na Bugare. I doista, ko je 
ikada Bugarina čuo govoriti, kad šokca čuje, pomisliće da 
li to nisu pobošnjačeni Bugari. Osim toga njihovog čudno- 
vatog načina zatezanja; u kratko vrijeme moga bavljenja 
čuh dvije riječi koje kod drugih Bošnjaka nikad čuo nisam: 
tj. klas umjesto kukuruz, i vaška mjesto pseto. Da sam 
se više među njima baviti mogao, ne velim da ih više 
podobnih čuo ne bih. | | 

Tako svršujem ovaj moj prvi članak s prolaskom kroz 
nahije: fojničku, visočku, zeničku, žepačku, tešanjsku i 
derventsku. 


(»Cp6cKO-ganmaTunckuš# mMara3uub«, 3angap 1843, c. 48—65). 


") O imenu šokac, osim Katančića, mnogi su pisali, ali ne- 
osnovano. O tom predmetu drugi ćemo se put razgovarati, i tom 
prilikom i drugih mnijenjija navešćemo; koje zasad, da ne bih 
čitateljima moga putovanja dosadan bio, izostavljam. 


POVRATAK U BOSNU 1842* 


Ostavivši Zavalje 16 sept. stupim opet na tursku zem- 
lju, bihačku krajinu, koju od austrijanske države dijeli vi- 
jenac, tako nazvani brijeg kraj međe protegnut, s koga 
sađemo u plodne i blage ravnine bihačke, a na po sata 
odavde vidi se sami grad. Una posred ravnice teče, u koju, 
izvan velike rijeke Klokota, mnoge druge slijevaju se. 
Prvo selo kršćansko prođemo Žegar a u drugom razjašimo, 
to je bilo Vedro Polje, u kom katol. župnik prebiva, i tu 
pet dana uzdržimo se. Prvi dan dođe ovamo i kapetan 
Mahmud-beg Bišćević, carski kapidžija i upravitelj sve bi- 
haćke krajine ('), svrativši se iz lova da kafu popije. Ja 
mu pismenu preporuku i pozdrav u ime nas i od majora 
Stipetića predam, a on mi veli: | 

(*) Putovanje po Slavoniji i Horvatskoj moga prijatelja 
zasad izostavljam. Nikol. 

'\ Bihaćka krajina jest turska Hrvatska preko Une, lijepi 
komad zemlje koji se uzduž Une od Sokolovca do Novoga pro- 
stire. U ovom ravnom, dobro naseljenom komadu zemlje Turci 
20 gradova broje, od kojih dizdari i danas ulefu u Carigradu 
primaju; i po imenu jesu u nahiji bihačkoj: Bihac, Sokolovac, 
Brekovica, Izačić (ovaj su graničari austrijanski g. 1836 spalili, 
i sve njegovo oružje — jedan top! — oteli, koji sam sad u karlo- 
vačkoj oružnici vidio), Burićevac, Ripac, Sturlić, Mutnik i Trsac; 
u nahiji ostrožačkoj: Ostrožac, Cazin, Stijena, Otoka; u nahiji 
bužimskoj: Bužim, Peć, Todorovo, Kladuša Velika i Mala, Vra- 
nograč, Podzvijezd. Ovi carski gradovi, koji po jedan, koji po dva 
topa imaju, većinom su pusti i, dva tri izuzevši, ostalo je smučkaj 
pa prolij! 

ka hod 

— Dođi u grad i uzećeš od kadije jol-teskeru, pa ćeš 
kao u po Njemačke biti siguran; nu, beno (*) — veli na- 
dalje — jesu li u kaurskoj kukuruzi rodili? 


— Nije stvari beg — odgovorim ja — to je beno, 
dobro, jer ako u njih rode kukuruzi, mi nećemo imati 
para. : 


A to je istina prava, jer rekoše mi da su graničari 
g. 1841 za sam kukuruz 7-000 cvanciga preko Zavalja dali. 
Sept. 21 uputimo se kroz Bihać dalje; ovo je grad od 
turske Hrvatske poglaviti, s velikim zidovima i kulama 
u ravnici utvrđen, na Uni, i s koje jedan vodovod (kanal) 
učinjen je oko cijeloga grada, da on isto kao u otoku — 
ostrvu — ostaje; udaljen je od Jajca 24 sata, a toliko i od 
Banjaluke. Grad je dosta velik i morao je jak biti; ali sad 
su se zidovi mnogo porušili i opali, a niko ih ne popravlja; 
mislim zato da bude u jednom redu s drugima u Bosni gra- 
dovima. S jedne strane dobar Komad zida srušio se, i kame- 
nje je isti put oko grada zapriječilo, pa niko se ne stara 
dignuti ga s puta. Ostavivši lijepe bihaćke ravnine, tužnim 
okom još jedanput obazrem se na Bihać, i nedaleko na 
Uni gledam Sokolac, na prekrasnom jednom romantičnom 
mjestu, a to je tvrđava sad već zapuštena, a pod njom ne- 
koliko turskih kuća. Razmišljajući i tužnim pogledom mo- 
treći zapuštena oko Une mjesta, dođemo u selo Čekrklije, i 
sve naviše penjući se velim kiridžiji: 


— Gdje ćemo konak uhvatiti? 


- Le. 2 





*“) Ova je riječ samo u Krajini poznata, zato ostali Bo- 
šnjaci Krajišnike benami zovu. Bena upravo znači budala, sme- 
tenjak, no Krajišnici uza svaku gotovo riječ povtoravaju je, zato 
joj se pravo značenje u jednom smislu uvijek ne daje. 

— To je i meni briga, jer do Sane nema nigdje 
mađarske (*) kuće; ako uzmožemo svatiti do Suhače, ta- 
mo ćemo noćiti kod moga znanca, premda je Srb, al je 
pošten čovjek. 

— Šta je to Srb? — pitam ja. 

— To znamenuje rišćanin. 

— Žar u vas rišćane zovu Srbima? 

— U našem selu, osim mene i mog druga koji idemo 
u volove, niko drugi ne zna kao ni ti! 

I tu mi reče kako je bio u Šapcu, Lješnici, Loznici 
itd. Ljudi oko Bihaća hodaju po svoj Bosni i Serbiji za- 
kupljujući volove, koje senjskim trgovcima preprodaju, 
a ovi opet što im preteče u Trijest opravljaju. Iz Čekr- 
klija uđemo u planinu Kozjak, koju prešavši mimoiđemo 
razna sela rišćanska, i s mrakom u Suhaču stignemo, 
gdje u polurazvaljenom  čardaku na samoj komušini 
noćimo i, ne bivši domaćina kod kuće, večeru sa sutra- 
šnjim ručkom sastavimo. Kad se po Bosni putuje, sa 
sobom se hrana nosi, jer ni u samim hanovima ne može 
se svagda naći jesti; no mi ni luča ni svijeće ne imado- 
smo. U raznim mislima i san me snađe; kad i kad hladni 
vjetar kroz prozore zviždeći budijaše me; sutra domaćin 


") U nahijama bihačkoj, staromajdanskoj i  prijedorskoj 
katolici zovu se madžarima, a ne po srijedi Bosne kao što Kara- 
nović u svom dodatku k Srpskim spomenicima, Beograd 1840, ne, 
osnovno kaže, jer odmah u nahiji banjalučkoj koja s pređašnjim 
graniči, zovu se šokci. Što ovako treba razumjeti: hristjani istoč- 
ne crkve po svoj donjoj Bosni zovu katolike šokcima, kao imenom 
za podrugivanje i pogrdu služećim; pa uistinu i jedna i druga 
strana to ime kao za ruganje drže, jer da bi rišćanin katoliku u 
donjoj Bosni šokac rekao, ili ga tako zovnuo, onaj čas bi se 
pobili! No u nahijama banjalučkoj, derventskoj i građačkoj, 
osobito bliže Save, ne samo da šokcima to ime nije pogrdno, nego 
uprav narodno, i tako se katolici sami među sobom zovu, što 
je velika razlika, kako ćemo drugi put vidjeti. 

$ cicvarom i kiselinom počasti nas, te rano ostavimo Su- 
daću, selo Bega istoga imena, zatim Jasenicu; na brijegu 
ugledamo razvaline od Beširevića kule. 

Beširević bio je u cijeloj Krajini jedan između prvih 
kesedžija i baša; njega godine 1837 Vedži-paša uhvati, a 
kulu mu sa zemljom poravni, niže koje nekoliko turskih 
kuća vidi se. Sad uniđemo u planinu Benakovac, otprije 
gnijezdo hajdučko, što grobovi putnički i s jedne i s druge 
strane puta svjedoče. Kazivali su mi ljudi da prije nego 
je Vedžid-paša, bivši vezir nad Bosnom, u Krajinu došao, 
nije putniku slobodno bilo samu putovati od Une do 
Sane, jer Turci ondašnji kako bi jednog ili dvojicu opa- 
zili, ne bi im dali živima proći; i to im je upravo zanat 
bio, niti su se s drugim poslom zabavljali; sad pak ne 
smjedući pređašnjega goniti zanata, prionulo i malo i ve- 
liko za radom. 


Poslije Benakovca približimo se Kamengradu tvr- 
đavi. Ja sam se pređe čudio zašto se ova tvrđava zove 
Kamengrad, jer i ostale su kamenite! No velika je raz- 
lika: druge su kamenom zidane, a ova je, rekao bih, na- 
rasla na jednom visokom kamenu. Mala ova tvrđava ima 
još jednu manju pri strani združenu, niže nje kasnije 
napravljenu. Zapitam kiridžiju: 

— Pripovijeda li se štogod o ovome gradu? 

— Znaš ti — veli on — ljudi svašta kazuju, a ko 
bi sve vjerovao? 

— Kaži, dakle, ono što ti vjeruješ? — Na šta on: 

— Onaj gornji grad, vidiš li? Kad su ga Turci od 
kaurina oteli, snađu jednu gospoju, a ova ne htijući svo- 
ga poštenja i zakona skvrniti, skoči odozgor, a samo tka- 
nica (pojas) što joj se pretrgla, a ona zdrava u svoju voj- 
sku uteče, može li to biti? 

— Ako je bilo, zašto ne bi moglo biti? — velim ja. 

— I čuješ li šta još kažu, da su odavle kauri jednu 
bulidžu (tursku djevojku) zarobili, koju su Turci blagom, 
koliko je ona težila, otkupili. 

 .Utom sađemo u ravnicu prema potoku Deri, okolo 
koga ima nekoliko turskih kuća s džamijom zabatalje- 
nom. I sve to ljepše odavde ukazivaše nam se ravnine. 
Brzo dođemo do rijeke Blije, koju pregazimo, i do druge 
povelike opet rijeke stignemo, a to je Zdena. 

— Blija i Zdena bile su dvije sestre u staro vrijeme: 
— tako mi kazivaše jedan seljak iz sela Zdene — ako 
nisu vile upravo bile, a ono su vještice; ali ne kao što su 
danas vještice, koje nikad o dobru ne misle! Ove su dva 
brata imale; dođe kuga i sve podavi, osim njih četvero. 
Dva brata, da se ljudsko pleme u ovim stranama ne utr- 
ne, htjedoše se sestrama oženiti, no znajući ove da je to 
zakonom -božijim zabranjeno, nisu se na to privoljele ni 
pod koji način, zbog šta ih braća ubiju, i gdje su ukopane, 
odatle isteknu dvije rijeke, koje ove plodonosne ravnice 
natapaju. — Videći da se ja njegovom kazivanju čudim, 
reče mi dalje: — Moj djed i sad kaže ljude koje je on 
poznavao, koji su svake godine o Đurđevu na grob tih 
sestara išli i tu povazdan praznovali. 

Ja moga seljaka nadarim i rastanem se s njim misleći 
o staroj slavjanskoj mitologiji, kako smo u njoj malo 
vješti! Utoliko dođemo u Sanski Most, gdje je trebalo 
Sanu preći, no na našu nesreću isti dan skela se potopila. 
Kud ćeš sad? Prsta se pred očima ne vidi! U Sanskom 
Mostu nit imamo znanca, nit ima hana; u takoj smetnji 
uputiše nas u Čekića har (*). Čekića pleme od znatnih 
9 Mogućni Turci običavaju u velikim varošima za putnike 
siromašne, koji ne mogu u hanu platiti, graditi harove, i to: iz 
same zadužbine, niti plaće na ovom svijetu gledaju; u malim 


pak varošicama, budući da hana nema, za svakoga su otvoreni 
harovi. 

je begova, i dok se kapetanska vlast nije ukinula, oni su 
kao kapetani u Sanskom Mostu upravljali. Stari Usein- 
Adži-beg Čekić lijepo nas pričeka u svome gradu i drago 
mu bijaše preko načina čuti od. nas geografiju Arabije 1 
Misira, kud je on na ćabu putovao; pripovijedaše nam 
da je i u Dalmaciji i Slavoniji bio, što iz njegova ljudstva 
i ophođenja lasno uvidjesmo. 

Sanski Most jest uboga mala varošica kod utoka Zdene 
u Sanu, na prekrasnoj ravnici, grad je napola obaljen, ni 
vrata nema, a u njemu nekoliko kuća. Žitelji su u varošici 
sami Turci. Sutradan, zahvalivši Adži-begu Čekiću, biv- 
šem kapetanu, na njegovom gostoljupstvu, vratimo se niz 
Sanu preugodnom ravninom, koja se pet sati hoda od 
Prijedora proteže, i za sat prispijemo na Trn, gdje je 
prošaste godine kapetan staromajdanski most napraviti 
dao. Preko mosta prešavši, uniđemo u predjele svakom 
rudom prebogate; tuda malo koje selo da nema po jedan. 
dva majdana, u kom Mađari gvožđe rastavljaju. Za dva 
sata stignemo u Sasinu, gdje kod ondašnjeg katol. župnika 
do taj dan ostanemo; a ujutru preko znatne i hrastovinom 
prebogate planine Berege uputimo se, i ostavivši plodni 
Timar, Sratinsku i Gomionicu, gdje se ruda gvozdena 
kopa, prispijemo do ručka na Brombzenjak ili bronzeni 
majdan, gdje je tursko od mnogo kuća selo. Pripovjede 
mi tu da su prije sto godina u majdanu bronzu rastavljali 
zbog čega bio je od cara veliki begluk nametnut, da su 
i same žene u njemu radile. Jedna baba sakrije noću mje- 
sto gdje se ruda kopala, te tako ni danas za nju ne zna.se! 
Zbog te babe sve selo bude isječeno, u koje poslije na- 
sele se Turci. 


Ručavši u Brombzenjaku, put nastavimo preko raznih 
plodonosnih brda i dolina. Popnemo ose na Brankovac 
brdo, s koga ugledamo da smo blizu Banjaluke, u koju 
s mrakom dođemo. Ovdje kao u rođenom mjestu, premda 

sam se 10 dana zadržavao, ništa mi se neobično ne činjaše 
što bih u moje putovanje zapisao. Oprostivši se s rodbi- 
nom i prijateljima, ostavim Banjaluku i njene lijepe polo- 
žaje i prošavši Vlaški Brijeg, koji se tako zove što na 
njemu nešto drvene, iznutra prazne rišćanske zgrade ima, 
koju Banjalučani vlaškom crkvom nazivaju, dođemo na 
Vrbanjicu, gdje Vrbanju rijeku pregazimo, koju smo isti 
dan još triput gazili. Popnemo se u Barkovac planinu, 
žirom rodnu, koju pjevajući pređemo i spustimo se u 
prijatno mjesto Čelinac, tursko selo kod Vrbanje, gdje 
se mnogi majdani znatnog baruta nalaze. S Čelincom 
ostavimo banjalučku, a s Kotorom varošicom uniđemo u 
jajačku nahiju. 

Čudno se putniku vidi kad spazi da gdje nahija ba- 
njalučka svršuje, tu i nošnja krajišnička (*) prestaje! 
Prošavši kroz Kotor i Kotorišće, nad kojim se nadvišena 
tvrđava zapuštena na jednoj kamenitoj visini vidi, do- 
đemo rano, preko poznatog vratoloma Osoja, u Sokoline, 
gdje kod ondašnjega katol. župnika predanivši, 5 okt. 
preko Viševaca i Vrhovina, gdje na isti način kao i na 
Vlaškom Brijegu jedna prilična, prazna i otvorena hrastova 
hrišćanska crkva ima, nagnem; poslije ovih sela prispijemo 
u Skender Vakuf, varošicu na lijepom položenju, u kojoj 
po većoj časti begovi stoje. Po ručku krenemo se, i na- 
skoro kroz Ugriće i Ugar, znatni brijeg zbog kršovitog 
puta, nadremo i jedva poslije dva sata s velikim znojem 
prodremo. Ispod planine Ugra, preko stijena i hridina, 


x. Nošnja krajišnička sasvim je od nošnje drugih Bošnjaka 
različna, kako kod muške tako i kod ženske čeljadi. Moja namjera 
nije ovdje nošnju opisivati, dosta je samo da napomenem , crvenu 
od po aršina dugačku kapu, koju Krajišnik na lijevo rame pre- 
baci, ovaku kapu i djevojke nose, Kad sam ja u Zagrebu ilirske 
kape vidio, ostao sam izvan mene misleći na novu modu koju 
ljudi odbacuju, što je kod bosanskih Krajišnika od starine ostalo! 

rijeka Ugar teče, gdje kraj mosta i pandurica nahodi se. 
Tek što se ove muke oprostimo, u drugu napast zapadne- 
mo, a to je predjel Dobretići (%), u koji s mrakom prispi- 
jemo i kod katol. župnika prenoćimo. Sutra preko polja 
Vistolja, kraj planine Gostilja, za šest sati dođemo u 
Travnik, stolni grad Bosne kraj rijeke Lašve, a na podnožju 
Vlašića. | 

Varoš pri strani ne čini se prijatna putničkom oku. 
Ovdje prenoćimo i sutradan oko podne nastavimo puto- 
vanje prošavši kraj nove nizamske kasarne, koju su tada 
iznova. opekom pokrivali. Tu pregazimo Lašvu, na kojoj 
su se nizami prali i umivali; obazrem se, da novu gradnju. 
bolje posmotrim, no odmah poznadoh bosansku građu! 
Kasarna od jednog kata. Pred njom nikakve straže nema, 
a i ne treba, jer ispred nje, zbog množine pasa, niko sfim 
ne smije proći, budući koliko je nizama, još više pasa 
imade, svaki bo nizam po dva, po tri psa hrani; teško 
onom koga ovi gladni snađu i okupe! Ostavivši Travnik, 
uniđemo u polje Travanjsko, zelenom: travom  pokrito, 
koje naokolo sela kite. Na jedan sat ugledamo i Gladnik 
pri brijegu, selo katoličko glasovito zbog toga što osim 
harača nikom ništa od vremena Muhameda II ne plaća. Car 
ovaj, vraćajući se slavodobitan iz Bosne ugleda seoce pod 
brijegom sjeveru okrenuto, upita za njegovo ime i kad 
mu kazaše da se Gladnik zove, zapita opet šta to znači, 
i kad mu istolkuju da to ime od gladi dolazi, budući je 

“) Dobretići jest jedan na visini stojeći u jajačkoj nahiji 
predjel, tako nazvan od plemenite županjske obitelji = Dobrote, 
od koje može se čitati opisanje u knjižice Nobilissimae Familiae 
Comitum  Dobretich olim Regni Bosniae Optimis Genealogicus 
liber A. R. P. Lucae Vladimirovich. Ancona 1772. Venetiis 1775. — 
Od ove iste familije izlaze blagorodna gospoda u Hrvatskoj Vrag- 
nyczany u Rijeci (Fijumi), Senju i Karlovcu znatni trgovci i 
veliki rodoljupci. 

mjesto nerodno, car dade selu ferman s kojim ga od sviju 
poreza radi uspomene svoga prolaska oprosti! 

Za dva sata bismo u Vitezu, gdje se Sarajlije god. 
1840 s Vedžid-pašom pobiše; tuda kraj ubijenih i u grobu 
ležećih begova, znatnih junaka Durambegovića i Pinje 
prođemo, ostavivši za sobom Vitez i njegove krasne rav- 
nice, za 4 sata prispijemo u Busovaču, varošicu na plod- 
nom mjestu, gdje noćivši uputimo se u Fojnicu, u koju 
za 4 sata dođemo. I tako, poslije tri mjeseca i više, srećno 
svršim: moje putovanje 9 okt, g. 1842. 


(»Cp6cko-naJmaruuckuH MAra34Hb«, 3Zagap 1843, c. 66--77). 


PUTOVANJE PO BOSNI GODINE 1843 


Znam da se sjećate, kad sam bio u Zagrebu, da sam 
vam obećao opisati moja putovanja; pak se može biti i 
čudite, da riječ datu dosad nisam održao? Mili moj Stan- 
ko, porad nekojih osobitih uzroka lanjska moja putovanja 
tiskana su u »Magazinu dalmatinskom« od ove godine. 
I budući da se slučilo te sam i ove godine noge opružio 
od Sane i Save do Une i Vrbasa, zato nastojaću i vama 
štogod napomenuti što mi je u oči upadalo, koje sravnivši 
s onim u Magazinu, moći ćete imati pojam od ove krasne 
a toli zanemarene pokrajine slovinske. Vi znate da se 
ja tolikom krasnoriječju nisam privikao, kao što su hu- 
moristički njemački putnici obikii izlagajući putovanja 
svoja i da prazne riječi na hartiju mećem. Dosta je da vam 
napomenem da sam iz Fojnice krenuo petog dana onoga 
mjeseca koji je svakome prijatan, a za putnika najvese- 
liji, kadno djeca čobančad radost svoju sa svrnutim svi- 
bom, tj. sviralom, uzjavljuju, težak crnicu prevraća, a gora 
zelenom kiti se odjećom, slavulja na pjevanje nudi, a 
ovi opet putnika podražuje. To čini da putnik ni ne osjeća 
da ga konj kasom svojim rastresa, dapače sve zaboravlja 
nezgode od umora uzrokovane. 


Kroz razna voćna tursko-kršćanska sela za 4 sata 
dođosmo u Busovaču. Malim da ne zaboravih napomenuti 
vratolom Šupljike i selo pri strani Živčiće, gdje leži šeh 
Adži-Mejnlija u tekiji (samostanu turskom) kod turbeta, 
nad nekakvim svecem sagrađenom. Pitam ja moga kiri- 
džiju, je li veći svetac ovi od onoga na oglavku. 

— Baš je ta — odgovori kiridžija — on je prvi u 
svemu memlečetu od šehislama proglašen; međuto, ovi 
je Osmanlija! 

— Pa šta je zato? 

— Jest, ama ovi se s tim ponosi i veli, da je sikirić 
vlah, pak ako hoće biti pravi šeh, nek najprije dođe da 
ga ja poturčim! 

Svi Osmanlije drže Bošnjake turske za polu-vlahe, 
i s tim ih napastuju da oni nijesu pravi ćispet sveca Mu- 
hameda. Otud dolazi da bosanski poturica voli i vlahu 
nego Osmanliji, jer veli: Osmanlija odrekao se je svog 
vjerozakona i kaurinom postao, uzamši njegovu odjeću 
i uredbe švabske, tj. nizam. 

Idući niz Šupljike opazih na blizu razvaljenu tvrđavu, 
po svoj prilici gnijezdo razbojničko. Upitah druga, je li se 
šta pripovijeda o njoj. 

— A ko ti zna? — veli on. — Prije nekoliko godina 
spuštali su se na gužvama u nju, da traže blaga, pak 
su tude našli mnogo meda i voska, dapače i proje našli su. 

Busovača, varošica na drumu sarajevsko-travnič- 
kom, leži u plodnoj ravnici na po puta između Fojnice i 
Travnika. Tu rijeka Kozica okreće majdan jedan otskora 
sagrađen. Desno jedan sat daleko vidi se selo Dobraljevo, 
a nad njim, na visokome hridu, Hum, razvaljena tvrđava. 
Tude su prije 10 godina tražili blago; al su ga veziru isko- 
pali, davši veliku globu, a našli ništa nijesu, osim dva 
tovara kopalja i drugog oružja. Još mi i to kazaše, da se 
blizu te tvrđave i danas vide vješala gvozdena o stijeni, i 
djevojka od kamena izrezana u kipu. Niže toga kopata je 
ruda još nedavno, i to gvozdena, koja se sad iznova počela 
vaditi. Lijevo od Busovače na istu dalečinu vidi se druga 
tvrđava, Medvjedgrad, gdje se ne samo medvjedi nego 1 
sove legu. Niže ovog podora vide se još rupe, iz kojih se 
je onda vadila ruda srebra i zlata. 

Ručavši u Busovači nastavimo put preko lugova ze- 
lenih i za dva sata stignemo u Vitez, selo tursko-kršćansko 
u mnogo izglednijoj ravnici nego je Busovača. Mjesto ovo 
od tri dućana, jedne džamije i nekoliko kuća i hanova 
spomena vrijedno je od bitke Sarajlija sa Vedžid-pašom 
(god. 1840, kolovoza 15—16). Tude Sarajlije budu pri- 
dobiveni, i dva najbolja junaka ostavljena,  »Pinjo« i 
»Durambeg«, koji na pijanim hatovima nasrnu na kum- 
baru (topništvo) vezirovu, i tako ludo poginu; kako to 
grobovi i kamen s turskim natpisom svjedoči. 

Odavle do Travnika, dva sata, sve je polje žitom po- 
kriveno, koje, po srijedi tekući, Lašva natapa. Putnika ne 
samo polje već i obližnji brežuljčići u srce diraju. Po 
njima su sela svakim voćem iskićena s obje strane puta, 
između kojih dvoje ne mogu ostaviti — nenapomenjena. 
Jedno je Mošunj, kraj Lašve, gdje je imala biti nekakva 
glasovita naselbina (rimska). Ovdje ne samo da se vide 
zidine na brijegu već i dolje niže u ravnici. Težaci orući 
nahode razna posuđa, opeke (cigle), a najviše rimskih no- 
vaca (srebrnih, bakrenih i zlatnih), između kojih ja sam 
do 15 komada vidio. Kazivaše, kako je bila Lašva prodrla. 
i vidjela se nekakva magaza. Obnoć stanu kopati. U njoj 
u kamenu izrezan sanduk, a kad s njega dignu ploču, 
al lonac poklopljen nađu! Ko sretniji, ko li veseliji? Za- 
trpavši magazu s velikom radošću odlete kući, da dijele 
blago, al kad otvore, sam pepeo! Vrag podmetnuo — od- 
mah reknu Bošnjaci. Još i sljedeće nadodaše da prije 
dvije godine nekakav od kaurina kupi kalamintu (tako 
zovu šipku magnetičku), te ju pusti ovdje. Sipka gdje 
stadne, počnu kopati, i nađu idolu »kip« u veličini djeteta 
od 5 godina: trup vas od tuča, glava, pako, od zlata, s 
ramenima o lamu privezana. Kad ja stadoh priupitivati 
šta su uradili od njega, nažalost odgovore mi da su ga 

sjekirama razlupali i kod kujundžije rastalili. Često se 
događa da ovakvih stvari iskopavaju, ali prosti seljak 
krije kao zmija noge, i tako kad propane, istom onda pro- 
čuje se. 

Drugo je Gladnik, selo kršćansko .od 12 kuća. Od 
njega odavna sam čuo pripovijedati: kad je car Mehmed 
JI (g. 1463) prohodio, zapita za ime njegova, ? Kad 11u Ka- 
žu, da polak sjevernog položaja rđavo rodi, da je siro- 
mašno i ubogo, pa mu Gladnik od starine ostalo ime, 
caru se dopade ta etimologija, a htijući i svog došašća 
ostaviti spomen, otpusti selu ovome sve poreze i daće, 
do danas da nište ne plaćaju osim harača, 

Ravno taj dan dođemo u Travnik, varoš stranom na 
brijegu, stranom, pako, na podnožju (podgori) Vlašića 
kod rijeke Lašve, Travnik je stolno mjesto vezira bo- 
sanskoga. Tvrđava ne samo što je malena i nejaka, već 
još: suviše na takvom je mjestu nezgodna, da bi se lasno 
kamenjem zatrpati mogla. Čaršija dosta je čista, jer je 
mnogi opiru šedrvani, česme, tj. vodeni vrutci. Kuća prvi 
boj (kat) je od kamena (tj. magaze), gori, pako, drveno. Ta- 
ko je vezirov konak sagrađen. Da je kuća bijela od kame- 
na, već bi se zvala »kula«. Najveća kuća na jedan tavan 
odignuta (ne brojeći magaze) i od sviju zgrada najljepša 
jest lani napravljena kasarna, koja kad se sasvim dogotovi 
do 8.000 moći će zauzeti vojnika. I ona je jedina pokrivena 
crijepom na način talijanski, Stan pri zemlji od kamena, 
gornji, pako, kat od ćerpića. Prolazeći kroz Travnik naj- 
većma ti upada u oči pljesnivi Arnaut, a od ovoga malo 
nima i po tri ure (sata) u trgovca, koji ga otjerat ne 
smije; a da štogod ne ukrade, uvijek mu valja paziti. 
Nizami čitave ergele za sobom vodaju gladnih kerova, a 
pred kasarnom druge straže i nema. Od pasa jedva da ko 
mirno prođe, a braniti se ne smije. 

Oko Travnika sela su većinom kršćanska. Gradnje 
po ovim selima bijele se kao labudovi, jer svaka kuća, 
staja ili pojata podzidana je i okrečena. Sva su ova sela 
na lijepu mjestu pod bregovima, varoš, pako, na najgor- 
njem. »Travnik« svak vidi da dolazi od trave, kojom je 
ova okolica prebogato narešena. Međuto, narod pripovijeda 
ime njegovo od sljedećeg događaja: Despot Vuk otme 
sestru Đerđelez-Alije iz Sarajeva. Ovo začuvši, Alija od- 
leti u potjeru za Vukom! Kod Klokota (dva sata k Sara- 
jevu od Busovače) proždre zemlja otetu djevojku rad ne- 
vjere Vuku namišljene otkud i danas klokoće, tj. ključa 
sumporna voda. Kod Kozice obosi konj Vukov, otkud 
ostane Busovača, a Vitezu ime ostane porad imena Vu- 
kova, gdje poslije 24 sata nadvlada Aliju i čak poslije 18 
sati otravi konja u mjestu, kome Travnik ostane i do: 
danas ime. Još mi i to pripovijedaše, da je otskora Trav- 
nik postao šeherom (varošom), a otprije bila je samo) 
kasaba (varošica, trgovište), a to stoji upisano na nekom 
grobu u selu Brajković zvanom. Pismo je ilirska azbuka, 
i među ostalim sljedeća štiju se slova: »Sto i pedeset 
godina živih, triput na Jurjev-dan bijelu po ledu priđoh, 
triput na Jurjev-dan novoga kruha jedoh, ne vidih šer 
Zenice ni kasabe Travnika!!« 

6 svibnja podranimo iz Travnika i posljednje selo 
nakon dva sata ostavimo,  unišavši u same planinske 
predjele, preko kojih za 6 sati, prešavši Gostitelj i. Vito- 
lje, dođemo na konak u Dobretiće, k ondašnjem župniku. 
Dobretić zove se jedna najviša u svoj Bosni može biti pla- 
ninska okolica od 150—200 kuća kršćanskih. Ljudi, ovdje 
samim gotovo žitom i jedinom marvom životare, među 
samim omorikama, koje kuću od kuće zaklanjaju da put- 
nik ni ne vidi kuda će se svratiti, a po putu drže sioku 
u stajama. Čudnovato je što fra Luka Vladimirović o 


Putopisi i istorisko-etnografski radovi Bi 


ovorne predjelu piše u knjizi »Nobilissimae  familiae 
Comitum Dobretich olim Regni Bosniae Optimatis Ge- 
neologicus: liber (Ancona 1772, Venecia 1775). Čita se u 
rečenoj knjizi, da je ime dobilo od one obitelji plemenite 
Dobretića. Nekakvom Dobreti pokloni car okolicu svu 
na prošnju svoje ljubimice, a njegove kćeri Ljiljane, koju 
zarobio bješe. 

Kod ondašnjega župnika prenoćivši, rano uputimo 
se kroz same omorike do rijeke Ugra, koju prešavši stu- 
pimo uz planinu Ugar i Ugrice. Put ovi lasno se usporedit 
može s najgorim u Bosni. Mi ga se jedva oslobodimo, 
prispijevši na ručak u Skender Vakuf, selo gdje imade 
nekoliko begovskih i ciganskih kuća, s jednom džamijom 
drvenom i tri dućana. Taj dan preko Vrhovina i Viševica 
prispijemo na konak u Sokoline, gdje kod župnika pre- 
noćivši, spustimo se niz vratolomne osoje. Ove za jedan 
sat predobivši, izbavimo se iz planinskih predjela, koji 
nas čak od Travnika pratiše. Sad smo u ravnoj župi, plod- 
nome: kotaru, koga Vrbanja natapa. Sela po bregovima, 
a mjesto od turske varošice u ravni. Na jedan četvrt sata 
vidi se tvrđava zapuštena na jednome vratolomu, ispod 
kog put vodi opominjajući na silnog Hrvoja, koga baština 
bijaše kotar ovaj, gdje bude pokopan (g. 1415). Pregazivši 
krivudajuću se Vrbanju, koju taj dan pet puta pregazit 
imađosmo, primimo se slavne gore »Barakovac« zvane, 
bukovinom i rastovinom preobilate, radi šta je pohode 
nebrojena stada prasadi. Ovdje nam pokazivaše klupe 
i otpočivala Tomić Mihovila, slavnog harambaše, od kog 
Bošnjaci pripovijedaju da je on jedini vodio fermanlije 
četu, a tu milost na sljedeći da je dobio način: »Življaše 
negdje Arap dvoglav, koji je caru bio dodijao. Car mnoge 
milosti obeća onome koji bi ga smaknuo. Niko se ne nađe. 
Najposlije Tomić Mihovil obeća smaknuti ga pod ugovo- 

rom, ako mu se dopusti da četuje slobodno. Car obeća, 
dapače i ferman dade Mihovilu, a ovaj pogubi dvoglava 
Arapa.« | 

Prije nego smo unišli u Barakovac, prođemo Čelinac, 
dva turska sela, gdje se mnoge stupe okreću na Vrbanji, 
stupe od baruta najglasovitijeg u svoj Bosni. Ovdje se 
uputismo sa 6 Arnauta. Eto muke (pomislim u sebi)! Sad 
će biti sto sijaseta! Zato dok uniđosmo u goru, opalim ja 
moga haberdara, pak ga odmah napunim pred njihovim 
očima, spustivši dva zrna u njega. Nek je sigurno (velim 
ja), imade ovda uvijek zlih ljudi! Na to i oni potegnu: 
svoje šare, opale, a ne sastave. Bijahu zakisle. 

— Gledaj ti toga — rekoše oni — kod ovakvih pu- 
šaka lako bi glavu izgubili. 


Dok oni opet puške izvrte, ispale, otaru i opet na- 
pune, dotle i do po Barakovca prodrsmo. A ja opet opalim 
dvije male, pak opet napunim i olovom učvrstim. Potegnu 
i Arnauti, al kog opali, kog ne sastavi. Gledaj toga rugla 
— velim ja — s kakvim društvom putujem. Mogao bih 
glavu izgubiti. Da bi mene moja prevarila, ja bih s njome 
u po Vrbanje. 

-—— Vala, hodža, pravo pored — vele oni grohotom 
smijući se. Utom jedan: 


— Daj der, bogati, da ti vidim jarak. 

— Sabur, druže, znaš — velim ja — šta su mudri 
kazali: žene, konja ni oružja ne daj od sebe! 

— To ti je komad besjede! — odgovore svi. 


Tako se s njima bacajući lafe (šale). izađemo iz Ba- 
rakovca i u ravnicu sađemo, gdje se nije bilo bojati, jer 
ljudi po njivama radijahu. Pitam ih sad, iz kog su mjesta. 

-— Od Janja! — Ja: 

— Kako engledišu tamo? 

— Arnautski, bugarski i malo bošnjački! — odgo- 
voriše mi. 

Peti put pregazivši Vrbanju za sat dođemo u Banja- 
luku. Varoš ova i tvrđava dvojinom je veća od Travnika. 
Leži donji šeher većinom u ravni, gornji, pako, obalom 
Vrbasa, u kog se slijeva Vrbanja. Dok su beglerbezi 
s Bosnom upravljali bila je Banjaluka njihova stolica. 
Nad varoši ovom vidi se brijeg Osmina, iz kog mnoga 
dopiru vrela u varoš. Nahode se ovdje toplice u gornjem 
šeheru, a u okolici broji se do 13 toplica na različitim 
mjestima. Tvrđava na zgodnom je mjestu sagrađena, bila 
endecima i bedemima dobro utvrđena, a sad su se već po- 
čeli osipati. Banjaluka leži na vrlo lijepom i plodnom mje- 
stu i čak do Save 8 sati — sve je ravno polje. Najglasovitija 
u cijeloj Bosni jest ovdašnja džamija, Feredija zvana od 
beglerbega svoga utemeljitelja. Izvanjski zid njezin na- 
liči na crkvu, a munara na zvonik (toranj). Još bivši 
djetetom čuo sam pripovijedati kako su Turci tri ne- 
imara, kad su 'dogotovili džamiju, naumili pogubiti, da 
ne bi još takvu gdjegod načinili. Ovo -pročuvši, neimari 
naprave sebi krila te tako pobjegnu iz džamije, a nijesu 
mogli pregorjeti bradava, koje, leteći, izvrnu se i otsijeku 
dvojici krila, te tako padnu mrtvi kraj Vrbasa, gdje im 
se i sada kazuju grobovi; a treći, ponajmudriji, odbacivši 
u dobar čas bradvu, spase se. Predanivši ovdje nastavih 
put 10 svibnja preko Brankovca, najmivši si tri oružana 
momka. 


Na ručak prispijemo u Bronzeni Majdan, tursko 
selo u plodnoj dolini kod Gomionice, na kojoj su još prije 
nekoliko godina tukli majdani od mjeda (tuča), al sad 
porad velikog su zuluma zaustavljeni. Odmorivši konje 
i ručavši, odatle se dignemo preko Sratinske, sela i rijeke, 
na kojoj tuče nekoliko majdana gvozdenih, koju ostavivši 

6* 

uniđemo u znatnu planinu Beregemicu, iskićenu obilatom 
hrastovinom i bukovinom, te i hajducima svake godine. 
Nakon tri sata, ostavivši Beregemicu, dođemo u Sasinu, 
selo kršćansko s nekoliko majdana gvozdenih. Tude kod 
župnika prenoćivši, zorom ostavimo Sasinu i preko lu- 
gova, brda i dolina za i dva sata siđemo u ravnicu koju 
natapa Sana. 

Kod Sanskog Mosta prevezemo se na kerepu (lađi). 
Sanski Most, varošica, imade nekoliko dućana i zapušten 
gradić, pod kojim Zdena utiče u Sanu. Za dva sata išli smo 
ravnicom uz Zdenu, dok ne stigosmo njezinu sestru Bliju- 
Ovu prešavši ugledamo Kamengrad, tvrđavu na jednom 
hridu ukrepljenu s novim gradićem. Ispod nje teče potok, 
a oko njega nekoliko kuća s džamijom razvaljenom. Ja 
ne znam ali je siromaštvo ali nemarnost prema zakonu 
pravi uzrok, da po selima turskim jedva vidjeti džamiju 
novu, već većinom starcanu, osobito pako s sasvim od vje- 
tra obaljenu, gdje na zemlji: gnjije. O ae: sngrada pe- 
njasmo se po dana sve više. Došavš 






Savšiu Lužičko Polje 
stanemo se brinuti o konaku, jer sela nigdje ni od lijeka. 
Komordžije po stotinu gone hranu u Bihać. Oni na polju 
rastovarivši, pustiše konje za travu. Moj konj nije otrav- 
ljen. Ječma valja mu tražiti u selu. 

— Gdje je Japra Bišćevića? — pitamo jednog starca 
kod vode. 

— Eto gore preko brijega, pa ćete ugledati! — od- 
govori on. 

Noga za nogom, čitav sat, a od Japre ni traga! 
Murat, subaša nekog bega banjalučkog, ovog dana susrete: 
se s nama. On nosijaše svom gospodaru pod Bihać brašno 
(proviziun). Po turski okresa nekoliko vjera i postova 
laži djedu. 

— Ej, Murate — velim ja — prođ se psovke! Čuj da 
psi laju! Nagnimo tamo! 

Kad u dolinu sađemo, a eto torovi i kolibe razapete. 
— Evo šećara! — poviče Murat. — Dobar veče, vlasi! 
Gdje je Japra? Vodite nas tamo! 


— Bog s vama Turci! — odgovore čobani —- ako ste 
prošli polag vode, ondje vam je ostao put za Japru! 
Murat: — A vi gledajte konak! Brava nećemo, već 


sir i mlijeko odmah da nosite, i-kajmaka neka bude 
kozjega; vatru loži, vlaše! 

Tude razjašimo. Mrak se uhvati sasvim, nalože 
čobani vatru. Ja se spustim na kabanicu, a Murat stane, 
po svom običaju, kao subaša izdavat se, psovati, prijetiti 
da će odmah dvije ovce podvaliti ako večera ne bude go- 
tova i nama i konjima. Ode čoban donijeti sijena, a drugi 
pobježe. Pitam ja: 

— Murate, jesi li ti ikad pod Bihać dolazio? — Ni- 
sam, veli on. — Pa kad nisi, kako ti smiješ ovdje zapovi- 
jedati? Jeda li ne znaš da je ovdje goli kremen? Ta lani 
su u istoj Japri 6 Arnauta pobili, nisu ovo tvoji kmeti. 
Mi možemo poginuti noćas, i to s tebe. Podignuće cijelo 
selo, pa kud ćemo mi? Ovom vlahu nema zakona. Znaj 
dobro, Murate! 

Sat i više prođe, a ni čobana ni sijena! 

— Eto, Murate!. — opet ću ja — nije li nam bolje 
bilo šutiti. Mogli su nam barem vatru poticati, a sad iz 
mraka mogu nam konje pokrasti. 

Ja ine svrših, ču se glas: »O Turci, o Turci, evo vam 
na brijegu sijeno! Ja ne smijem tamo doći: vi ste moga 
čobana zatjerali i ovce iz tora pustili. Takvih zulumćara 
ovi vilajet nije nikad zapamtio. Prekjučer prošlo je četiri 
hiljade askera, pa takvog nam zuluma nikakav ne učini. 
Vidićemo se sutra pred vezirom, je li on to dopustio,« itd. 

—  Nuto, iftire, ako znaš za Boga — veli Murat — 
nuto raca, ali ti je bijesan! — Ne ostade ni post ni vjera, 
sve skresa Murat. Al ko će se sad naći da ode po sijeno? 

Boji se svak zasjede. Najposlije moja dva momka odoše 
pa donesoše. | 

Tu noć, oko vatre okrećući se, malo i zaspah; toliko 
sam se puta obazrio da nije ukraden konj. Kad se ja pro- 


budih, vatra se ugasila, a po meni obijelio mraz, a to 13. 


svibnja. Odmah se opremismo, te kroz polja i livade na 
ručak dođemo u Jasenicu, tursko selo, nad-kojim se vide 
zidine od kule Beširevića, koju Vedžid-paša god. 1837 
obori. Taj dan, prošavši kulu i selo Radić, spustimo se 
niz planinu Risovac u polje zeleno, koga rijeka Una na- 


tapa. Nasred ove eto ti Bihać grad gdje se bjeljuška u 


otoku! Kroz čaršiju jedva se provukoh od mnoštva Ar- 
nauta i nizama, koji se, za uzbit Krajišnike, biše tude sa- 
kupili. Jedan sat od grada leži Vedro Polje. Tamo odoh k 
župniku kat. na konak. Sutradan išao sam na »veliko 
groblje«. Tude se je vojska bila utaborila (4—5 hiljada 
momaka). Na kapiji vezirovoj brzo opremivši poslove, 
sutradan odmah krenem se natrag istim putem. Al da što- 
god kažem i od Bišća grada. Grad taj već se počeo osipati, 
i jedna strana zida od austrijanske strane oborila se sa- 
svim. Leži grad ovi u ravnici s ove, tj. hrvatske Une, 
koga opasuje jedna otoka od nje kasnije napravljena; i 
ova opet niže grada sjedinjuje se s glavnom Unom. Kako 
grad tako i predgrađe u plemenitoj su ravnici, prekrasno 
razložena. Bihać otstoji od austrijanskog korduna Zavalja 
po sata; od Banjaluke 24, a toliko i od Jajca. Grad taj je- 
ste glavno i najveće mjesto u turskoj Hrvatskoj. Kako 
kazuje Farlati (tomo 1, pag. 481) sagradio ga Bela IV; 
narod, pako, pripovijeda da su Senj, Karlovac i Bihać sa- 
gradile tri sestre. Od Kamengrada do Bišća predjelje je 
planinsko, i budući da tu nema kršćana, zato je mene malo 
ko ili uprav niko mogao poznati: šta sam i odaklen sam. A 
kazat se nisam smio, jer bi gomilama k meni bili nagrnuli 
hrišćani, da im »zapise« dajem. 

Zapis u Bosni služi na mjesto svakakve ljekarije. Što 
god koga zaboljelo, a on leti odmah k svešteniku da mu za- 
piše i moći dade. Da sam se htio pokazivati šta sam ja, i 
za dva dana ne bi me pustili između sebe. Ali nije meni 
bilo do praznovjerja njihovog. Al opet druge muke! Ko 
nepoznanu za novce ište, kažu da nemaju ni zalogaj kruha. 

Vrativši se, dakle, mi iz Bišća, odredimo na konak u 
Japru. Sad zađemo u selo od kuće do kuće pitajući može 
li se gdje noćiti, samo da nam je za konje sijena i ječma, 
to ćemo platiti, a drugo imamo sa sobom. Petnaest kuća 
prošli smo, svagdje kažu: Nema! Vojska pojela sve što je 
bilo! Ajdete proti Majkiću! Tude moći ćete noćiti. 

Pod sami mrak dođosmo kroz ovu dolinu pred popovu 
kuću i pitamo, bi li nam za pare dali ovdje prenoćiti. 
Stana nema nigdje! Popa ne bijaše kod kuće. Izađe mu 
brat i nevjesta popadija. Da te Bog sačuva slušati šta 
ti ova pljesniva snaha prosu na -nas psovki. Ni talijanski 
matrozi (mornari) ne bi znali protiv buri više psovati. 

— Ženska glavo — velim ja — prištedi se tvoje 
mladosti! Ako sam te upitao imaš li, niti sam opsovao, nit 
oteo. Kini mi se s očiju dok zla nisi vidjela. . . Dajte mi 
konja da idem! 

Uhvati popov brat za konja i ne di. — Nemoj, aga! 
-— veli meni — još niko ispred naše kuće nije otišao ne 
noćivši. 

— Ali silom! — priuzmem ja — a ja toga neću! 

Mi to govorimo, a iz kuće 10 Turaka izađe, te na 
me zagrme da ova kuća ne može stajati uvijek sama do- 
čekujući goste. 

— Bre, aj siktur! — zavičem ja“— ne može take 
kokošare, koji badava hodaju od kuće do kuće; a ovako 
moći će uvijek, jer ja se na put nisam spremio prazne 
kese! 

Na to Turci šut! Ter se jedan po jedan uvukoše u 
kuću. Momci raspraviše konja, a mene odvedoše u popove 
ćeliju, gdje on liturgiju svešta. To ti je jedna drvena zgre- 
da, koja imade iznutra peć, jedan krevet obataljen, jedea 
polica i troje knjige i nekoliko čađavih ikona na zemlu 
jer poda nema. Prostrše slamu i vatru naložiše. Dok se ja 
raspremih, uto mi donesoše večeru: vruću pogaču =- 
evaru i mlijeko. Ja iz bisaga izvadih moju hranu i ploške 
vina, te stanem večerati. I tad upaziše, da nijesam Turčin. 
Šapću onda kućani koji su se nad sovru nadvisili- »Me 
begeniše naše večere!« A ne znaju da se meni i na moje 
grsti gledajući mladu popadiju kako je čista. (Ovo je ama 
ista popadija što su joj lani Arnauti ubili muža, al da su 
nju, manje bi bilo štete.) Velim družini: »Ništa nema gore 
nego jezičnasta ženal« Ona oborila od stida oči. Platea 
konak, rano se odijelimo iz Japre Bišćevića, te stignema 
xdravo osmi dan opet u Fojnicu. 


lI 


Ni pun mjesec ne prođe, a mene opet 18 lipnja zi 
premiše iz Fojnice, ter tim istim putem dođem do Baniz- 
luke. Odavde sad skrenem u Ivanjsku. Tude kod žurrirz 
prenoćivši, uputim se preko sela Šimići, Mičije i Turjaka. 
a za 6 sati prispijem u Gradišku bosansku. Koliko zu 
opisivao ljepotu ovog mjesta, sve će ljepše ostati. Ravruce 
jedna preplemenita, a posred pružila se šuma Savski Lug. 
od Save ime noseći. Jedna gora od 6 sati raširila se je u 
daljinu, u kojoj rijetko je vidjeti drugo drvo već samu 
hrast u nebo grane šireći. Kroz njega prolazeć mogas 
sam sve od žalosti plakati gledajući kako je malo i velike 
ustalo da ga utamani. Jedni duge na hiljade sijeku; drag 
za lađe i brodove, treći za vatru, prodavajući preko Sese 

u Slavoniju. Cobani, kojim niko ne zabranjuje, od bes- 
poslice posijeku najveći hrast, drugoga nasijeku pa se 
osuši. Najviše, pako, naselilo se u tom lugu nekoliko kuća, 
pa pali hrastove i cijelu šumu da može orati i sijati. Čak 
iz Francuske i Engleske trgovci ovdje za brodove sijeku 
hrastove koje oni izaberu, al bojati se da neće zadugo! 
Lani mi je Adži-beg Čekić kazivao da se je u Aleksan- 
driji nalafio (našalio) na brodu koji je bio usječen u Sav- 
skom Lugu. Ne mogu nikako razaznati zašto Prekosavci 
Gradišku bosansku zovu Brebirom. Za to ime ovdje niko 
ne zna, već je svaki uvijek Gradiškom cepa. Varoš ova 
ima na obali Save nešto i grada i dosta priličnu trgovinu 
na skeli. Od Banjaluke, kud spada, 8 sati je udaljena. 
Predanivši ovdje, natrag se vratim u Ivanjsku. Pre- 
djelje ovo (od 150 kršć. a 50 hrišć. kuća) jedno je od 
najznamenitijih. Kuće pri brijegu od svaklen voćnjacima 
opkoljene, osobito šljivom kao gorom. Više ispod kuća 
vinogradi. Po srijedi teče nekoliko potoka. Pri brijegu 
vidi se podor Ivangrad, a unaokolo gore hrastove koje 
obilaze nebrojena krda (čreda) krmadije. Po ovim go- 
rama ima čitave čete Kranjaca te pale pepeo. Kazao mi je 
moj prijatelj Miško ŠSlezinger, čifut iz Carnika koji tuda 
rakiju prodaje, da je on lani u Gradiškoj platio veziru 
600 for. sr-, a ove godine 4.000 for. sr., za monopol kupo- 
vati šiške u 12 kadiluka. Još više plaća se za pijavice, a 
najviše za duge i pepeo. To inostranac iz Bosne iznosi, 
u općina ne dobiva ni pare prebijene. Ovo sam samo 
otprilike naveo da vidite, gospodine, zašto je ovdje toliko 
siromaštvo pri zemlji toli plodnoj i svakim darom od pri- 
rode nadarenoj. Za četiri sata sve ravnicom dođosmo u 
Kozarac, u varošicu u plemenitom mjestu sa zapuštenom 
napolak tvrđavom. Ništa čovjeku ne čini se začudnije 
nego vidjeti tako siromašne i napolak opale kućerine 

a okolo neizmjerne vrtove, i bašče, i njive itd. AI je 
upravo siromaštvo, al je nevaljalstvo?! 

Ovdje prenoćivši za dva sata stignemo u slavni Pri- 
jedor, varoš na plemenitoj ravnici kod Sane. Imade i 
nešto slabe tvrđave. Varoš ova poradi trgovine svaki dan 
raste. Odavde po Sani na malim brodovima gone gvožđe 
u Biograd, a odande sol vlašku natrag. Brodovi ovi mogu 
podnijeti 50—2000 tovara gvožđa, kako je voda golema. 
U Prijedoru noćivši sutradan prevezemo se preko Sane. 
Za jedan sat stigosmo u Ljubiju, varošicu od 80 kuća i 
nekoliko majdana gvozdenih; a na ručak u Volar, gdje 
taj dan ostanemo kod ondašnjega župnika. 3 srpnja osta- 
vimo Volar i njegove hrastove gore. Spustivši se niz Sa- 
taru rijeku i prošavši nekoliko sela, koje svako po neko- 
koliko majdana ima, do ručka dođemo u Stari Majdan, va- 
roš među dva brijega, kroz koju teče Satara rijeka okre- 
ćući nekoliko majdana. Mjesto ovo ima slabe tvrđave. 
Sva nahija staromajdanska i od strane prijedorska i tre- 
ćinom banjalučka jesu brdovite i kršovite. Brda ova, osim 
dragog kamenja, daju svake vrste rudu. Na mnogo mje- 
sta (osobito u nahiji staromajdanskoj) vidjeti je rupe i po- 
dore gdje se je prije 400 godina talila 1 plavila ruda, a 
sad se samo gvožđe opravlja; i ovo je najbolje gvožđe za 
cijelu Bosnu. Ljudi koji gvožđe ovo opravljaju, sami su 
seljaci, i to kršćani, »madžari« zvani (u staromajdanskoj 
nahiji u 15, a prijedorskoj u 9, a u banjalučkoj u 3 sela). 
Oko podne ostavimo Stari Majdan te dođemo u Bardare, 
gdje su prije bile same močvare i bare, sad pak selo, 
2 majdana i kula Derviš-bega (prije kapetana, a sad .mu- 
selima staromajdanskog). Niže Bardara pređemo na Trnavi 
Sanu preko novog mosta. Odavle opet vidjesmo ravnice 
sanske, Sanski Most i Kamengrad. Taj dan eto nas opet 


u Sasini. Tude kod župnika predanivši sutra rano kre- 

nemo preko hladovite Beregemice, a za tri sata eto nas 
pred kaluđerskim samostanom »Gomionica« nazvanome. 

Selo ovo na podgorju Beregemice stranom je kršćan- 
sko a stranom hrišćansko. Ovih posljednjih je samostan. 
Tu teče rijeka Gomionica okrećući nekoliko majdana. Ja 
sam prvi put hodajući po Bosni svratio se hrišćanskome 
popu u Japru, i tude sam od popadije zlostavljen (Bo- 
šnjak kaže: ograiso). Odijelivši se iz Japre na dva sata 
prošao sam kraj Lipnika. Tude su mi kazivali da ima 
hrišćanski samostan. Ja sam se htio svratiti, nu razabrah 
da nije samostan, nego drvena samo crkva i kuća u kojoj 
tri popa stanuju. Neću više popu na konak i na ručak! 
Zato i mimoiđoh Lipnik. Kaluđeri su prosvijetljeniji, zato 
ja, da opet ne ograišem, k njima se svratih. Služba pri- 
hvati konja, a iguman stade se samnom ljubiti. Iznesoše 
na travu ćilim i jastuk. Tude me posadi. Donese iguman 
kavu i rakiju. Al meni sve nešto fali. Htio bih štogod 
razaznati. Zato počmem pitati igumana šta se pripovijeda, 
od koga i kad je sagrađen samostan i crkva; imaju li starih 
kakovih rukopisa, o. tome i drugom koječem' pisanih. 
Al se naskoro zastidjeh kad opazih da mene iguman ne 
razumije. On samo odgovara da su mu majstore otjerali 
u Banjaluku, a da je počeo pokrivati crkvu. Što ja očima 
gledam? Na moju pravdu, ovo je Grk (pomislim u sebi); 
al brzo doznah da ga glava boli. Jednog opazih gdje pušeći 
s bensilajom pod puškama šeće se oko crkve. 


— Gospodine, je li ono pop? 

— Oprostite — veli iguman — ako je i metnuo ruke 
na stražnjicu, ovo je selo, ono je kaluđer! 

Jedina brada od dva prsta izdaje ga za sveštenika. 
Pet kaluđera obitava u ovom samostanu, na samostan 
nikakove prilike ne imajućem. Ni s jednim ne mogoh 
imati priliku sastati se i razgovarati. Svi se okreću od 

mene, da me ne vide, a igumana zaboljela glava; ter tako 
prođe u dim sve moje ufanje pronaći štogod važnoga. 


Crkva imade oblik gotički. Dosta je pomalena, Ali 
tvrdo sagrađena. Unutra ima nekoliko knjiga crkvenih, 
u Mlecima i Rusiji tiskanih; nu već su i-na polak razdrte. 
Jedan psaltir sav u rasolu ukvašen kanda su kupus njime 
pokrivali. Osim toga, nađoh između njih troje tiskane u 
Rusiji god. 1824. Drugo ništa znamenitog. Najpotlam ka- 
zaše mi da je crkvu ovu sagradila nekoja turska carica. 
Ime njezino kazati mi ne znadoše. 


Tude ručavši nastavimo put preko raznih hrišćanskih 
predjela i mjesta planinskih, imenito preko Sitnice. U 
planini zamrknemo, te rano 7 srpnja ujutro dođemo u 
Varcar Vakuf, varoš na brdovitom mjestu otsvaklen opko- 
ljenu planinama. Tude taj dan ostanem pri župniku ka- 
toličkom, pa sutradan, podranivši, stignemo za dva sata 
u Jezero ili Đul-hisar, varoš kod Plive u ravnici. Odavle 
ide se kraj Plive, koja se je na način jezera razlila una- 
okolo po polju golemome i dugome do sat i po. Prijatno 
je tuda vidjeti kako mali čamci plove kao po moru tali- 
janske barke »gondole«. I divlje patke bijahu poklopile 
obale od jezera. Ovdje mi pripovijedaše da je neki Saraj- 
lija htio sve polje posušiti svojim troškom (a to bi lasno 
učinio probivši stijene kud bi Pliva oticala); pak mu 
nijesu dopustili ondašnji žitelji, premda je mala bila po- 
godba, tj. da za tri godine sim on smije polje posijati. 
Na moje pitanje zašto nisu-dopustili, odgovoriše mi da sad 
mnogo veću korist vade, plaveći drva i ribu hvatajući, 
neg bi sijući mogli vaditi. Tu se nahodi dosta svake vrste 
ribe, osobito mrene u izobilju. 


Odavle sve kraj Plive za 2 sata na ručak prispijemo 
u Jajce, grad najglavniji u dogodovštini bosanskoj, neg- 
da prijestolno mjesto a i danas je najtvrđe i najsposobnije 

za boj. Grad ovi sagrađen je usred planine na jednom 
brežuljku, imajućem priliku jajeta. Kažu da ga je sa- 
gradio nekoji Neapolitanac rodom iz Lukula, zato Jajce 
kod mnogih pisaca dolazi pod imenom »Arx Lucculiana«. 
Grad ovi pod kojim Pliva s velikom bukom udara u Vrbas 
čineći krasni slap (vodopad), uzet bi na prevaru od Me- 
hmeda II (god. 1463). Nu iste godine ga Matijaš Korvin 
preuze opet, i premda su mnogo puta Turci natjeravali 
se da ga otmu, ipak do poslije bitke mohačke (god. 1527) 
ne mogoše ga prije oteti. Grad ovi, i sve što bi toliko puta 
paljen i robljen, ipak još i danas kako tako među prvim 
zauzima mjesto. U gradu (u užem smislu) sami su Turci; 
nu u predgrađima imade i kršćana dosta s kućom župnič- 
kom. Džamije koje se god vide (a jesu od kamena), samo su 
imenom džamije a građom upravo crkve izvedene po 
ukusu gotičkom, kao i most kameni. To nek bude sada 
dosta govoreno o Jajcu, iz koga sutradan 9 srpnja krene- 
mo i, preko planina Krezluka i Karaule, za 9 sati dospi- 
jemo u Travnik, a odavle po drugi put zdravo, premda s 
umorom, u Fojnicu. I eto vam svrha putovanja moga u 
mjesecima svibnju, lipnju i srpnju god. 1843! 

Obadva ova moja puta, budući da su bila službena 
(in officiosis), ubrzo je valjalo opravit, zato među prostim 
narodom nijesam imao prilike baviti se, njihove običaje 
i navade pamtiti, kao što bi se u učenome putovanju 
imalo činiti, već hodajući od župe do župe samo sam ono 
pobilježio koje mimogred opazih, a to su vam gotovo 
puka prazna imena. Zato ćete mi, gospodine, oprostiti, 
ako vam se preko ufanja više neslana, nemasna i bezsočna 
učine nego ste može biti mogli i pomisliti. Nu kakva bila 
da bila, da barem iole začinjena budu, evo vam i nekoliko 
prnje 


Nm... nk DN. 


tiče nošnje i razriječja, sve je jednako. Nu prešavši kod 

Banjaluke Vrbas, nošnja je već sasvim drukčija, a 
stranom i razriječje. U župi banjalučkoj seljaci sebe 
nazivaju šokcima. Odjeća njihova osobite je razlike s 
odjećom ostalih Bošnjaka: gaće na nalik pantalonama, tj. 
bez tura; ob zimu kratke i uske čakšire — puke hrvatske, 
koje prolaze po svijetu (Europi) pod imenom madžarskih. 
Po košulji, koja je uska, rukavi ispleteni i mnogim iski- 
ćeni kiticama (po 40 na jednome): kite od bijelog pamuka. 
Ovratnica na isti način ispletena i kiticama narešena, koje 
se preko ramena prebace. Zoburi crvenom čohom na male 
reze iskićen, uokolo s pulama od kositera, a ponajviše 
išarani modrom i crvenom vunom. Zobun ovaj pripasan je s 
malom puškom okovanicom, koju nikad ne vadi. Pod njom 
ore, kosi, kopa, dapače mnogi i spava. Ob zimu pokriva ga 
do koljena »haljina« od sukna obojena u crno. Kapa u 
njih najveće je čudo. Ona je od najtanje crvene čohe (!). 
Kape ove prave terzije (krojači) banjalučki po duljini od 
tri vrste; najduže su od lakta (rifa), srednja od pć, a 
najkraće od četvrt lakta. Kapu tu oni na rame prebace, 
zato ih ostali zovu Bošnjaci »krivokapama«, a sami ju 
krste »hrvatka«. Pitajući ih, šta to znamenuje i odakle 
to dolazi ime, ne znadoše mi kazati, a od Hrvata ne znaju 
nit imena. Hrvatka (odgovoriše mi) zove se kapa tako kao 
i zobun, fes. I takvo je, kazaše, ostalo ime od starine. Tako 
se nose kršćani i, s malom razlikom, i hrišćani. Al žen- 
skadija hrišćanska nose se od prilike kao senjske Bu- 
njevke ili dalm. Morlakinje! Cure kršćanske do 12 godina 
briju se i nose perčin. Poslije, pako, ostave kosu, al ne bace 
hrvatke od po aršina (lakta) dok se ne udadu. Udate: 
omataju glavu i vrat čudnovato navezanom »iridom«, 
i opet jedan komad puste po ramenu, a drugi na glavi 
stoji kao u pijetla iver (greben). Ova irida isprepinja se: 

') Što Hrvat zove suknom, zovu Bošnjaci čohom. A opet 
je Bošnjakom sukno ono, što se zove u Hrvata čoha. 











Putopisi i istorisko-etnografski radovi 95 


s glavatim iglama. Iz glave opet po pet visi sindžirića, 
a od ovih velike pare carevice. To je sve od srebra, i tako 
jedna igla vrijedi više od dvadesetaka (cvancika). Po 
prsima padaju im đerdani srebreni. Đerdane i djevojke 
nose ne samo po prsima .već i u pletenici. A na kapi tre- 
peću prišiveni dvadesetaci. Ženske košulje, zobuni i ha- 
ljetke ispletene su i divno išarane samom crvenom čohom 
i raznom obojenom vunicom, a kitice same bi mogle Argu- 
sove oči prebrojiti. Opregača od razne boje od vune 
opletena, jedna sprijeda a u mnogih straga, na poprijeku 
previjena. | 

U nahiji staromajdanskoj i prijedorskoj Bošnjaci 
zapadnog obreda zovu sami sebe »kršćani«, a drugi nazi- 
vaju ih »madžari«*). Njihova nošnja jednaka sje sa šokač- 
kom, tj. s kršćanskom u nahiji banjalučkoj. U nahiji 
bihaćkoj kršćane po isti način zovu »madžari«. Njihova 
je nošnja na polak turska, kao što i drugih kršćana po 
srijedi Bosne, nu s tom razlikom da ovdje žene nose 
muške gaće i kudname usred ljeta. U nahiji, dakle, ba- 
njalučkoj šokci nazivaju se »kršćani«, a u bihačkoj, sta- 


*) Doduše čudnovate sivari što se u Bosni jedna strana 
naroda zove Madžari. G. Jukić kaže da ti ljudi danas ovdje žive 
kopajući i taleći rudu. Ne bi li se iz dogodovštine moglo dokazati 
otkud im to ime? Znamo da je vrijeme jedno (a to za kralja 
Matiaša Korvina) Bosna spadala pod krunu ugarsku, a duže vre- 
mena bila združena s tom kraljevinom. Nije li može biti u ono 
doba sa sjeverne koje gradomeđe ugarske doselilo se u Bosnu 
Slovaka da kopaju rudu, na kojoj je Bosna još danas vrlo bogata? 
Ne bi li se to može biti i danas moglo poznati po običaju tih 
tobože Madžara i po riječima gdjekojim, a osobito po uđaranju 
glasa? Da Madžari ovi nijesu od starine porijeklom Madžari, 
već Slavjani, o tom (sudimo) neće niko dvojiti; već im se ime to 
onako nametlo s nehajstva, zašto onda nazivajuće ljude nije 
niko gledao na krv i Porijeklo, nego samo na krajinu iz koje se 
ko doselio. I kako ih prozvaše onda, tako im ostalo ime i do 
danas. Paska urednika 

romajdanskoj a i prijedorskoj (a u ovih samo triju) »ma- 
džari«, Nije dakle istina što kaže Karanović u »Spomeni- 
cima Srbskim« (Biograd, 1840), da se usrijed Bosne kršćani 
zovu madžarima! Ako neće dopustiti da je Sava i Una u 
srijedi Bosne, to onda tako mora biti. Što se tiče razri- 
ječja prekovrbaškog, ono je istina malo različnije od 
srednje Bosne, al to tako malo da se jedva primijetiti 
može. Dapače svakidašnjim preseljavanjem iz srednje i 
gornje Bosne sasvim (da ne reknem) u jedno se pomije- 
šalo. To ćete vidjeti iz sljedeće narodne pjesme, u Banja- 
luci prepisane (Pjesma takva otprilike nalazi se i u Vuku 
Karadžiću, izdanje II, knjiga (1, Beč 1843, pod br. 656, 
str. 453). 


ODMETNICA MARE 


Odmetnu se odmetnica Mare 

U hajduke priko Banjeluke! 
Ostavila džerdžef i preslicu, 

A uzela lulu i tamburu. 

Devet godin harambašom bila, 
Desete je uhvatili Turci, 

Te je vode šeher Banjaluci. 
Gledale je mlade Banjalučke, 
Gledale je ter su govorile: 
»Mili Bože, da lipa junaka! 
Odklen li je, od kojega grada?« 
Odgovara harambaša Maro: 
»ŠSta gledate, kučke banjalučke! 
Nije Mare kopile rodila, 

Već s junacim po gori hodila, 
Odgonila trgovačko blago, 
Trgovačku robu nekrojenu. 
Pak baciše na čengele Maru: 

Desno joj se rebro ufatilo, 
Gledalo je s pendžera divojče, 
Gledalo je ter je besidilo: 

Kako ti je na -čengeli, Maro? 
Odgovara harambaša Maro: 
»Lipše mi je na čengeli, Hajko, 
Nego tebi na meku dušeku.« 
Pak zapiva tiho glasovito: 

»Ej Kozaro, zelena dolamo! 
Savski-luže, moj debeli druže! 
Ravno Livče, mliko i kajmače! 
Kamengradu, moj masni pilavu! 
A Biaću, tuke i kokoši! 

Sanski Mostu, moj vijerni dostu! 
Banjaluko, moja teška muko!« 
To izusti a dušu ispusti. 


(»Kolo«, Zagreb 1847, 3. 3—32) 


1. F. Jukić: Putoplsi i istor.-etnograf. radovi 





PUTOVANJE PO BOSNI GODINE 1845 


Opazio sam da nije moguće drukčije u poznanje ove 
pokrajine doči, nego ako čovjek, bacivši za leđa sve ne- 
zgode, sam sobom redom sve krajeve obiđe. I doista, ve- 
like su nezgode po Bosni putovati: zimi se ne može, veliki 
snjegovi i smetovi ne dadu proći; u jesen i u pramaljeće 
velika blata i rijeke bez mostova; najljepše je ljeto, al 
pritom i najstrašivije zbog hajduka, koji glavne putove 
čuvaju i putnike uznemiruju. Rodoljubac pri svim tim 
nezgodama i opet usuđuje se. 

Nastupivši prijatni dnevi, ugodnog lipnja (juna) dru- 
goga dana krenem se iz Fojnice, moga običnog prebiva- 
lišta, put Skoplja. Prošavši kroz varoš uz rijeku Dragaču, 
koja okreće više majdana (fabrika) gvozdenih, za po sata 
dođosmo do mosta ragalskog. Kraj puta viđaše se veliko 
groblje tursko, preko rijeke pak pri brijegu selo od 15 kuća 
kršćanskih i tri turske. Kazaše mi, da je selo Ragale prije 
posljednje kuge imalo preko 40 kuća turskih, a nijedne 
kršćanske, pa ih je sve morija potrla. Odavle poslije po 
sata stigosmo do drugog mosta, koji vodi u selo Prokos; 
ovdje se put rastavlja, ili želiš na Šćit, ili na Vranicu. Ja 
okrenuh na Vranicu, jedno što je za dva sata bliže, drugo 
što još nisam nikad tuda prolazio. Prošavši selo Mujako- 
viće, primismo se planine i, štono reknu, teško dušu 
noseći u nosu, poslije dva sata stigosmo na vrh planine 
Vranice; kad bi konj sustao, valjalo je pješice ići nadase 
uz komac. Na vrh planine ima jezero, iz koga Dragača 
izvire; tu odjašimo, ručamo i, odmorivši se, nadalje po- 
đemo. Kako smo pređe išli nadase, sad valja podase strmo 
dva sata; ko je dakle sebi i konju rad, jašiti se ne može. 

Iz ove druge polovine planine izvire druga rječica, 
Ždrimača, i pređe nego se sađe u selo Ždrimce, vidi se stra- 
šan jedan slap, gdje se spomenuta rijeka preko jedne kli- 
sure strmoglavlja s velikim žamorom. Poslije češćeg od- 
maranja stigosmo na dno planine u selo Ždrimce, gdje 
su kršćanske kuće i malo turskih, i gdje spomenuta rje- 
čica tri jezera pravi, koja nikad ne presušuju. Obrnimo 
se sad opet.na Vranicu; planina ova broji se među prve 
planine bosanske radi svoje visine; ona je sva šumom i 
travom pokrivena, zato obližnja sela fojničke i skopljan- 
ske nahije preko ljeta ovdje svoje stanove načine i po 
nekoliko nedjelja svoju stoku i goveda na paši drže. U 
ljetno doba nije ružno ovdje živiti; ali često do lipnja 
mjeseca nije ovuda puta poradi velikih snjegova, koji se 
katkad do Petrova dne ne tope. 

Od Ždrimaca, ravninom, za jedan sat stigosmo u 
Gornji Vakuf, varoš, gdje od ondašnjeg kršćanskog žup- 
nika uljudno bih pričekan. Gornji Vakuf jest varoš u 
gornjem Skoplju, kraj rijeke Vrbasa, koja odavde na tri 
sata daleko u prijevoru izvire i, osim drugih izvora, prima 
ovdje nablizu Krupu i Bistricu rijeku. U varoši ima 64 
kršćanske i 150 turskih kuća; ima jednu kulu, na kojoj 
udara sat dosta jasan; čuje se, kako kažu, čitav sat hoda 
daleko; i kupljen je još davno-davno od Dubrovčana. 

Poslije šest dana ovdje moga bavljenja krenem se 
u donje Skoplje, te za četiri sata, sve obalom niz Vrbas, 
stigoh u Malo Selo ondašnjem kršćanskom župniku. 
Skoplje je jedan od najboljih predjela u Bosni; svuda je 
okolo plodnim brežuljcima okruženo, a unutra ravnica, 
polje šest sati duljine, koje se proteže od Gornjega do 
Donjega Vakufa; natapaju ga, osim mnogih izvora, Vrbas, 
Bistrica, Krupa, Koprionica, SŠemnišnica, i tako dalje. 
Rijeke ove, mjesto koristi, veliku štetu nanose, jer kad 
izađu iz svoga korita, okrenu drugim putem, osobito Vr- 

T1* 

bas, blizu svake treće godine drugi tečaj uzimlje, i kud 
prođe zemlju odnese, a pijesak nanese tako da jedna de- 
setina polja, kuda se pređe oralo, sad pod žalom leži ne- 
plodno. Nijednoga u Bosni predjela nema gdje bi toliko 
begova (turskih plemića) bilo koliko ovdje; obično se 
govori, da ih do 60 odžaka (kuća) ima, među kojima znat- 
nije jesu: Sulejmanpašići, o kome govore da je starinom 
iz Azije, pa poslije bivši kod vezira bosanskoga u službi, 
obogatio i oženio se nekakvom robinjom iz Dalmacije, 
Despotović zvanom; ova porodica ima najviše zemlje u 
Skoplju, od nje su mnoge paše i veziri bili, i danas jedan je 
raje k u Skadru. Zatim idu: Miralemovići, Vilići, 
Lenđerovići, Kusići, Granići. Osim begova jeti još i dne 
gih poturica izobila, gotovo u svakom selu. 

Kršćana ima do 6.000, kojima služe 2 župnika s dva 
pomoćnika, koji sjede u Gornjem Vakufu i u Malom Selu. 
U ovom posljednjem ove godine namješten je župnik, jer 
prije 40 godina nijedne kuće kršćanske nije bilo, a to se 
sve otskora iz Dalmacije i Hercegovine naselilo. Hrišćana. 
ili prostije rišćana ('), u gornjem Skoplju nema, ima ih 
pak u donjem oko 2.000, i sveštenika jednog imaju u Do- 
njem Vakufu, i drugog u selu Čipuliću. Oni su zaista, 
pravedno govoreći, u velikoj gluposti, sljedovatelno puni 
su sujevjerja, što je protivno Hristovom zakonu. Mjesta 
jesu sljedeća: Donji Vakuf, varoš gdje sjedi kadija i mu- 
selim od cijele nahije skopljanske, leži kraj Vrbasa, Bu- 
gojno, varoš kraj Vrbasa u ravnici. Prusac, tvrdina pri 

*) Posljedovatelji zapadne crkve zovu se kršćani, a istočne 
rišćani. G. Stojačkoviću nije poćudno ovo naimenovanje, te se u 
S. Nar. Listu tuži da je ovo naimenovanje skoro u knjige uve- 
đeno od bosanskih dopisatelja. Po svoj prilici spomenuti gospodin 
nije čitao djela: Bačića, Badriđa, Kačića, Kanižlića itd., ili ako ih je 
čitao, ne sjeća se da su oni imenovali iste i pisali tako pređe 
gotovo sto godina. Ne valja nikoga potvorati. 

jednom brijegu; ovdje ima jedna voda Ajvatica, izvor što 
je u staro doba, kad su se Turci u ovoj tvrđavi zatvoreni 
i opsjednuti u velikoj žeđi nahodili, neki derviš čudo- 
tvorno od Boga isprosio. Junija 15 ishode tuda skopljanski 
begovi, uspomenu čine, Boga mole, kurban (žrtvu) sijeku, 
plativši glavom više jaganjaca, s kojima se fukara (turski 
siromasi) taj dan počasti. Gornji Vakuf, kako spomenuh, 
varoš kraj Vrbasa, sela pak jesu sljedeća, i to u Donjem 
Skoplju: Draždev DG, Zanesenovići, Lužani, Bojska, Pa- 
šin Odžak, Pavice, Goruša, Golo Brdo, Glavice, Vileši, 
Ljubnić, Vitina, Rovna, Boganovci, Čojluk, Grgići, Cele- 
pirova Kula, Čaušlije, Vedro Polje, Lug, Drvetine, Pirići, 
Lenđerovina, Miralemov Odžak, Oborci, Kopčići, Podkraj, 
Ždralovići, Guvna, Fakići, Udurlije, Gmići, Berića Gaj, 
Kotezi, Karadže, Donjići, Daklići, Malo Selo, Sultanići, 
Čipulić, Vesela Straža, Poriječje, Cjerničje, Vrh Peći, Zla- 
vast, Kordići, Okolišće, Gračanica. 

U gornjem Skoplju: Paloč, Uzriječje, Batuša, Pod- 
građe, Bistrica, Krupa, Vilića Polje, Verse, Zvizde, Mo- 
šćani, Ždrimci, Rasnica, Grnica, Duratbegov Do, Voljice, 
Rječice, Dobrošinj, Boljkovac, Seoci, Pidriš, Teomišlje, 
Planinac, Šugine Bare, Galičica, Privor. 

Nahodi se više starih gradina po brdima, od kojih 
znamenitije jesu: Rosin, Kalnik i Čipulića gradine. Na 
ovom posljednjem mjestu morala je biti velika varoš, 
jer se unaokolo mnogo koješta iskopava. 

Seljani bave se po većoj časti zemljodjelijem. Istina 
da je plodno Skoplje, ali koja je korist kad, kako na dru- 
gim mjestima tako i ovdje, ljudi su nevješti u obrađivanju 
zemlje. Začudo mi je da u Skoplju voćke malo se sade i 
da ljudi ne siju kukuruza, što bi ovdje obadvoje dobro na- 
predovalo. Obično nagnoje zemlju u jesen, pa u prama- 
ljeće posiju heljdu, a poslije nje ozimnu pšenicu i ječam. 
Na moje pitanje, zašto odmah kako zagnoje ne siju, ne 

heljdu, nego pšenicu i ječam, odgovoriše mi da je zemlja 
silovita, te da se žito izmetne. Na to ja opet rekoh, to je 
još bolje kad je zemlja tako dobra, onda za heljde i ne 
treba gnojiti, a za ječam i pšenicu manje treba gnojiti; 
dapače, rekoh, po drugim mjestima za proso i za heljdu 
nikad ne gnoje. 

— Jest, ali su tako i naši stari radili, pa su više žita 
imali nego mi dosad, a davno su kazali: pleti kotac kao 
ti i otac. 

— Recimo, da su stari više žita imali nego vi; kad 
bi to istina bila, to bih ja lasno pogodio zašto: što danas 
trideset seljaka posije, to je prije 40 godina samo deset 
posijalo, dakle i više požnjelo, jer prije 40 godina u vašem 
selu nije bilo više od 10 kuća, a sad ih ima 30, pa opet 
do 40 godina biće 80, zemlja će se na manje komade 
razdijeliti, i vi nećete moći kao sada: svaki toliko naore 
koliko može, pa mu i opet pregodine tolike njive da se na 
njima ništa ne sije; što je, dakle, moglo prije biti, ne slijedi 
da će i poslije moći. | | | 

Osim zemljodjelija i skotovodstva po mnogim "mje- 
stima seljaci načinjaju lonce, te po svoj Bosni raznose i pro- 
daju; obično valja nasuti lonac žita, žito njemu a lonac 
sebi ustavi. U selu Čipuliću, gdje ima samo 60 rišćanskih 
kuća, gotovo svi su kalajisi, hodaju po cijeloj Bosni,' te 
bakrene sude kalajišu. 

Poslije tri dni krenem se iz Malog Sela put Kupresa, 
i za jedan sat stigosmo u vrlo prijatno mjesto Vesela 
Straža; ovdje se vide i sad zidine bivšeg negda franci- 
škanskog samostana. Prošavši Veselu Stražu, najedanput 
rekao bi čovjek promijeni se narav, i nuto, mi već bijasmo 
nad Mračajom selom, i doista bijaše pravi mračaj, jer 
kroz planinu Crni Vrh putujući za dva sata ništa ne vi- 
dismo izvan gustih bukava. Sa strahom pređosmo planinu 

i stupismo u polje Kupreško, te ondašnjem u Otinoveu 
stojećem župniku na konak dođosmo. 

Kupres jest jedno planinsko mjesto, spadajuće na 
nahiju skopljansku, od sviju strana sa planinama zatvo- 
reno; leži na najvišoj od sviju meni poznatih predjela 
u Bosni; znamenito zbog toga što je središte među gor- 
njom i donjom Bosnom, tako da samo mračajske vode sli- 
vaju se u Vrbas, ostale pak ulaze u ponore, te u Duvno i 
Livno izlivaju se i najposlije utiču u Jadransko More. 
Kupres počinje od podne k sjeveru, to jest od Zvirnjače 
do Vitoroge u duljinu 10 sati; širinu pak od Stožera do 
Klopotnika 4 sata, Polje proteže se od juga k sjeveru, to 
jest od Rilića do Semanovaca 6 sati u duljinu; u širinu 
pak od Otinovaca do Podmalovan, dva sata. 

Planine koje Kupres opkoljavaju jesu od istoka: 
Stožer, Crni Vrh, Bukva, ŠSuljaga; od zapada: Malovan, 
Jaram, Kurljaj, Homar, Cicer, Klopotnik; od sjevera: 
Vitoroga; od juga: Ravašnica i Raduša. 

Vode glavne jesu: Milač, izvire iz brda Privije kođ 
sela Kukavice, primivši ostale izvore obližnje, krivudajući 
se preko polja, ulazi u ponor pod planinom Malovanom, 
a niže Stržanja izvire pod imenom Šuice. Mrtvica izvire 
iz brda Bašinca u selu Osmanlije, primivši obližnje izvore 
pod Kurljajom Planinom u ponor krije se, a izvire pod 
gradom Livanjskim pod imenom Bistrice. Jezera koja 
nikad ne presušuju jesu: Kukavičko, Rastičavačko, Bo- 
tunsko, Menđuško i Zloselsko. Začudo mi je da spomenute 
rijeke dvije samo jednu vrstu ribe imaju u sebi, a to je 
pastrma; i premda teku kroz polje, tako tečnu i slatku 
ribu daju da se ne sjećam da sam igdje slađu pastrmku 
jeo od kupreške. Na Kupresu najviše ima rišćana, blizu 
4.000. Sveštenike imaju u Ravnome, Vukovskome, Šema- 
novcima i u Novom Selu; kršćana ima 2.091; župnik nji- 
hov stoji u Otinovcima; Turaka jedva 200 imade. 

Varoši na Kupresu nema nikakve; namjesnik muse- 
limov stoji u selu Osmanlijama; ima nešto imenom što se 
zove grad, s jednim topom, stoji u ravnici pod brijegom 
Plazenice, zid je unaokolo srušen, te stupovima rastovim 
ograđen, koje stupove isti žitelji i stanovnici polovicu 
već su izgorjeli na vatri; okolo njega ima nekoliko tur- 
skih, kršćanskih i rišćanskih kuća, koje zemljodjelijem 
zabavljaju se. Sela u gornjem kraju jesu: Vukovsko, 
Mračaj, Zvirnjača, Ravno, Rilić, Brda, Kukavice, Kute, 
Botun, Vrela, Otinovci, Goravci, Begovo Selo, Odžak 
Alajbegovića, Podmalovan. U donjem kraju: Osmanlije, 
Zlosela, Bijeli Potok, Jurići, Stražbenica, Rastičevo, Bla- 
gaj, Mrđenovci, Novoselo, Šemanovci, Bajramovci, Mer- 
đi Bare. 

Podori ili razvaline starih gradova: Poganac na polju, 
o kome čuo sam pripovijedati da je u njemu banica ne- 
kakva bila, koja jedanput svome sinu rekne, da ko uzme 
prsten s njezine ruke, onoga će grad biti i sva baština 
očina njemu će prileći; na to se polakomi sin te uzme 
svoju mater za ženu. Kad sutradan osvanuo, ali po Malo- 
vanu više cvijeće ne vidi se, već sav obijelio snijegom u 
po ljeta. Svijet se na to pouzbuni, ubiju bana i banicu, 
grad razore, kome Poganac ime za uspomenu ostane do 
danas, a Malovan cvijećem rijetko zaodjeven je. Bastača, 
podor nad selom Brdima; Stržanj na međi skopaljskog 
i livanjskog kadiluka. 

U Skoplju seljaci svoju narodnu nošnju već su za- 
mijenili s turskom, kako muško tako i žensko, ali na Ku- 
presu zadržala se kod obadva pola: ona je s malom pro- 
mjenom kao u Duvnu i u Livnu, a jednaka sa onom koju 
nose seljaci u okružju spljetskom, koje Italijani Morla- 

cima (*) zovu. Stanovnici ovdašnji zanimaju se najviše 
othranjivanjem stoke, osobito ovaca. Doskoro dosta je 
težaka bilo da su preko hiljadu glava sitne marve imali, 
i na godinu bi prodali Kuprešaci preko deset hiljada 
komada svake jeseni u Dalmaciju. Ali sad ni pola toga 
nema, jer od dana do dana sve to veće među njima siro- 
maštvo raste, a uzrok tome jesu veliki porezi i danci; 
tako, na priliku, Kuprešanin valja, osim ostalog poreza, 
da plaća krčmarinu, šljivarinu ili kačarinu, a na svemu 
Kupresu niti ima jedne šljive niti krčme; valja da plaća 
ćumuriju, a niko ćumura (ugljena) ne loži. A što je naj- 
više, ovdje su neiskazani begluci, ili robota; tako kad pri- 
spije kosidba, valja mu ne samo na vezirevu i svoga bega 
kosidbu ići, već svakom ondašnjem begu, i to o svojoj 
hrani! Njegovi otkosi propadaju, a Turčinu valja da radi. 
Žito ovdje, istina, dobro rodi, ali često na nepokošeno 
snijeg padne, te i propadne. Pšenice malo se sije, najviše 
ječma, ovsa i raži, manje heljde. 

*) Rata Kandijanskog i Bečkog serdari kotarski Smiljanjić, 
Mitrović i sin njegov Janković dolazili su često s vojskom čak 
do Skoplja, robeći i paleći, a kršćane i rišćane sobom vodeći, 
koje su naseljavali u ona mjesta što su Mlečići od Turaka u 
današnjoj Dalmaciji oduzeli. Italijanci ove nove iz Bosne naseoce 
prozvaše  Morlaki. Još pod bosanskom vladom prelazili su 
bosanski planištaci u Dalmaciju, kako piše Lucij, i bili su pro- 
zvani Morlaci. Naimenovanje ovo dolazi od Morvlaha, to jest: 
morski vlasi. U Bosni i danas upravo vlasima zovu one ljude 
koji po planinama žive i za građansko othranjenje ništa ne znaju, 
i toliko znači koliko barbarus. Nošnja, običaji, pjesme dalma- 
tinskih Morlaka i žitelja Livna, Duvna, Kupresa i Hercegovaca 
do Mostara jedna je te ista. Kasnije, kad se mir utvrdio, i Turci 
od svoje bjesnoće malo otpustili, počeli su se natrag ovi Morlaci 
vraćati i pređašnja mjesta zauzimati po Kupresu, Livnu i Duvnu. 

Ja sam se na Kupresu preko dva mjeseca zadržao, 
da se i ja malo odmorim poslije čitanja grčkih i latinskih 
istoriografa. Nema u Bosni predjela ugodnijega za ljetnji 
odmor od Kupresa. Zrak čist, voda zdrava, jela ugodna, 
ovčiji sir, mlijeko, skorup, jagnjetina, to samo ovdje mo- 
že se slobodno reći da je ljetna hrana i doista najzdra- 
vija; iz toga se vidi što tako krupne, zdrave i.živahne če- 
jadi nigdje nema kao u Kupresu. Ali moje zadržavanje 
još jednu plemenitu svrhu imalo je pred očima: ku- 
pljenje narodnih pjesama. Nigdje tako dobrih uz gusle 
pjevača nema koliko ovdje. Svako selo ima po tri, po če- 
tiri guslara i pjevača, ali ovo što sam najviše želio, naj- 
gore mi izađe za rukom, a to stoga što sam u najnezgod- 
nije vrijeme došao, kad se ljetina sprema. Zaludu sam. ja 
nadnicu dobru plaćao, odgovoriše mi: dođi ob zimu, pa 
ćemo ti dodijati s pjevanjem, a sad nipošto ne možemo- 

Kolovoza (avg.) 8 krenuh se put Duvna. Preko polja 
Kupreškog vodi drum livanjski; na ovaj brzo izađemo i 
stupimo na Streljanicu, ravnicu ispod planine Malovana, 
dugačku dva sata; često sam pogledao uz Malovan i raz- 
mišljao događaj Marka i Manojla, kako jadni i danas 
čuvaju Malovan s Marom Šuičkinjom(*). Na Streljanici 
mnoge se starine, novci, pečati i prstenovi rimski nahode; 
polje ovo ne ore se, već samo kosi, i stanovi (katuni) 
ob ljeto drže. Katun, riječ ova na Kupresu je poznata, 
dapače nad selom Otinovcima jedan brijeg zove se Ka- 
tunišće. Prošavši Streljanicu, eto nas u strašnom Klancu, 


") Sravni pjesmu kod Karadžića knj. I. str. 557. Pripovi- 
jedao mi je kršćanski župnik da je on izlazio na vrh Malovana 
i, zaista, da jesu tri groba u poredu kamenjem pokriveni i zovni 
se Marka i Manojla braće Jakšića, a među njima čobanice Mare 
Suičkinje; sve troje palo je žrtvom ljubavi. Ja sam pjesmu malo 
drukčije ovdje čuo i prepisao je. 

na kome stoje zidine grada Stržanja, a pod ovim opet 
Milač ispod zemlje ukazuje se (izvire) pod imenom Šuica. 
Za jedan sat stigosmo u selo Šuica zvano: leži u ravni, 
ima jedan han, jednu džamiju, 12 kuća turskih i 30 kr- 
šćanskih. Ovdje je raskršće, put jedan vodi u Duvno, a 
drugi u Livno; ja okrenuh u Duvno preko Dvojina. Dvo- 
jine je kao polje, sve bijelim kamenom pokriveno; šume 
nema, ali ima dosta trave, kud pasu duvanjska aleša, 
stado i srida (*). Znamenito je da Šuica ovuda kroz živi 
kamen teče kao kroz korito, i zakleo bih se da su to nekada 
čovječeske ruke prosijecale, jer je sve jednako isječeno. 
Poslije pet sati današnjega putovanja stigosmo u selo 
Mokronoge, ondašnjemu kršćanskomu župniku od gor- 
njega Duvna. Sutradan sam išao u Županjac, grad jedan 
sat hoda odavde daleko. 

Duvno jest predjel ravan (polje) u širinu dva a u 
dužinu četiri sata protegnut; sa sviju strana planinama, 
po većoj časti golim i kamenitim opkoljen; od istoka je: 
Ljubuša, Ramšćak, Vran, Hlib i Orlokuk; od zapada: 
Kovač, Tušćica, Osiljar, Orlovac; od juga: Midena, Gra- 
bovica; od sjevera: Pakline ili Homar. Planine ove, ako 
i jesu bez drvlja, nisu pak bez dobre paše. Običavaju Dal- 
matini obližnjih sela zakupiti od begova ove planine 
i svoju stoku izgoniti na ljetišće. Najviše, kažu, da bezi 
Kopčići posjeduju od ovih planina. Kad je car rekao 
Kopčiću, u ono vrijeme kad je Bosnu uzeo, da što za dan 
na konju obiđe zemlje u Duvnu, da će to sve njegovo 


*) Na Kupresu, u Duvnu i Livnu polju drže seljaci konja 
i kobila za rasplođenje, to zovu aleša. Stado goveda zovu srida. 
po drugim mjestima zovu čorda, sravni hrvatsko čreda. Stado 
ovaca i koza zovu stado, stoka, blago itd. Doskora vrlo dobru 
tragu konja imali su spomenuti predjeli, ali hotimice kvare, jer 
Turci dok spaze dobra ždrijepca, odmah je njihov. 

biti, tad on nije htio poljem ići, već naokolo po plani- 
nama. Šuica teče posred polja, i primivši u se Miljacku, 
Brežnik i Nozdrac, u dnu polja opet ide u ponor, a kod 
Ljubuškoga izvire. U Duvnu ima najviše kršćana, oko 
4.000, kojima služe jedan župnik u Mokronogama, a drugi 
u Seonici. Rišćana ima oko 1.500, i svoga sveštenika imaju 
u Županjeu. Turaka, osim Županjca, malo ih još gdje po 
selima ima, do 2.000. Županjac jest grad u ravnici oma- 
lušan, ima nekoliko kuća turskih i dućana u njemu, a 
oko grada stoje, osim Turaka, rišćani i kršćani. Otstoji od 
dalmatinske međe šest sati. Sela u Duvnu jesu: Seonica, 
Homolja, Borčani, Kongora, Lipa, Mandino Selo, Srđani, 
Oplećani, Vedašić, Letka, Sarajlije, Mokronoge, Mrkodo, 
Bukovica, Bučici, Crljenice, Eminovo Selo, Blažuj, Kolo, 
Podgaj, Hipanići, Kovači, Omerovići, Cehera, Brežnik. 
Duvno, u stara vremena, bilo je poznato istoricima rim- 
skim; sravni Srpsko-dalmatinski. magazin 1842 str. 32. 
Iz Mokronoga 11 avg. preko planine Kovača, Borova 
Polja, Gradca i Vrbovnika za 5 sati stigosmo u Livno. 

Livno jest dosta golem i jak grad na brijegu kameni- 
tom, koji se Crljenica zove. Pod njim izvire kupreška Mr- 
tvica, pod imenom Bistrice; a s druge strane drugo vrelo, 
zvano Duman; dolje pak, niže predgrađa, kod kamenitog 
mosta, druga rijeka Žabljak miješa se sa Bistricom. U 
gradu ima dosta golemih topova, između kojih znatni su 
Krnjo i Zelenko, na kome pripovijedaju da je upisano: 
»Tako ti svetog Luke — Ne daj se u turske ruke.« Ima 
do dvjesta turskih kuća i četiri džamije. U gradu sami 
Turci stoje. U predgrađu ima do 300 turskih kuća sa osam 
džamija, 150 kršćanskih i 100 rišćanskih domova: ovi 
posljednji imaju ovdje sveštenika i školu; a u svemu ima 
do 6.000 žitelja u Livnu. | 

Livanjsko je polje osam sati dugačko a dva široko: 
kao i Duvanjsko, zatvoreno je golim, tako reći, plani- 
nama, s jedne strane duvanjskim a s druge kupreškim; 
znatnije planine jesu: Prolog, Cicer, Troglava, Kamne- 
šnica, Malinovac, Zakopaonik, Brljuša, Borova Glava i Hr- 
bine. Rijeke su: Bistrica, Žabljak i Studba, koja pod selom 
Vidoši izvire; sve se salijevaju u Bistricu, a Bistrica ide 
u ponor pod planinom Prologom i, po svoj prilici, izvor 
je Cetini. Ja sam se malo kroz polje Livanjsko prošetao, 
četiri sata, i opazio sam da je ono od Duvanjskoga mnogo 
plodnije; nego jedna petina stoji više mjeseci pod vodom, 
orati se nikad a kositi samo katkad, i to kasno, može, 
a taj izliv biva kad vode dođu u jesen i u proljeće, te se 
ponori zaguše a voda se po polju raširi. U Livanjskom 
Polju, kao i u Duvanjskom, najviše sije se ozimica (raž), 
zatim pšenica i ječam, kako jaro tako i ozimno; u donjem 
pak polju sije se i proso, kukuruz i bar, koga ja pređe 
nisam vidio nego ovdje. Smiješno. je što pripovijedaju 
kako je pređašnji livanjski kapetan Firdus natjerao se- 
ljake da siju kukuruze, a oni za dokazati da ne može 
roditi kod njih, najprije obare sjeme pa onda posiju, i 
ništa ne rodi! | 

U livanjskom kadiluku ili nahiji najviše ima kr- 
šćana; njihovi župnici stoje u Vidošima, Čukliću i Lju- 
bunčiću; kršćana biće oko 10.000. Toliko blizu ima i ri- 
šćana, kojima služe 12 sveštenika, nad kojima je proto 
livanjski. Turci, osim gradova Livna i Glamoča, nahode 
se još po gdjekojim selima. Stanovnici ovdašnji, osim 
žita, bave se sa othranjivanjem sitne stoke, kao u Duvnu 
i Kupresu, i svake godine po više hiljada glava prodaju 
u Dalmaciju za Trijest;. tako isto vunu i kožu prodaju 
trgovcima dalmatinskima. 


Vrativši se iz Čuklića preko Gubera (%) u Livno, prije 
nego što u varoš stupih, opazih gdje ljudi žito vršu. 
— Zar u vas nema nedjelja? — viknuh ja, dok Turčin 
iza plasta pomoli se: 
— Odža, nisu ovo kršćani, ovo su rišćani. 
— Pa zar oni ne svetkuju nedjelju? 
— E, na to oni mnogo ne paze — odgovori Turčin. 
Ja sam držao da ga je gospodar silom natjerao, ali 
mi kazaše da pod nadnicu radi. Odatle uniđoh u varoš te 
se svratih rišćanskom proti, ocu Kondi. Jovo upravlja 
s nurijom, brat mu služi kao kapelan, a otac, poradi 
starosti, u ništa se ne plete. Tu budem lijepo pričekan, 
rumom i kafom poslužen. Među drugim razgovorom, poč- 
nem se tužiti kako sam se smutio videći da danas rišćani 
rade. Ja to nisam dobro ni napomenuo, ali eto ti 
jednoga hrišćanina na vrata, učini svoj poklon i pozdrav, 
i pruži tri litre voska govoreći: »Eto, duhovniče, što sam 
obećao svetom Panteliji, premda poradi kiše nisam mo- 
gao vrći žito.« Doista još gore smutio sam se čuvši da mu 
je sveštenik Jovo dopustio da može u prošastu nedjelju 
raditi, zaduživši ga da plati na čest sv. Pantelije tri litre 
"I, 51 Guber jest selo na lijepom mjestu u ravnici, ali 
poradi Cigana, koji su otprije više nego sada kuća imali, drži se 
za naselbinu ciganjsku; iako, ako koji u Livnu drugom rekne 
Guberanine, već drže da toliko znači koliko da mu je rekao Ciga- 
nine. Livnjaci o Guberima mnogo šale iznose; tako među 
ostalim pripijevaju im: 
U Guberu selu bogatomu 
Devet kuća jednu kozu šćuca (muze): 
Još se hvale da se dobro hrane, 
Da im, kleta, nije jednosisa, 
Ne bi znali gdje bi smok mećali. 

voska. Na moje začuđenje odgovori prota: »Kad može 
bez grijeha Turčinu u nedjelju raditi, zašto ne bi mogao 
sebi, ta sebi je preči.« Pomislim u sebi: još ni takve do- 
sljednosti u filosofiji ne čuh. Ovdje ne mogu propustiti da 
i druga zloupotrebljenija ne spomenem.  Rišćani drže, 
istina, da je u nedjelju i svečane dane grehota raditi, 
ali misle da ih njihov sveštenik od toga po odbrani ka- 
kva svetitelja božjega odriješiti može, i to kad se sebi 
radi, a drugome za nadnicu može se i bez dopuštenja 
raditi. Ovo posljednje uobičajeno je samo po gdjekojim 
predjelima, a ne svuda. Istina je, da sila Boga ne moli, 
niti zna balija, što će reći zdrava Marija, kako poslovica 
veli; ali“što Turčin silom nagoni, to ne slijedi da osebni 
ljudi, što Bog i crkva zabranjuje, da oni mogu otpustiti 
i oprostiti! 

Kako Duvno tako i Livno spominje se od starih 
spisatelja; imenito Livno napominje Porfirogenet da je 
bila županija hrvatska; on se zove Hlebijana. Prelazi mi 
preko pameti, otkuda to naimenovanje dolazi? Oba su 
slavjanska; prvo od duba (hrasta), što je u velikoj obilno- 
sti to drvo plodilo se: dakle Dubno, Dupno, Dumno, Duv- 
no; drugo, pak, od hliba (hljeba), što je žitorodno; dakle: 
Hlibno, Hlivno, Livno. 

Probavivši pet dana u Livnu, krenem se natrag put 
Kupresa, preko Borove Glave u Šuicu, a odatle u Oti- 
novce. Kako je na Borovoj Glavi, tako je i pod Stržanjom, 
stoje panduri; ovi te malo proprate, te im jedno po cvan- 
cike običaj je za barut dati, ili išao odovud ili odonud. 
Na Kupresu još nekoliko dana zaostanem, da se malo 
odmorim, jer običaju noge boljeti ako će se i jašiti; te 
odavde, preko Bukovskog, u Ramu dođemo i župniku u 
Proslap na konak prispijemo, poslije osam sati dana- 
šnjega putovanja. 

Rama, u ungarskoj istoriji dobro poznati predjel (*), 
leži u jednoj nizini kao u kotlu, zaklopljen s bregovima. 
Rama je dosta kamenita, ali pritom i plodna; ovuda 
rađa svako žito; pšenica najbolja je ovdje; obično poslije 
zimskog žita, što već s početkom julija (srpnja) žanju, 
odmah preoru, te helju (heljdu) siju, dakle dva usjeva 
za jedno ljeto sazru. Rama rijeka odmah pri svom izvoru 
golema je; ona izvire pod selom Varvarom, prima sve 
vode cijelog predjela, te kod Uduskog niže Slatine utiče 
u Neretvu. U cijeloj Rami ima samo jedan gradić, ili 
varoš, s neznatnom tvrđavom, gdje nekoliko kuća turskih 
i malo kršćanskih ima. Osim ovog mjesta, još u gdjekojim 
selima ima Turaka, osobito pod selom Varvarom ima ci- 
jelo selo Kopčići, sami begovi toga imena, gdje imaju 
džamiju. Bezi ovi na toliko su se već izrodili da mnogi, 
ne mogući od timara živjeti, moraju težačiti i tako se 
hraniti. Ostali stanovnici jesu sami kršćani, koji se 
poljskom radnjom, skotovodstvom i vinodjeljem zabav- 
ljaju. Ovdje ima dosta koza, a u donjoj Rami vinograda. 
Imaju dva župnika, jednoga u Proslapu, a drugoga u. 
Trišćanima; može ih biti sve do 3.500. U cijeloj ovoj na- 
hiji ramskoj nema nijednoga rišćanina. Smiješno je što 
se uopšte vjeruje ovdje da u svoj Rami ne može živiti ri- 
šćanin; dok se koji naseli, govore, odmah se osvraba (ošu- 

“) Bela, slijepi kralj ugarski, po svjedočanstvu 1. Lucija 
prvi je u svoj naslov uzeo Rex Ramae, god. 1.133. Docnije ovaj 
naslov izmijene s Rex Bosnae. Koji je uzrok bio da se Bela kraljem 
ramskim nazove, meni je začudno, ali još začudnije što Petrus 
de Reva piše o Rami. On misli: in monarchia et s. corona Regni 
Hungariae, centuria 7, da je to može biti ona Rama u Palestini o 
kojoj Sv. pismo spominje u knj.III, Carst. gl. 15 sh. 17 Is. Nav. gl. 18, 
sh. 25 Sudej gl. 19 sh. 13. Zašto pak služe se kraljevi ugarski s na- 
slovom Rex Ramae, navodi Reva, da je to Andrija II iz poni- 
znosti uzeo od jednog mjesta, ne hoteći od sve Palestine ili od 
Jerusalima, kako je bio zaslužio pored tolikih slavodobića u sv. 
zemlji. O, velike neumjeinosti u istoriji i geografiji onoga vijeka! 

ga), a to je nad njima prokletstvo još od starih vremena, 
što su nekada samostan i crkvu kršćansku zapalili i po- 
robili. To vjeruju i Turci i kršćani, niti im se može iz 
glave izbiti. 


Sela u Rami jesu: Proslap, Lučići, Kozo, Orašac, Var- 
vara, Rumbok, Jaklići, Lapsun, Šlimac, Grnići, Podbor, 
Ripci, Ploča, Muša, Kovačevo Polje, Dobruša, Lug, Lju- 
bunci, Uzdo, Donja Vast (7), Paići, Šćipe, Kranjčići, Vi- 
šnjani, Skrobučani, Trišćani, Doljani, Slatina, Ustirama, 
Udosko, Sovići, Lizoperci, Gorica. Nedaleko od Proslapa 
leži mjesto zvano Šćit; ovdje vidio sam zidine opale od 
bivšeg samostana (manastira) franciškanskoga: zid od 
crkve, i sad uzgore stoji, niti se boji kiše niti bure. Sa- 
mostan ovaj bio je više puta  porobljen od razbojnika: 
jedanput šest fratara tu je isječeno, a to zato što je u 
pustinji ležao, jer godine 1561 u svoj Rami nije više od 
60 kuća bilo kršćanskih. Osim razbojnika, često su Turci 
uznemirivali fratre, što ne mogući. oni podnositi, dogo- 
vore se sa Stojanom Jankovićem;, serdarom kotarskim, 
te godine 1692 dođe Stojan s vojskom, porobi obližnja 


") Mnogi će se čitatelji čuditi i reći, da je besposlica sva 
sela poimence navoditi. Doista, i ja sam tako nekada mislio, ali 
sada ne. Stara istorija i geografija koliko nam je danas poznata? 
Nekoliko imena od inostranaca pokvareno upisano, to nam je sve; 
a što. su naši stari nekoliko krisovulja i srbulja ostavili, to mi 
danas cijenimo kao zlato, a kako ćemo pogoditi ona stara mjesta, 
ne znajući koja su nova? A poznavanje mjesta, makar i najma- 
njega humca, koliko je blago za jezikoslovca (filologa), to znadu 
oni koji se sa slavjanskom (filologijom bave. Tako mnoge riječi 
u govoru izgubile su se, to jest sad se ne upotrebljavaju, a ostale 
su u uspomeni sela, humova, izvora, itd. — Na priliku, danas u 
govoru bosanskome ništa ne znači Vast, a ima selo i u Skoplju 
i u Rami Vast-zla, Vast-donja. Tako isto Gernica danas ništa ne 
znači, a starinom znamenovala je mjesto. gdje se lončarska zem- 
lja kopala. Što mi danas zovemo lonac, to su naši stari zvali 
gernac; i tako i o drugim mjestima govoreći. 

mjesta, samostan i crkvu upale, te sve fratre i stanovnike 
cijele Rame odvedu sa sobom u Dalmaciju. Fratri se 
smjeste u Sinju, a kršćani po obližnjim mjestima. 
Sav ovaj događaj uzdrži se u jednoj narodnoj pjesmi. 
' > U Rami zadržao sam se četiri dana; 24 kolovoza (avg.) 
odredih vratiti se kući. Podranivši, dakle, taj dan iz Pro- 
slapa preko Draževa za 4 sata stigoh u Gornji Vakuf opet. 
Ovdje jedan dan odmorivši se, sutra rano put Fojnice 
poduzesmo, sve samim kršom uz takozvanu Ričinu; na 
ručak prispjesmo u Sebešić. Mjesto ovo od šest kuća leži 
na početku planine Šćita, sa sviju strana šumom zaraslo. 
O Sebešiću svjetina mnogo koješta pripovijeda, da je tu 
grad bio, da ima i sad u zemlji zakopano 13 topova, itd. 
Što mu drago, vidi se da je u staro doba moralo biti zna- 
menitije nego što je sada, budući da se vide cijele njive 
obrasle u trnje i šikarje, a svrh toga vide«se razvaline 
od 11 bivših gvozdenih majdana, koji su talili i kovali 
čelik i gvožđe. Čelik-ruda donosila se iz planine Rado- 
vana, tri sata otstojeće, a gvozdena ruda na mjestu se 
kopala, sad pak niti ima fabrike niti se kopa; kazaše mi 
utoliko, da je gospodar naumio majdan graditi. Šebešić 
leži u nahiji fojničkoj. Ovdje potkrijepivši se počnemo se 
penjati uz Šćit planinu; i za podruga sata izađosmo na 
vrh planine, k Tomića vodi i kaldrmi (*). Odavde opet to- 
") Mihovil Tomić bio je rodom iz Duvna, glasoviti hajduk, 
junak, na završetku prošastoga stoljeća. O njemu se mnoge pjesme 
po Bosni pjevaju. Tomić odmetnuo se u hajduke zato što mu je 
županjački kadija silom oteo njivu, livadu, jabuku zvanu. Obnoc 
dođe pred kadinu kuću s hajducima, zovnu kadiju Suzicu da mu 
pod izlikom djevojku vjenča. Kako je kadija na vrata povirio, 
hajduci potegnu noževe te ga na njegovom pragu isijeku. Poslije 
toga mnogo godina Tomić hodao je po šumama i po planinama, 
gdje mnoge kaldrme, vode ograđene, otpočivala, po njegovom 
imenu i danas nazivlju se. Poginuo je od Arapa u Doljanima 
selu, u Rami, po izdaji svoje kume. Ej, nevjero, nigdje te ne 
bilo! 

liko oborismo niz planinu, i to pješice sve do sela Pro- 
kosa, koje leži na podnožju Šćita. Planina ova sva je gu- 
stom šumom pokrivena; ona, poradi svoje visine, broji se 
među prve bosanske planine. Iz Prokosa za sat i po 
stigosmo u Fojnicu, poslije tako reći tromjesečnog puto- 
vanja. Svak će se meni, po svoj prilici) čudili što sam ja 
toliko radio. Ali ja sve ovdje nisam mogao pobilježiti što 
sam vidio i spazio; doista, nimalo ne žalim. ni truda ni 
troška što sam na ovom putu učinio. Među narodom 
živiti, njegove običaje, narav, ćud, predrasude itd. ne 
znati, uprav znači: u vlastitoj otadžbini tuđinom biti. 


(Cp6cKO-gasMaruHckii Mara3unb, 3eunap, 1847, s. 89—100). 


A* 





PUTOVANJE IZ SARAJEVA U CARIGRAD 
(God. 1852 mjeseca svibnja) 


Bio je dan 3 mjeseca svibnja; u 3 sata noći dođe k 
meni Juzbaša Astalarasi. Ja, kao zlu sluteći nisam još bio 
zaspao, već se vrtio po postelji tamo i amo od bolesti, 
tuge i žalosti. | | 

— Hajde — veli mi — eno Derviš-paša poslao čo- 
vjeka i selamet ti donio; despot, koji te je odmolio, čeka 
kod paše. | 

Ja sam molio da do sutra ostanem; al zaludu; mo- 
radoh teškom mukom u njegovu sobu, gdje mi moje 
haljine donesoše, te se obukoh. U sobi je bio jedan mula- 
azim koji je bio određen da me vodi, i jedan ađutant Mu- 
staj-paše, koji me je doveo u avst prije četiri mjeseca. 
Kada sam išao kroz čaršiju sarajevsku do kuće Derviš- 
pašine, buduć da nisam mogao hoditi, sve me je mulaazim 
za ruku vodio i itješio o selametu govoreći. Ja sam se počeo 
zlu dosjećati, znadući da despot sa mnom nema ništa, 
i što bi mene vodili Derviš-paši? Zatim, što bi to po noći 
imalo biti? 

Mjesec je sjao. Dođemo do konaka Derviš-pašina. Tud 
stoje konji pripravni, uz njih dvije zaptije i jedan onbaša; 
na konju njegovu pozvekuju prange (bukagije). Derviš- 
paša bio je u haremu, kad mulaazimu iznese nekoliko 
knjiga, te zavikaše: Binja sen (jaši ti). Videći da ja ne 
mogu uzjašiti, dvojica me digoše na konja. Podamnom 
bila je kurada, tako isto i pod mulaazimom i onbašom. 
Konji kost i koža; prije na dan Turci iz Vareša dotjerali 
begluk ćumur; konje im pohvatali, oni se razbjegli i samo 
jednog uhvatili da uz konje ide i da ih vrati. Zaptije imali 

su dobre i svoje konje. Na mojoj kuradi bio je go samar; 
kroz stelju slama probila, a mjesto kolana pritegnuli ga 
ularom. | 

Mjesečina sve se ukrada, Sarajevo sve pospalo; samo 
čete kulaka susretosmo i pred bezistanom žmiraše fenjer 
lamborom napet i na više mjesta od kumrikuša iskljuvan. 
Sad sam već znao koja me sreća čeka: vidim da mi se 
kosti izvan drage otadžbine nose, da se ukopaju u kojem 
azijatskom strništu. Potjeraše me u surgunluk, od koga 
sam se više plašio nego od smrti! Stanja tužnijega nije 
moglo biti od moga: bolest dvomjesečna, tuga i žalost 
učinile su me više smrti nego čovjeku prilična; bez novaca: 
u neprijateljskim i krvničkim rukama! Što je bilo drugo 
falilo? — Smrt! Ali ova se je više klonila od mene nego ja 
od nje. Vidio sam da je Bog drugo sa mnom odredio: da 
moram podnositi! Samo Bože dragovoljno, i svetu tvoju 
pomoć ponizno molim: hic ure, hic secas, tantum in aeter- 
onum parcas! bila mi je molitva. 

Prošavši kroz gradsku kapiju, koja zajedno s gradom 
napola porušena i jazom otvorena stajaše, kad smo se već 
od Sarajeva odalečili, kaže mi mulaazim: 

— Meni je Derviš-paša zapovjedio, dok iz grada 
izađemo, da ti noge sputim u prange, a ruke stegnem 
konopcem; ali ja toga neću činiti, ako se budeš mirno 
držati. Ti čuvaj i sebe i mene; a ja ću tebe. 

To bi on i učinio, ali nije znao kako bi onda sa mnom 
svezanim vladao, jer je moje tijelo bilo kao mrcina i 
trebalo me je ne samo mećati i skidati s konja, već, 
suviše, komordžija morao me je sa strane držati rukom, da 
se ne svalim sa konja. Pobjeći da ću, nije se bojao; već 
mu jedina briga bila — a to je i moja — da na putu 
ne umrem ili ne ostanem. Pitam ga, kud će sa mnom 
i šta će biti od mene? Kaže: | 

— Prekjučer, kad je Derviš-paša do Rogatice ispratio 
Omer-pašu, da mu je zapovjedio da te odmah opremi za 
njim u Monastir; hoćeš li ondje ostati, il će te voditi u 
Carigrad, to ćemo znati kad tamo dođemo; ti se, džanum, 
ne boj ništa; dvije tri godine da budeš na vilajetu, pak 
ćeš se opet vratiti kući — govoraše mi napola turski napola 
bugarski. 

Sreća mi je bila, da sam bio u zimskim haljinama; 
samo što su mi noge zeble u jemenijama; kabanicu svoju 
metnuo sam podase, a on mi dao svoju harku, te sam se 
zaogrnuo. Put je sad uzbrdo, sad nizbrdo; kaldrma kao 
babinski zubi; izvan kaldrme blato do trbuha; mjesečina, 
da ne gleda moju nevolju, bijaše se,u crno zamotala; ja- 
šiti se ne može, a pješice ni pogotovu. Konji pod nama 
trojicom nogu za nogom, i pod onbašom se njegov zavali, | 
a on pod njega — više ne mogaše dalje. Srećom u mraku 
spaziše seljaka koji se vraćaše iz Sarajeva, kud je nosio 
begluk sijeno; konja mu uhvatiše, kao svoga, i osedlaše 
ga. Moljaše žalosnik, da mu je konj jedva živ, da vazdan 
ništa nije okusio; sve bi uzaluđu — pođe uz konja. Nismo 
ni dva sata putovali, i konj pod teškim onbašom susta. 
Kraj puta viđaše se vatra; unutra kiridžije, po tlu tovari, 
a okolo konji pasu. Zaptije počeše iskati konje — jer je 
to njihov posao; kiridžije kažu, da oni ne mogu trgovačkih 
tovara na drumu ostaviti. Među kiridžijašima bio je 
jedan Turčin, koji je nekog bega konja vodio na prodaju. 
On se kao Turčin ništa nije bojao, već se pregovaraše 
sa zaptijom i mulaazimom; a hrišćani, međutim, s konjima 
zamakoše u mrak, hajde ih stigni. Sad Turčin morade, 
hoćeš nećeš, konja dati i s nama se uputiti, ispočetka vr- 
noseći i vezirom se- prijeteći, poslije, pako, i ušuti. 

Tako svu noć putovasmo i s jutrom dođosmo u jedno 
poljice, gdje je han i 3 sata broje dotle od Sarajeva. 
Tude razjašismo; mene uvedoše u kafe-odžak, da se ogri- 

jem. Tude mi dadoše kafe. U hanu je bilo dosta kiridžija 
koji su išli na pazar u Sarajevo, sir, žito i druge stvari 
noseći. Zaptije i čauš odoše hvatati konje i probirati koji 
su bolji. Namjere se na jednog Sarajliju, koji je sa pet 
konja došao po sijeno; njega potjeraše da s nama ide sa tri 
konja u Rogaticu. Be Turčin ne dA se ni vilama sedlati. 
Kakvu Rogaticu? Dvije mu kubure za pasom zadjevene. 
Zaptija, koji je bio Arnaut, popade mu puške, te s njima 
tres o tle: 

— Jaramaze jedan, što će tebi puške? Zar ne znaš 
da ih je zabranjeno nositi, osim nas zaptija, svakome? 

To je bilo pod hanom. U sobi sam bio ja i bimbaša, 
prvi Omer-pašin ađutant, koji je na dva dni kasnije po- 
šao i tu noć tude prenoćio. Eto Sarajlije njemu na tužbu 
kazujuć kako ga silom gone i kako mu je puške oteo, 
imađući teskeru da može slobodno nositi oružje. Bimbaša 
i sim je za svoju službu trebao tri konja, te prije nas 
pohvatao; zato mu kaže da mu se vrnositi nema koristi; 
— to je služba carska i plaća se sat groš 1 pet para. 

Dakle se sad uputismo svi, oni veseli i radosni, a ja 
tužan i čemeran, i već umoran. Putovali smo jednim po- 
ljicem 1 sat, i na ručak doprijesmo u Mokro, koje leži 
pod samom Romanijom. U Mokrom su tri hana, drugo 
ništa nema; sela se s puta ne vide. Tude se malo odmo- 
rivši i pojedavši čimbura i kiselice, uputismo se uz Ro- 
maniju, koja je iskićena snijegom. To nije dosta; već 
snijeg i susnježica odmah nas poče pratiti. Put je kršovit 
i uzbrdit; sreća što su nam konji bili jaki. Romanija je 
planina šumom zarasla, ima i pećina. Pokraj sve moje tuge, 
opet mi je padao na um Grujica Novak, kako je Turke do- 
čikao, i da je više Grujica bilo u Bosni, ne bih ja sad od 
Osmanlija praćen bio; ne bi ovakih pustoši, ovakove siro- 
tinje bilo. 

Dva sata uz goru, a dva niz goru, i do četiri sata do- 
đemo u Hanić, i tude je han. Pokisli, ozebli, razjašismo. 
Kad unutra, al oko velike vatre ima do trideset Arnauta, 
griju se i suše. Nama načiniše mjesta, da se i mi ogrijemo. 
Ovi Arnauti bili su avant-garda Omer-pašina. Oni su 
nam pripovijedali kako su porobili Jajce, Jezero, Krajinu, 
i kako su im barjaktari izginuli. To je meni bilo potezati 
zube i rane ponavljati, i ono slušati što sam tužan očima 
gledao. Oni su se vraćali svojim kućama. 

Tu se nije moglo noćiti, a vrijeme se nešto razgalilo; 
Dakle, naprijed! Još je pet do mraka, a četiri do Rogatice; 
e doći ćemo lasno! Put je lijep, polje Glasinac kao tepsija 
ravno. Mulaazim, dohvativši se polja i tuđeg konja, 
udri trkom, dok se konji ne umoriše, osobito podamnom. 
Glasinačko je polje dugo dva sata; sela ni selišta nema; 
sve je sama općenita paša; sela su podaleko od puta. Kad 
se polje pređe, uniđe se među žitorodna sela, obilata 
voćnjacima, i sva su turska. Zaptije morali su nas do 
Rogatice dopratiti; ali se pobojavši toliko svojih po putu 
učinjenih nasilja, odmoliše se i vratiše u Sarajevo, da pre- 
dusretnu tužitelje. Čauš, dakle, i komordžija išli su od 
sela do sela tražiti konja. Sve bijaše uzaludu; ne nađoše; 
te tako nogu za nogom jedva u dva sata noću stignemo . 
u Rogaticu. Il smo mi il su konji gore umoreni, to je 
mučno bilo znati. Mulaazim prijavi se mudiru, da mu 
pošalje nekoliko zaptija koji će me čuvati i kod mene 
spavati. Dok smo mi večerali, došlo ih je šest. Ja sam tako 
bio pao da su me kao vlašku mladu po dvojica s mjesta na 
mjesto prenosili; večerati nisam mogao; donijeli su mi po 
litre rakije: okusih i ostavih. Svu noć zaspao nisam; noge 
mi se ukočile bile; nije šala ležati dva mjeseca na postelji, 
svu noć i cio dan na konju biti; gdje je 12 sati, mi uči- 
nismo 18. 

Sutra ujutro i ja i mulaazim bili smo u brigi; u hanu 
ostati nije mogao, a mene ostaviti nije smio. Vratiti se 
sa mnom ol bez mene nije bilo moguće; što je, dakle. 
bilo najnemogućnije, to je učinio, — nastavismo put 
Višegrada s ufanjem da će mi biti bolje po zdravlje. 

Rogatica je mala varoš od 150 kuća i dvije džamije. 
Hrišćana ima 10 kuća, ostalo je sve Ture i većinom težaci. 
Leži u jednoj udolici, kao u kotlu, kod male rijeke Dri- 
njače; otstoji od Sarajeva 12, a od Višegrada 8 sati; ima 
kadiju i muselima; kazaz spada na sarajevski sandžak 
po novoj uredbi. 

Prošavši malo poljice rogatičko, sve uz Drinjaču, 
primismo se uz planinu Crni Vrh. Od Romanije, ako nije 
kršovitija, nije ni ravnija. Poslije šume, sve same jelo- 
vine, izičosmo na vrhovine, na kojima bijaše snijeg više 
koljena. To je polje dugačko dva sata, koje svake godine 
više putnika zamete; posred polja udareni su veliki direci, 
da putnici znaju zimi kud je put. Na dnu polja ima jedan 
han; koga drži beg i dosta dobro dočeka. I nas je dobro 
dočekao i na tursku dobro počastio; kad je šećerli-kahva 
i kajmak s medom na ručku, tad je non plus ultra. Tude 
nam kazivaše handži-beg, kako je malo prije nas menzi- 
lile prošao Skender-beg iz Sarajeva s malim Arif-begom; 
unukom mostarskoga paše od sina pokojnoga Nazif-paše, 
dijete pristalo od 10 do 13 godina, koga sam ja poznavao 
u tavnici bivši, gdje je on dolazio obilaziti istoga juzbašu 
kod koga sam ja bio, i mali je sa stricem bio pet mjeseci. 
Njega su sad s materom po onakoj zimi i zlu putu i tako 
menzilile vodili. Razmišljao sam, kad oni nemaju saža- 
ljenja prema djetetu i to svoje vjere, kako će prema 
đauru? Snijeg je padao kao iz rukavice; mi put nastavimo 
opet kroz planinu, jelovinom i omorikom iskićenu; noge 
i ruke su zeble, i poslije tri sata ugledasmo u jednoj do- 
lini plahoviti Drin rijeku, i na njoj glasovitu ćupriju i na 

desnoj obali malu varoš Višegrad, te poslije dva sata 
zarana stigosmo u han na konak. Most kamenit na 24 
svoda jest djelo ne samo rad tvrdoće već i poradi umjet- 
nosti glasovito i, poslije mostarskoga i konjičkoga na 
Neretvi, najbolji, i s njima se može usporediti. Most je 
na srijedi pregrađen, gdje je čardak, u kome je straža; 
obnoć se zatvori. Stražari pitaju jolteskere od putnika 
tamo i amo prelazećih. Soba bijaše ugrijana, a i vrijeme 
se je pramaljetno, koje smo u Sarajevu ostavili, i malo 
u Rogatici nazreli, ovdje opet povratilo; jer je Višegrad 
u župnu mjestu. Meni se je malko razgalilo, te sam po- 
nešto mogao sobom hoditi; po litra rakije, koja ovdje 
groš, a u Sarajevu pet košta, popio sam i taze (svježe) 
ribe drinske dobro večerao i prvi put poslije dva mjeseca 
naravnim snom zaspao! 

Višegrad jedva ima 150 kućerina turskih, samih me- 
handžija i ekmekdžija, i samo 3—4 obitelji rišćanske; 
leži pri brijegu, niže njega utiče desno Hrzav rijeka; više, 
pako, na jednom visokom brijegu, pol sata od varoša leži 
starinski, sad pust grad, koga lijevo Drin, a desno Hrzav 
paše; i ko motri, kako se je visoko uspeo, odmah rekne: 
pravo je nazvan Višegrad; samo bih želio znati kud su u 
njega dolazili, i kako su se onim kršom penjali ljudi, kad 
bi i divokoze imale posla. Varoš ova otprije imala je veća 
biti, što se vidi iz podora starinskih kuća, osobito jednoga 
kamenitog hana i banje; al stoga što je na putu carigrad- 
skom, propada sve više. Sela blizu njega nikakva nisam 
vidio. Ovdje stoji muselim i kadija; nahija spada na san- 
džak novopazarski. Na jedan sat daleko jest međa srpska 
i sastanak Mokra Gora. | 

Sutra rano zaptije dotjeraše pod nas konje i upu- 
tismo se; al ni jedan sat nismo putovali, a konji zavezaše, 
osobito podamnom, jer, naravno, za mene _ su štedili 
uvijek najgorega. Zaptija opazivši gdje djeca tovare drva, 

skoči, baci s konja ormu, i našu na njih namjesti; djeca 
su plakala, al im ništa nije pomoglo: njima tuđi umorni 
ostadoše, a mi odjašismo kao surgunlije, i kako je bio 
glib, da ne biše konji dobri, bilo bi svašta od mene. Poslije 
tri sata stignemo u Dobrun. Tu je samo han na putu, a 
malo dalje vidi se pod brijegom sama džamija i podor 
hrišćanskoga samostana; bilo je otprije dosta kuća, a 
sada pustolina. Pitamo handžiju, ima li nam šta dati 
izjesti; »ništa«, kaže. To je bilo lijepo čuti za nas, jer do 
Priboja ima još 7 sati, a nigdje ni hana ni sela! U hanu 
bijaše nekoliko bašibozuka Bošnjaka, koji su išli pod 
Mahmud-begom Osmićem vojevati protiv Bihoru. Kad 
se handžija ukloni, kažu ovi: 

— Ima svega, al se boji vlašče da mu nećete platiti, 
jer je malo prije vas ručao bimbaša, pa mu namjesto 4 
groša dao 100 para. 

Teško nam nekoliko jaja na maslu ispeče, te stru- 
nismo rosu sa srca. 

Ja sam još u Višegradu kazao mulaazimu da ja ni 
parića nemam, jer su mi oduzeli mojih 150 cekina u zlatu, 
a više ne vratili. Onda mi reče da je to i on čuo; al ništa 
zato. — Meni je — veli — istina Derviš-paša samo za konj- 
sku kiriju platio; al nećemo pomrti od gladi. 

Od Dobruna do sela Štrpci sve je bukova gora, sve je 
brdo strmo i preko načina kalovito; više konja do trbuha 
zaglibi se. Štrpci su selo od prijepoljske nahije, pašaluka 
mostarskoga, kod Uvca rijeke; ovdje se rastavlja drum 
carigradski, koji u Taslidžu vodi na desno; al je krševit, 
zato se više lijevo ide. Most je voda odnijela, i mi u 
korabu prebrodismo se i za 1 sat stigosmo u Priboj. Ovo 
je varošica kod Lima, od 26 kuća i dva hana; ima jedna 
starinska kula, opala i zapuštena; dolje niže utiče Uvac u 
Lim; srpska međa nije dalje od po sata. Handžija ćosa 
po turski dobru nam je večeru dao; soba je bila tako pre- 

grijana da se nije moglo spavati; al su svi spavali, osim. 
mene. Zaptije, moja garda obična, mijenjali su se svu noć, 


pušili, drijemali i ponešto razgovarali. Hvališe mi Kavaz- 


bašu, kako je ondje prije dva dana s Omer-pašom noćio; 
kako je pravi Turčin i kad je pošao, dao im dobar bakšiš 
(poputbinu). Sutradan iskao je handžija harča na nas 
četiri 7 groša, a mulaazim davaše mu 5; i tako više od dva 
sata inatili su se; najposlije dade mu 6 groša. 


Oko Priboja malušno je poljce uz Lim; zato zarana 


još počesmo se penjati uz brdo i za dva sata eto nas kod 


banje. Ovo je zapušten kaluđerski samostan, gotovo cijel. 


i sada; kod njega su toplice; po trijemu jelići i borovi 
rastu: uspomena gorka turskog barbarstva! Od druma je 
po sata udaljeno; a kad je samostan bio, onda je tuda 
drum wodio, i kaluđeri morali su Turke badava dočikati; 
i sad se jednom tude zbor na godinu kupi i liturgija drži. 
Kazivaše mi zaptije, kako je to plemenito mjesto. Kraj 


vrućega izvora ima drugi bistre, studene vode. | Bašte 
plemenite sad su šumom zarasle, i otud je ugodan pogled . 


na sve četiri strane. 

Na ručak prispjesmo u Kratovo, seoce od pet kuća 
i jednoga hana. Handžija, Turčin, čovjek otresit. Prije nas 
namalo razjašio je mirialaj; on naredi ručak za sve nas: 
sebe, mulaazima i mene i za naše društvo. Mirialaj je 
mene dobro poznavao u kakvoj sam časti kod Omer-paše 
bio i šta se sa mnom dogodilo, zašto i kud me -vode; ništa 
nemanje, premda sam bio sužanj, počitao me je i razgo- 
varao, da se ništa ne bojim, da Omer-paša o meni dobro 
misli i da će me na bolje mjesto za nekoje vrijeme na- 
mjestiti. On je svaki sat gotovo pio i pušio, i poslije odmah 
meni davao i do sebe sve otada u napredak na večeri i 
ručku posađivao. Najmučnije bi mi bilo na njegov kamiš 
pušiti, jer je bio ružno bolestan. Kako moje društvo tako 
i drugi po hanovima čudili su se tome postupanju sa. 


| 

jednim vlahom sužnjem. Dok se je ručak na tavi pržio, 
pitam ja handžiju kakva je ovo porušena kamenita 
zgrada. 

— Eto, vidiš, što će reći bijesan vlah — reče prigova- 
rajući meni — dotle je Karađorđe dolazio, te nas popalio. 
Ovdje je bilo 13 naših turskih kuća; sve je to rac popalio; 
al nam nije žao na Srbe, već na našu raju, koja je bila 
pobjesnila gore od njih, i mislila Bog zna što; al je Bog 
Turčina stvorio da vlada, a raju da je podložna. 

U tom i ručak bi gotov. Ručasmo i napismo se. Mi- 
rialaj pita koliko je troška. 

— Devet groša — kaže handžija. 

Dade mu bešluk. | 

— To je malo na vas 11; i ja plaćam golemu kiriju 
na han, i stvari su sve poskupile! 

Mirialaj ni pet ni šest, već za vrat, te šakama po 
jednu u leđa a po dvije u glavu. Handžija se ne brine što 
ga izbi, već opet ište; a mirialaj i po drugi put izmlati ga 
i htjede i treći put, da ga ja ne umolih: »Vidiš, beg, beg, 
da je divanija, mahni ga se.« I tako moj handžija skupo 
plati. Premda je on na me s ponosom gledao i radost 
ukazivao nad mojom nesrećom, ja sam ga sažaljevao i ne 
bih rad onaku slobodu da iko uživa! 

Preko brda i dolina na taj dan stigosmo u Novu Varoš 
licem na Đurđevo hrišćansko. Projurismo kroz cijelu 
čaršiju. Dan bijaše ugodan; hrišćani izašli se šetati, žene 
i djeca svečano obućena po vrtovima igrahu se; veseli se 
i raduje se sve naokolo — samo ja ne, tužni sužanj. O! xoje: 
žalosne misli parahu mi srce. Hrišćani vidivši me, tužnim 
pogledom pratijahu me: svakome, rekao bih, na licu se 
viđaše sažaljenje moje i svoje nesreće — tužnoga doba 
progonstva hrišćanstva; svakoga opominjaše na ono doba 
kada slavni Karađorđe moradijaše ova mjesta izručiti 
osveti turskoj. Ah! Karađorđe, moja rano! Velika je bila 

misao tvoja, golema namjera! Sudbina kleta smela te je: a 
drukčije ne bi ni mene sad ovuda barbari ovako nemilo 
gonili, da se na konju uzdržati ne mogu! 

Nova Varoš leži blizu srpske i hercegovačke međe 
(na 1 sat) u neplodnoj brdovitoj okolici među dva brijega; 
kroz njega teče nekakva rječica. Turskih kuća nema više 
od 60; hrišćanskih biće oko 150 uopšte dobro stojećih 1 
dobru trgovinu vodećih sa Srbijom i Sarajevom. Okolica 
ima dosta rogate marve i dobar se skorup ovdje kupuje 
za Sarajevo i dobro se plaća. 

Ovdje uzmemo druge konje i zaptije, te se sjutra 
uputismo put Sjenice. Nigdje ni sela ni-hana, do pod pla- 
ninu Krndiju, gdje je jedan novi han nedovršen kraj ri- 
jeke. Tude se malo potkrijepismo, te uz planinu, niz 
planinu, dok se ne skoturasmo u polje sjeničko, golo i 
pusto, nu pašom bogato. Tu vidjesmo konje i goveda iz 
više mjesta na kalac istjerana. Lim pregazismo i do po 


ure eto nas u Sjenici. Tvrđa, koju je Karađorđe uzeo i. 


rasprostranio, premda je i sad malešna, opet mi nove 
tužne misli probudiše u pameti negdašnje uspomene. . . 

Od podne sve nas je kiša gonila;.ništa nemanje mo- 
radosmo put nastaviti, da nam sutra bude kraći; jer od 
Mitrovice i Novog Pazara ima 12 sati. Mitrovica, varoš 
je siromašnija od Nove Varoši; u njoj ima više Turaka 
nego hrišćana, i mnogo se hole, te se junačiše i predamnom 
u kahve odaji, premda im uši kaplju iza vrata. Mjesto 
ovo vodi nešto trgovine sa Srbijom i Bijelim Poljem u 
skadarskom pašaluku, koji odavde otstoji 8 sati. Pod sami 
mrak uputismo se sve poljem, koje rijeka Vapa natapa 
i velike bare ima, a nigdje mosta. Bio je kamenit most, 
al propao. Ovuda se putuje s velikom pogibelji života. 
koji ne zna gdje je voda plića i bare manje. 

Okisli, ozebli i umoreni stigosmo u neka doba noći u 
han kamenit nekoga paše; zgrada lijepa, ali sobe razbijenih 

prozora; drva nema, a mi i ozebli i pokisli; a večerati ne 
imadijaše nam handžija šta dati. Han bijaše pun kiridžija 
i) komordžija, koji se vraćahu iz Novog Pazara, dokle su 
nosili bili prtljag Omer-pašin. Kod malko žeravke svu 
noć grijao sam se i sušio pokisle svoje haljine. 

Sutradan podranismo te uz planinu nastavismo put 
i prije četiri sata ne sađosmo u rašku dolinu. Dolina ova 
natapana je rijekom Raškomt, s jedne i s druge strane 
selima iskićena, i što se bliže prikučivasmo Novom Pa- 
zaru, to je sve prostranija i oku prijatnija. Pramaljeće 
ovdje bijaše se dobro razvilo, i mi smo se ogrijali i osušili 
bili. Ali nuto nove bijede! Drum carski, rijeka jaka, a mosta 
na njoj nema. Vodu smo gazili konjem do trbuha, i moga 
konja bijaše voda ponijela, i da ne bijaše lijeka nablizu, 
to bi me i odnijela: .bio sam mokar do pasa. U Novi Pazar 
došavši, u hanu ni vatrića za lulu pripaliti. Meni nađoše 
jednu sobu, dadoše mi dva zaptije da me čuvaju. Oni su 
spavali kao poklani, a ja svu noć na tvrdoj zemljici pre- 
vrtao se. Probudiše se i oni, te meni lašnje bi, jer sam 
s njima razgovarao pitajući ih o Novom Parazu. Najrađe 
su kazivali kako su hvatali Turke u Novom Pazaru koji su 
bili očito kesedžije i pratili ih do u Sarajevo. Jedan mi ka- 
zivaše kako je i on četiri godine pod Vehdži-pašom u 
gvožđu bio u gradu travničkom, porad ubojstva. Novi 
Pazar ima tvrđu kod utoka Jošanice u Rašku, na lijepom 
i veselom položaju. Kuće su ovdje, na način kuća po svoj 
Rumenliji, kamenite i crijepom pokrivene i izgledaju vrlo 
ružno. 

Ovdje je bio otprije feudalni paša i episkop grčki s 
naslovom »raški«, koji sada stoji u Prizrenu, a novopa- 
zarska eparhija, što zauzimlje bosanski pašaluk, sjedi- 
njena je s eparhijom sarajevskom. Sad stoji kajmakam, 
pod koga sandžak spadaju kadiluci: višegradski, novova- 
roški, sjenički, novopazarski, mitrovički, to jest od Drine 

do Sitnice i Ibra. U Novom Pazaru ima do pet obitelji či- 
futa i sto pedeset hrišćana; a ostalo su Turci i Cigani; može . 
imati oko 12.000 duša; u varoši ima dosta naseljenih Arna- 
uta, koji govore oba jezika, i bosanski i svoj. Seljaci su pri- 
držali narodno odijelo i naglasak malo na bugarski na- 
ličan, a Turci na arnautski. Ovdje je otprije bila nasel- 
bina dubrovačkih trgovaca, i samostan franciškanski sv. 
Ane, sada napola porušen; Novi Pazar bilo je znatno 
mjesto pod Rimljanima i kasnije pod raškim, srpskim 1 
bosanskim vladarima. Od rimske dobe imadu uspomene 

u građi, jedan sat daleko od sumpornih toplica. Danas 
vodi nešto trgovine s obližnjim mjestima pašaluka pri- 
zrenskoga, skadarskoga i sa Solunom. Turci i svijet divlji 
je mnogo, nego u ostaloj Bosni. 

Sutra je trebalo rano poći; al gdje su konji? Eno ih 
pun han. Zaptije su svu noć obilazili obližnja sela i gdje 
su god našli kakvu siromašnu kobilicu suždrebnu, dotje- 
rali su i spratili u han. Bogatiji kršćani svoje bolje konje 
mitom izbavljaju od komora; zaptije znaju lagati muse- 
limu, kad se podmažu. Mulaazim sađe da vidi konje; sađe 
i mirialaj. Kad vidiše, prosuše vatru na zaptije i odoše do 
kajmakama druge iskati. Raja se tuži zaptijama da im 
s komorama satrše konje. »Pa smo vam mi krivi? Krst 
vam grebem, vi ste bili pobjesnili tražeći oblakšicu; vi ho- 
ćete tanzimat — eto vam ga.« To se je na me više odnosilo 
nego na njih; jer da se nisam ja uzdao u tanzimat, ne bih 
surgunili po Novom Pazaru hodao. Al taka je turska vjera. 

Mulaazim ugledavši gdje kiridžija iz Dakovice konje 
poji, da ide tovariti robu za Sarajevo na pet konja, tri 
najbolja za nas probere i dovede u han. Mulaazim kaže 
mu: 

— Ti tovare, kad se vratiš iz Mitrovice, goni u Sa- 
rajevo, a danas ćeš sa mnom! 

— Biljmem Bošnjaku — odgovori Arnaut — ben 
jok raja, ben, ben Perzerin be. 

Mulaazim kaže: — Ako si ti pašaluka prizren- 
.skoga, ja sam carski izmetčija; a i Prizren je dužan car- 
ske ljude slušati. | 

I mirialaj opet je našao drugog kiridžiju, te se upu- 
tismo uz lijepu dolinu rašku i do 3 sata, ostavivši ju za 
sobom, uniđosmo u goru, gdje našavši han razjašismo da 
ručamo i malo se odmorimo. Lasno je gdje je handžija 
raja; dočekaše nas, i konje naše prihvatiše i odvedoše, 
ručak spraviše, kahvu i sve, kako je običaj po turskim 
hanovimia. 

— Šta je plaće? — pita mirialaj. 

— Vi ste carski ljudi — veli handžija — nama je 
dosta, što god date. 

. Mirialaj izvadi mu 10 groša, i on bi više nego zadovo- 
ljan, a moj mulaazim kavedžiji dade bakšiš. Mislio sam u 
sebi: koja razlika među ovim i kratovskim handžijom, i što 
vrijedi uljudan biti i kod barbara. 


Od ovoga hana pošavši malo niz goru, ima jedan 
točak pod kojim je kamenito korito. Ovo je grobnica, na 
kojoj se vidi grb i pismo krupnim slovima. Začudo je da 
niko dosad nije pisao o ovoj. grobnici, a još začudnije 
kako Turci, po svom običaju, nisu ova slova poštetili. 
Grobnica ova u prvom muzeumu stajala bi u pročelju; 
a ovdje iz nje konji i goveda vodu piju. Više od tri sata 
išli smo niz planinu, zasukujući tamo i amo; ostali su 
svi razjašili i pješke išli dva sata, a ja sve na konju, ol bolje 
na konjskom vratu; i eto nas u Banjskoj, kao u kotlu. Ovo 
je varošica od pet kuća; ima toplice i malu tvrđu iz samo- 
stana i crkve kaluđerske pretvorenu. Put, koji odavde 
vodi u Novi Pazar, vrlo je u strategičnom obziru znatan; 
jer s malom silom veliku vojsku prepriječiti može da ne 

prođe ovim tijesnim i strmenitim putem, a drugoga nema. 
Banjska otstoji od Novog Pazara 8, a od Mitrovice 2 sata. 

Popivši tud kahvu, nastavimo put uz župnu dolinu 
ibarsku, i eto nas zarana u Mitrovici u Kosovu. Mitrovica 
je posljednja varoš bosanskog pašaluka; leži kod Ibra, 
gdje je bio kamenit most, kome se vide ostanci; sada ima 
nešto drvena. U varoši biće do 300 kuća turskih i đo 
90 hrišćanskih. Okolica je plodna žitom i travom, obližnji 
brežuljci vinogradima. | 

sutradan, ostavivši Mitrovicu, uniđosmo u Kosovo 
Polje i poslije po sata stupismo u Rumenliju, u drugi pa- 
šaluk prizrenski. | 

Premda su sve tuge i nevolje na meni bile, opet je 
ovo predjelje na me imalo nekakav izvanredan utisak. 
Okolica ravna i vesela, rijeke, žita i trava zelena, malko 
su me razveselile; ali uspomena Miloševa, — moje stanje, 
ropstvo naroda, opet mi teško misli obuzeše. Za dva 
sata eto nas u Vučitrnu, varoši prvoj pašaluka prizren- 
skoga. Varoš ova leži u ravnici plodnoj, njivama i liva- 
dama opkoljenoj; imaće do 6.000 duša. Ovdje promijeni- 
smo konje i zaptije, te sve kasom, kako konji mogu, preko 
polja otisnusmo se. Prešavši Lab, nastavismo put na 
desno, prateći okom turbe cara Murata, gdje mu crijeva 
teže, a tijelo je bilo u Brusu odnešeno. Bio je dan ne- 
djeljnji, svjetina se s pazara vraćala iz Prištine kući. 
Pljesnivi Arnaut, čisto i narodno odijelo Srpkinja i Srba, 
mnoštvo janjaca, goveda, konja, a najviše bivola u kola 
upregnutih, češće su mi sa turbeta pogled odvraćali, misli 
pak o kosovskoj bitki kadikad prekidali. 

Niz jedan brijeg spustismo se u varoš Prištinu, koja 
leži u ravnici i kao nasred Kosova. Teško nađosmo han 
za odjašiti; jer su svi bili puni konjanika turskih — ured- 
ne vojske, koje tude tri alaja stoje u posadi bez kasarne. 
U Vučitrnu malo sam jeo, zato me ovdje janjetinom 

1 rakijom počaste. Tu čekasmo neko vrijeme našeg čauša, 
koji je bio otišao svojoj kući, oklen je bio rodom i prije 
četiri godine. otišao u vojnike, ostavivši ženu sa dvoje 
djece, i odmarasmo se. Mene odvedoše u kajmakamovu 
tamnicu, da se tude odmaram do sutra. Mnoštvo je veliko 
bilo tamničara u avliji kad su mene doveli, jer ih obi- 
čajno za 1 sat pred mrak puštaju da uzmu zraka, a inače 
svi. stoje u jednoj pri zemlji smrdljivoj magazi, kraj koje 
bijaše još jedna soba prazna za me. Dvije zaptije dođoše 
po običaju za moju stražu, vatra se naloži. Eto i čauša, 
koji je bio zapovjednik nad 120 prištinskih zaptija. Odmah 
mi kahvu ispeče i počne se sa mnom ljudski razgovarati. 
U tom i noć prispije; on ode na kuluk — patrolu — po 
gradu, i vrlo mu bijaše žao da sa mnom nije mogao ostati; 
al je sutra zorom povratio se i opet smo govor nastavili. 
On mi je kazivao, kako je bio u Bosni pod Vehdžid-pašom 
bašibozuk, nešto skrivio, te se odmetnuo u hajduke i s 
poznatim razbojnicima Karafejzijom i Ponjavicom više 
godina hodao. Nije bilo varoši gdje nije bio, i svako veće 
selo po Krajini bosanskoj znao je, i kad bi ih brojio, često 
bi uzdahnuo: krasna Bosno! 

Ja sam ga raspitivao za Prištinu, Kosovo, pašaluk 
prištinski, i on mi je tačno sve kazivao. U Prištini imade 
nekoliko katolika iz. Skadra, koje je on činio doći da 
me razgovaraju, i došli su; ja sam molio da bi mi zovnuli 
katoličkog paroka iz J anjeva, odavle tri sata udaljene 
varoši, da se ispovjedim. Bilo je zanatlija iz Janjeva tud 
na pazaru; oni su činili te mi je župnik došao i do 50 
groša donio mi; bilo mu je do 50 godina. Pop Josip Bog- 
dan (to mu je ime) škole je učio u Rimu u propagandi, 
i tu je župnikom od više godina. Janjevo ima do _300 
kuća, od kojih su -polovica-.katolici, govore..bosanski, a 
sebe_Hrvati-nazivlju, Turci pak arnautski govore i Ar- 
nauti se zovu. Priština je otprije vlastitoga pašu imala, 

dok nije pod tanzimat potpala; sad stoji ovdje kajmakam, 
koji ima pod sobom nahije: Vučitrn, Prištinu i Kačanik; 
a spada pod pašaluk prizrenski. Mjesto je važno ne samo 
poradi bogate i plodne okolice, već i zato što je središte 
bosansko-urumenske trgovine. Priština imaće lasno 15.000 
duša, od kojih treći dio jesu Srbi hrišćani, među kojima 
do 30 obitelji ima hrišćanskih Cincara, i ovi su učitelja 
(rodom iz Srbije) primorali da djecu u oba jezika, grčki 
i srpski, uči, a u crkvi se samo grčki poji. Tako je i po 
ostaloj Urumenliji Cincari i Grci nad našim narodom 
kopeče se i hoće da ga greciziraju; ali narav protivno do- 
nosi njihovom nasilju; jer bugarsko-slavjanski narod od 
kosovskih planina pa do Bospora strašno se širi; a Grci 
propadaju, jerbo se sele u kraljevstvo grčko. | 

U ponedjeljak vazdan ostasmo, i utorak do prije 
podne, u Prištini; jer našeg čauša ne bijaše; ali u utorak 
se otisnusmo na bagavim konjima niz Kosovo. Mulaazim, 
kao i ja, prvi put smo ovuda putovali; zato smo ljubopitno 
Slušali i gledali mjesta koja nam je kazivao zaptija: gdje 
je Lazarova, na koju li stranu Muratova vojska stajala. 
Gdje je Miloš cara probo, tude je nišan zasađen. Mulaazim 
pitao je koji je to bio Lazar, i kakav je to vlah bio koji se 
je usudio cara probosti? Ja sam se bio zadubio u melan- 
količke misli o posljednjoj večeri Lazarevoj, nena- 
visti Brankovićevoj, izdaji, našoj nesreći, i kako za gri- 
jehe njihove sinovi na sebi kaznu nose! Ej, Miloše, jesi lj 
se još koji junak taki rodio? Samo ti Bog dao više raz- 
bornosti nego što je imao naš Obilić! 

Konji su već sustali. Zaptija na polju spazi dva ko- 
nja, uhvati ih, a one vrati u Prištinu. Na ručak stigosmo 
blizu Nerodimlja, varoši, u han da ručamo; ali tude više 
od dvjesta Cigana, Ciganki i Cigančadi bijahu kod svoga 
haračlije, komu novce predavahu. Na konak stigosmo u 

drugi han, Sazli-han. Sutra, u srijedu do podne, ostavimo 
ravno Kosovo i eto nas u Kačaniku. 

Kačanik stoji pod planinom pri jednom kamenitom 
brijegu kod Vardara, ima nešto zapuštene tvrđe, do 100 
ubogih arnautskih kuća, kadiju i muselima. Ovdje se 
malo odmorivši i ručavši nastavimo put, i-na blizu pro- 
demo kroz znatan jedan prosijek kamen, na kojem ure- 
zana stoji turski godina i ime vezira koji je to dobro- 
činstvo učinio. Ko bi ovaj prolaz branio; nikakva sila ne 
bi ovim putem — a drugoga nema — prodrla; dolje je 
propast neiskazana, na dnu Vardar plahovit, a ozgor 
takve stijene da ni divokozi tuda nema puta! Četiri sata 
smo kroz planinu putovali dok ne stupismo u plodno i 
krasno predjelje skopljansko, kamo pod mrak stigosmo. 
Mene mulaazim ostavi u ondašnjoj tamnici, a on ode u 
han. U tamnici mi nad velikom tamnicom dadoše jednu 
sobu i poslaše mi za društvo dva, tri Bugarina. Ovih je 
bilo 15 zatvoreno porad dužne desetine zakupniku Tur- 
činu, koji nije htio na vrijeme, u jesen, kad se uzima 
desetina, svoje oduzeti, već je čekao proljeće kad bude 
žito i sijeno skuplje, i kad seljaci pojedu i ziminu kraju 
pritjeraju. Ovako isto zloupotrebljenje zavladalo je 1 u 
Bosni. Hrišćani ovi bili su iz Crne Gore (Karadag). Ovo 
je predjelje sjeverno, od Skoplja dva sata, sastojeće iz 15 
sela i 3 samostana, gdje ljudi od starine svoju zemlju 
imaju, i sad su Turci ovim načinom naumili ih, kako i 
drugdje, lišiti zemalja. 

Skoplje sa svojom okolicom rad plodnosti i krasote 
može se među prva predjelja u Turskoj brojiti. Ono je 
duhanom i pirinčom sve zasijano. Mjesto je ovo u staroj 
historiji poznato što su u njemu bugarski, a potlam | 
srpski kraljevi stolovali. Mehmed II osvojivši ga dovede 
naselbinu Turaka Osmanlija iz Azije; i zato Turci ovda- 
šnji govore turski, a hrišćani bugarsko-srpski. Ima znatnu 

trgovinu sa Sarajevom, otklen se za Bosnu duhan, pirinač, 
bamije i ulje odnosi, a iž Bosne gvožđe prima. Imaće do 
20.000 duša, od kojih 2.000 kuća ima hrišćana, među ko- 
jima do 150 Cincara, a ostali su Bugari i Srbi. Stolica je 
arhiepiskopa grčkoga; do godine 1845 ovdje je stajao 
vezir. Ove godine bio je ovdje krvavi rat između Arna- 
uta i Omer-paše, koji ih pobije i mnoge na prevaru po- 
gubi i u progenstvo prve begove pošalje. Ovo su bile 
Gege od Peći, Dakovice i Prizrena. Praviteljstvu tur- 
skome vidilo se je probitačnije premjestiti praviteljstvo 
u Prizren, za lašrje Peć i Đakovicu u posluhu održati. 
Sada ovdje stoji kajmakam, podložan prizrenskom veziru, 
a pod sobom ima nahije: skopljansku, kumanovsku, vranj- 
sku i palansku. Prizrenski pak kajmakam ima Prizren. 
Đakovicu i Tetovsku. Tako, dakle, cio pašaluk prizren- 
ski — otprije skopljanski — ima tri sandžaka: Prizren, 
Priština i Skoplje, i u njih 12 kazaza. Skoplje se tu tako 
zove i od Srba i od Bugara; a Turci ga zovu Uskiib, koje 
Bošnjaci izgovaraju Ušćup. 

Podamnom je bila velika tamnica, gdje su bili drugi 
sužnji u gvožđu do 150. Tude su šargije, ćemaneta i druge 
borije do neko doba noći igrali, pjevali i lupali.. Što 
je meni za jedno čudo bilo, da su oni u onakom stanju 
veseli! Ali mi je dijete jedno od 15—17 godina najviše bilo 
začudno. Ono je imalo glas naopak,: pjevalo je, igralo i 
skakalo. Uvečer došlo mi je s drugim tamničarima; ja 
zapitam zašto ima onoliko teško gvožđe na nogama. 

— Ubio sam čovjeka —kaže. 

— Kako, bolan, tako mlad? 

— E, tako bilo suđeno; bio je jednu godinu od 
mene mlađi; ja bio ašik, on se nametnuo na me; ja g= 
zateko na pendžeru svoje jauklije i ubio; evo godinu 
dana otpisali su u Carigrad; može biti da ću tamo u 
tershanu ići za 7 godina. 

Ja sam trima stvarima na.ovom djetetu čudio se: 
dijete od 15 godina da je bilo tako zaljubljeno; drugo, 
taku zloću u toj dobi, da je mogao za taku malu stvar 
svoga druga ubiti; a treće, kako je bilo veselo i radosno 
kao da je na piru; njemu je tamnica bila kao kuća očeva, 
a ina njemu se je poznavalo, jer je dobro izgledao i pre- 
til bio. 

Oni su, to jest Turci, imali po jednu oku kruha od 
praviteljstva, a hrišćani po "+ od crkve. 

Skoplje ima nekoliko lijepih kuća, i znatan kameniti 
vodovod, po kome_je navodnjeno mjesto iz bližnjih gora. 
Za večeru mi mulaazim poslao kisela mlijeka i kruha. , 

Sutra stigavši nam čauš naš, uputismo se nadalje. 
Taj dan nismo daleko išli — do pod planinu u Kaplan 
han 6 sati, gdje prije prođosmo ratište gdje su mnogi 
Arnauti g. 1845 izginuli. Putom smo najviše sretali čobane 
koji su zimovali. Ovce su im rudate, psi bijeli, da se teško 
od ovaca mogu razaznati, na magarcima im sva kuća, 
kućište i pokućstvo. Sutra podranivši sve gorom, eto nas 
u Velež do podne. Ovo je varoš znatna porad trgovine i 
pazara, imaće do 20.000 stanovnika, od kojih šesti dio 
jesu Turci, a ostalo sve Bugari, koji imaju svoje učione i 
episkopa. Mi smo razjašili u konaku muselimovu, malo se 
odmorili, popojeli i konje promijenili, te odmah put na- 
stavismo krasnom okolicom. Prođemo mimo varošice bu- 
garske Pravno; bila je nekakova svetkovina; na ravnici 
kola su igrala tanac, Bugari s Bugarkinjama, a Cigani su 
diplili. Mulaazim preko rječice svrati uprav pram kolu; 
tu smo malko popostojali, dok kiša okolo ne rastavi. Na 
konak prispijemo u Avdi-pašin han. Ovo je mjesto u 
gori, ali prokrčeno i posijano. 

Sutra rano krenemo se, eto nas u Prilipu. Naravno, 
drugo mi se nije pred očima vrzalo i po pameti povlačilo, 
nego naš Marko Kraljević! Stolno je ovo mjesto njegovo 

bilo. Marko je bio gospodar od Prilipa! Nuto, doklen se je 
gospodstvo srpsko prostiralo, kud je Dušan carstvo širio! 
Hoće li se još koji Marko roditi?Imamo mi uvijek i više 
Marka; ali svi tuđinu služe na korist, a rodu svome na pro- 
past. I ti si Marko tako radio: — cara turskoga služio; 
od tebe je Srbinu baština ostala, da su uvijek sluge dobre, 
a gospodari zli. . . Prilip je u ravnici i može imati do 
6.000 stanovnika. Polje mu je široko i dugo, i uprav preli- 
jepo. Tud promijenimo konje, te se dalje uputismo prema 
Manastiru. Na jedan sat kod crkve odjašimo konje i malo 
se odmorimo. Sad mulaazim izvadi konop, da me veže i da 
me, svezanih nogu ispod konja i ruku na leđa kroz varoš 
provede. Polje je manastirsko vodom bilo natopljeno i sve 
glibovito i barovito; za drum se nije znalo, već je valjalo 
namijerati, kud ćeš nagaziti. Ja ne znam kako je on mogao 
na tu misao doći i začeti u pameti da bi me mogao sve- 
zana provesti, a da se gdje ne strovalim. Kaže mu zaptija, 
da se ja teško i onako na konju držim, »a svezavši ga, 
valja i njega i konja voditi pod njim.« I tako nevezana 
protjeraše me kroz sav Manastir do vezirova konaka, mi- 
sleći da je Omer-paša tud. 


Vratismo se opet natrag do konaka Omer-pašina i tud 
odjašismo. Ovo je kuća bila njegovog bimbaše, koji je 
mene dobro u Bosni poznavao. Omer-paša bio je u lovu. 
Mene posadiše u kahve odaju, zapovjegiše te mi tutun 
i kahvu donesoše. Eto ti i Omer-paše iz lova. Prikazao sam 
svoj dolazak i u taj čas dovedoše me u kršlu davši mi 
jednu sobu gdje“ su stajala dva nizama vrtlara, i pred 
vrata mi stražu staviše. Juzbaša dođe te bugarski kaže 
mi, da ištem što god želim: »Hoćeš vina, rakije itd.« Ja 
kažem, da novaca nemam, a kao sužanj zadovoljan sam 
što mi se god dade. Tud sam pet dana bio, čekajući dok 
pođe Omer-paša put Soluna, i kao nizamu išao mi je tahin 
(hraha) tri litre kruha ujutro, karavana pirinča, a u 

večer spanjaka s mesom varena. Mulaazim moj oprosti 
se sa mnom i s čaušem vrati se u Sarajevo. Juzbaša 
dolazio mi je svaki dan s kojim drugim juzbašom, ter bi 
me tješio: 

— Tebe — veli on — vodi paša u Carigrad, jer je 
došlo u njemačkim novinama (Agramer Zeitung) da te je 
paša ubio, a u isto doba dali su paše hercegovačkoga si- 
novi arzval, da im je Omer ćaću ubio. 

Ja mu velim, bolje bi bilo i meni da me ubio nego 
što me ovako bolesna po božjoj pravdi muči; bolje je 
jednoč umrti, nego uvijek umirati. 

Bitolje te varoš u ravnici kod Zeze rijeke. Od drugih 
varoši turskih odlikuje se ponešto čistoćom i urednim ku- 
ćama, koje su od oficira sagrađene. Ima tri velike i pro- 
strane kasarne sa 30.000 vojske. Ovdje je štab sve ru- 
mejliske vojske, gdje serasker stoji; tude stoluje i vezir, 
i episkop grčki i vice-konzul austrijanski; ima dobru 
trgovinu sa Solunom. 

Omer-paša pođe, i mi poslije na dan pođosmo. Sad 
sam imao drugog mulaazima, i tri čauša, i pod sobom jednu 
nevolju više, konja koji me je više od 20 puta sa sebe 
zbacio. i 

Od Manastira prema Vodini sve je polje raznim žitom 
nasijano, i okolica prekrasna. 

Na konak prispijemo u selo bugarsko Gomićevo. 
To su bili otprije kmeti nekoga paše, a sad su carski. 
Okolica ima dobrih vinograda i dosta marve. Sutradan 
podranimo, te do podne stignemo u Ostrovo. Ovo je va- 
rošica ribarska, kod jezera koga načinja Vardar. Usred 
jezera ima mali otok — ostrovo, — gdje je tvrđa i neko- 
liko kuća. Ljepota je putovati krajem ovoga velikoga 
jezera, koje je kao more prelijevalo se, a zelena žita pre- 
ma njemu posmijavala se bacajući se valovima kao i 
jezero. Okolica od Ostrova do Vodine brdovita je, ali 

dobro obrađena, i Vodina stoji kao usred bašta. U nju: 
dođosmo pod večer. Omer-paša, koji je naokolo na Kočan 
otišao, na jedan sat kasnije prispio je. Vodina i njezina 
okolica vodom je navodna, odakle i bugarsko ime nosi: 
na vodi; a Bugare ima stanovnike, kojim ovdje stoji 
episkop. Turci govore turski, a mnogi. Bugari i _ grčki i 
turski znadu. Iz hana, gdje smo predanili, viđaše se pri 
brijegu Moglen (turski Karadžova) snijegom pokriven. 
Ovo je predjelje iz više sela hrišćanskih i turskih sasto- 
jece, gdje se samo bugarski govori Nijedno mjesto nisam 
vidio tako obrađeno u Macedoniji, kao oko Vodine; iz- 
gleda na način Italije; njive . .su vinogradima, dudovima 
i višnjama zasađene. 

Sutradan ostavismo Vodinu i poslije brda i dolina 
oko podne spustismo se u ravnice, i eto nas u varoši Je- 
niči, koja je mnogo zaostala za Vodinom, iz uzroka što' 
manje hrišćanskih stanovnika ima nego Vodina. Ovo 
obično služi za upravu putniku, jer Turci neće da rade. 

U Jeniči prenoćivši nastavimo put sve ravnicom i 
ugledamo zamalo more. Oko podne pređemo Vardar 
predugim drvenim mostom. Svijet je vrvio tamo i amo, 
osobito kiridžije s. robom natovarenom. Na Solunu su 
topovi pucali na dolazak Omer-paše i Avni-paše, koji ga 
je pratio. Poslije dva sata eto i nas u Solunu gradu. Bio 
je nekakav svetac i čifuta sila božja izašla pred gradska 
vrata na šetnju. Kroz cio grad projurismo do konaka 
Omer-pašina. Ovi nam spravi jednoga čauša, te natrag 
opet u fortecu. Mene spratiše u jednu podzemnu ma- 
gazu, u koju sagnuvši se jedva uniđoh. U njoj se je kroz 
malu lakomicu vidilo da na kraju ima nešto uglja i ne- 
čisti. Ubaciše mi kabao vode i zapreše vrata, — ostadoh 
sam. Od umora i bolesti ja sam se bio prenemogao; ništa 
mi tako nije začudo, već kako duša u tako oslabljenu 
tijelu može više stajati. Ne prođe jedan sat, otvoriše 

vrata. Eto dvojice juzbaša bugarski me zovući da dođem 
za njima u njihovu sobu. Bila je to pri zemlji soba, kraj 
sobe gdje su nizami stajali; imala je šiltete; u njoj je 
prebivao imam nizamski sa juzbašom. Metnu stražu na 
vrata i dva nizama unutra. Moj mulaazim imao je kazati 
gdje su me strpali, te po njegovoj (Q0merovoj) zapovjedi 
ovdje su me premjestili, gdje su u istoj sobi otprije bo- 
sanski paše stajali, kad su istim poslom, kojim i ja, puto- 
vali u Carigrad. | 

Omer-paša bio je tri dni u Solunu i jedan dan do- 
lazio u fortecu na ziafet. Avni-paša stajao je u istoj: ka- 
sarni gdje i ja. On je otišao parobrodom u srijedu, i ja 
sam morao druge srijede; dakle 10 dana stajao sam o 
kruhu i samu bobu, koji je bio krupniji od lješnjaka, i 
na nekakvoj ribljoj masti varen. Nizami su hili topdžije 
jedan tabor; mnogi su bili iz Karadžove, te smo se raz- 
govarali kad ne bi bilo imama; a kad je bio on, imao sam 
prigodu slušati tumačenje alkorana iz arapskoga na tur- 
ski, na koje tumačenje dolazilo je 4 nizama koji su se 
pripravljali za hodže u svojim selima, kad otsluže pet 
godina. Ja sam imao ono malo novaca iz Prištine pone- 
senih, i sad sam u po cijene prodao sat, koji mi je sam 
ostao od lakome grabežljivosti turske, te sam kupovao 
pomalo mesa 1 sira. 

Mulaazim otpravio je sva tri čauša; u srijedu, dakle, . 
sa tri čauša ondašnja odvede me na kaiku u turski paro- 
brod. Čauše vrati, a mene u konjske bukagije spusti tamo 
gdje je i marha bila svezana; desnu mi nogu metne u 
svožđe, drugi kraj bukagija sveže za brod i zatvori klju- 
čem; i samo bi me, kad bih imao potrebu porad sebe, 
otpustio. 

Parobrod je pun bio putnika svakog zakona i naroda. 
Mornari su svi bili Hrvati i Dalmatini, te su me hranili 
i pojili dok sam god tud bio, sve od svoje hrane, i pazili 

me kao naši ljudi. Bilo je dosta Hrvata iz Bara i Spiče 
koji su išli na radnju u Carigrad, te po ovim imao sam 
prigodu javiti mojim prijateljima dolazak u Carigrad. 
Obdan, hajde u razgovoru provodio sam tako-kako; al 
kad bi obnoć, eto jada! Strašna bura hitaše parobrodom 
tamo-amo, a valovi više od jednoč svega me poliše; bio 
sam se smrznuo od zime. Sutradan sunce me ogrija; vi- 
dismo i Galipolje, gdje se vapor malo ustavi. Eto nas i u 
Dardanele. Noć se uhvati, i teško umoliše mornari mula- 
azima, te me za tu noć premjestiše u magazin, opet u 
gvožđu — te sam tud spavao. Sutra je bio petak. Svanu 
se 1 mi se začudismo, šta to niče iz mora: — to je bio 
Carigrad. 

Mulaazim skide gvožđe sa mene, govoreći: »Ne boj 
se, neće više na tvoje noge«; nađe kaik, te s jednim zap- 
tijom odvede me u Eskiseraj, prikaza juzbaši od Tom- 
rukahne, i ovi me s dva soldata opremi u obližnju tam- 
nicu, gdje ih je bilo u dvije sobe preko dvjesta tamni- 
čara. Tud sam bio do poslije podne, te zatim budem pre- 
mješten nasamo u magazu gdje je prije stajalo blago, 
stražu s puškom staviše pred vrata, a zaptiju s nizam- 
čaušom sa mnom unutra. U drugom članku nastaviću 
svoje sužanjstvo u Carigradu. 


(»Bosanski prijatelj« III, Zagreb 1861, s. 71—91). 








NARODNE PJESME 


Neka čovjek uči, nikad neće znati, 
Što njega: nauči pjevat narav mati. 


Kanižlić 


Blago najveće kod našeg naroda jesu njegove 
pjesme, koje su najstariji spomenik slavjanskog veselog 
značaja, visokog uobraženja i tankoumja! 

Svi narodi slavjanski imadu narodne pjesme, al ove 
ni izdaleka nemaju onih izvrstitosti s kojim se diče ilirske 
pjesme; zato su ove bile premećane u jezike: njemački, 
iranceski, engleski, talijanski, latinski i mađarski, i svrhu 
načina pohvaljene. Mnogo je dosad narodnih ilirskih pje- 
sama sabrano i tiskano; najviše u tom poslu učinio je g. 
Dr. Vuk Stefanović Karadžić, rodom iz Tršića u Srbiji, 
a starinom Hercegovac iz Drobnjaka; on je prvi put izdao 
u Lipsku i Beču 4 knjige nar. pjesama, kasnije ovu zbirku, 
umnoženu, preštampa u Beču. Od god. 1841 dosad su izišla 
tri velika sveska, a još će izaći dva. G. Simo Milutinović, 
rodom iz Sarajeva, izdao je jednu knjigu najprije u Bu- 
dimu, potlam u -Lipsku g. 1837: »Pjevanija cernogorska i 
hercegovačka«, u 8, str. 335, pjesama 175. Kako u ovoj tako 
iu g. Karadžića zbirci jesu većinom pjesme koje se po 
Bosni pjevaju; ta najobilniji Karadžićev pjevač bio je 
Bošnjak Pilip Višnjić! Ništa nemanje po Bosni još imade 
sila nesabranih nar. pjesama. Ja sam g. 1840 počeo ove 
sabirati, što po meni što po prijateljima; to isto činili su 
domorodci M. Š. i Ljubomir Martić, svoje zbirke obojica 
meni predali da ih štampam, ali to učiniti ne dopustiše 
dosadašnje okolnosti, koje sad su već uklonjene, i nadam 
se, ako Bog da, naskoro izdati; zato molim sve znance, pri- 


144 Pisci Bosne i Hercegovine, Ivan Frano Jukić 


jatelje i domorodce u Bosni, da me u ovome potpomognu, 
te -počmu sabirati i prepisivati iz usta naroda njegove 
pjesme ženske i junačke, meni ih poslati, da ih ol ovdje, 
ol u zbirci s ostalim, štampam, dok nisu propale, da služe 
našemu narodu na diku! 

Pjesme našeg naroda dijele se po svome slogu i 
slaganju .na a) Ženske, b) Junačke, c) Junačko-ženske. 
Ženske, od različitih prigoda, različito se dijele u pjesme 
ljubezne, svatovske, kolske, žeteličke, itd. Ova svaka imade 
svoj napijev — ariju, kajdu — pjevaju se uz — i bez — 
karaduzen, bugariju, šargiju i ćemaneta. Junačke pjevaju 
se uz gusle, a često i bez gusala u putu. Junačko-ženske 
jesu one u kojim je slaganje na način junačkih i sadržaj 
jeste ženski; još bi mogli imenovati žensko-junačke, u 
kojim je slaganje — ritmus — ženski, a stvar, iliti sadržaj, 
junački. Opširnije o ovom govorićemo drugi put, a sad ću 
nekoliko priopćiti pjesama iz sva četiri razreda. 


(»Bosanski prijatelj« I, s. 33—34). 





NARODNE PRIPOVIJETKE 


Kako pjesme tako i pripovijetke, koje naš narod 
kazuje, od velike su koristi za štioce. Osim toga što se iz 
njih jezik narodni kano u ogledalu vidi, najviše poznaje 
se puka našeg način mišljenja, kako lasno zna se domisliti 
i izmisliti, da često najučenija glava znoji se, dok šta po- 
dobnoga smisli. Pripovijetke naše jesu mnoge mitolo- 
gičke: od diva, vila, itd., koje se sad, istina, samo rad 
zabave pripovijedaju, al u stara vremena to se je sve 
vjerovalo. - 

Važnost njihovu poznavši, naši književnici mnoge 
su priopćili; g. V. Karadžić nekoliko ih je izdao, a obećaje 
još izdati. G. Anastasije Nikolić izdaje u dvije sveske 
»Narodne serbske pripovedke« Biograd 1842 i 1343, koje 
su gotovo sve i po Bosni poznate kod naroda. 

U Bosni još ih mnogo ima nesabranih, premda ih 
ja još od 1840 sabiram, zato molim domorodce bosanske 
da _mi ih nastoje prepisati i poslati mi ih. Ovdje na PrVO 
mjesto metnuta nalazi se i u Nikolića zbirki. 


(»Bosanski prijatelj« I, s. 111). 

NARODNE POSLOVICE 


»Poslovice su najveće blago ilirskog jezika, s kojim 
se dičiti možemo; samo da bi ih svaki htio suditi i po 
njihovoj vrijednosti cijeniti.« Dobro je rekao J. Ferić. I, 
doista, tako je: Milinje je slušati koga kad govor: svoj 
često s poslovicama kiti i začinja. One su ostanak naše 
stare prirodne filosofije, mudroljublja — koje se, istina, 
i kod drugih naroda nahode, al ne u tolikomu izobilju 
i tolike vrijednosti! 


Iz ovoga uzroka naši književnici davno su već počeli 
poslovice sabirati i na svijet izdavati. Prvi je Jovan Mu- 
škatirović u Beču 1768, drugi put u Budimu 1807, srpskim 
slovima izdao. Ove iste umnožane latinskim slovima izdao 
je Ivan Ambrozović pod naslovom »Proricsja i narecsenja 
u Pešti 1808« 8, str. 189. Kako ostale narodne stvari, tako 
i narodne poslovice, najbrižljivije skupio je g. Dr. V. St. 
Karadžić i tiskao ih u Crnoj Gori: »Narodne serpske 
poslovice itd., na Cetinju 1836« 8, str. L, 362, koje podobno 
umnožane drugi put izdao je u Beču 1849. Luka Ilić, 
kapelan u Slavoniji, u knjigama: »Narodni slavonski obi- 
čaji, u Zagrebu 1847.« nekoliko ih je priopćio. Po isti način 
J. Pamučina, efimer mostarski, u Serbsko-dalmat. maga- 
zinu od g. 1847, 1848 i 1849 priopćio. Ja sam od g. 1840 
počeo poslovice bosanske bilježiti, prije nego što sam 
spomenute zbirke štio. 

Kako pjesme, tako i poslovice, pripovijetke, zago- 
netke itd. kod našeg ilirskog naroda od Temišvara pa do 
Bara općenite su — sve jednako poznate. Ja samo ovdje 
one bilježim koje sam čuo u Bosni, al ih zaista još više 
imađe, koje ja ol čuo još nisam, ol ih zaboravio popisati, 

zato molim bosanske rodoljube, da kad spaze koju poslo- 
vicu da pod ovo slovo spada, a ovdje je nema, neka je 
zabilježe i s prigodom jave, da ih ovdje uvrstim. Ja sam, 
rad kratkoće, ovih poslovica tumačenja zasad izostavio, al 
s vremenom ni to neću propustiti. Još napomenuti imam, 
da ova riječ »poslovica« ne znači uprav što Latini kažu 
»proverbium«, al zasad neka tako ostane do drugi put. 


(»Bosanski prijatelj« I, s. 119). 

NARODNE ZAGONETKE 


Jest jedna zabava kod Bošnjaka zagonetanje, oso- 
bito u zimnje duge noći, kad se sastanu na prelu; ima 
dobrih i dosjetljivih gonetala, koji više stotina zagonetka 
znadu; ove jedan od drugoga prima i pamti, i jesu od 
starine među našim južnim narodom rasprostranjene. 

Prvi, koliko je meni poznato, zagonetke na svijet izdao 
je g. Dr. V. Stefan Karadžić, koje iznova umnožene obećao 
je štampati. G. J. A. Brlić u budimskom »Novouređenom 
ilirsk. kol.«, za više godina priopćivao je g. Luka Ilić, u 
prije spomenutoj knjizi »Običaji«, oko 211 izdao je G. 
Joanikije Pamučina, ef. most. u »Serb-dal. magazinu« g. 
1848 po isti način priopćio je. 

Ja sam zagonetke počeo kupiti kad i druge narodne 
stvari, i premda sam ih nekoliko stotina napisao, još ih 
je sila u narodu nepobilježenih! Zato kako druge narodne 
stvari, tako i zagonetke preporučujem rodoljubima bosan- 
redu izdajemo na svjetlo i vidilo. Neka niko ne misli da 
su ovo besposlice; jer kako iz drugih narodnih stvari, tako 
i iz njih poznaje se našeg naroda bistroumnost. Kome nije 
poznato koliko se jedan književnik pati dok jedan Logogrif 
sastavi, pa mu i opet tako dosjetljiv nije ko našeg prostog 
seljaka! - Obično zagonetaju s ovim pitanjem: »Zašto mi 
zašto? « 


(»Bosanski prijatelj« I, s. 124). 





Bosna, zemlja slavjanska a pokrajina turskog carstva: 
sa tri strane austrijanskom zemljom okružena, leži na 
kraju turskih pokrajina, između rijeka: Ibra, Drine, Une; 
Save i Mora Jadranskoga, prostrana 1063 [] z. m., brojeći: 
preko 1,100.000 stanovnika. Stanovnici ovi jesu dvostrukog 
zakona, muhamedanskog i krišćanskog; ovi posljednji na 
broju su dvostruko veći, al ne imajući nikakvih prava, 
služe im kao robovi. Bosna nekad imala je svoje neodvisne 
gospodare, kralje i bane, al buduć da je srednjeg vijeka, 
kako po svoj Evropi tako i u Bosni, zavladao feudalizam, 
po kome zemaljska gospoda — plemići obogatiše se. Kad 
je car turski Mehmed II, osvojivši Carigrad i protegnuvši 
međe svog carstva do rijeke Drine i Ibra, s nebrojenom 
vojskom usred Bosne došao, bosanska gospoda ni najmanje 
nisu se smela ni poplašila, zato nije čudo da je car za: 8 
dana više od 70 tvrđava uzeo i svom Bosnom za kratko 
vrijeme zavladao, jerbo je car ovoj gospodi osigurao nji- 
hova imanja i posjedovanja, ako pređu na muhamedanski 
zakon. Oni su prešli i zato gospodstvo zadržali nad svom 
Bosnom sve do današnjega dana. 

Plodne i bogate zemlje po Bosni podijele.oni između. 
sebe, kršćanima ništa ne ostavivši, njih svojim kmetovima i 
robovima učinivši, da im zemlju rade i obrađuju. Svaki: 
bosanski beg i spahija bio je vlastiti svoj gospodar, njemu 
nikakva vlast nije mogla suditi; ubiti, objesiti ili posjeći 
kršćanina, ne samo je imao vlast svaki kapetan, nego i 
bezi i spahije. Danka i poreza nikakva plaćali nisu, već 
samo u vrijeme rata išli su na vojsku: Po dignuću janji- 
čara, kad Turci stanu carstvo svoje uređivati i na kalup 
evropejski dogoniti, najčešće opirali su se bosanski Turci 
ovoj reformi, po kojoj oni gube onu samostalnost koja njih 

tako silovite, bogate i drzovite činjaše. Više od 25 godina 
imade kako se oni sabljom brane od ove njima nepovoljne 
reforme (tanzimata). Od malog djeteta do sijedog starca 
u popretu valjajućeg se ćose, od najbogatijeg bega pa do 
prostog balije, sve je to protivno novim uredbama, sve to 
mrzi na cara, njegove činovnike i uopće na sve Osmanlije; 
oni očito i općenito govore da njihov car, ministri, paše i 
serasker, svi moskovi, raci, vlasi, kauri i dindušmani jesu; 
da je turski zakon svagdje propao, samo da se je u Bosni 
čist uzdržao; al kako ne bi, kad su Osmanlije staro tursko“ 
odijelo ostavili, te vlaške pantalone na se navukli, ne briju 
glave, već se kao kauri šišaju!? 


Dobro promotrivši, bosanski: mie * nisu nikakvog 
zakona! Oni bašaluk drže za zakon! Kakav je to zakon, koji 
psa više cijeni nego jednokrvnog brata, švoga sugrađanina 
kršćanina!? | 

Ovaki njihov nauk buduć da je za materijalnu korist 
za njih vrlo probitačan bio, nije se čuditi da su ga se 
stalno držali i iz petnih žila branili. Turski devlet nastojao 
je da Bosnu jednom već uredi i novim reformama Bo- 
šnjake privikne, i premda ih je silom oružja uvijek savla- 
dao to ih nikad podložio nije! Koliko troška, koliko krvi 
carstvo stajaše nepokorna Bosna sve do današnjeg dana; a 
bez ikakve koristi? Koji je tomu uzrok? Evo ga ukratko. 
Gospoda bosanska razdijelila su se u dvije stranke, u 
carske protivnike i carske prijatelje. Ove dvije stranke 
samo na očigled bile su među sobom zavađene, a potajno 
tijesno sjedinjene; prva stranka hvatala se je gvozdenog 
oružja, a posljednja, kad prva ne bi uspjela, zlatnog i sre- 
brenog. Veziri koji su u Bosnu dolazili, bivši ljudi ne- 
vješti, lakomi i za vladanje nesposobni, uzeli bi sebi za 
savjetnike bosanske paše, koji bi s njima, kud bi htjeli, 
okretali. Bosanske paše, uhvativši carske ljude za damar 
(bilo) da im je drago srebro i zlato, to su oni u njihova 

prostrana krila vrećama sipali, a to im je preslasno bilo. 
jer svog ne bi davali; zakupili bi muselimluke, pak od 
sirotinje raje nakupi i sebi i veziru. Po ovakom načinu 
bezvlašća krišćani su od godine u godinu sve većma pro- 
padali, tako da im drugo nije ostajalo već iseljavati se u 
druge države i ostavljati plodne zemlje natopljene krvlju, 
znojem i suzama svojih otaca! 


Kad su stvari u Bosni najzapletenije bile, i kada Bo- 
šnjaci misliše da ista nebesa za njih -su se zauzela, te ih 
brane od nizama, jerbo u Krajini carska vojska od kratelja 
bi pomorena, a vezir Tahir-paša umre, onda im se dogodi 
čemu se nisu nadali. Kad se je mjera zloća bosanskih Tu- 
raka ispunila, tad pravda svoj pravac zauzme. Bog sve- 
mogući takne carsko srce, te nam slavnog viteza i junaka 
pošalje Omer-pašu. Buduć da sam više puta imao sreću 
i milost s ovim junakom općiti, to mislim, neće biti suvišno 
njegov kratak životopis ovdje priopćiti. Omer-paša, Mihalj 
Latas, rodio se je godine 1806, na 24 studenoga, u hrvatskoj 
granici, u mjestu Ogulinu, od roditelja grčko-slavenske 
vjere. Otac njegov, rodom iz Plaškog a starinom iz Bosne, 
bio je najprije ibrajter u Gračacu na tromeđi, gdje je 
mladi Mihalj najprije početne učionice polazio, vrlo mlad, 
buduć da je udarljiv i nemiran bio, to su ga roditelji, da 
ih kod kuće ne smeta, u školu slali. 

Poslije otac u Ogulinu postane natporučnikom (ober- 
lieutenant) kod graditeljstva, i Mihalj dođe u školu u 
Ogulin, a kasnije u Gospiću dovrši vojničke znanosti. U 
školama uvijek je prednjačio, osobito u lijepopisanju i 
risanju odlikovao se je, i školsku nagradu drugim preoteo. 
U Gospiću postane kadetom i kod kapetana Knežića inži- 
nirom, služio je na putu koji se je tada preko Velebita 
gradio: Kasnije, kao kadet i inžinir, ode u Zadar. 

Dok je on u Zadru bio, oca njegovog nesreća postigne. 
Jedne večeri igrajući se s nekakvim popom zaigra 100 


154 Pisci Bosne-i Hercegovine; 'Ivah Frano Jukić 


for, sr. iz vojničke kase, i zato bude s časti svrgnut i plaće 
lišen. Mihalj sad morao je hraniti iz svoje .male plaće 
ostarjele roditelje i jednu sestru; istina da je još .ava brata 
imao, al ovi nisu bili kod kuće, već na vojničkoj službi: 
Na svaki način mislio si je on, kako će svoju sreću po- 
boljšati. To -u Austriji za ono vrijeme nije lasno bilo, 0so- 
bito kad mu je otac tako nesretan bio, a drugi se za svoga 
samo zauzima. 

Odluči, dakle, u drugome carstvu bolju sreću tražiti, 
koju i nađe u Turskoj. Godine 1828, iz Zadra preko Knina, 
pređe na Grabu u Bosnu. Odanle pređe u Banjaluku i smje- 
sti se kod Sovte Bojića. Bojić htio ga je voditi u Travnik 
i tamo ga preporučiti da dobije kod vezira kakvu službu; 
no videći Latas zlo stanje u Bosni, omrzne mu u njoj sta- 
jati, zato sljedeće godine, 1829, u pramaljeće ode u Vidin, 
i gostoljubivo primi ga tamošnji vezir Husein-paša; kod 
njega ostane pet godina učeći njegovu djecu talijanski; a 
on -se opet nauči turski i arapski. Kasnije, godine 1834; ode 
u Carigrad, te u ministarskoj kancelariji otsjeka vojničkog 
bude pisarom; od pisara sve na veće časti penjao se je. 
Godine 1838, kad je narisao plan od Carigrada i velikom 
veziru poklonio, učini ga oberštarom; sljedeće godine 
pođe s vojskom u Siriju protiv Ibrahim-paše kod sela 
Bekfaja; s malim odjeljenjem porazi tako neprijatelje da 
je slijedila predaja tvrdog grada Ake i konac vladanja 
egipatskog u Siriji. Za tu slavodobitnu bitku postane 
general-majorom i obdaren bude zlatnim i s briljantima 
nišanom. Poslije.ove bitke bude otpremljen na Druse, koji 
su više godina ugnjetavali katolike Maronite na Libanu, 
te potuče i ove krvoloke Druse kod Ađera, za koje primi 
od cara sablju u briljantima. Godine 1845 pobune .se Ar- 
nauti, pod vođom Đulekom, ne htijući davati vojnika ni 
primiti novih uredaba; zato dođe vojska na njih, brojeća 
26.000, pod seraskerom Rušid-pašom. Arnauti bili su se 

zatvorili u tvrdi grad Prizren. Serasker bojao se na njih 
udariti, zato opremi Omer-pašu sa 6.000 da razvidi silu 
i moć arnautsku, smije li i kojim će putem udariti na 
Arnaute. Omer-paša, dok je došao pod Prizren, zametne 
boj i treći dan pošalje ključe od grada Rušid-paši, a Đu- 
leku:i mnoge druge buntovničke poglavice žive uhvati. | 
:  Nenadana ova i slavodobitna bitka probudi u seraskeru 
veliku mržnju protiv Omer-paši, i tuži ga u Carigradu da 
je vrlo. krvoločno i nemilosrdno postupao sa predobivenim 
muslimanima. Car se povjerova i Omer-paši za ovu po- 
bjedu pošalje samo sablju počasnu u briljantima. Omer- 
paša, nezadovoljan sa ovim odlikovanjem. jer se 
nadao da će muširom postati, zaište plaću i otpust 
iz vojničke službe, što mu i dopuste. U miru ži- 
vio je u Carigradu 8 mjeseci, u koje doba pobune 
se Kurdi, na koje, koji je god paša išao, vraćao 
bi se razbijen niti bi mogao opremiti posao s njima. 
Car pozove nanovo u službu Omer-pašu i pošalje ga na 
Kurde. Za mjesec dana bio je s Kurdima gotov, njihovog 
vojvodu Bebderhama s drugim poglavicama žive uhvati, 
vojsku im razbije i Kurde carskoj vlasti podloži. Zato od 
cara nanovo bude pomilovan, postane muširom i dobije 
zlatni nišan u briljantima. Kada prije tri godine ruska 
vojska uniđe u podunavske kneževine Moldaviju i Vlašku, 
turski devlet nađe za potrebno i tursku vojsku tamo po- 
slati, koju podloži Omer-paši i ovaj nastani se u Buku- 
reštu. Baveći se on u Bukureštu, tako mudro i pametno 
znao se je vladati da je vlaški narod znao za korist turske 
vlade predobiti, a međutim, s druge strane, i s Rusima 
tako se je vladao da je dvor petrogradski zadovoljan bio, 
i car ruski obdari ga redom sv. Ane prve klase, a u isto 
doba od svog cara zlatni nišan (orden) Imitias primi. 

Dok je on u Bukureštu bio, znatne je zasluge 
učinio Austriji. General mađarsko-poljski Bem učinio se 

je bio gospodarom u Erdelju, Ruse uzbio i generala au- 
strijanskog Puchnera u Tursku protjerao. Bem je pisao 
Omer-paši da dađe pomoć Mađarima i da prođe s vojskom 
turskom u Bukovinu, i u znak prijateljstva posla mu 
zlatne ostruge (mamuze). Omer-paša otpisao mu je, da on 
Bema nikad za štogod više ne može držati nego što je sada 
(tj. buntovnik). Mamuze da njemu nisu došle da ih gleda 
kod onoga po kome ih je poslao, a da su mu i došle, ne 
bi ih primio. Pisma ova po smrti Bemovoj, rahmetli Murat-. 
paše, kod njega našla su se. Puchnerovoj vojsci, koja je 
bila bez proviziona u tuđoj zemlji, za 15 dana svu je hranu 
besplatno davao, i još u gotovom novcu 500.000 groša, i 
to bez znanja svoga devleta, koji mu je poslije to odobrio 
i pohvalio ga.) 

Kako prije spomenuh, dok su sve pokrajine turskog: 
carstva vojnike i nove uredbe primile, silom Omer-pašinog 
oružja nadvladane, još je Bosna na stranu revala. Ko je 
dakle drugi mogao podložiti ohole Bošnjake, paše, begove 
i spahije, nego onaj koji je u carstvu turskom u vojničkoj: 
vještini, razboritosti i junaštvu najprvo mjesto zauzimao!? 
A to je Omer-paša, koji bude učinjen zapovjedajućim ge- 
neralom od sve vojske u europejskoj Turskoj, razdijeljene 
u dva korpusa. Kao, dakle, carski punomoćnik dođe u Bosnu 
sa 15.000 vojske i, za godinu dana, svu Bosnu i Hercego- 
vinu podloži, vojnike pokupi, spahiluke oduzme, nove 
uredbe proglasi, koje on sve bi za dva mjeseca svršio, da 


') Začudo je da dopisnik iz Sarajeva usuđuje se strastveno 
pisati i tvrditi u Reichszeitungu, da Omer-paša neprijateljski 
misli naprama Austriji i da joj nije prijatelj. Ako meni ne 
vjeruje, neka pita svakog iz Austrije putnika koji je došao do 
njega, kako Omer-paša misli o Austriji i kako austrijanske put- 
nike svesrdno i dragovoljno prima, njihove poslove oprema; 
jednog trgovca iz Karlovca poznajem kome je on molbenicu s 
više tabaka sastojeću za Carigrad sam iz njemačkog u turski 
jezik preveo i poslao u Carigrad. 

ga nisu carski ljudi smetali, kojim su dukati dragi, a 
Omer-paši na krepost mrski. O svemu ovome pisaćemo 
drugi put. 

Omer-paša jest malo većeg od srednjeg stasa, tanko- 
vijast, dugih obraza, golema čela, crnomanjast, ozbiljno- 
junačkog pogleda, nosi bradu omalenu, koja je progrušana. 
K njemu kako bogati tako i siromašni imade slobodan 
pristup, i sa svakim se rado razgovara, a s prijateljem zna 
se šaliti. Ima dobru uspomenu od stvari prošastih i rado 
se o njima razgovara, um bistar i brzo okretan u.najtje- 
snijim okolnostima. U ratu je vrlo slobodan, sam običaje 
pucati. i na neprijatelje nasrtati: nadvladanim neprija- 
teljima ukazuje se oštar, al na molbu brzo se skloni i smi- 
luje. Jezike govori: ilirski, turski, arapski, njemački, tali- 
janski i francuski. Gotovo sve poslove po sebi oprema, 
zato više vremena u pisanju i čitanju provodi. prije podne, 
a popodne obično ide u lov. imao je ženu oiprije jednu 
Turkinju, potlam Grkinju, od koje ima jedno žensko dijete 
od 8 godina. U Bukureštu se oženio jednom Njemkinjom 
iz Erdelja, Simonis zvanom, s kojom ima jedno žensko 
dijete. Još je dobavio k sebi svog sesirića, koji se sada zove 
Tefik-beg, i učinio ga je majorom. 


II * 


* Primam esse historiae legem, ne 
quid falsi dicere audeat; deinde 
ne quid veri non audeat. 

M. T. Cicero de Orat. 


Kad u Carigradu praviteljstvo razumije i ražabere 
nesretni pohod na Krajinu vezira Tahir-paše u jesen g. 


(*) Vidi svezak II str. 33 — Ovaj izkaz bio sam sastavio 
odmah po svršetku ratovanja i predao ga Omer-paši na pre- 
gledanje i popravljanje, te je kod njega i zaostao. Ne imajući 

1849, a kasnije, god. 1850, u proljeće smrt istoga vezira, 
uvidi da nije zadosta dovoljna ona vojska koja: obično 
u Travniku uz vezira stajaše, 4 — 5.000 momaka. od- 
redi, dakle, Bosnu svladati silom većom i snažnijom. 
Pošalje rumelijskog seraskera, Omer-pašu, da ju svlada, 
vojnike pokupi, desetine spahijama oduzme; kršćanima 
oblakša, riječju tanzimat da u Bosni uvede. 

Omer-paša se je tad nalazio u Bukureštu; otkuda ode 
u Carigrad da primi potrebne naputke. Vrativši se iz. 
Carigrada na Manastir, svoje stolno mjesto, tude se za- 
dugo ne zadrži, već put Bosne krene s vojskom od 
10.000 nizama, 30 topova i 2.000 Arnauta. U Novom Pa- 
zaru stigne mu druga naredba da ide u Bugarsku. 
Bugarski kršćani u niškom pašaluku, što potaknuti od 
inostranih nekih ljudi, što stiješnjeni od nasilja turskoga, | 
pobune se. Divan carigradski nije vidio uputno s Buga- 
rima se tući i u isto vrijeme i u Bosni ratovati. Zato 
Omer-paši bude naloženo da lijepim načinom uguši ovaj 
bugarski ustanak, koji on — divan — ruskoj propagandi 
pripisivaše. Serasker, dakle, s polovinom vojske vrati se 
iz Novog Pazara, te ode u Niš; a ostala vojska dođe u. 
Sarajevo. Omer-paša zovne poglavice bugarske, njihove 
tužbe dragovoljno sasluša, želje ispita — i obeća im od 
strane carske da će im se ispuniti l u napredak će sami 
sobom upravljati; nekoliko njih opremi u Carigrad, da 


prepisa morao sam ga iznova sastavljati, ukoliko se. mogoh 
sjetiti ondašnjih događaja. Ja se uzdam, da je još kogod o ovom 
ratovanju pisao; tad bi mogao ovaj izkaz biti potpun i savršen 
i za povjesnicu bosansku od velike vrijednosti. 

na to sve od cara ferman uzmu(*). I-tako i ovaj put 
bugarski ustanak bude uništen,-i .Omer-paša dade novi 
dokaz svoga razuma caru i drugima. Iz Niša stigne s 
vojskom. u Sarajevo. Po smrti Tahir-pašinoj tu je došao 
kao kapidžija (komisar) Avdi-paša, ferik (divisions-ge- 
neral) rumelijske vojske, koji je za kratko vrijeme i 
građanskijem poslovima upravljao, dok nije stigao novi 
vezir Hafiz-paša. 

Krajina je tad bila pod vladom Alije Kedića i Ibra- 
him efendije Kapića, oli pravije u prekounju svi su i 
niko nije zapovijedao; bijaše prava anarhija (bezvlađe). 
Ostala Bosna, po običaju, slušala je svoje zabite, samo što 
su izvanredno hajduci se bili uzmnožali po lijevanjskoj 
nahiji i između Une i Vrbasa, a banjalučka nahija za 
sve. Bosanski Turci, po običaju, — a i Krajišnici — uprli 
su bili oči svoje u paše bosanske, da će ovu napast — 
tanzimat — i za ovaj put znati od njih odvratiti 1 što- 
kakvim  šeprtljanjem osujetiti. Kršćani, naprotiv, na- 
dali su se bosanskoj uredbi sad ol već nikad da je došlo 
vrijeme; sila bosanskih poturica da će biti svladana, i 
oni da će pod blagim tanzimatom odahnuti. 

Prevariše se obje strane — i to grdno! Omer-paša 
sazove u Sarajevo sve prednjake bosanske i hercego- 
vačke. Vezir mostarski, ne mogavši se nikako ogovoriti 
sa svojom starošću i bolešću, morade doći i on. Ovo je 


(*) Bugari došavši u Carigrad budu dobro primljeni, nji- 
hova zahtijevanja odobrena, oni nadareni i u Bugarsku 
opremljeni s fermanom. Malo je vremena proteklo, vezir niški 
ove narodne poslanike _ pohvata, zakuje u verige i opremi -u' 
Carigrad. Tako su Turci uvijek zadatu kršćanima riječ pošteno 
(?) držali! — Da su se Bugari tako lasno na obećanja Omer-pa- 
šina- sklonili, bilo je uzrok praviteljstvo srpsko; jerbo je ovo, 
po želji ministarstva carigradskoga, metnulo se po srijedi narod 
“umiriti, obećavši mu da će mu od cara olakšice izraditi: kao da 
je Turcima mučnije što Srbe prevariti nego li Bugare. 

Bošnjake odmah ubilo u glavu. Oni su mislili da nema 
nad njim drugog paše koji bi mu mogao zapovijedati, 
i da bi se svi prije priklonili carskoj zapovijedi nego on. 

Carski ferman bude pročitan, u kom se Omer-paši 
daje oblast da Bosnu lijepim načinom uredi, a to ako 
ne bi moglo biti, daje mu se oblast i silom učiniti. Ko 
bi smio protivno štogod izustiti, nahodeći se usred tolike 
vojske, među naperenim topovima? Svi kažu da primaju 
sve što car zapovijeda, i dati da su pripravni što car i 
on, njegov namjesnik, od njih ište. Kadije, muselime i 
manje poglavice pusti u nahije svojim kućama, a mostar- 
skog vezira, četiri bosanske paše i još neke veće pogla- 
vice zaustavi u Sarajevu; raspošalje pisare po nahijama 
da muške glave koliko turske toliko i kršćanske popisuju 
(*), i još neke manje naredbe izdavši, uputi se mjeseca 
listopada u Travnik, a odavde u Krajinu s 3.000 uredne 
vojske i 1.500 Arnauta. U Banjaluci zaustavi se nekoliko 
dana Omer-paša, gdje su mu mnogi Krajišnici od i preko 
Sane dolazili i vjernost svoju riječima posvjedočili, da 
su gotovi sve dati. U Prijedor mu dođu i Krajišnici 
preko Une, a pred njima glavom Kedić i Kapić, koje 
serasker pod oružjem pusti preda se, za ukazat se kako 
se on ništa ne boji. Krajišnici, videći da je sva Bosna 
bez ikakvoga otpora priklonila se novim uredbama, nije 


(*) Pisari ovi bili su većinom Osmanlije, koji, ne znajući 
bosanski, vodali bi uza se Bošnjake Turke, i tako najprije Turke 
a zatim raju pisali su, svakoga ime i oca mu i doba. Raja, ne 
znajući zašto se to popisuje. bila se je prepala da i nju ne potjeraju 
u nizame; međuto nisu smjeli tajiti. Turci, naprotiv, sve bi trećeg 
zatajivali: ništa nemanje jednoč u govoru s Omer-pašom kaza 
mi, da ima Turaka koliko i raje — jedan milion — veli on; a 
.buduć da su tri od stotine imala u nizame ići, to po ovakom 
brojenju malo bi ko i ostao kod kuće! Al to je on samo pre- 
damnom umnožavao turski broj,.a umanjivao kršćanski, da 
sakrije maloću — porad političkih uzroka. .. 

kuda: sve i oni obećaju što su i oni u Sarajevu obećali. 
Serasker spremi im jedan tabor u Bihać, muselimom im 
učini Jakub-bega u Bihaću, i vojnike im zaišće. Oni sve 
dragovoljno ispune, samo zamole da im ne šalje njihovih 
krvopija i bihačkoga paše i kapetana staromajdanskoga, 
novskoga i bužimskoga. »Mi smo se«, vele oni, »bunili 
uvijek protiv ovim, a ne protiv carskim ljudima (Osman- 
lijam). Mi ćemo svakog vezira slušati, ali ne  hbo- 
sanske paše koji su nas u crno zavili, likom opasali i do 
prosjačkog štapa dotjerali.« Kapića i Kedića nadari i 
slobodne pusti. 

Pod Banjalukom pitaše mene Omer-paša, kojim bi 
se načinom Bosna, a osobito Krajina, po mom mnijenju, 
mogla svladati. Ja mu na to odgovorim: 

— Kad je Festo filosof pred slavnim Hanibalom 
razlagao i pripovijedao o ratovanju, Hanibal se osmijehne 
na riječi filosofa koji nikada rata ni izdaleka nije vidio, 
a uči ratovati onoga koji je ostario ratujući s Rimlja- 
nima. To bi i Vi meni mogli predbaciti. I ja bih lud bio 
kad bih vas učio kako ćete vojevati, da vi imate posla 
s ljudima vojničkoga značaja; ali vi ćete imati posla s 
kozarima koji, kad su stiješnjeni, sve obećaju, a dok 
vide da im nije pogibelji od koje strane, opet su ono 
što su i bili. Ako do boja dođe, opale puške, pa svak sebi; 
poslije s petljanijama, šeprtljanjem i podmičivanjem 
zaslijepe i vezire i carigradske ministre; i eto, kako oni 
od 20 godina, mimo sve carstvo, svoju nevinost sačuvaše. 
Oni odbijaju na paše bosanske, a paše na njih; njima se 
hoće, što obećaju, da bez razvlačenja ispune. 

— Boga mi — nastavi Omer-paša — nek ne misle 
da će tako sa mnom proći; ja idem među njih, i dok sve 
ne opremim, neću se dizati; moja se je vojska naučila 
zimovati na snijegu, a njihove kadune nisu. Krajišnike 
istjeraću na snijeg, a kuće ću im uzeti za nizame. 

Tako je on mislio; ali još dok je pod Banjalukom 
bio, javljaju mu Poljaci da se je vezir okrenuo naopako, 
da su ga Bošnjaci preuzeli na svoju ruku, i da sve nje- 
govim naredbama protivno čini. Pod Prijedorom još ga 
žalosniji stignu glasovi: da je vezira mostarskoga i paše 
kućama opremio; da se o tome radi, kako bi Omer-paša 
iz Bosne imao vratiti se u Manastir, a Hafiz-paša i voj- 
ničkim upraviteljem postati; i kako je već otpisano u 
Carigrad, da se sve odgodi do pramaljeća, jerbo je sad 
u nevrijeme uvoditi tanzimat. Sada je, dakle, i za nevolju | 
Omer-paša bio dobar s Krajišnicima, koji, ništa ne zna- 
jući što se u Sarajevu i po ostaloj Bosni snuje, dadoše 
svoju redifu (*) dragovoljno, ako će biti i za nevolju. 360 
novih carskih sinova, pošavši natrag u Sarajevo, povede 
sobom Omer-paša. Dok je još u Travniku bio, vezir 
Hafiz-paša noću ode iz Sarajeva put Carigrada. I tako 
iznenada stigne s vojskom u Sarajevo mjeseca studenoga. 
Osim što je spomenutu redifu doveo, ovaj pohod, s 
velikim rajinskim troškom i patnjom skopčan, kao i 
pređašnji, neplodan i jalov ostane. A tome, kako napo- 
menusmo, bi uzrok Hafiz-paša, koji je zlatnu udicu bo- 
sansku već bio proždro i od Bošnjaka pravoga Turčina 
ime stekao; naprotiv, Omer-paša  dindušmaninom bi 
prozvan. Glasalo se je, da je Omer-paša (koji još na 





(*) Još od 18 godina u svakoj nahiji bio je popisan stalan 
broj vojnika, koji bi se redifja zvali. Imali su plaću na mjesec 
5 groša; a kad su upisivani, svaki bi uzeo od općine 500—1.000-— 
2.000 groša. Svakoga u mjesecu petka jedan carski činovnik, 
talumdžija, učio bi ih talum (vježbanje, muštru). Imali su drvene 
puške i domace traljave haljine, i svoje činovnike, mirialaje i 
liva-paše. Samo prvih godina učili su talum, a kasnije su zane- 
marili i sasvim zaboravili što su znali. Buduć da su bili mnogi 
pomrli i ostarili, to su Krajišnici nanovo njihove rođake ol koje 
druge svrnuli, platili im: svakomu 1—2.000 groša i tako broj 
popunili. | | 

prolasku u Krajinu bio se preriječio s vezirom i sablju na 
njega potegao) iz Travnika poručio veziru da ga živ 
ne čeka u Sarajevu, već da se kine | kuda zna; ali ja 
mislim da mu je on iz Carigrada dobavio dignuće; niti 
se može vjerovati da bi serasker s vezirom tako svoje- 
voljno smio postupati. Kako mu drago bilo, Hafiz-paša 
ode, i mjesto njega iz Drinopolja bude naimenovan 
bosanskim vezirom Hajrudin-paša. 

Serasker došavši u Sarajevo, razašalje na sve 
strane po Bosni da kupi vojnike. Fazli-paša kupio je od 
Lijevna do Travnika, i sve u miru. U Tuzli, gdje su 
Turci pod ondašnjim pašom od 20 godina pravi pašaluk 
provodili, drugi dan u pašinu konaku zametnu kavgu, 
naskoče na carskog čovjeka — i ubiju ga. Telali po 
čaršiji odmah stanu Turke na oružje zvati, drugi po na- 
hijama zađu, a treći odu do Zvornika, Srebrenice 1 dalje 
sve dizati na oružje. Tuzlaci svoga pašu prisile da im 
vođa bude. Nabrzo skupi se oko 6.000 momaka, te krenu 
pram Sarajevu. Bosanski prednjaci s Hafiz-pašom u Sa- 
rajevu bili su osnovali, kako će narod pobuniti i tako 
Omer-pašina poduzeća uništiti, ili barem oteščati. Oni, 
dakle, došavši kućama, po svojim ljudima tajno stanu 
buniti i paliti vatru, a javno trnuti i na mir nagovarati. 
Tako, po običaju, htjeli su s jednom na dva pira. Ali, 
dvostruk kolac, govore, ne ide u zemlju. Ništa nemanje 
njima je išao od 20 godina, i nadaše se tome i sad. 

Vezir mostarski u tom je bio stari majstor. On 
pobjegne .na Bunu, njegov Kavazbaša digne Mostarane 
i sina pašina opsjedne. Ali-paša piše iz Hercegovine i 
ište pomoć od Omer-paše protiv Mostaranima. Serasker, 
dakle, digne se put Hercegovine i stigne u Travnik u 
namjeri da pođe preko Skoplja, Duvna i Ljubuškoga u 
Mostar. U Travniku drugi ga glas stigne. Posavljani došli 
do Žepča; pred njima Mahmut-paša-Tuzla, te idu uprav 

Travniku; druga vojska od Zvornika i Srebrenice došla 
do Kladnja, te ide na Sarajevo; treću vodi Kavazbaša 
preko Konjica u Sarajevo; a Sarajlije gotove sjediniti se 
s njima. Ovo serasker razumjevši, noću odleti u Sara- 
jevo, piše u Manastir po novu vojsku, Avdi-paši dade 
naredbu da sve Sarajevo topovima okruži i na prvi naj- 
manii pokret neka pali; Ibrahim-pašu, s dvije hiljade, 
opremi prama Kladnju; Skender-bega, kajmakama (Po- 
ljaka grofa Ilinskoga) s 1.000 momaka u Konjic, i hitro 
se opremi natrag u Travnik, gdje iste naredbe učini 
naperivši topove protiv Travnika. Vojsku koju je bio 
odredio povesti u Hercegovinu, povede u Posavinu preko 
Zenice, gdje na Bosni upali most. Prije toga pošalje im 
Čaušlaragu da ih pita zašto i protiv koga su se digli i 
šta traže. 
Posavljačke ćose za narodno pravo ne znajući, kod 
Golubinja u hanu nasrnu i ubiju ga; momci mu se raz- 
bjegnu, a ubojice konja i novce što su kod njega našli, 
pograbe. Omer-paša videći da tude nije šale, krene 
s vojskom naprijed i sustignu se kod Vranduka. Ovo je 
mala tvrđa; s jedne strane Bosna rijeka, a s druge pla- 
nina Orahovica; mjesto kršovito i za prepriječiti put 
velikoj vojsci vrlo podobno. Uredna vojska —- nizam — 
zađe drumom put Vranduka, te ga i brzo osvoji; Arna- 
uti zađu planinom, te stanu se biti i Bošnjake na nizam 
nagoniti. Poslije krvave bitke od 4 sata Bošnjaci nagnu 
bježati put Žepča, gdje je Mahmut-paša s ostalom voj- 
skom čekao; koji videći da poplašene nije moći. ohrabriti 
na novu bitku, sam preko Bosne kod Maglaja pređe na: 
onu stranu. Serasker sutradan stigne u pusto Žepče, i 
što su mogli naći vojnici, to poplijene. Tuzla-paša s 
Mehmed-begom Gradaščevićem, bosanske redife miria- 
lajom, i još nekgliko prednjaka, što su mogli prije u 
hitnji, nakupe ze blaga, te preko Save pobjegnu u Vin- 

kovce. Njegov sin, Osman-beg, koga su buntovnici bili 
svrnuli da diže Zvorničane, s pašom zvorničkim pobjegne 
obnoć preko Drine u Beograd, odakle ih ondašnji paša 
otpremi u Carigrad. Omer-paša polako napredovao je i 
u Derventi ustavio se. Tud pokupi vojnike, lađe na Savi 
i Bosni pohvata, od kojih stane graditi most prama Do- 
boju na Bosni. To je išlo sporo, više od mjesec dana 
morao je ostati na istom mjestu; jer zimno doba bijaše 
kišovito, vode se izlile, blata i bare provalile, put je bio 
sasvim prekinut. Bošnjaci ovo znadući i videći da on 
k njim ne može, oni se potrude k njemu u Derventu, 
prebrodivši Bosnu kod Doboja. Carska vojska izađe pred 
njih u planinu Vučjak, bitka se zametne između Pod- 
novlja, Kule i Velike, sve do pod Vučjak. Bošnjaka bilo 
je preko 12.000, a carske vojske mučno“više od 3.000 
nizama i 1.000 Arnauta. Bitka je za tri dni trajala; 
najposlije . carska vojska potegne se natrag. Bošnjaci 
misleći da su predobili, ostave svoj položaj i stanu goniti 
nizame. Nu ovi kad vidiše da su ih u ravnice namamili, 
opkole ih sa konjaništvom i topove namaknu s druge 
strane. Sad se sve pomete: bjegati je, al se nije imalo 
kuda, jer je otragu razlijevala se Bosna. Ova ipak nije 
se toliko pogubljiva vidila koliko oružje nizamsko; zato, 
ko je prije mogao, gazio je i mnogi ne pregazio. 

U ovoj bitci poginulo je otprilike oko 2.000 buntov- 
nika, a ranjene i potopljene ko bi prebrojio? Nizama, 
što od boja što od bolesti, manjkalo je preko 300 s 
Arnautima zajedno. Bez ikakve zapreke sad se vojska 
krene preko Bosne u Gradačac, a odavle u Tuzlu. 

Ibrahim-paša nalazio se je u zlu položaju više Klad- 
nja: Buntovnici su bili u planinu Stoborje zasjekli i 
vojsku mu okružili; hranu niodklen nije mogao dobaviti, 
a pomoć od Sarajeva zakasnila je. U Kladnju istom bila 
je izdaja, rad koje je Ibrahim-paša varoš zapalio, mu- 

selima posjekao, a brata mu kadiju svezanog u Sarajevo 
još prije 20 dana otpravio. Brat svezan bratovsku mrtvu 
glavu nosio je kroz Sarajevo za veću pogrdu i stran 
Sarajlijama. Omer-paša, čuvši u Tuzli rđavi položaj 
Ibrahim-pašin, onako s umorenom vojskom pohiti mu 
u pomoć i bez odmora za 12 sati stigne u Stoborje, te 
buntovnike iza leđa. nasrne, koji, i onako preplašeni 
bivši, čuvši kod Vučjaka svoje braće poraz, ko je mogao 
pobjeći, pobjegao je, koji nije poginuo, uhvaćen je. 

U tom sa dva tabora stigne Hadži-Ali-beg mirialaj, 
poslije 6 dana, a za dva dni mogao je doći. Serasker 
oduzme mu nišan — znak mirialajstva, rekavši mu: 
»Hajde, krmke čuvaj!« Odmorivši vojnike, krene se u 
Tuzlu natrag. Tude mu dovedu pašu tuzlanskoga Gra- 
daščevića i ostale prednjake; koji su se na vjeru bili. 
povratili u Bosnu. Odmah ih zakuje u gvožđe s mnogim 
drugim uhvaćenim u ratu i u Tuzli, te se krene slavo- 
dobitno u Sarajevo, gdje od kršćana radosno, a od Turaka 
žalosno bude pričekan. Dok je još u Posavini bio gse- 
rasker, Mustaj-paša Babić bude zatvoren po Avdi-paši 
u Sarajevu, što je bio opremio tovar baruta Osman-begu 
u Tuzlu i u knjizi mu svaku pomoć obećavao od strane 
svoje i druge braće sarajevskih Turaka. Knjigonoša iz- 
dade ga, te tako sa svojim zetom Đenetićem bude za- 
tvoren. : | 

Skender-beg, ne imajući velike snage, samo je 
užzbio Kavazbašu da ne prodre k Sarajevu, i više puta 
bio se je s Hercegovcima i neke zasužnjene opremio u 
Sarajevo. Novi vezir Hajredin-paša, došavši s 2.000 
vojske po moru, iskrcao se je bio na Sutorini, odatle na 
Bunu došao; i od buntovnika nikako ne mogavši pošten 
prolaz kroz Mostar imati, — jerbo oni hotijahu da vojska 
carska pred gradom ostavi oružje, koje bi im se s one 
strane grada opet dalo, — krene preko Ljubuškoga i 

Duvna. Pred vezira bio je izašao Fazli-paša, a Ali-paša 
dao mu svoga sina Nafiz-pašu, da ga proprati. Taj do 
malo dana od mnogoga pića pretstavi se u Imotskom. 
Bakredin-paša dođe u Sarajevo, ali mu je vojska po moru 
mnogo od bure patila; zato jedna trećina pomrla je. 

| Oko istoga vremena kad se je serasker vratio u Sa- 
rajevo, Skender-beg, dobivši nešto vojske iz Sarajeva a 
po nekim kršćanima izviješćen o drugom putu, krene se 
od Boraka te zađe Mostaranima iza leđa i kod Lipetd 
navali na protivnike koji se tome ništa ne nadajući, po- 
slije kratkog sraženja nogu u ledinu — razbjegnu se. 
Carska vojska bez ikakvog otpora uniđe u Mostar. Mnogi 
Turci ostavili su kuće puste, i razbjegla se veća česi 
stanovništva mostarskoga. Sutradan Skender-beg radosnu 
ovu vijest službeno javi Ali-paši na Bunu: kako je nje- 
gove i carske neprijatelje sretno predobio; pozivlje ga:u 
Mostar da mu upravljanje pašaluka izruči i da se o da- 
ljem poslovanju dogovaraju. Ali-paša dođe; topovi su 
mu pucali, vojska carska bila je uspoređena i isti Sken- 
der-beg izašao je pred njega i skut mu poljubio. 

Na dva sata noći prizor se promijeni. Skender-beg s 
nekoliko činovnika uniđe k njemu, pročita mu višu naredbu 
po kojoj, kao buntovnik, lišava se svake časti I dosto- 
janstva; oduzme mu carske nišane, tako isto i sinu mu 
Hafiz-paši, te ih. odvedu vojnici u tamnicu. I tako gospod- 
stvo nad Hercegovinom Ali-paše Rizvanbegovića, koje 
trajaše od godine 1832, ove god. 1851 svrši se. Hercego- 
vina za nekoliko mjeseci potpade pod bosanskog vezira, 
ali poslije dođe vlastiti vezir Smahil-paša. 

Kad je Skender-beg kod Lipeta bio se.s Mostara- 
nima, Kavazbaša nije bio tu već je bio otišao u Zagorje 

da diže Turke od Foče i obližnjih nahija da idu na 
Sarajevo; ali ovi, znajući šta je bilo kod Kladnja i Vu- 
čjaka, protjerali su ga između sebe; a on, čuvši svoje 
družbe nesretni poražaj, pobjegne u Zadar s nekoliko 
svojih momaka. Žena njegova najmlađa, kad su carski 
vojnici ulazili u Mostar, skoči u Neretvu, da ne bi zapala 
u ruke dindušmanu. Dok je još Skender-beg pod Bor- 
cima bio, treći sin Ali-pašin, Ruzvan-beg, s Arif-begom 
unukom, a sinom umrvšega Nafiz-paše, došao je bio 
preko Duvna sa 30 konjanika u Sarajevo, poslan od oca 
čestitovat seraskeru sretan povratak iz Posavine i dogo- 
varat se kako će svladati bunu mostarsku. Serasker ih 
lijepo primi i poslije tri dni na večeru pozove. Kad su 
po večeri otišli kućama spavati, dođu vojnici te sve ot- 
prate u tamnicu. Tako, dakle, i Hercegovina tanzimat 
primi i vojnike dadc. 

Sva Hercegovina nije se bila pobunila, već samo 
nahija mostarska i iz obližnjih nahija bilo je po nekoliko 
skitalica. Cijela vojska koja je pod Kavazbašom bila se 
sa Skender-begom, nije veća bila od 800 do 1.000 vojnika; 
ali su ovi bili ljudi jaki i ostarili prolijevajući krv kr- 
šćansku, sami razbojnici i kesedžije; osim toga, drum su 
i klance bili zauzeli, da se onim putem nije moglo proći. 
Skender-beg imao je, istina, više vojske, i to većinom 
Poljaka i drugih Europejaca — emigranata — sve dobre 
vojnike; zatim, najbolje Arnaute, pod glasovitim Đulek 
vojvodom. Međutim, ta mu sreća ne bi priskočila — unići u 
Mostar! To je Omer-paša za se šteđio; — ali oni kršćani 
iz Boraka koji su mu put pokazali, to slavodobitje Sken- 
der-begu uskoriše i oblakšaše; kojim on dobavio je fer- 
man da su prosti od svakog danka. Skender-beg u 

tome ratovanju bio je u nogu ranjen, ništa nemanje 
pod ranom oženio se je s jednom prostom Turkinjom iz 
Konjica. 

Omer-paša, videći sad svladanu Posavinu i Herce- 
govinu, bio je počeo malo štokakve reforme uvoditi, ali 
od nikakve koristi za kršćane, kojima samo prazna obe- 
ćavanja davao je, a mjesto ovoga sav ratni trošak od njih 
uzimao. Turke, naprotiv, stješnjavao je. Mustaj-pašu 
poslao je uz Drinu sve do Višegrada, koji je hvatao voj- 
nike i buntovnike. Među vojnike uzme sina jedinca, 
dijete od 18 godina, Mahmud-paše zvorničkoga. Sve se 
je bilo prestrašilo što se Muhamedu klanja. Mahmud- 
paša Tuzla, dva sina Mehmed-bega Gradaščevića (koji je u 
tavnici umro), Mustafa-paša Babić, liva-brigadir bosan- 
skoga sandžaka, njegov zet Mehmed-beg Đenetić, obojica 
bezi sarajevski, više bega posavačkih i ostalih buntov- 
nika do 200 bude opravljeno svezanih u Carigrad. Paše 
nisu bili svezani, već na prostim samaricama, a ostali 
pješice. Pokupljeni bosanski nizam bude uvršćen u druge 
tabore rumelijske, na mjesto izginuvših nizama. Do 500 
probranih bude poslano u Carigrad, koje isti sultan želio 
je viditi kao mladiće otresite, ugledne i pristale, koji su 
bili većinom sinovi bosanskih begova. 

Sva ova kad budu uređena i dovršena, serasker s 
nekoliko tabora vojske, preko Konjica, ode u Mostar, da 
traži silno blago Ali-pašino, koje je već bilo raščapano 1 
većinom raznešeno, kao što je po njemu tuzlansko. On 
je više vremena bio nakanio za ostati u Mostaru, buduć 
da je i ženu i svu službu ovamo odveo bio; ali se nabrzo 
sve drukčije preokrenu. I kad se je scijenilo da je sve 
leglo i carski tanzimat primilo, najedanput buknu nova 
vatra, žešća od pređašnje, kako ćemo unapredak viditi. 

Hej! Krajino, krvava haljino, 

S tebe vazda započimlje kavga; 

Dosta li si majka ucvilila, 

Ljubovnica u crno zavila. 
Narodna pjesma 


Krajina bosanska od Vrbasa pa do preko Une, a 
osobito ona preko Une, uvijek se je najžešće opirala 
carskim uredbama. < Krajišnici ne. samo da nisu davali 
ništa u carsku blagajnu već su još iskali da se njima 
daje iz carske blagajne nekakva starinska plaća u ime 
čuvanja međe. Od godine 1832 sve do 1851 može se reći: 
da su imali pravu republiku; na njih su veziri išli, gotovo 
svaki; mnogi su Krajišnici izginuli, mnogi su u sužanj- 
stvo odvedeni i u prognanstvo otpravljeni; ali dok se 
kućama vrate, a oni kao što su i prije bili — buntovnici. 
Oni su samo poslušni bili dok je vezir s vojskom među 
njima bio; a dok otiđe vezir, a oni opet isti. Sva je Bosna 
u njih oči uprla, i bosanska balija svašta bi prije vjero- 
vala nego da će se Krajina igda tanzimatu pokloniti. 

U Krajini dijete, dok prohoda, pasa nema, već za 
Svitnjak kuburu zadije te pred ćaćom volove ačka! 
Krajišnicima u rat ići bilo je isto kao na pir. Četovanje 
— to je njihovo, obično uzdržavanje; osobito otkako im 
nije tako lasno prelaziti među austrijansku i tamo robiti, 
od toga vremena išli su po ostaloj Bosni šiš i goliš i tražili 
bi pravoga dina; a međuto prehranili bi se i presvukli 
hodajući po vlaškim kućama. Ostali bosanski Turci 
njihovom pohodu radovali bi se; osobito kokošari, jer 
bi se i oni uz njih pomogli; a najviše zato, što bi oni 
kršćanima na konake padali i njima zlo činili: robili, 
palili, cijenili i mlatili; a taki su kod Bošnjaka pravi 
Turci! U Cazinu skupi se trijestak ćosa, svaki dade po 

fišek baruta, napune topić i opale ga. To je znak da je 
vrijeme ratno. Telal viče: »Ko god ima dugu pušku, neka 
leti pod krivu krušku — dinjaču.« Ova je kruška pod 
Cazinom, i zove se dinjača, zašto se pod njom o dinu 
savjetuje, kako će din, — vjeru tursku sačuvati. Tu se 
dogovaraju kako će ići pod jabuku dinjaču — u polje 
sarajevsko, i, ako im se tude ne zadovolji, uprav u 
Carigrad. Oni se uvijek na rat brzo spreme; jer _ oružje 
i barut kod sebe imadu; samo komad  kukuruzovnice 
baci u torbu, daubasi počnu tući, barjaktari razviju bar- 
jake i eto ti ih naprijed. U prvom vlaškom selu izmijene 
obuću — opanke i čarape, koje vlaškim mladama poski- 
daju i sebe zaodiju. Oni ne idu carskom džadom, već po 
vlaškim selima; treba se hraniti! I to im je nesreća što 
uvijek zakasne, te dok oni po selima kokoši operutaju, 
dotle vezir skupi vojsku, izađe im na susret, te ih raz- 
bije. Al pri tome i to im je sreća što ih uvijek malo pogine; 
jer poslije kratkog puškaranja,.kad im nestane baruta, 
ol koji od drugova na blizu pogine, odmah zaviču barjak- 
tari: »Bježi, Uso, izgibosmo svil« Tako je njihovo rato- 
vanje, koje sam od dvadeset godina počeo pamtiti. 

Zemlje im je priroda najboljim darovima nadarila; 
ali puste i neobrađene stoje. Oni samo toliko posiju ku- 
kuruza što im je za kuću prezimiti potrebno; od ostaloga 
se ne staraju. Isti bezi ovdje su siromašni; jer malo koji 
kmet među njima smije stajati. 

Koliko su oni kršćanima sa svojim ratovanjem od štete 
bili, nije moći iskazati! Tako isto koliko su veziru muke 
i štete uzrokovali vodeći na nj gotovo svake godine 
rat (koji je opet preko kršćanskih leđa prelazio), mučno 
je opisati! 

Svak je želio da će ovoj sveđernoj buni krajišničkoj 
kadgod sudnji danak doći — i dođe. 

Dok je serasker s vojskom krenuo put Posavine, 
odmah je top pukao na Cazinu. Kapić je još prije toga, 
dok je vojska carska otišla prošaste godine između njih, 
bio počeo mutiti po Cazinu; ali od kajmakama bihaćkog 
bio je iz grada protjeran, i krio se štokuda. Sad, pako, 
pobunivši se nanovo, protjeraju kajmakama i zauzmu 
Bihać, te Kedića nanovo za poglavicu i vođu odaberu. 
Redžić, barjaktar iz Vranograča, bio je još lani poslan od 
Krajišnika u Carigrad, i sad se je s novim vezirom preko 
Hercegovine vratio. Ali-paša mostarski s njim se dogo- 
vorio kako će Krajinu nanovo dignuti na oružje. 

Redžića su Krajišnici čekali kao ozebao sunca, 
da čuju šta im je opravio u Carigradu. On, pako, s ostala 
tri druga, dobio je u Carigradu taj odgovor da ide u 
Bosnu, gdje će sve čuti od seraskera i vezira, "o se na 
njih spada. On, dakle, Krajišnicima kaže: 

— Počamši od Mitrovice i od naše Kladuše dalje, 
nigdje nema turske prave vjere! Ja sam je — reče — tražio 
i u Carigradu; tud je ni od lijeka nema! Sve se je na 
vlaško obuklo; tamo nit se uči, niti klanja! Još prave 
vjere kod nas ima, i bolje nam je svim izginuti, nego se 


vlahu — Omer-paši — predati, da našu djecu oblači u 
vlaško odijelo. Eto Posavina što radi; eto Hercegovina, 
kako mlati vlaški soj — nizame — a mi da gledamo?! 


Ne, svi hajdemo braći na pomoć; s nama je Sarajevo. 
Travnik, Jajce i sva Bosna; dok je vrijeme, gonimo oni 
smrad između sebe! 

Tako Ali-paša, što po Redžiću što, kasnije, po dru- 
gim poslanicima, pobuni Krajišnike nanovo. Također iz 
Sarajeva, Posavine i drugih mjesta, sve su dolazili pa- 
ljenici da Krajišnike podignu što prije. Oni se, dakle, 
podignu u tri vojske. Prva krene pod Alijom Kedićem. 
preko Prijedora i Kozarca, na Banjaluku. Ali-beg-Džinić, 

kajmakam banjalučki, s nekoliko stotina banjalučkih 
Turaka, zatvori se u grad; ostali Banjalučani (kao i svi 
putem Turci od Une dovde) sjedinili su se s Krajišnicima; 
dapače isti u gradu jedan na drugoga pucali su; i tako 
sutradan odmah Ali-beg predade im grad; a on s jedno 50 
drugova pobjegne put Kotora. 

Kedić sad počme upravljati, muselima i ostale 
činovnike naimenuje — i Krajišnici panu na konak u 
kršćanske kuće. Kršćanski imućni trgovci na vrijeme su 
bili izmakli, kojekuda verući se; kuće i dućani ostali su 
na momcima, kojima Krajišnici obriju kose, da nisu 
kauri, a s fesova poskidaju kite, da nisu nizami; kuću 
crkvenu razruše, jer je u njoj piće bilo; tako isto i han 
na čaršiji, jer se je u njemu vino i rakija prodavala, i 
na oba mjesta više hiljada oka proliju (samo ruma 10.000 
oka), jer se to protivi dinu da se ondje pije gdje se turski 
ezan uči. 

U Banjaluci su mjesec dana Krajišnici stajali, a 
s hranom i drugim potrebitim stvarima morali su ih sami 
hrišćani izdržavati, i osim toga, tolike ucjene davati. 
Kapić s drugom vojskom preko Ključa i Varcara stigne 
pod Jajce. U gradu je bio muselim i kadije Osmanlije, 
i do 60 Arnauta. Sveštenici i trgovci sve svoje 
stvari, koje su mogli ponijeti u grad, snesu i grad se 
zatvori. Jajčani Turci, iste misli s Krajišnicima, usiluju 
muselima, i grad se Krajišnicima preda. Kršćani i sve- 
štenici s pogibelji života teško obnoć uteku; a njihovo 
svekoliko imanje dođe u šake Krajišnicima, a najviše 
Jajčanima. Dok su Krajišnici Bihać zauzeli, ja sam Omer- 
paši javio da se Krajišnici spremaju prema Travniku, i 
da je od prevelike potrebe da dva, tri tabora dođu u Jajce, 
inače da smo mi kršćani u zlu stanju, jer će oni zaista 
proći. Meni Omer-paša iz Tuzle otpiše, da se ništa ne 
bojimo. 

Krajišnici, međutim, doznali su da se ja dopisujem 
s Omer-pašom, i moga prijatelja u Ključu, da nije iz- 
makao na vrijeme, malim ne pogubiše. Meni, dakle, nije 
bilo stanka kod kuće, već se opremim u Sarajevo sera- 
skeru. U Jajcu kažem mudiru i kadiji za Krajišnike, da 
su došli u Ključ, a straže im prednje da su povrh Var- 
cara u Podražnici. Hadži Alaj-beg Kulenović, koji se je 
bio prije mjesec dana s ćabe povratio, kaže da to nije mo- 
guće, već: 

— Vi lažete na Turke, a Turci na vas; ako je — veli 
on — suđeno da Krajišnici dođu, doći će svakako; ako 
nije, ne treba carsku vojsku mučiti i svijet da se pati 
prenoseći ih. 

Ovo je bio serdar gradski, kod njega su stajali 
gradski ključevi; znao je, dakle, on, u dogovoru s osta- 
lim Jajčanima, kad će biti suđeno Krajišnicima grad 
otvoriti. Ja sam otišao u Travnik kajmakamu i kazao 
mu sve. Omer-paša bio je već otišao u Mostar, dakle — 
posla me k Ali-paši Sahrošu, kome ja kazavši sve, on u 
taj čas naredi da 2.000 vojske na vrijeme ieti zauzeti 
Jajce, i to odmah popodne. Isti dan odletim u Sarajevo 
i sve prikažem Hajrudin-paši, koji mi reče da je i on 
primio izvješće da su došli bili Krajišnici do Timara, 4 
sata blizu Banjaluke; ali da su se povratili, čuvši da je 
Mostar zauzet; da se ništa ne bojimo: sve je leglo. Ja mu 
pokazah isti dan knjigu iz Jajca, gdje mi se piše da su 
već zauzeli Varcar. 

Sve je bilo zaludu. Poslije tri dana ja se vratim 
u Travnik, gdje razaberem da je vojska išla do u Kaz4nsku 
Goru, nekoliko topova opalila i vratila se natrag, primivši 
izvješće od šure jajačke da su se Krajišnici iz Ključa natrag 
vratili, i da u Varcaru nema nikakvoga straha, i moje 
društvo, koje je bilo pobjeglo u Jajce, da se je vratilo 
kućama. Kad je tako, to je i bolje, i ja se uputim put 

Jajca, Kad sam bio odmakao tri sata, eto ti knjigonoša 
na vrat na nos lete od mudira jajačkoga, noseći u Travnik 
izvješće da su Krajišnici u Jajce došli, i da lete gradu 
na pomoć što prije. Tude mi je sreća priskočila, jer bih 
im uprav u ruke došao, i to Kapiću na konak, koji je u 
našoj župničkoj kući kvartir imao. Ja iz Travnika pišem 
sve seraskeru, što je i kako je; i ako on ne pohiti k Jajcu, 
to će Krajišnici bez sumnje zauzeti Travnik; jer se u 
svoje generale nimalo pouzdati ne može; oni samo po 
izvješću bosanskih šura rade, a šure u jednu tikvu.s 
Krajišnicima pušu. | 


Mustafa-paša, kad sam ja išao u Sarajevo, bio se 
je iz Podrinja s vojskom vratio i u Travniku vojsku 
odmarao. Kad su Krajišnici grad jajački zauzeli i počeli 
se spremati na Travnik, onda on stopram krene se put 
Jajca s 3.000 vojske. Krajišnici su mu do u Krezlučku 
Goru bili na susret izašli, i tu se pobili; al ih je zatjerao 
u grad Jajce, i nastanio vojsku u predgrađe kršćansko 
Pijavice, i okolo grada. Kameni most bio je u njegovim 
rukama; naprotiv, drugo predgrađe, Kozluk, i drveni most 
držali su Krajišnici. 

Carska vojska bila je pod Jajcem 15 dana na sni- 
jegu, i s buntovnicima puškaralo se. Ovi bjehu presjekli 
put travanjski i hrane što bi god došlo za vojsku, oni bi 
oteli. Sa svih strana bila je carska vojska opkoljena te 
od zla vremena i oskudice u hrani pobolila se; za deset 
dana varili su iz kršćanskih koševa klipove — kukuruz 
— i tako se hranili. Serasker je na dan po triput itatara 
slao da udare na grad; al zaludu; vojska se je bila pokva- 
rila, među se su se krali, bili i starijemu svaki posluh 
uskratili. Mustaj-paša bio se je spremio da se natrag 
povuče u Travnjk; što da sje učiniti mogao, za dva dni 
morao bi iz Travnika u Sarajevo povući se, i Travnik 

pao bi buntovnicima u šake; a i u Sarajevu i svoj Posavini 
sve je bilo gotovo da se digne. - 

Omer-paša, dobivši izvješće u Mostar, pohiti preko 
Lijevna, Kupresa i Skoplja, uz Vrbas, pod Jajce; s veli- 
kom mukom prodre kroz polja Lijevanjsko i Kupreško, 
gdje je mećava strašna puhala, a snjegovi do trbuha 
zapali. Skender-beg, s drugom vojskom, uputi se preko 
Glamoča put Ključa, za uzbiti Redžića, koji vođaše 
treću vojsku prama Glamoču i Lijevnu, a ondašnje 
Turke diže na vojsku. Omer-paša, došavši pod Jajce, 
uzbije Krajišnike iz predgrađa Kozluka i zatjera ih u 
grad na lijevu obalu Vrbasa; oplete nasipe povrh pred- 
građa i bateriju namjesti kod Kraljeva Groba, te u grad 
stane pucati, i kuće oriti, rušiti i paliti. Mustaj-pašu met- 
ne pod zatvor, u kom je tri dni bio, i poslije, na “molbu 
drugih, pusti ga oštro ga ukorivši za njegove pogreške. 
Vojska je bila nanovo oživila videći Omer-pašu i, bivši 
zavojila o pobjedi, nanovo se ohrabri. 

Kedić, začuvši za dolazak seraskerov, krenu i on Kk 
Jajcu sa svom silom. Redžić, razabravši da je u Glamoču 
Skender-beg, ne usudi se ići mu nasusret, već skrene 
prama Jajcu i s Kedićem se sjedini u Jezeru, dva sata 
daleko od Jajca. Kapić, videći da se dulje u gradu ne 
može ostati, prvo poradi sveudiljne vatre koju činjahu 
topovi, a drugo bojeći se da vojska carska, iza grada pro- 
šavši s druge strane od Varcara, ne opkoli grad i tako 
ih sa svih strana zatvori, ostavi u gradu nekoliko stotina 
ljudi, a s ostalim svima ode u Jezero te, sjedinivši se s 
ostalom vojskom, pođu da će preko Grbavice obići i tako 
iza leđa udariti na seraskera. Ta je osnova bila dobra, da 
je bio Omer-paša tako lud kako su oni držali. I on je znao 
za te mice. Prije dva dni opremio je Dervi-pašu s 4.000 
urednih vojnika i 1.000 Arnauta istim putem preko 
Grbavice, i Krajišnike, koji su se istom uputili uz brijeg 

Otomalj, više Jezera susretne i s njima se tukne. Kra- 
jišnika bilo je do 15.000. Ali što su mnogi bili po selima 
na dva tri sata od ratišta daleko, a drugo što je taj boj 
započeo se iznenada, ni pola se nije bilo. Topovska vatra 
i Arnaut stjera buntovnike u ravninu, gdje su morali ol 
nizamom pasti u ruke ol se daviti u .Plivi. Poslije 4 sata 
žestoka okršaja, Krajišnici nagnu bježati jedni pram 
Varcaru, drugi pram Banjaluci; a ostali po šumama, kud 
je koji prije mogao ugrabiti. Dosta su za njima poslije 
čobani našli sabalja, kapa i saruka, gdje o grani kojoj 
vise, što u hitnji ovi junaci pogubiše! Derviš-paša nije ih 
od polja dalje gonio, već je zauzeo glavice oko Jezera i 
tude zaostao: a da bude odmah krenuo prama Jajcu, 
sve bi u gradu kao miševe u stupicu mogao pohvatati. 
Dok je ova bitka trajala pod Jezerom, serasker je 
palio iz pušaka i iz topova na grad vas dan; iz građa je 
do pred mrak ponešto odgovaralo iz pušaka i iz topova, 
a pod .noć sasvim prestane. U gradu zaostavši Turci, kad 
su čuli što je bilo pod Jezerom, obnoć sa ženama i dje- 
com svi pobjegnu u obližnje dubrave. Sutradan istom, 
oko podne, znadne se da je grad prazan, u kome samo 
dva Krajišnika spavajuća zateknu. Poslije ove bitke na 
dva dana stignem ja s mojim društvom iz Travnika; 
straža nas dovede pod šator Omer-paši. U svem Jajcu 
nikakva besanskoga Turčina nije bilo, tako isto ni kr- 
šćanina; sve je to bilo pobjeglo i posakrivalo se: krišćani od 
buntovnika, a ovi kasnije od nizama. Poslije nekoliko 
dana krišćani se povrate, a mnoge Turke, Turkinje i 
njihovu djecu Arnauti dotjeraju kao koze iz šume. Jajce 
je bilo slika mrtcu: sve je izgledalo hudo i čemerno od 
gladi i straha. Hranu su pojeli Krajišnici, kuće iz topova 
i vatrom mnoge porušene, dućani od Arnauta i nizama 
polupani, roba raznešena. Trgovci, koji su prije na hi- 
ljade brojili, sada nisu imali u šta presvući se! Krajišnik 

što nije mogao odnijeti, to nadošavši nizami i Arnauti 
kao gladni vuci sve porobiše, kako tursko tako i kršćan- 
ško. Zabiti nizamski, koji su imali paziti na red, sami su 
išli obijati i plijeniti kršćanske dućane i magazine! Nered 
bio je dovršen kad već nisu imali šta plijeniti. Meni je 
Omer-paša bio zapovjedio da u društvu sa nekoliko 
kršćana popišem svu štetu i da će se isplatiti sve; i sutra- 
dan mi je dao 50.000 groša i dva velika koša kukuruza, 
koje sam činio podijeliti. Da ove pomoći nije -bilo, sve bi 
od gladi skapalo. U bitci kod Jajca i pod Jezerom pogi - 
nulo je otprilike 1.600 buntovnika, a -nizama i Arnauta 
do 400;-osim toga, oko 200 nizama skapalo je od bolesti. 
Pod Jajcem stajao je serasker 6 dana, a odatle preko 
Jezera krene se put Banjaluke. 

Kapić bježeći ispod Banjaluke dođe u Zmijanju 
selu Pavićima i pane s nekoliko društva na konak i tud 
sutra zorom iz zasjede bude ubijen od braće Čavka, 
Turaka iz Glamoča, koji su bili u hajducima i prije dva 
mjeseca ubili nekoliko krišćana kiridžija u Janju, i 
sve što su imali, odnijeli im. Ovu braću, po napućenju 
Fazli-pašinu, potkupi Omer-paša za pet hiljada groša 
da iz zasjede, ol kojim mu drago potajnim načinom, 
ubiju Kapića. Oni, dakle, odu pod Ključ Kapiću,*da mu 
se pridruže vojsci, kazujući da su pobjegli od progonstva 
muselima glamočkoga, koji im nikako nije dao-ići s Kra- 
jišnicima, i da bi ih više došlo, kad bi smjelo od muse- 
lima. Kapić ih pohvali i uzme sebi za momke. Oba brata 
saspu svoje šišane u njega, i u taj čas padne mrtav na 
pragu kućnom. Krajišnici to videći, opale iz štuceva za 

njima i mlađega brata rane u nogu. Oni su došli pod 
Jajce i serasker, kad se uvjeri od kućana gdje je bio 
ubijen, isplati im obećanih 10 kesa. 

Ibrahim Kapić, efendija, bio je osrednjeg stasa, 
obličja ružna, pogleda krvoločna, nosa od živine istočena; 

zato kad bi govorio, tunjkao bi u nos. On je bio rodom ix 
Cazina, gdje je neko vrijeme i kadijom bio. U svim mut- 
njama krajišničkim on je među prvima uvijek bivao. € 
1837 bio je od Vehdži-paše prognan u Aziju, odakle 
poslije: 6 godina vrativši se i nimalo pameti ne dozvavši 
se opet je po Cazinu uvijek mutio. G. 1849, u društvu s 
Kedićem, dizao je Krajišnike protiv Tahir-paše; sljedeće 
godine, pod Prijedorom; bio je obećao seraskeru vjernost; 
al vrativši se kući, odmah se u cazinskom gradu bio za- 
tvorio, i lasno bi ga Jakub-beg, kajmakam bihaćčki, bio 
uhvatio, da ga obnoć nisu prijatelji iz grada tajno uklo-. 
nili. U. svoj ovoj krajišničkoj buni on je najviše radio i svo-. 
jim savjetom upravljao. Po Jajcu je sa svećenicima i 
kršćanskim trgovcima nemilo postupao, i jednu noć hotio 
sve pogubiti, da nije istu noć otišao u bitku, a oni su 
izmakli. Vlastitosti ni osobitosti kakve prirodne, koja bi 
ga dičila, nikakve imao nije, niti ovo nekoliko besjeđa 
o njem napisanih nije vrijedan! Tako, dakle, ovi nečovjek 
nečovječnim načinom glavom plati, bivši uzrok tolikoj 
bijedi. 

Pod Jajcem teško sam umolio seraskera da ne da 
plijeniti Varcara, kao što je bio odredio. On mi govoraše: 

— Buduć da su kuće krišćanske s turskim izmiješane, 
to ću ja krišćanima isplatiti što bude štete. 

Ja mu na to kažem da veću hvalu zaslužuje onaj 
koji je čuvao da mu se kuća ne upali, nego onaj koji je 
upaljenu načinio novu, ako će i bolju. — Vi ako hotjed- 
nete štetu plaćati, imaćete i šta preko reda plaćati; me- 
đuto znajte, da su Turci sve svoje uklonili i posakrivali, 
tome se nadajući kao krivi; a krišćani, naprotiv. ne pli- 
jenu, već obrani od vas nadaju se. Eto Jajce i Jezero 
oplijenjeno je i popaljeno; a Varcaru je bilo dosta kra- 
jišničke gladnike više od mjesec dana hraniti. 


12 

Davši mi besjedu da neće ništa biti, ja se odijelim 
svojoj kući u Varcar poslije mjesec dana kako sam iz 
njega pobjegao: Od Krajišnika, osim što su pojeli i popili, 
drugoga kvara nije bilo; dapače u naše sobe ni unići nisu 
htjeli, već se u učionici nastanili. Varcarani su ih na 
to, istina, nagovarali, al su im oni odgovorili, da čekaju 
kad se vrate iz Sarajeva, onda ćemo, veli, probirati pravu 
raju. Al kad su se vratili ispod Jezera kroz Varcar, 
projurili su bez obzira. 


Nad Varcarom je vojska prenoćila; dva tabora 
ostala su u Jajcu, a Arnauti otišli su unaokolo na sve 
strane kao vižlovi, i gdje su god našli koje begovske 
konake, pune svega od toliko stotina godina, porobili su 
i oplijenili do posljednje asure! 

Kad sam uprav tu večer k Omer-paši došao, Arnauti 
dovedoše od Ključa, kud je bio pobjegao, kadiju jezer- 
skoga. Na njegovu zapovijest odmah ga povališe na le- 
dinu, te četiri nizama s ljeskovcima počeše mlatiti nemilice 
kadiju po nogama; drečao je kao ubodenik, i poslije 
dvjesta udaraca digoše ga te kroz vojsku provedoše na- 
komice puškama u leđa udarajući i podrugivajući mu se 
vojska: »Udri, Uso! Ne daj se, Aso! Udri Mađara!« Ovako 
su Krajišnici vikali kad su se bili sa nizamima. Dok 
efendiju odvukoše, odmah mene zovne preda se, gdje 
mu ja pretstavih ondašnje krišćane i zahvalim mu se na 
daru što nas je sačuvao od plijena. Pita mene: 

— Kako ti se dopada efendijin događaj? 

— Vi znate — odgovorim mu ja — da sveštenik i 
književnik takvim prizorima nije navikao; a uprav vam 
kažem, da mi ga je žao, jerbo je čovjek star (imao je 
otprilike 60 godina). 

— Ne žali onoga zločinca — odgovori on — već žali 
onake (uprvši prstom prema komordžijama) koji moraju 

poradi onakvih zločinaca toliko patiti sa svojim konjima 
i volovima. 

Dok mi tu na ledini popismo po kahvu, eto ti ne- 
voljnoga efendiju vode pred nas. Ispale mu nekakve 
knjige — ćitab — iz njedara, i u njih našli više rukopi- 
snica Redžića i drugih buntovnika. Čaušima dade ruko- 
pisnice da čitaju, a on otvori knjige čitati. 

— Na moju dušu, Jukiću, čaratamše! Pitaj ga, je 
li našao u njih da će danas bijen biti? 

— Eto čuje — kažem ja — pitajte ga vi! 

— Efendija! — dreknu Omer-paša — jesi li u ovim 
čaratamšama našao gdjegod da ćeš danas bijen biti? 

— Aman, gospodaru, ja sam gluv, ja ne čujem ništa; 
mene su Krajišnici natjerali, te sam im štošta morao 
bilježiti; jer drugi nije znao pisati. 

— Jest, da, —— odgovori serasker — nije znao drugi 
ni tajina (hrane) moje hvatati i Krajišnikom dijeliti? 

Malo kasnije odvedoše ga te u gvožđe zakovaše. Ja 
sam mislio, onako star čovjek ni deset dana neće moći 
živjeti, kako su ga isprebijali. Ali on je u gvožđu kroz svu 
Krajinu proveden, poslije u Travnik doveden, otkud, po- 
slije mjesec dana tavničenja u gvožđu, onaki star bude pje- 
šice do u Carigrad otjeran! Koliko je tvrda bosanska kost! 

Tude mi serasker kaže sve što je naumio po Krajini 
raditi, i da će u Banjaluci Gornji Šeher, gdje sami 
Turci, pravi hajduci, žive, cio upaliti. Molio sam ga da 
se smiluje ženama, staru i nejaku, koji "ništa nisu mogli 
skriviti; a ljudima možete se i drugim načinom osvetiti, 
nego li paležom; jer ono što izgori, nikom nije na ko- 
rist... Najposlije promijenio je na bolje misao. 

Od Varcara prvi konak učini na Sitnici, a drugi na 
Dobrinju, što oboje leže u banjalučkoj nahiji. Ovdje se 
dogodi novi žalosni krvoločni prizor. Dok smo još pod 
Jajcem bili, Ibrahim-paša stigao je sa jednim odjelom 

vojske, u kojoj je vodio Ali-pašu Rizvanbegovića, biv- 
šega 19 godina vezira hercegovačkoga. On je pod stražom 
jašio na jednoj mršavoj samarici, a sin mu Hafiz-paša 
pješice pod njim za ular konja vodio. Telal je vikao po 
čaršiji da svak ide gledati Ali-pašu. Upravo kad je stigao 
pod Jajce, ja sam se kod njega (Omera) nalazio i morao 
sam ići, preko volje, gledati kako ga vode. 

Kazivao mi je da će ga tako kroz svu Krajinu i 
Bosnu provesti, da vide u koga su se uzdali. Sad na Do- 
brinju, ne znam što mu je bilo te je misao- promijenio — 
i oko ponoći tajno ga dade od straže ubiti; dva zrna su 
mu glavu skroza. prošla. Sutradan je na sabah u Banjaluku 
snešen i bez ikakve svečanosti kod glavne džamije Fer- 
hadije zarovljen. 

Taka bi nemila smrt jednoga carskog vezira, koji je 
hude kršćane likom opasao i više “hiljada u prosjake 
opremio! On je bio sve ufanje bosanskih baša; radi svojih. 
zlih djela bio je često u Carigrad pozivan; ali imajući 
tamo dobre kapidžije, prijatelje plaćene, uvijek - je 
ogovoren i opravdan bio; i buduć je svake godine polazio 
S vojskom na Crnu Goru, to je u Carigradu držan za 
jaku carstva potporu i kao potreban i onim stranama, 
zato mu je lasno za rukom pošlo kod devleta svoja dva 
sina učiniti pašama. Prije godine 1832 on je samo bio 
agom i muselimom u Stoci; oca mu je pogubio. 1824 
Dželaludin-paša, bosanski vezir. Na istom mjestu ovdje 
na Dobrinju, :sin njegov Nazif-paša, kao miri-alaj, do- 
šavši veziru u pomoć protiv Krajišnika sa 600 spahija, 
učinio je izdaju g. 1846, 3 studenoga. Proći će i stotine 
godina da raja hercegovačka neće se osvijestiti ni opo- 
raviti od njegova zuluma! Svakome je drago bilo vidjeti 
i čuti da je njegovomu vladanju učinjen konac; ali da je 
takim načinom mučen i na razbojnički ubijen, nikome, 
koji ljudsko srce ima, nije moglo milo biti. Slični doga- 

đaji jesu plod barbarske politike koja suda i pravde ne 
traži. Isti Omer-paša stidio se je za njegovu smrt; isto 
tako i za Kapića. 

Za pašu je prosuo glas da ga je straža nehotice 
ubila; kad je stražar zadrijemao, ispala mu puška, omakla 
se i pašu ubila. 

— Volio bih ga živa kroz Krajinu provesti — govo- 
raše meni — nego što se blaga može zamisliti: jer Kra- 
Jišnici i sad jedva: će vjerovati da sam ga uhvatio; e, to 
je moja nesreća! 

Za Kapića pak izgovarao mi se je, da ga je Fazli-paša 
naveo na to: 

— Jednoč — govoraše mi on — bivši dobre volje u 
Sarajevu, dođe mi glas da je Kapić nanovo počeo mutiti 
i buniti. Ja ću se izreći, da bih dao 5.000 groša ko bi ga 
ubio. Fazli-paša se umili kod mene,  dobavio je svoje 
ortake — drugove — ona dva hajduka i doveo mi. ih; 
sada nisam htio besjede uzimati natrag, da mi ne rekne, 
bio je pijan. | 

Kapića je malo ko od Krajišnika žalio, dapače pro- 
klinjali su ga što ih je na tolike nevolje naveo. Ali-pašu, 
pak, svi Turci žalili su, držeći. da je otišao u Carigrad 
da bi i sebe i druge kod cara opravdao, a seraskera oborio. 
On je bio čovjek krupan, stasa osrednjega, imao je ot- 
prilike 75—80 godina. Sina mu, koji je bio pod istim čado- 
rom i spavao kad mu je otac ubijen, s drugim zaroblje- 
nicima odvedu u Banjaluku. 

Pod Banjaluku došavši, pohvata odmah neke pred- 
njake, među njima Hadži-Abiba, koga je Kedić učinio 
muselimom, te ih strašno dade istući. Zaklinjali bi ga 
carskim hljebom, a on bi istrkao pred čador i rekao: 
»Kakvog cara? Vi kažete da nema cara! Vi govorite da 
je car turski Moskov; vaš je .car Kedić.« Tako ih je za tri 
dana tukao nemilice, zakivao u gvožđe, i morali su ispod 

konja đubre kidati. Ostalim zapovjedi da što brže namet 
od 3.000 kesa (1,500.000 groša) moraju u carsku haznu 
platiti; od kojih novaca 100.000 groša odredi za kršćane 
jajačke. Banjalučana bilo je otišlo preko Une s Kraji- 
šnicima okolo 70. Zapovjedi da im se kuće sruše, i da 
od one japije — građe — načini crkvenska kuća, koju 
su isti oni Banjalučani razvalili i građu odnijeli. 
To je poslije s bandom vojničkom učinjeno; al građa nije 
snešena ni crkvenska kuća načinjena, kao ni šteta ba- 
njalučkim kršćanima do danas isplaćena; a bila je popi- 
sana i iznosila blizu 500.000 groša. i 

Smiješan se jedan događaj toga vremena dogodio 
u Banjaluci. Poznato je da je Omer-paša Turčinom postao 
ovdje, god. 1828. To je mnogo Banjalučane pržilo. Dok 
je on u Mostaru bio, neki šeh pokupi dahire i nađe da je 
Omer-paša iz Mostara pobjegao u Banjaluku i tu se pri- 
tajio da za njega niko ne zna. Ali ko bi ga sad našao u 
Banjaluci, toliko prostranu šeheru, osobito, ako se je u 
mačku oli koju drugu živinicu pretvorio? Jedni su go- 
vorili, da ima biti kod udovice Sovte Bojića, gdje se je 
poturčio; išli su, dakle, tamo, staru babu mučili i gnjavili 
da kaže gdje ga je sakrila. Kukavna bula od udaraca 
pretrpjelih do nekoliko dana prestavi se. Banjalučani joj 
nisu ni rahmeta (pokoja) duši predali; jer je nju Omer- 
paša materom zvao, kad je lani dolazio nju i sina daro- 
vavši. Ne našavši, dakle, tude, išli su u drugu kuću 
nekoga krišćanina s.golim noževima, te su svu stelju u 
postelji izboli. Tude je prvi put lani spavao Omer-paša, 
te su svi scijenili da se morao tude sad sakriti, pretvoren 
u miša, štakora ol koje drugo živinče; jer je šeh u dahi- 
rima našao da ga je Bog nalet učinio poradi tolike zloće 
prama Turcima šta je učinio... Omer-paše je ovo sve 
prije na putu razumio; i sad Banjalučane pitaše: »Vi ste 
mene tražili po slami, a niste htjeli po me doći u Mostar: 

eto došao sam vam na noge, da vam ispunim želju. Ej, 
budale jedne, na što ste došli! Brojite se bezi i gospoda, 
a gore ste divanije nego čovjek vjerovati može. Vi ste 
magarci; ja ću vas naučiti pameti.« Oni kažu da ih je 
naveo šeh. Nizami dovedu šeha, zamašitu ljudesinu; imao 
je bradurinu do pasa, progrušanu, star otprilike 45—50 
godina. On je držao tekiju od više godina u Banjaluci i 
oženjen bio. Banjalučani su ga kao delfički orakul u 
najtješnjim okolnostima za savjet pitali, došaste stvari 
uvijek im je kazivao (naopako i po njih i po se). Dok ga 
dovedoše, zapovjedi serasker da mu se obrije brada i 
kose, te da ga metnu za nizama. Sutra dan dovedoše ga 
u uniformi pred seraskera, pred koga kleče i zamdli ga, 
da ga uvrsti među konjanike: »Jerbo sam,« kaže, »star i 
ne mogu pješke ići, ja dobro znam jašiti«. . . »A gdje 
si naučio vojevati na konju?« pita ga on. »Ja sam još 
jednoč vaš vojnik bio, kad ste vi bili s Druzi; ja sam Kurd.« 
xA, a, znam, znam dobro; pamtim, kad su se Kurdi sje- 
dinili s mojom vojskom, ja ih stavio na stražu, a oni 
svi prešli k neprijatelju; i ti si dakle ondje bio!?« »Ej, 
ja nisam kriv; naše vođe to su učinile.« »Hajde, dakle, 
što si tražio, nek ti bude.« I odvedoše ga među nizam- 
spahije. | 

Pod Banjalukom bio je serasker pet dana, te krene 
put Kozarca, koji odavde otstoji 8 sati, i taj dan na po 
puta pod Ivanjskom  prenoći.' Sutradan prije podne 
dođu ka Kozarcu, i puška krajišnička zapuca iznenađa. 
Svak je kazivao, da su Krajišnici preko Sane u selu 
Matorugama; niko, dakle, nije mogao ni pomisliti da će 
oni u Kozarac pred toliku vojsku izaći: usuditi se 800 
ljudi da toliko hiljada uredne vojske i Arnauta s konja- 
ništvom i topovima u ravnici kod kuća uzbije i put im 
prepriječi. Al ko poznaje benu krajišničku, neće se ni- 
malo čuditi. Dok su nekoliko pušaka ispalili, nagnu bje- 

žati; pogine ih stotinu i toliko dvaput bude uhvaćeno. 
Omer-paša zapovjedi, te cio Kozarać, varoš od 200 
turskih kuća, upale i obrane od vatre samo deset onizih, 
koji nisu bili s Krajišnicima; toliko isto, ako ne više, 
popali po polju kuća. i zgrada; samo. ostavi košare; gdje 
je bilo žita. Ove Krajišnike predvodila su dva sina ka- 
petana prijedorskoga, te su oba uhvaćena. Otac 'im se 
držao carske strane (tobože na očigled, a potajni bun- 
tovnik kao i ostali). Mlađega sina kad su doveli pred 
seraskera, plakao je. On ga pita zašto plače: »Ti si sam 
kriv, ja ti nisam!l« — »Nit sam ja kriv, nit ste vi krivi; 
niti ste vi ovo gvožđe na me metnuli! Ovo je za me od 10 
godina moj otac kovao i juče ga dogotovio.« — To se 
seraskeru dopalo; kasnije ga je pustio i s ocem zamijenio. 

Popalivši Kozarac, utabori se pod Prijedorom, gdje 
je ostao 12 dana. Odavle je namjeravao u Novi, a iz 
Novoga u Otoku, četiri sata uz Unu, na kojoj je tude 
mislio most sagraditi i preći u pravu Krajinu, gnijezdo 
buntovničko. | 

Kad bi krenuo serasker ispod Prijedora, Skender- 
beg u isto doba imao je krenuti od Kulen-Vakufa; a kad 
serasker u Otoku, a-on kod Bihaća imao se je naći. 
Skender-beg nije mogao toliko vremena mirovati. Dok je 
još serasker pod Prijedorom bio, dođe on pod Bihać, te 
ga stane iz topova tući; popali obližnja predgrađa s ove 
strane Une; ali gradu ništa nije mogao učiniti, nit mu se 
je mogao približiti, jerbo su Krajišnici pokvarili most na 


Uni. Krajišnici to videći, pređu preko Une kod Krupe, 


te s Ključanima, Petrovčanima i Kulenvakufljanima na- 
ume iza leđa udariti na Skender-bega; i da im je osnova za 
rukom ispala, ne znam kako bi prošao Skender-beg. Me- 


đuto, on na vrijeme javi seraskeru, te ovaj pod Prijedorom 


što prije načini most -na Sani, pređe s vojskom, te preko 
Starog Majdana dođe pod Krupu. Krajišnici, koji su bili 


> z——- . 

došli pod Jasenicu, dakle samo četiri sata od Skender- 
bega daleko bili, čuvši da im Omer-paša na susret ide, 
na vrat na nos vrate se istim putem, i kod Krupe, s one 
strane Une, zatrape se, endeke iskopaju i tu se umeterize 
oko 5—6.000, i dok serasker s vojskom pod Krupu rupi, 
pozdrave .ga iz svojih štuceva i nišana. Tri dana topovi.i 
puške s jedne i druge strane grmile su. I Krajišnici imali 
su dva do tri topa, i dobro su iz njih gađali. Dok se je 
tako i s jedne i s druge strane pucalo, most na Uni bude 
zgotovljen. Arnauta oko 3.000 pređe i Krajišnike iz nji- 
hovih trapova izjure; koji budući duboki i ne mogavši 
oKrajišnici iz njih brzo iskočiti, mnogi ćoso osta tude 
pokopan. Dok su nizami prelazili, Krajišnici su se u bli- 
.žnjoj šumi bili Arnautima oduprli i pokrenu ih natrag; al 
kad prispije uredna vojska, nadadnu bježati. Ovdje je 
pred buntovnicima bio Kedić, i palo ih je oko 400 mrtvih; 
Arnauta 200 i nizama 60. 


Redžić je čuvao Bihać; a kad čuje da je serasker s 
cijelom vojskom prešao Unu i uputio se na Bihać, sa 
svim stanovništvom i marvom pobjegne preko međe u 
Austriju. Skender-beg, dakle, sad uniđe u prazan grad 
i porobi sve što je našao u gradu i okolo njega, te se 
uputi naprijed i u Cazinu sjedini se sa seraskerom. 

Tako, dakle, svrši krajišnička i cijelo-bosanska buna 
27 travnja 1851, s velikom mukom, neizmjernim troškom, 
:velikim  krišćanskim  pritisnućem,  prolijevanjem krvi, 
sveopćom štetom, a navlastito Turaka bosanskih, i ponaj- 
više nevoljnih Krajišnika. Mnogi poginuše, mnogi u voj- 
nike silom uzeti biše; premnogi u progonstvo odoše, 
mnogi ostadoše popaljeni i porobljeni. Proći će i stotina 
godina, a rane im neće zarasti, niti će ono, što su pogu- 
bili, ikad više-steći! — Od više stotina godina, što su im 
praoci stekli, to sad sve Arnautu i nizamu u torbu dođe! 

- Krajišnici preko Une pa do međe svi su bili ođ 
straha prebjegli sa svojim imanjem, što su u hitnji mogli 
ponijeti. Omer-paša, dakle, da ih štogod usšlobodi (a i 
hrane nije bilo) ode s vojskom između njih pod Novi, 
gdje s jakim odjelom ostavi Ibrahim-pašu, a sam s ne- 
koliko sile i sa Skender-begom stigne preko Banjaluke 6 
svibnja u Travnik. 

Sad je, dakle, stopram po Turke nastala nevolja. 
Od Jajca, Varcara, Banjaluke, Prijedora, Novoga i ostale- 
Krajine svaki dan je na stotine dolazilo Turaka u teškim. 
verigama; to su bili s glave alaj-bezi, bezi, kadije; muse- 
limi, muritije, uleme, šure, koje serasker sve, kao mahru, 
strpa u Travniku u kršle, gdje su obnoć stajali, a obdan 
radili po Travniku sve jedan s drugim svezani. Zatim je 
nanovo pokupio iz Krajine, počamši od Jajca sve do- 
međe, vojnike, dvostruko više nego prije. Na svako mje- 
sto metnuo je strašni danak, koji su morali prije platiti, 
pa poslije ići u tavnicu. Preko hiljade bilo je sužanja 
u Travniku! 

Kad je pohvatao javne buntovnike, onda je počeo: 
rediti one koji su se tobože carske strane držali i uz njega 
bili, ili kao zapovjednici njegove naredbe ispunjavali. 
To su bili: Mehmed-paša bihački, Derviš-beg staromaj- 
danski, Ali-beg Džinić banjalučki, muselimi prijedorski 
1 kozarački, starinom sve bezi i kapetani. Usein-beg Cerić 
novski i Mustaj-beg Beširević krupski volili su otrovom 
umrti nego u krvoločne ruke Omer-pašine upasti. Naj- 
poslije zaglavi s Fazli-pašom Šerifovićem koji je po ma- 
terinskoj strani bio od carske krvi, bogatstvom od naj- 
prvih Bošnjaka, kod svih gotovo vezira primljen i za više- 
godina zapovjednikom u Sarajevu bio. On je sve bosanske 
đumruke, ponajviše u društvu s Mustaj-pašom Babićem, 
svake godine zakupljivao i prvi trgovac u Sarajevu bio. 
Kad je Omer-paša po drugi put pošao na Krajinu, poveo 

ga je zajedno sa sinom, te mu je bio kao prvi vijećnik i pri- 
jatelj, te išao zajedno sa mnom iste godine od njegove 
strane u Zagreb k Jelačiću banu. Meni je serasker pod 
Jajcem još kazao, da će s Džinijom i Šerifijom začiniti. 
A sada, kad ga je zatvorio, kazivaše mi da mu je knjigu 
uhvatio koju je pisao svome zetu Osman-begu u Tuzli, 
u kojoj mu govoraše: »Ne daj se; čvrsto stoj; hrabro se 
brani, dok i mi Sarajlije stignemo vam u pomoć.« Da je 
Šerifija priznao tu knjigu za svoju, al da ju je pijan 
pisao. No ko uzme na um druge petljanije i laži Omerove, 
lasno će posumnjati o toj knjizi, osobito ko poznaje Fazli- 
pašu, koji je dobro znao kriti svoje tragove. 

Dok je Omer-paša u Krajini bio, vezir je u Mostaru 
stajao. Ovaj sad došavši zajedno sa seraskerom ustanove 
vojnički sud, po kom je suđeno bilo Krajišnicima i drugim 
buntovnicima bosanskim. Mnogi su, poslije višemje- 
-sečnoga robovanja, manje krivi — tobože otpušteni, i to 
.za koje se je imao ko zauzeti i odmoliti ih i otkupiti blagom; 
drugi su, podobni bivši, utisnuti u vojnike; ostali, pak, do 
400 s teškim gvožđem o vratu u Carigrad otpravljeni; od 
kojih opet u putu, ne mogavši snositi teško gvožđe, mnogi 
su pomrli. (*) Samo paše na samarici, a ostali otišli su na 
nogama. Mnogi još u Travniku od pretrpljenih udaraca 
umrše, kao barjaktar Redžić i kadija jajački. Ovako se 
dokonča buna bosanska; od tolikih paša nijedan ne osta 
u Bosni; Ali-paša, vezir mostarski, bi ubijen; sin mu Na- 
fiz-paša umrije; druga dva sina, Hafiz-paša i Rizvan-beg 
s unukom Arif-begom, odoše u progonstvo; sarajevske 
paše Šerifija i Babić, bihački, tuzlanski i zvornički tako- 
đer. Kapić, uklonivši se u Austriju, pritajio se je kod 


(*) Bivši ja u Carigradu, kazivao mi je u tamnici Ibro 
Bujić, trgovac iz Varcara, koga je bio Kapić ondašnjim muselimom 
učinio, da ih je u jednom sindžiru iz Travnika s njim pošlo 80, 
a u Carigrad ih je samo trojica živih doprlo!! 

svoga pobratima, nekoga graničara u karlovačkoj Krajini. 
Kavazbaša iz Zadra otišao je bio u Misir, odavde u Cari- 


grad; iz Carigrada je poslan k Omer-paši, koji ga je sobom. 


odveo u Carigrad, gdje se je sam, g- 1852 mjeseca lipnja, 
iz dviju kubura ubio. Paše i prednjaci osuđeni su u 
Brusu; sam tuzlanski, sa sinom Osman-begom; u Rodosto. 
Kasnije su i obitelji njihove k njima došle. Veći krivci, 
kao braća Šibonjići, koji su Čaušlar-agu ubili, i vođe 
posavljačke bune, bili su osuđeni na galije (trsahanu). 
Ostali manji krivci vratili su se god. 1853 kućama. 

Da je Omer-paša,.kako je rad pitao za svjet i način, 


one koji su ga svjetovali i slijedio, sve bi bez krvi i s: 


manje troška mogao opraviti; ali ne imajući čim plaćati 


vojsku, nije je mogao više dovesti iz Rumelije; a:da bude 


i tu u Mostar, Tuzlu, Banjaluku i Bihać razrijedio, niko se 


ne bi smio njegovim uredbama oprijeti. Iz početka jedva 


je imao 10.000 vojske, koju je poslije, kad je do boja 


došlo, podvostručio. Osim toga, svi njegovi generali, kao. 


Ali-paša, Mustaj-paša, Ibrahim-paša i. Derviš-paša, bili 


su ljudi najnesposobniji! Da nije bilo njega, i Skender- 
bega, i ostalih Poljaka i Mađara, ovaj rat ne bi se tako- 


lasno ni brzo svršio. Naprotiv, kod Bošnjaka bilo je odu- 
ševljenje općenito — fanatizam preveliki. Da su imali 
valjane vojvode, više godina mogli su se braniti, osobito 
da su se znali najedanput svi dignuti, a ne, kao što su to 


nesvjesno činili: kad se na jednoj strani utrne vatra, to- 


bi na drugoj buknula! U ove 13 bitaka biće što poginulo 


što pomrlo u tamnicama Bošnjaka do 6.000, a 20.00u | 


otišlo je u vojnike. Nizama i Arnauta palo je što od puške 
što od bolesti do 2.000. Kozarac je izgorio; još više štete 
bilo je u Bihaću i u Jajcu, koje su gradove vojnici sasvim 


oplijenili. Silno blago Tuzle-paše i ostalih begova sve 
dođe Omer-paši u kesu. Feudalizmu bosanskom posljed-: 


nji čas kucnu. Poturica bosanska svrnu glavu pod osman- 

sko sredotočno gospodstvo (centralizaciju); da po komu 
ne bih ni žalio, već opet po  poturicama; hrvatskom 
Omeru (Mihailu Latasu) i poljačkom Skenderu (Mihalju 
Jelinskom). 

Kako je Omerica upao kod vlade turske pod sum- 
nju; kako je pozvan rad toga u Carigrad; kako je kožu 
izvratio te krišćane počeo progoniti, da se opet za pravog 
muslomana proda i kod Turaka preporuči, vidićemo drugi 
put. Zasada ćemo to spomenuti, da se je opet i s ovim. 
vezirom Hajtedin-pašom bio svadio; svak je sebi htio 
grabiti, te se nisu mogli pogoditi, i vezir je bio dignut, 
a mjesto njega došao Veli-paša. Desetine spahijama uki- 
nute su i praviteljstvo ih je uzelo za se, a spahijama. 
obećalo naknadu; neka vrsta nedjeljne pošte uvedena je, 
nekoliko drumova zatrljano, kao ni sebi ni svomu, Tur- 
čin i kršćanin na ništa dotjeran i u prosjake otpraćen: 
to je sve što je Omer-paša za sobom ostavio; to su mu 
bili njegovi poslovi u Bosni; sjeme, koje je posijao, 
rađaće unapredak dračom i glogovinom. 


(»Bosanski prijatelj« Il, Zagreb, 1851, s. 33—38, i III, 
Zagreb, 1861, s. 42—70) 








Današnja je naša nevolja da mi, ako hoćemo što- 


god znati o našem narodu; valja da inostrance pitamo, iz 


njihovih knjiga nauk crpimo o nama i o našoj zemlji. 


Vrijeme je već da ovaj jaram nemarnosti s nas stresemo 
ako ne želimo imostrancima da budemo smijeh i poruganje. 
Kad svaka grana i ogranak slavjanski svoju historiju i 


geografiju uredi, onda stopram imaćemo opšti zgodo-i 
zemljopis slavjanski | 

Srpska zemlja u 19 stoljeću povukla je .na se obzir 
svega učenoga svijeta u književnosti i politici, pa opet 
dosad toliko smo o njoj znali koliko i o novoj Holandiji. 
Pogledajmo najslavnije geografe:  Balbia,  Berghausa, 
Steina, Kanavicha itd., koliko neizvjesnosti, pogrešaka 1 
nedostataka kod njih imade! 


Učena gg. Jovan Bugarski i Jovan Gavrilović veliki 
su dar učinili svima, osobito nama Slavjanima, i to prvi sa 
zemljovidom: »Karta Knjaževstva Srbije«, Beč 1845, a 
posljednji, pako, s knjigom: »Rječnik geografično-stati- 
stični Knjaževstva Srbije«, Beograd 1846. Budući da ova 
djela svakomu domorodcu nisu mogla do ruku doći, zato 
scijenim da čitaocima biće drago ovo moje opisanje, osno- 
vano i uređeno, predjelano po prije spomenutim, kome 
ne malo pridano je još i od onoga što sam otprije znao. 


81. Međa. Sadašnja Srpska kneževina graniči 
se od istoka: kneževinom vlaškom i Bugarskom, tj. paša- 


lukom vidinskim; od zapada: Bosnom; od juga: Bugar- 


skom, tj. pašalukom vidinskim, niševačkim i ljeskovačkim, 
i Bosnom, tj. sandžakom novopazarskim; od sjevera: 
Slavonijom i Banatom. Leži među 40%—45' s. š. i 36% 56'—- 
40" 30" i. d. Cijeli prostor zauzima 1000 kv. milja. 


13* 

$ 2. Planine. Srpska zemlja jest brdovita. Sve 
planine i brda mogu se razdijeliti na tri lanca: 1) južni, 
ovaj dolazi iz Bugarske do Stare Planine — Hoemus; 2) 
zapadni, ovaj dolazi iz Bosne ili bolje rekavši proteže se, 
a jest ogranak velikih planina tirolskih; 3) sjeverni, a 
ovaj proteže se preko Dunava iz Banata.. Ovi lanci pre- 
sijecaju cijelu državu i razgranali su se na više brda iliti 
planina. Sredinu zauzimaju rudnička brda; najveća brda 
jesu: Kopaonik, u okružju kruševačkome, 5.986 visine 
stopa pariških*). Ploča, u istome okružju, 4.900. Željin, 
u okružju kruševačkom i čačanskom, 4.200. Stel, u okrugu 
krajiškom, 4.000. Hrtanj, između okružja crnorječkog i 
aleksinačkog, 3.900. Đakovo, u okružju čačanskom, 3.477. 
Lukovo, u istome okružju, 3.000 stopa pariških imade. 
Doline najznatnije su oko Morave, Save i Dunava. 


$ 3. Rijeke. Dunaj iliti Dunavo, izvire u Njemač- 
koj, dolazi iz Ugarske, dijeli Srpsku od Banata i Vlašku 
do ušća Timoka, saliva se u Crno More. Sava, izvire u 
Kranjskoj, dolazi iz Slavonije, dijeli ovu od Srbije po- 
čemši od Rače pa do svoga ušća kod Beograda.. Morava 
Velika, glavna rijeka cijele zemlje, izvire u okružju užič- 
kome iz planine Golije, sastavljena je od tri traka, natapa 
okružja: jagođinsko, kruševačko, aleksinačko, ćuprijsko, 
kragujevačko, požarevačko i smederevačko, te kod Kulića 
sliva se u Dunav. Drina nema svoga izvora, već Piva i 
Tara sastaju se prije Foče na jedan sat i tude ime steče 
novo; počevši od Višegrada pa do svoga ušća kod Rače 
dijeli Srpsku od Bosne. Lim izvire iz pl. Gacinje, više va- 
roši. Plijevlja; počevši od Priboja pa do svoga utoka u 
Drinu, kod Višegrada, međaši Srpsku s Bosnom-Herčego- 
vinom. Uvac, ima početak kod Sjenice dva sata daleko, 


') Visina brda uzeta je po djelu slavnog zemljoslovca A. 
Bocie-a La Turquie d' Europe, Paris 1840. 

za 14 1/2 dijeli Srpsku od Bosne i kod Priboja utiče u 
Lim. Ibar, kod Herodota Brongus, kođ Strabona Bargus“) 
izvire iz pl. Prokletije nedaleko varoši Rožaja, primivši 
Sitnicu i Rašku ulazi u Srpsku kod Ariljske Kose, teče 
kroz okružje užičko i čačansko i kod Karanovca utiče u 
Moravu Veliku. Morava-bugarska izvire u Albaniji, ulazi 
u Srpsku nedaleko od sastanka Supovca, teče pored okr. 
aleksinačkog i kruševačkog, utiče u Moravu Veliku kod 
Stalaća. Timok ima vrelo u Bugarskoj u okružju pirot- 
skome, više sela Ravnog Bučja, ulazi u Srbiju kod Kore- 
naca, teče kroz okr. gurgusevačko, crnoriječko i pokraj 
krajinskog, od blizu Čokonjana pa do svoga ušća u Dunav, 
1 sat od Radujevca daleko, jeste međaš s Bugarskom. 
Manje rijeke jesu: Jadar, Tamnava, Resava, Kolubara, 
Pek, Đetinja, Kamenica, Jarenica, Lepenica, Mutnica, 
Gradac, Rabas, Ub, Ljig, Turija, Mlava itd. 


S 4. Podneblje Budući da Srpska leži između 
ravnitelja i pola sjevernog, to se iz samog položaja vidi 
da je podneblje, klima, prijatno; najljepši su mjeseci: 
rujan i listopad, najtopliji je lipanj. Ljetina počimlje na 
izmaku lipnja a svršuje u srpnju. Vinogradi trgaju se 
više puta u početku rujna, ali obično oko polovice. Zima 
je dosta blaga, ako izuzmeš predjele planinske, gdje je 
zima do 9 mjeseci, 

$ 5. Proizvodi. Zemlja srpska poznata je nada- 
leko porad svoje plodnosti; rodi ovdje: pšenica, ječam, 
proso, kukuruz, heljda, ovas; grožđe i svakojako voće, 0so- 
bito: šljive, zatim žir, šišarke; ima dosta goveda, ovaca, 
konja, koza, osobito svinja. Rijeke daju dobrih riba, šume 
dosta zvjeradi i različitih ptica, Što se pak tiče ruda, ko je 
iole zavirio u stari srpski zgodopis kazaće da je ova 
zemlja preobilna u toj struci bila. Tako srpski kraljevi 


2) Katančić: Istri Adcolarum, tom. 2, pag. 162, Budae: 1826 

i carevi kovali su zlatne i srebrne novce. Mlečani i Du- 
brovčani zakupljivali su od srpskih gospodara — despota 


-—— majdane. Despoti od plemena Brankovića kopali su 


srebro u Rudniku. Spominje se u narodnoj pjesmi o zi- 
danju samostana Ravanice,' rudom bogati Rudnik i 
Kopaonik: 

Al' tako mi Boga velikoga 

Dok su meni dva majdana zlatna: 

Jedan majdan u Kopaoniku, 

Drugi majdan Rudnička Planina; 

Postaviću temelj od olova, 

Udariću čelične direke, | 

Pokriću je žeženijem zlatom 

Popunjaću dragijem kamenjem, 

Postrešiću sitnijem biserom; 

Nek se sjaje nek se moje znaje. 


(Zbrika Karadžića, izdanje drugo, Beč 1845, k. II, s. 204). 


Karađorđe premda je mač u ruci držao, ništa ne manje 
imao je majstore koji su mu rudu talili. Bivši knez Miloš, 
god. 1835, dozvao je barona Ž. A. V, Herdera, upravitelja 
rudarstva u Saksoniji; ovaj putovao je 10 nedjelja po 
Srpskoj istraživajući stare majdane, od ruda i rudnih 
voda i njihovu vrijednost i kakvoću lučbenim djelova- 
njem ispitivajući; vidi njegov: »Rudarski put po Srbiji 
godine 1835« u izvodu, tiskan u Beogradu 1845. I sad na- 
hodi se jedna komisija u Srpskoj koja istražuje rude, 
osobito soli; a ufanje je da će ona naskoro i fabrike po- 
dići, što bi prekorisno za državu bilo. 


$ 6. Obrtnost. Zanati i rukodjelja ovdje su kao 
i kod drugih varoši turskih: Ima, međutim; jedna staklana 
u Jagodini, jedna potaše fabrika na desnoj obali Morave, 
jedna burmuta u Aleksincu; na više mjesta šalitra i barut 
napravlja se; u okružju podrinjskom kopaju prosti ljudi 
olovo i sami ga rastavljaju; u Crnoj Rijeki kod Zaječara 


_ o m jE O. E pie. o me = = 


—— % 

i kod Požarevca seljaci prepiraju zlatni pijesak; u okružju 
čačanskom iz planine Studeničke kopa se bijeli mramor; 
u okružju aleksinačkom kod sela Milušinaca cijepaju se 
žrvnjevi; u okružju krajinskom kod Dunava kopa se ka- 
meni ugalj- 


g 7. Trgovina. Dunav, Sava i uređenje pošta, 
napravljenje cesta srpsku trgovinu mnogo potpomažu i 
svake godine napreduje“). Iznose se obično samo naravni 
proizvodi. Goveda, konji, marva sitna, svinje, ribe, svila 
neuređena, vuna, vosak, loj, kože, med, pijavice, ajvar, ba- 
. rut. Unose se, pako, i to većinom iz Austrije, sve rukotvor- 
ne stvari: svilene, pamučne i gvozdene; gvožđe. unosi se 
najviše iz Bosne, s0, pako, iz Vlaške. Najznatnija trgovač- 
ka mjesta jesu: Beograd, Jagodina, Šabac, Negotin; saj- 
mi se drže u svakom okružju, ali najznatniji je onaj u 
Valjevu i Čupriji. U Valjevo na sv. Iliju dođe mnoštvo 
bosanskih trgovaca,  zakupe volove, koje kad uhrane, 
gone na Zavalje i Bijeli Brijeg, te ih tršćanskim trgovcima 
preprodaju. 


$ 8. Prosvjetljenje umno. Četiri stoljeća 
bivši Srpska pod azijatičkim jarmom bez učitelja i učio- 
nice, lasno se može razumjeti da je neumjetnost obladala 
cijelim narodom, otkud mnogo predrasuda i praznovjerja 
kano posljedica uvuklo se i kao kuga .bistri um otrovalo. 
Stresavši .sa sebe verige tuđeg jarma, nikad nezaborav- 
ljeni junak Karađorđe i neznanstva verige nastojao je 
stresti; tako pod upravom i nastojanjem slavnog Obrado- 
vića bila je zavedena Velika škola u Beogradu. Kasnije, 
kad bi drinopoljskim ugovorom politička bitnost Srpske 
osigurana, tadašnji knez Miloš nabavio je tipografiju, 
=. *) Žao nam je što ne znamo koliko svake godine u vrijed- 
nosti unosi se i iznosi se robe. To bi nam imale praviteljstvene 
novine svake godine priopštiti! 

mnogi književnici iz Austrije dođu i ne samo početni već 
i viši nauci počnu se predavati. Ne manjom brigom za- 
uzeto je današnje praviteljstvo za pučko othranjenje, tako 
da u malo vremena više učionica otvoreno je ne samo za 
građane već i za proste seljake. Zasad ima u cijeloj dr- 
žavi 1 liceum u Beogradu od dva reda: filozofičkog i juri- 
dičkog; jedan gimnazium od 6 redova u Beogradu; 3 po- 
lugimnaziuma u Šapcu, Negotinu i Kragujevcu, 1 posleno- 
trgovačka učionica u Beogradu, jedna mjernička — inži- 
nirska — u Beogradu, 1 bogoslovsko učilište od 4 reda 
u Beogradu; 2 ženska učilišta; ostalih početnih škola po 
varošima i selima: 232, broj učenika: 6.766. Nadalje ima 
u Beogradu učeno Društvo srpske slovesnosti; 4 čitališta; 
u Beogradu «izlaze dvoje politične i jedne ekonomične 
novine. Turci imaju 12 početnih učionica: 8 muških a 4 
ženske. Čifuti samo jednu u Beogradu. Najveće je ufanje 
za narodno — pučko — prosvjetljenje položeno u fondu 
školskom ; ovaj je iznosio na sverhi 1846 godine 19.277 car- 


skih dukata. Kad bi se i ovim dobro upravljalo, ne bi ufa- 


nje prazno ostalo; namjera je ove glavnice seoske učionice 
podizati i učitelje iz dohotka plaćati. Po mom mnijenju 
najkorisnije bi bilo: preparandiju podići — učilište za 
učitelje — jer je mala korist u državi imati mnogo škola, 
mnogo učitelja i učenika, ako se nikakav napredak u na- 
rodu ne vidi, a viditi se ne može dok dobrih učitelja ne 
bude: među učitelj em i dobrim učiteljem neizmjerna je 
razlika — poslije dobrih učitelja odmah slijede dobre uči- 
oničke knjige, koje će primjerne biti pučkom razumu: me- 
đu bukvarom i dobrim bukvarom velika je razlika!. 
Tako je koliko mu drago utuk_ razložio. 

S 9, Vjerozakon. Srblji su svi istočnog vjero- 
ispovjedanja. Patrijarh grčki u Carigradu priznaje se za 
starješinu svih hrišćana u Turskoj. Po ugovoru s patri- 
jarhom god. 1832 i 1836 mitropolit i episkopi izabiraju-se 

od naroda i kneza. Mitropolit ima naslov: »Arhiepiskop 
beogradski i mitropolit cijele Srbije«. On je dužan po 
svom izabranju za posvećenje platiti patrijarhu 300 car- 
skih dukata, ali pri tome nije dužan ići u Carigrad za 
posvećenje. Ostala 3 episkopa posvećuju se od mitropolita 
i od njega hrisovulje bez ikakve takse primaju. Srpska 
dijeli se na 4 eparhije: 


1. Beogradska: parohija 277, crkve 103, samostana 
15, popova 269, kaluđera 45. 


2. Šabačka: parohija 139, crkava 68, samostana 5, po- 
pova 139, kaluđera 15. 


3. Užička: parohija 115, crkava 58, samostana 1I1, 
popova 119, kaluđera 44. 


4. Timočka: parohija 120, crkava 69, samostana 7, 
popova 125, kaluđera 19. 


U sve imade parohija 651, crkava 298, samostana 38, 
popova 692, kaluđera 123. 


Svaka. eparhija imade svoju konzistoriju, a u Beo- 
gradu apelatorium. Mitropolit, vladike, konzistorijalci itd. 
plaćaju se iz državne blagajnice. Srpska plaća velikoj 
crkvi carigradskoj svake godine 9.000 groša == 750 for: 
sr. Turci: su vjere Muhamedove, imaju 36 džamija i 4 
samostana derviška. Čifuti imaju jednu sinagogu — avru 
i jednog rabina — hahama —— u Beogradu. Katolici, koji 
su ovdje samo inostranci, imaju jednu privatnu kapelu u 
kući austrijanskog konzula, gdje konzulov sveštenik 
službu čini, 


8 10. Narod. Srbi su grana stabla slavjanskog, a 
ogranak: južnih Slavjana — Ilira. Narječje njihovo jest 
jednako s bosanskim, slavonskim, dalmatinskim, crnogor- 
skim itd., s malom razlikom u izgovoru; ova razlika. u 
Srpskoj trostruka je: k poldnevu hercegovački, k sjeveru 

mačvanski i resavski i ovome četvrti naskoro će obladati 
crkveni, koji izgovor sve pučke knjige poplavio je i po 
varoši već i obladao! | 

Sve stanovništva ove kneževine ovako se može podi- 
jeliti: 1) Srbi: 825.783*). Od ovih, pako, imade: a) činov- 
nika i penzionera i njihove porodice 4.200; b) varošana 
38.022; c) seljaka 783.656; ć) vojnika 2.520; č) sveštenika 
748. 2) Turci: 15.161, od ovih, pako, imade: a) vojnika 
urednih 1,836; vojnika neurednih 4.534. — 3) Čifuti: 1.368.. 
4) Cigani: 6.074. 5) Inostranci koji postojano prebivaju: 
900. Svega, dakle, imade: 849.286 stanovnika“). 

Turci prebivaju u Beogradu, Adakali, Kladovu,. Uži- 
cama, Smederevu, Šapcu, Sokolu; ovo šu gradovi gdje po- 
sada — garnizon carski — stoji; zatim u Kozli ili Kalkanu, 
Petercu, Bučiji, Peći, Postinju Donjem, Postinju _Gor- 
nje jem, Al ugi, Sakaru i Malom Zvorniku, ovo su mjesta 
u okružju podrinjskom. U svima ovima mjestima imaju oni 
kuća 2.649. — Čifuti žive u Beogradu, tako isto i ino- 
stranci. Cigani nemaju stalnog prebivališta, već skitaju 
se po zemlji. | 

$ 11. Upravljanje. Kneževina srpska jest dr- 
žava zavisna od turskog carstva; u" znak ovog podloštva 
plaća caru svake godine 2,300.000 groša, i više ništa! 
Kneza narod u saboru izabira, ovoga car turski potvr- 
đuje. Rusija ima pravo pokroviteljstva — obrane — nađ: 
Srpskom. Kneževo upravljanje omeđašeno je ustavom — 
konstitucijom — od godine 1839 ima bo sovjet — savjet. 
— od 19 članova, koji državna djela pregledaju i knez: 
. ') U ovaj broj ulaze i Vlasi, kojih nekoliko sela ima u 
požarevačkom okružju i u Krajini; njihov broj tačno ne može se 
znati, a gotovo svi srpski govore, 

") Ovaj je broj uzet po popisu od 1844. God. 1845 više se je- 
rodilo nego umrlo za 13.740; ako dakle još toliko uzmemo: za. 
godinu 1846, onda stanovnika prelazi preko 876.766. 

ih je dužan slušati“). Poslije sovjeta ima drugo osrednje 
— centralno pravljenje: 4 popečitelja — ministra —- ova 
su: popečitelj inostranih djela i zajedno kneževski pret- 
stavnik, popečitelj unutrašnjih djela; prosvještenija i fi- 
nansija. Svako okružje ima načalništvo koje upravlja s 
policijom. Ovako upravljanje ima i varoš Beograd. Ovim 
načalništvima podložna su manja sreska načalništva“). 
Sudačka vlast ima: veliki sud, apelacija, obadva u Beo- 
gradu. Osim toga svaka općina, za manje parnice, ima 
primiriteljni sud, a svi ovi upravljaju se po zakoniku, 
koji je godine 1844 izdan. 


8 12. Dohodak ima Srpska iz 22 izvora. Najglav- 
niji-je porez. Ovaj svaka oženjena glava plaća. Činovnici 
plaćaju danak ne na glavu već na imanje. Sveštenstvo na 
svoju glavu od imanja je oslobođeno. Dohodak godišnji 
iznosi 900.000 talira. Ovim se šve zemaljske potrebe pod- 
miruju, a što preteče ostavlja se nastranu i čuva se glav- 
nica za nepredviđene slučajeve. 


$ 13. Grb je štit imajući crveno polje i na ovom 
ima. bijeli križ ravno postavljen koji ga na četiri strane 
dijeli, na svakom od ovih razdjela ima po jedno ocilo — 
masat. — Polje obvijeno porfirom i krunom: zatvorenom 
odozgo pokriveno. Zastava od tri-boje — masti — hori- 
zontalno smještene: ozgo crvena, u srijedi otvoreno modra 
a odozdo bijela; na boji crvenoj imadu na jednom kraju 
4 zvijezde, na srednjoj plavoj grb srpski, 





*) tj. Sovjet s Knezom tvore zakone, a Knez da se izvrše 
i opsluže pazi i nastoji. 


| 8) Izgovori: knjaz — knjaževstvo; popečitelj. načalnik — 
načalničestvo; kaznačej itd. za uho južnog Slavjanina vrlo su 
neugodni! Zar naši stari nisu imali: knezova, udvornika, nadvor- 
nika, načelnika, pristava, blagajnika . itd., te nam je u sjever 
potreba zalijetavati se. 

Š 14 Dijeljenje. Cijela kneževina podijeljena 
je na 17 okružja, a ovi opet na srezove, kojih ima 54, 
Srezovi dijele se na opštine, kojih ima 1.170. Opštine su 
sastavljene iz jednog većeg ili više manjih obližnjih 
mjesta; nadalje ima gradova 7, varoši 34, sela 2.018, za- 
seoka 193, kuća 126.789: | 


8 15. Mjestopis. 1) U okružju beogradskom: 
Beograd, glavni grad cijele države, na utoku Save u 
Dunav, leži prema slavonskoj varoši Zemiunu, imade ku- | 
ća 2.420, duša 18.610, među kojima turskih kuća 860, 
duša 5.800, čifutskih kuća 146, duša 1.832, inostranaca 
duša 900. Ovdje je stolica kneza, mitropolita, Narodnog 
sovjeta, Velikog suda, Apelacije, Načalništva okružja i' 
Upraviteljstva beogradske varoši, Suda okružnog i va- 
roškog, Konzistorije Eparhije beogradske. Nalaze-se dvije 
pravoslavne crkve, džamija 11, sinagoga 1, Liceum, gim- 
nazium, posleno-trgovačka učionica, mjernička učioni- 
ca, jedna grčka učionica, jedno bogoslovsko sjemenište. 
Turci imadu 10 početnih učionica, 6 za mušku i 4 za žen- 
sku djecu. U gradu — tvrđi — stoji jedan paša kao upra- 
vitelj“— muhafiz — gradski, ima posada carska; paša. 
ovaj je zapovjednik nad svim Turcima u Srbiji, osim onih. 
u Adakalu i Kladovu, koji spadaju pod pašu vidinskog- 
Beograd je središte trgovine među Carigradom i Bečom; 
sjede ovdje konzuli: ruski, austrijanski, engleski, i fran- 
cuski. Beograd se dijeli na tvrđu u kojoj sami Turci žive 
i na varoš; varoš,. pako, dijeli se na gornju iliti 
srpsku, i donju iliti tursku, zatim na tri predgrađa: Sava- 
mahala, Terazije i Palilula. Beograd je po svjedočanstvu 
Tuberona knj. XI, $ 11 sagrađen od Traka; ništa ne manje 
vidi se da je ovdje još za vremena Rimljana grad bio. 
Neki hoće da je bio Singidunum, neki, pako, Taurunum. 
Mjesto ovo radi svog položaja mnoge je gospodare mije- 

njalo. Grci otimali su se s Mađarima za njega. Dušan car 
srpski, god. 1343 utvrdi ovo mjesto protivu Ljudevitu Ve- 
likom, kralju ugarskom. Kad se turska moć u XV stoljeću 
više i više poče rasprostirati, Sigismundo, kralj ugarski 
uze ovaj grad od Despota Đ. Brankovića u zamjenu dru- 
gih mjesta u Ugarskoj i utvrdi ga. Godine 1521 osvojiše ga 
Turci. Triput je dolazio pod austrijansku vladu, godine 
1688, 1717 i 1789, ali svakad poslije kratkog posjedovanja 
padaše u šake Turčinu+ Godine 1806 osvoji ga Karađorđe, 
godine pak 1813 opet dođe pod upravu tursku. Opširnije 
vidi »Danice« god. 1842 br. 30, 31, 44, 45, 46, — Grocka, 
varošica kod Dunava, kuća 205, duša 961. Višnjica, selo 
s rudnom vodom i skelom na Dunavu prema Pančevu, 
kuća 56, duša 381. 

2) Valjevo, varoš na Kolubari, ima kuća 257, duša 
863. -Ovdje je stolica načelništva i suda istoga okružja. 
Ub, varošica, ima kuća 103, duša 354. Palež, varošica na 
Kolubari, ima kuća 114, duša 409. 

3) Šabac, varoš s tvrđom na Savi, ima srpskih kuća 
674, duša 2.936; turskih kuća 270, duša 1.350; u tvrđi 
imade carska posada, u varoši imade stolica vladike, na- 
čelništva i suda istoga okružja, polugimnazija, jedna po- 
četna učionica od 3 reda. Šabac je sagradio car Mehmed 
II. Do blizo leži Mišarsko Polje, gdje su god. 1806 bosan- 
ski Turci od Srba strašno pobijeni. 

4) U okružju podrinjskome: Loznica varoš 2 sata od 
Drine udaljena, ima kuća 295, duša 1.203, stolica načel- 
ništva i suda okružnog. Ovde su god. 1807 bosanski Turci 
strašno zaglavili bijući se sa Srbima. Soko, grad turski na 
jednom brijegu, 1.760 stopa pariških visokom, ima kuća 
270 i dvije džamije. Ovdje Srbima nije slobodno stano- 
vati. Soko Turci zovu Osat-kale. Zvornik Mali, varošica 
na desnom brijegu Drine prema Zvoriku Velikom, ima 

samih turskih kuća 100, duša 480. Krupanj, varošica, ima-. 


de kuća 67, duša 236. 


9) Užice, varoš s tvrđom na Đetinji rijeci. U tvr- 
đavi stoji carska posada, ima turskih kuća 723, duša 
3.695, srpskih kuća 174, duša 707*). Ivanjica, varošica, 
godine 1846 listom izgorjela. Požega, sad mala varošica, 
nekad, pako, znamenito mjesto, što podori svjedoče da je 
grad rimski imao tude biti. 


6) Čačak, varoš na istočnom traku Morave, ima kuća - 
305, duša 948. Ovdje je stolica vladike užičkog i-konzi- 


storije, načelništva i suda okružnog; znatno mjesto porad 
bitke od god. 1815. Karanovac, varoš kod utoka Ibra u 


Veliku Moravu, ima kuća 303, duša 1.125. Studenica, znat- 


no mjesto porad samostana od sv. Simeuna Nemanje sa- 


zidana, zatim porad pećine koja se tude vidjeti može. 


Maglić, sada selo a nekad slavan grad koga podori se vide. 

7) Kragujevac, varoš na Lepenici, imade kuća 639, 
duša 2.376, ima jednu učionicu od 3 reda i polugimnaziju. 
Rača, varošica, ima kuća 112, duša 439. Batočina,| varo- 
šica, ima kuća 91, duša 203. Banja, toplice. 


8) U okružju rudničkome: Brusnica, varošica, ima: 


kuća 63, duša 205, “a je stolica načelništva i okružnog 
suda. 


9) Kruševac, varoš, nekada stolno mjesto or 
Lazara, ima kuća 338, duša 1.417, imade jednu staru od 
pomenutog Lazara sagrađenu crkvu. Trstenik, varošica, 
ima kuća 188, duša 889. Ješanica i Ribar, dva sela znatna 
porad obližnjih toplica. Trebetin, selo znatno radi ki- 
seljaka. 

10) Jagodina, varoš na Bjelici rijeci, ima kuća 
722, duša 3.166, imade ovdje jedna od stakla fabrika. 


*) bitkom austrijansko-turskom g. 1737 poznata. 

11) Cuprija, varoš na Moravi Velikoj, ima kuća 266, 
duša 1.477. Svilajnac, varoš na Moravi Velikoj, ima kuća 
479, duša 2.595. Paraćin, varoš, ima kuća 521, duša 2.705. 
Ravanica i Manasija, znatni od starine zaostavših samo- 
stana, a zadužbina srpskih gospodara. 

12) Aleksinac, varoš blizo međe bugarske, imade ka- 
rantin i fabriku od burmuta, ima kuća 392, duša 1.694. 
Banja i Režanj, dvije varošice. 

13) Gurgusovac, varoš na Timoku; imade kuća. 321, 
duša 1.484. Ima stolicu načelništva i okružnog suda. 

14) U okružju crnoriječkome: Zaječar, varoš blizo 
utoka Crne Rijeke u Timok, ima kuća 422, duša 2.016. 
Brestovac i Gamzigrad, sela radi toplica znatna. 


15) U okružju krajinskom: Negotin ima kuća 613, 
duša 2.709. Ovdje je stolica vladike i konzistorija timoč- 
kog, ima polugimnaziju, i učionicu od dva reda. Kla- 
dovo, Turcima Fetislam, varoš na Dunavu, ima tvrđu u 
kojoj stoji carska posada, džamiju jednu, kuća turskih 70, 
sa 374 duše, u varoši srpskih kuća 201; duša T51. Ada- 
Kale, otok u Dunavu, ima grad u kome stoji 312 turskih 
vojnika i turskih kuća 122, s jednom džamijom. Mila- 
novac, prije Poreč zvani, varoš na Dunavu, ima kuća 
222, duša 1.006. Beli Izvor kiseljak. 

16) Požarevac, varoš, ima kuća 740, duša 3.733, gla- 
sovito mjesto radi mira godine 1718 učinjenog. Gradište 
Veliko, varošica, Golubac, gradina, Kučajna i Oreškovica, 
rudna mjesta. 

17) Smederevo, varoš na utoku Jezave u Dunav, 
imade grad od Đ. Brankovića .godine 14355 sagrađen; u 
njem sad stoji posada carska. Imade srpskih kuća 743, 
duša 3.265, turskih kuća 150, duša 750. Palanka, varošica 
radi rudne vode poznata. | 


208 Pisci Bosne i Hercegovine, Ivan Frano Jukić 


8 16. Zgodopis. Današnja srpska kneževina jest 
jedan dio Herodotu još poznate Mezije u kojoj su pre- 
bivali ilirski narodi: Tribali, Dardani, Gete itd. Ovi su 
godine 340 prije Isukrsta razbili Filipa kralja maćedon- 
skog; sin njegov: Aleksander osveti ovu sramotu i Tribale 
pridobije, koje je njihov Sirmo predvodio. Godine: 29 
prije Isukrsta Rimljani osvoje Meziju i pridruže je veli- 
koj Iliriji. Dok je rimsko carstvo cvalo dotle je i današnja 
Srpska u građanskome življenju napredovala; mnogi gra- 
dovi, putevi itd. do Rimljana ovdje su napravljeni, što 
ostanci, podori i gradine toliko svjedoče. Kad se rimsko 
carstvo razdvoji i oslabi, onda mnogi barbarski narodi 
posjednu sad ovu sad onu državu; Huni, Sarmate, Goti, 
Gepidi i najposlije OBari iliričke države preuzmu. Car 
Iraklije (610—645) ne mogavši Obare pokoriti, zovne 
Hrvate i Srbe da oni Obare protjeraju, zemlja im neka je 
na poklon, samo neka su podložni caru. Po svjedočanstvu, 
dakle, Porfirogenetovom, Hrvati i Srbi zauzmu ilirske dr- 
žave oko god. 650. Srbi, istina, bili su podložni .carevima 
carigradskim, ali imali su svoje župane, koji jesu li danak 
Carigrađanima plaćali, ne zna se. 

U polovini IX stoljeća Srbi poznadu pravu vjeru 
kršćansku, Srpski župani god. 1.150 od Carigrađana ne- 
zavisni postanu. Obitelj Nemanjića najprije kraljevsko, 
zatim carsko dostojanstvo sebi pribavi. Stjepan Dušan 
srpsko carstvo raširi i na način carigradski uredi. Ali po 
njegovoj smrti 1357 srpski velikaši među sobom carstvo 
podijele, i kad Vukašin cara Uroša (sina Dušanova) po- 
gubi, današnja Srpska zapadne Lazaru Grebljanoviću, i on 
je s njome, upravljao kao knez i u Kruševcu stolovao. 
God. 1.389 na Kosovu Polju Turci pogube Lazara. Srpsku 
osvoje. Car Bajazit podijeli zemlju među Lazarovim sinom 
Stjepanom i Đ. Brankovićem. Po smrti Stjepanovoj, 

njegov dio pripadne Brankoviću, i ovaj stolicu u Smede- 
revo prenese. God. 1439 Srpska sasvim padne pod Tursku; 
osim Beograda i još nekoliko gradova, koje su Ugri držali, 
ali i ove god. 1521 osvoji car Sulejman. Godine 1718 skoro 
svu današnju Srpsku osvoje Austrijanci, kojom opet god. 
1739 zavladaju Turci. Tako isto Austrijanci bili su uzeli 
god. 1790 Beograd, Šabac i veći dio današnje Srpske, al 
sljedeće godine opet povratili. | 

S početkom ovog stoljeća g. 1804, dahije, vrsta baša 
— janjičara — sa svojim ugnjetavanjem narod srpski 
probude, te pod načelništvom Đorđa Petrovića — pro- 
zvanog Karađorđe, najprije dahijski a potlam i ostalih 
Turaka preko tri stoljeća trajući jaram stresu. God. 1812, 
pomirivši se Rusi s Turcima da se Francuzima laglje 
odupru, Srbi sad sami budu ostavljeni. God. 1813 Kara- 
đorđe ostavi Srpsku, i Turci opet pod čeoništvom Sulej- 
man-paše Skopljaka natrag uzmu i, po starom običaju, : 
narod počmu Turci mučiti i osvećivati se. Lonac, kad pre- 
vrije, valja da pokipi, tako i Srbi, ne mogući više turskog 
ugnjetavanja podnositi, g. 1815 nanovo se podignu pod čeo- 
ništvom Miloša Obrenovića, te Turke koje iz pašaluka 
beogradskog protjeraju koje u gradove zbiju; god. 1818 s 
Marašli-Ali-pašom privremeni ugovor učine. Kasnije, 
god. 1829, posredstvom Ruske, ugovorom Drinopoljskim 
Srpska dobije svoje granice od g. 1812, i car turski Srbe 
za slobodne, ali danak otsjekom godišnji plaćajući, pri- 
pozna; unutarnji poslovi iliti upravljanje sve je pri na- 
rodu; da se ovi ugovori ne povrijede, već da u cijelosti 
estanu, jamči dvor ruski kao pokrovitelj kneževine srp- 
ske. Ovo je ukratko zgodopis naroda srpskog. Ko želi op- 
širnije znati neka čita staru historiju  Davidovića god. 
1846 u Beogradu preštampanu, noviju, pako, iz »Danica« 

Karadžićem u Beču god. 1823, 1824 i 1825 izdavanih, i 
knjigu »Miloš Obrenović knjaz Srbiji iliti građa za srpsku 
historiju«, Budim 1828. 


(»Danica horvatska, slavonska i dalmatinska«, Zagreb 1847, 
str. T3—74, T5—76, 80—81, 84—85) 





Korist duhovnu i vremenitu, dapače i potreboću 
narodnih učionica dokazivati suvišno je, svak je pametan 
o tome uvjeren, a za ono nekoliko nadrimudraša, koji s 
naukom hoće da monopoliraju — paltadžije —— neću govo- 
riti, jerbo oni svašta ne štiju, pa neće htjeti ni ovo. 

Nama Turci ni njihovo upraviteljstvo ne smeta 
slobodu učenja, nas smeta: nemarnost i siromaštvo! Al 
kad bi mi marljiviji bili nego što smo dosad, te našeg 
puka veći prijatelji bili, mi bi siromaštvo nadvladali, evo 
ovako: 

zamolivši turski Devlet u Carigradu, dopustili bi 
nam barem štogod iz hazne, u koju mi najviše dajemo, za 
naše pučke učionice; drugi način jesu dobrovoljni darovi: 
u Bosni imade do 160.00 kršćana, a rišćana preko 500.00. 
Sad svaka duša na godinu,da dade najmanje po dvadeset 
para (neko, istina, neće dati ništa, al opet biće ih koji 
će za ovaj sveti posao dati i deset puta više). Sad kad bi 
svake godine što se sabere davato na korist, koja je slo- 
bodna na priliku 6 od 100, za deset godina mi bi imali 
veliku glavnicu, iz koje bi: učitelje plaćali, učenike si- 
romašnije s knjigama potpomagali, a učenike oštroumnije 
u inostrane zemlje za veće nauke slali. 

O ovomu narodnomu poduzeću moglo bi se mnogo ši- 
re govoriti, al za domorodce držim da je dosta. Bolje manje 
mudrovati, a više raditi, usta se sprdaju a kesa govori, 
kazali su pametni; zato pozivam ovim pismom svekolike 
Bošnjake koji rod svoj ljube, obojeg zakona, da pruže 
svoju ruku i počmu na ovu svrhu davati. U svakoj varoši, 
župi i manastiru, nek se nađe nekoliko poštenih ljudi, ter 
neka kupe novce, koji nek dotlen kod njih ostanu dok 
se ne dogovorimo koga ćemo odabrati da se brine za tim; 

imena darovnika, i koliko su dali, neka meni pošalju: ja 
ću sva imena, koliko je ko dao, ovdje štampati, i od ostalih 
računa i konta potpuno svagda izviješće davati. Ja, pako, 
od vremena kad se ovo s pomoću Božjom započme, ra- 
čunajući, obećajem »za glavnicu narodnih učionica u 
Bosni« svake godine 1 talir davati. Ja bih želio da 
zajedno i rišćani i krišćani imaju jednu glavnicu; al ako, 
DO našoj nesreći ne možemo u dobru opštemu biti ujedi- 
njeni, možemo i nabaška rišćani za svoje, a. krišćani za 
svoje učionice kupiti: »ako ne možemo kako hoćemo, a 
mi radimo kako možemo!« 

Ja predviđam da već mnogi govore: »Ovi naš novi 
književnik po oblacima kule zida.« »Ufatiće se zubima 
za vjetar!« Nemojte, braćo, tako! Za izgled neka nam 
služe Bugari, naša braća i po udesu i po plemenu, njih 
tište iste nezgodne okolnosti koje i nas Bošnjake,') pak, 
po nastojanju neumrlog Neofita, sabrali su za svoje uči- 
onice lijepu glavnicu, oni su utemeljili više od 50 uči- 
onica muških, sad o tome rade da zavedu i ženske; a više 
mladih Bugara uči se po višim učionicama. Zar je nama 
Bošnjacima suđeno da od svega Turskog Carstva  po- 
sljednji budemo? Nije, ne dao Bog, samo započmimo, pak 
će Bog biti na pomoći! 

Rišćani“*) od više godina, po većim varošima: Sara- 
jevu, Travniku, Banjaluci, Mostaru, Foči, Taslidži, No- 
vom Pazaru, Zvorniku, Tešnju, Prijedoru 1 Lijevnu, 


() Ja pod ovim imenom razumijem sve Bošnjake u svoj 
Bosni, Hercegovini, Krajini, Posavini, Podrinju i Prekodrinju; 
mi smo svi Bošnjaci, ova cijepanja nas i jesu do ništa dotjerala! 

(*) Pod ovim imenom razumije se kod nas u Bosni kršćani 
grčkog vjerozakona. Rišćani i kršćani, to je svak vidi sve jednoc 
korijena, samo što se drukčije izgovara; što se sad zasad ovakim 
nazivanjem služimo, nek niko ne zamjeri, jer prvo, kod nas u 
Bosni tako se zovemo među sobom i niko se ne srdi; drugo, što 
sve najednoč ne možemo preinačiti. | 

imaju neku sliku narodnih učionica, gdje trgovačka, 
zanatliska, i gdjekoje seosko dijete, uče čitati starosla- 
venski bukvar, časlovac, a koji zaviri učenik u Katihizis, 
i Psaltir, taj je sve dovršio nauke, a ponešto znaju i pisati, 
ako će biti i jeroglifima! U ovi broj ne ulazi učionica 
travanjska, i lijevanjska, u prvoj je vrijedni učitelj Petar 
Šarkić, rodom iz Srijema, bivši više godina učiteljem u 
Loznici, u drugoj je vrsni mladić Đorđe Margetić, rodom 
iz Vrljike, Svršivši pet godina bogoslovlja u Zadru;) 
oba ova učitelja svoje učionice na europejski način 
uredili su, i svoje učenike i u drugim naucima prilježno 
uče. Hrišćanske učitelje većinom plaćaju djeca, na mjesec 
po jednu cvanciku, a negdje i opštine iz crkvene kase. 
Ove učionice trebalo bi providjeti s dobrim učite- 
ljima, i s potrebitim knjigama, onda bi cvale i narodu 
koristile, osobito kad bi se i po drugim opštinama otvorile 
još toliko, a jedna u Sarajevu, ol Travniku, gdje bi se 
veći nauci predavali za one naučiti koji bi htjeli biti, a 1 
podobni bili za učitelje i svešienike. Narod nijedan ne 
može napredovati, ni duhovno ni tjelesno, ako nema 
učene i dobre učitelje i sveštenike: »ako slijepac slijepca 
vodi, obadva će u jamu propasti!« — uči nas Duh sveti. 
Sadašnji  preosvešteni g. Ignatija, arhiepiskop 
sarajevski, za ovim je se prije dvije godine počeo brinuti 
i lijepih novaca što je on položio, što drugi sarajevski 
rišćani po njegovom nastojanju, želeći zavesti jedno 
učilište odličnije, al kako sam razumio, ovo će samo za 
Sarajevo. biti, a ja bih želio da bude za sve bosanske 
hrišćane sjemenište, u kojem bi se mladići za sveštenike 
othranjivali! Zato molimo ne samo spomenutog g. mitro- 


(") Prije nekoliko vremena, po nastojanju nekih sarajev- 
skih domorodaca, zavedena je nova učionica u Sarajevu, gdje 
će djeca nešto više od časlovca i psaltira moći naučiti, a za 
učitelja došao je spomenuti g. Đorđe Margetić. 

polita, već i ostale istočne episkope, da raspišu po svima 
župama — parohijama — da se od bogoljubnih krišćana, 
popova, i časnih opština za ovu svetu svrhu kupe dobro- 
voljni drugovi. To je moja i sviju pravih krišćana općenita 
želja! — 

Kršćani narodnih učionica doskoro nisu imali. Prije 
dvije godine bogoljubni franciskanski starješine nisu 
propustili vrijeme zgodno, te su utemeljili narodne uči- 
onice u Fojnici, Kreševu, Travniku, Lijevnu i Varcaru*); 
u njima uče kapelani u čitanju i pisanju latinskom 1. 
srpskom, računu, nauku kršćanskom, i to sve besplatno, 
izvan ako kogod_ dragovoljno dadne štogod. Najgore se 
učitelji pate s knjigama, kad dijete proštije abecedar i 
pročita bukvar, nema drugih knjiga, osobito djeca siro- 
mašnija; i ovome nedostatku, ko će drugi pomoći, ako 
ne zavedemo prije spomenutu glavnicu? Drukčije biće 
nam trud našeg učitelja uzaludan. 

Koliko su dostojni franciskanski starješine pohvale 
zarad spomenutih učionica utemeljenih, toliko ih opet 
molimo od strane svega .našeg puka, da još utemelje i 
otvore učionice u Jajcu, Skoplju Gornjemu, Sutjeskoj, 
Varešu i Tolisi. Ovdje svagdje kapelani stoje, samo tre- 
balo bi da kapelane, koji na to pregnuće imaju, metnu 
na mjesta ova i za učitelje odrede. Još to dodati 
imam, da ne samo djeca idu.u učionicu iz onoga mjesta, 
već iz sve župe; zato valjalo bi prignuti osobito +imućnije 

() Zao mi je što svih učionica izviješća nemam. Moja 
Varcarska ovako stoji: 18 kršćanske muške i 12 ženske; rišćan- 
ske 17 djece broji; među ovim posljednjim ima tri oženjena 
đakona, koji će se zapopiti: dva sata prije podne a dva sata 


poslije podne stoje djeca pod mojim nadziranjem;. podučavanje 
biva načinom Lankasterovim, tj. djeca jedna drugu uče. 

seljake da svoju djecu namjeste kod svog znanca, u 
onomu mjestu gdje je učionica: nekoliko oka žita i tovara 
drva, nije velikog troška, što bi dali za uzdržanje svoga 
djeteta, a korist od nauke koliko duševna toliko i tjelesna. 


jest neiskazana! Samo ovako dostignućemo namjere naše 
duhovne i vremenite. 


(»Bosanski prijatelj« I, s. 131—134) 


Kog su vjeroispovijedanja, istočnog ol zapadnog, 
stari Dalmatini bili, neće mi se sada istraživati, ni u stara 
malo izvjesna vremena spušćati! Dakle, počnimo malo 
kasnije. Mlečani, osvojivši Dalmaciju, kao gospodari na- 
stojali su svoj vjerozakon zapadni sve to većma raširiti: 
to nam svjedoče toliki samostani i biskupati utemeljeni 
nemalo u svakom gradu. Kasnije, XVII stoljeća, kad Mle- 
čani prisvoje nekoliko kotara u Bosni i Albaniji k svojoj 
Dalmaciji, i kad mnogi nagrnu naseoci iz Turske, broj: 
istočnih hrišćana u Dalmaciji dosta znatan postane i od 
godine u godinu sve je rastao. Istina da sveštenstvo za- 
padno svjetovalo je senatu mletačkomu da bi se ovi novi 
naseoci što prije na zapadno vjeroispovijedanje obratili. 
To je isto i senat želio, al kako bi mogao učiniti, nije 
znao! Jedina sila mogla je sredstvo biti, al senatu se to 
nije vidjelo probitačno. Boj bio je sveđer s Turcima, a 
ovi ljudi bivši oko međe, a drukčije duha junačkog, žedni 
osvete od svojih prijašnjih gospodara, mučno je bilo se- 
naiu takve ratoborce razdraživati i u vjerozakonu uzne- 
mirivati, budući da su najviše za sačuvati svoj vjerozakon 
i doselili se ovamo iz Turske: ništa nemanje Mlečani, ako 
«dalmatinskim hrišćanima nisu nikakva zla činili, nisu im ni 
dobra kakvog htjeli učiniti. Tako u početku XVIII stoljeca 
Nikodim Busović, vladika, koji je stajao u samostanu Krki, 
nije bio pripoznat od vladanja mletačkog, a poslije smrti 
njegove ne samo da hrišćanima nije dopušteno drugog 
vladiku imati već zabranjeno im je da više vladike iz 
Turske i iz Austrije ne smiju k njima dolaziti; već im je 
dan provikar generalni, koji je bio podložan hrišćanskom 
vladici u Mlecima stanujućem. 

Po propadanju mletačke republike dalmatinski hri- 
šćani od francuskog vladanja dobiju vladiku god. 1808, 
da sjedi u Šibeniku, koje kasnije i Austrijanci dopuste, 
i tudi je stolovao sve do god. 1841. Te godine premjesti 
se u Zadar, zajedno sa sjemeništem. Na ovog vladiku 
(episkopa) spadaju svi hrišćani u današnjoj Dalmaciji 
i jedna parohija Perej s 208 duša u Istriji. Ima jednog 
provikara — namjesnika u Kotoru. Po šematizmu opće- 
nitom dalmatinskom g. 1846 imao je ovaj biskupat — 
eparhija: samostana 11, župa 115, duša 79.986. Narodnih 
učionica hrišćani dosad jedva tri da su imali; ima, pako, 
u Zadru jedno sjemenište za duhovnike, u kome 40 mla- 
dića uči se nauke bogoslovne, tečaj je od pet godina i 
plaćeni — stipendijati — su carski. Uči se ovdje jezikom 
ni srpskim, ni ruskim, ni crkvenim upravo, već što se 
ne zna u jednom, to se iz drugog pomaže! Kakvi se nauci 
ovdje predavaju, iz rukopisa ol po kome autoru, to ne 
treba da svak znade, zato malo napretka kod nas biva 
jerbo mi svašta učimo pa opet malo znamo! Domorodac 
će me razumjeti. . . Budući da hrišćani dalmatinski ne- 
maju narodnih učionica, zato se nije ni čuditi što njihovo 
knjižestvo svog značaja nema. Prijašnjih godina na knjige 
srpske koje su ugarski Srbi izdavali mnogo se je predbroj- 
nika nahodilo, a od nekog vremena sve se srasta i na manje 
dolazi. Ne znam koji to uzrok ima biti. Ili može biti nema 
pojedinih domorodaca koji bi na se breme od sakupitelja 
uzeli, ili je može biti stalež trgovački i sveštenstvo ohladilo 
ža prosvjećenjem. 

Među književnike dalmatinskih hrišćana dolaze: 
Gerasim Zelić, arhimandrit i provikar generalni dalma- 
tinskih hrišćana, rođen u Žegaru god. 1752, umro 1828, 
izdao je »Žitije Gerasima Zelića« itd. Budim 1823 u vel. 8. 

Spiridon Aleksijević, starinom Miloradović iz Her- 
cegovine, sinđel i župnik zadarski, umro 1841, izdao je: 

»Rukovodstvo čelovječeskog života« itd., djelo lorda Ke- 
sterfielda, prevod s talijanskog, Budim 1830, u 8, str. 211. 

Teofil Stefanović, jeromonah i učitelj u sjemeništu 
zadarskom izdao je: »Zašto — zato, ili izjasnenije najobič- 
nijih pojavlenija koja u jestetstvu bivaju«, Zadar 1842. 

Božidar Petranović, rodom iz Šibenika, naučitelj 
prava i pretor, sad u Obrovcu, jedan izmeđ prvih domo- 
rodaca i učenih Slavjana u Dalmaciji. On je prvi počeo 
braću buditi, svjetovati da se okanu dugotrajne nemar- 
nosti za narodnost. Iz tog ogleda zaveo je za dalmatinske 
hrišćane jedno povremeno dijelo: »Ljubitelj posveštenija 
ili Serbsko-dalmatinski magazin«, god. I, Karlovac 1836, 
u 8, str. 112; god. II, Karlovac 1837, u 8, str. 132; god. III, 
Zadar 18338, u 6, str. 90; god. IV, Zadar 1839, u 8, str. 138; 
god. V, Zadar 1840, 8, str. 173; god. VI. Zadar 1841, 5, str. 
122; ukupno, dakle, šest knjiga. Kao carski činovnik, 
pored mnogih poslova, nije mogao dalje proslijediti 
izdavanje, već ga je drugom predao. Nadalje izdao je u 
Zadru god. 1838: Nekoliko riječi dalmatinskim Ilirima — 
Srbima prilikom Nove godine 1839, ćirilskim i latinskim 
slovima. Riječi ove samo kad bi se od Dalmatinaca čitale, 
scljenim da bi se njihovo srce probudilo, makar i mra- 
rmorno bilo, ali surdo canere fabulam zaludu je. Petranović 
šalje svoje članke ne samo u njemačke i talijanske već 
i u naše časopise. Prošaste godine oglasio je u tri .knjige 
»Istoriju knjižestva sviju naroda«. Iste godine izdao je u 
Zadru kod Batare: »Parole in Risposta all' Articolo de] 
Chiarissimo signor Nicolo Tommaseo Della toleranza de] 
dott. Petranovich, u 8, pag. 16. Tomazeo, po svoj prilici, 
površno je proštio djela neumrlog našeg Obradovića, 
te je mogao tako zaći i reći da Obradović pokraj maksima 
irancuskih — Rusoa i Voltera — imao je dosta predrasuda 
vjerozakonskih. Zaista, iz njegovih djela protivno se vidi: 
ovo, dakle, Petranović brani i pravo ima. 

Juraj Nikolajević, rodom iz Jaska u Srijemu, sada 
župnik u Dubrovniku, vrli domorodac. Dok - je Petranović 
izdavao »Magazin«, dotle je on njegov naglavniji pomoćnik 
bio, koga godine 1842 isto tako uređenje na se primi. Svi 
slavjanski književnici g. Nikolajeviću imaju biti zahvalni, 
što nam je toliko povelja starih ilirskih gospodara pre- 
pisao, koje je pop bosanski Pavo Karanović, godine 1840, 
pod naslovom »Serbski spomenici« u Beogradu izdao. To 
je zaisto veliko blago, koje g. Nikolajevića nije malo truda 
stalo, dok je pročitao a kamo li prepisao! Kamo sreće kad 
bi se nastavilo izdanje druge knjige tih spomenika. Izdao 
je Nikolajević »Mladić kako treba da se izobrazi«, prevod 
iz njemačkog, Zadar 1849, u 8, str. 344. Kad se g. Petra- 
nović odrekne izdavanja »Magazina«, da ovo poduzeće ne 
propadne, uzme na se uređivanje i dosada izdao je četiri 
knjige: Magazin za g. 1842, 8, str. 120; za god. 1843, 8, 
str. 110; za god. 1844, 8, str. 132; za god. 1845, 8, str. 154; 
sve u Zadru kod braće Batara; za god. 1846 još je pod 
tiskom. Mnogi će može biti pomisliti, nije tude ni knjiga 
ni književnosti, a da u Magazinu niti ima slasti niti ma- 
sti!? Ali si se prevario koji još nisi imao prigode spome- 
nutih 10 knjiga Magazina ovog čitati. Ako pogledaš na 
važnost predmeta, ako na čistoću jezika, slobodno ćeš reći 
da mnoge druge knjige koje Srbi u Ugarskoj i u Beo- 
gradu izdavaju za sobom ostavlja. Moja nije namjera 
ovdje pojedine članke navoditi, koji se u ovih dosad izašav- 
ših 10 knjiga nahode; dosta je da napomenem da u njima 
ima članaka koji bi svaki drugi domaći ili inostranski 
časopis mogli resiti i kititi. Slava, dakle, g. Petranoviću 
koji je ovo djelo zaveo i utemeljio! Slava g. Nikolajeviću 
koji, ne gledeći na svoju štetu, nije pustio Magazin da 
propadne, već ga i sad pomljivo uređuje! Čudim se a i 
žao mi je što Srbi u Ugarskoj i Srbiji od nekog vremena 
nimalo ne mare, a od prije mnogo predbrojnika na njeg 

je bilo. Tako isto Iliri, 11 ne znaju, il ne mare za ovo 
djelce. Nemojte, braćo, ni jedni ni drugi u napredak 
štediti 30 kruna srebrenih na godinu što ćete potrošiti, 
ne puštajte da vam ovaj glasonoša iz Dalmacije pogine; 
gdje još slavjansko sunce nije ogranulo, malo prosijeva. 
Hoće se, dakle, pomoći, da ograne i ugrije hladna srca 
Daimatinaca. 

Na sverhi još nekoja da napomenemo o »Magazinu«, 
ne kao da bih se ja učiteljem silom g. Nikolajeviću na- 
metao, već samo iz prijateljstva 1 goruće želje za napret- 
kom. Dalmacija slavjanskome svijetu još je nepoznata, i 
što o njoj znamo, to blizu sve od tuđinca znamo! Svaki 
pravi domorodac želio je da se Dalmatinci probude, tuđin- 
stvo i nemarnost odbace, a u kolo uzajamnosti slavjanske 
stupe. »Zora«, istina, zabijeli, al dana ni od želje nema. 
Dok je ovakva kakva je sa god. 1847 počela izlaziti, dotle 
ne može nam organ biti naše sloge ni uzajamnosti, već 
jedine babe Stane. Bože ju pod starost ne udri po glavi, 
a za mladost i ne pitaj! A pri tome »Zora« za dugo se 
nit može održati. Istina, izlazi u Zadru i »Gazzeta di Zara« 
i »La Dalmazia«, al mnogi domorodci ne mogu se s njima 
pomoći, a o slavjanstvu nismo ni dosad mnogo od tuđinca 
čuli što bi za nas bilo. Zato molimo g. urednika »Magazina« 
da nam unapredak svake godine ukratko priopći šta se u 
Dalmaciji važna dogodi, bilo u političkom, trgovačkom ili 
industrijalnom pogledu, a osobito u književnom; ako ništa 
više a to barem imenoslov knjiga koje se u Dalmaciji 
preko godine izdavaju u kome drago bilo jeziku. Gdje i 
koliko je novih učionica zavedeno kako od hrišćana tako 
i od kršćana. 

Zatim g. Nikolajeviću najlakše je znati kakve se na 
Cetinju preko godine izdavaju knjige, da nam ih priopći 
i da znamo šta se kod Crnogoraca za pučku prosvjetu radi. 
Najposljednja mi ostaje želja da unapredak ranije izlazi, 

barem s početkom svake godine »Magazin«.: Kad bi se ove 
želje ispunile, ne sumnjam da na »Magazin« ne bi. više 
predbrojnika bilo. Dakle, odmah, i podvostručiti mogla 
bi se veličina knjige. Te tako imajući u »Magazinu« 
pravog glasonošu iz Dalmacije, nadoknadio bi nam štetu 
koju nam uzrokova baba Stane, otevši nam »Zoru dal- 
matinsku«. 


(vDanica horvatska, slavonska i dalmatinska«. Zagreb 1847, s. 87-89) 


DOGODOPIS 


Patriae scribere jussit amor! 
Ovidius 


I. UVOD 


Prostor zemlje među rijekama: Savom, Unom, Drinom 
i Morem Jadarskim od stoljeća IX naziva se »Bosna«'). 
Od najdavnašnjih vremena spadala je Bosna na Veliku 
Iliriju — Illyricum magnum, koja imadijaše svoje 
kralje. Ovi kad budu od Rimljana predobiveni, Iliriju 
razdijele na različite države. Bosna spadaše u Panoniju 
drugu konzularsku. Augustus pridruži se Dalmaciji“). 
Po razdjeljenju rimskog carstva, godine poslije Isukrstova 
narođenja 379, na istočno i zapadno, Bosna potpadne 
pod istočno, tj. grčko carstvo. Oslabivši obadva carstva, 
u Bosnu i u druge ilirske države najprije provale divlji 
narod Goti, stoljeća V; sljedećeg, pak, stoljeća VI, 
Gote protjeraju Avari i s ilirskim zemljama zavladaju, 
ali ni ovih dugovječno ne bude gospodstvo. Pod Iraklijom, 
grčkim carem (g. 610—641), slavenski narodi Hrvati i 
Srbi protjeraju Avare posvojivši ilirske zemlje i svoje 
gospodstvo utemeljivši. 
Bosna k istoku Srbima, k zapadu Hrvatima vj. 
Stanovnici u Bosni, kano i u ostalim ilirskim zemljama, 
') Od dogodopisaca ime ovo prvi napominje car grčki 


Konstantin Porfirogenita. De adm. Imp. Cap. 31 in agro vero 
Bosonae — Civitates Caterac.Desnec etc. 


*) Farlati, tom. 4, pag. 37. 

od najdavnijih vremena bili su Iliri, pleme slavensko.) 
Gospodujući narodi, Rimljani, Grci, Goti, Avari, vjerovati 
ne možemo da su stare stanovnike iskorijenili; njihovo 
gospodstvo samo nad gradovima i u ravnicama bilo je, 
planine, pako, i brda uzdržali su stari stanovnici. 

Ovome svjedočanstva ne treba; svak razuman vidi, 
i najviše iz toga razložiti može, prvo, što Srbi i Hrvati 
nisu mogli naseliti u kratko vrijeme ove zemlje, budući 
da su se oni krenuli iz sjevera ne kao narod, već kao 
jedno odjeljenje vojničko; drugo, što znamo, da od blizu 
400 godina Turčin s Bosnom vlada, i da je u vrijeme 
uzeća Bosne 60.000 u Aziju preselio, preko 30.00 u jani- 
čare pokupio, a ko će izbrojiti koliko ih je pogubljeno i u 
druge zemlje otseljeno; pak i do današnjeg dana narod 
bosanski u svojoj bitnosti se uzdržao, i premda su mu 
ravnice i doline većinom oduzete, ništa ne manje on bre- 
gove i sad drži; on se vlahom i sada zove, kao što 


"\ Noviji dogodopisci naši, nasljeđujući inostranske o nama 
pišuće, stare Ilire neće da priznadu za slavenski narod, već, po- 
ovukavši se za Porfirogenitom, drže da su Slaveni stoprv VI 
stoljeća u Iliriju došli i da današnji svi Slaveni na jugu jesu 
potomci Srba i Hrvata, a o Bugarima i Slovencima, ništa i ne 
spominjući! Inostranskim pisaocima i našim nekim tobožnjim 
dogodopiscima niko se ne čudi, ali zaista svak se ima: čuditi 
slavnom piscu P. Šafariku, koji Henete drži za Slavene; a da 
su Heneti bili Iliri, to.niko ne sumnja; vidi njegova djela Ueber 
die Abkunft der Slaven, i Starožitnosti Slowanske, pak i opet 
u ovom posljednjem djelu govori: da nikakvih Slavena prije do- 
šašća Hrvata i Srba u Ilirsku nije bilo; sravnivajući ovo, i jošte 
nekoja njegova protuslovja u obziru ovoga predmeta, kazati se 
mora zaista čudno razloženje!! — Ko se želi bolje “u ovoj 
istini: da su stari Iliri bili slavenskog roda, uvje- 
riti, neka čita slavnog Katančića osim drugih djela osobito 
djelo: De Istro eiusque adcolis Commentatio etc. Budae 1798. — 
Dr. Lj. Gaja: »Tko su bili stari Iliri?«, vidi Danice 
Ilirske, godine 1839, broj 10—15, zatim Slavjanke £. 
Kukuljevića, djelce istina maljušno, ali istoričko. | 

ga i bosanski vladaoci u svojim poveljama prije 600 godina 
zvaše; oni govori i sad onaj slavenski južni jezik kao što 
ga u našim slavenskim rukopisnim poveljama od stoljeća 
XII čitamo. 

Bosna zemlja dobila je ime od rijeke Bosne, kao 
što Rama od Rame, Rascia od Raš k e, po običaju slav- 
janskom, kako i, na primjer, Moravija od rijeke Mor a=' 
ve itd. I premda je to sasvim očevidno, ipak mnogi misle _ 
i pišu da joj ime proizlazi od imena naroda Besa ili, 
kako neki kažu, Bosa, koji se negda, prije došašća Hrvata 
i Srba u ove zemlje, doselili bijahu iz Tracije, od Bugara 
protjerani. 

Besi ili Bosi, grana naroda getsko-tračkog, obitavali 
su zemlju od Nesta do Hema, zapadno Srdim u Misiji, 
istočno Odrisim, u dolini filipoljskoj susjedi. Poznati su 
bili po ocu dogodopisa, Herodotu, godine T1_ po 
rođenju Isukrsta. Cara Oktavijana vojvoda M. T. Lucullus. 
predobio ih je i pod rimsku zapovijed metnuo. Strabo 
govori da su narod razbojnički bili. Ovidije napominje, 
u svom žalopjevu, kako je nesnosno među njima prebi- 
vati.*) Besi bili su zaista narod slavenski — ilirski — od 
Grka različit; tako se štije kod dogodopisca Pa gi u s-a, 
tom. II, »g. 315, u životopisu sv: Teodisija strojnika — 
Coenobiarcha — da je sv. Niceta sagradio u prostoru 
samostanskom crkve, u prvoj Bog se je slavio u grčkom 
jeziku, u drugoj Besi svojim jezikom božanstvene. 
hvale pjevahu; u trećoj Armeni Bogu se moljahu; a u 
četvrtoj iz tjelesa ljudskih vragovi se istjeravahu.« 
= Da su Besanci potomci ovih Besa tvrđe dogodopisci: 
Seb. Munterus u svojoj Cosmographii K. IV Lud. Tubero 


“) Vivere quam miserum est inter Bessosque Gaetasque. 
Ex Ponto Tris. III. El X. v. 5. | 

— Cervarius Dubrovčanin.") Ant. Bonfin Neapolitanac 
i. Matije Korvina historiograf Dec. II, libro X, Peter de 
Reva, pisaoc ugarski.) Sin Timon, po isti način dogo- 
dopisac ugarski,') i više drugih vidi kod M. Orbinija, 
str. 349. 

Koji vođa i koje godine su ovi Besi ovamo došli, io 
se uprav kazati ne može, po svoj prilici na svrhi stoljeća 
VI. Onog vremena dogodopisci o ovom preseljenju Besa 
ništa ne spominju, i ovo mučanje mnogima služi za razlog 
s kojim pokazuju da današnji Bošnjaci nisu Besa potomci. 
Ali ovaj razlog ništa ne valja. Koji dogodopisac kaže 
kad su prvi Slaveni u Evropu došli i koji su ih vođe izveli, 
kako su se raselili i mnoga druga, koja mi danas zato ne 
znamo, što o njima niko nije pisao, a da su se dogodila, 
niko ne sumnja. 


II BANI BOSANSKI 


Kako se god ne može vrijeme naznačiti istinito kad 
su se Besi u ovu zemlju iz Tracije doselili, tako isto niti 
se imena vođa mogu znati. Ništa nemanje imali su brzo 
podloženi biti poglavarima prevalitanskim'), i to još sto- 


55 Commentariorum Lib. 5. $ 4. Porro Bosinates Thraecum 
Bossorumque Soboles olim Thracia a Bulgaris pulsi, eas regiones 
Illyrici insederunt,aquae Savo, Valdano, Drina omnibus, et mari 
adriatico, quod Dalmatiae protenditur, continentur. 

") Corona Hun. Cent. 7 Bosna, vel. Bosnia, ab incolis, qui 
vulgo Bosnii olim et Bessi appelabantur, dicta regio etc. 

=") Imago antiquae Hungariae pag. 18... Auctor enim qui 
ante Turocium scripsit Cronica Hungariae, Bessos vocat populos, 
čum  quibus reges Hung. apud Savum bellabant. 

1) Kraljevstvo neki imenuju ovako, neki dalmatinskim, neki 
slovinskim, a neki srpskim; kraljevstvo ovo ispočetka malušno i 
tijesno bilo je, otprilike pašaluk skađdarski, ali kasnije, kad se 
raširi, brzo propade. 

ljeća VII“). Stoljeća pako IX (g. 874), Budimir, kralj 
prevalitanski, sazove sabor u ravnini duvanjskoj, uredi 
svoje kraljevstvo i razdijeli ga na županije, pravije, na 
X banovine. Dandulus, dužd i pisaoc mletački, pod godinom 
874 u svojim ljetopisima sljedeće piše: »Jest, pako, Dal- 
macija prva od država grčkih, koja od istoka ima Mace- 
doniju, od zapada Histriju, od poldneva More Jadransko i 
otoke liburničke; a od sjevera jedan dio Misije; od rav- 
nine, dakle, Duvna — a plano Dalmae — do Histrije, 
nazvano je Hrvatska Bijela; od rečene ravnine do 
Drača, HrvatskaCrvena;a prama brdima, od rijeke 
Drine do Macedonije, Rascija; a od rečene rijeke s 
ovu stranu, Bosna naimenovao je, i župane u svakoj 
postavio je«*). Bosna, dakle, imala je svoje bane, koji su 
bili podložni kraljevima više rečenim, ali ovo podloštvo 
slabo je bilo, dok najposlije sasvim ne odbace ga, i bani 
nezavisno stanu upravljati. 


1. Želimir (Selimirus) 


Oko godine 940 štije se, da je prvi bio od banova 
bosanskih koji ne htjede biti podložan svome gospodaru 
Tješimiru, zato bi zbačen s dostojanstva. 


2. Krešimir (Kresimirus) 


Kralja spomenutog sin, a brat Prelimirov, ovaj od 
oca svoga bi poslan protiv neposlušnog bana Želimira s 
vojskom; uzmnožavši vojsku svoju s vojskom Čedomira, 
bana Bijele Hrvatske, svog po materi djeda, pobi se sa 
Želimirom niže Jajca, nadbi ga i u Ugarsku protjera. 
Za nadarenje otac mu predade pod vlast bosansku ba- 


") Pejačević, Colloquio 12, pag. 373. 


%) Ovo.Dandulus piše k&8d Lucia L. 2. Cap. 3.i to po popu 
Dukljanskom kano i Orbini, pag. 211 

novinu. Po smrti svoga djeda Čedomira, oko godine 970, | 
naslijedi i Bijelu Hrvatsku. Po Dukljaninu, Orbini, Du | 
 Cange, Pejačević, Farlati itd. pišu. 


3. Stjepan E 


Sin Krešimirov, po smrti svoga oca stupi na dosto-- 
janstvo bana bosanskoga. Bio je veliki prijatelj Dubrov- 
čana. Oko godine 1080. dođe u Dubrovnik sa ženom svo-- 
jom, i od Dubrovčana lijepo primljen i dočekan bude, 
U znak ovog prijateljstva, darovao im je tvrđavu Župu 
(Breno) sa spadajućim na nju zemljištem Gruž (Gravosa), 
Rijeku (Ombla), Zatonj (Malfium)*). Po smrti ovog 
bana, porodi se. u Bosni boj unutarnji, radi šta žena nje- 
gova Margarita otiđe u Dubrovnik ponesavši sobom i bla-- 
gajnicu. sv. križa i više drugih svetaca moći, koja darova 
crkvi sv. Stjepana. Baveći se ona u,Dubrovniku, sagradi 
crkvu na poštenje svoje zaštitnice sv. Margarite"), u kojoj 
i pokopana bijaše. — Du Cange S. 4, Pejačević Coll. 12, 
pag. 374. Po Dukljaninu. Uzrok ovih smutnji bijaše: 





4. Leget 


Stjepana. bana sin naravni — kopilan — koji, zlo 
gledan u dvoru oca svoga, pobježe u Trebinje, gdje othra-- 
njen bijaše s Boleslavom, rođakom svojim, koji bijaše sin 
kralja Prelimira. Oženi se s Lavicom, s kojom porodi 7 
sinova. Ovaj Leget, po nagovoru svojih boljara, pobi sve- 
sinove (osim Silvestra) kralja Prelimira, Bosnu sa svojim 
sinovima preote i banom se nasilu učini, ali dugo u njoj 
ne banova: kuga bo njega i sinove pomori. Orbini pag.. 
219, Du Cange, 85. 

Y).Lukari, Lib. 1, pag. 51 3. 

5) Crkva ova bila je izvan grada, u vrijeme rata ciparskog 


prenešena je radi pogibelji u *grad, kako se iz natpisa vidi;. 
opširnije vidi kod Farlatia, Illy. sac. t. VI, pag. 41. 

5. Vukmir 


Poslije vort bana Legeta na banstvo stupi Vukmir, 
sin Stjepana I. od druge žene, a ne od Margarite. Piše 
Lukari da Boleslav, Prelimira kralja sin a Vukmirov_ ro-: 
đak, bivši od njega uvrijeđen, sa 10.000 vojnika u Bosnu 
uniđu, nju porobi, pak zatim Dubrovnik opsjedne ištući 
Margaritu, banicu bosansku; popalivši žita i livade i 
uzmavši ucjenu od. Dubrovčana, vojsku natrag krenu. 
Du Cange 5. 6. 


6. Krešimir II 


Brat Vukmirov, koga mletački pisaoci Murcimirom 
nazivlju. Ovaj oko godine 994 imadijaše i hrvatske zemlje 
pod sobom, koje bijaše preoteo svome bratu Vukmiru. 
— Mlečanima Suringa. — Nevjerovatno je što Orbini, pag. 
347 i 394, piše, da ovaj ban, ne imadući sina već kćer, koja- 
bijaše udana za kralja ugarskoga, ne kaže kog, zato da 
su se po smrti bana ovog ugarski kralji činili gospodarima. 
Bosne i Hrvatske, ali Bošnjaci i Hrvati za takve ih ne 
priznavši, da su samo naslov zadržali. Vidićemo da kasnije 
ugarski kralji uzeše naslov od Rame. Poslije smrti ovog 
bana ko je Bosnom upravljao, pisaoci ne spominju! Du 
Cange, Cap. 9. 8. 7. | 


1. Stjepan II 


Bodin, kralj, pokorivši odmetnika bana raškog, dođe: 
s vojskom u Bosnu da podloži i ovoga bana, koga protje- 
ravši, namjesti za bana od Bosne svoga prijatelja kneza 
Stjepana, oko godine 1070%). Ovaj ban bio je veliki nepri- 
 jatelj Dubrovčana, koje za lašnje u podlogu imati sagradi 
nad njihovim gradom tvrđavu i zapovjednikom postavi 


*) Lukari, Libro 2, pag. 10. 

Vuka Gradiknu, koju poslije Dubrovčani, podmitivši Vuka 


a vojnike poopijavši licem na Uskrs godine 1116, uzmu i ' 


razvale. Vuka učine svojim vlastelinom, od koje obitelji 
izađu Gradići!). 


8. Tvrtko I 


Od ovoga pisaoci ništa ne spominju izvan da je bio 
podložan kralju prevalitanskom, ol dalmatinskom. 


9. Borić (Boritzes, Boritius) 


Od godine 1141—1168 = 27 


Ban ovaj sasvim otcijepi se od kraljeva dalmatinskih. . 


On je nezavisno Bosnom počeo upravljati godine 1141. 
Ivan Cinam, grčki pisaoc, piše u knjizi 3. da je bio po- 
dložan Geizi II, kralju ugarskom, i da mu je danak pla- 
ćao*). Geiza ovaj imajući boj s Emanuelom, carom grčkim, 
zovnu u pomoć i bana Borića, koji se je junački vladao 
i grčku navalu snažno uzbio godine iste koje je banom 
postao, što je Grke dotle ustrašilo da poslije 13 godina, 
kad je Emanuel opet boj zametnuo sa ugarskim kraljem, 


*) Miletius —— Miletić — dubrovački najstariji pisaoc, i 
Serafim Razzi, u ljetopisima dubrovačkim Libro 1, Cap. 13. 
Opisuju opširno ovaj događaj. 

*) Riječi su njegove: Cum autem ad Savum pervenisset — 
Emanuel — ad illud inde flumen deflexit, Drunam nomine, quod 
e superiori loco fractis ostiis Bosthnam_.a reliqua Serblia dividit; 
Coeterum Bosthna non subest imperio archi — zupani Serbliae. 
Sed gens tunc temporis moribus suis, suogque magistratu agebat.. . 
His cognitus rebus simulque intellecto Boritzen Bosthnae, regionis 
Dalmatiae, Exarchum, qui socius in bello erat Peonarchae (id est 
regi Panoniorum cui erat vectigalis in suam redigere ditionem 
cupiens, fortissimos milites, ad conservandas cum Boritze manus, 
dimisit. Libro 3. Kod Lucia Libro 5, Cap. 3. 

nije prepustio svojim dalje od Drine robiti. Ali se bojna 
sreća promijeni. Godine 1154 udari s vojskom na Dešu, 
velikog župana raškog, i otme od njega Humsku. Milo- 
van, biskup bosanski, otprije spadao je pod vlast arci- 
biskupa spljetskoga. Na molbe dubrovačkog mitropolite, 
podloži ga papa sad dubrovačkome, s kojom promjenom 
ne bivši zadovoljan ni biskup ni ban, na lijepo ne mo- 
gavši se stvar dokončati, Borić, uzmavši pomoć od 
ugarskog kralja, digne vojsku te popali Župu i dojduće 
godine opsjedne Dubrovnik. Dubrovčani, zovnući pomoć od 
Kotorana i Peraštana, a imajući dobrog vođu Mihu Bo- 
balića, Bošnjake i Ugre protjeraju od svog grada"). Po 
nastojanju biskupa trebinjskoga Borić mir sklopi s Du- 
brovčanima pod ugovorom: da Milovan, biskup bosanski, 
bude podložan dubrovačkom arcibiskupu, Borić, pako, da 
isplati štetu učinjenu, bojni trošak, i dar pristojan da im 
dade: Sramotni ovaj ugovor, da učini i ispuni Borić, pri- 
sili ga Emanuel, grčki car, Borić bo bijaše njegov grad 
Biograd opsjednuo u isto vrijeme kad i Dubrovnik; Grci 
bo ga od Biograda protjeraše, i na Bosnu navališe, ban 
ne mogući dvostrukoj vatri odoljeti, pomiri se s Dubrov- 
čanima, a malo kasnije i s Grcima, pod tim ugovorom 
da raskine prijateljstvo s ugarskim kraljem!*). Godine 
1155, kad je mir s Dubrovčanima učinio, dao je povelju 
benediktincima, otoka lakromskog, potvrdivši im crkvu 
sv. Pankracija u otoku Mljetu, u mjestu Babino Polje 
zvanom, sa svim posjedovanjima koja na rečenu crkvu 
spadaju!!). U ovoj povelji napominje svoje rođake, sinove 


*) Orbini, pag. 347. — Farlati tomo 4, pag. 44. 

10) Kod Raića: str. 165. — Gutri i Grai. Suprotivno, pako, 
piše Du Cange, $. 10, da je Borić Biograd posvojio od cara Ema- 
nuela. 

1) Vidi pomenutu povelju latinski pisanu, kod Farlatha, 
t. 6, pag. 79. 

1 ženu. Obrana Milovana biskupa i ova povelja dana sa- 
mostajnicima katoličkim, svjedoče da je ovaj ban bio 
obreda rimskoga. Imao je za ženu Lavicu, kćer Tomaša 
Vukmirovića, toga vremena velikog vojvode; od ove imao 
je više sinova, ali samog Kulina pisaoci nam ime spo- 


minju. Poslije 27 godina svoga vladanja, umre godine 
1168. 


Budući da će više puta biti spomenuto uticanje kra- 
ljeva ugarskih u stvari bosanske, to najprije vidimo kad 
su i kako su oni Bosnu svojoj kruni pridružili, ol pravije 
pridružiti htjeli. O ovome različita su mnijenja i mudro- 
vanja ugarskih pisaoca, vidi Pejačevića Coll. 12, pag. 347. 
Sva ta umstvovanja s ovim izjašnjenjem nastojim popra- 
-viti. Iz prije rečenih vidjeli smo da su bani neki hrvatski 
bili zajedno i gospodarima od Bosne. Hrvatsku sv: Ladi- 
slav, kralj ugarski, skučivši pod svoju oblast, njegovi 
nasljednici držali su da i cijela Dalmacija i Bosna ima 
spadati na Ugarsku, što je Koloman i učinio krunivši se 
u Biogradu primorskom za kralja hrvatskog i dalmatin- 
skog. Suviše, Bela II Slijepi imao je za ženu Elizabetu, 
kćer Uroša, velikog župana Raškog, koja svome čovjeku 
donese prčiju — dotem -— zemlje humske jedan dio; 
koga natapa rijeka Rama. Prvi, dakle, od kraljeva 
ugarskih Bela II Slijepi, u jednoj povelji od godine 1138 
nazivlje sebe kraljem od Ram e'*). Vidi: Tractatio post 


o "*) Ugarski kralji naslov: Rame i Bosne za isto značeće 
držali su, što se doznaje iz povelje kralja Ladislava IV, godine 
1274. Kumanima dane, koje početak, među ostalim, »Rhamae seu 
Bosniae« stoji. Peter de Reva, Corona Hungariae Centuria. 7. 
kod Schwandtnera tomo 2. dokazuje, da je Andrija II. naslov ovaj 
donio iz Palestine, i ne znadući za ovu Ramu u Bosni, da je ovo 
ona Rama od koje se spominje u sv. pismu III, kraljeva 15, 17. 
Jozue 10, 28. Sudaca: 19. 11—15. Malo manja pogreška jest i našeg 
Raića, koji piše na str. 162: »Rama ishodit v' Hercegovinč i pri 
Naronč vpadaet vo adriatičeskoe more«. 

Nilyrici novi p. 153. Kasnije, pako; kad se patareni u 
Bosni pojave, onđa, na molbu i poticanje rimskih papa, 
ugarski kraljevi, progoneći patarene, povrijede bosanskih 
bana nezavisnost, kako ćemo svojim redom vidjeti. 


10. Kulin 


God. 1168—1204 ==(36) 


Sin Borića, rođen godine 1145, po smrti oca svoga 
stupi na njegovo dostojanstvo godine 1168. Sljedeće - .gO0-. 
dine, sjedinivši se sa svojim svojacima, sinovima Deši- 
nim: Miroslavom, Konstantinom i Stjepanom: Nemanjom, 
ustane protiva Radoslavu, posljednjem kralju dalmatin- 
skom, sinu kralja Draginje, i ovoga iz Zete protjera. 
Radoslav i brat mu Ivaniš prebjegnu u Dubrovnik; i bu- 
dući da ih Dubrovčani na zahtijevanje Kulinovo i Dešino 
ne htjedoše predati, to ovi vojsku dignu na Dubrovčane, 
al bijahu od ovih pobijeđeni!*). 

Ovaj ban ispočetka svoga vladanja bio je pravi ka- 
tolik, kako se vidi iz poslanice papina Legata Teobalda'*) 
na njega pisane godine 1180. A poslije nek se oženi sa 
sestrom Stjepana Nemanje, koja bijaše bogomilka, i on 
postade sljedbenik iste vjere. Još godine 1174 bio je 
otajni njihov sljedbenik i u isto sljedbeništvo privukao je 
svoju sestru Anu, njezina čovjeka Miroslava, brata mu. 
Konstantina i svoga šuru Stjepana Nemanju, raškog 
župana. Dapače, protjerane iz Splita i Trogira bogumile 
u svoju ih državu primi. Razumjevši ovo, Emerik, kralj: 
ugarski, prisili ga ići u Rim k papi, da ondje obeća ostaviti 
bogomilstvo. On, istina, ode u Rim i pod zakletvu obeća 
= #5) Orbini, Pejačević itd.. 

') Kod Farlatia t. 4, pag. 44, s natpisom: =Culin. Magno 
Bano Bosnae«. 

da unapredak niti.će on slijediti nauk bogomila niti iste 
trpiti u svojoj zemlji, ali kako vidimo iz poslanice Vu- 
kana, kralja srpskog, na papu Inocencija_IlI, godine 
1199 pisane, Kulin opet se je povratio na krivovjerstvo!?). 

Godine 1197, Andrija, Emerika kralja brat, otme mu 
zemlju Humsku, ali po svoj prilici on je ovu zemlju natrag 
oduzeo i banovinu svoju tako raširio da je u duljinu 10 
dana hoda imala. Ban ovaj bio je prvi koji je počeo državu 
svoju uređivati: mnoge inostrane zovnu.u svoju zemlju, 
koji iz praznih mjesta, sela i gradove zavedu, gvozdene 
majdane otvori; dvojici Dubrovčana ustupi u gori Jago- 
dini — mjesto među Sarajevom i Varešom, danas Nišići 
zvano -—— gdje oni otvore rudokoplje gvožđa i srebra, 
jednu tvrđavu sagrade, koja za dugo vremena mali Du- 
brovnik zvala se je. Iz ovih majdana Dubrovčani su 
duže vremena znatne dohotke primali. Godine 1189 s 
dubrovačkim knezom Gervaziom i vlastelom učini ugovor 
trgovački, davši im pismo da po njegovoj zemlji mogu 
slobodno trgovati'“). Raspre vjerozakonske mnogo su ga 
smetale. Inocencija papa, razumjevši ne samo od Vukana 
već i od spljetskog arcibiskupa, da je Kulin, a i s njim 
bosanski biskup Danijel, pravi patarenski nasljednik, 
Danijela prokune, a i s njim sve sljedbenike koji, ako se 
ne pokore, da im se sva dobra oduzmu; piše na Emerika 
kralja, godine 1200, da usiluje Kulina i sve krivovjernike 
protjerati iz Bosne, a Bernardu, arcibiskupu spljetskom, 
daje oblast .lišiti Danijela biskupske oblasti ako se ne 
pokori. Videći se Kulin stiješnjen sa svih strana, ostavi 
bogomilstvo posve, i budući da je biskup Danijel bio 
umro, to on postavi biskupom Radogosta, kog čini posve- 
= Vidi Vukanovu poslanicu, kod Pejačevića, i Farl. t. +4, 
pag. 45. 


"%) Vidi »Serbski spomenici«, str. 2, pod brojem 1, latinski 
i bosanski pisanu. 

titi po Bernardu, arcibiskupu dubrovačkom, sagradi svo- 
jim troškom dvije crkve, koje isti Bernardo posveti, a ban 
ga lijepo nadarivši vrati u Dubrovnik!", Godine, pako, 
1222, Bernarda spomenutoga i arhiđakona dubrovačkoga, 
sa još nekoliko svojih Bošnjaka, kao i poslanike papi 
Inocenciu III, poslao je s darovima, da izjave njegovu 
poslušnost i podložnost prama rimskoj stolici, moleći da 
mu papa svoga poslanika pošalje koji će mu biti od velike 
pomoći u obraćanju krivovjernika. Papa ovo poslaništvo 
dragovoljno primi i pošalje mu svoga poslanika Ivana 
Casaemaria, svoje kapele natstojnika. Ovaj poslanik me- 
đu mnogima obrati i nekakve kaluđere sv. Vasilije. Pred- 
njaci, dakle, od patarena i ovi samostojnici svoje obra- 
ćenje. pismeno dadu poslaniku papinu?*). Poslanik zatim 
ode u Ugarsku k Emeriku, povevši sa sobom rečene pred- 
njake — njih dvojicu; kod kralja bio je tada i sin Kulinov, 
koji pred poslanikom, kraljem i arcibiskupom Koločkim, 
obeća na ime svoje i očevo, da više niti će oni slijediti 
nauk patarenski, niti će u svojoj zemlji dopustiti da drugi 
Slijede, i ako bi ovo obećanje prestupio, da plati 1.000 
maraka srebra. Dva, pako, ona prednjaka, na ime svoje 
braće obećaše sva ona opslužiti koja im od papina posla- 
nika budu naložena i obećanje ovo zakletvom potvrdiše. 
Sve ovo vidi se iz knjige kralja Emerika na papu Inocen- 
cija III, pisane godine 1204. Kod Farlatia pag. 46, t, IV. 

o Vrativši mu se sin s ovakvim ugovorom iz Ugarske, 
Kulin do malo vremena preminu godine 1204. On je imao 
za ženu sestru Stjepana Nemanje, koja udovicom za njega 
je pošla; kako joj je ime bilo, dogodopisci ne spominju, 
tako isto ni djeci koju je s njom izrodio imena ne znamo. 
Za 36 godina njegovog upravljanja, tako je bila plodnosti 
obilnost u žitu i u svačemu, da poslije mnogo godina, kad 


") M. Orbini, pag. 350. 
'") Čitaj kod Farlatia, t. 4. pag. 46. 

.bi koja godina plodna bila, običavali su Bošnjaci reći: »Vra- 

ćamo se na vremena Kulinova«'?). Ovoga bana potomci 
oisad se u velikom broju i bogatstvu nahode u Bosni pod 
imenom bezi Kulenovići, a ima i grad na desnoj obali 
Une, Kulen Vakuli. 


* 


Da ukratko štogod vidimo i od sljedbe patarena, koji 
se često u ovome dogodopisu spominju. Početnik ovih 
krivovjernika, bio je neki Vasilije Armenin, liječnik u 
gradu Tebrici, u Armenskoj. Osvađen radi svoga zlog 
i vjeri Isusovoj protivnog nauka, po zapovjedi cara Alek- 
sija Komnena s dvanaest svojih drugova bude sažgan: 
Njegovi nasljednici, da se lakše obrate, po savjetu bi- 
skupa antiokenskog Todora budu premješteni iz Armenije 
u Tračku oko Filibe, god. 969. Ali se s njima protivno do- 
godi: mjesto što bi od drugih bili izgledom.i trudom obra- 
ćeni, oni druge k sebi privukoše i brzo se u Bugarsku uvu- 
koše, gdjenovo ime stekoše: bogomilaipavlićana. 
Sljedba ova iz Bugarske u Francusku pređe, donešena po 
krstonoscima, koji su se s istoka vraćali preko Bugarske. 
Peter Bruysius prvi je počeo učiti, poslije njega Henrik, 
a najviše Peter Valdus, od koga Valdenjani — Valdenses 
budu prozvani, kasnije, pako, Albigenses, od grada u 
Francuskoj toga imena, gdje ih je najviše bilo. Iz Fran- 
cuske pređu u Italiju, gdje patareni budu prozvani, od 
latinske riječi patior, a naški trpiti, patiti, budući da su 
bili pripravni na svaku nezgodu prije pretrpiti nego se 
svoga nauka odreći. Druga, pako, dovode od milanskog 
predgrađa toga imena, gdje su se sastajali. Iz Ita- 
lije dođu u Dalmaciju, a iz ove u Bosnu, gdje 
pod obranom bana Kulina mnogo se rašire i u druge 


') M. Orbini. pag. 350. 

zemlje ilirske pređu. Pod Kulinovim natstupnicama još 
većma se rasprostrane i sebi papu izaberu, koji je u Fran- 
cuskoj svoga namjesnika imao. Tomaš kralj iz Bosne ih 
protjera; nastane se u Hercegovini, a kad Turci dođu svi 
se isturče, kako ćemo u svom redu vidjeti. 


Nauk njihov u sljedećim člancima zadržavao se je: 
1) Vjerovaše dva početka, jedan od koga svako dobro, a 
drugi od koga svako zlo ishodijaše. 2) Svetog pisma knjige | 
starog zavjeta odbacivahu, izvan pjesama i proroka; uzrok 
taj donoseći, da je od zlog početka — vraga — sastav- 
ljeno. 3) Sin i duh sveti da nisu prije godine 5.500 po 
stvorenju svijeta bili rođeni. Od sina da su Juda i ostali 
apostoli bili rođeni, 4) Boga oca vjerovahu tjelesna, njegov 
prvorođeni sin zove se Sathaniel, ovaj ustavši protiv oca 
s nebesa bude zbačen, koji stvori zemlju, živine i istoga 
čovjeka. 5) Drugorođeni sin bio je Riječ, nerazličit 
od Mihovila Arkanđela, koji je s neba sišao i utvorno 
uzmavši na se put čovječansku, utvorno“ trpio, umro, i 
uskrsnuo. 6) Malu djecu nisu krstili. Zatim, odbacivahu 
neka svetotajstva — sakramente — vlast crkvenu, i pravo. 
tijelo Isusovo u presvetoj ostiji zanijekavahu; posvetilište 
mise i ženidbu ismijavahu; štovanje prilika za idolopo- 
klonstvo držaše. Učahu: da se vjera utvoriti može kad se 
u pogibelji nalazi koji ju ispovijeda; štovaše vragove, da 
im ne nahude. Za nikakve molitve nisu htjeli znati osim 
očenaša, koga obdan pet a obnoć sedam puta prigo- 
varahu. Katolika krštenje, govorahu, da je Ivanovo, a 
njihovo da je Isukrstovo, a ovo je po duhu svetom. — 
One koji su na njihovu sljedbu prelazili, ovako bi krstili: 
glavi ovoga prinosili:bi evanđelje sv. Ivana, zazovnuvši du- 
ha sv. s pjevanjem očenaša svršavali bi obred od svog kr- 
štenja. Vidi kod Pejačevića Colloquium 5, pag. 160, Farlati, 
t. 4, pag. 45. Protestantski dogodopisci opisuju ih kao 
ljude dobre, učene i pravdu ljubeće, kao građane krepo- 


16% 

sne, i najviše iz toga uzroka, hvale ih što su se crkvenoj 
vlasti protivili. Ali protestantima ne čudimo se. Svaki 
pačak za svoj svračak! — veli poslovica. Kad su oni takvi 
bili domorodci te su se opirali papinskom uticaju braneći 
narodnu nezavisnost, jer su se svi isticali k Turcima, 
Turke protiv braći svojoj zvali, i kad su imali pomoći 
braću svoju protiv Turcima, to ne učiniše. Herceg Stjepan, 
njihov odvjetnik, ne htjede pomoći svoga kralja! Radak, 
pako, predade na izdaji Bobovac Turcima. Naposljetku, 
pako, svi se isturčiše. Da dobrih mi i kreposnih građana! 


ll. Kulinović (Culini filius) 


Po smrti oca svoga Kulina nastupi na banstvo, kako 
se vidi iz poslanice Emerika, kralja ugarskog, na papu. 
Kako mu je ime bilo, dogodopisci ne spominju, niti se 
znade do koje je godine vladao. Promislivši ona koja su 
prije učinjena za života oca njegova i one pogodbe s glo- 
bom sjedinjene, ne možemo sumnjati da nije pravi katolik 
bio?*“). Ništa ne manje patareni, još većma uzbune se i 
osile, na Kreševo, biskupski grad, nasrnu, dom obore i 
kanonike rastjeraju, koji prebjegnu u grad Vrhbosnu, a 
biskupa na 35 godina ne bude u Bosni. Andrija, kralj 
ugarski, preporuči ih kraljevskom zapovjedi splitskome 
“mitropolitu godine 1207. Honorije III, papa, god. 1219 
pošalje svoga poslanika Akoncija u Bosnu, koji ovdje god. 
1222 umre. Dok je ovdje Akoncije još živio, patareni uči- 
niše sebi papu koji u Francuskoj imađaše svoga namje- 
snika, kako svjedoči Konrad, biskup i papinski poslanik u 
Francuskoj, u poslanici.na arcibiskupa rotomagskog?*!). 

29) Pejačević, Coll. 11, pag. 381. 


2) Kod Mateja Parižanina, u engleskom dogodopisu na 
god. 1225. 

12. Nikola (Nicola) 


Je li ovaj sin Kulinov ol unuk, dogodopisci šute. Du 
Cange i Farlati, poslije Kulina, meću u red prvog Se- 
beslava, ali pogrešno. Uspomenu Nikole nalazimo kod 
crkvenog dogodopisca Abrahama Bzovia, koji i u godini 
1233 piše da je Nikola odrekao se bogomilstva i da je od 
dominikana na katoličku vjeru obraćen, obećavši da će 
ostati u vjeri istoj i davši im u zalog sina svog, bojeći se 
od kralja ugarskog da mu gospodstvo ne oduzme. Budući 
Nikola mnogim dokazima osvjedočio svoje pravovjerstvo, 
pisao je papa Grgur IX. kralju ugarskome da njemu i 
sinu mu dade Bosnu u posjedovanje.  Dominikancima, 
pako, da sina Nikolu ocu povrate, budući da o njegovom 
pravovjerju nikakve sumnje nema“). Farlati, t. 4, pag. 
48, ovog bana samo za zemaljskog gospodara, Dynastu 
oliti spahiju drži, ali se vidi suprotivno iz riječi Bzovia. 


13. Sebislav (Zibisclaus) 


Sin Nikolin stupi po smrti oca svog na banstvo od 
Bosne. Papa Grgur IX, godine 1236, vladanja svog godine 
10, piše ovome banu i hvali ga da je među nebrojenim 
bogomilcima uzdržao se u pravoj vjeri, kano ljiljan među 
trnjem, zato ga grli i njega sa zemljom Bosnom uzimlje 
pod obranu sv. Petra?). Među prve zasluge ovoga bana 


*") Vidi kod Pejačevića Coll. 12. pag. 381. 

*5) Riječi su papine: »Tequi sicut laetantes accepimus inter 
Principes dieeesis Bosnensis, infectos macula haeretice pravita- 
tis, existis quasi lilium inter spinas prosequendo solicite bene 
coepta, per quem valeat augmentum Christiani nominis authore 
Domino provenire, sincerae charitatis brachiis amplexantes, per- 
sonam tuam, et terram tuam cum bonis omnibus, quae in prae- 
sentia  ratWnabiliter  possides sub Beati Petri  protectionem 
recepimus etc. etc. 1236. sexto idus aug.« 

tć se broje što je, kao pravi katolik, godine 1238 biskup- 
sku stolicu podignuo u gradu Vrhbosni, koju su patareni 
prije 35 godina u Kreševu bili oborili, i katolici do tog 
vremena bijahu bez biskupa**). Premda Sebislav svu 
pažnju bijaše uložio da istrijebi bogomilstvo, ništa ne 
manje sam nije mogao napredovati, zato papa Grgur IX 
zapovjedi kralju ugarskome Beli IV da banu pomogne 
istjerati patarene. Bela s vojskom pošalje svoga brata 
Kolomana, bivšeg kralja od Lodomerije — Galicije — a 
sada bana slavonskog, koji u Bosnu s vojskom nadošavši 
patarene pokori i silu njihovu slomi. Pod ovim banom 


Tatari, prešavši iz Hrvatske, udare na Bosnu, nju oplije-' 


nivši vrate se kao razbijeni na grobničkome polju  — 
preko Srbije?*). Godine 1242. umre Sebislav. 


14. Ninoslav 


Sebislava bana sin, umrvši mu otac, zauzme njegovu 
vlast. Ovoga Ninoslava nahode se dvije povelje. Prva od 
god. 1236, darovana Žan Dandulu i svoj općini dubrovač- 
koj, potvrđuje trgovački ugovor od Kulina učinjeni. Sebe 
imenuje: »Matej, a odmielom Ninoslav ban bosanski ve- 
liki«. Druga je, pako, od godine 1239, darovana Jakovu 
Delfinu dubrovačkom knezu i svoj vlasteli dubrovačkoj, 
vidi Serbske spomenike, str., 7 str. 14. Imajući Spljećani 
rat s Trogiranima, ban se združi s Spljećanima i ove po- 
mogne. Zašto se na njega rasrdi Bela kralj, i kad se je 


godine 1244 mir ugovarao među Spljećanima i Trogiranima 


posredovanjem kralja, poimence bude ban Ninoslav iz- 
vađen?*). I pod ovim banom patareni se nanovo oporave 
i posile. Zato papa Inocencije IV zapovjedi Benediktu, 


*“) Farlati t. 4. pag. 49. 
*5) Toma arhiđakon u historii salon. S. 40. 
26) Toma arhiđakon u historii sal. Cap. 47, kod Lucia. 


Putopisi i istorisko-etnografski radovi 247 


katoličkom arcibiskupu, da digne na njih krstonosnu voj- 
sku, što on i učini godine 1246, dođe s vojskom, na njih 
udari i razbije ih; mnogi poginu, više ih se obrati, a neki. 
razbjegnu se“*"). Pišu dogodopisci“*) da Bela kralj, htijući 
se osvetiti Ninoslavu što je Splićane pomogao protiv nje- 
govim podložnicima Trogiranima, poslao je na njega ne- 
kakvog barona njemačkog Ivana Kotromana s vojskom. 
Ovaj da je Bosnu osvojio i da je od kralja banom postav- 
ljen, od koje porodice da su izašli ostali banovi bosanski. 
A događaji nam protivno kažu, iz kojih vidimo da kra-. 
ljevi ugarski banovinu bosansku nisu davali nikvem bo- 
ljaru, već je sebi i svojoj porodici uzdržavali, tako u 


*") Farlati, t. 4, pag. 53—54. 

=") Farlati, tom. 4, pag. 54. Pejačević, Coll. 12. pag. 350,.i 
mnogi drugi, ali s čim bi ovo posvjedočili; drugog ne imadu sta- 
rijeg dogodopisca od M. Orbinia; evo šta on piše: »Cotromano 
Tedesco uomo famoso nel armi. Il quale venendo in Bosna et 
trovatola senza signore lo occupć facilmente.« Ali odklen je 
Orbini ovo crpio? I budući da nigdje ovoga barona Ivana Kotro- 
mana, i njegovog Bosnom zavojevanja, uspomene, niti kod ugar- 
skih niti kod dalmatinskih pisaca imade, dakle zajedno s Du 
.Cangeom Cap. 9. S. 13—14., sumnjim o povjesti ovoj Orbinija, 
scijeneći, da su Orbinija, ol onog iz kog je on crpio imena: 
Colomanus, Calomanus pomela, s Cotromanus. — Istina, da Don 
Lorenzo Miniati, u knjigama Le Glorie cadute etc. etc. Venecija, 
1663 navodi jednu povelju od godine 1268. (1278) Stjepana Kotro- 
manovića, darovanu županu Radivoju. Ohmučeviću; ali se ja 
pribojavam, da ova povelja nije slična onoj koja se nahodi u knji- 
žicama: De regno Bosniae ejusque interitu itc. etc. Venetiis 1781 
auctore Prudentio Narentino, koja je darovana Vukosavu Vladi- 
miroviću od Ivana Kotromana, pod kojim se čita: Datum Oviae. 
in Bosnia in consilio generali die 1 Aprilis 1010, tj. pisano u 
Jajcu godine: hiljadu i desete. Sličnim, dakle, poveljama 
malo čovjek pametan može vjerovati. Spomenuti  Prudencius 
mnogo u rečenom djelu mudruje: tako pag. 4. piše: da je Henrik 
II, zapada car, poslao Ivana Kotromana godine 1010. da Bosnu 
otcijepi od istočnog carstva i pridruži je k zapadnome; ali s 
ovakvim mudrovanjem nije vrijedno vrijeme gubiti. 

pomirenju kralja ugarskog s Otokarom, kraljom českim, 
godine 1271, imenuje se Bela, Stjepana kralja brat, »Dux 
Machowiae et Bosnae«. Ovaj Bela poroda ne imajući, 
dostojanstvo pređe na brata Stjepana, a po smrti njegovoj 
na Ladislava. Ladislav kralj predade Bosnu materi svojoj 
Elizabeti; ova, po zapovijedi pape Nikole III, izdade na- 
redbu god. 1280 protiv patarenima bosanskim, na kojoj 
naredbi stoji potpisana: »Elisabetha major Regina Hun- 
gariae, Ducissa de Machov et de Bosna« — godine 1282. 
Pavao Šubić Brebirski kupi od Ladislava kralja gospod- 
stvo nad Bosnom?) Dragutin, kralj srpski, otme je i 
Ladislavu i Pavlu. Dragutin pošalje svoga poslanika papi, 
Marina arhiđakona barskog, po kome među ostalim papu 
Nikolu IV moljaše da bi našao lijeka protiv krivovjerstvu 
patarena bosanskih. Papa otpisao je godine 1291 i dva 
postavio inquisitora, »heretice pravitatis« tj. istraživaoca 
krivovjerničke zloće?*), 


15. Pavo Šubić 


Od stare obitelji župana brebirskih,  Stjepke, bana 
dalmatinsko-hrvatskog, sin; ovaj je još godine 1283, od 
Ladislava Kuna, kralja ugarskog, kako prije spomenuti, 
kupio bosansko carstvo, ali od Dragutina, kralja srpskog, 
bude izmetnut. Kasnije, pako, godine 1302, otme je od 
njegovog nasljednika kralja Milutina, s krunom je ugar- 
skom sjedini, a od Karla, ugarskog kralja, gospodstvo nad 
bariom primi. Ovaj, u povelji Rabnjanima, darovanoj go- 
dine 1303, potpisuje se: »Banus Croatorum, et Dominus 
Bosnae«, Ostala njegova djela koja je učinio u Dalmaciji 
čitaj kod Lucia, L. 4, Cap. 3. — Umro je godine 1311. 


*%) Vidi Lucia, L. 5, Cap. 3. 
%) Vadingus, t. II, kod Farl. t. 4, pag. 53. 

16. Mladin Šubić 


Sin Pavlov, još za života oca zvao se je drugim 
banom bosanskim, tako u povelji Splićanima, darovanoj 
godine. 1302, potpisuje se: »Mladinus Croatorum Banus, 
Comes Jadrae, princeps Dalmaciae, et secundus Bosniensis 
Banus.« Godine 1319 opomenu ga papa Ivan XXII da 
bogomile iz svoje zemlje protjera, ali Mladin bijaše gori 
od ikakvog bogomila; zloće njegove opisuje Michas Ma- 
dius, pisaoc.onog vremena, Cap. 18, koje Hrvati i Bošnjaci 
podnositi više ne mogavši, dignu oružje protiv njemu i 
dignu ga s dostojanstva godine 1322. On prebjegne Karlu 
II, ugarskom kralju, od koga bude prijazno dočekan, ali 
kralj, razumjevši njegovu zloću, baci ga u tamnicu, gdje 
i ohladi*!), a Bošnjaci sebi drugog bana odaberu. 


17. Stjepan IIL Lini 


Ovaj bijaše između prednjaka bosanskih koji se 
odmetnuše od Mladina bana godine 1322, protjeravši Mla- 
dina, banom postade, od pisaoca »Lini« prozvan?*). Od 
Branivojević sinova preote Hunsku. Ovome Trogirani 
godine 1326 knjigu pisavši, ovakvi mu .naslov dadoše: 
»Magni et potenti Domino, Domino; libero Principi et Do- 
mino Bosnae, Ussorae, Salae et plurium aliorum Locorum, 
atque Chelmi Comiti%) tj. velikomu i mogućemu gospo- 
dinu, -gospodinu, slobodnome knezu i gospodaru od Bosne, 
Usore, Soli i mnogih drugih mjesta, i od Humske županu.« 

9) Lucius, L. 4, Cap..13. — Du Cange 9. S. 15. piše: iz 
kojih očito vidi se da je nevjerojatno što Orbini piše od Stjepana 
iz plemena Kotromana, bosanskog bana godine 1310 umrvšeg. 

")\ Du Cange, Cap. 9, S. 16. Farlati i mnogi drugi pisaoci 
ovog Stjepana Linog miješaju sa ovim sljedećim, sam spomenuti 
Du Cange i Lucius rastavljaju, ali i oni miješaju činjenja jed- 
nog s drugima. 

*") Lucius L. 5. Cap. 3. u Monumen. trogirskim. 

Među ostalom djecom imao je: Stjepana, u banstvu na- 
sljednika, Miroslava, prezimenom Konstantina i Vladi- 
slava; kćeri: Danicu i Katarinu, udanu za Petra, župana 
humskog; za ženu imao je Elizabetu, od porodice kralja 
poljačkih. U vrijeme Pavla i sina. mu Mladina, bogomili, 
tj. patareni, koji su prije bili stiješnjeni od ugarskih kra- 
ljeva“i koločkih arcibiskupa Ugrina i Benedikta, posile se 
i iz susjednih država mnogi se ovamo dosele. Zato papa 
Ivan XXII piše Stjepanu banu, njegovoj ženi Elizabeti 
i kralju ugarskom Karlu godine 1325%*). Bana ponukuje 
da nastoji oko obraćenja patarena, da. prijazno primi 
istraživaoce — inkvizitore — osobito franciskana Fabi- 
jana. Što je Stjepan učinio, primivši godine 1330 uljudno 
rečenog Fabijana i pomoć mu svoju pridruživši. Koje je 
godine umro, ne zna se. 


18. Stjepan IV, Stipić (Stipocius) 


Sin najstariji Stjepana III, oca nastupi. Budući da je 
u ljubavi i skladu živio s braćom svojom slušajući mater, 
to boljari bosanski počmu nenaviditi i nastojati kako bi 
ih zavadili, oli s dostojanstva uklonili; zato bi usilovan 
bježati s braćom, sestrama i materom. Stjepan s materom 
Elizabetom pobježe u Dubrovnik, braća Miroslav i Vla- 
dislav u Hrvatsku, a sestra Danica u Rim, gdje brzo gro- 
znica na nju napane i umori ju; u Rimu bude pokopana u 
crkvi kod Minerve, s nadgrobnim natpisom »Hit jacet 
Diana Illyrica«, tj. »Ovdje leži Danica Ilirska«. 

Stjepan i braća mu, po nastojanju Dubrovčana, po- 
miri se s Bošnjacima, te vrativši se natrag u otadžbinu i 
Bosnom počme vladati. Sagradi sebi dvor niže Bobovca, 
#4) Sadržaj knjiga vidi kod Farlatia, t. 4, pag. 57. naslov 
banu: »Dilecto filio_ nobili viro, Principi Bosnensi.« —Banici: 
»Dilectae in Christo filiae nobili mulieri, Principissae Bosnensi.« 

na sastanku rijeka Dobre i Trstivnice, gdjeno je danas 
Sutjeska. Godine 1333 prodade Dubrovčanima poluotok 
Rat za 500 perpera, tj. 180 dukata da mu plaćaju na 
zodinu. Iz knjige Benedikta pape XII, na župane hrvat- 
ske: Nelipića, župana kninskog, Budislava Bernarda i 
Pavla, krbavske, Dujma i Bartula, senjske, Mladina mla- 
đeg i Jurja, župane kliške, pisane godine 1337, vidi 
se da je bio zanemario franciskana Fabiana i ustegnuo 
mu svoju pomoć, te nije mogao napredovati u istreblje- 
nju bogumila, i zato papa ovim županima rečenog Fa- 
dijana preporučuje“*). Godine, pako, 1340 bivši u Ugarskoj 
iranciskanski general Gerardo, po nagovoru kralja Karla 
dođe u Bosnu, njemu ban na susret izađe, čuvši njegovo 
ponukovanje obrati se na vjeru katoličku?%); dozovne 
mnoge Iranciskane, kojima samostane pogradi i dobrima 
nadari. Orbini piše da je ovaj ban na katoličku vjeru 
bio obraćen od kanonika dubrovačkog Bobalića, koji je 
banov veliki tajnik bio. 

Stjepan imadijaše veliko "ra s ugarskim kra- 
ljem Karlom i njegovim sinom Ljudevitom, kome triput s 
vojskom došao je u pomoć; prvi put godine 1345, kad je 
Zadar opsjednuo; drugi put kad je na Hrvate, a treći put 
kad je u Erdelju na Tatare Ljudevit išao. Ban ovaj imao: 
je boj sa srpskim carom Dušanom godine 1350. Baveći se: 
Dušan s vojskom u Romaniji, Bošnjaci oplijene i porobe 
susjedne zemlje; zato on, vrativši se s boja grčkog, naumi 
Bošnjacima vratiti žao za sramotu, te spomenute godine, 
sa 50.000 vojnika, nasrne na Bosnu i mnoga sela popali. 
Dušan iskao je, za naknadu učinjene sebi štete, Humsku: 
i banovu kćer prvorođenu Elizabetu za svog sina Uroša. 
Ban ni na jedno nije htio pristati, već se s vojskom ukloni 
u mjesta brdovita, šumom puteve zasiječe, da mu sa svom 


*) Vidi kod Farlatia t. 4. pag. 59. 
*) Raynaldus i Vađingus kod istog na istom mjestu. 

silom nikako nahuditi ne mogaše. Elizabeta bila je u gradu 
Bobovcu; ovoga Stjepan. opsjedne, ali zaludu; najposlije 
Dubrovčani i Mlečani sklone bana i cara te se pomire. 
Dušan bude zadovoljan s nekoliko susjednih mjesta, što 
je zadržao i svojim velikašima Lazaru Grebljanoviću i 
Uglješi Mrnjavčeviću podijelio, i s naslovom »kralj 
Bosne«. Godine 1356.umrvši Dušan i ovo srpsko go- 
spodstvo u Bosni prestane. 

Ban Stjepan ne imadijaše djece muške; već samo dvije 
kćeri, Elizabetu, prije spomenutu udatu za Ljudevita 


NADE GEZE EDE s PAL LE MEJEP SERE KELA.  GČERKE 
kraljevskom bijaše. Svojoj kćeri na pir u Ugarsku pošavši 
umre godine 1357 i bi ukopan u Mileševu, .u crkvi sv. 
Nikole samostana franciskanskog, koga bijaše isti Stjepan 
na rijeci Bosni sagradio??), 


19. Ivrtko IL 
1357—1376==19 
Rođen 1335, umro 1391, živio 56 godina 


Sinovac Stjepanov a sin Vladislavljev?*), po smrti 
strica nastupi na banstvo godine 1357, od 22 godine dobi 
svoje. Tvrtko upravljaše sve po savjetu matere svoje Je- 
line, koja bijaše žena pametna i razborita. Nekoji bosanski 
boljari ne mogoše gledati da im žena i ludo momče zapo- 
vijeda. Ovim bijaše glava Pavo Kulišić, ban od Usore, 
vojsku digne i banom se od sve Bosne učini. Tvrtko, brzo 
skupivši vojsku, Kulišića nadbije, živa ga uhvati i u 
tamnicu baci, gdje je smionstvo svoje smrću platio. Lju- 
devit, kralj ugarski, naizlik hotijući se radovati što je 
#9) Orbini, Du Cange, Farlati, Pejačević i drugi. 


**) Vidi povelju njegovu od godine 1387 u Serbskim spome- 
nicama, str. 97. broj 77. 

neprijatelja predobio, pozove ga k sebi u Ugarsku. Ban, 
nikakvome se zlu ne nadajući, ode; od kralja bude pri- 
jazno dočekan i ugošćen; Ljudevit se radovaše, istina, ali 
ne što je ban predobio nezadovoljnike, već što je nje- 
ga u svoje mice uhvatio, jer kad ban pođe kući, kralj 
ga zastavi i ne htjedne ga prije pustiti dok mu Humsku ne 
pokloni; govoraše bo Ljudevit, da po pravu spada na njega 
kao prćija —— dos — njegove žene Elizabete, banove stri- 
čevke. Namjesto Humske, kralj mu dade Neretvu, Imotski 
i Novi. 

Malo kasnije ban opet ode u Ugarsku, i mjesto sebe 
postavi za upravitelja svoju mater Jelinu. .Boljari ne 
mogući podnijeti da im žena upravlja Bosnom, dignu 
oružje. Bune ove početnici bijahu: Dabiša, sin naravni 
Miroslava, strica banova, gospodar neretvanski; njegovi 
sinovi: Vladislav, Purčija i Vuk, koji oko Drine, Bosne i 
Usore posjedovanja imadijahu, zatim Senko Mladinov sin, 
gospodar zemlje među Konjicom, Nevesinjem i morem. 
Ovi protjeraju banovu mater, te banom učine Stjepana 
Vukića, brata Tvrtkova. Čuvši ovo on, uteče se k 
prijateljima, koji mu dadu pomoć s kojom on na ne- 
prijatelje nasrne i njih razbije, neke pohvata, a neki se 
razbjegnu. Vladislavu oči izvadi. Vuka u tamnicu baci, 
a Purčija u Ugarsku uteče. Dabiši dobra oduzme, a brat 
mu u Ugarsku k Ljudevitu kralju uteče**), moleći ga da 


") Odavle pisao je on papi da mu dopusti u Rim doči, tuži 
se na brata svoga Tvrtka kako ga progoni zarad vjere katoli- 
čanske lišivši ga Svih baština. Papa Urban V odgovara godine 
1369, tješi ga da dragovoljno podnese nepravde sebi od brata 
učinjene, dopušta mu da može doći u Rim i preporučuje ga 
ebrani Ljudevita, kralja ugarskog. Vidi papinu knjigu kod Far- 
latia, t. 4, pag. 62. Na papinu molbu, Ljudevit ga je pre- 
poručivao bratu i molio za njega, ali mu se Tvrtko ne smilova 
edmah, već mnogo kasnije, kad je kraljem postao, i to na molbu 
sroje matere. 

mu bude u pomoći; što on teško dočeka tu prigodu te 
vojsku, godine 1359, pošalje na bana pod načelništvom 
Nikole Konta, palatina, i Nikole primasa ostrogonskog. 
Boj se zametne pod Srebrenikom, gdje Ugri budu junački 
potučeni i razbijeni, Turocius, Cap. 18, pag. 190. Još se 
je držao Senko, i na njega ban nasrne i zemlju mu otme. 
On prebjegne u Dubrovnik, zato Tvrtko oružje digne i 
protiv Dubrovčanima. Senko, videći ovo a bojeći se da 
porad njega Dubrovčani na belaj. ne udare, prebjegne k. 
Altomanu, užičkome županu. Tvrtko došavši u Dubrov- 
nik, dubrovačka gospoda vlastelini prime ga ne kao ne- 
prijatelja već kao prijatelja, gdje ga sa svom svečanošću 
ugoste godine 1367, a on im svojim pismom potvrdi 
ugovore i prijateljstvo koje su imali s njegovim stricem 
Stjepanom banom“). Na molbu Dubrovčana skloni se 
Tvrtko te se pomiri sa Senkom godine 1368, i pokloni mu 
nekoliko zemlje oko Nevesinja. Znadući Tvrtko koliko 
mu zla učini Altoman, župan užički, primivši pod svoju 
obranu njegovog neprijatelja Senka Mladinovića, gledaše 
zgodu kako bi mu se osvetio. Ta mu zgoda dođe godine 
1368, kad ga pozva na pomoć protiv Altomana knez 
srpski Lazar, koga predobivši, posjedovanja njegova sebi 
uze. Kasnije, pako, godine 1374, Trebinje, Dračevicu i 
Konavlje od Baoše, zetskog župana, otme. Kad kralj srpski 
Vukašin pogine, to Tvrtko prenese gospodstvo svoje i u 
rašku zemlju, te banovinu svoju raširi k istoku i 
podnevu*!). 


*%) Vidi Serbski spomenici, str. 72, pisana u Dubrovniku 
povelja 1. junija 1367. — Imadu još dvije povelje ovoga bana 
na Dubrovčane: prva je str. 73, br. 59: »pisano u našem. gradu 
Bobovcu sedmi dan mjeseca febr.«, neizvjesno koje godine; druga 
je: str. 80, br.-65, kojom oslobođuje Dubrovčane od plačanja 
carine, pisana pod Bobovcem 1375, 9 februara, 


*) Orbini, Du Cange, Pejačević i drugi, 


Putopisi i istorisko-etnografski radovi 255 


III. KRALJI BOSANSKI 
(God. 1376—1463=87) 
1. Stjepan Tvrtko 
(God. 1376— 1391 =15) 


Slavodobitan unutra i na dvoru, Tvrtko, predobivši 
svoje neprijatelje, raširivši svoju vlast izvan međa Bosne 
* videći da mu ništa više ne manjka, izvan naslova i časti 
treljevske, naumi i ovo uzeti, s privoljenjem kralja ugar- 
skoga Ljudevita. Godine 1376 čini se kruniti vijencem. 
kraljevskim u samostanu Mileševu') od Ave, mitropolita 
grčkog, uzmavši sebi ime Stjepan Mirče*), prozvavši se 
kraljem srpskim, bosanskim i primorskim*). Smrt kralja 
Ljudevita, godine 1382, još ga mogućnijeg učini. Svu 
Humsku do vode Cetine sad preuze. 

Za lašnje trgovinu morsku sebi privući, sagradio je 
bio, još kao ban, godine 1373, na utoku Neretve u more 
grad Brstenik, koji budući da je Dubrovčanima mnogo 
smetao, na njihovu molbu sruši ga. Sad, pako, godine 1379 


') U bosanskoj povjesnici dva se napominju Mileševa: 
jedno je bilo na rijeci Bosni, danas u gradačkoj nahiji, zvano 
Mileševac, a drugo je Mileševo u gornjoj Bosni, tj. Hercegovini, 
zdje je bio pokopan sv. Sava Nemanjić, gdje se je njegovo tijelo 
cijelo nalazilo, i gdje je Tvrtko bio krunjen. 


*) Tvrtko na uspomenu svoga strica Stjepana uzme ime 
sebi Stjepan, a opet njega naslijedili su svi kralji bosanski, te 
se Stjepanom prozvaše; ali Mirča, kaže Orbini, da se je na- 
zvao, zašto i što to znači — dosegnuti ne mogu, tim više što u 
njegovim poveljama traga tome imenu nema, već je njegov naslov 
bio: »Stefan Tvrtko, milošću božjom kralj Srbljem, Bosni i Pri- 
morju.« 

") Vidi njegove povelje u Serbskim spomenicima, str. 80, 
broj 66, pisana na dvoru Trstivnici, u crkvi svetog Grgura god. 
1378, 10 aprila, u kojoj kaže da je nasljednik srpske i pomorske 
zemlje. 

sagradi drugi grad u župi Dračevici, kod mora, naime- 
nuje ga sv. Stjepan, koji i danas stoji u Boki Kotor- 
skoj pod imenom Novi — Castel Nuovo. Ovdje je on na- 
pravio slanicu i trg soli uveo. Buduć da je i ova trgovina 
soli bila protivna ugovorima koje su činili Dubrovčani s 
raškim gospodarima, to je Tvrtko na njihovu prošnju ukine 
godine 1382 svojim pismom!*). 

Protiv svojoj rodici Elizabeti i njezinoj kćeri Mariji 
potpomagao je nezadovoljnike: Ivana, priora vranskog i 
Ivana, bana hrvatskog, dotlen dok Elizabeta glavom ne 
plati, a Marija tamnice ne dopade;. zamutivši, dakle, u 
Ugarskoj olakšao je sebi mnogo, te je svoje tvrđave Usoru 
i Dobor zauzeo, koje dotlen bijahu u rukama tuđim. 
Oružje svoje godine 1388 prenese u Dalmaciju, gdje 
osvoji Klis, Trogir, Kotor, Šibenik i Spljet, svu gotovo 
Dalmaciju izvan Zadra"). 

Više bojeva imao je s Turcima. Kastriota Ivan na- 
govori, ol pravije navede Murata cara, hoteći mu se osve- 
titi, da na Bosnu udari, a međuto Tvrtka o toj stvari 
izvijesti. Car pošalje Lalu Schachina, koji s vojskom u 
Bosnu usrne, na koga iz zasjede Tvrtko nasrne i strašno ga 
razbije, gdje 15.000 turskih. vojnika zaglavi a vojvoda 
Lale jedva uteče. Godine 1389 knezu, srpskom Lazaru na 
Polje Kosovo protiv caru. Muratu pošalje vojnu pomoć od 
20.000 vojnika i pred njima svog velikog vojvodu Vlatka 
Hranića. Vlatko i njegovi vojnici hrabro su Turke napa- 
dali, ali Turci, po izdajstvu Vuka Brankovića, zeta La- 
zarova, Srbe nadbiše 15 lipnja. To spazivši, Vlatko svoju 
vojsku natrag povuče. Turci, pako, scijeneći da im je sada 
na sve strane raskrčeno, nasrnu i na Bosnu, ali ih Vlatko 
junački dočeka i s velikim njihovim gubitkom od bosan- 


“\ Vidi Sčrbski spomenici, str. 85, broj 68. »Pisano na 
Bišći u pogradi, god. 1382, dec. 2.« 
#X Lucius, L. 5, pag. 3. 

skih međa odbije. Ovo je ona slavodobitna bitka o kojoj 
radost svoju izrazivaše: Trogirčanima*). Ove iste godine 
predobi Ugre pod Vranom, kojih vođe bijahu: Stjepan Lo- 
sonczy i Albert vojvoda. - Tvrtko, hoteći zahvalan biti 
svome velikom vojvodi Vlatku na velikoj vojničkoj usluzi, 
pokloni mu svu zemlju humsku, .njemu i njegovoj poro- 
dici, da s njom upravljaju s priznanjem za gospodara 
kraljeva bosanskih, tj., što Latini reknu, in feuđum. 


Kralj ovaj doista može se brojiti među prve ljude. 
svoga vremena u Evropi, koji je ne samo znao predobiti 
svoje neprijatelje već, što je najviše, državu svoju znao, 
je urediti i od drugih se nezavisan učiniti. Kralj ovaj, 
još kao ban počeo je kovati novce i, po svoj prilici, prvi 
od bana bosanskih. 

Tvrtko se je dvaput ženio; prva mu je žena bila Doro- 
teja, kći Stražimira, cara vidinskog, koja je curom bila u. 
zakladu kod Ljudevita kralja ugarskoga; a drugu imao je 
Jelicu, plemenitu Bosankinju, od nijedne poroda -, ne 
imajući. Od Vukosave, žene nezakonite, imao je Tvrtka, 
koji je poslije kraljem bio, i Katarinu, udatu za Ulrika, 
celjskog župana u Štajerskoj, godine 1362. Umre. godine 
1391, dobe svoje 56 god., upravljanja kao ban 19, kao 
kralj 15; u svemu vladao je 34 godine. Gdje je ukopan, 
dogodopisci ne spominju; ja držim u crkvi sv. “Grgura u 
Trstivnici — današnjoj Sutjeskoj. Crkvu ovu on je sa-. 
gradio na čast svog odvjetnika sv. Grgura, koja je kasnije 
crkva pripadala samostanu duvna sv. Klare. 

Kojeg zakona sljedbenik bio je Tvrtko? Orbini i 
Farlati,  uzimljući u prizrenje tužbe njegovoga brata. 
Stjepana Vukića da ga brat, porad toga što 'je katolik, 
progoni, zatim što je u Mileševu krunjen za kralja +od 
mitropolita grčkog, drže da je Pin istočnog, to jest grčkog 


*) Lucius, opet . 9, Cap. 6. | 

zakona. Ali ova dokazanja u sebi ništa ne vrijede, budući 
da je on brata, ne zato što je katolik, mrzio, već što je bio 
buntovnik i za banstvom težio, a što je brat papi uzrok 
navodio, tome se je lasno dosjetiti, jer ako ovo ne bi 
naveo, to papa ne bi se ganuo; drugo, Tvrtko htijući biti 
nasljednik “srpskih kraljeva koji su istočnog zakona bili, 
a uzimayši u obzir ondašnje okolnosti, činio se je kruniti 
od mitropolite grčkog, drukčije bi morao od pape iskati 
krunu, a papa mu je bez dopuštenja ugarskog kralja ne 
bi poslao, a suviše papu bi mučno sklonio, budući da ga 
je brat kod njega ocrnio; ne slijedi, dakle, stoga da je on 
bio grčkog zakona. Zabacivši sva moja mudrovanja, za 
dokazati da je on bio katolik navešćemo samo njegove ri- 
ječi. Andrija Gualdi, arcibiskup spljetski, potuži se kralju 
Tvrtku, kao spljetskom gospodaru, da. mu desetine neće 
da plaćaju ni crkovnjaci ni svjetovnjaci. Kralj mu dade 
povelju u kojoj kaže da je on sadić — plantula — crkve 
katoličanske i rečenog arcibiskupa Andriju imenuje »svo- 
jim vjernim savjetnikom i kapelanom duhovnim«'). 


") Vidi povelju latinsku rečenom Guardu darovanu, koja 
počimlje: Tvartcho D. G. Rasciae, Bosnae  Maritimeque Rex 
Omnibus, et singulis Christi fidelibus — si Regia excellentia 
sublimatur — Cum subditis praemium juxta eorum merita pari 
sorte largiatur: quanto magis, si in Ecclesias fidei Catholicae 
ecclesiasticasque personas, praecipue sibi subditas et ob ejus 
reverentiam per quem Reges regnant et Principes dominantur 
praesertim.in justis petitionibus, exhibet se gratiosam favorabilem 
et benignam. Attento igitur hoc et quod per eum regnamus qui 
fidei Catholicae, cujus plantulam me recolo fundator caput et 
rector etc. datum in aula nostra regali Suteska per manus fide- 
lissimi dilecti Thome de Luzach, praefatas aulae nostrae Vice-. 
Cancelari anno domini 1390 die 30 mensis aug. 13 indictione. 
Cijelu povelju vidi kod Farlatia, t. 3. pag. 334. — Pejačevića Coll. 
12, pag. 395. 

2. Stjepan Dabiša 
God. 1391— 1396=5 


Sin naravni Miroslava, Tvrtkova strica, koji, premda 
u nemilosti radi bune učinjene bijaše kod Tvrtka, ipak 
po njegovoj. smrti od boljara za kralja bi učinjen. 
godine 1391. Pišu dogodopisci*) da je Dubrovnik htjeo 
prevarom uzeti, međutim vidi se da je,s Dubrovčanima u 
prijateljstvu bio, potvrdivši im ugovore brata svog“) 
Tvrtka od godine 1378, na molbu njihovih poklisara koji. 
su bili došli u dvor kraljevski u Terstivnicu, pod ugovorom 
da plaćaju Dmitrovadne dvije tisuće perper-dinara.du- 
brovačkih'?). Ovaj dug godišnji Dubrovčani su otprije 
plaćali raškim gospodarima, ali budući da je Tvrtko nji- 
hov nasljednik bio, to su poslije njemu i njegovim na- 
sljednicima plaćali, a to za zemlju što su u primorju iz 
dopuštenja kraljeva držali: Trebinje, Konavlje i Drače- 
vicu!!), 

Godine 1391 Sigismundo, ugarski kralj, diže vojsku 
da od Tvrtka preuzme zauzete zemlje u Dalmaciji, ali 
utom umre Tvrtko. Međutim, umre i žena Sigismundova 
Marija godine 1392. Sad se Ugri pometu, odbacivajući jedni 
Sigismunda a hoteći za kralja imati Alberta Austrijanca, 
drugi Hedvigu, sestru Marijinu, a treći, s papom, Ladi- 
slava Neapolitanca; neki, pako, još pridržavahu se kralja: 
Sigismunda. Među ovima bijaše i Dabiša, koji pomože 


"\ Du Cange, $. 19. 

*%) Tvrtko nije njegov brat bio, već je ovo samo iz običaja 
i uljudnosti prema svome pretstavniku rečeno. Orbini, pako, piše 
da je bio brat bana Stjepana Stipića. | 

1% Vidi povelju u Sčrbskim spomenicima str. 104, broj 81 
»pisano va čestitoj vojsci u dolnjih krajih u Lušcih 1392, 17 julia.« 

") U Sčrbskim spomenicima vidi povelju kralja Tvrtka, 
str. 80, br. 66. | 


je? 

Sigismundu da se kraljevstva opet dokopa. Sigismundo, 
hoteći zahvalan biti Dabiši, učini s njime takvi ugovor 
da dok Dabiša uzživi, zadrži Dalmaciju pod sobom, a 
poslije njegove smrti da pripadne Ugarskoj. Ugovor ovaj 
učinjen je godine 1394'*), Iz povelje darovane Vukmiru 
.Senkoviću'*) vidi se da je s Turcima u boju posla imao. 
Dabiša bio je oženjen s Jelinom, od plemena župana 
Nelipića; po nagovoru svoje žene digne vojsku protiv 
Grgura i Ladislava Kurjaka — Chiriachu, koji bijahu 
neprijatelji spomenutih župana; njihova, dakle, sela, 
tvrđave i imanja porobi i oplijeni. Vrativši se kući, malo 
poslije, godine 1396, umre. Žena mu nikakva poroda ne 
imajući, ode u samostan pokoru činiti!*). 


3.Stjepan Tvriko II Tvriković 
God. 1396—1443 _ 


Sin naravni — kopilan — kralja Tvrika I, od Vuko- 
save njegove priložnice rođen, nastupi po smrti Dabišinoj 
godine .1396 na prestolje. kraljevsko. Kako kratko tako. 
i nemirno bijaše njegovo vladanje. Ivan Hrvoja na ime: 
kralja Sigismunda otme mu zemlje u Hrvatskoj obližnje; 


iš) Lucius, L Cap. 3—13. 

Povelju ovu u snimku. s knjižicom »Objasnenie« izdao 
je pokojni Pavo Solarić u Mletcih godine 1815, koja počimlje: 
»Va ime otca i sina i svetoga duha Amin. Mi Stefan Dabiša po 
milosti gospoda Boga, kralj Serblem, Bosni, Primorju, .Humsci 
zemlji, Dolnjim krajem, zapadnim stranam, Usori, Soli i Podrinju« 
— »pisano v' dvori kraljestva mč 1395 maja 17.x — Ista ova 
diploma nalazi se i u Sčrbskim spomenicima, str. 342, br. 179. — 
Vidi još drugu povelju Dabišinu od godine 1394.; darovanu knezu 
Gojku Marnaviću, u knjigama »Indiciae vetust. et nobilitatis fami- 
liae. Marciae vulgo, Marnavitiae_ Romae 1632.« U ovoj povelji 
spominje se kako je car Bajazet s vojskom u Bosni bio => i knez 
Gojko pomogao Turke protjerati. 


4) Du Cange, $. 19. Pejačević i drugi. 


Putopisi i istorisko-etnografski radovi 261 


Ostoja Kristić, jedan od prvih bosanskih boljara, prospe 
glas da on nije naravri sin kralja Tvrtka, već podmetnuti 
za sina u vrijeme poroda. Ovo boljari povjerovavši, njega, 
tj. Tvrtkovića;. skinu a spomenutog Ostoju za kralja 
proglase!*). 


4, Stjepan Ostoja 
God. 1397—1435 


Pavla Kristića sin, s pomoću drugih boljara, protjera: 
Tvrtka II s prijestolja kraljevskog, a on se na njeg popne.: 
Tvrtko mu nije dao mirovati, jer otišavši k caru turskom 
uzme od njega pomoć 10.000 vojnika obećavši mu svake 
godine davati 20.000 dukata danka: .S turskom, dakle; 
vojskom uvijek je Ostoju uznemiravao i nekoliko zemalja 
kraj Save prisvojio. Ostoja: ispočetka bio .je. prijatelj S 
Dubrovčanima, kako se vidi iz. njegovih povelja"). Ka- 
snije, pako, godine _1403 zarati se s njima, iz uzroka što 
su. ovi bez njegova znanja i dopuštenja od Sandalja, “bo- 
sanskog velikog vezira, kupili Konavlje -i neka sela u 
Primorju; pošalje na njih vojsku od 8.000 i pred njom 


'5) Orbini, Du Cange,. Farlati i drugi. 
"") Od godine 1398, 20 novembra i godine 1399,. 15 januara, 
zad obećao je. platiti dug brata kralja Tvrtka: 2559 «dukata,. 
a se isplaćuje na godinu po 500 perpera, što su Dubrovčani na 
godinu za Stonj dužni davati pisano na Dumnč; u drugoj, Stjepan 
Ostoja, .ne imajući prijašnji: kralji odvjetnika, nastupio na kra- 
ljestvo bosansko, daruje Dubrovčanima, od Kurila doli Stonja; sva 
sela i zaseoke, pisano na Usori, va slavnoj vojsci - našoj u: Lišnici. 
Vidi Serbski spomenici, str, 107, broj 83 i str, .109, br: 84:; treća 
povelja od godine 1399, februara'.5, str. 112, .br. 85. svjedoči. da 
su mu dubrovački. poklisari s mitom došli u kraljevski grad 
Podvisoki, molili. ga.da im potvrdi uvjete itd. koje. su imali od 
prijašnje gospođe raške, srpske. i' -bosanske.: Ostoja - potvrđuje: sa 
svojom kraljicom Kujevom i s ostalim. vlastelima. Pisano u 
Sutjesci va slavnom 'dvoru kraljevskom. 

vojvodu Radić Senkovića. Dubrovčani združe se s Tvrt- 
kom II i. s Hrvojem, koji proglasi za kralja bosanskoga, 
na mjesto Ostoje, kneza Pavla Radišića'"), te se pobiju s 
Ostojom i ovog predobiju!*), koji bi usilovan s njima mir 
učiniti. Ostoja, videći se u tjesnacu, ostavi stranku Ladi- 
slava neapolitanskog, koji se otimaše za krunu ugarsku 
i pridruži se Sigismundu; naprotiv, pako,- Tvrtko s her- 
* cegom Hrvojom i velikim vojvodom Sandaljom priđe na 
stranu Ladislavljevu'"), utvrdivši prije mir s Dubrovča- 
nima*). Mišljaše Tvrtko da će Ostoju sasvim .svladati, 
ali mu se dogodi protivno. Sigismundo, za lašnje moći 
svladati Ladislava Neapolitanskog, prije na njegova pri- 
jatelja kralja Tvrtka nasrnu godine 1408. Otme mu: Sre- 
brenik, Dobor i cijenjenu tvrđu Kliševac, Tvrtka sa 126 
prednjaka živih uhvati; od ovih mnoge posiječe i bez 
glave ih baci sa zidina Dobora u Bosnu; ostale, pako, 
sa sobom odvede u Budim, među kojima i kralj Tvriko, 
koga prije nije pustio dok mu ne obeća vjernost?!). 
Ostoja, izbavivši se Tvrtka, šest godina mirno je 
upravljao. Sigismundo 1414 pođe u sabor konstantski, 


17) Vidi povelju duke spljetskog Hrvoja: pisano u Zvečaju 

god. 1404, januara 15. Sčrbski spomenici, str. 119, br. 88. 
 **) Nađugo i široko pobjedu ovu Dubrovčana opisuje M. 
Orbini, strana 363. 

"*) Lucius, Lib. 5, Cap. 4, donosi povelju Ladislava Neapo- 
litanca pisanu godine 1406, 26 kolovoza, iz koje se doznaje kaka 
su kralj Tvrtko II, Hrvoje, duka' spljetski i Sandalj, bosanski 
veliki vojvoda, poslali svoje poklisare moleći Ladislava da im 
njihova posjedovanja potvrdi i pod svoju odbranu primi, što 
on spomenutom poveljom dragovoljno čini. 

2%) Vidi povelju Kralja Stjepana Tvrtka Tvrtkovića pisanu 
na bijelim selištima u Trstivnici god. 1405, 24 junija. Serbski spo- 


> pr 


menici, str. 120, broj 89. 
*') Vindekcius, suvremeni meod Cap. 18, godine 1408, kod 
Pejačevića Coll. 12. 

povede sobom kralja Tvrtka. Hrvoje, sad se vidivši 
siguran od strane ugarske, uzme pomoć od Turaka, 
te nasrne na gradove u Posavini, koji bijahu zauzeti od 
ugarske vojske; opsjednutim u pomoć priteče ban hrvat- 
ski Pavo Čupor. Ali Hrvoja nadvlada više prevarom nego 
junaštvom, bana živa uhvati, zašije ga u volujsku kožu i 
baci ga u rijeku Bosnu govoreći: »koji u ljudskoj koži 
kao v6 ručao si, volujsku sada s glasom kožu nosi??), S 
tim se je htio osvetiti Čuporu koji se je jednoč u dvoru | 
Sigismundovu narugao Hrvoju pozdravivši ga s ručanjem 
volujskim, budući da je Hrvoje krupan glas kao vo. 
imao**). 


*) Turocius, Cap. 16, pag. 229. Bonfinius: Dec. 3, Lib. 3, 
boj ovaj i Čuporov- slučaj opširno opisuju; i zajedno primjećuju 
da je Mehmed I, car, uvidivši zgodnu prigodu, postavio nekog 
pašu svoga, Ikača imenom, za kralja bosanskog u onim predjelima 
kraj Save koje od Ugra bijaše Hrvoje s turskom pomoći oduzeo: 
ali kako piše Turocius, Cap. 18, Ikačevo kraljestvo od Ugara bilo: 
je ukinuto, i Ikač glavom platio. 

"5) Budući da u ovoj povjesnici često napominje se Hrvoje, 
od potrebe je da njegov životopis ukratko predočimo. Hrvoje 
Vukić, sin Vukca Hrvatnića, gospodara mjesta u Bosni i Jajca 
i Kotora i plemenite Dubrovkinje od obitelji Lukarića, rođen 
je oko polovine XIV stoljeća. Za vrijeme vladanja Tvrtka I. bio 
“je nad vojskom vojvoda; po smrti kralja ugarskog Ljudevita 
pošalje ga Tvrtko pred vojskom u Dalmaciju, da mu gradove 
dalmatinske na predaju .siluje, a predane da na uzdi drži. Umrvši 
Tvrtko, njegov nastupnik, kralj Dabiša, učini ga velikim vojvo- 
dom kraljevstva bosanskoga, a kad i ovaj umre i Bošnjaci oda- 
beru za kralja Tvrtka Il, on protiv volje kralja Sigismunda, 
proglasi kraljom Stjepana Ostoju. Vidivši da se u mutnoj vodi 
najlašnje riba lovi sprijatelji se s hrvatskim boljarima protiv 
kralja Sigismunda, te pozove Ladislava, kraljevića neapolitanskog, 
na prestolje ugarsko. Ladislav, okrunivši se u Zadru, naimenuje ga 
dukom spljetskim; u društvu s Ivanom, županom cetinjskim, 
osvoji gradove: Klis, Omiš i “Vranu. Usiluje Šibeničane da se pomi- 
re s Trogiranima i bosanskirm kraljom i za Ladislava u Dalmaciji 
i Bosni veliku stranku steče. Kralj Sigismundo pošalje na njega 


264 Pisci Bosne i Hercegovine, Ivari Frano. Jukić 


Bošnjaci, ne mogući više očima gledati ni ušima slu- 
šati kakvu bludnost činjaše kralj Ostoja, kako najugled- 
nije gospoje i  gospodske kćeri oskvrnjuje, dignu se protiv 
njemu, zbace ga s kraljevstva, a mjesto njega drugog učine, 
kralja godine: 1418. 





vojsku, koju Hrvoje godine 1403 kod Bihaća razbije i vođu ugarske 
vojske, Pavla Bisena, živa uhvati i: pokloni ga Aldemarišku, 
neapolitanskom adiniralju. Ladislav, vrativši se u Napulj, Hrvoju 
učini svojim namjesnikom u: Dalmaciji, preporučivši ga Mihovilu 
Stenu, duki mletačkom, 16 lipnja godine 1404, s čijom pomoči 
osvojio je otok Rab od senjskih župana. Tako malo pomalo Hr- 
“voje, DO dopuštenju kraljeva Ladislava i Ostoje, svoje gospodstvo 
vrlo raširi; tako Ladislav, osim što ga je dukom iliti knezom. spljet- 
skim načinio, poklonio mu je otoke: Korčulu, Hvar, Vis i. Brač; 
njegov naslov bijaše: »Hervoja Dux Spalatri magnus Vojvoda 
regni .Bosnae, ac  vicarius generalis Regum Vladislavi et 
Ostoje.« Pod ovim imenom mnoge je povelje dao: Trogiranima, 
Šibeničanima i drugim gradovima dalmatinskim od godine 1402- 
1404; koje se kod Lucia »Memorie di Trau« u knjigama .nalaze. 
Za Splićane na uzdi držati sagradio je bio jednu tvrđu, od koje 
se oštanci i sad vide, grad Jajce i Kotor-Bobac, po pps 
skom arhitektu — neimaru — sagradio je i utvrdio. 

. Hrvoje čovjek bio je bez značaja, on je samo onoga slijedio 
kog je iz daleka jačeg priviđao; ovo mu je ispočetka za rukom 
išlo, te je dotlen svoje gospodstvo bio raširio, ali nepravda sama 
.sebe upropašćuje. Hrvoje godine 1396 držao se je strane Sigismun- 
dove, i: na ime njegovo od Tvrtka II osvoji »dolnje krajeve Hr- 
vatske«; godine, pako, 1398 otstupi od Sigismunda, protiva nje- 
govoj volji proglasi za. kralja bosanskoga Ostoju i s ovog 'po- 
moću Ladislaya N eapolitanskog učini kraljem ugarskim. Sad, pako, 
kad. Ladislav, ne mogući održati Dalmaciju, Mlečanima je pro- 
dade za 100.000 dukata, ovo on spazi, ostavi stranu Ladislavljevu, 
te se pridruži Sigismundu; ostavi i iznevjeri se kralju Ostoji te 
s Tvrtkom 1I_.i Dubrovčanima u Zvečaju, god. 1404, ugovor 
učine protiv Ostoje, njemu za kralja. podmetnu | Pavla Radišića 
(Radinovića).: Vidi Serbski spomenici, str. 110, broj .88,. povelju 
u. kojoj \se štije njegov naslov; »Mi gospodin Hravoje. po milosti 
božiei slavni duk Spalicki; i veomožni veliki vojvoda“ kraljestva 
bosanskog i ka tomu.« Istina da je Ostoja u bitci s. Dubrovčanima 

5. Stjepan Ostojić) 


1418—1424 


Boljari rad bludnosti protjeravši Ostoju, njegovog 
sina sebi za kralja odaberu godine 1418. Ostoja izbačenje 
ovo ne mogući podnijeti, uteče k caru turskom; car 
mu dade 10.000 vojnika u pomoć, a Ostoja obeća mu na 
godinu davati harača 20.000 talira i sina svoga Radivoja 
u zalogu dati. Ostojić, sjedinivši se s Tvrtkom II, dočekaju 


morao mir iskati, ništa nemanje Hrvoji za rukom ne izađe 
Ostoju svrgnuti, koji videći se u nevolji, pridruži .se Sigismundu. 

Hrvoje u prijateljstvu sa. Sigismundom ne bude zadugo. 
Uzrok tome bio je ovaj: nahodeći se u dvoru Sigismundovu ban 
hrvatski Pavo Čupor, kako prije spomenuh, htijući mu se naru- 
gati što on krupno govori, pozdravi ga volujskim ručanjem; Br- 
voje potuži se kralju Sigismundu i, zato što ad njega nije dobio 
pravdu, naumi,. uhvativši zgodu, osvetiti se i jednom i drugom. 
Ta mu se zgoda vidjela godine 1414 kad je. Sigismunđ | u Kon- 
stanci na crkvenom saboru .bio; posadu njegovu iz gradova 
Srebrenika, Kliševca i Dobora protjera; nadošavšeg s vojskom 
bana Čupora živog uhvati i svojoj živinskoj ćudi zadovolji. Ali 
i njega naskoro Sreća iznevjeri. Sigismundo pošalje. nanovo u 
Bosnu vojsku, mjesta od njega zauzeta osvoji i vojsku mu razbije. 
Ostavljen od turske pomoći i ne imajući ufanja da će mu se 
Sigismundo_ smilovati i oprostiti, kako ga moljaše, od žalosti pre- 
stavi se u svom gradu Kotoru godine 1416, rujna 15. Vidi: Paulus 
de. Paulo. Lucius. i Du Cange, Cap. 10, pag: 125. Piše isti Du 
Cange, da je kralj Ostoja, hotijući se osvetiti Hrvoju, pustio svoju 
ženu: Grubu i njegovu Jelicu sebi. uzeo. Imao je Hrvoje: sina 
Balšu i kćer Mariju, od matere udatu za. Stjepana Šimrakovića, 
na koga su posjedovanja njegova .prešla; imao je brata Dragišu 
i Vojsava; prvi se spominje u povelji. od godine 1401; a drugi u 
povelji njegovog sinovca Juraja: "Sčrbski spomenici. str. 199, br. 118; 


I Orbini i. za njim drugi. pisaoci zovu “ovoga Stjepana 
Jablanović,.ne znajući da je ovaj bio sin Ostoje, kako: se vidđi-iz 
njegovih povelja. Serbski: spomenici: str. 134, br. 95: pisano u: gradu 
našem Zvečaju, god. 1419,+marta .5; i str. 141,. broj 47: »pisano: u 
stolnom miestu u Sutiscie 1419, decembra 4.« 

Ostoju-i Turke; boj se zametne i budući da se je uzalud 
krv prolijevala, a čiji je razboj — mejdan — nije se 
znalo, to boljari, za veće zlo ukloniti, pomire ih godine 
1422 među sobom, tako da do smrti sva trojica zadrže 
kraljevsku moć i dostojanstvo. Ostojić umro je godine 
1424, vladavši samo 6 godina, bez poroda budući da se 
ni ženio nije. Ostoja, njegov otac, po smrti svoga sina još 
je jedanaest godina u skladu živio s Tvrtkom zajedno 
kraljujući. Umro je i on godine 1435, a kraljevanja 35 
godina. Žena mu je bila Kujeva*5), od koje porodio je 
sinove: Stjepana, prije spomenutog, Tomaša i Radivoja. 


Tvrtko II opet 


Umrvši mu oba druga kralja, sam sad preuze vlast 
nad svom Bosnom, ali mu mirnoću pokruti sin Ostojin 
Radivoj,.koji bijaše u zalogu kod cara turskog; ovaj čuvši 
da mu je otac umro, uzme pomoć od cara te dođe u Bosnu 
da. očevinu od Tvrtka uzme, ali ga kralj dočeka sna- 
žno i razbije mu vojsku; a on pobjegne u Dubrovnik, 
gdje postane dubrovačkim plemićem i građaninom. Na 
molbu Dubrovčana Tvrtko mu se smiluje i dade mu posje- 
dovanje okolo »Kisele-vode«?*). Kog je vjerozakona bio 


25) Lukarić i Orbini, a za njima i drugi opišu da se je 
Ostojina žena zvala Gruba, i ovu da je godine 1415 pustio,- te 
udovicu Hrvojinu Jelicu uzeo za ženu. Ja se bolje vjerujem u 
ovoj stvari »poveljama« koje imamo od kralja Ostoje i njegovog 
sina Stjepana, u kojima se spominje: gospoja kraljica Kujeva, 
a Grube ni Jelice nema; ol može biti da je Gruba i Kujeva jedna 
ista, ali su dva imena, ol mu je može biti- bila _priložnica ili 
nezakonita žena. 

"9 Ovako piše Orbini, nađostavljajući da za dugo nije živio, 
već da je umro od mnogog pića vina s ledom; meni se stvar ova 
zakučita vidi; ol je Ostoja dva sina istog imena Radivoja imao, 
ol je ovaj duže imao živiti, budući nam povjesnica kaže da je 
svog. brata Radivoj, kralja Tomaša; umorio godine: 1460. kako 
ćemo niže viditi. | | | 

Tvrtko — pisaoci ne sudaraju se. Du Cange piše da je bio 
nestorijanac; Bonfinius, pako, da je bio nikakva uprav. 
zakona*"); Vadingus za utvornog katolika držaše ga radi 
toga-što je od njegovih zasjeda Jakob Picenski, povjerenik 
(Comis) franciskanski, morao se ukloniti iz Bosne. Ali 
dobro razgrizavši spomenuti Vadingo piše o ovoj stvari, 
valja da suprotivno držimo. Piše on: 


. »Godine 1432 dođe u Bosnu fra Jakov Picenski, kao 
povjerenik reda franciskanskog i za franciskane na staro: 
pokorno življenje privesti, i ovaj našavši da fratri u Jajcu 
imaju dosta posjedovanja, a budući da se to njihovoj 
upravi protivi, zapovjedi da fratri odanle imaju otići. To 
Tvrtku mučno bude, koji znadijaše da među narodom 
krivovjernim drukčije ne mogu živjeti, potuži se protiv 
rečenom povjereniku kod Sigismunda i pape, kod koga to 
učini da franciskanima u Bosni povladi: da dobra i imanja 
držati i posjedovati slobodno mogu. Dakle, da Tvrtko nije 
bio katolik, bi li se on za ove katoličke redovnike toliko 
zauzimao? Neprijatelji kraljevi nalažu kod Jakova da mu 
kralj prijeti, te on ukloni se iz Bosne. To kralju mučno. 
budne, potuži se na njega kod pape, koji mu zapovjedi. 
da se vrati u Bosnu; dapače istome J akovu piše s velikom 
poniznošću, nepristojnom kraljevskog veličanstva, moleći. 
ga da se dostoji vratiti u Bosnu"*, koji došavši kralj ga 


“") Dec. 4, Vir Turcico ingenio,*summa impietate, ac pro- 
fana religione praeditus. 


*) Kod Farlatia, t. 4, ovako mu piše: »Auđivimus, quod 
Vos reverendissime Pater, forsan per nostros inimicos exhortati 
in ira de nostro Regno secessistis. Nunc autem sancte Pater, hoc 
primum displicenter sentimus, et vos adeo pessime, de nobis 
judicare, non hominem  Christianum reputando, sed tamquam 
paganum per Christianitatem: diffamando. Quamobrem suplicamus 
humiliter Paternitati vestrae intuitu Dei omnipotentis, venire ad 
nos dignemini, nosque coram auscultare etc. etc. 

uljudno primi. Ovo moljkanje: i želja-imati katoličkog 
povjerenika dokazuje po isti: način da je bio katolik, -ka- 
noti i sljedeće došašće njegovo na crkveni sabor 'u 
Konstancu, iskanje poslanika od pape Evgenija IV i 
poslanje Tome, hvarskog biskupa, naziv: »Dillecte fili« —* 
»poljubljeni sine« od Evgenija IV, koji naziv samo se daje 
od dvora rimskog vladaocima katoličkim. Nadalje: obra- 
ćenje mnogih bogomila na katolički zakon pod. ovim 
kraljem“), zatim povelja njegova od godine 1436, pisana. 
u stolnom . Biogradus*), . kojom se dopušta  franci- 
skanima u -.Bosni svoj: »pripovijedati riječ bo- 
žju si svete katoličke rimske crkve istinu.« 
Sve ovo dokazuje da je bio katolik. Ali kakav — to ga je 
već Bog sudio. 

Umrije Tvrtko II godine 1443, poslije 47 godina 
smućenog.svog vladanja; imao je ženu od koljena Jabla- 
novića, Jelicu, od koje nikakva poroda ne imajući, upiše 
i odredi sebi nasljednika svoga sestrića Hermana, župana 
celjskog i zagorskog, koji je. bio sin Ulrika i njegove 
sestre Katarine; a ovog Hermana kći bila je žena kralja 
i.cesara Sigismunda?'). Ali Bošnjaci za ovo ništa ne 
mareći, odaberu sebi kralja. 

>) Kako svjedoči Evgenio IV godine 1442 »Illyrios pro 
cognitione veritatis evangelicae ad suam et Florentini Concilii 
praesentiam cum Tribalis accessisse et illustratos spiritu saneto 
fidem Romanae Ecclesiae complexos_ esse et observare.« Kod 
Pejačevića : :Colloquio 12 pag. 400. Pod. Tirima razumiju . se_ovdje 


Bošnjaci: . »Illyri, -quos Bosnenses. NE vocant: «. Eneas' Silvius in 
Europa, A pod Tribalima, Srblje razumije. 

se) Povelja ova latinski pisana je, nalazi se kod E.-Pavića 
u knjigama: Ramus: Viridantis Olivae etc, 


4) Pejačević Coll. 21. pag. 399. Vidi na to. ime povelju 
kralja Tvrtka od godine 1427 kod Pray-a II, .pag.293. 

6. Stjepan Tomaš Ostojić 
1443—1460 


Velikaši bosanski, ne pazeći na ugovor Tvrtkov, od- 
mah po smrti njegovoj odaberu sebi za kralja Tomaša, 
sina pokojnog kralja Ostoje“). Dok još Tvrtko II kra“ 
ljevaše, papa Evgenije IV, na njegovu molbu, poslao mu 
je svog poklisara Tomu, hvarskog biskupa, godine 1439. 
Ovaj papski poklisar svu pomnju uloži za obratiti na 
katoličku vjeru novoga kralja Tomu, koji. ne bijaše još 
kršten, jerbo je bio bogomilac. Trud mu ne bude uzalu- 
dan. Kralj se obrati i.bude kršten od Ivana Karvajala; 
auditora rimske rote godine 1446, poslije kardinala, koji 
se tada u Bosni desio**); i uzme ime Stjepana, po običaju 
svojih predšasnika. 

Papa po svom poklisaru ponudi mu kraljevsku krunu 
i davaše mu oblast podignuti tri-četiri biskupske sto- 
lice obreda latinskog, što kralj ni jedno ne htje 
primiti. Krune ne htje uzeti, da cara turskog ne uvrijedi 
i protiv sebe digne, budući da mu je od godine. 1444 
davao danak godišnji 25.000 dukata; te bo godine Murat 
II, predobivši Ugre na Varni, nasrne na Bosnu, koga 


*%) Orbini, Du Cange i svi drugi pišu da je Tomaš bio sin 
nekakvog plemića Pavla Kristića iliti Jeblanovića! Ali istog kralja 
Tomaša povelja suprotivno dokazuje, da je on bio sin kralja 
Ostoje. Vidi Sčrbski spomenici str. 242: broj 136. 

. 38) Obraćenja ovog svjedok je Evgenije IV, papa od godine. 
1446. Među ostalim na crkovnjake i velikaše ugarske, piše: Quad. 
itaque apud nos certum est, ac difusum, vobis omnibus, qui estis 
propinquiores notum esse non dubitamus:: Charissimum in Christo 
filium nostrum Stephanum Thomam, Regem Bosnae illustrem, 
post multos, diversosque tractatus, diu habitos cum V fratre 
nostro Episcopo Pharensi, quem apud illum in suo regno Apo- 
stolicae sedis Legatum, annis septem tenuibus, tandem - factum 
fuisse . catholicum Christianum. .Cijelu knjigu vidi kođ Pejače-. 
vića Coll. 12, pag. 403. 

Tomaš od daljnjeg plijenjenja mitom od 25.000 dukata 
odvrati. Biskupate, pako, ne htje podignuti zato .da 
sljedbenike grčke crkve i bogomile ne zbuni protiv 
sebe. Nastojao je, dakle, svakome ugoditi. Ali franci- 
skani, koji se tada po Bosni bijahu uzmnožili, nezadovoljni 
s pravovjerstvom kraljevim, tuže ga kod pape da mnogo 
opšti s bogomilcima i zabrane mu svetotajstva primati; ali 
se kralj pred poslanikom papinim godine 1445 opravda. 

Sljedeće godine, 1446, držao je u gradu Konjicu kod 
Neretve sabor državni, na koji bijahu se skupili svećenici 
grčki i latinski, herceg Stjepan, brat mu Radivoj i ostali 
plemići; u kome saboru odrediše: 1) Da manikeji ili pata- 
reni novih crkava ne grade a starih i razvaljenih ne po- 
pravljaju. 2) Dobra darovana crkvi da se ne oduzimaju. 
3) Ubojice da se predadu kraljevskome sudu u tamnicu, 
njegova dobra da se na dvoje razdijele: jedan dio kralju, 
a drugi ubfjenog rodbini. 4) Vijećnici, tajnici, vojvode i 
župani stolice kraljevske, primivši službu, imadu se sve- 
čano zakleti kralju. 5) Herceg sv. Save nezakonit je ako 
ga ne odabere ilirski iliti bosanski kralj, i poslije obranja 
valja da se kralju zakune, što ako ne bi učinio, a službu 
bi činio, neka ga kazni kralj. 6) Oskvrnitelji rodica glavom 


neka plate. 7) Izdajnici gradova i svojih gospodara, tako: 


isto i kovači lažljivog novca, nek se kazne kao nevjernis*). 


Ovakvim uredbama ne samo da je franciskanima 
već i papi dobro ugodio, osobito kasnije, godine 1450, kad 
je sve bogomile iz'svoga kraljevstva protjerao koji se nisu 
htjeli obratiti; 2.000 samo ih se obrati, 40.000 pak Stjepan 
herceg primi ih pod svoju obranu i u svoju državu naseli 
ih. Godine 1457 pošalje poklisare svoje k papi Kalikstu 


54 Kod Farlatia, t. 4, pag. 68. nalaze se ove naredbe s 
knjigom njegovog sina Stjepana, koje su izvađene iz rkp. koji 
se je čuvao u samostanu fojničkom, koji rkp. već odavna izginuo- 
je, po nepomnji čuvaoca. 

Ill, s molbom da mu posveti zastavu — barjak — i križ 
s kojim bi mogao križare dignuti protiv Turcima, što mu 
papa dragovoljno i učini; dapače svima sveštenicima za-. 
povjedi plaćati desetinu, u Ugarskoj, Bosni i Dalmaciji, 
xoja se na troje ima razdijeliti: dio jedan Ladislavu, ugar- . 
skom kralju, drugi Juraju Skender-begu, a treći njemu. 
Je li ova desetina plaćana i je li on mogao boj biti s 
Turcima, mi doista sumnjamo. On zar, videći sebe slaba, 
volio je u miru živjeti s Turcima, držeći da je bolje danak 
plaćati nego se u pogibao metnuti. Radi toga na njega se 
rasrdi kralj Matija, tuži ga papi osobito stoga što. mu je 
sin Stjepan bez velike potrebe grad Smederevo u Srbiji, 
na Dunavu ležeći, predao Turcima. Zatim Stjepan herceg, 
zoji je bio kraljev sluga nepokorni, tuži istoga kralja 
Tomaša da on mir učinjeni narušava, dapače Turčina 
napušća u njegovu zemlju predajući mu jaku tvrđu 
Ciošinu. Razabravši ovo; papa naredi svome poklisaru 
Tomi, hvarskom biskupu, da ovo istraži jesu li istinita, 
godine 1460, siječnja 18. Ali smrt istraživanju konac 
prekine. 


Dubrovački pisaoci, Lukić i Orbini, pišu: Mehmed II, 
turski car, da bi lašnje Bosnu podložio, počme, presvučen. 
u kaluđersko odijelo, uhoditi gradove po Bosni; u Jajcu 
gradu poznadu ga, uhite i pred kralja Tomaša dovedu. 
Kralj, mjesto što bi ga imao pogubiti ili barem zatvoriti, 
počasti ga i s njime se sprijatelji i slobodna proprati u 
njegovo carstvo. Čuvši ovo, kralj Matijaš razljuti se, te 
muče piše napose njegovom sinu Stjepanu i bratu mu Radi- 
voju, da kralja smaknu, obećavši svakome njegovu krunu 
i kraljevstvo. Kralj Tomaš, ne znam radi kojeg uzroka, 
digne vojsku protiv Vukmanu banu i, utaborivši se na 
polju bjelajskome, od brata Radivoja i naravnoga sina 
Stjepana bude obnoć udušen godine 1460, razglasivši da 
je kralj od običajne svoje bolesti naravno prerriinuo. — 

Da su ga sin i brat udavili, to je istina, ali o uhođenju 
Mehmedovu i Matijaševu nagovaranju, bistro stvar raz- 
matrajući imamo sumnjiti, prvo, što osim Dubrovčana 
drugi pisaoci od onog .vremena 0. tom ništa ne spominju; 


kralj :Matijaš, premda je na njega bio ljut i kod pape: 


radi manjih okolnosti osvađao ga, ove nigdje.ne spominja, 
što bi drukčije spomenuo, a osim toga, kralj Matijaš ne 
.samo na oca, već i na sina mu Stjepana još gore mrzio je, 
i teško ih je papa pomirio, kako ćemo dolje niže vidjeti; 
drugo, što nije vjerovatno da bi se turski car u takvu 
pogibao metnuo po neprijateljskoj zemlji uhoda biti, a 
ni.od Matijaša, da bi on na to zlo svoga neprijatelja na- 
govorio! — Pravi, dakle, uzrok ubojstva kraljeva bila je 
pohlepnost za vladanjem. 

Tomaševo mrtvo tijelo odnešeno bude u Sutjesku, 
gdje u samostanskoj crkvi svetog Ive krstitelja “bude 
pokopan. Samostan i crkvu ovu on je sazidao**). Kraljevao 
je 17. godina, imao je za ženu Katarinu, kćer Stjepana, 
hercega sv. Save; s njome imao je sina, koga ime Orbini 
ne spominje; ovaj došavši s materom na otok Mljet, ležeći 
u dubrovačkoj državi, za pohoditi čudotvornu priliku 
sv. Marije, umre tude od 14 godina i bude pokopan u 
crkvi benediktinskog samostana s grobnim natpisom: Hic 
jacet filius Tomascis Regis Bosnae tj. Ovdje ležisin 
Tomaša kralja bosanskog"). Zatim odiste imao 
.je sina Sigismunda i kćer Katarinu, koje se oboje poturči, 
koje godine i rad kojeg uzroka — dogodopisci ne spominju. 


55) Du Cange $. 23. Kralja ovog Tomaša, koga Bošnjaci po 
predanju za čovjeka sveta i pobožna drže, nahode se dvije. slike 
starinske u samostanu sutjeskom; na onoj manjoj slikovan je 
kralj klečeći pred Isukrstom koji mu se je ukazao. Meni su kod 
Bobovca i stijenu kazivali na kojoj se spasitelj dostojao je kralju 
ukazati; tako isto i misničko ruho koje je njegova žena Katarina 
tkala; vidi »Magazin Dalmatinski« godine 1843. str. 52. 

36) Orbini, pag. 370. 

Od priložnice Vojače imao je, u zao čas po se, sina: Stje- 
parna, svoga ubojicu i u kraljevstvu nasljednika. Kraljica 
Katarina, kasnije razabravši da joj je čovjek nenaravnom 
smrću umro, već da je umoren od Stjepana, potuži se kod 
svoga prijatelja cara Mehmeda, koji došavši s vojskom u 
Bosnu za osvetiti smrt svoga prijatelja kralja Tomaša, 
porobi i popali, i mitom umoljen ode natrag. 

Katarina, videći da tursko prijateljstvo i njihova 
osveta njoj nikakve koristi, a žalosnim podložnicima ve- 
liku štetu nanese, pokaja se i otiđe iz Bosne, malo\ vre- 
mena zadržavši se u dubrovačkom, primorskom gradu 
Stonju, stiže u Rim. Upisa se u treći red duvna sv. Franje, 
ovdje oko 12 godina od pape bude kraljevskim načinom 
uzdržavana, zato u svojoj oporuci učini papu rimskog 
kraljevstva bosanskoga nasljednikom ako se njezina djeca, 
Sigismundo i Katarina, ne bi od turske vjere odvratili 
i na pravu vjeru obratili?7). Katarina, koju franciskani, 
u svome mučenikoslovu, kao blaženu štuju, umrije 
godine 1478 i bude pokopana u franciskanskoj crkvi Ara 
coeli zvanoj, i nadgrobnici njezinoj sljedeći natpis u 
ilirskom**) jeziku a azbukom bosanskom bude urezan: 

Katarini kraljici bosanskoj 
Stipana hercega od svetoga Save 
Od poroda Jeline i kuće cara Stipana 
Rođenoj, Tomaša kralja bosanskoga ženi 
Koja živi godin 50 i 4(54) 
I priminu u Rimu na lito gospodina 1478. 
Na 25. dni oktobra 
Spominjak nje pismom postavljen. 
"") Oporuku ovu iz rukopisa knjižnice vatikanske ispisao 


je Raynaldus Historiae Eccles. t. 7, nro. 43. čitaj ju kod Pejačevića 
cijelu Coll. 12. pag. 419. | 

88) Natpis ovaj kasnije je bio nadostavljen i u latinskom 
jeziku; prvi ga je priopćio Kranjac Bohorić, o njemu su mnogi 
pisali, a najviše Katančić, vidi: Specimen Philologiae et Geogra- 
phiae Pannoniorum etc. Zagrabiae 1795 Libr. 3, 61—T1. 

7. Stjepan Tomašević (kralj posljednji) 
1460— 1463 


Sin i ubojica svoga oca, nastupi godine 1460 na pre- 
stolje. Očitovavši se da je svoga oca ubio, mnogi se ple- 
mići od njega odvratiše. Katarina pozove svoga prijatelja 
Mehmeda II da osveti smrt njezinog čovjeka. Car dođe u 
Bosnu, nju porobi i popali i jednu tvrđu, Šamac, načini 
na ušću Bosne u Savu, i svoju posadu metne, i kraljevske 
neprijatelje u nju stane vabiti. Kralj, videći se u tjesnacu, 
ponudi mu danak od 25.000 dukata svake godine plaćati; 
s tim načinom uklone se Turci i Katarina iz Bosne. Ma- 
tijaš, kralj ugarski, još od onog vremena otkad je Stjepan 
Smederevo Turcima izdao, imao je zlu volju, k njemu, 
dakle, sad pošalje svoje poklisare moleći ga za oproštenje 
i obećajući mu obližnje gradove kraj Save predati, da ih 
on čuva od navale turske. Matija se tako lasno ne dade 
.umoliti odmah, ali po nastojanju papinom oprosti mu ?*). 
Stjepan posla svoje poklisare k papi Piu II, moleći ga da bi 
mu dopustio podignuti u Bosni tri, četiri biskupata, da bi 
mu poslao kraljevsku krunu i svoje poklisare. Papa mu 
dopusti biskupate podignuti, a krunu mu ne dade bojeći 
se uvrijediti kralja ugarskog. 

Nepovoljan papin odgovor, smuinje unutarnje, pri- 
pravljanje turskog cara na boj, različiti glasovi da se na 
njega car sprema udariti, Tomaševića u tijesno stanje 
vrgoše. U to vrijeme prispije turski poslanik da primi od 
kralja obećani danak od 25.000 dukata. U dvoru kraljev- 
skom, po smrti Tome, hvarskog biskupa, drugi papinski 
poslanik, Nikola, modruški biskup, čovjek dosta nesmo- 
tren, kralja nagovori da Turčinu danak zaniječe, obeća- 

*%) Vidi knjigu kralja Matijaša od godine 1462. na Pia II 


pod br. XXVI ina kardinala od sv. Angela godine 1462. pod br. 
XXVIII. Epistolae Mathiae Corvini Reg. Ung. Tirnaviae 1746. 

jući mu papinsku pomoć i ispunjenje kod pape njegovih 
želja. Kralj, takvim riječima zanesen, uvede turskog po- 
slanika u svoju bogatu blagajnicu, u kojoj preko dva' 
miliona dukata bijaše, i ponosito reče mu: »Evo, vidiš, 
šta ja srebra i zlata imam! No ne dam Turčinu ni jedne 
mrvice, nego ću za ovo vojsku sakupiti, a jedan dio u 
sigurnom mjestu ostaviti, kako bi odatle, ako bi me sreća 
vojnička iznevjerila, izvan otadžbine živiti mogao.« Po- 
slanik ga opomene na vjernost i ispunjenje obećanja, 
metne mu pred oči zla slijedstva, koja ga mogu stignuti 
ako s Turcima prijateljstvo raskine, od koga zla njegovo 
bogatstvo neće ga spasiti, već će ga, može biti, drugi 
uživati. 

Kralj, dakle, otpusti prazna turskoga poslanika i tako 
s carem u očito neprijateljstvo stupi. Zato sad se na boj 
počme spremati i poklisare svoje, godine 1463, k papi 
pošalje. Ti poklisari bijahu dva starca, stasa visoka i po-. 
gleda junačkog, i govora uljudna; jedan od njih k papi 
Piu II ovako progovori**): »Razumio sam .da Mehmed II, 
sultan turski, dojdućeg ljeta na me udariti namjerava i 
da se već na boj spravlja. Nisam taj koji bi se podobnoj 
sili oprijeti mogao. Molio sam Ugre i Mlečane, i Juru 
Kastriota, da mi pomognu. To isto i od tebe molim: niti 
novčane pomoći tražim, želio bih neprijateljima i sunarod- 
nicima mojim to vidiono učiniti da ćeš mi ti na ruci biti. 
Kad čuju Bošnjaci da neću sam na.bojište poći, hrabrije 
će vojevati, niti će Turci smjeti upadati u zemlju moju 
u koju je ulazak pretežak i koja na više mjesta tvrde 
gradove broji. Tvoj pretšasnik Evgenije ocu je mome 
krunu obećavao i htio u Bosni rimske biskupe da uvede. 
Sve je to otac mi odbio, da ne bi Turke na se razdražio, 
jer je bio novokršćenik, niti je još Manikeje iz svoje. 
=“) Gobelinus Lib. XI. pag. 549. Kod Assemana Cel. Eccles. 
tomo 5. 


18* 

zemlje izagnao. Ja sam od djetinjstva kršten, latinsku 
knjigu učio, a Krstovu vjeru slijedim, ne bojim se čega 
mi se je otac bojao. Želim da mi pošalješ krunu i biskupe. 
S tim ćeš pokazati da mene u nevolji zaboraviti nećeš. 
Ako se zaratim, ufanje ću podložnicima od tebe okrunjen, 
a strah neprijateljima biti. Zapovjedio si pod roditeljem 
mojim da se vojena sila u Dalmaciji pod upravom Mle- 
čana bivša, namjesto krstonosne k njemu pošalje. Ovo je 
vijeću mletačkom nepovoljno bilo. Zapovjedi da se sad 
meni pošalje. Valjda će ti riječ pretežnija biti kad i Mle- 
čani sad drukčije misle i glasa se, hoće li Turcima rat da 
objave. I ovo molim također da se poslanik i Ugrima 
pošalje, koji da moju stvar kralju preporuči i privoli ga 
da sa mnom sojuz oružja učini; ovim se, a ne drugim 
načinom, Bosna izbaviti može. . . Kad bi Mehmed samo 
moje kraljevstvo tražio i dalje mirovati namjeravao; 
sudbinu bi moju ustrpljivo podnosio, niti bi se pristojalo 
radi svoje vlastite obrane, ostalo kršćanstvo uznemirivati. 
No, nezasitljiva želja vladanja nikakve međe ne priznaje. 
Poslije mene hoće udariti na Ugre i Dalmatince, Mle- 
čanima podložne, potražiće Italiju, za kojom čezne i o 
Rimu se često razgovara. Ako prepuste kršćani te moje 
kraljevstvo osvoji, najugodniju će oblast i mjesta k do- 
stiženju cijelji svoje imati. Ja prvi očekujem navalu, po- 
slije će mene Ugri, Mlečani i drugi narodi svoju sudbinu 
iskusiti, ni s Italijom se neće zadovoljiti. Ovako misli 
neprijatelj. Ova ti kao izvjesna javljam, da ne rekneš da 
nisu to pretskazana i da me za nebrižnost ne osudiš. 
Moj je otac tvome pretšasniku Nikoli i Mlečanima pa- 
danje Carigrada pretskazao. Nije se vjerovalo: izgubilo 
je, na svoju nesreću, kršćanstvo prestolni grad i patri- 
aršku stolicu i stup Grčke. Sad ja o sebi proričem: ako 
mi uzvjerujete i pomognete, spasen ću biti, a drugčije 
propadam, i padanje moje mnoge će sa sobom povući«. 

Papa odgovori: »Vjerujemo poslaništvu Stjepanovu. 
ista nam se s više mjesta javljaju. Zapadno carstvo traži 
Mehmed, koji je istočno razorio. Najprikladnija je želji 
njegovoj Bosna; ova će vrata, vjerovatno je, najprije da 
izstavi. Učiniti neće, ako kralj bude smio slobodnim duhom 
suprotstati. Pretežak je prelazak preko bregova i pristup 
u državu koje lako mogu njih malo smesti.  Združiće 
oružje Ugri i Mlečani. Poslanika ćemo radi iste stvari k 
obojem narodu poslati. Opštu ćemo stvar s opštim silama 
pomoći. Mi ćemo onoliko pomoći, koliko možemo. Vojena 
sla koja je u Dalmaciji, gledaćemo da se vama pošalje. 
Zapovjedićemo da se saborne crkve u Bosni sazidaju i 
u sazidanim biskupi postave. Krunu poslati ne možemo, 
da ne uvrijedimo kralja ugarskog, kome je kralj bosanski 
vazal — podložnik — i kog je oblast kruniti ga. Raspita- 
čemo što on o tome misli. Ako mu ne bude nepovoljno, 
krunu, koja je gotova, poslaćemo ti po poslaniku. Ako i 
se usprotivi, nepravdu učiniti mu nećemo, niti hoćemo 
onoga razdraživati od koga se je pomoći nadati. Stjepan, 
ako je pametan, svakojako će gledati da Matijaša sebi na- 
klonjenim učini, s kojim ako se združi, teško će ga Turci 
moći nadvladati«. 

Dok su se ova dva u Rimu zbivala, car Mehmed razu- 
mjevši od svoga poslanika da je kralj Stjepan ne samo 
zanijekao danak već i tvrđu njegovu na ustima Bosne 
u Savu, Šamac, osvojio, razvalio i vojnike zarobio, glavom 
pođe na Bosnu, povedavši sa sobom 150.000 samih ko- 
njanika, osim nebrojenih pješaka; mjeseca lipnja 14, go- 
dine 1463, neiskazanom  hitrinom prispije pod grad 
Bobovac. Kralj, stric mu Radivoj i kraljica Marija 
prebjegnu u Jajce. Grad Bobovac preporuči upravljanju 
svoga vojvode Radaka. Grad ovaj, sazidan na jednom ne- 
prikučljivom humiću, opasan je bio s dubokom jamom 
(endekom), dvije rječice koje se tude sastaju napunile 

su jamu vodom, tako da se k njemu približiti ne mogaše, 
Osim toga, kršoviti putići i strmene staze samo dvije 
bijahu; top, dakle, nije mogao dovesti se. Zato car pod 
njim topove je lijevao. Pet dana na njega je uzalud pucao, 
najposlije okani se i put grada Visokoga pođe. Vratnice, 
po sata od Visokoga, mjesto se danas zove što se je car 
odatle opet vratio na Bobovac. 

Radak, bivši otprije bogomil (manikeo), bio se obratio 
javno na vjeru katoličansku, ali tajno i šrcem i dušom 
pravi manikeo. Ovaj, :što iz osvete prama kralju,«što iz 
pohlepnosti za blagom i gospodstvom, pošalje svoga čo- 
ovjeka k caru obećavajući mu za blago izdati grad i svog 
gospodara. Car, naravno, obeća mu sigurnost njegovog 
gospodstva i glave, zatim veliko bogatstvo u novcima i 
zemljama. Po takvom sramotnom, pred Bogom i ljudima 
 grešnom izdajstvu i nevjernosti, car uniđe u Bobovac, 
grad toga vremena najtvrđi u svoj Bosni. Radak, donesavši 


ključ od grada, duboki poklon caru učini i, očikajući 


svoje nevjernosti i izdajstva pohvalu i obećano nadarenje, 
zasluženo nadarenje zaista i iprimi. Car, izdrečivši:na 
njega oči, ljutito rekne mu: »Nevaljalico jedna! Ti, koji 
tvome gospodaru od jedne vjere nisi bio vjeran i pouzdan, 
«kako ćeš meni, Turčinu, biti vjeran!?« Namigne na krv- 
nika i otsiječe mu glavu. Radakovica, golema sti- 
jena iz koje živa voda izvire, zove se i danas gdje je ovaj 
vojvoda i izdajnik poginuo. Štijena ova je na putu idući 
iz Sutjeske u Borovicu. Car, videći tvrdoću ovoga mjesta 
i grada Bobovca i spazivši nepristupnost k njemu — obori 
ga i pod prokletstvo metne (nalet učini) da se nikada 
sagraditi ne smije — a to stoga uzroka da se ne bi opet 
uzalud mučio osvajajući ga od neprijatelja, kad bi u nji- 
hove ruke pao. 

Kad je car pod Bobovcom razumio da je kralj sa svim 
bogatstvom utekao u Jajce, opremi za njim Mehmeda 


| 

vezira s vojskom: Kralj, dakle, ni ovdje se siguran ne 
videći, pobjegne u grad Ključ, koji od Jajca k zapadu 
udaljen 10 sati bijaše. Kralj se je uzdao ne toliko u 
tvrdoću ovoga grada, koji ležaše na visokom brijegu pod 
planinom Šišom, koliko u rijeku Sanu koja kraj njega teče, 
scijeneći da Turci ne mogu je pregaziti. Mehmed vezir, 
došavši pod Jajce, uzme ga na predaju i odmah za kraljom. 
otisne i prvi nagazi na Sanu, koju pregazivši opsjedne 
grad. Kralj se je tri dana turskoj sili odupirao, ali za 
dalje opiranje ne bijaše mu hrane u gradu. Naumi, dakle, 
pod pogodbama sa stricom svojim predati se pod pogod- 
bom: da on Bosnu caru predaje, a car njemu i stricu da 
pokloni život i da im dade gospodstvo i zapovjed u dru- 
gomu kraju svoga carstva. Oh,.moj nesretni kralju, zar 
ne znaš da je turska vjera kao na vodi pjena! Ali grijesi su 
te sapeli. Bjelaj ti polje tamo za tobom samo 10 sati leži, 
tude, jadan, pamet tvoja čami i gleda mračnu sjenu tvog 
oca, koga si nemilosno zadavio. 

Vezir, na ime carevo potpiše tu pogodbu i grad za- 
uzme, te -Stjepana i Radivoja sa sobom natrag povede u- 
Jajce, gdje je već i car s ostalom vojskom prispjeo. Caru, 
istina, draga bijaše ova jabuka što mu je vezir poklonio, 
tj: Stjepana i Radivoja, ali razumjevši pogodbu koju vezir 
na njegovo ime bijaše ugovorio i potpisao, mučno. bijaše 
mu pokloniti glave onima za čijom krvlju sveđer žeđaše! 
Međutim, mufti-hođža carski, iznađe u svome šerijatu i. 
dade caru fetvu da on nije dužan slušati i obsluživati 
ugovor učinjen od mlađega na ime njegovo — dakle, može: 
ih slobodno pogubiti. Ta ga fetva razveseli. Ali ga po- 
gubiti još odgodi dok svom Bosnom ne zavlada. Kralju 
obećanu sigurnost pritvorno potvrdi ako još raspiše svima 
upraviteljima gradova da se dragovoljno predadu, sebe 
i gradove; što kralj morade učiniti i tako za 8 dana više 
od 70 gradova na vjeru predade se. 


280 Pisci Bosne i Hercegovine, Ivan Frano Jukić 


Sada Mehmed car videći da mu je prevara za 
rukom izašla, pogubi nesretnog kralja Stjepana Tomaše- 
vića*'), strica mu Radivoja, mnoge druge knezove, 'voj- 
vode i plemiće koji se nisu uklonili oli poturčili, godine 
1463, lipnja 30, na polju blagajskom. Marija kraljica, a 
kći Lazara Brankovića, posljednjeg srpskog gospodara, 
bila je od kralja s mnogim blagom još iz Ključa prije 
došašća Turaka otpravljena u Hrvatsku, ali došavši na 
prenoćenje k banu hrvatskom Pavlu, bi od njega u tam- 
nicu bačena i sveg blaga lišena. Ali je i on svog neuljud- 
stva i nepravde brzo plaću primio: došavši na susret Tur- 
cima, za obraniti svoju zemlju od njihovog napadanja, 
pogine, kojom prigodom Marija uteče iz tamnice i ode k 
materi svojoj u Ugarsku, gdje u Požunu godine 1466, 20 
lipnja, od tuge i žalosti umre. Katarina, žena Radivojeva 
a sestra Radoslava Pavlovića, sa Ljubešom sinom i mnogim 
velikašima bosanskim, pobjegne u Dubrovnik**). Car, 
podloživši zemlje i gradove kralja Stjepana, pošalje jedan 
dio vojske s vezirom tesalinskim Omer-pašom na Stje- 
pana hercega, kog zemlju popali i porobi. Stjepan svojom 
vojskom bio je utekao u planinu, otklen Turcima dosta 
je jada zadavao. Najposlije zaište mir obećavši dvostruk 
danak plaćati, davši im u zalogu sina svog najmlađeg 
Stjepana. Na što Turci pristanu, te njegovu zemlju osta- 
vivši nasrnu na zemlju Radoslava Pavlovića, koji držaše 
Popovo, Trebinje i sve zemlje do Dubrovnika, koga po- 
gube, gradove mu obore, njive popale, kuće poharaju, 
4) 0 načinu pogubljenja pisaoci različito pišu: Papa Pio 
II, u svojoj Buli od godine 1463, veli da ga je car vlastitom rukom 
posjekao. Ivan Leunklavio i Bonfin pišu da ga je na mijehe 
sadro. Joakim Kureus u sileskim ljetopisima na strani 169 i 
Matia Mieccovita, da ga je za kolac privezao i strijelama probo, 
najposlije drugi, da ga je svome hodži Perzijancu — učitelju — 
predao i ovaj ga umorio. 

+") Lukari, Orbini i Du Cange itd. 

stanovnike zarobe i natrag se vrate. Tako bosanska slo- 
boda i kraljevstvo, koje je za 78 godina samo trajalo, 
pade pod Turčina, pod kojim do današnjeg dana stenje 
i gorko cvili, svoju bijedu i nesreću preko 386 godina 
oplakujući, i uzaludu očekujući izbavljenje od ovog 
nesretnog i nesnosnog ropstva. 


IV. PROPAST KRALJEVSTVA BOSANSKOGA. 
I OVE GLAVNI UZROCI 


Sudbina naroda u rukama je svemogućeg stvoritelja, 
koji narode jedne diže, a druge propasti prepušta, da koji 
nije, dok je slobodan bio, pravednu stazu krijeposti 
slijedio, nauči se u ropstvu svesrdnije Bogu služiti! Kad 
god su ljudi otstupljivali od pravog svoga zvanja, Bog ih 
je, sad gladom sad pomorom, pohodio i opominjao, a kad 
se ni tako ne bi dozvali, onda slao bi im narode krvoločne, 
i ovi bi ih gnječili nemilosrdno. - Ovo nas uči zgodopis 
novi i stari, crkovni i svjetovni. 

Narod naš slavenski, primivši i naučivši grijehe i 
zloću naroda romanskih, germanskih i grčkih, a svoje se 
prostote zaboravivši, gotovo se je bio satro, a i sad se tare, 
od samosilnika, i to veći dio ilirskih Slavena. Iste opačine 
koje upropastiše grčko carstvo, upropastiše i slavenske 
narode Bugare, Srbe i Bošnjake: oholost, bludnost i nena- 
vidnost među narodima srednjeg vijeka zavladaše. Svak 
je hotio zapovijedati, a umio nije! Vladaoci, davši se za 
nasladnošću putenom, nisu mogli razumjeti dužnosti svoje 
i svojih podložnika; da mogu svojoj oholosti i bludnosti 
zadovoljiti, trebalo je bogatstva, koje u ono vrijeme steći, 
drugog načina nisu znali osim da jači od nejačeg kvači. 
Vladaoce slijedili su drugi, i to do njih u gospodstvu -naj- 
bliži; sve se je dotlen gonilo, dok najposlije država ne bi 
podijeljena među plemiće i kmete, i ovi posljednji, u 

vlastitoj zemlji svojoj, postadoše robovi, a plemići, iliti 
boljari, njihovi gospodari i kralji. 

Boljar svaki težio je za većom silom i gospodstvom. 
Što je narod, narodnost i sreća narodna, to onoga vremena 
Bošnjaci nisu znali! Ko je više krvi prolio. svojih zem- 
ljaka, otimajući i plijeneći tuđa imanja, nego oni koji 
po svom zvanju i dužnosti morali bi druge braniti, a zlo- 
čince progoniti!? Svaki želeći gospodariti, nije čudo što 
je. Bosna u jedno isto vrijeme tri kralja imala, koji svaki, 
za drugoga oboriti, iskao je pomoć od Turčina, obećava- 
jući danak — harač — plaćati; plaćanjem danka i sve- 
udiljnim bojevima oslabiše i sebe i narod. U kralje 
ugledali su se drugi boljari: herceg Hrvoje i herceg 
Stjepan Kosača, i knez Radoslav Pavlović, malo ol nimalo 
pripoznavaše vlast kraljevu. 

Car Mehmed II, osvojivši osim azlatičkih država, 
carstvo grčko, kraljevstvo bugarsko i srpsko, zgodnu pri- 
godu gledaše da i ovu posljednju na jugu slavensku 
državu iz broja nezavisnih država izbriše i pomrsi; jer 
mu je Bosna bila most preko koga namjeravaše preći u 
Italiju i sjediniti. zapadno carstvo s istočnim. Tomašević, 
posljednji kralj, bivši nezakonit sin i ubojica svog oca, 
“kao takvi kod plemića i puka ozloglašen, nikakve snage 
nije imao, nit su podložnici njegovih zapovjedi. slušali. 
Kralj bježi iz Bobovca u Jajce, iz Jajca u Ključ, bez 
vojske! Gdje su mu plemići, velike vojvode, herceg sa 
sinovima, knezovi, župani i vlastela? Sve se je ušutilo, 
gledaju propast svoga kralja i nadaju se od Turčina ve- 
ćem, bogatstvu i sreći. Tako biva s narodom bezbožnim, 
koga su zloće i opačine obuzele. Nad paklom stoji, propast 
svoju gleda a ne vidi, slijep! Prosti narod — kmeti — 
sasvim od gospodara potisnut, nije mogao a niti je znao 
braniti sebe i svoga kralja; oni su bili uprli oči u svoju 
gospodu, koja kad sramotno svoga kralja iznevjeri, za- 

čuđeni gledahu. Osim toga, zakoniti sin kralja Tomaša, 
Sigismundo, bivši se još davno poturčio a sad nahodđeći se 
u carevoj vojsci, ne samo plemiće već isti prosti narod 
bunio je protiv kralju, da se podlože dragovoljno caru, 
plemićima raširenje posjedovanja, a kmetovima izbav- 
ljenja od plemićkog ropstva obećavajući i lažući. 

Kralj, doista, bio je čovjek nerazborit; njega je mudra 
žena, mati Vojača, svjetovala da tako naglo i nerazborito 
ne razmeće s Turcima prijateljstva, mećući mu pred oči 
neposlušnost plemića, primljući, hoće li obećana od pape. 
Ugra i Mlečana pomoć stignuti ol ne stignuti na vrijeme, ali 
zaludu, on posluša više pobožnog, nego razumnog papinog 
poslanika. Svrhu svega, izdajstva Radaka i građana ja- 
jačkih, koji da budu se oprli i nekoje vrijeme carevu silu 
zabavili dok bi stigao Matijaš kralj iz Ugarske s vojskom, 
lasno bi se kralj odbranio, niti bi tako lasno Turci Bosnu 
osvojili. | 


V. GOSPODSTVO UGARSKO-HRVATSKIH 
KRALJEVA. U BOSNI 


od godine 1463—1527 


Poslije tri mjeseca neg je car Bosnu osvojio, gradove 
s vojnicima svojim napunio i već iz Bosne put Macćedonije 
otišao, kralj ugarski Matija Korvin s vojskom dođe u 
Bosnu, te opsjedne tvrdo mjesto grad Jajce, mjeseca listo- 
pada god. 1463, po nagovaranju i nastojanju franciškana!). 
Varoš četvrti dan osvoji, grad, pak, jedva treći mjesec, 
i to licem na Božić, iz koga je isti dan u Budim pisao. 
Mnogi Turci braneći grad izginuli su, a 400 zarobljeno. 
Osvojivši Jajce, i još drugih 30 gradova predobije, a toliko 
i još više predade mu se, među kojima znatniji bili su: 
=) Svjedoči knjiga pape Pavla II pisana  franciskanima 
godine 1467; vidi je kod Wadđinga tom. XIII, pag. 405. 

Banjaluka, Tešanj, Srebrenik i Sokol. Mogadijaše i ostale 
još predobiti, da ga ne pomete nešto zimsko doba, nešto 
pak usrnuće neprijatelja Čeha u Ugarsku, pod vođom 
Giškrom*). Ostavivši, dakle, u osvojenim gradovima jaku 
odbranu, s ostalom vojskom vrati se u Ugarsku. 

Pitanje je važno: zašto Matijaš, koji na svaki turski 
korak pazijaše kad su ovi u Bosnu usrnuli, nije za njima 
išao, te s bosanskim kraljem sjedinivši se, Bošnjake ohra- 
brio i toliku nesreću odvratio ol prepriječio! Kralj Mati- 
jaš o ovoj stvari pišući papi Piu II, po neki.način izgovara 
se*) da nije znao kuda će car iz Srbije toliku vojsku 
okrenuti, da se je imao boriti prija s Ali-begom,_vezirom 
srbijanskim, koji je čuvao prelaze na Savi; ovoga morao 
je najprije zauzbiti;da je car u Bosnu zovnut od nekih 
izdajica Bošnjaka; najposlije, veli Matijaš, da je car jed- 
nom brzinom osvojio Bosnu. Ali tri mjeseca očekivati 
i otezati, daje nam misliti da je on hotimice očekivao dok 
car vojsku iz Bosne izvede, ne smijući se može biti s njima 
tuknuti? OI je, biti može, očekujući šta će s kraljom 
bosanskim biti, i želio po koji način propast kraljevu, da 
tako lašnje Bosnu sjedini k ugarskoj kruni. 

Sljedeće godine, 1464, car nanovo digne vojsku na 
Bosnu i opsjedne sve gradove koje su Ugri držali; pod 
Jajcem nečuvene veličine topove salije, te grad počme 


*) Vidi knjigu Matijaševu pisanu godine 1464, siječnja 27, 
papi Piu II, pod nr. LXXIII. 

") Vidi sad spomenutu knjigu, gdje među ostalima sljedeće 
piše: At paulo post ambiguitas haec sublata fuit, palamquae 
factum est, invitatum eum a quibusdnam proditoribus Bosnam 
versus declinare. Eo dum festinus accessisset, suscepta proditione, 
quam ante paraverat, prius forte, quam eduxssiet gladium vicit: 
proditoribus aeque, ut proditione potitus. Vinxit dein regem arte 
et dolo, non armis superatum, demumque excrutiatum necat: 
Arces omnes et munitiones Regni in deditionem accepit, custodibus 
earum manus ultro porrigentibus etc. etc. 

biti i lagune potkopavati, nasrćući neprestance na grad 
30 dana*); ali čuvši da Matijaš ide na njega, topove pobaca 
u vodu i s vojskom pobjegne bez obzira. Pred vojskom 
ugarskom bio je Emerik De&k, koga Matijaš učini guber- 
natorom — upraviteljem — Bosne; iza ovoga, Mirka Za- 
polju, bivšeg prije blagajnika. Matijaš moli papu Pavla 
II, godine 1465, da mu dopusti dohotke priorata vranskog 
u Dalmaciji, da može lašnje Bosnu protiv Turcima bra- 
niti"). Matijaš iste godine bio je opsjednuo tvrdi grad 
Zvornik, koga s jedne strane visoke stijene a, s druge, 
rijeka Drina brani; ali zaludu: kako je car prije poplašio 
se njegova došašća, pobjegao ispod Jajca, tako i sad Ma- 
tijaš, začuvši da car glavom ide Zvorniku u pomoć, po- 
bježe ispod njega. 

Godine 1465 Matijaš opet skupi silnu vojsku, imajući 
odluku svu Bosnu od Turaka oteti, ali došavši do Zagreba. 
čuje da su mu s leđa unišli neprijatelji kršćanstva u Ugar- 
sku, i imade se vratiti. Godine 1471 Matijaš naimenuje 
kraljem bosanskim Lovru, župnika iločkog u Srijemu — 
Ujlaky-a. Ali ovaj kralj Bosne ni vidio nije, već živio 
raskošno u dvoru Matijaševu. Godine 1479, ne bivši doma 
Matijaša, poturice bosanske zalete se u države prekosav- 
ske i do 30.000 roblja odvedu; za njima se sljedeće go- 
dine, 1480, otisne Matijaš, te ih stigne među Busovačom i 
Vitezom: Turke razbije, roblje gotovo sve povrati, i mnogo 
kršćana sa sobom odvede u Ugarsku, a pošalje u Sarajevo 
Vuka Despota, koji Sarajevo porobi, popali*) i najvećeg 
sarajskog junaka, DĐerđeleza, sestru odvede. Za vladanja 
Matijaševa Turci nisu mogli ugarske gradove u Bosni 
4 Vidi knjigu Matijaševu, godine 1464, na cesara rimskoga, 
pod brojem LXXV. 

") Knjiga Mat. str. II, knjiga XXXII. 

*) Rukopisna kronika, koja ne kaže je li ovo Zmaj Vuk 
Branković; a narod pjeva i pripovijeda Vuka Jajčanina. 

nikako posvojiti, ali ni Matijaš nije mogao veći kakav 
napredak učiniti, bivši uvijek u boju s Nijemcima, Če- 
sima i Poljacima. Matijaš umre godine 1490. 

Godine 1500, pod kraljem ugarskim Vladislavom II, 
a turskim carom Bajazetom II, veziri. bosanski i 
srbijanski skupe silnu vojsku te opsjednu Jajce. 
Iva Korvin, sin naravni Matijaša kralja, pod kojim 
ove zemlje bijahu, zaište pomoć od kralja i dođe mu: 
Petar Gereb, ugarski nadvornik, s 200 konjanika i s dvije 
čete odabranih pješaka: zatim velikaši hrvatski: Fran- 
kopan, Karlović. i Zrinjski, svaki dovedavši svoje čete pod 
Jajce; tude se ogledaju s Turcima i, poslije krvavog boja, 
predobiju ih pogubivši 4000; Hrvata pane 1000 mrtvih 'a 
toliko ih bude ranjeno. Korvin po ovoj bitci stekao je 
slavno ime; topove otete metnuo je na gradske bedeme 
jajačkog grada, koga je iznova popravio, utvrdio i s po- 
trebnim stvarima napunio; upravljanje grada preporuči 
Ivanu Đulanu, čovjeku vjernu, koji je i prije grad ovaj 
čuvao i snažno branio, a on se, s društvom, povrati u 
Hrvatsku'). 

Godine 1519, vezir Mustafa bosanski i Bali-beg srbi- 
janski skupe vojsku te opsjednu grad Srebrenik; u gradu 
zapovijedao je Toma Matusnay, čovjek nepomljiv, koji 
ne samo da grad s potrebitim providi, već u najvećoj 
pogibelji, ostavivši grad i vojnike u velikoj smetnji, po- 
bježe u Ugarsku. Deset dana građani i vojnici branili su 
grad, ali kad im nestade hrane, a ufanja ne imajući da 
će im otkle pomoć doći, predadu.Turcima grad na vjeru 
da će ih sve slobodne pustiti. Ali Turci vjeru po svome 
običaju održe: posijeku sve, malo da su koje dijete ol 
lijepu djevojku ostavili za se. Gradove Sokol i Tešanj, 
vojnici ugarski upalivši, uteku?).| 

") Ištvanfi Lib. 4. pag. 30. 
*) Ištvanfi Lib. VI. pag. 35. 

Sljedeće godine, 1520, Turci potegnu vojsku svoju 
te otajno dođu do blizu Jajca, koje obnoć htijahu preva- 
rom osvojiti. U gradu je zapovijedao Petar Keglević, koji 
nije imao više od 200 konjanika i malo više pješaka. Po 
svojim uhodama razumjevši šta Turci namjeravaju, po- 
šalje tajno preko brijega Blaža Kerija sa 100 konjanika, 
koji se blizu njih smjesti da ga nisu Turci mogli spaziti, 
premda im je za leđa zašao; zatim pred mrak pošalje iz 
grada djevojke i mlade u dolinu blizu Turcima da kolo 
uhvate i glasno zapjevaju, slobodeći ih da se ništa ne boje, 
jer će im on u pomoć brzo doći. Turci, videći da su od 
grada djevojke odmakle a zatravljeni slatkim pjevanjem, 
zaborave na grad Jajce te usrnu među njih i hvatati ih 
stanu; u taj hip Keri sprijeda, a Keglević odotraga, Ss 
vojnicima na njih nasrnu; oni se toj prevari ne nadavši, 
poplašeni smetu se i nagnu bježati: mnogi zaglave, a: 
ostale pohvataju, tako da je jedva koji utekao da kod 
kuće kaže šta im je bilo"). a 

Turci svakako su nastojali ovaj tvrdi grad Jajce u 
svojim šakama (oblasti) imati. Zato, zaboravivši prija- 
šnjih godina šta su krvi pod njim prolili, opet ga opsjednu 
godine 1524, pod načelstvom triju paša: Usrefom Vrh- 
bosne, koji'je iste godine nastupio Ferat-paši; drugi bijaše 
Sinan monastirski, a treći Bali-beg biogradski i smeđerev- | 
ski. Imadijaše vojske 20.000, topova velikih 8, a manjih: 
množinu; u gradu zapovjednik bijaše još Petar Keglević, | 
koji, ne mogući tolikoj sili odoljeti, zaište pomoć od ugar- 
skog kralja Ljudevita II, koji pošalje mu u pomoć Ivana 
Karlovića i Franju Baćanija, Ilirije namjesne kralje, ko- 
jim još doda Frankopana, Petra Kružića iz Klisa, Grgura 
Orlovića iz Senja, Juraja Blagaja, Ivana Zrinjskog i Ivana. 
Tahija; s vojskom od 16.000, preko Dubice, dođu u pomoć 


%) Ištvanfi, na istom mjestu. 

Jajeu. Prva im briga bijaše grad providiti s hranom, koje 
premda bijaše teško kroz tolike neprijatelje prodrti, 
ništa nemanje učini to silni junak Kružić — nasilu u grad 
uniđe. Poslije tri dana boj se ozbiljni zametnu, i kršćani 
pobjedu održaše; paše uteku glavom bez obzira, drago- 
cjenjeni čador Usrefov i 60 zastava otmu, topove u gradu 
namjeste; mnogi Turci izginuše, mnoge zarobiše, a naj- 
više ih u vodi život izgubiše. Tako i ovaj put bi Jajce 
sretno obranjeno!*). 


Poslije nesretne bitke mohačke, kadno se Ferdinand 
i Ivan Zapolja otimahu za krunu i gospodstvo Ugarske, 
Turci potom još većma ojačaše te gospodstvo i posjedo- 
vanja ugarska u Bosni, godine 1527, preoteše. Petar Ke- 
glević, koji je dvaput silno se opro nasrtanju turskome, 
starošću oslabljen, grad Jajce predade caru Ferdinandu. 
Ovaj za upravitelje metne Stjepana Gorbonakija i Koci-- 
jana, ljude strašljivice, kojim još malo njemačkih vojnika. 
dade. Turci za ove okolnosti dobro znadući, opsjednu - 
Jajce, i to paše bosanski, Usref i Mehmed Jahiogli srbi- 
janski. Stjepan, nikakvoj pomoći iz Ugarske ne nadajući. 
se, poslije opsjednuća 10 dana predade grad Turcima, a 
ovi ih slobodne puste otići, ponesavši sve svoje, osim 
. topova. Za ovo čuvši Andrija Radatović, upravitelj grada 
Banjaluke, ne smijući dočekati Turaka, grad upali i preko 
Save pobjegne; tako su učinili i ostali gradova upravitelji 
— upalivši ih, pobjegli. Po taj način izgubiše Hrvati sva 
svoja posjedovanja pod kraljem Ferdinandom, koja kralj 
Matijaš bijaše od Turaka preoteo. Držaše Jajce i ostala 
mjesta 64 godine"). 
| i) Ištvanfi Lib. VIII pag. 67—69. 


7") Ištvanfi Lib. IX, pag. 93. U Jajcu-i drugim gradovima 
bosanskim topovi i oružje je starinsko, većinom njemačko. 

VI. VOJEVANJE CESARA AUSTRIANSKIH, 
tj. NJEMAČKIH U BOSNI 


Osvojivši Turci Budim i veliki dio ugarske zemlje, 
cesari njemački, koji biše zajedno i kralj ugarski, ne 
samo da nisu mogli izgubljena mjesta u Bosni posvojiti 
već, što je više, bosanske poturice, pod načelništvom 
svojih begler-bega, osvojiše i opustiše Liku, Krbavu, 
Slavoniju, i do Štajerske i Kranjske dopiraše, a Dal- 
maciju gotovo svu, izvan primorskih gradova, od Mlečana 
oteše. | 

Pod cesarom Leopoldom I, izgubivši Budim, a prije 
toga pod Bečom strašno izginuvši, Turci oslabiše. Malo 
pomalo sva mjesta u Ugarskoj, Slavoniji i Hrvatskoj ce- 
sarova vojska zauze, i međe među Turskom i Njemačkom 
Sava i Una postade. Bečki dvor, znadući da je Bosna na 
ugarsko-hrvatsku nekad krunu spadala, više puta prenosio 
je oružje preko Une i Save u Bosnu, ali gotovo sve-ne- 
sretno. Što jednoč zavojevao bi, to bi drugim opet bojom 
izgubio. Godine 1688, Ljudevit, knez badenski pod Leo- 
poldom I, predobivši Turke u Bugarskoj dođe u Bosnu, 
osvoji Zvornik, listopada 25, zatim mjesta Krapavu, Ka- 
zavu i Breške, dođe pod Banjaluku, koju ne mogne uzeti. 
Godine 1690, cesarski vojvoda Perčinlija kod Soli pre- 
dobije Turke, kojom prigodom odvede sa sobom fran- 
ciškane iz samostana gornje Soli i 3.000 katolika. Godine 
1693“ Adam Baćani, ban hrvatski, ote od Turčina Vrano- 
grač, Novo Todorovo i Veliku Kladušu kojom prigodom 
mnogi se Turci pokrstiše. 

Od svih vojničkih pohoda najznatniji je onaj slav- 
noga junaka Evgenija kneza sabaudskoga, koji predobivši 
slavno cara turskog kod Zente, godine 1697, sa 4.000 
konjanika i 2.000 samo pješaka pređu Savu te nastave put 
uz Bosnu rijeku; tad na Bosni vezira ne bijaše, budući 

malo prije umro je Mustaj-paša. Znadući Turci junačka 
djela ovoga kneza, bijahu se strašno poplašili. Evgenije 
s malom silom osvoji najprije grad Doboj, a za ovim 
Maglaj, oba na Bosni rijeci; za tri dana dođe pod Žepče 
varoš, koju su Turci bili utvrdili šancom, i 309 branijaše 
ga. Nijemci i ovo mjesto silom uzeše, mnoge Turke po- 
gubivši i tvrđu im zapalivši. Dok su se ova zbivala, 
Čehaja-beg, sabravši vojsku izađe Nijemcima na susret 
i put kraj. Vranduka, i onako utvrđenog mjesta, drvećem 
posječenim i gromilama kamenja zapriječi. Evgenije sad 
prosiječe drugi put na desnoj obali Bosne, koji se i danas 
njegovim imenom naziva. Međutim, dok se je ovaj put 
kroz planinu Orahovicu prosijecao, pošalje naprijed svoga 
četnika Kibu sa 200 pješaka i malo konjanika, koji preko 
brda i klanaca prodre i sukobi se sa 200 turskih konja- 
nika, koji su išli Žepču u pomoć ne znajući da je Žepče 
osvojeno; ove većom stranom Kiba poubija, a drugi se 


razbjegnu. Čehaja, od bježanaca razumjevši ova i, suviše, 


da su Nijemci svladali sve nezgode i zaprijeke, poplašen 


pobježe bez obzira; ništa nemanje posljednju tursku četu - 


dostigne Kiba, više gornje Zenice, kraj Bosne, i tude je 
strašno porazi; mjesto ovo i danas zove se »Osječnik«. 


Odavle krene se uz Bosnu te prispije u polje moštransko... 


Ovdje u tabor dođe jedna djevojka, nekakvog bogatog 
bega sarajevskog kći, želeći se pokrstiti. Djevojka bivši od- 
već pristala, da je se dva oka nije moglo nagledati, za- 
travi mnoge časnike: svaki je sebi želeći imati za druga- 


ricu, i buduć da rad nje gotovo kavga među njima rodila 


se, Evgenije djevojku posiječe. 

Knez prije nego je stigao u Sarajevo, pošalje jednog 
trubaša i jednog zastavnika k Sarajlijama. Ovaj došavši 
u Sarajevo, trubaš zatrubi a zastavnik stane čitati kne- 
ževu naredbu, kojom obećavaše sigurnost imanja i života 
ako se dobrovoljno predadu.. Sarajlije s olovom iz pušaka 

odgovore; trubaš pogine, a zastavnik, ranjen, jedva uteče: 
Čuvši ova Evgenije protiv narodnom pravu učinjena, 
začme na srcu prije ne otići dok sve. ovake zločince ne 
iskorijeni i Sarajevo ne popali. Došavši bez ikakva otpora 
u Sarajevo, videći toliku i tako ugodnu varoš, smiluje se 
i zabrani svako ubojstvo i palež. Da vojnicima koliko god | 
na volju učini, dopusti im da mogu kuće oplijeniti, ali 
stanovnici, što su god imali, posakrivali su i sa sobom 
odnijeli. Vojnici, ne našavši plijena, srditi, zapale ga i 
vas izgori, samih džamija izgori 150. 

Evgenije, došavši u Bosnu, nadao se je da će narod 
uz njega pristati, te da će lasno zavladati Bosnom svom. 
Radi šta pisao je iz Posavine na franciškane njemački, 
da bi ovi narod .na ustanak sklonili, ali ovim je tursko 
ropstvo bilo odavno omililo, niti su marili za narod, ol 
može biti da okolnosti nisu im dopustile? Evgenije, do- 
šavši do Sarajeva a videći da mu se narod ne pridružuje, 
Sarajlije se u grad zatvorili, hoće da se brane, a pri tom 
zimno vrijeme prikučilo — bojeći se među neprijateljima 
bez hrane i proviđenja ostati, vrati se natrag s vojskom u 
Slavoniju poslije 18 dana svog putovanja ratnoga, s ma- 
lom štetorn — 18 vojnika samo izgubivši. Tad su se mnogi 
kršćani iz Bosne otselili, te.po Baranji, Bačkoj i Slavoniji 
naselili. Opisanje ovo izvađeno je iz knjiga: Vita Eugenii 
Sabaudiae Ducis authore Gvido Ferrario. Tirnaviae 1765, 
Lib. I pag. 67—TI1 i iz ilirske kronike samostana sutje- 
skoga. 

Godine 1699, siječnja 26, bi mir učinjen iii Tur- 
cima i Nijemcima, po kome međa između Bosne i Austrije 
Sava i Una do Novoga, kao što je danas, postavljena. 
Kasnije, godine 1716, zarati se opet cesar._ i Mlečani s 
Turcima. Sljedeće godine, 1717, vojvoda cesarski Petraš,. 
osvojivši Doboj, Hodžak i još nekoje manje tvrđe kraj 
Save, dođe pod Zvornik. Drugi vojvoda, Drašković, na- 

mjesnik banski, u isto vrijeme opsjede Novi Bosanski, 
grad na sastanku Sane i Une, ali na oba mjesta Nijemci 
strašno izginuše. Pod Zvornikom bi ranjen Petraš u ko- 
ljeno, a pod Novim zato, jer se Nijemci s Hrvatima svadiše, 
jedni govorahu: grad će biti naš, a drugi: neće, nego naš! 

Tada na Bosni bijaše vezir Osman-paša Ćuprilić, 
koji silovitu vojsku sakupi. On ode pod Zvornik, a Alaj- 
bega Pašića Skopljaka posla pod Novi. Na oba mjesta, 
kako spomenuh, Turci nadbiše. Pod Zvornikom pade od 
cesarske vojske oko 10.000, samih sužanja 300 na hrpi sve- 
zanih isiječe Cuprilić, radi koga krvološtva kod cara potuži 
se Evgenije, i car Cuprilića smače. Pod Novim izgibe oko 
8.000“ cesarovaca, i mnoštvo ih sužanjstva dopade. Ovako 
piše spomenuta kronika. 

Sljedeće godine, 1718, bi mir učinjen, 21 srpnja, u 
Požarevcu, među Nijemcima, Mlečanima i Turcima, ko- 
jima Nijemci svoju među u Bosnu preko Save prenesoše 
na 1 njemačku milju — 2 sata — a negdje i šire. God. 
1736 opet se zarati cesar njemački i ruski s carom turskim. 
Sljedeće godine, 1737, opsjednuše Nijemci Kulin Vakuf 
i Ostrvicu, grad na Uni, 20 srpnja, pod načelništvom ba- 
rona Raunacha, ali nesretno. Pogine ih tude 3.000 i uhva- 
tiše dva kapetana i grofa Serrenia, osim ostalog roblja. 
Na 14 istog mjeseca knez Josip Friderik Hildburghausen 
opsjedne grad na Vrbasu Banjaluku; tad na Bosni vezir 
bio je Ali-paša Ećimović, skupi 20.000 Turaka i pođe 
Banjalučanima u pomoć, 4 kolovoza iznenada udari na 
Nijemce, s ove strane Vrbasa, a buduć njemačka sila preko 
Vrbasa, i nemogući jedni druge pomoći, smetu se i Tur- 
cima pobjedu ostave, gdje do 1.000 mrtvih cesarovaca 
ostane, i obnoć uklone se u Slavoniju. Poslije godine 1739, 
rujna 18, učini se u Biogradu mir, po kome Karlo cesar 
sve ono u Srbiji i Bosni izgubi što je mirom požarevačkim 
bio stekao; Sava i Dunav opet ostane međa. 

Kad se Katarina II, carica ruska, zarati s Turčinom, 
njezin saveznik cesar Josip Il, pomoći joj hotijući, sretno 
boj zametne godine 1788. Slavni general Laudon, osvo- 
jivši Biograd i Šabac u Srbiji, prenese oružje u Bosnu, | 
te osvoji Drežnik i Cetin, tvrđe preko Une, Novi Bosanski 
na ušću Sane u Unu, Dubicu na Uni i Gradišku na Savi. * 
Josip II imao je sebi naklonjen narod u Bosni, osobito 
katolike, a ovo je učinio po ondašnjemu biskupu Okiću; 
da bude se malo odmakao od međe, i unutra se poma- 
kao, lasno bi svu Bosnu osvojio; ali ga smrt smete. Leopold 
II, na zahtijevanje Prusa a bojeći se rata koji tada Fran- 
cusku poče komešati, mir učini s Turcima u Šistovu go- 
dine 1791, kolovoza 4, te Turčinu sve povrati osim Dre- 
žnika i Cetina*). i | 

Od toga doba Austrija u Turčina miruje, samo što 

Krajišnici bosanski preko Une zarivaše na međi često 
puta. Zato godine 1834 Rukavina popali Kladušu, a godine 
1835 Valdstidten Izačić; ali ova su bila bez ikakva vida | 
političkog. Meternik svakim načinom rai je izbjegavao, 
dapače ni svome savezniku Rusu -— koji ipak pomože 
Austriji protiv Mađarima — godine 1828 ne htjede pomoći 
dati protiv Turčina. Kršćani obojeg obreda do to doba 
uvijek su Austriju držali za svoga izbavitelja, od toga 
doba sad su oči uprli u Rusiju i od nje se svome izbav- 
ljenju od jarma nesnosnog nadaju. 
- Prije nekoliko godina jedan franciskan nekog mini- | 
stra bečkog molio da se Austrija zauzme kod turskog 
devleta ne bi li kolikogod krišćane od progonstva izbavio 
i kakvu oblakšicu podijelio. 


Ministar; »Progone li Turke u Bosni?« 
Franciskan: »Ne!« | 


*) Cetin, godine 1809, bili su Bošnjaci osvojili, ali ga Fran- 
cuzima predadoše. 

Ministar opet: »A vi se isturčite, pa će vam bolje 
biti!« | 

Ovaki i slični austrijanskih ministara odgovori uticaj 
svaki kod kršćana bosanskih oslabe, i pouzdanje unište, 
premda doskoro katolici u molitvama austrijanskog. ce- 
. sara spominjali su se kano svog kralja, a i Turci do danas 
kršćanima običaju reći »vaš kralj«, razumeći cesara 
bečkog. | 


VII. BOSNA POD TURCIMA 
od godine 1463—1850 — 387 godina 


Može li se s huđe zgode, 
Ginut gorom smerti kojom, 
Neg živiet bez slobode, 

Ne bit voljan s dušom svojom. 


=. a (ok TE SE Pa E EE 


Slobođa se tva ponizi, 
Dobro ti je svako oteto, 
Za vrat derži te u verizi 
Samosilje tursko kleto, 
I. GUNDULIC 
Mehmed II, podloživši Bosnu što prevarom što po 
izdajstvu i nemarnosti boljara, tražio je način s kojim bi 
najlakše zemlju ovu mogao održati i s ostalim carstvom 
uže stopiti. Zato, ne pazeći na vjeru zadatu, smakne Stje- 
pana kralja, strica mu Radivoja, opakoga izdajicu grada 





Bobovca Radaka. Gospodara od Popova i Trebinja Ra- . 


doslava Pavlovića i još nekoje poglavice koji su mu se vi- 
dili pogibljivi, nemilosrdno pogubi. U zadobivene gradove 
postavi svoje vojnike — grčke i srpske poturice; snagu 
“bosansku, 30.000 po izboru mladića, odvede sa sobom i 
učini od njih jenjičare'); do 200.000 roblja, muška i žen- 

*) Kromer Historiae Poloniae Lib. XXVIII, Mahumetes occu- 


pata Bosnia, ex ćaptiva juventute p. 30.000 conflavit; atque 
hinc Janizarorum origo etc. 

. ska, odvedu vojnici sa sobom i rasprodadu po Maloj Aziji; 
koji su mogli pobjeći, osobito katolici, bjegali su u Du- 
brovnik, Dalmaciju, Ugarsku itd. 
Ovo bježanje i seljenje malo zabrine cara: da mu“ 
zemlja pusta sasvim ne ostane. Zovne preda se fra Angela 
Zvidovića, tadašnjeg starješinu franciškanskog, dadne mu 
povelju“), da narod ne odvraća od podloštva carskog, već 
da mogu slobodno zakon svoj ovršivati, i mnogim plemi- 
ćima i gospodi, davši im berate, dopusti njihove zemlje 
i posjedovanja uživati. | 
Poslije nekoliko godina dođe u Bosnu za begler-bega | 
Usref-beg, carski zet, koji zovne svu gospodu bosansku 
da donesu stare svoje povelje, da im ih potvrdi, koje on 
imajući u rukama, baci na vatru, a gospodu svu isiječe, 
samo ostadoše oni koji zakon primiše turski*). Ovi Usref- 
beg umrije u Sarajevu god. 1545. Druga, pak, gospoda 
koja se nisu dala prevariti, pobjegla su u njemačke i 
mletačke države, od kojih neke sada živu. Ispočetka, po - 
svoj prilici, samo su se gospoda turčila, za uzdržati svoja 
imanja, ali kasnije cijela sela i opštine pređoše na turski 
zakon. Tomu .je uzrok što Turci sveštenika nisu trpili da 
kršćani imaju, a oni, naprotiv, obraćali su na svoj zakon 
i obraćaju sve do današnjega dana*). Oni ovim načinom, 

2) Koja se zove Ad-nahme, tj. ugovor po ovoj osiguravaju | 
se franciškani u Bosni; čuva se u samostanu fojničkom. 

") Kronika ilirska. : : 

*) U stara vremena plemići koji su se isturčili zovu se 
bezi, od kojih neki ilirska prezimena promijenili su u turska, 
i uprav se ne zna kako im je bilo prezime, napr.. Šerifi i beg 
Miralem; nekih, pako, i znađe se, napr. Rajkovići, ovi se 
turskim jezikom ĐDenetići, a perzijanski Firduz, od đenet i 1ar- 
dazparadisus — raj. Znatniji bezi u Bosni jesu: Babić, Baković, 
Bosnić, Cerić, Čekić, Dugalić, Dvagić, Filipović, Glumčić, Ljubović, 
Ljubunčić, Kopčić, Kresoević, Kulenović, Kukavičić, Skorbović, 


ovo su Pašići u Skoplju, Repovac, Saranović, Vojniković, Vidaić, 
Sokolović, Zlatarović i Ždralović. Kapetani: jajački, banjalučki, 

prvo, čine sevap — djelo kreposno — a drugo, iz poli- 
tičke svrhe, jer što ih je god više, lašnje vlahu mogu 
zapovijedati, nit će se vlah ispod njih moći iskopati. I 
zaista, Muhamedov zakon primljen je, s velikom našom 
nesrećom, gotovo od većeg dijela naroda! A jer neće, ovaj 
novi zakon osigurao im je imanjstva i bogatstva, oslobodio 
od harača i svakog danka, dopuštao svako djelo grešno i 
naslađenje tjelesno; bez truda i radnje mogli su gospod- 
stvo provoditi. | 

Osim toga, mnogo roblje dovodili su iz njemačkih i 
mletačkih država, koje bi oni ovdje isturčili. Kasnije, pak, 
kad su ugarske i ostale zemlje od Turaka preotete, svi 
Turci i poturice doselili su se u Bosnu, tako da Bosna go- 
tovo mogla se je turska zemlja zvati, premda su ilirski 
govorili svi. Mnoštvo i bogatstvo bosanskih Turaka, ma- 
loća, siromaštvo i neznanstvo kršćana, činilo je prve to 
jačim, a posljednje to nejačim i nevoljnijim. U Evropi 
nema države da su gdje jedni druge radi zakona progonili 
kao što ovdje progone i tlače do današnjega dana Turci 
kršćane, koji su jednog roda i podrijetla; ali šta je narod 
i narodnost, to kako Turci tako i kršćani ne znadu. 


prijedorski, staromajdanski, bihački, gradački itd., jesu bezi 
svi, ali od koje porodice, to ni oni ne znadu, premda stare povelje 
bosanskih vladaoca dobro čuvaju, al ih čitati ne znaju, niti dadu 
kome viditi. Oni govore da će im opet one valjali kada kauri 
Bosnu otmu, a to će biti kad se navrši 400 godina da je car 
Bosnu oteo. Bezi bosanski svu gotovo zemlju koju kristjani 
obrađuju, posjeduju, i da znaju kao što ne znaju živiti, strašno 
bi bogati i mogući bili, osobito kad bi toliku zapuštenu i u šumu 
zaraslu zemlju dopustili krčili i obrađivati kršćanima. Ostali 
Turci po selima koji žive, istina imaju svoju zemlju, ali budući 
im mrsko raditi a pri tome sve danke,. poreze, osim harača i 
krčmarine, plaćati moraju, može se reći da gore stoje nego isti 
kmeti; ove bezi i ostali velikaši turski zovu poturicamai 
ćosama, a kršćani balijama. 

Carski namjesnici u Bosni, prije zvani begler-bezi, 
stanovali su najprije u Sarajevu, potom u Banjaluci, bili 
su podložni najprije budimskom, poslije temišvarskom 
velikom veziru, a kad ova mjesta Turci izgube, postavi se 
za Bosnu vezir, koji prenese stolicu u Travnik sve do 
danas. Namjesnici ovi isprva bili su vođe, te su robili i 
osvajali zemlje njemačke i mletačke; kasnije, pak, poslije 
mira šištovskoga vladali su blizu nad rajom, i to samo 
u malim stvarima, a pravo gospodstvo i vladanje Bosne 
bilo je u rukama kapetana i sarajskog jeničar-age. 
Kapetana bilo je u Bosni 36. Oni su držali gradove 
i gotovo neodvisni gospodari bili dotičnih nahija, koje su 
se kapetanije zvale. Ovi su kapetani bili nasljedni 
i jesu od prvih bosanskih plemića potekli. Svaki kapetan 
imao je oblast mača, i vješala i koca, i to samo za kršćane. 
Jeničar-aga sarajski bio je namjesnik carigradskog, imao 
je pod sobom u samu mulaluku sarajevskom 12.000, po 
ostaloj Bosni dva puta toliko. Ovaj jeničar-aga, zajedno sa 
mulalom sarajevskim, osim mulaluka, gdje je ravan veziru 
bio, po svoj Bosni širio je svoju oblast i s ka- 
petanima uvijek u dobrom  sporazumijevanju bio. 
Svaki je vezir morao onako igrati kako su mu oni 
svirali, što ako ne bi htio, dizali bi oružje i protjerali ga 
između sebe; ako im ovo za rukom ne bi išlo, to bi ga 
tužni jeničar-agi carigradskom, a ovaj cara po neki način 
usilovao bi da vezira onog s Bosne digne, a često i smakne. 
Godine 1750 dođe iz Bosne strašna fužba protiv ba- 
šama, ne samo od raje, već i od istih Turaka, da se od 
njih živiti ne može. Car pošalje Mehmed-pašu, koji je 
prije na Užicama bio i odanle, ne znam rad koje krivice, 
u prognanje poslat. Ovaj dođe u Sarajevo kao carski kul- 
ćehaja čineći se nevješt, pozove u Travnik sve usta-baše 
1 seki-baše, da čuju carsku naredbu; ovi došavši, 18 po- 
glavitih baša pošalje na konak u grad, gdje onu noč*sve 

podavi. Godinu dana stajao je u Travniku, istraživao 
baše, te im odrte i pamukom natrpane glave slao u Cari- 
grad. I tako kul-ćehaja Kukavica, kad je umirio Bosnu, 
krenuo se u Carigrad, ali ga na putu susrete ferman da 
se vrati natrag i da bude na Bosni vezirom. Bio je nekoliko 
godina, išao u Mostar i one baše razbašivati; za vladanja | 
njegov bašaluk bio se je utrnuo, ol pravije ušutio; i 
pjesma o ovome bijaše izašla: »Dok bijaše Kukavica paša 
-——— Ne znade se ko se zove baša! — Smotaše saruke u 
sanduke — Jatagane baciše na tavane« itd. Ali baše bo- 
sanske običajnim načinom opremiše posao u Carigradu. 
Car pozove Kukavicu u Stambol, i na putu mu stiže 
odsuda: beg popije otrov i tako zaglavi; a baše bosanski 
opet kao i bili, dapače sve gore bjesniše, kako cara tako 
još manje vezira bojaše se. 

Godine 1813 dođe na Bosnu za vezira Derende- 
lija. Ovaj niti je znao štiti niti pisati, a bio u Maćedoniji 
vođa Kerdielija. Ovaj, istina, da je i kršćane gnječio, ali 
po Turke strašan je bio i više ih stotina na onaj svijet 
opremio; ali i njega baše protjeraju. Godine 1817 dođe 
novi vezir, Dželaludin-paša, otprije bivši derviš od sljedbe 
bektaša. Njega je car uprav zato poslao da bašinsku silu 
slomi, što je on slavno učinio pogubivši sedam najsilnijih 
kapetana i Bajbula_ Kulinovića. Pet je godina ovaj vezir 
na Bosni bio i samo dvojicu kršćana, i to ubojice, po- 
gubio, a Turaka jest preko 300. Takvi je zadao strah 
Turcima da su ga za Francusa držali, i mrtva ga se bojali, 
govoreći da on nije umro, već drugi mjesto njega, a to 
stoga jerbo je često tevdilile — presvučen — uhodio nji- 
hove zborove i skupštine. Za njegovog vladanja nije se 
moglo čuti da ima gdje hajduka; pandura on nije držao, 
već je muselime metnuo na odgovor; stvar izgubljena na 
mjestu sagnjila bi, a ne bi je niko smio, do vlasnika, 
dignuti. Pod ovim vezirom krišćani su malo odahnuli 1 

progledali: svaki zulum bio je dignut. Najposlije Bošnjaci 
mu doskočiše godine 1821. Car ga digne s Bosne i učini ga. 
seraskerom nad vojskom u Grčkoj; što njemu bude ne- 
povoljno; otruje se i umrije u Travniku 16 lipnja go- 
dine 1826. | 
Car Mahmud II, ne mogući više trpiti neposlušnost 
i samosilje jeničarsko, ukine ih s fermanom po svemu 
carstvu, a u Carigradu s prahom i olovom. U 
to vrijeme bio je na Bosni Adži Mustafa-paša, koji kad 
carski ferman Bošnjacima proglasi, ovi ustanu na oružje, 
a pred njima Ali-paša zvornički, te se s vezirom na Orlo- 
vom. Polju pobiju i protjeraju ga u Srbiju. Sljedeće go- 
dine, 1827, biogradski paša Avduraman dođe na. Bosnu, 
te se smjesti u Zvorniku, tude pogubi nekoliko ustabaša 
i poruči da mu dođe sedam sarajskih poglavica: Pinje 
barjaktar, Jeničar-aga Ruščuklija, Ibrahim-aga Bakaro- 
vić, dva brata Tomiščića, Feiz-aga i Adžiali-aga Turna- 
džići, koje pogubi i krene put Sarajeva. Baše sarajske 
bili su se oprli, ali ih svlada i mnoge pogubi. Iz Sarajeva 
ode u Mostar, te i ondje mnoge pohvata i pogubi baše, 
tako isto i u Travniku. Od ovog vremena nije se niko više 
bašom i jeničarom smio zvati, ali Bošnjaci, duhom bašin- 
skim zadahnuti, dijelom ostaše baše sve do današnjega 
dana. | 
Godine 1831 sva se Bosna, osim Krajine i Herce- 
govine, digne na oružje protiv caru, te njegovog vezira 
Ali-pašu Moraliju protjeraju i sebi vezira odaberu — 
Useina kapetana gradačačkoga. Ovaj skupi vojsku od 
36.000 i pođe prama Carigradu tražeći pravoga cara. 
Dođe pod grad Peć, Ipek, ondašnjeg pašu ne mogući sa: 
sobom da ide usilovati, popali i oplijeni grad. Veliki vezir 
Rešid-paša pođe na susret Bošnjacima, koje naprijed vo- 
đaše Ali-paša Vidajić. Ovaj vojsku uzbije. Rešid-paša tad 
je bio u tijesnu, budući da je s druge strane neprijateljska 

vojska s leđa Mustaj-pašu skadarskog, sa 40.000 komu se 
je bio pridružio Karafejzija iz Sofije, opkolila ga; zato 
on se okrene na prevaru, te se stane miriti s Usein-kape- 
tanom, šaljući u isto vrijeme svoje ljude Mahmud-begu, 
kapetanu tuzlanskom, kome poručivaše da je njemu sra- 
mota služiti Useina koji je do jučer krmke po Posavini 
čuvao, a njegovo pleme je od starine slavno. Što Usein 
traži to je bolje i pristojnije za te; učiniće te car pašom 
i daće ti 12 nahija ako odvedeš vojsku natrag i Usu 
ostaviš. Useinu poručivao je, što je tolike ljude zatrudio 
uzalud. Ja znam šta ti od cara tražiš! — Bašaluk na 
Bosni! To i kapetan Tuzla traži, ali je pristojnije za te; 
ja ću ti ga od cara dobaviti, ako se vratiš kući. Sutrašnji 
dan bio je određen da se pobiju. Usein gledao je na 
Mahmuda, ovaj na njega, što ne izlazi ispod čadora. Naj- 
poslije Tuzla digne se, ite svoju vojsku od 16.000 krene 
natrag. To vidivši, Uso povjeruje se Rešidovoj poruci da 
Tuzla o prevari radi, klone duhom, počme ugovarati da 
mu serasker dobavi vezirstvo — i on natrag vojsku krene. 
Serasker lako zavadivši dvije bosanske poturice glavne 
i osiguravši vojsci leđa, udari na Mustaj-pašu i Kara- 
fejziju, te ih kod Prilipa potuče. 

Usein=kapetan bio je čovjek lijep, mlad, ponosit, rad 
njegovog slobodnog i junačkog srca Zmaj bosanski pro- 
zvan; svrhu svega bio je bogat. Ali koja je korist od 
svega, kad nikakvog nauka i iskustva nije imao! Da je on 
umio kao što je imao takvu vojsku i oduševljenje, te da 
ga nije prevario serasker-paša, on je mogao, slobodno 
govoreći, Carigrad zauzeti i nanovo jeničare postaviti; 
entuziazam i fanatizam počamši od Bosne pa do Carigrada 
put otvorio i vojsku uzmnožio bi mu. Useina Turci su dr- 
žali kao jednog sveca koji će ih od neprijatelja dina izba- 
viti! — On sada videći da je prevaren, pošalje dva Tata- 
rina u Novi Pazar, te mu donesu ferman, kog je on sam 

načinio, da mu je na Bosni dato vezirstvo; te razdijelivši 
teskere, počme harače kupiti i vladati kao vezir. Al mu 
se gospodstvo brzo preokrene. Kara Mahmud-paša dođe 
u Bosnu sa 30.000 vojnika  —18.000 Arnauta i 12.000 
nizama. Alaj-beg Todorović skupi jedno 800 Turaka te 
kod Banjske zasiječe put tolikoj vojsci, ali ga uhvate i 
svezana u Stambol oprave, a Banjsku upale. Muselim 
prijepoljski, Adži-Mujaga, metne zasjede i nekoliko to- 
pova na mostu od Lima rijeke kod Prijepolja, i njemu 
bude uzaludu. Vezir napredovaše prama Sarajevu. Gra- 
dačac izađe mu na susret sa 20.000, mogao je i veće do- 
vesti, da nije jednu vojsku poslao na Stolac protiv Ali-agi; 
osim toga, Tuzla i pećki Asan-aga, glava od Krajišnika, 
nisu ga priznavali za gospodara. Na Palama pobiju se, 
ali od tolike vojske Useinove samo se je 3.000 borilo. 
Bošnjaci budu svladani. 

Mahmud-paša uniđe u Sarajevo, Bošnjaci se razbjegnu 
kojekuda. Usein-beg, mula sarajevski, Krupa kapetan, 
sa 200 ostalih poglavica, pobjegnu u Osijek preko Save. 
Vezir neke pohvata, među kojima je bio pećki Asan-aga, 
koji na putu u Carigrad umrije, kud ga je bio opremio 
Usein-kapetan. Vidivši da je prevaren od velikog vezira, 
pošalje poklisara u Beč fra Iliju Starčevića k cesaru 
Franji, ištući pomoć, a obećajući se njemu podložiti; ol 
ako ovo cesar ne primi, da mu barem dade besjedu da 
ga neće predati turskomu caru ako bi pobjegao u njegovu 
zemlju. Ovo nfu drugo bude obećano, zato on najprije u 
Osijeku, a potlam u Zemunu, stajao je siguran. Bečki 
dvor izradi kod cara te mu ovaj oprosti, i zovne ga u Ca- 
rigrad. Car mu obeća oproštenje i povraćčenje u Bosnu 
ako obuče nizamsko odijelo i zauzme se za nove carske 
uredbe. Useinu, kao pravomu Turčinu, to savjest nije 
dopuštala — on odabere u Trebizond u prognanje otići, 
nego to kaursko odijelo obući; ali prije neg iz Stambola 

pođe, umrije.  Mahmud-paša bio je Bošnjacima zadao 
strah, u Sarajevu sagradio nad šeherom grad Goricu, i 
Sarajlije na uzdi držao; ali ovo bi zamalo; Ibrahim-paša 
bijaše se pobio s carem, vojska. morade otići; dapače i 
.mnoge Bošnjake odvedu na Mehmed-Aliju, i ovi se njemu 
predadu. 


Godine 1834 dođe iz Biograda za vezira Vehidži- 
paša, poznati krvolok i turski i kršćanski. Krajišnici i 
Lijevnjaci godine 1836 pobune se; pred njima bio je 
Amet-beg Ljubunčić iz Lijevna i Mustaj-beg petrovački 
kapetan; udare na Lijevno i kapetana Firduza protjeraju. 
Vehidži-paša predobije ih s pomoću Osman-paše Sko- 
pljaka: Ljubunčića, Himza-agu, banjalučkog ajana, i Te- 
skeredžiju pogubi. Dojduće godine, 1837, pobuni se nanovo 
Krajina i Posavina; pred Krajišnicima bio je Nazif-aga, 
Himza-agin sin, a pred Posavljacima Ali-paša Vidajić; 
ovo je onaj isti koji je u Zemunu bio s Useinom i milost 
dobio; on je bio skupio 10.000 Posavaca, a toliko mu je 
u pomoć vodio Nazif, koga vezir stigne kod Vranduka, 
potuče i živa ga uhvati, a kasnije i u Bijeljini pašu, koji 
je bio veliki pijanac, a Bošnjaci su ga prozvali junakom 
bosanskim! Odatle vezir krene se na Krajinu, Ja- 
senicu; kulu Beširevića, razvali i prednjake sve pohvata; 
među ovima bio je Mehmed-beg, kapetan krupski, Murat- 
beg Beširević,ostrožački, Mustaj-beg, petrovački, Bošatlija 
iz Lijevna, više begova posavskih; ove sve pošalje za- 
jedno sa Nazifom i Vidajićem u Carigrad; car ih opremi 
u Trebizond u prognanje, koji se svi godine 1843, osim 
. Ali-paše, koji je umro, vrate u Bosnu. Vedži-paša ukine 
po carskoj naredbi kapetanije i: postavi mjesto njih m u- 
selime, koji će upravljati s nahijama. Vezir ovaj pre- 
dobivši Bošnjake, poče strašno globiti i sjeći ne samo raju. 
već i iste Turke; koliko je on narod globio, toliko su opet 
njegovi muselimi; zato godine 1840, srpnja 16, dignu se 

na njega Sarajlije i s njima vas mulaluk, a pred njima 
Glođo Efendija; pobiju se na Vitezu, i premda vezir 
ni polovicu vojske nije imao koliko Sarajlije, koji su 
imali do 16.000, predobije ih, jer se nisu, osim prvih stra- 
ža, ni bili, već pobjegli. 

Glođo, i nekoliko s njime geaijuka. pobjegnu . u 
Dubrovnik, otklen, godine 1841, na vjeru dođu u Travnik 
i budu opremljeni u Carigrad, odavle u Trebizond. Godine 
1844 opet se vrate u Bosnu. Sarajlije načine mazare caru 
da se oni nisu iz drugog uzroka pobunili, već porad zu-. 
luma, na koje prisile potpisati i starješine sveštenika 
kršćanskih, i tako Vehidžija ode s Bosne i mjesto njega 
dođe Husref-paša, čovjek dosta dobar i razžborit, ali pri 
tome željan novaca. Krajišnici, nenaučni davati, pobune 
se godine 1843. Vođa im je bio Durat-beg, pećkog Hasan- 
age sin. Vezir dođe među njih s vojskom, ne smjedu se 
s njime pobiti, već prošavši vezir kroz cijelu Krajinu 
prednjake oglobi i vrati se u Travnik. | | 

Bošnjaci i Turci osvađe ga, i car ga krene, a mjesto 
njega dođe iz Biograda Ćamil-paša, sin poturčenika Či- 
iuta. Ovaj je dosta dobar bio, i po raju i po Turke. Saraj- 
lijama je ugodio što je car, na njegovu molbu, povratio 
Glođu, a Krajišnicima osobito što je njihova dva najveća 
zulumćara, Mahmut-pašu bihaćkog i Derviš-bega staro- 
majdanskog u prognanje poslao u Janjinu. Ovaj vezir 
samo je godinu dana na Bosni bio, i godine 1845 dođe 
Osman-paša, čovjek lakom i nevaljal; ovaj pusti Turcima 
na volju da čine šta hoće; upravljao je godinu jednu, i 
digne. se na Janjinu, gdje je umro. Mjesto njega dođe 
Mehmed Adži-Camil-paša, rodom Čerkez. Ovaj, ne mo- 
gući gledati da Krajišnici ništa u haznu ne plaćaju, mali 
nekakav danak nametne za njih; zato se oni dignu na 
oružje okolo 16.000, a pred njima Mehmed-beg Ruslanbe-: 
gović, bivši kadija bihački, te se pobije s vezirom. Vezir 

nije imao više od 3.000 i nekoliko stotina spahija bosan- 
skih i hercegovačkih koje je predvodio vezira mostarskog 
sin. Ovi vezira iz početka boja iznevjere; ništa nemanje 
vezir ih predobije godine 1846, studenoga 6, na Dobrinji, 
u banjalučkoj nahiji; njihove prednjake pohvata oko 24, 
te opremi u Carigrad. 

Sljedeće godine, 1847, srpnja 26, promijeni se vezir 
ovaj i dođe mjesto njega sadašnji, Tahir-paša, otprija 
bivši kapudan-paša, a kasnije vezir Drinopolju. Svak se 
je nadao, da će ovaj vezir Bošnjake urediti i krišćanima 
kakvu god oblakšicu učiniti, ali se suprotivno dogodi. 
Godine 1848 bio nekakav dogovor među Sarajlijama i 
ostalim Turcima, ali na šta je ciljao? Uprav se ne zna, 
osim što se je očito govorilo po svoj Bosni da će krišćane 
sjeći. Vezir se digne mjeseca rujna s nekoliko stotina 
nizama u Sarajevo, kud su maloprije iz Rumenlije stigla 
dva tabora nizama, te pohvata prednjake sarajske do 26, 
a pred njima opet Glođu, te ih s Adži-dedom pošalje u 
prognanje u otok Kandiu — Kirit. Tahir-paša ove otpre- 
mivši, mislio je da mu se nema ko oprijeti, te stane neke 
nove naredbe uvoditi; najprije među gospodarima Tur- 
cima i kmetovima krišćanima. Ovi su pred kadijom i šu- 
rom najprije učinili ugovor u nahijama, poslije došavši 
u Travnik, taj ugovor pismeno predali veziru, a vezir bi 
sveštenike i spahije zaogrnuo binjišom — kabanicom — 
knezovima pak dao bi po 50 groša. Uredba ova glasila je: 
da su i kmeti i gospodari za taj ugovor molili vezira 
(premda ni jedna ni druga strana o tome nije ni sanjala, 
dapače, oni koji bi s potpisima zakasnili, bacali bi se u 
tamnicu, kao što se je dvojici popova iz kulinske nahije 
dogodilo), da unapredak prestaje sasvim beglučenje, 
a mjesto toga da kmeti gospodarima plaćaju od žita, voća 
i povrtalja treće a od sijena polovicu, gospodari, pak, da 
treću paru od poreza plaćaju. Ovaj nauk dao je veziru 

Mustaj-paša Babić. Turci na ovu uredbu nisu se ljutili, a 
krišćani, i onako naučni svaki zulum podnositi, šutili su. 


Ova uredba, ako se na vrijeme ne digne, kmete će 
sasvim upropastiti, a kad ovi panu; ni gospodarima neće 
dobro biti; jer se oni nisu naučili o zemlji raditi, već 
gotovo: »Daj, Vlaše!« vikati. Nije šala, davši dese- 
tinu i trećinu od žita, njemu ostaje polovina, a od sijena 
desetinu davši, manje od polovine! Sad kad se uzme sjeme, 
koje je kmet često za groš kupovao, na stranu, ako je 
godina zlo prihvatila; to sav trud kmetski otišao je uza- 
ludu, jer dohodak je gospodarski, pa da godina i dobro 
prihvati, kad u račun metne svoje volove i nadnice i 
ostale troškove, žito ga njegovo skuplje stoji nego da ga 
kupuje u čaršiji! Ovo mnogi užzmavši na pamet, ni pola 
nije usijao prošaste godine, koliko dosad; osim toga, 
sijena polovicu davati, od prijašnje još naopačija! 
Poznato je da u Bosni krišćani, osim goveda i marve sitne, 
ništa svog nemaju, odavde oni smiruju harače, danke, 
globe i ostale svoje potrebe; sad davši polovicu sijena 
gospodarima a devetinu spahijama, nemaju čim stoku 
hraniti, valja da je umetu. U spomenutoj uredbi stoji: 
da se begluk ukida, ali posljednjom zapovješću naređuje 
se da kmeti dohodak pripadajući moraju donijeti u kuću 
gospodarima ako će ovi i u trećoj nahiji stajati; sad kako 
će on, da o žitu i drugom povrtalju i ne govorimo, sijeno 
na toliku dalečinu, ol u bližnju čaršiju, s planine po osam 
sati goniti? Jeda li to nije gori od prijašnjeg begluk*). 
Vežir nađalje stane s početkom godine 1849 uređivati 
Bošnjake, i skupivši poglavice turske i iz svake nahije po 


*) Samo gdjekoji gospodari platiše trećinu poreza i begluk 
ukidoše; al otkad se vezir S Krajine sramotno vrati, otad go- 
spodari gone opet na begluk, poreza neće da plaćaju, već i za 
njih kmeti platiše, a pri tome od svega trećinu, a od sijena polo- 
vinu ko od duga dadoše. 

dva krišćanina, danke i poreze sve zbije u dva poreza, tj. 
jurjevski i lučinski, da svaka kuća daje na po godine po 
44 groša, kako raja tako i Turci; osim toga raja harač od 
muške glave i od kuće krčmarije po 7 groša na pć godine. 
NInoge zemlje u Bosni nisu bile pod desetinom, već u 
ime desetine plaćao se je dukat od cijele općine u haznu; 
sad se, dakle, metne desetina i na ove zemlje, što Turke 
i Krajišnike, koji niti poreza-ni desetine otprija ne da- 
vaše, nezadovoljne učini, te se dignu na oružje, a pred 
njima Alija Kedić. 

Vezir ne mogući ih lijepim načinom umiriti, digne 
se iz Travnika 27 kolovoza sa 3.000 nizama, 600 Arnauta 
i 8 topova, te dođe u Bihać, kog su bili opsjeli Krajišnici, 
te se paša iz njega više od mjesec dana branio; rujna 5 
malo se pobiju preko rijeke Klokota, i Krajišnici raz- 
bjegnu se, ali videći da ih vezir ne goni, nanovo se skupe, 
na Klokotu most presijeku, te šanceve zakopaju. U ve- 
zirovoj vojsci počme kratelj moriti, od kog se i on razboli; 
preko 1000 nizama i Arnauta glavom plati, osim žalosnih 
komordžija, kojih preko 300 zaglavi. Tako vezir, što ovaj 
nesrećni događaj što još ako mu je iz Carigrada nare- 
đeno, s Krajišnicima pomiri se i, poslije 50 dana, vrati 
se u Travnik, žalosne krišćane u crno zavivši, koji su sav 
trošak ovog rata i pohoda: morali dati i tolike konje i 
volove pogubiti, | | 

Poslije dignuća jeničara, kapija —- porta — cari- 
gradska nastojala je sve do danas silu bosanskih Turaka 
satrti, njihovog se imanja i bogatstva dokopati i predati 
ga u osmanlijske ruke; na ovo ih je navodila nešto prirodna 
lakomost, nešto pak bojaz da se Bošnjaci ne odmetnu na 
način paše skadarskog, janjinskog i misirskog. I doista, 
moć bosanskih begova preko pola satrvena je; oni su 
oslabili i osiromašili hodajući prognani po Aziji, a drugi 
moraju se otkupljivati novcima kod vezira. Je li se po 

tome štogod krišćanstvu oblakšalo? Ni mrvice! Jer svi 
ovi domaći meleži prelazili su preko našeg vrata, i mi 
morali smo i Bošnjacima i Osmanlijama vas ratni trošak 
davati, brez ikakvog naplaćenja. Mnogi inostranci, koji 
stoje za nekoje vrijeme u glavnom gradu Carigradu, koji 
su u parobrodu došli i prošli kroz tursko carstvo, drže i 
pišu da je u Turskoj za krišćane kapija tolika dobra uči- 
nila i popravke uvela! Evo 10 godina kako ja stojim u 

Bosni, a za nikakvo dobro ne znam, već tuga, jad i čemer 
ako se dobrim može nazvati?! 

Godine 1839 car izdao je Hatišerif od Đulhane, 
po komu se krišćani u jedan red s Turcima meću, tj. jed- 
nakost uvodi; ali u Bosni o tome nema ni uspomene, tj. 
hatišerif služi političarima engleskim, franceskim, da imaju 
šta blebetati po svojim žurnalima, da je u Turskoj Eldo- 
rado. Veziri, koji god jedan za drugim dođu na Bosnu, 
druge brige nemaju već kako će nakupiti od sirotinje 
blaga, A to ovim načinom: on prepusti muselimu, kadijama: 
i drugim velikašima turskim da rade od krišćana što hoće; 
ovi silno blago globeći i cijeneći saberu, raja se potuži kod. 
vezira, ondak on, vezir,.što su god od raje pootimali, sve 
od njih uzme i opet njih opravdane šalje na muselimluke, 
a raju praznu pusti, često pak i njih pritvori i oglobi. Da 
vezir hoće pravo, on bi oduzete novce vratio raji, a onima 
ne bi davao prigode da opet nanovo globe raju. 

Krišćanin u Bosni, ako se prije s Turčinom, nikada 
ne može imati na sudu pravo: jer protiv Turčinu, koji 
ne može slagati, osobito ako je bijele brade, ništa osvje- 
dočiti ne može! Kadija i šura kaže: »More, vlaše, više zna 
jedan Turčin nego hiljadu vlaha! Ovo je zemlja turska, 
vi ste raja, još ovdje zvono ne kuca, već se turski ezan 
uči. itd.« Ovo su osude na carskim mešćemama. Krišćanin - 
i dan danas _ ne može nikakvu službu državnu imati, već 


20% 


308 Pisci Bosne i Hercegovine, Ivan Frano Jukić 


sami obrezani Turci, U Bosni krišćani crkvu novu nači- 
niti, ol staru popraviti, ko bi samo o tome spomenuo, na- 
opako bi mu bilo; već jadnici gole obrijane glave na dvoru 
po snijegu slišaju molitvu, doista se čovjeku, gledajući, 
koža ježi! Ne mali dohodak veziru i ostalim sucima do- 
lazi od globe. Hajduka pune su planine, a varoši ke- 
sedžija; ovi osim što globe i cijene krišćane, često i uboj= 
stvo učine; na to dođe vezirov mubašir, i njemu valja 
platiti 3—6 kesa*). Putove i mostove načinjati, o tome se 
oni ne brinu; zato mnogi putnici svake godine vrat ulome, 
ol utonu, a sela obližnja valja nekoliko kesa da plate 
globe! 

Ko je izvan Bosne, te ne gleda i ne kuša na svojim 
leđima progonstvo i zlobu turskog suda i upravljanja, 
taj ni u pameti začeti ne može šta mi trpimo i podnosimo, 
a ispisati naše tuge ne znamo! Englezi i Francezi alfri- 
kanske robove otkupljuju, trgovanje s robovima zabra- 
njuju, a time nekakvu zaslugu traže kod prosvećene 
Evrope, a za nas tužne robove, krišćane u Turskoj, ni 
znati neće; već što je žalosnije, i ujamčili se za cijelost 
turskog carstva. koje oni za zakonito drže, a jesu li .ga 
po zakonu utemeljili, to diplomatički ljudi ostavljaju 
zgodopiscima, da glavu taru. Oni hoće da se održi: »Sta- 
tus quo«, pa neko od muke sutra pukao! Mi, jadni kri- 
šćani u Bosni, još imamo ufanje u Boga, koga s poniznošću 
molimo da tekne srca krišćanskih vladalaca, da nas oni 
preporuče kod našeg sultana, te da nam ovaj, po smislu 
izišavših fermana, podijeli polašticu i pripozna nas za 
svoje vjerne građane i državljane; da ne patimo sveuda- 

*) Ove zločince i razbojnike isti muselimi drže i brane ih, 


a oni njima na mjesec po nekoliko kesa para: muselimi su, 
dakle, jataci. 

miu pod imenom »raje«, a dijelom pravi robovi, već da i 
mi jednoč odahnemo poslije 400-godišnjeg * blizu robo- 
vanja, a Bog će vam platiti na ovome i na drugom svijetlu. 

(Zemljopis i Poviestnica Bosne od Slavoljuba Bošnjaka (I, F. 


Jukića), Zagreb, 1851, Bčrzotiskom narodne tiskarnice dra Ljude- 
vita Gaja — s. 81—154) 





NADOSTAVAK 


Pokraj najbolje želje i volje našeg čestitog cara, da 
se Bosna već jednom uredi, tanzimat uvede, jednakost 
na sudu kristjanima podijeli, ne možemo se nadati ika- 
kvormnu napretku i oblakšicu očekivati, ako bude carigrad- 
ski ministerij onako u Bosni razređivati unapredak, kao 
što je dosad! Ministeria dosadanja nastojanja bila su 
samo za financiju obogatiti: sve što se i na što se god u 
Austriji i Francuskoj plaća, to je kod nas sad uvedeno 
da plaćamo. Ali u nas nema trgovine, zanata, nema 
fabrika, nema škola, nikakve industrije, nikakvih manu- 
faktura! Kako ćemo, dakle, mi imati tolike danke i otklen 
smirivati? Ja bih želio da mi i više u haznu dajemo, ali 
nek nam vlada carigradska dade sredstva i način kako 
ćemo i nama i njima steći, Ali o tome ni najmanje da se 
je ko pobrinuo! Evo 15 godina imade, da je u Bosnu nizam 
uveden, pak za tog vremena šta je učinjeno za duševnu i 
materijalnu korist ove pokrajine? Nijedna učionica ne 
bi utemeljena po vladi, nijedna stazica ne bi prosječena! 
Veziri i njihovi činovnici, na njih gledajući, rekao bi da 
su ti ljudi prosvećeni za napretkom težeći, pravi Fran- 
cuzi, Prusi itd., ali malko promotrivši: izdvora bubanj u 
iznutra šušanj! Osim one uniforme, ništa drugo! Vlada, 
dakle, drugi način potrebno je da uzme — pak joj neće 
trebovati toliki troškovi za ekspedicije vojničke, koje su 
dosad sve bez koristi ostale, a sa štetom države velikom 
bivale, što ako se učini, doista će mnogo štete sama sebi 

nanijeti, jer: kristjani, ne imajući odakle više plaćati, do- 
tjerani do najvećeg siromaštva, biće usilovani seliti se 
u obližnje inostrane države, ol poskapati od gladi! Naj- 
veća je naša to nevolja, što naš dobri car nije dobro o 
nama izviješten, što mu ne možemo naše tuge i nevolje 
priopćiti, što mu naše rane otkriti ne smijemo, da ih 
izliječi, suze naše ukazati, da ih otare, želje naše očitovati, 
da nam ih ispuni! Sami do cara doći nije moguće, jer s 
pogibeljom glave valjalo bi mnoge cariće obići. No uzdamo 
se u naše i čovječanstva prijatelje, da će caru naše želje 
i molbe podnijeti i preporučiti kako ovdje slijede: 


Želje i molbe kristjuna u Bosni i Hercegovini, koje 
ponizno prikazuju njegovom carskom veličanstvu 
sretnovladajućem sultanu Abđul-Medžidu 


Vaše veličanstvo! 


Preko 600.000 kristjana živi u ova dva ejaleta Bosne 
i Hercegovine Vaših vjernih podložnika, koji oslanjajući 
se na svoju vjernost prama visokom turskom devletu za 
četiri stoljeća zasvjedočenu, ponizno mole, da po priro- 
đenoj sebi dobroti pogledate na naše uzdisaje pobožne, te 
nam sljedeće milosti dopustiti i pokloniti blagoizvolite: 


1. Da se više ne zovemo raja (?*), već građani i dr- 
žavljani cjelokupnog turskog carstva, usljed toga: 


=. <. 





(') Po turskomu zakoniku raja svi su oni koji u carstvu 
turskomu žive a nisu vjere Muhamedove, niti su obrezani već 
okapinu — prepucium — nose. Raja od roba samo u tomu 
različna je, što je ne može Turčin prodati, u ostalom sasvim je 
rob pravi, niti ikakva preimućstva može imati, ni u čemu s 
Turcima se izjednačiti: »Raju je Bog Turcima poklonio, da Tur- 
činu izmet — službu — čini« kažu bosanske kadije — sudci. 

2, Na sudu da smo jednaki s Turcima, zato u napre- 
dak: ne po vjerozakona prednosti, već da po pravdi bude 
izrečena osuda (“), zato: 


3. Sve šure da budu sastavljene iz jednakog broja 
članova oba vjerozakona, turskog i kristjanskoga (*). 


4, Danke i poreze kristjani svoje, a Turci svoje 
napose da kupe i veziru predaju (*). 


5. Danci i porezi da se ne razrezuju po broju kuća 
već po imanju i posjedovanju (*). 


(*) Na sudu kod istog vezira, ako se prije kristjanin s Tur- 
činom, to kristjanin mora izgubiti, jer sve valja osvjedočiti sa 
dva svjedoka. I buduć da Kkristjanin Turčina nikad ne može nači 
da ovi protiva svomu bratu svjedoči, a kristjanin ne može pro- 
tiva Turčinu svjedočiti, Turci dakle uvijek na sudu imadu pravo, , 
a kristjani krivo! Vezir kaže: »Jedan Turčin više znade nego 
hiljađu Vlaha«. | 

(") Sura jest savjet od 6—12 ljudi u svakoj nahiji, koji 
sudbine stvari u društvu s kadđijom raspravljaju. Ovo je uvedeno 
prije pet godina, i bilo je određeno da i kristjani primaju se u 
te šure; samo u 6 nahija za nekoje vrijeme pozvani su u šuru 
-— bez plaće — ali ne da pravice raspravljaju, već obično služili 
su Turcima vatru na lulu noseći, kavu dodavajući itd. Carska dobra 
je namjera bila, uvesti ove šure za obuzdanje kadija i njihovog 
samovoljstva, ali nama time gore je učinjeno, jer u šuri sjede 
najžešće baše i krvopije naše, koji obično osuđuju: » Na dvor, 
lipovi krste, ovo je zemlja turska, ne kuca još ovdje zvono, već 
se turski ezan uči!« U ove šure trebalo bi ljude namjestiti po- 
štene, koji bi i u krišćanima poznavali čovjeka. | 

() Tako bi se mnoga zla prepriječila koja čine Turci sa+ 
birajući danke. 

(*) Od vezira dođe porez na nahiju. Sad Turci pobroje kuće 
svoje i kristjanske i tako po.broju kuća odvale pola ol dvije trećine 
na Kristjane, buduć da kristjanskih kuća gotovo svagdje ima 
više nego turskih, ali koja je korist od broja kad jedan Turčin 
u Bosni više posjeduje zemlje i ostalog imanja nego svi ostali 
krišćčani, a tako i u ostalim opštinama: dvije turske kuće više 
posjeduju nego 200 Eristjanskih, ovo se obično može računati. 

6. Harač, što sad kristjani od muške glave plaćaju, 
da se zanavijek digne Kkanoti jednakosti državljanskoj 
protivan (*), zato: 


7. Da se kristjani primaju u vojnike, koliko u ni- 
zame toliko i u redife, i da imaju svoje svećenike (“). 


8. Carska desetina od žita i sijena da se uračuna u 
porez i da se u novcima daje (*). 


. 9. Kmeti gospodarima da samo od žita, sijena i du- 
hana plaćaju šestinu, a gospodari da nisu dužni kmet- 
skog poreza plaćati, a ovi opet da nisu dužni gospodarima 
dohodak “kućama nositi (?). 


10. Da nikad gospodar samovoljno ne može kmeta 
sa zemlje dignuti, već ako dokaže na sudu njegovu ne- 


(“) Po hatišerifu od Đulhane svi su stanovnici jednaki, tako 
se tamo kaže! Zašto, dakle, mi plačamo harač, a Turci ga ne 
plaćaju!? « 

(7) Zato su kristjani morali harač plaćati što nisu vojevali; 
ako smo, dakle, jednaki s Turcima, zašto i mi naše carstvo ne 
bismo branili?! Istina da kristjani nisu vojevali obično, ali morali 
su uvijek uz vojsku ići s Turcima, o svome trošku i hrani njima 
služiti, konje i podvoz dati i još troška za put Turcima dati. »OI 
kosio, ol vodu nosio« — sve je jedno. 

(*) Dvostruka je desetina u Bosni, neka mjesta daju caru, 
a druga bosanskim spahijama, koju car hoće da oduzme spahijamau, 
dobro bi, dakle, bilo da se u novcima uzima i za težake i za 
blagajnu; blagajna ne bi morala toliko subaše plaćati, a težaci bi 
se oprostili ovih zlikovaca i zulumćara. 

(") Otpria kmet davao je gospodaru u različitim mjestima 
različito: u Posavini i Krajini 6—9, ali morao mu je gotovo svaki 
dan beglučiti, u drugim mjestima davali su 3—5, ali samo katkad 
beglučiti; ovo je bio Tahir-paša ukinuo, zapovjedivši jednako po 
svoj Bosni, da se od svega zemaljskog proizvoda treće a od 
sijena polovica daje, a Turci treći dio od poreza da plaćaju, 
beglučenje da sasvim prestaje, gospodari što je za njih bolje, 
to su uzeli trećinu i polovicu, ali neće da plate poreza, već kmet 
mora platiti; a dok privuče hranu i sijeno gospodarima, gdjegdje 
i 6 sati treba vući — kud će mu gore beglučenje. 

valjaštinu, a u tom slučaju ima kmetu trošak platiti što 
je ovaj potrošio krčeći, sadeći voćke i zgrade načinja- 
jući (1%). | 

11. Beglučenje gospodarima želimo da se više nikad 
ne uvodi (11). 


12. Prenos vezira, vojnika i carskih kapidžija neka 
se iz zemaljske kese plaća (17). 

13. Opravljanje putova i mostova, uvođenje pošte i 
ostalih potrebitih sredstava za promicanje trgovine i za- 
nata, da se što prija o zemaljskom trošku započme (7%). 


(**) Kada jedan kmet okrči njive, nasadi i uredi bašče, 
ponačinja potrebne zgrade, i već počme štogod na stranu metati, 
dođe drugi lijenčina, te gospodaru pokloni vola, a katkad i dva, 
te onoga prvoga otjera sa svoje zemlje i ovog nastani; ol ako se 
nikakav kmet drugi nije nametnuo, to gospodar svake godine 
cijeni ga, sad ištući vola sad konja, prijeti, da će ga dignuti i 
drugoga naseliti. Kmet tu ucjenu mora svake godine plaćati, 
drukčije valja mu se seliti. Zarad ovog neurednog načina nikomu 
se i ne mili krčiti, bašču saditi ol zgrade načinjati, već su im 
kuće kao vlaške zemunice. 


('') Malo prije spomenuli smo, da je beglučenje ukinuto, 
ali ga gospodari pod različitim izgovorima uvode opet, prijeteći 
kmetu da će ga dignuti sa zemlje, ako ne posluša. 


('*?) Kuda vezir i drugi poglavari putuju, tuda strašno narod 
propada i bježi, sa puta uklanjaju kuće, jer ne samo da moraju 
sve dati, već još azijatički i bijeni biti; poslije toga razreže se na 
svu zemlju, da je ovoga i onoga dohodak vezira oli kapidžije 
toliko troška stalo; to se od naroda pokupi i to ide njima, a ne: 
onima koji su dali podvoz. 


('*) Sva nastojanja praviteljstva turskoga za Bosnu urediti 
dosad su samo u tome stajala, kako će veće dohotke primati, 
ali narodu valja pružiti sredstva da ovo ima otklen plaćati: jer 
gdje je mala trgovina, zlo zemljodjelje, zanati i fabrike nikakve, 
kako će odoljeti tolikim iziskavanjima? Ako ovako ustraje, pro- 
pašćemo sasvima. | 

14, Da se o zemaljskom trošku uvede štamparnica 
za kristjane ('*). | 

15. Da je slobodno kristjanima grčkog obreda sebi 
posebi arhiepiskopa i episkope izbirati koji jezik i običaje 
zemaljske znadu, a ove za odobrenje vašem veličanstvu 
prikazati (15). 


16. Slobodno opsluživanje svog vikeizičkoijei usljed 
toga da nam je slobodno: stare crkve i manastire poprav- 
ljati, raširivati i gdje je potrebito iznova graditi; zvona 
i zvonike imati i javno naše obrede obdržavati ('*). 


17. Da se pazari s nedjelje prenesu na drugi radetni 
dan (17). 


(**) Da je potrebita štamparnica svakomu narodu, od toga 
ne treba ni sumnjati, ako hoće praviteljstvo da napredujemo. 

('") Grčke vladike, koje od patrijarha carigradskog zaku- 
pljuju eparhije, k nama dolaze ne znajući narodnog jezika ni 
običaja, šio mogu nama koristiti, da bi htjeli, doista ništa! Od 
njih nikakve duhovne pomoći nemamo, već samo da narod gule, 
glupost uzdržaju, to im je jedina pastva. Oni se ne brinu za 
othranjenjem sveštenstva, njima je svejedno pop zna li čitati ol 
ne čitati, samo ako ima platiti, odmah ga zapope; kasnije opet 
ga cijene, i ako neima otklen više platiti, to ga na krvoločki način 
izlupa i raspopi, kanote i svete naše crkve uredbe svojevoljno 
tlačeći i za novce prodavajući kao Čarovnik Simeon. Jedna od 
najvećih za nas milosti carskih ta bi bila kad bi nas ovih nezva- 
nih pastira oslobodio. 

('“) Nema primjera u cijelom turskom carstvu, da kristjani 
tako su stiješnjeni u opsluživanju svoga vjerozakona kao u 
Bosni! Mi se nadamo od razumnog turskog praviteljstva, da će 
nam se u ovom oblakšati da mi možemo Boga pod krovom hva- 
liti, a ne na snijegu i tvrdoj ciči na dvoru. 

('') Žalosno je doista kad čovjek nedjeljnim danom u tišini 
valja da serdce svoje Bogu digne, da od 6 dana samo sedmi Bogu 
posveti, mora najviše raditi; gdje su u nedjelju pazari nadamo se 
od dobrote carske da će svoje oko milostivo i oko ove naše 
želje svrnuti,: te zapovjediti nadležnom bosanskom praviteljstvu, 


da pazare s nedjelje u ponedjeljak ol u drugi koji dan prenese. 

18. Da je slobodno svakoj općini: učionice — škole 
— zavoditi, učitelje potrebne iz druge zemlje zovnuti, 
i ovi da se iz zemaljske kese plaćaju; da je slobodno uče- 
nike radi većeg napretka u druge države slati ('?). 

19. Da bi se i od nas učenici primali u carigradsko 
učilište ljekarsko i inženjersko na carski trošak (1?). 


20. Da možemo dva naša pouzdana čovjeka imati, o 
našemu trošku, kod visokoga vašeg devleta, koji će naše 
želje i molbe vama vjerno priopštavati, kod državnih su- 
dova glas imati i državne naredbe nama priopštavati (2%). 

21. Da se svi činovnici kristjanski i turski iz zemalj- 
ske kese plaćaju, da ne bi morali od mita i globe živiti is ). 


22. Da se krvarina ukine, da krv ubijenog ne plaćaju 
općine, već sudac nek ubojicu hvata ("?). | 


('*) Učionice i dobri učitelji svagdje i svakad bili su po- 
trebni, bez nauka nema sreće, nema blagostanja; pravedno je, dakle, 
da nam se dopusti ova želja, te da se zemaljsko poglavarstvo | 
ZA Ovo zauzme. 


('") Od svakog naroda učenici primaju se u ova učilišta, 
iz kojih sposobni službenici ishode, samo mi Bošnjaci, kako ni- 
kakve, tako ni ove milosti carske ne uživamo. 


(“*) Dosad što nam je god car dopuštao, to je dolazilo u 
ruke naših neprijatelja, koji su uvijek znali potrpati i od nas 
sakriti carske milosti, svrhu načina potrebno je da dva kristjanska 
činovnika imademo u Carigradu. 


("') Da je i ovo potrebito, svak vidi, jer ko državi služi, 
neka ga država i uzdržava. ' 


(*“*) Krvarina davala se je dosad pola rođacima ubijenog, 
a druga polovina pripadala je kadiji i muselimu. Danas, kaže: 
vezir: krvarinu car je ukinuo; kadija ode ol pošalje momke te . 
izvidi — češ učini — kako je i od koga ubijen, uzme za trud 30 
groša i šta je čuo i vidio javi veziru. Ovaj tad pošalje jednog ka- 
vaza svog, da nanovo ubojstvo izvidi, i njemu valja platiti ne- 
koliko, 6—12—15 kesa, a katkad i više; jeda li to nije jem 
krvarina. 

23. Da se Bosna i Hercegovina opet sjedine pod jed- 
nim *vezirom: ovo bo u obziru ekonomičkomu bilo bi za 
blagajnu i narod vrlo probitačno (2). 


24. Trgovina i zanati, bez obzira na vjerozakon neka 
su svakomu slobodni i pristupni (2). 


25. Da se o svim zemaljskim dohotcima i troškovima 
javno računi vode i narodu priopćavaju (25). 

26. Da'nam se carske i državne zapovjedi i naredbe 
pokraj turskog i bosanskim jezikom priopćuju; jerbo po 
dosadašnjem priopćavanju, nikad potpuno nismo znali 
šta nam se zapovijeda i naređuje (2). 

27. Da nam je slobodno sastajati se bez oružja i do- 
govarati o stvarima školskim, književnim i ekonomič- 
kim (77). 


(“*) Mnogo je lašnje jednog vezira narodu plaćati nego dva. 
Od toliko stotina godina svom Bosnom, pod kojom razumije se 
i Hercegovina, upravljao je jedan vezir, zašto ne bi mogao i sad? 
Mostarski vežir, premda ni treći dio neima koliko travanjski, to 
se on napinje i drži dvor sjajan kao i ovi. Koliko to narod stoji! 


(“*) Turci kristjanima neke zanate ne pripuštaju raditi, a 
ti su saračluk — remenarstvo, tabakluk — kožarstvo, mumluk 
— svjećarstvo, i ne daju trgovati s robom rumenliskom; bakal, 
tj. koji prodaje: med, maslo itd., ne može .biti kristjanin. 


(5) Da ne bi po dosadašnjem običaju narod varali i s nji- 
hovom propašću sebe bogatili. 


(*%) Kod nas je turski jezik ne samo kod kristjana nepoznat 
već kod istih Turaka; samo po većim varošima po nekoliko 
Turaka ima da turski znadu, a manja mjesta nikad točno ne ra- 
zumiju carske zapovjedi. 

(*") Ako carska dobrota smiluje nam se, te ove milosti 
dopusti nam, to je potrebito da se možemo sastajati i dogovarati. 
o stvarima školskim, književnim i ekonomičkim. 

28. Da nam je slobodno u druge države izvan carstva 
seliti se (%*). | 

Ovo su naše ponizne želje i molbe, osnovane po na- 
čelu jednakosti, koju vaš dobre uspomene otac, i vi njegov 
vrijedni nasljednik, toliko puta javno i svečano obrekoste, 
ali da se izvede i u život pretvori kod nas u dii nepri- 
jatne okolnosti ne dopustiše. 

Mi vruće molimo Boga da takne vaše carsko srce, 
te nam se smilujete i više rečene molbe odobrite, koje će 
carstvo bolje ukrijepiti, ako nas toliko robova pomilujete. 
Svemogući Bog neka blagoslovi vaše vladanje. Amen. | 

Na ove »želje i molbe« više hiljada Vaših podložnika 
potpisalo bi se, ali ne: smije! Mi smo više puta tamo do 
vašeg prijestolja slali naše ljude, koji su većom stranom 
od mjesnih vezira poubijani, a mnogi ni danas ne smiju 
u svoju otadžbinu doći zato što su se usudili vama molbe 
podnijeti ol na njih se potpisati. | 


Pisano u Bosni 1 svibnja 1850. 


(»Zemljopis i poviestnica Bosne« od Slavoliuba Bošnjaka, 
Zagrebu 1851 — dodatak) 


(?*) Ako ne budemo dostojni carskog pomilovanja, te nam 
više izložene želje i molbe ne odobri, to barem nek nam dopusti 
da za korom kruha možemo u druge države ići, da ovdje od gladi 
i siromaštva ne umiremo. — Naše su nevolje mnogo veće nego što 
bismo ih znali opisati. Narod strašno strada i propada. Naše jedino 
ufanje je Bog pak čestiti car, koji nam pomoći mogu ako smo 
zaslužili. 

Ad consilium de republica dandum, 
primum est nosse republicam. 
Cicero 


S 1. Međe i prostor 


Bosne današnje međaši jesu, od istoka: Srpska kne- 
ževina, od koje rastavljaju je rijeke: Vuvac, od nahije 
sjeničke počavši pak do varošice Priboja, odavle rijeka 
Lim do sela Ruda, a odavle Drina do Rače, zatim Kosovo 
Polje iliti nahija vučitrnska, koja spada na pašaluk pri- 
štinski; od zapada Hrvatska vojnička, od koje dijeli je 
rijeka Una počavši od Novoga pa do Jasenovca, više No- 
voga pak do Tromeđe suha je međa, i Dalmacija; od sje- 
vera Slavonija vojnička, a rastavlja Sava; od juga:. Dal- 
macija, Crna Gora i Arbanske pašaluci skadarski i du- 
kaginski iliti pećki, od koga dijeli rijeka Ibar. Površje 
cijele ove kraljevine iznosi otprilike 1063] zemljopisne 
milje. Prostire se među: 42“ — 45" 15'. duljine sjeverne, 
33" 25—36“ 24' širine. Duljina od Mitrovice do Bihaća 
92, a širina od Nikšića pa do Broda 38 njemačkih milja. 
Jedna milja iznosi dva sahata. 


S 2. Planine i polja 


Cijela Bosna planinama je prepletena i ispriječena; 
slobodno je ilirskom Helvecijom zovi! Sve, pak, na dvije 
grane mogu se podijeliti: 1. Dolazi preko Hrvatske i Dal- 
macije od Julskih Planina; njezini ogranci znatniji jesu: 
Velež — 3.200 visok pariških nogu, Zec — 6.800 p. n, 
Vranica — 5.000, Vlašić — 4.400, Vilenica — 3.000, 

Trebević — 3.500, Šćit — 3.800, Grmeč — 3.000, Tisovac — 


2.806, Radovan -— 2.000. Nadalje: Kovač Planina preko. 


Drine: Romanija, Igman, Batjevica, Duboščica, Trogir, 
Ozren, Majevica Krnjin, Vučjak, Crni Vrh, Kozara, Srne- 
tica, Crna Gora, Prolog, Vran, Malovan, Šuljaga, Bitovnja, 
Ivan Planina, Hrgu, Hum, Bilećad i mnoge druge. 2. po- 
četak imaju od Vugarskih Planina, koje se Hoemus od 
Rimljana, a danas Balkan zovu; njezin ogranak Šar Plani- 
na, turski Šar Dag, pruža se od Prizrena i po južnoj Bosni 
razgranjuje se u druge ogranke, a ovi znatniji jesu: Dur- 
mitor, najviša planina iznosi 7—8.000 p. n. Sutjeska 


Planina — 6.300, Prokletija — 6.104, Volujak 5.900; Glijeb. 


— 5.197, Pljevlje — 5.000, Ljubešnik — 4.600, S. Trojica 
— 4.500, Salija — 4.464, Gusinje — 4.300 p. n:') i mnoge 
druge. Polja iliti ravnine, najznatnije su oko Save, Une 
i Bosne; zatim Livanjsko, Grahovsko, Glamočko, Kupre- 
ško, Bjelajsko, Mjedeno, Crkveno, Knež Polje, Jugovo, 
. Lijevče, Banjalučko, Skopaljsko, Kupreško, Duvanjsko, 
Ljubuško, Gabelsko, Gatačko, Nevesinjsko, Trebinjsko i 
Popovo Polje. 


Š 3 Rijeke i jezera znatnija 


Sava, izvire u Kranjskoj zemlji pod Korenom; dijeli 
sjevernu Bosnu od Slavonije, proždrvši mnoge hrvatske, 
slavonske, bosanske i srpske rijeke, među Biogradom i 
 Zemunom uvire u Dunav. Una, ima vrelo u Liki kod Srba, 
počavši od Novoga Bos. pak do Jasenovca dijeli zapadnu 
Bosnu od Hrvatske a kod iste varoši J asenovca miješa se 


sa Savom. Drina, neima vlastitog vrela, već rijeke. Piva 


i Tara, više Foče na 1 sahat kod Šarana druže se i njoj 


') Visina ova označena je po francuskom zemljosloveu — 
, geologu — Ami Buć-u vidi: La PAK d' Europe, Paris 1840. 
"Tom, II. str. 33—41. 

ime novo daju, od Ruda do Rače, gdje se sa Siena miješa, 
dijeli: istočnu Bosnu od srpske kneževine. Bosna, izvire 
ispod planine Igmana, kod Blažuja 2 sata od Sarajeva, 
jest poglavita rijeka cijele kraljevine, teče posred države 
k sjeveru poslije 34 sah. svog tečaja, kod Kukačeva Šamca 
utiče u Savu. Neretva, (Narenta, po Strabonu i Skilaksu 
Naro, po Ptolomeu Narbo, a po Porfirogenitu pogrešno 
Orontius prozvana) poglavita rijeka gornje Bosne,. izvire 
u predjelju Borču ispod. Volaka, teče od sjevera jugoza- 
padu kroz Konjic i Mostar, gdje su na njoj kameni mo- 
stovi, poslije 24 sah. kod Metkovića ulazi u Dalmaciju, 
gdje poslije tri sata u dva traka od Opuzena utiče u More 
Jadransko. Trebinščica (kod starih Arion i Ombla) ima 
vrelo više Trebinja iz pl. Bileće, teče posred Popova Polja, 
. gdje pod planinu krije se, te pod novim imenom »Rijeka«_. 
i »Ombla« izvire u Dalmaciji kod dubrovačke luke Gruža, 
poslije 1 sata svog tečaja utiče u more. Buna i Bregava 
utiče u Neretvu. Trebižat i Tihaljina ulaze u Dalmaciju. 
Ibar, kod Herodota Brongus, kod Strabona Bargus*) izvire 
ispod pl. Prokletije više varošice Rožaja, dijeli južnu 
Bosnu od pašaluka dukaginskog, ulazi u Srbiju kod Arilj- 
ske Kose te kod Karanovca utiče u Moravu, zato ga može 
biti i zovu »Baranskom Moravom?« Tara*) izvire ispod pl. 
Durmitora više Kulašina; Piva izvire u predjelu iog 
imena kod samostana kaluđerskog, obadvije čine Drinu. 
Morača, izvire ispod pl. Koma, unišavši u Crnu Goru mi- 
ješa se sa Zetom. Lim, ima vrelo više Pljevlja iz pl. Gu- 
Sinja, od Priboja do Ruda, gdje utiče u Drinu, dijeli istoč- 

*) Katančić: Istri adcolarum et Budae 1826. t. pag. 162. 

*) Stanovnici oko rijeke Tare, bili su starim Rimljanima 
poradi junaštva poznati pod imenom: »Tauriatag« i »Autariatae« 
a i danas od svojih susjeda Crnogoraca ništa nisu rastavili: 
doskoro Kulašinci i Sarani, kako Turci.tako i hrišćani nikakva 
poreza nisu plaćali, dok ih Ali-paša mostarski ne podloži; otud 
onaj prigovor: »Naša Tara ne boji se turskog cara.« 

nu Bosnu od Srbije. Vuvac, 2 sata više Sjenice ima izvor; 
za 14/%& sati dijeli Bosnu od Srbije, a kod Priboja utiče 
u Lim. Sana ističe kod sela Pecke iz pl. Crne Gore, utiče 
u Unu kod Novoga. Vrbas, izvire kod Privora ispod pl. 
Zeca, teče prama zapadu i poslije 38 s. utiče u Savu kod 
Svinjareva. Pliva, ima vrelo u predjelju tog imena, kod 
Sokolca iz pl. Crng. utiče u Vrbas kod Jajca. Rama, izvire 
kod Varvare ispod planine Draguše, utiče u Neretvu kod 
Uduskoga i Ustirame. Vrbanja i Ugar utiču u Vrbas. 
Ukrina izvire kod Šnjegotine iz pl. Uzlomca, uvire u Savu 
kod Koraća. Usora ima vrelo u pl. Trogiru, Spreča u pl. 
Majevici, obje utiču u Bosnu kod Doboja. Krivaja, vrije 
više Olova iz pl. Stoborja, utiče u Bosnu kod Zavidovića; 
manje rijeke: Lašva, Miljacka, Lepenica, Jadar, Drinjača, 
Švrakava, Vrbaska, Krupa, Bistrica itd. biće spomenute na 
svom mjestu. Do 8.000 vodenih izvora imade u Bosni. 
Jezera znatnija jesu: Jezero, među varoši toga ime- 
na i Zaslapjem, idući prama Jajcu 1/ sata dugačko, a 
M široko; ovo jezero rijeka Pliva načinja ne mogući 
prodrti sklopove. Borci, u nahiji neretvanskoj. Neteka, u 
nahiji derventskoj kog Bosna načinja; Prokos, u nahiji 
fojničkoj iz kog rijeka Dragača izvire. Kod sela Žrimaca 
u Skoplju imaju tri jezerca, a na Kupresu 5. — Bara ima 
dosta oko Save i Neretve, najznatnije je Blato Buško i 
Mostarsko, koja se sirkom nasijevaju i kose. 


Š 4. Podneblje 


Po svom položaju Bosna spada među južne zemlje, 
ali budući da su mnoge planine i dosta visoke, a to oso- 
bito posred Bosne, zato je dosta umjereno, ako izuzmemo 
južni kraj Bosne, gdje je toplota kao i u Dalmaciji, gdje 
ob zimu malo snijega pada; po planinama snijeg pada još 
u listopadu i ne diže se do svibnja, a gdjegdje ni do lipnja; 

u nekim mijestima bura opet strašno puše, osobito po Ku- 
presu, Duvnu i Lijevnu, gdje se često cijela stada ovaca 
zametu, a i putnik mnogi glavom plati. 


$ 5. Proizvodi prirodni . 
Često puta putnik iz dubine srca uzdahne, gledajući 
s jedne strane krasotu zemlje, a s druge strane siromaštvo, 
nevaljaštinu i neumjetnost njezinih stanovnika! Planine 
šumom većom stranom zaodjevene, iz kojih nebrojeni 
potoci, vrela, i rijeke izviru, te se po dolinama vijugaju, 
ali ove većom stranom puste leže, a i ono malo što se 
obrađuje, tako je neuredno i neuređeno, da bi čovjek 
mislio da ni gospodara ni kmeta ona zemlja nema; ali ga - 
može biti čeka stoprv, koji je dostojniji!? Pri svoj tolikoj: 
stanovništva maloći i nemarnosti opet je obilata u pro-' 
izvodima, i to u kraljevstvu rastnom rodi obilato žito 
svake vrste, najviše sije se: kukuruz, ječam, pšenica i zob; 
manje: proso, helda, raž, pirevina i bar; pirinač, repica, 
samo u gornjoj Bosni. Voće: šljive, od više vrsta, osobito 
savke oli požegače, kruške, jabuke, ševtelije, tunje, tre- 
šnje; smokve i ostalo južno voće samo u gornjoj Bosni. 
Zatim u izobilju raste razno divlje voće: oskoruše, bo- 
rovnjače iliti vrijesinje, kestenovi, mušmulje, divlje-ja- 
buke, kruške i trešnje. Vinograda, osim gornje Bosne ima 
samo u nahijama: neretvanskoj, ramskoj, banjalučkoj, 
zatim oko Mitrovice i Novog Pazara, vino je crveno i vrlo 
dobro. Duhana se i broća dosta sije, a ruja po planinama - 
ima dosta, tako po isti način imade mnogo ljekovitih | 
trava. U kraljevstvu skotnomu: ovce, koze, goveda, krmci 
i konji, to je blago Bošnjaka, zatim kokoši, tuke, guske 
i patke othranjuju se za domaću službu. Zvjeradi ima su- 
više: međeda, vukova, jazavaca, lisica, zecova, srna, di- 
vokoza, diviprasaca, risova, vjeverica, vidra, kuna, tvo- 
rova itd. 

U kraljevstvu rudnome: kako u stara vremena tako 
i danas Bosna je: jedna između najbogatijih zemalja u 
Evropi poznata porad svojih ruda, koje u zemlji sakrivene 
čekaju ruku slavenskog radina. Ruda svake vrste u Bosni 
imade: zlata, srebra, olova, bakra,.mjeda, sumpora, gvo- 
žđa, živosrebra, hrmze — auripigmentum itd. Nahije .s' 
ovim rudama najbogatije jesu; staromajdanska, banjaluč- 
ka, prijedorska, visočka, fojnička, srebrenička,. zvornička, 
tuzlanska, i još mnoge druge nahije. Soli kamenite nema 
nigdje da se očito kopa, ali otajno na više mjesta, radi šta 
mnogi su ljudi štetovali i glavom platili što su se usudili 
kopati; nahodi se kod Travnika; u pl. Zvijezdi u nahiji vi- 
sočkoj, u pl. Vujaku, u Majevici i Dragunji u tuzlanskoj 
nahiji; imade, pako, slanika, tj. vode slane, u gornjoj. i do- 
njoj Tuzli i u Drijenči, ali ovi posljednji od nekoliko godina 
zatrpan je. Gvožđe na više mjesta radi se i obrađuje tako. 
i čelik, živo srebro i hrmza kopa se kod Kreševa, ali ne- 
umjetni kopači malo imaju koristi. 

G. 1841—2, tadašnji vezir Hure-paša dobavi.rudara 
Franju Šulca, koji počme rude po Bosni tražiti, ali gdje su 
bogatije rude zlata i srebra, stanovnici tajili su. Međutim, 
on s reda počme kopati u Borovici i preko 10.000 tovara 
nakopano je: po lučbenom — kemičkom — ispitu u Ca- 
rigradu činjenom iste godine, izašlo je iz 100.000 drama 
borovičke rude: 9 zlata; 85 srebra; i 30.000 drama čistog 
olova. Dignuvši se spomenuti vezir s Bosne Šulcovo pre- 
duzeće: prestane. Godine 1847, poznati austrijanski rudar 
u Turskoj Paulini, po zapovjedi carskoj dođe istraživati 
rude po Bosni, i s njim opet Šulc, te pregledaju rude po 
fojničkoj i visočkoj nahiji; borovička ruda i Pauliniu se 
. dopadne; od.njega smo razumjeli, da se u Carigradu na 
akcije društvo sklopilo koje će odmah početi izrađivati 
bosanske rude, ali vrativši se Paulini, a kasnije i Šulc, 
danas ni uspomene od toga nema! 

Ko je i kad prvi počeo u Bosni obrađivati rude, i: 
gdje su novci kovani, malo što iz zgodopisa znamo. Kulin 
ban dao je Dubrovčanima Jagodinu pl. među Sarajevom 
i. Varešom, odakle su oni veliko blago kući odnosili; ali 
da su na više mjesta rude kopane i obrađivane, to svje- 
doče ostanci od. majdana i pravaca —-orta — prvi maj- 
stori imali su biti Nijemici, jerbo više besjeda u bosanskom 
rudarstvu njemačkih imade, kanoti: šlegen, karan, hut- 
man, orat itd. Najstariji bosanski novac vidio sam od bana 
Tvrtka, i to srebren, zlatnog, pako, još nisam. vidio; a tako 
isto ni bakrene i mjedene! 

Vode rudne stanovnicima veliku. korist ui -— 
ozdravljajući ih od mnoge bolesti, nahode se, pako, na 
više mjesta, i to prvo kiseljaci iliti kisele vode — najgla- 
sovitiji u Lepenici, u nahiji fojničkoj, od Fojnice 3 sala 
daleko, na drumu sarajevsko-travničkom; na ovome dru- 
mu još tri imadu kiseljaka: pod Kobilinom Glavom, pod 
Brestovskim; kod hana, i u Klokotima, kod pandurice;' 
osim ovih ima još kod sela Božići, u fojničkoj nahiji; u 
nahiji tuzlanskoj imadu tri kiseljaka: na .Usini, Majevici 
i Dragunji; u nahiji Tešan, kod Žepča na pet mjesta, od 
kojih Matina najznatniji je. Toplice: Statina, 3 sata od 
Banjaluke, najbolje su, zatim u istoj Banjaluci, kod No- 
vog Pazara, kod Fojnice; kod Sarajeva i Gračanice; Kru- 
šičica 4 sata od Travnika; na više, pako, mjesta nahode se: 
druge ljekovite vođe, s kojim se od različitih bolesti liješe 
bolesnici. 


Š 6. Obrtnost 


Sto se obrtnosti. iliti industrije Bošnjaka tiče, ova 
je dosta. znamenita gledajući na ostale turske pokrajine! 
Isti slavni Obradović s carigradskim uspoređuje ju. pišući: 
»Koji god ne zna drugog zanata krome krive češlje praviti, 
taj neka ne iđe ni u Bosnu ni u Carigrad«. Žanata i zana- 

tlija ovdje po načinu azijatskom dosta imade: najviše se 
ovdje gvožđe obrađuje, iz kojeg opet posuđe i druge stvari 
načinjaju, te čak u Vlašku i Moldaviju, Srbiju, Bugarsku i. 
Dalmaciju raznose gvozdene stvari načinjene; olovo tali 
se kod sela toga imena, živa kod Kreševa, čelik kod Boro- 
vice. Zatim kože učinjaju se kod Visokoga, Foče i Sa- 
rajeva; lisičja koža kupuje se po Lipskomu, ovdje se 
učinja te u Stambol nosi na prodaju, i lijepo do u Alek- 
sandriju. Oružja izvrsna načinjaju se: puške kod Fojnice; 
sablje u Mostaru; noževi u Foči. Puščani prah načinja se 
na više mjesta, najbolji je, pak, kod Čelinca u banjalučkoj 
nahiji. Poljodjelstvo i skotovodstvo dosta je znatno, 
ali gledajuć na zgodu, položaj i plodnost zemlje ni izda- 
leka nije tako kako bi moglo biti i valjalo da bude! Tome 
je uzrok gospodarski zulum i neumjetnost težaka. Oko 
meda i pčela i tako i ovako, ali oko svile i buba vrlo 
slabo, i to samo žene posebno rade, a drugi se niko za tim 
ne brine. i 

Tursko praviteljstvo samo danke zna kupiti, no ni 
na kraj pameti nema da se pobrine o dobrom ekonomičnom 
stanju države, već što je još gore, svojim neumjetnim 
vladanjem i krvoločnim upravljanjem stanovništvo sve u 
crniju sirotinju i siromaštvo dogoni! 


Š 7. Trgovina i putevi 


Trgovina Bošnjaka nije otpadna! Gnijezdo trgovačko 
jest Sarajevo, ovdje se inostranska, većinom stambolska 
i rumenlijska roba snosi, te po drugim mjestima raznosi; 
druga trgovačka mjesta jesu: Banjaluka, Travnik, Lijevno, 
Mostar, Foča, Novi Pazar, Prijedor, Tešanj, Tuzla itd.; ro- 
ba se gotovo sva nosi na konjima, osim one koja se preko 

Gradiške u Banjaluku i obratno nosi, i osirn one koja Sa- 
vom; Unom, Sanom i Bosnom na brodovima ide. Unosi se u 
Bosnu: so iz Vlaške i Moldavije, iz Sicilije, i malo iz Dalma« 
cije; šećer, kava, mazija i olovo iz Trsta. Ulje i likeri iz 
Dalmacije, ulje iz Albanije, pamuk iz Trsta i iz Rumen- 
lije, čohu — fino sukno — iz Trsta, Berna, Beča itd., pa- 
mučne i svilene robe iz Carigrada i Austrije. Iznosi se 
pako: gvožđe u Srbiju, Bugarsku, Vlašku, Rumenliju, 
Moldaviju i Dalmaciju neurađeno u polugama i urađeno 
u pločama, čavlima, tavama, sačima, kotlovima, preklad- 
njima, mašama, sadžacima, lopatama, itd.; zatim marva 
“sitna: ovce i koze u Austriju, isto tako volovi i konji; 
svinje u Austriju, žito različito u Dalmaciju, Hrvatsku 
i Crnu Goru; kože volujske, ovčije, kozje i zvjerske ura- 
đene i neurađene, za Carigrad, Dalmaciju, Ugarsku itd. 
Vuna, vosak, loj, salo, paklina, kosti za Austriju. Oružje: 
sablje, puške i noževi za turske države. Čibuci tj. trske od 
fudikovine — za Stambol i Aleksandriju; pijavice, duhan 
itd. u Austriju. Bosanski trgovci opšte s prvim gradovima 
Austrije i Turske; njihova trgovina od dana do dana pada, 
a to najviše porad golemog đumruka 13 od 100, drugo 
što monopol — samotrštvo u Bosni zavlada, treće što kako 
u Bosni hikakva suda nema, tako ni trgovačkog nema! 
Hrišćanski trgovac bosanskome Turčinu velikašu mora 
dati tj. pokloniti — pošto Turčin hoće, i to sve na ve- 
resiju; zaiskati dug i na sud ga pritegnuti, to bi veliko 
smionstvo bilo, i iz onog mjesta valjalo bi mu se seliti. 
Putevi su po Bosni onakvi kakvi se sami načine, ali ih je 
priroda sama načinila! Pobožnije hadžij€ i Turci velikaši 
običaju mostove popraviti, i kaldrme — kameniti tarac 
— izmjenjivati, ali budući da to o njihovoj volji i dobroti 
visi, to svak znade kako je! Međutim, kakvi su da su, na- 
pomenućemo ih ovdje: i to 1. iz Travnika  stambolski 
put do na među Bosne i Rumenlije: 





334. Pisci Bosne i Hercegovine, . Ivan Frano Jukić 


Iz Travnika u Sarajevo sati 16. Travnik — 2. Vitez, 
— 2. Busovača, — 2, Jehovac, — 3. mmm — 5. Rako-. 
vica, — 2. Sarajevo. 


Iz Sarajeva — 60 u Mitrovicu. -— . Sarajevo — 4 
Ćeremethan, — 4 Prača, — 3 Hašćanej — 8 Goražđe, — 
3 Čajnić, — 6 Pljevlje, — 8 Prijepolje, — 9 Sjenića, — 
9 Novi Pazar, — 4 Banjska, — 2 Mitrovica. | 


Iz Travnika do u Banjaluku 18 sati. Travnik — 2 
Vitovlje, — 3 Ugar, — 2 Skender. Vakuf, — 3 Ploča, — 6 
.Svrakava, — 2 Banjaluka. Iz Banjaluke do u Gradišku 8, 
do na Kostajnicu 16. 


Iz. Travnika u Lijevno sati 18. Travnik — 1 Ratalj- 
ska, — 1 Kopila, — 4 Bugojno, — 2 Prusac, — 2 Kupres, 
— 4 Šuica, — 4 Lijevno. Iz Lijevna do na Bijeli uš 6 
sati. 


. Iz Sarajeva: do u Mostar 24 sata. Sarajevo - —_—2 
Rakovica, — 1/& han Trlin, — 1/& han Bradina, — 2 
Borča, .—— 5 Konjic, — 6 Potporim, — 3 Sutina, — 3. 
Mostar. 

“Iz Mostara na Meikoviće 7 sati, a na među dubro- 
vačku 18 sati. 

E Travnika do u Brod 32. Travnik, — 4 Gradišće, 
— 2 Vranduk, — 2 Orahovica, — 2 Golubinje, — 2 Zepče, 
5 Tešanj, — 2 Pisak — Pudašnica u Krnjinu — Foča -- 
3 Derventa — Brod. 


& 8. Upravljanje 


U Bosni dva imadu vezira, jedan u Travniku, a 
drugi u Mostaru. Veziri travanjski često se mijenjaju, 
i jesu rodom Osmanlije, poslije njega najveće gospodstvo 
ima ćahabeg, tj. njegov namjesnik; haznadarbeg i čau- 

šlaraga, prvi je općeniti rovčanih poslova upravitelj, a 
posljednji — državni tomačitelj. Za ovim slijedi šura, tj. 
savjet, u većim nahijama 12 a u manjim 8. Od dvije go- 
dine svi poslovi idu na šuru, od šure na kadiju, a od 
kadije pozivlje se na vezira, vezir ima u svemu puno- 
moćje; samo ubojice vezir pritvori, a osuda smrtna. od 
velikog savjeta carigradskog visi. | 

Policajnu oblast od prije imali su vojvode i Pisi 
tani, a sad imadu: muselimi. Svaka nahija ima muselima 
i kadiju; gdje su poveće nahije, one su podijeljene na mu- 
kate, i ovdje stoje njihovi nahipi iliti namjesnici; nahije 
i mukate podijeljene su opet na džemate, to jest opštine, 
opština, pako, stoji iz više mahala. Svaki džemat ima svoga 
imama, tj. župnika; oni se katkada pitaju u manjim PO“ 
slovima, | 

Svu, dakle, oblast, kako sudbenu tako i policajnu, 
u Bosni uživaju samo Turci, tj. sljedbenici Muhameda, a 
kršćani su samo raja, tj. robovi! Po selima imadu knezovi, 
a po varošima. mahalbaše, koji samo zovu na. begluk raju 
od strane zemaljskog gospodara, ol kadije, ol muselima. 
Kad ko nije zadovoljan s kadinskom oni tuži se-— 
arzi — veziru. 

Vezir kod sebe imade 80-—100 kavaza; oni nikakve 
stalne plate nemaju, već od ovih šalje koga: da izvidi što 
je i kako je; ovi kavazi ni štiti ne znadu, ali osudu izreknu 
onomu koji ga bolje podmiti! Poslije toga onaj koji je 
izgubio valja da plati izmetiju, tj. trud kavazu, ali ova od 
500 groša nikad nije manja, običajna, pako, 7—900 groša; 
tako često biva da stvar ni u po cijene ne valja, za koju se 
prija, koliko toliko izmetije valja da plati! I ovo je jedna. 
između globa koja madt: tare, a po njoj se turska oglan- 
čad bogate! | 

U malo govoreći: u Bosni pravoga. suda nema, a niti 
ga može biti, jer počamši od prvog Turčina pa do najpo- 

sljednjeg, njegova je prva briga kasu puniti, druga -— 
raju tlačiti i ugnjetavati; zakoni svi samo na ćagetu stoje, 
a za njihovo opslužemje niko se ne brine! Ako si Turčin, 
to ti je sve prosto; raja protiv Turčinu ništa osvjedočiti 
ne može; suprotivno, pako, Turčin slagati ne može, 0so- 
bito ako je bijele brade! Po ovim načelima izdaju se 
sudbene odluke. Šure prija spomenute, danas su za hri- 
šćane najgore, budući da u njima vijećaju po izboru po- 
znate baše prijašnjih godina, odlikovani krvopije nedužne 
raje. : 


Š 9. Danci i porezi 


Svi sudovi u Bosni za to se samo brinu, da danke 
i poreze skupe od stanovnika. Travanjski vezir na godinu 
šalje dohotka 8,000.000 — osam miljuna — groša, ali ako 
ne više, doista toliko ostane njemu i drugim Turcima koji 
kupe harače i poreze. Mostarski vezir šalje 1,000.00 
groša, ali koliko ostaje njemu, to on koji uzima i žalosna 
raja dobro znaju! U pašaluku, dakle, travanjskom 'plaćn 
se na godinu: 


1. harač — svaka muška glava običajno od 16—18 
groša; harač plaćaju sve hrišćani, osim franciskana, Či- 
futi i Cigani 

2. porez jurjevski 

3. porez lučinski — ove plaćaju težaci: od usjeva 
jednog šinika — 100 oka — 7—9 groša 

4. dimnjarina — ovu plaćaju oni koji ne siju žita, 
6 groša na godinu 

5. kačarina iliti šljivarina, na godinu po 7 groša; ovu 
sami hrišćani plaćaju, pio ol ne pio, imao šljiva, ol ne 
imao! Turci, budući da ne piju, već loču rakiju, zato su 
iznimljeni 

6. menzubhana, na šinik plaća se 6 groša 


7. kršla, za vojništvo, daje se: žito, sijeno, slama, 
drva, ugalj itd. | 

Valja znati da gospoda turska —' aristokracija —- 
ništa ne plaća, zatim livanjski, “alamočki i krajišnički 
Turci ništa ne daju. Prije spomenuti danci jesu uredni, 
a neurednih ima svake godine, kao što ove građenje ka- 
sarne — karšle — u Travniku; dolazak i odlazak vezirov 
i drugih carskih kapidžija; zatim vojni trošak; što vezir 
kad vojuje protiv Turcima bosanskim poharči, to raja 
valja dvaput toliko da novcem njihovu bjesnoću otkupi. 

Činovnici, ne imajući plaće, moraju od mita, i globe. 
i krvarine da žive, dapače kadije, mjesto što bi oni mo- 
rali se plaćati, valja da kadiluke zakupljuju na godinu 
50—100 kesa, dakle za nevolju im je globiti; po isti način 
i muselimluci se zakupljuju, kupljenje harača itd. | 

U gornjoj Bosni, tj. pašaluku mostarskom, još je 
crnje. Ondje bo je harač. 22 groša. Ostale, danke i poreze 
sami hrišćani valja da plaćaju, a Turci, budući da su još 
baše, ništa ne plaćaju. Ovdje se porez ne daje na šinik 
već na zubove; jedan zub čini: 4 velikih goveda; a malih, 
tj). marhe, 40, a na jedan zub plaća se groša 20. 

Ko zna za siromaštvo bosansko, doista su ovo za njih 
veliki danci! Ali mnogo jadniji su od ovih drugi, koje od 
zemlje valja da plaćaju gospodarima! Na nekim mjestima 
plaća se treće, na nekim peto, a na nekim deveto; dese- 
tina, pako, plaća se spahiji. Begluk najgora je kuga koja 
tare bosanskog kmeta, ne samo muško već i žensko preko 
sve godine valja da besplatno služi svome gospodaru preko 
cijele godine; svoje žito gleda da mu od vremena propada, 
a gospodarsko obrađivati valja, a kad na njivi posla ne- 
stane, onda u kući gospodarskoj službu valja da čini; 
osim ovoga, subašu njihovog valja preko cijelog ljeta 

hraniti; gospodar na vrijeme neće svoj dohodak da uzimlje, 
već čeka kad žito poskupi, onda mu najveću cijenu na- 
plaćuje. 

Kad se ženi, onda gospodaru, čiju kmeticu vodi, 
valja čizme — 50 gr.-— a subaši opanke — 20 gr. — 
dati; kad se dijele, gospodaru ide vo; kad kućni starješina 
umre, gospodaru daje se najbolji vo; kad gospodari u lov 
idu, osim što žita, kao da su pusta, sataru, već valja ih hra- 
niti, njih i njihove kerove, hrte i lovce; kad gospodaru pad- 
ne na pamet, onda diže svoga kmeta, i ovome valja da ga 
s kravom ol s dobrim volom podmiti, i to biva svake go- 
dine; ako je kmet štogod živolazan, često, pak, drugi se 
nadmeću kmeti, te jedan drugoga mitom nathvaća, 

“Osim ovoga što kmeti i drugi hrišćani trpe od ka- 
dija, muselima i svojih gospodara, podnose od drugih veli- 
kih Turaka! Tako kad koji gradi kuću ol što drugo, kad 
sa svojim kmetima ne može obraditi ljetine, onda i njemu 
“valja o svojoj hrani beglučiti, a onome koji bi se usudio 
protiviti, kaže Turčin: »E, more vlaše, turska je ovo 
zemlja, ne kuca ovdje zvono, već se turski ezan, uči!« Pa 
često sohom iza vrata; ol mu priveže ošindiju, tj. zaprijeti 
prvom zgodom osvetiti mu se. Ovo trpe krišćani, a Turci 
su na svojoj zemlji, te samo desetinu od sijena i žita daju, 
a bezi ne daju nikome ništa. | 

Novom uredbom vezira Tahir-paše ukidaju se beg- 
luci i beglučenje sasvim; mjesto njih kmeti moraju davati 
svojim gospodarima od žita, bašče, povrtalja i duhana 
treći dio, a od sijena polovicu. Gospodari, pako, valja da 
plaćaju treći dio od poreza. Nova ova uredba od prvašnje 
mnogo je gora! Zatim unapredak niko se od poreza ne 
vadi po spomenutog vezira odluci, o provj pne 
ćemo na drugom mjestu. | 

U Bosni je = narod i to slavjanski, koji je u 


usual 


Evropi najveći“). Bošnjaci su ogranak ovog velikog stabla 
i spadaju među pleme , te ilirsko — južnoslavjansko. — Na- 
rječje koje se u Bosni govori od svih ilirskih najčišće se 
je sačuvalo, njegovu izvrstitost još davno pripoznali su 
učeni ljudi"). Osobito što se tiče čistog izgovora, glaso- 
udaranja i obilnosti riječi; istina bo, po varošima ima 
dosta turskih riječi, ol ove većinom iz samog prenavlja- 
nja, tj. pohlepnosti, u govor uzimaju, koje lasno' sa ilir- 
skim zamijeniti mogu, npr. toplice — ilidža; most — ću- 
prija; ugalj — ćumur; stolac — skemlija; vatralj > ću- 
segija; verige -— sindžir; skorup — kajmak; tronog -— 
sadžak; peć — furuna itd. Premda u cijeloj Bosni pazeći 
na sprezanje, pregibanje i druge gramatičke forme jesu 
većinom jednake, to opet neke riječi negdje se drugoja- 
čije izgovaraju: tako ovaj glas »ie« po Lijevnu, Duvnu, 
Ljubuškomu, Rami, Skoplju, Fojnici, Travniku i Jajcu 


*) Slavjani u Evropi ditišh istom se među se poznaju; zato od 
drugih naroda više se i uvažavaju, ali prama množini svojoj, ovo - 
uvaženje još nije toliko koliko bi moralo biti. Zato, braćo, naj- 
prije poznajmo se među sobom, pa ćemo onda stopram cilj naš 
dostignuti! Cijelo slavjansko stablo dijeli se u 4 glavne grane: 
a) Rusi: 52,000.000; b) Iliri, tj. južni Slavjani: 11,800.000; c) Poljaci: 
9,365.000; d) Čehoslovaci: 7,167.000; ukupno, dakle: 80,532.000, Od ' 
kojih u ruskoj carevini: 50,502.000; u austrijanskoj: 18,921.000; u 
Turskoj; 8,821.000; u kraljevini Poljskoj: 2,108.000; u slobodnoj 
Crnoj Gori: 120.000; u kraljevini Saksonskoj: 60.000. 


*) Lucius de Regno Dal. et Croat. Libro 6, cap. 11. —. 
Popović kod Sehlozera Historija sjever. narod. Dio 2, pag. 2, 
str. 325. — Opat Fortis: Putovanje po Dalm. str. 90. — Jakov Mi- 
kalja, u, predgovoru svog rječnika Blago jezika slovenskog, u: 
Loretu 1649. — Mauro Orbini, Regno degli Slavi: str. 377. — Stiep. 
Gradić, knjižničar Vatikana, u životu Junija Palmotića. — Ka- 
tančić, de Istro, Cap. 7. pag. 145. 

izgovaraju kao i — divojka lipo pismu piva; po gornjoj 
Bosni, oko i preko Drine: kao je: djevojka ljepo pjesmu 
pjeva; po krajini Posavini, visočkoj, tuzlanskoj i kladanj- 
skoj nahiji kao: ie — dievojka liepo piesmu pieva. Ne 
može se, pako, za općenitu upravu ovo uzeti, budući da 
hercegovačkih naselbina po cijeloj Bosni imade, a tako 
isto i dalmatinskih, već ovo govorim od starosjedilaca; 
tako isto ne može se općenito reći da sljedbenici zapadne 
crkve i Turci govore »i«, istočno »je« ol »ie«. Glas »h« 
najbolje izgovaraju Turci, a hrišćani izgovaraju ga rijetko, 
ol ga u »v« prekreću, npr. muha — muva, marha — marva | 
itd. Hercegovci glas »d« umekšavaju, ter ga kao tali- 
' jansko »ge« izgovaraju. Uz Neretvu neka sela mjesto 
leđa, međa, pređa, nedjelja, ljubav izgovaraju: leja, meja, 
preja, nedija, jubav itd. Oko Novog Pazara, zatim tako- 
zvani šokci'), neki podmukli akcenat imadu na način Bu- 
gara, tako isto i oko Kreševa, pa do Doljana, čuje se osta- 
nak tog akcenta. 





% Po Bosni i Slavoniji, ljudi istočne crkve katolike, za. 
sprdnju i narugati im se hotijući, šokcima nazivlju. U nahijama 
pak: gradačkoj, derventskoj i banjalučkoj, kraj Save, ovo ime 
šokacišokica, nije kod ondašnjeg stanovništva porugateljno, 
već narodno upravo (?), katolici bo ondje sami sebe tako nazivaju: 
njihov podmuklo zatezajući akcenat, njihovo odijelo, mukli po- 
gled, opominje gledaoca na Bugare; po mome mnijenju, oni su 
morali ovamo doći iz Bugarske u ona vremena kad su se bogomili 
počeli po Bosni širiti (?) oli može biti još od davnašnjih vremena, 
kad su Bugari prelazili preko ove robiti, i preko Save u brodskoj 
i gradiškoj Krajini ima čistih šokačkih sela. 

Odakle ovo ime šokac dolazi? Učeni ljudi različitog su mni- 
jenja. Čaplović, u opisanju Slavonije, veli da dolazi od riječi 
mađarske šok az (to je mnogo) tumačeći to ovako: po padnuću 
Bosne, mnogi su bježali u mađarskim lađama u Ugarsku, i kad 
su ove ,pretrpane bile, bojeći se da ne bi potonule, Mađar bi 
viknuo: šok az — to je mnogo; biva, ne trpaj više (7). Caplovića 

Osim Slavjana nahodi se u Bosni i Cigana, koji su 
turskog zakona, pa opet moraju harač plaćati, a u džamiju 
im ne dadu; ovih imade po većim varošima i jesu svi ko- 
vači, a drugog osim bosanskog jezika ne znadu. Čifuti 
stanuju samo u Sarajevu, Travniku i Novom Pazaru, oni 
govore španjolski pokvareni jezik. Sve, dakle, stanovni- 
štvo u Bosni otprilike iznosi: 1. Iliri: 1,096.000. — 2. 
Cigani: 6.000. — 3. Čifuti: 2.500. Ukupno: 1,100.000. Osim 
ovih stanovnika ima još: a) Čergaši, od kojih jedni su 
Cigani, koji kradu, kotlove krpe i sakrivaju se; drugi, 
pako, Karavlasi, u stara vremena iz Srbije ovamo prešli, 
oni se onamo sele, gdje jasije i jehovije imade, iz kog 
drveta načinjaju: zdjele, vretena, preslice itd. 


b) Vojnici uredni — nizam — 6 tabora, što čini za- 
jedno s tobdžijama 5.700. Arnauti i kavazi u Travniku 
i po drugim mjestima 500. 


Bosna jedina je turska država koja je čista ostala sa- 
svim od turskog jezika; kako po selima tako i po varošima, 
drugi se jezik osim bosanskog ne govori, najveća turska 


recenzent bez imena, Tomo Ljubibratić, u njemačkom časopisu 
Hesperus godine 1819, dovodi od talijanske riječi: sciocco (subu- 
dalast). Ljubibratića pobija Rumy u istomu časopisu Hesperus 
od godine 1820, dovodeći ovu riječ od skok i uskok, iz tog uzroka 
što su Latini od grčke crkve otskočili, i ova se riječ talijanskim 
pravopisom pisala schokacz, što drugi ne znajući proštiti mjesto: 
skokac, proštiju šokac! — Rumya pobija neki Jablan Šokčević — 
lažljivo ime — uw Kalendaru slavonskom godine 1825, navodeći 
svoje mnijenje, da ova riječ šokac odatle dolazi što se katolici: 
šakom; a Grci samo s trima prstima krste. Sva ova nagađanja 
svak vidi da ne treba pobijati, buduć su suviše slaba. — Učeni 
O, P. Katančić De Istro, pag. 109, 136 i 145, napominje planinu 
Succus, koja je rastavljala Ilire od Traka, i veli: stanovnici ove 
planine bili su, s jedne strane Traci, a s druge Iliri, i ovi su, 
kako Amianus i Sokrates pišu, u staro vrijeme zvali Succi, tj. 
Sukci, a od ovih tečajem vremena postanu šokci, — što i ja držim; 
a koji su se. u Bosnu morali naseliti iz one zemlje. 

gospoda samo onda turski govore .kad su kod vezira; 
pogrešno, dakle, g: Šafarik meće u svom »Narodopisnom 
Zemjevidu«.1840 g. Turke Osmanlije kod Sarajeva; Trav- 
nika, Banjaluke itd. Osmanlija, ako koji okući se u Trav- 
niku, to ti druge godine već bosanski govori. Oko Mitrovice 
Turci arnautski ponešto govore. 


$ 11. Vjerozakon 


Ko promisli turska nasrtanja na hrišćanske stanov- 
nike, tursku želju za steći prozelita — poturica na svoju 
ovjeru, doista ispovijediti mora, da samom božjem provi- 
đenju imamo zahvaliti što naša vjera sasvim nije iz Bosne 
prognana; dapače, od dana do dana sve se većma širi, dok 
turska očigledno propada"). Bosanski stanovnici jesu po- 
dijeljeni u glavna dva zakona: hrišćanski i turski iliti 
rmuhamedanski, i nešto malo čifutski. Hrišćani se dijele 
u dvije slijedbe: sljedbenika zapadne i istočne crkve; 
prvi se od naroda kršćani, a drugi rišćani zovu. Broj 
hrišćana na 715.500. Dijele se pako: 


I. Kršćani, drugojačije katolici, 150.000. Uprevljaju 
se od tri apostolska vikarijata: 1) Bosanski, od god. 1701. 
Imade župa 46; kuća 14.561; duša 112.000; tri samostana 
franciskanska: Fojnica, Kreševo i Sutjeska; u ovim žu- 


') Kad su kraljevine: Ugarska, Hrvatska, Slavonija, Dal- 
macija i Srbija od Turaka osvojene, svi ondašnji «Turci naselili 
su se u Bosni i njihov broj mnogo jači bio je od hrišćana, što 
svjedoče danas zaostavša mnoga turska groblja kraj sela koja 
su sad hrišćanska! Turke najviše satrla je posljednja kuga god. 
1813—1817;, zatim bojevi sa Srbijom god, 1804—-1825. Najviše, pako, 
Turci sami sebe taru. Veliki Turci od malih prikupljuju zemlje, 
ona koje hrišćane naseljuju, ovi, pako, ono novaca po varošima, 
gdje se nastane, rastope, pa onda neoženjeni idu k drugima u 
službu; mnogo, pako, na putu stoji njihovom rasplođenju tako- 
zvani balinski avdest. | 

pama služe sami franciskani. 2) Vikarijat Hercegovački, 
god 1845 od bosanskog otcijepljen; ima jedan, još nedo-- 
vršeni samostan na Širokom Brijegu; župa 13; broj duša, 
god. 1844, iznosio je 33.060, i u ovome služe sami fran- 
ciskani. 3) Vikarijat trebinjski preko. Neretve; god. 1843. 
jezuite protjerani iz Skadra, od Propagande rimske i Me- 
terniha ovdje budu premješteni; ovaj vikarijat ima pod ' 
sobom biskup dubrovački; imade samo 5 župa i 8.000 
duša. | | rek 
II. Rišćani, koji se pravoslavnim ZOVU, jesu hrišćani 
grčke crkve, koji carigradskog patrijarha za glavara po- 
znaju od vremena kad je ovaj Pećku srpsku patrijaršiju 
zakupio; imaju tri vladike: sarajevskog, koji je mitropolit 
i arhiepiskop, mostarskog i zvorničkog, koji su episkopi, 
ali i -oni sebe mitropolitima zovu. Pravoslavnih ima okolo 
561.500. U eparhiji sarajevskoj imaju samo dva samostana; 
kuća 27.000. U zvorničkoj, 1 samostan, kuća 14.100. “U 
mostarskoj, samostana 12, od kojih su dva pražna; crkava 
135, kaluđera 25, popova 80, kuća 9.249. 


III. Turci, s Ciganima, iznose 384.000. Ovo su na- 
sljednici lažljivog proroka Muhameda, zato se  Muhame- 
dovci pravije zovu. Ovi su postali u Bosni od zločestih 
hrišćana koji, svoje gospodstvo ne znajući drukčije uz- 
držati, poturčiše se, iznevjeriše se Bogu, i najveći nepri- 
jatelji postadoše svoga naroda i svoje jednokrvne braće, 
samo zato da uzdrže svoja posjedovanja zemaljska. Ovi 
imadu svoje imame, tj. župnike, koji su podložni kadi- 
jama — svjetovnim sudcima, kadije, pako, carigradskom 
šeh-ul-islamu, koji je glava muhamedanske vjere: 

IV. Čifuti, iliti jahudije, 6.500, imaju u Sarajevu 
svog hahambašu, koji opet svoje rabine imade u Travniku 
i Novom Pazaru. 


3Z44 Pisci Bosne i Hercegovine, Ivan Frano Jukić 
Š 12. Izobraženje, običaji i praznovjerje 


. Izobraženje umno, buduć da je skopčano sa vjero- 
zakonom, koji u njega uticaj imade, zato ćemo ga po 
vjerozakonu pregledati: 


a) Kršćani. — Svećenici ovog vjerozakona, bu- 
dući da su nauke običajne po Italiji i Ungariji učili, zato 
su i njihovi kršćani najodličniji, i što se tiče znanja nauka 
kršćanskoga i življenja doista drugim za izgled služiti 
mogu. | 

Franciskani drže u tri samostana latinske učionice, 
njihovi pitomci išli su, do g. 1842, u Ungariju 32, gdje 
su imali fundaciju od Josipa cesara; ove godine rimska. 
mudra (?) Propaganda zabrani tamo više pitomice slati iz 
tog jedinog, neosnovanog uzroka, da pitomci u učionicama 
prekosavskim krivovjerstvo uče, a ne pravi rimski zakon, 
ol pravije samovlašća“talijansko; ovo je ona učinila na po- 
tvoru bivšeg biskupa Barišića. U Talijansku išlo je 24, ali 
buduć da se Propaganda ni za ova 24 nije htjela brinuti, 
već su se potucali od manastira do manastira, to sada fran- 
ciskani prisiljeni su na drugome mjestu pomoći tražiti. 

 Novijeg vremena počeli su franciskani imati brigu 
i o narodnim učionicama; tako god. 1848, zavedene su u 
Travniku, Varcaru, Lijevnu, Fojnici i Kreševu; nadati se. 
je da će još i na više mjesta zavesti. 
| Narodni običaji kod kršćana gotovo su istrijebljeni, 
jer svećenici, držeći ih za praznovjerje, ukinuli su i isko- 
rijenili su ih, samo gdjekoji ostali su; tako uoči sv. Ivana 
Krstitelja pale se lile, kora trešnjova metne se u pracijep, 
kad se užeže, onda se nosa oko kuće optrkujući; ovo je 
običajno po svoj Bosni od hrišćana istočne i zapadne 
crkve; na nekim,*pako, mjestima običaju uoči Cvijetnice, 
tj. velike nedjelje, granje na hrpe sabirati te paliti, poslije 
sa štapovima izmlate i tako utrnu, a kad bi se uspalilo 

onda bi preskakivali. Kod ženidbe i udadbe običaji su 
dosta priprošti; što se tiče praznovjerja, i ovo je podobro 
iskorijenjeno. Vjerovanje u vještice, vile, vukodlake itd. 
većinom je iskorijenjeno i pripovijeda se samo od šale. 
Ponešto može se kod kršćana opaziti da se na udes — 
fatum — mnogo oslanjaju, što su od Turaka naučili, go- 
voreći: tako je suđeno. 

b) Rišćani, tj. pravoslavni istočne crkve. — 
Njihovi popovi i kaluđeri, budući da su neprosvijećeni, 
niti sredstva ikakva imaju za prosvetiti se, zato ni stado 
svoje čemu naučiti ne mogu; otuda biva da ni nauka ni 
dužnosti: svojih, kako ne zna svećenik, tako ni puk, već 
u tminama nevjerojatnim stoji, tako da ni deseti očenaša 
ne znade; ovo, razumeći, po selima; po varošima bo, 
uzdržavaju trgovci neku sliku od učionica; bivši puk u 
ovakvom neznanju, nije se čuditi da, ne znajući dobro, 
čini zlo. Psovka, krađa, otimanje itd. običajno bivaju kod 
neprosvijećena čovjeka; ali što to nije, otud dolazi, što 
naš neumjetni seljak od dobre slavenske naravi ne čini, 
tako on je sklonjen na svako dobro svome bližnjemu; 
sveštenika mjesto Boga drži, njemu svaku vjeruje; mnogo 
drži do obećanja; tako jedan drugome kad riječ zadade 
poštenu, prevariti ga neće. Mlađi starijega, osobito kućnog: 
starješinu, sluša, pred njim sjesti ol zapaliti duhan nikad, 
ol rijetko će; osobito do čistoće i bračne vjernosti mnogo 
drže; riječju, sve kreposti svojih starih, kano i kršćani, 
naslijeduju, a i narodne običaje, kano i praznovjerje, sami 
su uzdržali. | | 

Slavljenje krsnog imena, tj. svoga odvjetnika, i 
ovdje je običajno kod rišćana; uoči velikih godova, zatim 
na svadbi itd., svi su se običaji u svojoj cijelosti zadržali; 
tako isto i praznovjerje, budući da ga svećenici nisu mo- 
rali ugušiti, to se i danas ne samo pripovijeda, već i vjeruje 
u različita čaranja, dapače i čaraju, uroke čine, bajanj: 

itd. izvode, vjeruju u vukodlake, vile, vještice, more itd., 
što se god naravnim načinom dogodi nesretno, to oni 
vražjoj sili pripisuju, na to amajlije i zapise uzimaju od. 
svojih popova, kaluđera, dapače i od istih hodža turskih. 
Turci se rišćana najviše plaše poradi osvete, oni .bo scijene 
da je u našem zakonu upravo zapovijeđena osveta, i go- 
vore da je u sv. pismu zapisano: »Ko se ne osveti, taj 
se i ne posveti.« 

Cc) Tur'ci. — Budući da je vjerozakon njihov go- 
spodujući, to se oni brinu kako će vlasima zapovijedati, 
i koji znade vlaha više obijediti, taj se za učenijeg drži!! 
Po varošima i većim selima imadu, tobože, svoje učionice, 
veće — medrese, a manje — mejtefe zovu; u manjim uči 
se čitati i pisati, u većim turski, Muhamedov, zakon i 
turski govoriti. Bogatiji svoje sinove u Carigrad šalju 
na nauke; ako nauči turski govoriti, štiti i pisati, odmah 
kadijom može biti, ostali, pako, činovnici mogu biti, da 
toga ne znadu. Učenici koji medrese pohađaju zovu se 
softe; ove softe, ako dotlen ne dotjeraju da se ne mogu 
kadiluku nadati, to idu na sela i postaju hodže, tj. učitelji, 
i imami, tj. župnici; ovi uče prostake naizust moliti se 
Bogu turskim jezikom, tako da niti razumiju učitelji niti 
učenici šta znače ona molenja. 

Turci obično su slavjanske običaje :pobacali, te se 
prihvatili predanja, koje im njihovi šehovi i derviši nad- 
lagujući se, kazuju. Buduć da nikakva ponjatija o ćudo- 
rednosti ne imadu, to nije im se čuditi što su tako zločesti. 
Njihov zakon pun je praznovjerja. Tako orla i psa ubiti, 
kod njih je grehota, a vlaha ubiti, to je sevap; od vlaha 
oteti sve se mora, samo da ne krepa; krušnu mrvicu 
nogom pogaziti, to je veliki grijeh, a grijeha nema kad u 
lov idu sa psima i konjima: zrela žita gaziti. Svaki se kod 
njih grijeh avdestom — pranjem, umivanjem — pomrsiti 
može. Cijele bi se knjige mogle napisati o njihovom pra- 

znovjerju, budući da su i stara slavjanska uzdržali, i opet 
turska primili. Kod njih je sve suđeno, dok nafake ima; 
njemu niko nahuditi ne može itd. itd. 

d) Čifuti, kako svagdje tako i ovdje, po svome 
zakonu od drugih razlučeni, samo što ovdje svoj talmud 
boljma opslužuju nego po drugim kraljevinama, vjero- 
zakonska predanja opslužuju i najmanje od njih otstupiti, 
jest grehota najveća; ali ukrasti, prevariti itd., ni grijeha 
ni griješića! 


$ 13. Dijeljenje 


Prirodno dijeljenje jest u Bosnu donju i gornju*). 
Bosna gornja zove se ona strana koja k jugu gleda i koje 
rijeke slivaju se u more; donja, pako, koje rijeke slivaju 
se u Savu; međaš jest pojas planina skopljansko-kupre- 
ških, tako da s jedne strane iste planine vode idu k jugu, 
a sa druge k sjeveru. Narod, pako, dijeli se na više predi-. 
jelja: u Bosnu, Hercegovinu, Krajinu, Posavinu, Stari 
Vlah, Podrinje, itd. Mnoga, pako, predjeljna na- 
imenovanja jesu od starih gradova zaostala; takva 
jesu: Skoplje, Kupres, Duvno, Kotor, Glasinac, itd., 
Političko dijeljenje jest u dva vezirluka, travanjski 
i mostarski; ovi, pako, u nahije; u travanjsko- 
me broje se nahije 34, a u mostarskome 14. U 
carskim fermanima i kad se spahije dižu na vojsku, može 
se opaziti nekakvo dijeljenje u sandžake (zastave). zvor- 
nički, bosanski i kliški, od tvrđe u Dalmaciji Klis, koju' 
kad su Mlečani oteli od Turaka, prenesu ovaj sandžak u 
Skoplje. Sve spahije bosanske spadaju pod ova tri san- 

') Sravni Fhilippi ab Ochevia Epitome Vetustatum Prov. 
Bos. Cap. VIII pag. Ill, premda sam ja, bivši u gornjoj Bosni, 
Hercegovini i Dalmaciji, protivno spazio; tako oni, tj. Dalmatinci 
i Hercegovci, neće reći: iđem doli, već gori u Travnik. 

džaka; osim ovih sandžaka ima još sarajevski mulaluk, 
na koji spadaju nahije: sarajevska, visočka, fojnička, ram- 
ska, neretavska, rogatička, vlasenička i kladanjska. Ja ću 
slijediti dijeljenje političko po nahijama. 


Š 14, Mjestopis 


A. Vezirluk travanjski ili Bosna donja, prostrana 
763 [_] zemaljskih milja; ima otprilike stanovnika 810.000 | 
dijeli se u 34 nahije, koje su sljedeće: | 


1. Nahija . travanjska zauzima | 
Bosne, leži među skopaljskom, jajačkom, fo; 
zeničkom; zemlja je plodna žitom i voćem. | 

Rijeke su: Bila, Bluovnica i Gronica, koje 
u Lašvu, koja u gori Karauli, više Travnika 4 s: 
i posred nahije teče, a u zeničkoj kod sv. Putiš 
Bosnu. 

Planine su: Vlašić, jedna između najvećih 
Karaulska Gora, koja dijeli nahiju ovu od jajačk 
i Radovan, od skopaljske; manje planine jesu: M 
kovica, Vilenica i Gostilj. 

Stanovnici su Turci, koji, osim varoši, | 
više sela s kršćanima izmiješani; kršćana ima u 
dolačkoj, gučanskoj i oraškoj, do 8.500; rišćana je 
ima nešto Cigana. ' 

Znatnija mjesta jesu: Travnik, varoš 
ninom Vlašićem na rijeci Lašvi, u jednoj dol 
brdima Bukovicom i Vilenicom; prama Vitezu 
proteže se ugodna ravnica; stolica i glavno mje 
viteljstva cijele Bosne i nahije, kanoti vezira 
kadije, šure, jednog nizamskog mir-alaja, koji z 
nad ovdašnjom posadom od 4.000 nizama i 8 
arnautskog bimbaše. Na jednom brijegu imade 

kazivanju od Tvrtka ]I. sazidan, u njemu imade jedna 
džamija, 3 kuće, nekoliko kasarna; topova 12, tobčija 15 
:i150 nizama čuvaju ga; u njemu, istina, imade dosta džeba- 
ne, ali ne samo što je tijesan i slabih zidova već što ga sa 
dva mjesta od Gučana i Bukovice mogu topovi rušiti, 
jest od male važnosti. Travnik sa svojim mahalama (pred- 
varošima)  Ilovačom, Docom, Vakufom i Grahovikom, 
osim nizama, može imati 12.000 duša; dijeli se u pet dže- 
mata — opština; imade 16 džamija, ali samo kamenitih 5, 
satkule 2. Od zgrada koje su od dva boja samo, i gornji 
drven, ništa neću govoriti!  Vezirski. dvor više naliči 
kakvoj štali evropejske gospode, nego kući; samo dvije 
zgrade koje je vezir Tahir-paša načinio, vrijede štogod, 
a to je keršla (kasarna) i njegov novi dvor na Bunarbaši 
više Travnika. Stanovnici su: Turci, njihovih kuća imade 
1.500; kršćanskih 350; rišćanskih 100; čifutskih 50;.cigan- 
skih 80. Turci imaju mejtefa 5, medresu 1 i 1 tekiju 
derviša; kršćani dvije, a rišćani jednu učionicu, 

Vitez, mala varošica, 2 sata od Travnika, na dru- 
mu sarajsko-travanjskom, kod Lašve, ima jednu džamiju 
i do 50 kuća turskih i kršćanskih; bitkom god. 1840, među 
Sarajlijama i Vedži-pašom znatna. Okolica oko Viteza vrio 
je ugodna i žitorodna. Mošunj, selo kršćansko, kod 
utoka Kolotina u Lašvu; ovdje je po svoj prilici bio grad 
rimski; mnoge rimske novce, ploče itd. orući iskopavaju. 
Krušica, selo kršćansko, više koga imadu toplice 
5 sata od Travnika. 

Guča Gora, selo kršćansko, gdje stoji župnik 
i dva kapelana, znatno porad starinskog groblja bosan- 
skih plemića, 1 sat od Travnika. Orašje, selo kršćan- 
sko, !& sata od Travnika, gdje župnik s jednim kapelanom 
stoji Radovan, podor staroga grada na Vlašiću. 

Karaula, golemo selo tursko-rišćansko-kršćansko, pod 
gorom karaulskom, 3 sata iduć k J ajeu udaljeno. 


2. J ajačka, međaši s travanjskom, skopaljskom, 
banjalučkom i jezerskom; plodna je žitom, ali sitnom sto- 
kom bogatija; teče kroz nju Vrbas, u koji slijevaju se: 
Pliva, Krezluk, Crna Rijeka i Ugar; zatim Vrbanja teče 
kroz ovu nahiju; sva je planinama prepletena; znatnije su: 
Krezluk, Ugar, Tisovac, Ranče, Lisina itd. 

Stanovnici su kršćani, kojih u tri župe ima do 8.000; 
rišćani i Turci, koji po varošima oko Vrbanje stanu Ju. 


Znatnija mjesta jesu: Jajce; grad na jednom bri- 
jegu sličnom jajetu, odaklen i prozvano je Jajce; ispod 
zidina teče plahovito Vrbas; Pliva, opasavši polovicu grada, 
iz jedne visine pada u Vrbas, što je oku vrlo prijatno taj 
vodopad — slap — gledati; otud ona poslovica: 


»Gdje pada Pliva u Vrbas, 
Ondje ona gubi svoj glas.« 


U gradu stanuju sami Turci, imadu 200 kuća i 6 
džamija"); oko grada su: Varoš, Kozluk, Pijavice, gdje 
kršćani stanuju većinom; izvan grada turskih kuća imade 
do 60, i 2 džamije, a kršćanskih duša imade 650, gdje 
imaju svog župnika i dva kapelana, bez učionice; ovdje 
je.stolica: muftije, kadije i muselima. Otstoji od Travnika 
9, a od Banjaluke 14 sati. Grad ovaj u bosanskom zgo- 
dopisu dosta je znatan. Sagradio ga je glasoviti vojvoda 
Hrvoja, neimar je bio Talijanac iz Lukula, gradića kraj 
Napulja, zato je i sagrađen na način grada Neapolisa. Po- 
sljednji kralj Tomašević bio ga je utvrdio, ali se god. 
“od ovih jedna je bila crkva sv. Luke. Tijelo sv. Luke, 
po uzeću Carigrada, Bošnjaci uzmu od nekakvih kaluđera; poslije. 
pako, uzeća Jajca, franciskani odnesu ga u Mletke, gdje i sad 


stoji. Koga je, pak, ovo tijelo sv. Luke — ne zna se zaista, premda 
kod Farlati-a nastoje dokazati, da je sv. Luke Evangeliste! 

1463 na vjeru predade Mehmedu caru; Matijaš Korvin, 
iste godine, poslije tri mjeseca sveudiljnog  nasrtanja, 
jedva ga osvoji; dojduće god. 1464, opet ga Turci opsjednu 
uzalud, kano i više puta; stoprv god. 1527 pade u šake. 
njihove; danas u njemu imade 6 topova s natpisom Ma- 
tijaša i Ferdinanda I. Čuvaju ga 20 Arnauta; petkom se 
uvijek zatvara, jer govore Turci da je u petak uzet od 
kaura i da će ga u petak opet osvojiti kauri. Turci se 
mnogo uzdaju u tvrdoću ovoga grada, ali se zadugo ne bi 
mogao braniti, jer ga neprijatelj s Katine i s Kozluka iz 
topova svega srušiti može. 


Komotin, zapuštena tvrđa 2 sata od Jajca, među 
selima: Bešpeljom, Daljevcom i Cvijetovićem, kog je 
spomenuti Hrvoje zidao. Vijenac, tvrđa kod Vrbasa, 
na putu idući u Skoplje iz Jajca; otstoji 2 sata od Jajca, 
odskoro i ona je zapuštena; ispod nje ima tursko selo. Oko- 
lica ova vrlo je ugodna oku; u stoljeću X spominje se 
»Ban vijenački«, koji je kćer svoju udao za Hvalimira, 
kralja dalmatinskoga. Podmilačje, selo kršćansko, 
] sat od Jajca, gdje od starina ima jedna crkva kršćanska. 
Dnoluka, predjelje od više sela kršćanskih i turskih. 
Vrhovine, predjelje iz više sela rišćanskih, koji imaju 
1 drvenu crkvu i 6 popova. Skender Vakuf, mala 
varošica nad planinom Ugrom, imade 1 džamiju i 3 be- 
govska odžaka. Tisovac, podor starog grada na planini 
istog imena. Dobretići, predjelje kršćansko od 175 
kuća, koje imade svog župnika'“). 

Varcar Vakuf, varoš pod planinom Lisnom na 
Crnoj Rijeki; imade turskih kuća 150, 4 džamije, od kojih 


" Predjelje ovo stoga je znatno što kršćani svoju zemlju 
imadu, što je bilo posjedovanje kneza Dobrete, vidi knjižice: 
Nobilissimae Familiae_ Comitum Dobretic — Genealogicus liber. 
Anconae 1772. Venetiis 1775. Od ove iste familije izlaze plemići 
Vranjicani, u Rijeci, Senju i Karlovcu znatni trgovci i domorodci. 

jedna kamenita i olovom pokrivena. Kršćanskih kuća ima 


100, koji imadu svog župnika i narodnu učionicu. Rišćan- 
skih ima do 60 kuća. Ovo je mjesto znatno žitnom trgovi- 
nom, otstoji od Jajca 4 sata. Donje Selo, (neki pišu 
i Staro Selo) “2 sata od Varcar Vakufa, selo kod Crne 
Rijeke, gdje imade 25 rišćanskih kuća, kula i odžaci begova 
Kulinovića, Jeleč, selo rišćansko od 55 kuća, pod pla- 
ninom Lisnom, 1 sat od Varcar Vakufa; gdje je obilata 
ruda gvožđa, imadu majdane — fabrike — i više kovač- 
nica Tribovo, selo rišćansko od 40 kuća, gdje sta- 


nuje pop. Liskovica, selo kršćansko od 60 kuća. 


Bočac, tvrđa nad Vrbasom, imade dva mala topa, unutra 
kuće 3, a ispod njega više turskih kuća, otstoji-od Varcar 
Vakufa 3 sata. — Kotor, predjelje i mala varošica kraj 
Vrbanje, od koje na po sata leži tvrđa porušena Bobas, radi 
prebivanja i smrti vojvode Hrvoje god. 1416 uspomene 
vrijedna. Sokoline, selo, gdje stoji župnik kršćanski. 
Knežina, predjelje iz više sela turskih i kršćanskih, 
ima ugodan položaj kraj Vrbanje. 


3. Jezerska, leži među jajačkom, skopaljskom 
i ključkom; bogata je sa sitnom marvom i žitom; planina 
Crna Gora, proteže se kroz cijelu nahiju; rijeke: Sana, 
Pliva, Janj; stanovnici su rišćani oko 4.000, imaju 8 po- 
pova. Turaka: 320 kuća, a kršćana 16 kuća u samom selu 
Podstrane zvanomu; ova nahija_jest jedna između malih. 

Znatnija su mjesta: Jezero, turski Gjol Hisar, 
varošica u otoku, kog Pliva razdvojena načinja u rav- 
nici; više njega ima brijeg Vagan, na kome se vide zidine 
od starog grada; i ova varošica bila je nekad utvrđena; 
u njoj sjedi kadija i muselim; imadu 2 drvene džamije, 
turskih kuća 80, rišćanske 2, i 15 dućana; varošica ova 
uvukla se je u jajačku nahiju; leži među Jajcem i Var- 
carom, od obadva otstoji po 2 sata. — Sokolac, skoro 
zapuštena tvrđa, njezin dizdar još živi, leži pod Crnom 

Gorom, kod vrela Plive. Pljevlje, predjelje iz više sela 
rišćanskih. Ovdje je bila županija hrvatska. Jan j, rijeka 
i predjelje rišćansko. Pecka, gornja i donja, pod Cr- 
nom Gorom, gdje Sana izvire, selo rišćansko, ima 60 kuća 
i dva popa. Vrbljani, selo rišćansko, od 80 kuća, ima 
popa; ovdje je odžak begova Pilipovića, leži kraj Sane. 
Medna, gornja i donja, selo rišćansko, ima popa i 160 
kuća. Podražnica, selo rišćansko, od 60 kuća, ima 
popa. Gerzovo, selo rišćansko, ima popa, 12 kuća i 
jednu drvenu crkvu, gdje se o Petrovu zbor kupi. 


4. Skopaljska, graniči se s travanjskom, od 
koje rastavljaju je planine: Kopila i Radovan; s fojnič- 
kom, od ove rastavljaju je planine: Štit i Vranica; S 
rumskom, jajačkom i lijevanjskom. Rijeke: Krupa, Bi- 
strica, Koprivnica i Šemnišnica utiču u Vrbas, koji ovdje, 
kod Privora, iz planine Zeca izvire i posred Skoplja teče. 
Skoplje, donje i gornje, opkoljeno je planinama, polje 
proteže se u duljinu 6 sati, dosta je plodno, ali što porad 
zuluma, što rad nevaljanosti stanovnika, često žito kupuju, 
gdje bi ga mogli prodavati. 

Stanovnici su kršćani, koji u 4 župe broje do 8.000 
duša. Rišćana ima toliko, koji imadu 6 popova. Turci i 
Cigani stoje po varošima, a ima ih smiješanih s kršćanima 
i po selima; od sve Bosne ovdje imade najviše begova — 
plemića — 64 odžaka:; najznatniji su Skorbovići, prozvani 
Pašići, od koje porodice mnogi su paše i veziri bili. U - 
ovoj nahiji najviše oko sitnog blaga nastoje; mnogi, pako, 
lonce načinjaju i po ostaloj Bosni raznose. 

Mjesta znatnija su: Donji Vakui, varoš na 
utoku Šemnišnice u Vrbas, stanovnici su Turci, rišćani, 
koji popa ovdje imadu, i kršćani, oko 1.200; ovdje sjedi 
muftija, kadija i muselim; zatim miri-alaj, to jest glavar 
spahija kliškog sandžaka, udaljena od Travnika 9, a od 
Jajca 6 sati. Bugojno, varošica kraj Vrbasa, u lijepoj 

ravnici, 3 sata od Donjeg Vakufa, znatno žitnom trgovi- 
nom. Malo, selo gdje stanuje kršćanski župnik, s ka- 
pelanom. Čipuljič selo od 60 rišćanskih kuća i popa. 
Cincarska naselbina, samo još babe gdjekoje znadu cin- 
carski govoriti; ljudi su kalajdžije, koji rad svog zanata 
po svoj Bosni hodaju; ovdje se na blizu vide“zidine, ostanci 
starog nekakvog grada i novci se rimski iskopavaju. P r u- 
sac, mala tvrđa pri brijegu, ispod koga teče Koprivnica, 
udaljena od Donjeg Vakufa 4 sata. Gornji Vakuf, 
varošica kraj Vrbasa, imade 150 turskih i 64 kršćanske 
kuće, stoji župnik s dva kapelana, 2 džamije, jednu sat- 
kulu, s dobrim i jasnim satom, otstoji od Donjeg. Vakufa 
6 sati. Rosinj, brijeg nad selom Dobrošinom, 1 sat od 
Gornjeg Vakufa; ovdje se vide rupe gdje se je zlatna 
ruda kopala i mnoge zidine od zgrada. Susid, mala 
tvrđa kod Vrbasa. Vesela Straža, lijepo selo tursko- 
kršćansko, gdje su odžaci više begova, i skoro sagrađen 
Pašića miri-alaja; ovdje se vide zidine od srušenog fran- 
ciskanskog samostana. 


| Kupres, jedno predjelje planinsko u ovoj na- 
hiji, sa svih strana planinama tako opkoljeno da rijeke 
ispod planina prolaz traže; znatno je radi toga što je sre- 
dište između gornje i donje Bosne, budući da same mra- 
čajske vode idu u Vrbas, a ostale sve prama Dalmaciji; 
zato Kupres spada u gornju Bosnu; odijelo, običaji itd. 
različiti su od ostalih Skopljaka. Kupres počimlje od po- 
dne k sjeveru, tj. od sela Zvijernjače do planine Vitoroge 
u duljinu sati 10. Širina od planine Stožera do planine 
Klopotnika 4 sata, kupreško polje od Rilića do Šemano- 
vaca u duljinu 6, a u širinu 2 sata; polje je ovo sve ravno 
i sijenom, manje, pako, žitom plodno; zato ovdje: mnogo 
sitne marve dosad držali su. ljudi, tako da bi sam Kupres 
na godinu 10.000 ovaca prodao, ali danas ni petine od 
toga nema. Planine iliti bregovi koji polje i cijelo pred- 

jelje opkoljuju, jesu s istoka: Stožer, Crni Vrh, Bukva. 
i Suljaga; od zapada: Malovan, J aram, Kurljaj, Cicer, 
Homar i Klopotnik; od juga: Ravašnica, i Raduša; a od 
sjevera: Vitoroga. Rijeke: Mrtvica, koja uvire pod pla- 
ninom Kurljajom, a opet izvire pod gradom .Lijevnom 
pod imenom Bistrica. Milač, uvire pod planinom Malovan, 
a izvire opet pod planinom Steržanj om pod imenom Šuice. 
Stanovnici su rišćani, oko 4.000, imaju svoje župnike u: 
Novom Selu, Vukovskomu, Ravnomu i Šemanovcima;. 
kršćani — 2.091, župnik stoji u Otinovcima; Turaka samo 
200 duša, među kojima ima dosta begova. Na Kupresu 
imade nešto tvrđe, »Grad« zvane, zidine opale, te drvenim 
direcima utvrđene, ali budući da im je kapetan bio o 
malo drva, i ove gotovo izložio na vatri; leži u ravnici pod 
brijegom Plazenicama i ima 1 top. Vrila, selo gdje su 
odžaci najbogatijeg ovdje bega Idris-bega. Podori od .gra- 
dova jesu: Bastača, Poganac i Stržanj!!). 


5. Livanjska, međaši s nahijama: skopaljskom, 
kulinvakufskom, duvanjskom, ljubuškom i Dalmacijom.. 
Sva bo unaokrug planinama opkoljena; ove znatnije jesu: 
Krug, Cicer, Troglava, Kamešnica, Tušnica, Strmica, 
Prolog, Malinovac, Zakopaonik,.Brljuša, Borova Glava, 
Hrbine, Šator; Štedra, Samar, Staretina;. Ugarac, Dobre- 
tina Luka, Smrdinj itd. Rijeke: Bistrica, ovo je kupreška 
Mrtvica, koja pod Lijevnom gradom izvire; Žabljak, koja 
pod selom toga imena izvire; Studba, pod selom Vidošim; 
Brina, Opatčica, sve se salijevaju u Bistricu, koja posred 
polja teče i gubi se u ponoru pod planinom Prologom, ispod: 
koga poslije 4 sata opet izvire kod »Hana« i u Cetinu 
slijeva se. 

“) Vidi opširnije opisane nahije Skopaljske i predjelje 
Kupresa u Dalm. Mag. od god. 1847. 

Ova je nahija između većih i po sredini sva ravna; 
tri se polja jedno do drugoga protežu: Lijevanjsko, Gra- 
hovsko i Glamočko. Lijevanjsko počimlje od Buškoga 
Blata do Crnoga Luga, dugačko 12 sati, a široko 2—3—4 
sata. Ovolika ravnica nije toliko plodna, i stanovnici, po- 
kraj tolike zemlje, blizu svake godine kupuju žito; prvo 
zato što kad dođu vode, zatvore se ponori, te veći dio 
polja više mjeseci pod vodom leži; drugo što zulum turski 
priječi, jer ovdje Turci još i sad nikakva poreza ne pla- 
ćaju, već što god dođe na svu nahiju, to sama raja plaća; 
treće, najviše, nemarnost i lijenost stanovnika, koji osim 
strvnoga žita, drugoga neće da siju, niti voćaka da sade, 
a da ovo može roditi kanoti proha, kukuruz i heljda, svje- 
doči donje polje, gdje su od nekog vremena počeli saditi 
i sijati. Čuo sam pripovijedati, kako je bivši lijevanjski 
kapetan Firdus-beg dao besplatno sjeme svojim kmeto- 
vima, da posiju kukuruz, a oni ga obare, pa posiju, te kažu 
begu da u njihovoj zemlji ne može niknuti! Beg se dosjeti 
tome da je njima mrsko oko njega — kukuruza, ugibati 
leđa, te im ispravi tabane. Najveće ovdje blago jesu go- 
veda i stoka, tj. vunena marha, ali danas ni trećega dijela 
nema, pa ni desetog, uprav govoreći, koliko su prije 15 
godina imali. Dosta je bilo težaka koji su brojili preko 
1.000 glava, danas toliko nemaju ni tri sela, sve je ovo 
turski porez upropastio. U planinama Dobretinoj Luci, 
Štedri i Staretini pale paklinu, te u Šibenik prodaju. 

Stanovnici su ovdje kršćani, imaju 4 župe, a broje 
duša oko 8.000. Rišćani imaju 8 župa, broj kuća 955, 
duša: 7.121. Turci stanuju u Lijevnu, oko Glamoča, i malo 
ih ima po selima, do 4.000. Ova nahija po svome položaju 
spada na gornju Bosnu, i bila je podložena mostarskom 
veziru, pak odmoli Firdus-beg da ostane pri travanjskom. 
ŽZnatnija mjesta jesu: 

Lijevno'*), grad pod planinom Krugom, na bri- 
jegu Crljenice zvanom, kod izvora Bistrice, koji se Durman 
zove. U gradu stoje sami Turci, do 100 kuća, i 4 džamije; 
grad ovaj proviđen je s nekoliko kula slabih i napola 
razvaljenih, tako isto i bedemi preslabi su, na kojima ima 
starinskih dosta topova!'*) i.starinskog oružja; u gradu, 
gdje džebana stoji, ima jedna soba na ćemer svedena, na 
koje vratima golem katanac visi, tako zaostavši još za 
vremena bosanske vlade, a Turci, bojeći se kakve ograme 
i kaurske prevare, ne smiju otvoriti. U predgrađima ima 
kuća turskih 300, a 6 džamija. Kršćani imaju na blizu 
župu, učionicu, kuća 214, a duša 955. Rišćani — župnika, 
koji je proto, učionicu, kuća 131, duša 619. Ovdje je sto- 
lica muftije, kadije i muselima. Mjesto ovo znatno je porad 
trgovine, jer gotovo sva roba koja iz Italije, Trsta preko 
Dalmacije za Bosnu ide, ovdje se snosi, a tako isto i bo- 
sanska za Trst i Dalmaciju prelazi preko Lijevna, odakle 
sada karavana ide u Split; otstoji od Travnika 18, a od 
dalmatinske međe 4 sata. 


Žablja k, selo, kod koga izvire rijeka toga imena, 
bogata sitnom ribom, ali ne slatkom, »piurak« zvanom; 
ovdje se lijep kamen »muljika« zvani, kopa, jest nažut- 
kast i prikladan za rezanje. Triglava, mjesto pod 
planinom toga imena, gdje se nahodi ruda mjedena. 
Lipa, selo kršćansko, nad kojim se vide ostanci starin- 


'") Lijevno, pravije Hlievno, od riječi »hliev« po svoj 
prilici dolazi? Poznato kod starih pisaca Porfirogenita itd. pod 
imenom »Hlebiana«, i »Clevna« — »Comitatus Clevne« — tj. 
županija lijevanjska; spominje se god. 1188 u crkveno-splitskom 
saboru i podlaže se u duhovnim stvarima nadbiskupatu split. 
Farlati t. 1, pag. 309. | 

"") Među kojim odlikuje se »Krnjo« i »Zelenko«, na kome, 
kažu, da je upisano: »Tako. ti svetog Luke, ne daj se u turske 
ruke!« Ovi topovi i mnogo drugo oružje donešeno je iz Sinja 
ovamo. | 

skog grada, a pod -njim starinskog samostana kod Opat- 
čice rijeke. Vidoči, Čukljić, i Ljubunčić, sela: 
gdje stoje župnici kršćanski. Čelebić, Nuglušić, 
sSaj ković id Crni-lug, sela i župe rišćanske, 


G raho VO, predjelje je od. rišćanskih kuća. 31, a 
duša 3.497, i kršćanskih kuća 30. Ovo je po srijedi polje 
dugačko 4 sata, opkoljeno velikim planinama od strane 
dalmatinske, posred polja teče rijeka Zvijezda. Pašić 
Polje, Resenovići Tiškovac, sela župe rišćan- 
ske. Bijeli Brijeg, Kadina Bukvai Grab, oot- 
prije sastanci granični s Dalmacijom. 


Glamaš predjelje i grad ori a u njemu 
ima turskih kuća 13, džamija 1, topa 3, Ispod građa imade 
nekoliko dućana i petkom se pazar kupi. Glamočko: Polje 
dugačko je. 10 sati, oko njega su većinom sela turska; 
Turci Glamočani radi zuluma, kao i ovdašnji dobri konji, 
daleko su čuveni; otstoji grad Glamoč od Lijevna 6 sati. 
Prehodac, porušen grad 4 sata od Glamoča, idući 
Kulin Vakufu. Glavice, selo, gdje se u jednom kamenu 
sljedeći rimski natpis čita: | 


J. O. M. 
AEL. TITUS 
EXPROTEC 
TORE 
VL GG. 
Lijevanjska i glamočka okolica obiluju starinskim 
rimskiin novcima. 


6. Sarajevska. Leži među: visočkom i fočan- 
skom; planine: Kobilja Glava, Igman, Trebević, Čemerno, 
Romanija i Bjelava; rijeke: Bosna,.a u nju utiču: Miljacka, 
Željeznica, Jožanica i Ljubinja, koja rastavlja ovu od 
visočke nahije; plodna je, osobito Sarajevsko Polje sva- 

kovrsnim žitom i voćem, a planinska mjesta obiluju mar- 
vom i govedima. 


Stanovnici su po selima rišćani i nešto kršćana: a 
po varoši Turci, a ima ih nešto po selima oko Sarajeva. 
Znatnija mjesta jesu: Sarajevo, varoš najveća, naj- 
ljepša i najbogatija u: svoj Bosni; imade lijep položaj u 
ravnici, među dvima planinama, Igmanom od zapada i 
Trebevićem od juga, na rijeci Miljacki; imade grad dosta 
golem, ali slab, ima nekoliko topova i nizam ei i:do 
30 nizama, koji grad čuvaju. 


God. 1832 Mahmut-paša, tadašuki vezir, bio je sa- 
zidao drugi na Gorici grad, iz koga bi mogao sve Sarajevo. 
u podlogu držati, ali: po: njegovosn. otstupljenju. Kea 
ga upale. 


U Sarajevu broji se “do 12. 000 kuća i 80, 000 duša; 
džamija 300; od kojih su samo 80 kamenite, među kojima 
najznatnije su: »Careva« i »Usref-begova«, u koje su stu- 
povi mramorni od crkve: sv. Blaža, koja je u gradu Vrh- 
bosni bila. Ovdje je stolica jednog nizam-paše, koji nad 
dva tabora ovdašnje postaje nizama stoji; jednog muselim- 
paše, muhle'') i multije; Turci imaju 6 medreza i 40 .mej+ 
tefa.. Rišćani imadu 2.000 kuća, arhi-episkopa, kamenitu 
crkvu i jednu malu učionicu; sva je gotovo .s Njemačkom 
trgovina u njihovim rukama, Kršćani imadu jednog: žup- 
nika i samo 30 kuća'"), Ovdje je središte sve bosanske 
trgovine; osobito: rumenžijske, S kojom od prije sami Turći 


= 


KEJ Muhla, jest dištojanstvo. koje se. svake godine za- 
kupljuje od carigradskog šeh-ul-islama; .on je u. Sarajevu : (što 
u drugim mjestima kadija — sudac; pod njegovom su oblasti 
kadije: visočki,. fojnički, konjički, prozorski, kladanjski, vlasa- 
nički i rogatički, koji od, njega svake godine zakupljuju kadiluke. 

') Prije došašća Rivgenijeva u Sarajevo, mnogo je kuća kr- 
šćanskih bilo, koji su'svi s. njime otišli preko Save, od kojih še 
u Sarajevu mahala Latinluk: i sađa zove. 

su trgovali; ovdje se roba snosi, te po ostaloj Bosni raz- 
nosi; ima jedna fabrika za posuđa bakrena, zatim dobri i 
mnogi zanadžije od sedala, koža i drugih saračkih 
poslova. 


Otstoji od Travnika 16, a od Bosne rijeke 2 sata!*). 
Ilidža, toplice sarajske, 2 sata daleko od Sarajeva, na 
koje u ljetno doba mnogi gosti dolaze. Vrhbosna, grad 
u stara vremena plemenit, koga pisaoci napominju pod 
imenom Verbosania; u njemu bijaše stolica katol. biskupa 
i kapitulum sv. Petra; leži pod planinom Igmanom, 2! 
sata od Sarajeva daleko, kod vrela Bosne; sad se obično 
Blažuj zove, od crkve sv. Blaža, danas samo gomila .ka- 
menja. Kotor, negda slavan grad, sad podor na obali 
Bosne. Glasinci, predjelje od više sela rišćanskih, 
negda grad i stolica vladika grčkih!"). 


7. Rogatička. Graniči sa sarajevskom, višegrad- 
skom i vlasaničkom, sva je ispriječana planinom Romani- 
jom, Bjelavom i Ramićom; malih rijeka ima dosta. Sta- 
novnici su rišćani i Turci. Mjesta: Rogatica, turski 
Čelebi Pazar, varoš na putu sarajsko-novopazarskom, 
udaljena od Sarajeva 16 sati. Prača, sad neznatno se- 
oce, negda varoš kolik Sarajevo; pripovijedaju da ga je 


') Sarajevo sagrađeno je god. 1465, od plemića Sokolovića 
i Zlatarovića, koji su se prvi poturčili, iz razvalina Vrhbosne i 
Kotora; poslije padnuća bosanskoga, dođe za upravitelja u Bosnu 
carski zet Usrev-beg, ovu varoš rasprostrani, načini saraj 
— palaču, dvor na spodobu carigradskog, od kog i naimenovanje 
steče. — G. 1480 popali ga vođa kralja Matijaša, Zmaj, Despot 
Vuk Branković. God. pak 1697 osvoji i upali ga knez sabaudski 
Evgenije, 

17) Laurentius Maniatus, u opisanju kuće Ohmučevića, spo- 
minje dva arhiepiskopa od ove porodice, koji su imali stolicu 
svoju u gradu ovome; Radigost, godine 1320, i njegov sinovac 
Dobroil, godine 1366, piše Farlati, tom. 4, pag. 62, da su po -svoj 
Prilici bili obreda grčkoga? 

kuga raselila i pomorila, leži na istom drumu. Vrago- 
lović, golemo tursko selo. 


8. Vlasanička. Leži među rogatičkom, srebre- 
ničkom i kladanjskom; brdovita kao i prijašnja, ali dosta 
plodna; stanovnici-su rišćani i Turci; znatno mjesto jest: 
Vlasenice, oli Vlasinci, varoš na brdovitom mjestu, 
otstoji od Sarajeva 16, a od Srebrenice 6 sati. 


9. Kladanjska. Graniči se sa zvorničkom, vla- 
saničkom, tuzlanskom i visočkom; nahija dosta brdovita, 
koju planina Stoborje okružuje, a rijeke Krivaja i Stup- 
čanica natapaju. Stanovnici šu rišćani i Turci, kojih 
imade dosta i po selima. Kladanj, varoš pod planinom 
Stoborjem; na rijeci Stupčanici; imade oko 300 turskih 
kuća i dvije džamije; gotovo su svi kiridžije, koji prenose 
hranu od Zvornika i drugih mjesta u Sarajevo. Otstoji 
od Visokoga 6, i od Vlasenica 6 sati. Olovo, selo od 
90 turskih kuća i 1 džamije, pod planinom Stoborjem. na 
rijeci Krivaji, koja ovdje izvire; ovo je negda znamenita 
kršćanska varoš bila, sa samostanom franciskanskim'*); 
bile su ovdje kopajnice od olova, sad su zapuštene, već 
samo komade od olova sad po Krivaji kupe i tale stanov- 
nici. Otstoji od Kladnja 4 sata. Jelaške, selo kršćan- 
sko-tursko od 40 kuća, rodno mjesto fra Matije Divkć- 
vića, poznatog bosanskog književnika. Trnovo, selo 
rišćansko od 30 kuća. 


10. Visočka. Graniči se s kladanjskom, saraj- 
skom, fojničkom i zeničkom; jedna između najbogatijih 
u žitu, voću a osobito u rudama svake vrste. Kroz nju teče 
Bosna, u koju se mnoge rijeke salijevaju: Lepenica. Mi- 
soča, Zenik, Trstivnića; Stavnja itd. Planine: Duboštica, 

"9 Koji je bio glasovit porad crkve, u kojoj je bila čudo- 


tvorna prilika Bl. D. Marije, koju poštovati dolazili su svake 
vjere ljudi iz Bugarske, Srbije, Albanije itd. Godine 1687 razoren. 

Nabožić, Jagoda, Čemernica, Zvijezda, Red itd. Stanov-. 


nici su: kršćani, Turci, kojih mnogo po selima imade, i 
rišćani, koji dva popa imadu. | 


Mjesta znatnija su: Visoki, varoš na lijepoj po«. 
ljani kod utoka Lepenice u Bosnu, na kojoj je drven most; 


nad varoši vidi se visok brijeg, gdje se nalaze ostaci od 
grada i franciskanskog samostana. Stanovnici, do 3.000. 
Turci, i do 60 kuća rišćana, koji popa imadu. Ovdje su 
dobri tabaki — kožari — i dobri se biljci tkaju. Udaljeno 
je od Travnika 12, a od Sarajeva 10 sati. Moštra, lijepo 
selo kraj Bosne, gdje mnogi bezi stoje. Misoča, selo 
tursko od 60 kuća i I džamije, kraj Bosne, i Slapnica, 
kršćansko, gdje se dobri žrvnjevi kopaju. Sutiska, 
mala varošica od 30 kuća kršćanskih i 3 turske, s. jednom 


džamijom, franciskanskim samostanom; na sastanku ri- 


jeke Poljanske s Trstivnicom, 1% udaljeno od Bosne a 
.3 sata od Visokoga. Mjesto ovo u stara vremena bilo je 
znatno od dvora kraljevskoga, iz koga su mnoge povelje 
pisane; franciskanskog samostana, gdje su se u crkvi neki 
kraljevi kopali, zatim samostana duhovni sv. Klare, i 


crkve sv. Grgura, koji je bio obitelji kraljevske odvjetnik.: 
Bobovac, grad negda slavni i stolica kralja bosanskih, 


leži 1 sat od Sutiske, na planini Red, dvije se rječice pod 
njim sastaju — Bukovica i Borovica; gdje je grad bio, 


ondje su sad tri kuće turske, a gdje je tvrđa bila, tude. 
je sada samo gromila od kamenja; ima jedna kula napola: 
cijela, s koje lijepo je gledati na polje Ljestovaču:i Lje- 


šnicu, i selo Kopljare; grad ovaj silom..ne može uzeti 
car turski, već ga izdade upravitelj. Radak, a car ga sruši 
i nalet učini — prokune - — da se. pejs više: nikada ne 
smije. 
Borovica, selo kršćansko sd 10 kuća, hogiti 


rudama: zlatom, srebrom; olovom i čelikom;..samo ova 


posljednja: ima svoja majdana 3; dobri se ovdje. lemeši 

kuju i drugo oruđe težačko. Vareš, varoš u jednoj. do- 
lini, među planinama stiješnjenoj, kroz koju se stiču rje- 
čice Stavnja i Varešac. Kršćani imaju ovdje 200 kuća, žup-| 
nika, kapelana i crkvu — bez učionice; rišćani do 30 kuća, a 
Turci 100 i 1 džamiju; imade gvozdenih majdana 26, 
mnoge kovačnice i znatnu trgovinu s. gvožđem ura- 
đenim i. neurađenim; otstoji od Visokog: 5 sati; 
ovdašnja . okolica bogata je s rudama: zlata, srebra, 
bakra, mjeda, sumpora i tako dalje. Viaka, selo 
kršćansko, gdje stoji župnik, i Oćevia, selo kr- 
šćansko, gdje su oba dobri majstori posuđa i oruđa gvo- 
zdenog, koja se po svoj Bosni izvan nose. Zviezdan,; 
ostanci grada na planini toga imena; kazuju da blizu 
imade soli kamenite. Dubrovnik, srušen grad pod 
planinom Nabožić, na stjecanju rijeke Misoče i Zenika 
kod sela Našica, 3.sata od Vareša na putu idući u Sara- 
jevo. Ovo je mjesto uspomene dostojno, jer“ je ovo 
dubrovačka naselbina — kolonija; ovdje su oni talili ruđe 
srebrnu i gvozdenu, koje su ovdje kopali i iz planine Ja- 
godine donosili; grad ovaj načinili su s privoljenjem bana 
Kulina, i mnogo blaga odavle odnosili. Kad je ovo mjesto 
zapušteno, ne zna se. Ra dov li e, podor grada n na sne 


11. Fojnička. Graniči se s visočkom, sarajev- 
skom, travanjskom, ramskom i.neretavskom; sva je pla- 
ninama prepletena, od kojih znatnije su: Zec, Vranica, 
Štit, Inač i Varda; rijeke mnoge su, od kojih znatnije su: 
Dragača, Lepenica i Kozica; žitom i voćem dosta je plodna, 
ali osobito rudama od svake vrste. Stanovnici su kršćani i 
Turci, u 24 džemata, rišćana malo ima; kršćana, koji od 
starine imaju dva samostana i 3 župe, imade do 8.000 
duša. Znatnija mjesta jesu: 


Fojnica, (u starom rukopisu »Hvojnica«, od riječi 
hvoja), varoš. pod brijegom Matorcem, okružena “plani- 

nama Štitom, Zecom, Vranicom i. Vardom, na Dragači. 
Stanovnici su kršćani do 150 kuća, imadu samostan sv. 
Duha, i župu, i narodnu učionicu. Turci imaju 150 kuća, 
2 džamije drvene i 1 kamenu, 2 mejtefa i 1 medresu; 
ovdje imaju dobre toplice, ali zapuštene, 11 gvozdenih 
majdana; stanovnici svi su gotovo kovači i majstori; trgo- 
vina dobra je s gvožđem urađenim i neurađenim; osim 
toga načinja se dobar puščani prah, i dobre kuju se 
puščane cijevi; okolica ova bogata je rudama: zlata, sre- 
bra, mjeda, olova, sumpora i hrmze — auripigmentum; 
otstoji od Travnika 8, od Sarajeva 10, a od Visokog 6 
sati. | 


Kozo, 1 sat od Fojnice, na planini Zec, podor 
starog grada, u kome je neko vrijeme stajala kraljica Ka- 
tarina, poslije umora svoga muža Tomaša. Obojak, 
podor grada na planini Štitu, s bogatom rudom bakra, 2 
sata od Fojnice. Zvonigrad, podor kod sela Otigo- 
šića, s obilatom rudom tuča i sumpora. Sebežić, selo 
sad neznatno, s obilatom rudom gvozdenom na vrh planine 
Štita, imalo je od prije 7 majdana; 4 sata od Fojnice. 


Kreševo, varoš među planinama stiješnjena; sta- 
novnici su kršćani, koji imaju do 200 kuća, samostan sv. 
Kate i učionicu. Turci imaju samo do 30 kuća i 1 džamiju; 
imadu 3 majdana gvozdena i više kovačnica; trgovina s 
gvožđem dosta je znatna; i ova okolica bogata je s ru- 
dama: zlata, srebra, živog srebra itd.; otstoji od Fojnice 
4 sata. Nad franciškanskim samostanom vide se zidine 
od grada Kreševa, gdje je u staro doba bila stolica bi- 
skupa i kapitula katoličkog, kasnije pape patarenskog, a 
zatim grčkog vladike. Dusina, selo 2 sata od Kreševa, 
imade 3 majdana od gvožđa, koje je poslije staromajdan- 
skog u Bosni najbolje, i od drugog skuplje; dusinsko 
gvožđe ne dade se topiti dok mu se druga ruda, gumanac, 

ne pridoda; i ovdašnja okolica različitim rudama obiluje. 
Inač, planina nad Dusinom, od nekoliko godina kopa 
se tude živa, te se u Kreševo nosi i ondje od cinabara 
rastavlja. Kojsina, selo nedaleko od Kreševa, bogato 
rudom zlatnom. Tvor, planina dva sata od Kreševa 
idući k Neretvi, po isti način bogata rudom zlatnom. L e- 
penica, 2 sata od Kreševa, najbolji kiseljak u cijeloj 
Bosni, leži na drumu sarajevsko-travanjskom; kraj njega 
imadu tri hana; ovaj kiseljak piju u ljetno doba bolesni 
gosti iz sve Bosne, a i iz Srbije i Dalmacije običaju dola- 
ziti. Osim ovoga, imaju još dva omanja kiseljaka, drumom 
idući prama Busovači — u Bukovcima i Klokoti- 
ma. Busovača, varošica na rijeci Kozici, u ravnici 
ugodnoj, stanovnici su Turci, oko 60 kuća, i kršćani, oko 
30 kuća, koji ovdje svog župnika imadu; nalaze se ovdje 
3 majdana gvozdena; busovačko gvožđe hvali se rad me- 
koće i ne da se bez živog kreča taliti; leži na drumu 
travanjsko-sarajevskom, otstoji od Fojnice 4 i toliko od 
Travnika sati. Medvidgrad, 1 sat od Busovače, po- 
dor, znatno mjesto porad mnogih ruda. 


12. Ramska. Graniči se sa skopaljskom, od koje 
rastavlja je planina Draževo i Draguša, duvanjskom, ne- 
retvanskom i fojničkom; opkoljena je sa tri strane visokim 
brdima, leži u jednoj nizini kao u kotlu, kroz koju teče 
rijeka Rama; premda je kršovita, to je ipak vrlo plodna 
u žitu i voću, a donja Rama je u vinovoj lozi; ramska 
pšenica rad čistoće hvali se; nahija ova po svome položaju 
spada na gornju Bosnu, jest jedna između malih, jedva 
7.000 duša: broji. Stanovnici su kršćani, u dvije župe po 
3.700 duša, i Turci.u Prozoru, Kopčićima i drugim selima; 
ovdje kršćani mnogi imaju svoju zemlju. 


Znatnija mjesta jesu: Prozor, varošica u brdovi- 
iom mjestu, gdje stanuju gotovo sami Turci u 160 kuća 

i 2 džamije, Imade nad varoši tvrđa cijela, ali zapuštena; 
otstoji od rijeke Rame 2, a od Travnika 12 sati. Var- 
vara, selo pod planinom Dragušom, gdje Rama ističe; 
niže sela stoje kuće i džamija bega Kopčića; mjesto ovo 
* Varvara bilo je starinom varoš s obilatim rudama srebra 
i zlata. Pimarah selo. gdje stanuje: župnik kršćanski: 
odavle 44 sata daleko je mjesto Šćit, gdje se vide zidine 
porušenog franciskanskog samostana“). Slatina, selo 
blizu ušća Rame u Neretvu, gdje se nalazi ruda od. zlata. 
Triješćani, selo u donjoj Rami; ovdje stoji župnik 
kršćanski, i ovdje se nahodi zlatna ruda. 


13. Neretavska. Graniči se s fojničkom, ram- 

skom i s pašalukom mostarskim; planine znatnije su: Ivan, 
 Bistovnja, Voljak i Batijevica; rijeke: Neretva i Grbovica 
rastavljaju pašaluk iliti vezirluk travanjski od: mostar- 
skog; Neretvica, Seonica itd. I ova nahija, po svom polo- 
žaju, kao i ramska spada na gornju. Bosnu, premda je 
okršovita, ali plodna, osobito raznim voćem! i vinovom 
lozom. Vino od Neretve po svoj Bosni raznosi se. Stanov- 
nici su većinom Turci; pripovijedaju da su se ovi, prije 
150 godina, posljednji isturčili, da zemlju održe svoju; 
kršćani, kojih ima samo 240 kuća, imaju župnika u Pod- 
'humu. Rišćana još manje imade. 


Znatnija mjesta jesu: Konjic, varoš sa tvišinh, 
pod planinom Ivanom, na Neretvi; tvrđa i veća strana 
varoši, preko Neretve, spada na vezira mostarskog; imade 
glasoviti kameniti: most stoljeća X, od Hvalimira kralja 
sagrađen. Ovdje je, god. 1446, kralj Tomaš držao sabor; 
nedaleko odavde viđe se zidine franciskanskeg samostana. 


*"") Franciskani ovdašnji ne mogući više podnašati silu tur- 
sku, zovnu godine 1689. Stojana Jankovića, koji sa: svojom. 
četorn došavši, odvede fratre i preko 40 kuća u Dalmaciju; fratri 
se smjeste u Sinju, donešavši sobom. čudotvornu prian B. D 
Marije. 

i kopajnice srebra. Otstoji od Sarajeva 12, a toliko od 
Mostara sati. Jablanica, Podhum, Buljina, 
Nevizdraci, Seonica Kostajnica; Gorani 
i Kruščica, džemati iliti općine turske, gdje po jedna 
džamija i više kuća turskih, kršćanskih i ranih 
imade. 


14. Zenička. Leži među travanjskom, visokom 
i tešanjskom nahijom; većom. stranom ravna je i svakim: 
žitom, osobito voćem plodna. Planine: Osječenik, Oskova “ 
i Orahovica; rijeke: Bosna, posred nahije teče, u koju 
mnoge rječice utiču. Stanovnici su Turci, rišćani, koji-ima- 
ju jednog popa, i kršćani, koji prije 15 godina počeli su se 
ovdje naseljavati iz Dalmacije; imaju 215- kuća i jednog 
župnika; nahija ova od prije spadala je na travanjsku, 
a .i sada kadija travanjski iz svoje ruke predaje kadiluk 
zenički. | 
Zenica, varoš kod Bosne, na ugodnoj ravnici; ima 
1.200 stanovnika, koji su Turci, rišćani i malo kršćana; 
leži na drumu sarajevsko-brodskom, udaljena je od Trav- 
nika 4 sata. Crkvica, l4 sata od Zenice, selo kršćan- 
sko, gdje župnik stoji. Kakanj, kraj Bosne na drumu, 
sad selo tursko“), negda znatno mjesto od sajmova. 
Osječnik, pod planinom mjesto kraj Bosne, gdje su 
strašno izginuli g. 1697 Turci.od Evgena Sabaudijskog; 
ima veliko groblje kraj puta i dva turbeta; gdje je mrtva 
glava turskog sveca otskočila od zemlje, tude dva vrela 
provrila(?). Vranduk, tvrđa mala pod planinom. Ora- 
hovicom, kod Bosne; ima u njoj dva: mala topa, ispod 
njega 15 turskih kuća i 3.hana; ovo je mjesto zgodno za 
*" Kraj puta ovdje je veliko tursko groblje, i dva nišana 
znatna; ko god ovuda prođe, na jedan nišan (nadgrobni kamen) 
baci se kamenom; govore da je to sevap, jer je onaj prvi u Bosni 


uveo kamatu. Drugi nišan napola je gotov; strugaju ga žene koje 
nemaju mlijeka, te ga piju u vodi, da mlijeka dobiju. 

prepriječiti put iz Posavine u Bosnu, kao što su ga bili 
prepriječili knezu Evgeniu, ali on je drugi put prosjekao 
i Vranduk spalio; dosad su se kadije okrivljeni slali ovamo 
u prognanje; leži na drumu sarajevsko-brodskom“!), uda- 
ljeno je od Zenice 2 sata. 


15. Tešanjska. Graniči se sa zeničkom, travanj- 
skom, maglajskom i derventskom nahijom; planine: Tro- 
gir, Crni Vrh i Krnjin; rijeke: Bosna, Usora i Spreča. Na- 
hija ova obilata je žitom i voćem svakovrsnim, zatim: 
govedima, a osobito svinjama. Stanovnici su kršćani, koji 
imaju 4_župe, i rišćani, sa 7 popova, a Turaka, osim va- 
roši, ima dosta i po selima. 


Mjesta znatnija jesu: Tešanj, varoš pod Crnim 
Vrhom, *&# sata od rijeke Usore, u plodnoj okolici**). Sta- 
novnici su Turci, imaju 250 kuća, džamija 5; rišćani, 190 
kuća, popa i učionicu; imade ovdje grad (tvrđa) omalušan, 
ali dosta jak; ovdje je stolica muftije, kadije i muselima. 
Tešanj je središte žitne trgovine u Posavini, udaljen od 
Travnika 15 sati. Novišer, mala varošica s druge 
strane planine Crnog Vrha, ima kuća turskih 150, džamije 
2; udaljena je od Tešnja 2 sata. Doboj, varoš u Bosni, 
s jedne strane utiče ovdje u nju Spreča, a s druge Usora, 
na ugodnom mjestu; turskih kuća 150, džamije 3; ima _ 
=) O Vranduku pripovijedaju, da ako putnik pod njim 
zapjeva: 


»Oj djevojko u Vranduku gradu, 

Vele ti si u veliku jadu!« 

Djevojka otpijeva: 

»Oj junače, ti ši u goremu, 

prenoseći hranu o samaru.« 

Opisanje nahija: fojničke, visočke, zeničke, tešanjske i der- 
ventske vidi opširnije u Dalmatinskom magazinu od god. 1843. 


*") Usora bila je banovina u stara vremena, služila je 
kraljevima za naslov; bio je ovdje samostan franciskanski, 

tvrđu; otstoji od Tešnja 3 sata. Žepče, varoš u lijepoj 
ravnici, kraj Bosne, imade turskih kuća 200, džamije 3, 
kršćanskih i rišćanskih do 80; nešto tvrđe zapuštene, sa 3 
topa. Otstoji od Tešnja 5 sati. Matina, Vrućica, Bistrica, 
Orahovica, Liskovica, Crni Vrh i Siva Stijena, sela i mjesta 
znatna su radi kiseljaka. Komušina, Osova, Sivša i Po- 
opović, sela kršćanska, gdje župnici stoje. Liplje, go- 
lemo rišćansko selo, gdje je nekad rišćanski samostan bio. 


16. Derventska. Međaši s tešanjskom, gradač- 
kom i banjalučkom nahijom, i sa Slavonijom; planina, 
ol bolje rekavši gora Vučjak, širi se po ovoj nahiji, koja 
je ravna i žirom prebogata; ostala nahija ravna je i svakim . 
žitom, a osobito svinjama obilata; rijeke: Sava, Bosna, 
Ukrina, Veličanka, Živanjska, Lješnica i Markovac, Sta- 
novnici su kršćani, imaju € župe, rišćani, 7 popova, 1 mnogi 
Turci. 


Znatnija mjesta jesu: Derventa, varoš u ravnici 
lijepoj, kod rijeke Ukrine, u koju se ovdje blizu salivaju 
Živanjska i Markovac. Stanovnici su Turci, koji imaju 200 
kuća i 3 džamije; rišćani, koji ovdje popa imaju, i kršćani 
do 80 kuća, i ima nešto grada slaba, i 5 topova; udaljena 
je od Save 1, a od Travnika 28 sati. Kotorsko, mala 
koraja kod Bosne, turskih kuća 50, i 1 džamija. Ve- 

lika, varošica kod rijeke Veličanske, od 30 kuća turskih. 
i 1 džamije. Odžak, varošica od 40 turskih kuća i 1 
džamije; znatna bunom popa Jovice godine 1834. D u- 
bočac, varoš kod Save, ima 100 turskih kuća i 2 dža- 
mije; stanuje ovdje također nekoliko kršćana i rišćana. 
Otstoji od Dervente 1 sat. Brod Bosanski, varo- 
šica na Savi prama Brodu slavonskom; ima kuća turskih 
40, džamiju 1; kršćanskih i rišćanskih do 20 kuća; ovdje 
je znatna skela na Savi. Foča, Zelenike, Koraćei 
Dubica, sela kršćanska, gdje stoje župnici. Plehan, 


l. F. Jukić: Putopisi i istor.-etnograf. radovi 24 

selo: kršćansko, kod planine Vučjaka, gdje se dobri žrv- 

njevi kopaju i na daleko raznose.  Dobor, razvaline 
starog negda grada, bitkama godine 1408 i 1413 znamenit; 
pripovijedaju, da je i ovaj grad Mehmed II nalet učinio, 


da se ne može popraviti; budući da ga paše s jedne strance 


Bosna, a sa druge strmenita stijena, to ga neprijatelj ne 
bi mogao uzeti. 


17. Gradačka. Graniči s derventskom, maglaj- 
skom; tuzlanskom i Slavonijom; planine: Trebava, Soko i 
Srebrenik; rijeke: Sava, Bosna, Tolisa, Spreča,; Lukavac 
itd.; i ova je nahija većom stranom ravna, svakovrsnim 
žitom i voćem obilata, osobito krmcima. Stanovnici su 
kršćani, koji imaju 4 župe, rišćani, sa 3 popa, i Turci. 


Mjesta: Gradačac, varoš u lijepoj ravnici, ima: 


grad dosta znamenit; turskih kuća 100, jedna sat-kula, 


džamija 5. Rišćani i kršćani imaju ovdje 20 kuća. Otstoji. 


od Bosne 3 sata; ovdje je stolica muselim-paše, muftije i 


kadije. Gračanica, varoš /&+ sata od Spreče, na rijeci 


Gračanici, imade turskih kuća 400, džamija 6, rišćana 60 


kuća; ima također dobre toplice. Soko, tvrđa na bri- 


jegu toga imena, kod rijeke Gračanice; pod njim ima 
turskih kuća 40 i 1 džamija; otstoji od Gračanice 1 sat. 
Srebrenik, tvrđa na brijegu tog imena, A sata od 
rijeke Tinje; pod njim imade 60 turskih kuća i 1 džamija; 
mjesto: ovo znatno je bitkom od godine 1359 i 1519. M o- 


driča; varoš kraj Bosne, u plodnoj ravnici, ima turskih 


kuća 160, džamije 3, rišćanskih kuća 150, i pop; ovdje je 
bio samostan franciskanski. Miloševac, selo rišćan- 
sko kraj. Bosne, ima kuća 100; ovdje je ban Stjepan sa- 
gradio prvi samostan franciskanima. Brđani, Osječani, 
Trebava, Koprivno, Škipovac, Tolisa rišćanska, Skugrići, 
Čobić Polje, Obudovac, Brvnik i Žabar, sela golema ri- 
šćanska, gdje popovi stoje. Tramošnjica, Garevac i Tišina, 

sela kršćanska, gdje župnici stoje. Domatjevac, Turić.i 
Donja Mahala, znatna sela kršćanska. | 


18. Maglajska. Leži među tuzlanskom, gradač- 
kom i tešanjskom nahijom; posred nje širi se planina 
Ozren, ništa manje većom stranom ravna i plodna je sa 
žitom i voćem, a navlastito krmcima; rijeke natapaju. je: 
Bosna, Spreča, koja dijeli ju od gradačke, i Krivaja od 
tešanjske nahije, Lišnica i Pranja; stanovnici su rišćani, 
dosta Turaka i malo kršćana. 


Mjesta znatnija jesu: Maglaj, varoš pod plani- 
nom Ozrenom, na utoku Lišnice u Bosnu; imade turskih 
kuća 200 i džamije 3, rišćani 40 kuća i popa; ima nešto 
tvrđe i 4 topa. Kakmur, selo rišćansko pod planinom 
Ozrenom; imade 40 kuća i popa; ovdje je bio samostan 
rišćanski. Potočani, tursko selo od 100 kuća i 2 dža- 
mije. Vasiljevci, Smrdinji Tekućica, rišćan- 
ska sela, gdje popovi stoje. | 


19. Tuzlanska. Graniči s maglajskom, gradač-. 
kom, bijeljinskom, kladanjskom i Savom; planine: Ma- 
jevica, Pociljevo i Turija; rijeke: Sava, Spreča, Jala, 
Tinja, Ghjica i Berka. Nahija ova bliže Save ravna je, 
dalje, pako, brdovita, i vrlo plodna žitom i voćem svako - 
jakim, osobito konjima, volovima i krmcima; ima dosta. 
ljekovitih voda, i slanih vrela, tako isto i ruda, koje se 
ne obrađuju. Stanovnici su kršćani, koji imaju 5 župa, 
Turci, kojih dosta po selima, osobito uza Spreču imade; 
i rišćani. Nahija ova broji se među velike i bogate, za- 
jedno s maglajskom i kladanjskom data je za života. Mah- 
mut-paši, bivšem prije kapetanu tuzlanskom, što je izdao 
svog druga Useina, kapetana gradačkoga, koji se godine 
1832 bijaše od cara odmetnuo; istina, da je paša tuzlanski 
podložan i odgovoran veziru, ništa ne manje sam po sebi 
vlada i strašni zulum čini sa svojim sinom Osman-begom, 

žalosnoj raji ne samo da je zemlju izotimao, već ju je na 
prosjačku torbu dotjerao. 


Mjesta znatnija jesu: Soli Donje), turski 
Tuzla, varoš u brdovitom mjestu, kraj rijeke Jale, sto- 
lica muselim-paše, muitije i kadije; ima 6.000 stanovnika 
i 12 džamija; kršćana i rišćana samo do 40 kuća; trgovina 
dosta znatna s volovima, konjima, žitom i solju, koja ovdje 
imade tri slanika, tj. bunara iz kojih se voda slana vadi, 
i kasnije izvaruje so »šapulja« zvana, koja je za marvu 
mnogo bolja od kamenite; udaljena je od Travnika 24 
sata; imade nešto tvrđe sa 7 topova. Soli Gornje, 
varoš 2 sata od Donje Soli daleko, ima i ovdje slanika, te 
se so izvaruje; turskih kuća 150, džamije 3. Kiseljak, 
2 sata od Soli Donje, blizu sela Poljane, mjesto kud mnogi 
gosti bolesni dolaze kiselu vodu piti. Usina selo kr- 
šćansko, gdje imade kiseljak i župnik. Dragunja, i 
Majevica, sela gdje su kiseljaci, i so kamenita, ali 
se ne smije kopati. Drijenča, selo gdje je slanik ali 
neđavno zatrpan. Bijela, varošica na Tinji. Stanovnici 
su kršćani i rišćani, koji popa imadu. Rajić, varošica 
kod utoka Gnjice u Tinju, kuća turskih 150, džamije 2; 
rišćani imaju 40 kuća i popa; udaljena od Soli Donje 6 
sati. Brežke, Dubrave, Zovik i Ulice, sela 
kršćanska, gdje stoje župnici. Brčki, na utoku Tinje u 
Savu; turskih kuća 300, džamije 4, rišćanskih kuća 60 i 
Pop; ima znatnu skelu i mjesto trgovinom dosta znatno; 
udaljen od Soli Donje 8 sati. Barka, varošica na rijeci 
toga imena, ima turskih kuća 50, i džamiju. Koraj, selo 
tursko od 100 kuća. Teočak, selo tursko, gdje se dobri 
s goli, u staro vrijeme, bila je banovina, i kraljevi su 
svoj naslov s njome kitili; bili su samostani franciskanski u 
Soli-Donjoj, Soli-Gornjoj i Grado-vrhu, brijegu među 
spomenute dvije varoši. 

žrvnjevi kopaju. Skakava, selo kršćansko od 50 kuća, 
gdje je bio samostan franciskanski. 


20. Bijeljinska. Među tuzlanskom i zvornič- 
kom, Srbijom i Slavonijom; gotovo sva je ravna i zito- 
rodna; rijeke natapaju je: Drina, Sava, Ljubaštica, Janja, 
Dragalj i Čađavica. Stanovnici su po selima sami rišćani, 
Turci po varošima. Bijeljina, varoš u ravnici plodnoj, 
turskih kuća 200, džamija 5; rišćani imadu kuća 150, po- 
pa i novo sazidanu crkvu; mjesto ovo znatno je trgovinom 
i bojem god. 1837, kad je Ali-pašu Fidaića vezir Vedži-. 
paša uhvatio. Otstoji od Tuzle 10, a od Zvornika 6 sati. 
Janja, varošica kod rijeke Janje, blizu Drine, turskih 
kuća 100, džamije 2; udaljena od Bijeljine 2 sata. Bre- 
zovo Polje, mala varošica na Savi i skela. Popovo 
Selo, rišćanskih kuća 80, crkva i pop. Dragaljevac, 
selo rišćansko i crkva. 


21. Zvornička, graniči se s bijeljinskom, srebre- 
ničkom,: kladanjskom i Srbijom; preko nje se širi planina 
Majevica; većom stranom brdovita, ali plodna žitom, ko- 
njima, govedima i krmcima; ruda svakovrsnih u njoj 
nahodi se; stanovnici, koje Bošnjaci ostali »Šijacima«, a 
oni ostale Bošnjake »Herama« nazivaju, jesu rišćani, i 
mnogi Turci iz Srbije protjerani ovuda su se naselili. 
Mjesta znatnija jesu: 


Zvornik, grad kod Drine, na kršovitom, mijestu, 
stolica muselim-paše, muftije, sandžaktara i vladike pra- 
voslavnog. Stanovnici: Turci i rišćani, do 8.000. Rišćani 
nablizu imadu samostan sv. Trojice. Okolica bogata je 
rudama, zlatom, srebrom i olovom. Mjesto ovo znatno je 
bitkama god. 1464, 1688 i 1717. Otstoji od Sarajeva 30 
sati; grad-tvrđa dosta znamenita, i mnogo dobrih topova 
i ove godine popravlja s. Nova Kasaba, mala varo- 
šica kod rijeke Jadra. Skočić, selo na Drini, gdje bezi 

stoje. Birač, predjelje rišćansko, koji žive u 20 sela. 
Kuzlar, gradić kod ušća Jadra u Drinjaču. 


22. Srebrenička, graniči sa Srbijom, nahijama 
zvorničkom, višegradskom i rogatičkom; sva je brdovita 
i rudama bogata; stanovnici su rišćani i Turci. Mjesta 
znatnija jesu: | 


Srebrenica, varoš s tvrđavom, u mjestu kršo- 
vitu, s planinom opkoljenom, imade nablizu toplice i bo- 
gate rude srebra, zlata i olova. Kralji bosanski ovdje su 
imali majdane srebra i zlata, bio je ovdje i samostan 
franciskanski, od koga i sva država »Srebrna« prozvana 
je. Otstoji od Sarajeva 24, a od Zvornika 8 sati. Lj u- 
bovija, 2 sata od Srebrenice, mjesto od sastanka sa 
Srbijom i skelom na Drini. Osat, predjelje iz više sela. 


23. Višegradska. Međaši sa Srbijom, nahijama 
srebreničkom i čajničkom. Stanovnici su rišćani i Turci; 
i ova je nahija velikim planinama opkoljena. Višegrad, 
varoš brdovita s tvrđom na Drini; ovdje je glasoviti onaj | 
kameni most od koga je poslovica: »Ostade ko na Drini 
ćuprija« Mokra Gora, mjesto od sastanka sa Srbi- 
jom. Dobrun, selo, 3 sata preko Drine, ovdje je bio 
samostan pravoslavni. 


24. Sjenička, graniči sa Srbijom, nahijama 
novopazarskom i pljevaljskom; preko nje proteže se pla- 
nina Savin Lakat; većom stranom ravna je i plodna. Sta- 
novnici su rišćani i Turci. Nahija ova zove se od stanovnika: 
»StAri-vlih«, iz koje su se mnogi stanovnici u Austriju | 
iselili. Mjesta znatnija jesu: 


Sjenica, varoš dosta znatna, kod rijeke Vuvca; 
ima tvrđu, koju je zidao Karađorđe, srpske kneževine. 
Otstoji od Novog Pazara 19 sati. Nova Varoš, varoš 

blizu rijeke Vuvca. Banjani, zapušten rišćanski samo- 
stan; ; ovdje su dobre toplice. 

25. Novopazarska, graniči se sa Srbijom, na- 
pjena sjeničkom i mitrovačkom:; većinom je ravna i 
dosta plodna, rodi ovdje dobro svako žito, voće i vino. 
Stanovnici su rišćani i Turci. | 

Novi Pazar, varoš s dvjema tvrđama na vrlo 
prijatnom mjestu, kod utoka Jošanice u Rašku; . imade 
ovdje dosta bogatih trgovaca. Stanovnici su Turci i rišća- 
ni, do 20.000. Ovdje je otprije bila stolica paše““), vladike, 
i naselbine dubrovačke; po sata od varoši leže glasovite 
od. Rimljana zidane toplice; zapuštena dva samostana, 
kršćanski sv. Ane i rišćanski »Đurđevi-stupovi« zvan. 
Otstoji od Sarajeva 50 sati. Dežava, podor grada. 


26. Mitrovačka, graniči s novopazarskom i 
vučitrnskom, koja spada na pašaluk prištinski; leži do 
Kosovog Polja, većinom je ravna i plodna, osobito. vino 
dobro rodi. Stanovnici šu rišćani i Turci, imade nekoliko 
sela arnautskih. Mitrovica, varoš s tvrđom . 
rijeci Ibru, dosta u lijepom mjestu; otstoji od ia“ 
pašaluka prištinskog po sata, a od Prištine 6, od Vučitrna 
2 sata, od Novog Pazara 12 sati. Zvečan, podor grada na: 
utoku Sitnice u Ibar; ovaj je grad zidala punica srpskog“ 
kralja Milutina, Irena cesarica. Ban jsk a, varošica s 
malom tvrđom, koja je bila samostan kaluđerski; odstoji 
od Mitrovice 4 sata; godine 1832 Mahmut-paša upalio ju 
je. Rožaj, varošica blizu koje izvire Ibar. 

7) Pašaluk novopazarski protezao se je od Drine do Ko- 
sova Polja; zauzimao je nahiju: sjeničku, novopazarsku i mitro- 


vačku, jest čest kraljevstva raškoga; od godine: 1817 spada na 
Bosnu. 

KRAJINA BOSANSKA 


to jest zapadna strana Bosne između Une i Vrbasa 


Spada na vezirluk travanjski, zauzima otprilike 
150(_] milja, u kojima stanuje do 100.000 stanovnika tro- 
struke vjere“). Dijeli se u 8 nahija. 


27. Nahija banjalučka. Graniči sa Slavo- 
nijom, nahijama prijedorskom, staromajdanskom, jajač- 
kom, tešanjskom i derventskom; jedna između najvećih 
i najbogatijih u cijeloj Bosni; u njoj žita, voća, vina, 
konja, goveda, ovaca i krmaka dosta ima; osim toga, ruda 
svake vrsti u izobilju, itd.; planine iliti gore hrastove, po 
kojima mnoštvo svinja imade, jesu: Savski Lug, Kozara, 
Barakovac, Skatavica, Uzlonac, Osmača i Devetina; ri- 
jeke: Sava, Vrbas, Vrbaska, Dragočaj, Vrbanja, Gomi- 
onica, Crkvena, Krupa i Ukrina, koja ovu od derventske 
nahije rastavlja. Znatnija mjesta jesu: 


Banjaluka“), varoš u ravnici pod planinom 
Osmačom, kod utoka Vrbanje i Crkvene u Vrbas, imade 
vrlo lijep položaj; polje niz Vrbas do Gradiške 8 sati pro- 
teže se; grad, koji je na lijevoj obali Vrbasa, jest dosta zna- 
tan i jak, god. 1527, 1688 i 1737 bitkama znatan; ovdje 


*5) »Opisanje Krajine bosanske« vidi u »Dalmatinskom ma- 
gazinu« godine 1848, str. 70—82, »Putovanje po Bosni«, »Dalm. 
mag.« godine 1843 i »Kolo« 1847 knjiga V, str. 1—23. 

*") Banjaluka, kad je i od koga sagrađena, ništa se danas 
ne zna; no motreći ugodno položenje mjesta, izvrsnu građu, 
ostanke tolikih kamenja i ploča, na Laušu više velikih džamija, 
mogao bih reći da je još od Rimljana sagrađena. Banjaluka, riječ 
dolazi od banje, toplica, vrućice, i luke. Pripovijedaju, da su 
trinaestore toplice od prije oko Banjaluke bile. ali danas samo 
se za troje znade. Dok je u Budimu stolovao vezir, dotlen je u 
Banjaluci bio od sve Bosne begler-beg, a kad je Bosna za se 
dobila vezira, premjesti se u Travnik. 

stoje dva tabora nizama, jedan konjanika a drugi pješaka, 
60 nizam-topčija, i 6 topova njihovih; gradskih topova 
ima 25; ovdje sjedi nizam-paša, muftija, kadija i muselim. 
Stanovnici su: Turci, do 15.000, džamija 42, od kojih je 
Feradija“*) najljepša u svoj Bosni; rišćani imaju 60 kuća 
popa i učionicu. Kršćani 40 kuća. U gornjem šeheru imade 
toplice od Rimljana sazidane. Ovdje je znatna trgovina, 
osobito: konja, svinja, duhana i žita. Otstoji od Travnika 
18, Kostajnice 16, a od Gradiške 8 sati. 


Vrbanjica, mala turska varošica kraj Vrbanje, 
s jednom džamijom, 1 sat od Banjaluke. Slatina, ugod- 
no mjesto, 3 sata od Banjaluke; ovdje su najbolje 
toplice u svoj Bosni, gosti bolesni iz dalekih krajeva do- 
laze, samo šteta što kuće ni hana nema; nablizu su rude 
srebra, zlata i gvožđa; ove godine pronašao se je kiseljak. 
Gomionica, selo kršćansko i rišćansko, koji ovdje 
imaju samostan; na rijeci Gomionici imade nekoliko gvo- 
zdenih majdana. Sratinska, selo rišćansko, gdje su 
majdani gvožđa, Timar, selo rišćansko od 700 kuća; ovo 
je mjesto bogato s rudama, samo gvožđa ima nekoliko 
majdana. Bronzenjak, varošica turska na Gomionici, 
4 sata od Banjaluke prama Starom Majdanu; ovdje su 
prije 100 godina bili majdani od mjeda (bronze). Ivan j- 
ska, lijepo -predjelje kršćansko od 200 kuća, nasađeno 
voćem svakojakim i vinovom lozom; ima ovdje podor 
Ivan Grad, i župnika kuća. Zvečaj, podor starog 
grada“*), gdje je bio samostan franciskanski; leži na rijeci 


“') Godine 1576, Ferhad-paša, u bitci kod Radonje, pogubi 
generala Eberharda Auersperga, a sina mu, Engelberta živa uhvati, 
ucijeni ga tom ucjenom da sagradi onu džamiju koja se od 
njegovog imena »Feradija« prozove. 

“) Dvije su povelje pisane ovdje, jedna od hercega Hrvoja, 
godine 1404, 15 januara, a druga kralja Stjepana Ostojića, godine 
1419, marta 5, u srpskim spomenicima, 

Krupi, dia sata od: Banjaluke prama Jajcu. zmij anje, 
predjelje sastojeće iz više sela rišćanskih. Laktaši, 
mjesto kraj Vrbasa idući ka Gradiškoj, 3 sata od Banja- 
luke, gdje su dobre toplice. Gradiška bosanska, varoš 
kod utoka Vrbaske u Savu, u lijepoj ravnici idući prama 
slavonskoj Gradiški, imade grad, koga je uzeo Laudon 
godine 1789, skela na Savi. Stanovnici su Turci, kršćani, 
koji ovdje župnika imadu, i rišćani, svega do 1.500 duša. 
Otstoji od Banjaluke. 8 sati. Kobaš, mala varošica i 
skela na Savi. Prnjavor, varošica od 100 turskih kuća 
i dvije džamije. Rišćana ima do 20 kuća, s popom. Otstoji 
od Banjaluke 10 sati. Ilova i Drenova, sela velika 
rišćanska, u žitorodnoj okolici. 


| 28. Prijedorska, graniči s Hrvatskom, nahijama 
bihaćkom, staromajdanskom i banjalučkom; rijeke nata- 
paju je: Una, Sana i mnoge manje; većom stranom ravna 
je, preko načina plodna i rudama bogata; stanovnici su 
rišćani, Turci i kršćani, Madžari zvani; u prijedorskoj, 
staromajdanskoj i bihaćkoj nahiji, kršćani zovu se Ma- 
džari, mislim radi toga što su jednakog (katoličkog). S 
njima zakona, onako isto kao što rišćane Srbima zovu, 
a u Hercegovini kršćani latinima, 


Prijedor, varošica na vrlo ugodnoj ravnici kraj 
Sane; ima nešto tvrđe. Stanovnici, do 2.700, su Turci i 
rišćani, koji imaju popa i učionicu; mjesto ovo znatnu 
trgovinu vodi i gvožđe Sanom rijekom opravlja do Novoga. 
Otstoji od Banjaluke 10 sati. Ljubija, varošica 1! 
sata od Prijedora, imade majdane gvožđa. Mataruge, 
golemo selo tursko. Volar, selo kršćansko, gdje stanuje 
župnik. Kozarac, varošica, ima nešto tvrđe, leži u 
vrlo lijepoj i plodnoj ravnici, otstoji od Prijedora 2 sata. 
Novi bosanski, varoš s tvrđom znatnom na utoku Sane 
u Unu; mjesto ovo znatno je trgovinom, koja iz sve Kra- 

jine ide za Beograd; i opet iz Beograda u Krajinu; bitkama 
god. 1629, 1717 i 1789, znamenito. Otstoji od Prijedora 6, 
sati Blagaj, selo tursko na utoku Japre u Sanu; negda 
grad u komu je blago posljednjeg kralja Stjepana Toma- 
ševića stalo, gdje ga je car god. 1463 smaknuo. Dubica 
bosanska, varošica kod Une, naprama Dubici hrvatskoj, 
ima nešto. grada, god. 1789 bitkom znatna. Otstoji od 
Prijedora 5 sati. Moštanica, selo rišćansko, gdje imaju. 
samostan, 2 sata od Dubice. Knežpolje, predjelje rišćan- 
sko od 2.000 kuća. U ovoj nahiji ima više: sela u kojima 
stanuju kršćani, »madžari« zvani, drže majdane, u kojima: 
gvožđe tale i raskivaju. 


29. Staromajdanska, graniči sa  banjaluč- 
kom, prijedorskom, bihaćkom i ključkom; ova je cijela. 
planinama prepletena, od kojih najveća jest Beregemica 
i Drinjača, prebogata rudama; ima i lijepih ravnica, kroz 
koje teku rijeke: Sana, Blija, Zdena, Dera i Stara Rijeka. 
Ova nahija najbogatija je u rudama; zlata, srebra, mjeda: 
itd. na više mjesta imade, dapače u Škiljevitoj i Briševu' 
planinskog kristala i dijamanta se: nalazi; gvožđe na više 
mjesta obrađuje se i jest najbolje u svoj Bosni, ođ' 
drugog je skuplje, služi za razno oruđe, cijevi puščane 
itd. Stanovnici su rišćani, kršćani i Turci. Mjesta znat- 
nija jesu: >| 

Stari Majdan, varoš omalena, leži u stiješnje- 
noj među bregovima dolini, ima do 200 turskih i 20 rišćan- 
skih kuća, i džamija 6. Kroz nju teče Stara Rijeka, koja 
više od 60 majdana okreće. Daleko je od: Banjaluke 10. 
sati, a od Prijedora 4. Kamengrad, mala tvrđa na 
visokom kamenitom brijegu, ispod koga teče rijeka Dera 
i lijepa sanska ravnica proteže se; od Starog Majdana 1 
sat. udaljena. Sanski Most, varošica turska u lije- 
poj ravnici, kod utoka Bile u Sanu; ovdje se prelazi u 

kerepu Sana; udaljena od Starog Majdana 2 sata. Sku- 
cani Vakuf, golemo selo tursko. Sva tri ova mjesta 
leže na drumu banjalučko-bihaćkome. Sarina, selo 
kršćansko, gdje stanuje župnik, ima nekoliko gvozdenih 
majdana. Tomina i Dobar, golema rišćanska sela, 
gdje stanuju popovi. 


30. Ključka, leži među banjalučkom,  staro- 
majdanskom, jezerskom i kulenvakufskom; gotovo sva je 
planinama prepletena i okružena, od kojih znatnije su: 
Grmeč, Šiša, Srnatica, Resenača i Bravsko; ima i lijepe 
ravnice kraj Sane i Crkveno Polje. Rijeke: Sana, Sanica, 
Ribnik; Čađavica dijeli ovu od banjalučke, a Krivokučka 
od jezerske nahije. Rodna je strvnim žitom i ovcama. 
Stanovnici su rišćani i Turci, kojih ima dosta po selima; 
bezi Filipovići gotovo polovicu zemlje posjeduju. Ova na- 
hija prije 10 godina odijeljena je od jezerske, i sad po 
sebi upravlja se. | 

Mjesta: Ključ, grad gotovo zapušten, pod planinom 
Šišom, kod Sane, ima 3 topa; u njemu nema nikakve kuće, 
dapače ni vrata; pod njim ima jedna džamija, do 19 
turskih kuća, nekoliko trgovačkih dućana, skoro sagra- 
đenih; unaokolo ima do 200 turskih kuća, koji dosad če- 
tovanjem živiše, sad se malo težaštvu priviknuju. Ovo je 
grad od žalosne uspomene; u njega se bio zatvorio po- 
sljednji kralj Tomašević, ali poslije trodnevnog opsjed- 
nuća na vjeru predade se Turcima godine 1463. Otstoji od 
Jajca 10 sati. Kamičak, selo tursko od 40 kuća i jedne 
džamije, kod utoka Sanice u Sanu; ovdje ima podor sta- 
rinskog grada i ruda srebra. Otstoji od Ključa 4 sata, 
leži pod planinom Grmečom. Rastoka, selo rišćansko 
i odžaci begova Filipovića. Sredice, selo rišćansko, 
gdje stoji pop, i odžaci begova Filipovića. 

31. Kulenvakufska ili novoselska, gra- 
niči se s ključkom, lijevanjskom, bihaćkom i međom hr- 
vatskom; okolo planinama opkoljena, a po srijedi većom 
stranom ravna; planina Vratnica, rastavlja ovu od ključke 
nahije; polja znatnija su: Medđeno i Petrovačko. Stanov- 
nici su rišćani i Turci; zemlja gotovo sva je begova Ku- 
lenovića, koji do 40 odžaka broje. 


Mjesta: Kulen-Vakuf, varoš na otoku koga 
načinja Una, imade tvrđu, pod kojom su godine 1737 
strašno Austrijanci potučeni; kuća turskih 200, džamije 2. 
Otstoji od međe austrijanske %, od Bihaća 6, a od Ključa 
12 sati. Ostrvica, tvrđa kod rijeke toga imena, s ove 
strane Une. Avala, tvrđa s one strane Une, na jedan 
puškomet udaljen od Kulen-Vakufa, brani prolaz k nje- 
mu. Klisa, mala varošica od 100 kuća, iBurićevac, 
tvrđa s one strane Une. Orešac, varošica s one strane 
Une, 1 sat od Kulen-Vakufa. Bilaj, varoš pod planinom 
Grmečom, ima turskih kuća 200, i džamije 2, rišćanskih 
100, i popa. Otstoji od Kulen Vakufa 2 sata; ispod njega 
se lijepo polje proteže; ovdje je, godine 1459, Tomaš kralj 
od sina Stjepana i brata Radivoja udavljen. Petrovac, 
varoš u lijepoj ravnici, ima tvrđu, u njoj 10 kuća, 1 dža- 
mija, topa 3, a pod njom do 100 turskih kuća, 1 džamija; 
rišćanskih kuća 100, i pop; udaljen od Bilaja 2, a od Ku- 
len-Vakufa 4 sata. Unac, lijepo i plodno predjelje rišćan- 
sko; natapa ga rijeka Unac. Hrmanja, zapušten rišćan- 
ski samostan. TrubariLisičjak, mjesta od sastanka. 


32, Bihaćka, graniči se s kulenvakufskom, staro- 
majdanskom, krupskom, ostrožačkom i međom austrijan- 
skom, od koje rastavlja ju jedan brijeg, »vijenac« zvan; 
unaokolo planinama opkoljena, po srijedi je ravna i plod- 
na, osobito kukuruzom, grahom i lanom. Stanovnici su 
Turci, rišćani i kršćani. Mjesta znatnija jesu: 

Bihać, Biće i Bišće ondašnji govore; grad na _li- 
jevoj obali Une, u otoku kog načinja Una, pod planinom 
Benakovcem, ima lijep položaj, ispod njega se proteže 
polje kraj Une. Stanovnici su u gradu i u predgrađama 
sami Turci, do 4.000. Stolica muselim-paše“"), muftije i 
kadije i do 400 Arnauta. Grad ovaj zidao je kralj ugarski 
Bela IV; god. 1592, 1717 i 1739 bitkama znatan. Otstoji 
od austrijanskog lazareta Zavalja po, od Jajca 26, a od 
Banjaluke 23 sata. Izačić, mali gradić preko Une; od 
austrijanskog generala Valdstidtena god. 1836 upaljen; 
ima nanovo do 100 kuća pod njim sagrađenih. Breko- 
vica, Turija, Mutniki Tržac, preko Une; Sok o- 
lac i Ripač, gradići s ove strane Une, pod njima tur- 
ska sela, a unutra 1—2—3 topića; ovi gradići napolak su 
srušeni. Vedro Polje, selo kršćansko, gdje župnik 
prebiva. Japra, rijeka i predjelje rišćansko, bogato s 
rudama srebra i zlata itd. 

33. Krupska, leži među bihaćkom, staromaj- 
danskom, ostrožačkom i međom hrvatskom; prostire se s 
obje strane Une, dosta je po krajevima brdovita, oko Une 
ravna i plodna. Stanovnici su rišćani i Turci; nahija ova 
plodna je rudama. Mjesta: 


Krupa, varoš s tvrđom na desnoj obali Une, 
pod Lipsan planinom, ima kuća turskih 200, sa 3 džamije; 


i. Mehmet-paša, od prije kapetan od Bihaća, sad zapovi- 
jeda nad svom »Krajinom Bihačkom« tj. »Tursko-Hrvatskom«, 
koja zauzima tri nahije: bihaćku, krupsku i ostrožačku. Paša ovaj 
porad svog zdvoranjeg ukazivanja prama carskim uredbama tu 
je čast dobio; ali od ostalog čovjek gori ne može biti, ne samo 
po raju već po iste Turke; pijanac nečuveni je, ni vlaška ni 
turska djevojka pristala ne može ad njega ostati da je ne obljubi; 
globi žitelje strašno, jer mu novci trebuju da se kod devleta i 
vezira opere; protiva njemu često su se Krajišnici Turci podizali, 
jednoč je bio i' u prognanju, al sve zaludu, njega divan carigrad- 
ski miluje rad svoje svrhe. 

zdikkekaa od Bihaća 6 sati. Jezersko, Bu žim, Vra- 
nograč, Otoka, gradići preko Une, po 2—4 topa imaju, 
a pod njima i okolo njih turske kuće. ' 


34. Ostrožačk a, leži preko Une, među krup- 
skom, bihaćkom, prijedorskom i hrvatskom međom; ve- 
ćom stranom brdovita je, ali žitorodna. Stanovnici su 
Turci i rišćani. Ostrožac, varoš s tvrđom na lijevoj . 
obali Une. Stanovnici su sami Turci, do 300 kuća, i 4 
džamije; otstoji od Bihaća 8 sati. Cazin, varoš s opalom 
tvrđom; znatno mjesto od nekog vremena rad žitne trgo- 
vine; ima oko njega do 400 turskih kuća. Bijela Sti- 
jena, Sturlić, Todorovo, Peći, Kladuša Ve- 
lika, KladušaMala, Podzvizd, gradići oliti tvrđe 
nreko Une do suhe međe, imaju po 2—5 topića; pod njima 
i okolo njih turske kuće. 


B. VEZIRLUK MOSTARSKI 


iliti južna i gornja Bosna, prozvana Hercegovina*") 


Graniči se s istoka; Srbijom i Albanijom; od zapada: 
Dalmacijom; od juga: Dalmacijom, Crnom Gorom i Alba- 
nijom; od sjevera: Bosnom donjom. Cijele zemlje površje 
iznosi 300] milja. Dužina od Duvna do Prijepolja 28, a 
širina od Konjica do Sutorine 19 milja. Zemlja većom 
je stranom brdovita i kršovita; znatnije planine, koje ju 
okružuju i na više mjesta presijecaju, jesu: Durmitor, 
Velež, Hrgud, Hum*'), Bileća, Volujak, Vran, Crnopas, 


"Opširnije opisanje Hercegovine u »Dal. magazinu« od 
god. 1842, str. 14—37, i opisanje eparhije Hercegovačke od Ivana: 
Pamučine u istome »Magazinu«, god. 1849, str. 125—151. 


") Više brda u Hercegovini pod ovim imenom imade, ali 
od svih najznatnija je planina »Hum« u blagajskoj nahiji, od koje 
po: svjedočanstvu Porfirogenita (Cap. 33. De Adminis. Imp,) ova 

Gusinje, Prokletija, Glijeb, Pljevlje, Tartar itd. Rijeke: 
Neretva, glavna rijeka Hercegovine, Morača, Trebinščica, 
Buna, Bregava, Tara, Piva, Drina, Lim, Vuvac, Trebižat, 
Radobolja, Grbavica, Drežnica itd. Polja: Duvanjsko, Lju- 
buško, Gabelsko, Popovsko, Trebinjsko, Nevesinjsko i 
Gačansko. Južna i zapadna strana ima podneblje blago, 
dalmatinsko-primorskome podobno, zato ovdje rađa svako 
južno voće, ali u maloj kolikoći, osim grožđa, koga ima 
dosta; osobito se hvali vino »mostarac« i »broćanac«; ali, 
naprotiv, žito svake godine ovuda se kupuje; mjesta pla- 
ninska imaju dosta sitne marve. 

Stanovnici su a) kršćani: (godine 1843) 41.860. b) 
rišćani, otprilike 180.000. c) Turci, koji stanuju u varošima, 
i nešto po selima ima ih smiješanih, ima ih otprilike do 
68.000, svi pravi poturice, negdašnji patareni. Cijelo sta- 
novništvo 290.000 duša. 

Hercegovina dijeli.se u tri sandžaka: mostarski, tre- 
binjski i fočanski; ovi pak u 14 nahija; na mostarski spa- 
daju nahije: mostarska, stolačka, blagajska, ljubuška i 
duvanjska; na trebinjski: trebinjska, nevesinjska, nikšićka, 
kolašinska i gačka; na fočanski: fočanska, čajnička, 
pljevljanska i prijepoljska. 

I. Nahija mostarska graniči s blagajskom, 
stolačkom, ljubuškom i duvanjskom; kroz nju proteže se 
planina Velež; rijeke natapaju je: Buna, Lištica, Rado- 
bolja, Drežnica i Grbavica, koje sve u Neretvu utiču; 
nahija ova od sve Hercegovine najplodnija je, osobito 
dobro rađa grožđe; vino mostarsko jako je dobro; sije se 
zemlja prozvala se je Humska i Zahumska, piše bo: 
Zachulmi dicti sunt a monte Chlumo nuncupato; et alias Slavorum 
dialecto Zachulmi dicuntur ii, qui post collem habitant, quando 
quidem magnus inibi collis est, in cujus vertice urbes duae sunt 
Bona et Chlum; retro montem vero flumen Bona, quod Graecis 
xah6v significat. — A to iz tog izvodim, što rijeka Buna ovdje 
IzVITE, 

dosta luka crljenoga (arpadžika), koji se lijepo do i preko 
Save raznosi na prodaju; ponešto sije se repice, pirinča; 
nahodi se maslina, smokava i dudova (murva); na glasu 
je duhan mostarski; od vina izvaruju dobar ćufter, koji 
se po ostalim mjestima raznosi; u gabelskome blatu hva- 
taju dobrih jegulja. Stanovnici su: Turci, kršćani i rišćani. 
Mjesta: 


Mostar, glavni i stolni grad, leži pod planinom 
Veležom, kod utoka Radobolje u Neretvu, u lijepoj rav- 
nici; grad dosta prostran, lijep i čist, kuće kamenite +? 
pločom pokrivene; stolica vezira od sve Hercegovine, grč- 
kog vladike, muftije i kadije. Stanovnici su Turci, koji. 
imaju, što u gradu, što u predgrađama, do 30 kamenitih 
i drvenih džamija; rišćana ima do 500 kuća, koji imaju 
kamenu crkvu i učionicu; kršćana do 60 kuća; svega sta- 
novništva do 18.000. Trgovina ovdje dosta je znatna S 
Dubrovnikom i Trstom; ima dobrih sarača, kožara (ta- 
baka). Po svjedodžbi M. Orbinija, grad ovaj sagradio je, 
godine 1440, Radivoj Gost, nadvornik hercega Stjepana, 
nazvan je, pak, od »starog mosta«. Most ovaj na Neretvi 
rukodjelje je rimsko; jedni govore cara Adrijana, a drugi 
Trajana, sagrađen je s obale na obalu bez ikakva okna, 
80 stopa visok, u svoj Bosni, a i dalje, najznatniji. Mo- 
starski grad, istina da je prostran, ali dosta slab; ništa 
nemanje opet ga Mlečani, godine 1694, ne mogoše osvojiti. 
Udaljen je od Sarajeva 24, od Dubrovnika 18, a od Met- 
kovića 7 sati. 


Buna, mjesto 2 sata od Mostara daleko, u polju; 
ovdje na rijeci Buni imade kameniti most od 13 okna, 
rukodjelje rimsko; niže njega miješa se Buna s Neretvom; 
ovdje je dvor lijepo sagrađen vezirev, vrt na način tali- 
janski, zasađen svakim južnim voćem; ima još nekoliko 
turskih kuća i džamiju. Ovdje ljeti stanuje vezir. 

Široki Brijeg, mjesto kod Lištice rijeke, gdje 
su, god. 1845, franciskani crkvu i samostan počeli zidati 
i blizu dogotovili. Broćn o"), predjelje kršćansko, gdje 
stanuje župnik, znatno rad svoje plodnosti, osobito od 
dobrog vina i ruda, tuča i sumpora. Rakitno, predjelje 
kršćansko, gdje stanuje župnik, Drežnica, selo tursko- 
kršćansko, znatno što prije 15 godina nikakva poreza nije 
plaćalo, a to radi toga što je nekad caru dva sokola poklo- 
nilo, Bijelo Polje, golemo tursko selo s džamijom. 


, 2, Blagajska, leži među mostarskom i stolač- 
kom; planinama. Humom i Hrgudom sva prepletena, 
zato dosta neplodna, “a pritom i tijesna. Stanovnici su ri- 
šćani i Turci. Mjesto glavno: Blagaj, inače »Herce- 
govina«, tako prozvana od stanovnika »hercega Šćepana«, 
kao što narod pripovijeda; leži pod planinom Humom, 
a kod vrela rijeke Bune; otstoji od Mostara 2 sata; 
varoš je malahna i grad zapušten; kažu da je u njemu 
svoje novce držao Šćepan Herceg. 


3. Duvanjsk a“), leži među mostarskom, ljubu- 
škom, ramskom i lijevanjskom; opkoljena je planinama sa 
svih strana; od istoka je: Ljubuša, Ramšćak, Vran, Hlijeb 
ili Orlokuk; od zapada: Tušnica, Kovač, Osiljar i Orlovica; 
od juga: Midena i Grabovica; od sjevera: Pakline iliti 
Homar; među ovim planinama proteže se polje u širinu 


U povelji ugarskog kralja Ladislava Kuna, darovanoj 
Lovri, županu šoprunskomu, godine 1273, potpisuje se: »Gregorius 
Banus de Bronch, (tj. Bročno) et Krucho«. Vidi kod Samuela 
Timona: Imago novae Hungariae, cap. VI. 

%) Duvno, u stara vremena bilo je glasovito, i zvalo se je 
Dalmiinium, danas predjelje, a u stara vremena glavni grad 
cijele Dalmacije; po kazivanju rimskih pisaca ista Dalmacija od 
njega je ime stekla. Više puta uzalud su na njega Rimljani nasr- 
tali, dok je najposlije konzul rimski Scipio Nasica ne osvoji, 
godine prije porođenja Isukrsta 138. »Dalminium magna urbs, 
unde genti nomen; eam urbem Nasica exiguam fecit«, piše Strabo 

2, a u duljinu 4 sata; kroz njega teče Šuica, koja, primivši 
u se Miljacku, Brežnik i Nozdrac, saliva se u dnu polja 
u ponor; polje rađa samo strvnim žitom; voća nema ni- 
kakva; planine su većinom gole, bez šume, ali pri tom su 
dosta travne, zato seljaci ovdje su dosad mnogo sitnog 
blaga držali, dok ga nisu rasprodali porad zuluma 
lurskog. 

Stanovnici su; kršćani, do 4.000 duša, imaju dva 
župnika; rišćani, sa 69 kuća, imaju jednog u Županjću 
župnika, i Turci, do 2.000 duša. Županjac, omalušan 
grad u ravnici; ima u njemu turskih kuća do 60, nekoliko 
dućana i .3 topića; izvan grada stoje kršćani i rišćani; uda- 
ljen od Mostara 10, a od međe dalmatinske 6 sati. S e 0-, 
nica, selo kršćansko; otprije stanovao je ovdje župnik, 
a sad biskup Barišić, koji je nad hercegovačkim kršćanima 
»namjesnik apostolički«. Mokronoge, selo kršćansko, 
gdje stoji župnik. 

4. Ljubuška Graniči se s Dalmacijom, nahi- 
jama lijevanjskom, duvanjskom i mostarskom;' posrijedi. 
dosta ravnice ima, okolo ju planine okružuju; dosta. je 
plodna s vinom, pirinčem i duhanom; u ljubuškom blatu 
ima dosta jegulja. Stanovnici su kršćani, koji 4 župe 
imaju, Turci, i malo rišćana. Ljubuški“), grad dosta 


u knj. VIL Pop Dukljanski veli da je u polju Duvanj (in plano 
Dalmae.), stoljeća IX, a neki hoće VII, držan sabor, u komu je 
izabran za kralja Budimir, razdijeljeno kraljevstvo na bano- 
vine i utemeljena biskupija duvanjska. Biskupat ovaj sjedinjen 
je, godine 1735, s bosanskim. Toma, arhiđakon spljetski, u hi- 
storiji Salonit, glavi I, piše da su se za njegovog vremena vidjele 
stare zidine od grada Duvna; ja, bivši tamo više puta, istraživao 
sam te zidine, ali mi o njima niko ništa ne znade kazati, osim što 
pod. planinom Hlijebom imaju nekakve zidine, a druge blizu 
Županjca. 

“") Ljubuški i Ljubusko, govore stanovnici, tako isto Visoki 
i Berčki: Visoko i Berčko. 


25% 


388 Pisci Bosne i Hercegovine, Ivan Frano Jukić 


jak, na lijepom mjestu kod rijeke Trebižata, stanovnici 
gotovo sami su Turci, do 200 kuća; udaljen od Mostara 
6, a od Vrgorca, u Dalmaciji, 2 sata. Porušje, Gra- 
bovica iGorica, sela kršćanska, gdje stoje župnici. 
Hržana-i Cvitića Most, mjesta od sastanka na 
međi. | 


3. Stolačka, leži među Dalmacijom, nahijama 
trebinjskom, mostarskom i blagajskom; istina da je pla- 
ninama ispresječena, ali ima dosta plodne ravnice, koju 
natapa rijeka Bregava; vino dubravsko dobro je poznato. 
Stanovnici su kršćani, Turci i rišćani. Znatnija mjesta: 
Stolac, varoš pod planinom Hrgudom, kod rijeke Bre- 
.gave, na vrlo lijepom mjestu; stanovnici su Turci, i rišćani, 
koji odavde !& sata imaju lijepu crkvu, zadužbina Milo- 
radovića; grad iliti tvrđa stolačka proslavila se je godine 
1831, kad se je u nju zatvorio Ali-aga, tadašnji muselim 
stolački, a sadašnji paša, i odbranio od sile bosanske, koji 
su ga htjeli prisiliti da s njima pristane proti caru, ali ga 
uzeti ne mogoše. Godine 1840 udari grom u barutanu, te 
ga sasvim razruši; ali, godine 1844—46, sadašnji paša još 
bolje ga sazida i utvrdi; udaljen od Mostara 6 sati. P o- 
čitelj, dosta tvrd grad kod Neretve. Hutovo, mala 
varoš kod Neretve. Čapljina i Struge, varošice. Gabela, 
skela pram Metkovića, znatna porad iznosa soli sicilijan- 
ske. Žitomislić, samostan rišćanski, zadužbina Mi- 
loradovića, godine 1585 zidan. 


6. Trebinjska, graniči se s Dalmacijom, nahi- 
jama stolačkom, nevesinjskom i nikšićkom; sva je brdo- 
vita, dosta neplodna; stanovnici su kršćani, rišćani i Turci. 
Mjesta znatnija: Trebinje*), varoš kod Trebinščice, 
#5) Stari grad rimski Tribulium i Tribunia, ovdje je bio 
u vrijeme došašća Srbalja po svoj prilici razoren; ovdje je sjedio 
knez, koji je imao pod sobom i Konavlje, kasnije Trebinje i 

pod planinom Bilećom, ima do 3.000 stanovnika; stolica 
sandžaktara, multije i kadije. Otstoji od Mostara 18, a 
od međe dalmatinske 6 sati. Trebinja, selo kršćansko, 
gdje su, godine 1846, jezuite, iz Skadra protjerani, kole- 
gium otvorili. Ljubinje, dosta znatna varošica. Po- 
povo Polje, predjelje od 30 rišćanskih sela; kršćani 
imaju 4 župe, a rišćani samostan Zavalu, jedan od znat- 
nijih samostana; sela su pri strani, polje 6 sati dugačko a 1 
sat široko, kroz njega teče Trebinščica. Kosijerovo 
i Dobričevo, samostani rišćanski. Ljubomir, pre- 
djelje slavno porodom Nemanjića obitelji. će 


7. Nevesinjska. Leži među trebinjskom,. mo- 
starskom i stolačkom; sva je kršna i brdovita, zato dosta 
neplodna. Stanovnici su rišćani i malo Turaka. Nevesinje, 
varoš od 150 turskih kuća i nekoliko rišćanskih, u mjestu 
kršovitu; otstoji od Mostara 6 sati. Salem Palanka, 
drukčije Tartarović, varošica. 


8. Nikšićka, leži među trebinjskom, nevesinj- 
skom, Crnom Gorom i skadarskim pašalukom; i ova je 
brdovita i dosta neplodna; stanovnici su rišćani i malo 
Turaka; mjesta znatnija: Nikšić, varoš s tvrđom u br- 
dovitu mjestu, blizu Crne Gore. Godine 1806, Crnogorci i 
Rusi ne mogoše ga uzeti. Otstoji od Mostara 28 sati. Ba- 
grana, mala tvrđa, gdje su Rusi, godine 1806, po izdaji 
zaglavili, leži blizu Crne Gore. Grahovo, poznato: pre- 


Popovo Polje, bilo je podloženo porodici Pavlovića; ovaj, pako; 
podlagao se je kralju bosanskom, a ne hercegu; ovdje je i 
biskupat bio u stara vremena. Konstantin Porfirogenit o ovomu. 
mjestu piše u poglavlju 34. »Terbunitarum Canalitarumque eadem 
regio est, habet autem tam Terbunia quam Canale oppida, quae 
habitantur, haec: Terbuniam, Hormum, Rihsena, Lucabete et 
Zetlibe«. Prije toga u poglavlju 30 piše: »A Decateris incipit Ter- 
buniae Principatus, porrigitque se Ragusium usque, adversus 
montana Serbliae adjacet.« | 

djelje rišćansko, koje se je bilo pod svojim knezom Jako- 
vom odvrglo od Turaka i pridružilo k Crnoj Gori, gdje je 
bio vladika tvrđu sagradio, ali po ugovoru, godine 1845, 
Grahovo opet pade Turcima u šake, koji tvrđu razvališe, a 
trošak vladici platiše. 


9. Gačanska, graniči se s nikšićkom, Crnom 
Gorom i Albanijom; kamenita, i brdovita, i neplodna. 
Stanovnici su rišćani i malo Turaka; mjesta: Gačko, 
drukčije izgovaraju Gacko, varoš s tvrđom blizu granice 
crnogorske, udaljen od Mostara 17 sati; mjesto vrlo kr- 
šovito. Klobuk, mala tvrđa, i ovdje su Rusi godine 
1806 nenadno izginuli. Piva, predjelje rišćansko, gdje 
na vrelu rijeke Pive imade samostan. Rudine, Drob- 
njaci, u kome su dva rišćanska samostana. Pod Ma- 
linskom,iBijela, iŠarenci, predjelja rišćanska. 


10. Kulašinska, graniči se s gatačkom, fočan- 
skom i Crnom Gorom; brdovita i neplodna; stanovnici su 
rišćani i Turci. Kulašin, varoš s tvrđom, u kršo- 
vitom mjestu na rijeci Tari, udaljen od Foče 12 sati. 
Tara, predjelje rišćansko, iz više sela sastojeće. D o- 
volja, rišćanski samostan. 


ll. Fočanska, leži među sarajevskom, čajnič- 
kom, višegradskom i kulašinskom, od prijašnih mnogo 
plodnija; stanovnici su Turci i rišćani. Mjesta znatnija: 
Foča, varoš na Drini, prva za Mostarom, stolica muse- 
lim-paše, miljavice; stanovnici su Turci i rišćani, do 
10.000; između 17 džamija, devet ih je olovom pokrivenih; 
mjesto ovo znatno je poradi trgovine; ovdje se načinjaju 
dobri noževi (handžari), mali i veliki, koji se po svoj 
Turskoj raznose; udaljen od. Mostara 24, a od Sarajeva 16 
sati. Jeleč, mala varošica, ali dobre tabake (kožare) ima. 


Putopisi i istorisko-etnografski radovi 391 


12. Čajnička, graniči se s višegradskom, fočan- 
skom, pljevljanskom i Srbijom; dosta je brdovita, ali pri- 
lično plodna; stanovnici su rišćani i Turci. Čajnič, 
varoš dosta znatna, tri sata preko Drine, stanovnici su 
Turci i rišćani; otstoji od Mostara 26, a od Foče 6 sati. 
Gorađe, varoš na Drini, 3 sata od Čajniča daleko, 
ovdje je bio samostan rišćanski, u kome je bila tiskarnica 
ćirilsko-crkvena. Ru do, varošica na utoku Lima u Drinu. 


13. Pljevljanska, graniči s prijepoljskom na- 
hijom; i ova je brdovita, planina Gusinje prosijeca ju, ali 
ima plodnih dolina; stanovnici su rišćani i Turci. Plje v- 
lje, drukčije Taslidža, varoš dosta znatna, leži na 
drumu sarajevsko-mitrovačkom, udaljena od Mostara 38 
sati. Stanovnici su Turci i rišćani, koji imaju samostan 
sv. Trojice, u kome su otprije stajali vladike hercegovač- 
ki; ovdje nablizu nalaze se rimski grobovi; a na njima 
natpisi rimski, koje Engel, u »Geschichte des Freistaates 
Ragusa«, godine 1807, navodi. Priboj, varošica“ na 
utoku Vuvca u Lim. 


14. Prije poljska graniči se s pljevljanskom, 
sjeničkom i jakovskom, pašaluka pećkog; ova je došta 
ravna i plodna; stanovnici su rišćani i Turci;  znatnija 
mjesta jesu: Prijepolje, varoš dosta znatna, kod ri- 
jeke Lima, na drumu sarajevsko-mitrovačkom;  otstoji 
od Mostara 44 sata. Mileševo, selo, negda slavno mje- 
sto od groba sv. Save, prvog srpskog arhiepiskopa, od 
koga je prozvano vojvodstvo sv. Save, današnja. Herce- 
govina, a vojvode nosili su naslov: »Čuvar groba sv. Save«. 
Tijelo cijelo ovog sveca sažgao je godine 1595 Sinan-paša. 
(Vidi: »Vita S. Sabae, Romae 1630«, od bosanskog biskupa 
Tomka Mernjavića). U istome samostanu krunio: se“ je 
prvi bosanski kralj St. Tvrtko, i bila je tiskarnica ćiril- 
sko-crkvena; danas sve je pusto. Bijelo Polje, va- 

rošica rišćanska, na međi Albanije. Hisardžik, mala 
varošica. 

Na Bosnu spada još Zeta-donja, s ove strane Morače, 
u kojoj su varoši s tvrđama: Spuž, Žabljak,iPod- 
gorica; sela: Leško Polje, Bukovci, Gorica, 
Kurilo, Plavnica, Golubovci, Jarmaki, Lo- 
mjenicšži više drugih. Ove tri nahije otrgnu od bosan- 
skog pašaluka, i pridruži skadarskom, Kara-Mahmut-paša 
skadarski, godine 1788. 


Š 15. Kratki pogled na Hercegovinu 


Južna čest Bosne do Zete, Dubrovnika, Crne Gore 
i Neretve, koja od stoljeća XV naziva se Hercegovina, u 
staro vrijeme zvala je se ilirski Humska, u poveljama 
»Holmska«, od različitih pisaca različito; od popa Duklja- 
nina Zachulmia, Chelma i Chelmana; od spljetskog arhi- 
dakona Tome, Chulmia i Chelmum; od Laonika Chudu- 
ergia; Zahlievnje od Orbina i Katančića; najprvi od svih 
napominje ju Konstantin Porfirogenit, i međaše površno 
opisuje'). Od Dubrovnika počimlje Zahumsko kneževstvo 
i proteže se do Neretve; k primorju graniči se s neretvan- 
skom; k planinama sjeverno s Hrvatskom, a istočno sa 
Srbijom; na drugomu, pak, mjestu“) piše: »Nad Zahum- 
ljenskom zemljom zapovijedali su najprije oni Rimljani 
| ') Cap. 30 De Adm. Imp. A Ragusio Zachlumorum Prin- 
cipatus initium habet, et ad Oronitium flumen tendit; oraque 


maritima Paganis, montana, quae .ad septentrionem Chrobatis, 
quae in fronte Serbiae contermina est. 


*) Cap. 33. Zachlumorum terrae Romani primum domi- 
nabantur, Illi niminum Romani, quos Diocletianus imperator 
Romaeo velut in coloniam deduxit, Romanorum igitur Imperatori 
prius parebat Zachlumorum regio, sed ab Abaribus postea. sub- 
jugata, et in vinculis deductis ipsius incolis, tota haec regio deserta 
fuit. (Ko bi to mogao vjerovati? Ta ko bi ih po onim stijenama 
i krčevinama pohvatao!) Qui vero illic nunc habitant Zachlumi, 

koje je car Dukljanin iz Rima ovdje naselio; poslije sta- 
novnici od Obara u sužanjstvo odvedeni, zemlja pusta 
ostala; koji sad ovdje prebivaju Zahumljani, Serblji jesu, 
od onoga kneza što se je utekao k caru Herakliju; i Zahum- 
ljani rečeni su od planine Huma, i drugojačije slavenskim 
jezikom nazivaju se oni, koji za glavicom prebivaju; buduć 
da je ondje velika glavica — brdo, na kojoj su dva grada: 
Buna i Hum; i jesu u zemlji Zahumljana gradovi, u ko- 
jima prebivaju:  Stonj, Mokriscic, Josle, Galumianic i 
Dobriscic'). Humska imala je svoje vlastite knezove, ve- 
like narečene, koji su bili podložni kraljima prevalitanskim 
(slovinskim); stoljeća X napominje se Mihael*). Mihalj, 
komu je papa Ivan X knjigu pisao. Raški veliki župani, 
stoljeća XII, oborivši porodicu starih kralja prevalitan- 
skih, učine se gospodarima i humske zemlje. Nemanja, ve- 
liki raški župan, poklonio je braći svojoj Miroslavu i Ko- 
stantinu. Miroslavu nastupi sin Andrija, od ovoga imademo 
dvije povelje"), u kojima ugovara mir i prijateljstvo s 
Dubrovčanima, i jedna na kneza splitskoga Gargana, s 
kojim ugovara mir godine 1245. 

Ovi knez, budući dobar i miroljubeći, mnoga mjesta 
izgubio je; predjelje nad — i podplaninsko, u kojima su 
Serbli sunt ab illo principe, qui ad Heracilum imperatorem 
confugit, et Zachlumi dicti sunt a monte Chlumo nuncupato: et 
alias Slavorum dialecto Zachlumi dicuntur ii, qui post collem 
habitant; quando quidem magnus inibi collis est, in cujus vertice 
urbes duae sunt, Bona et Chlum; sunt quae in Zachlumorum ter- 


ritorio_ urbes habitatae, Stagnum, Mocriscic, Josle, Galumanic 
et Dobriscic. E i zm 

") Osim Stonja — Stagnum -— grada u dubrovačkom okru- 
žju, za ostala mjesta ništa se ne zna. Mokriscic, da nije Makar- 
ska? Galumianic, Glamoč? Dobriscic, Dobraštica Planina? Josle, 
Jasle. : 

*) Tomislava, hrvatskog velikog župana. Farlati, t. III, p. 94. 

5) Od godine 1236 i 1248, Srpski spomenici, str. 6 i 14. 

bili gradovi: Nevesinje, Dobarevo i Gacko, ban bosanski 
Barić otme mu; imao je sinove Vlatka, koji mu u mladosti 
umre, Petra i Radoslava“), pokopan leži u crkvi bl. d. 
Marije u Stonju. Po smrti očevoj nastupi sin Radoslav, 
poznat iz povelje godine 1254, kojom ugovara mir s Du- 
brovčanima'). Unuci Andrijini, Nikola i Tolen, nisu ništa 
više osim Popova Polja posjedovali, budući da su im Bra- 
nivojeva četiri sina sve zemlje oteli; međutim, i ova četiri 
brata, Mihalj, Dobrovoj, Branko i Brajko, za dugo ne 
vladaše; raširivši gospodstvo svoje od Cetine do zalijeva 
kotorskoga, steknu neprijatelja bosanskoga bana Stjepana 
IV, koji svu Humsku osvoji i s Bosnom sjedini. Kasnije, 
stoljeća XV, bosanski kralji Humsku, s mnogim drugim 
mjestima, daruju porodici Hranića, koji su nad njom za- 
povijedali 94 godine, priznajući bosanske kralje za svoje 
vrhovne glavare. Vlatko Hranić, sin Vuka Hrane, kneza 
rudinskog, rođen oko godine 1349, od kralja Tvrtka I, 
cijele vojske vojvoda učinjen bude; sa 20.000 Bošnjaka 
bio je došao na polje Kosovo u pomoć Lazaru, srpskom 
knezu, protiv caru Muratu, gdje se junački borio; godine 
1389, 15 lipnja, po izdajstvu Vuka Brankovića, Turci nad- 
vladaju Srbe, i Vlatko se u Bosnu vrati. Turci oplijenivši 
Srbiju navrate se i u Bosnu, ali ih junački dočeka Vlatko 
“iste godine, i 20 lipnja strašno potuče; u znak svoje hra- 
brosti i zasluge, steče od kralja Humsku; imao je tri sina: 
Sandalja, Vukca i Vuka*). 


") Du Cange spominje samo Vlatka i Petra, koji je nastupio 
ocu, i trećeg bezimenog, oca Vukosave, koja je udata za Barbia 
de Cruce, plemića dubrovačkog, ovo je po svoj prilici Radoslav. 


")\ Srpski spomenici, str. 27. 


") U poveljama tako dolaze: Sandalj, Vlakac i Vuk; a Du 
Cange i dubrovački pisaoci četvrtoga Vukića spominju, koga 
zajedno s Vukom pogubiše rođaci Pavla Radenovića, koga je Vuk 
ubio. 

Očevo dostojanstvo dobije prvorođeni sin Sandalj; 
ovoga kralj Ostoja učini velikim vojvodom sve svoje 
vojske i opremi ga protiv Sigismundu, kralju-ugarskom, 
godine 1410. Od Ugra predobiven, nastavivši boj strašno 
ih potuče, i zato ga Ostoja dostojanstvom očevim nadari, 
davši mu uz Humsku još nekoja mjesta oko Drine i Ne- 
retve; kasnije, godine 1414, pošalje ga u pomoć Stjepanu, 
srpskom despotu, protiv Musi, sinu cara Bajazeta. Grad 
u Dalmaciji Ostrvica bio je baština njegove žene Kata- 
rine; prodade ga Mlečanima godine 1411, za pet hiljada 
dukata"), Dubrovčanima, pak, pokloni, al pravije, pro- 
dade, godine 1419, svoj dio konavljanske župe, a Dubrov-. 
čani njemu pokloniše u gradu palaču i dadoše mu u župi 
baštine u vrijednosti od 3.000 perpera; nadalje,“ da se: 
njemu i njegovoj porodici po muškoj krvi daje na godinu: 
pet stotina perpera dubrovačkih; sljedeće godine, 1420,. 
daruje. Dubrovčanima drugi dio Konavlja: Sokol, Obod 
i Captat, što je spadalo na Petra Pavlovića, kog je pogubio 
Isak, vojvoda sultana Mehmeda, i poklonio bio rečenomu 
Sandalju; a Dubrovčani njemu opet palaču u Dubrovniku 
i baštinu u vrijednosti 3.000 perpera i svake godine 500 
perpera“). Imao je dvije žene, Katarinu i Jelenu, kćer, 
Lazara Grebljanovića, srpskog kneza, a udovicu Nikole 
Gare, palatina ugarskog, od nijedne poroda ne imajući; 
nastupi mu sinovac Stjepan, a sin kneza Vukca; umre 
Sandalj godine 1435. 

Stjepan je bio čovjek bez značaja, kao voda: preli- 
jevao se je na svaku stranu, pun oholosti a prazna mozga, 
težio je za samosiljem, nastojao se je učiniti gospodarom 

| ") I. Lucius, L. 5, Cap. 5. 


"") Vidi svrhu toga Sandalja, povelje od godine 1419,. 3 
junija, i godine 1420, maja 30, Srpski spomenici, str.:137 i 144. 

nezavisnim od svoga kralja, za koga je, istina, svoju kćer 
udao, ali kod pape, ugarskog kralja i sultana često opadao; 
svoje kneževstvo raširi od Dobrog Polja do Novog Pa- 
zara, u duljinu 12 dana, a u širinu 4 dana, od Dubrovnika 
do Konjica. Time ostalu Bosnu okrnji i vlast kraljevsku 
oslabi. Godine 1440 car Fridrik IV učini ga hercegom 
(vojvodom), odašta zemlja humska do današnjeg dana 
prozove se Hercegovina; njegov naslov bio je: »Stjepan, 
božjom milošću herceg od sv. Save, gospodar humski i 
primorski i veliki vojvoda rusaga bosanskoga, knez drin- 
ski i k tomu.« Godine 1451, nezadovoljan s jednom ženom 
zakonitom Jelenom, uzme sebi neku Ceciliju Fiorentinku 
i, s njom preljubništvo čineći, uvrijedi sina Vladislava 
koji s materom pobjegne u Dubrovnik. Dubrovčani ih 
dragovoljno prime, jer su imali rat sa Stjepanom, koji 
je bio uveo u svojoj zemlji nove gabele soli; pridruže sebi 
još bosanskog kralja Tomaša, te se rat ozbiljno zametne 
i trajao je sve do godine 1453. Ove godine, posredovanjem 
kralja ugarskoga i sultana, pomiri se sa sinom, i ženom 
i s Dubrovčanima“). 

Kad su Turci godine 1463 u Bosnu došli, herceg se 
je, po svoj prilici, tome radovao, jer nije došao u pomoć 
kralju; car, svršivši posao s Bosnom, i njega posjeti, 
zemlju mu opustoši i usili ga plaćati danak godišnji od 
25.000 dukata, i sina najmlađega Stjepana uzme u tutiju. 
Umre godine 1466. Od žene Jeline, kćeri gospodina Ba- 
1) O ovoj raspri među sinom Vladislavom i njegovim ocem 
Stjepanom, mnogi pisaoci pišu da je toj raspri bio uzrok herceg 
koji je sinu zaručnicu oteo; ali priličnije istini vidi se da je 
Vladislav, zajedno s materom Jelenom (koju pisaoci drže za Anu 
Kantakuzenku), pobjegao u Dubrovnik i vojsku digao protiv oca, 


koji je toga vremena uzeo Ceciliju, da njezin porod ne okrnji mu 
baštinu koja njemu pripadaše po smrti očevoj. 

oše!'*), imao je kćer Katarinu udatu za Tomaša kralja, i 
Mariju, za Ivana Crnojevića, vojvodu crnogorskog, i si- 
nove Vladislava i Vlatka; od koje mu je žene najmlađi bio 
m Stjepan, od Jelene ol od priložnice Cecilije, ne zna 

se“). Po smrti očevoj, braća zemlju podijele među sobom. 
Vladislav uzme gornju a Vlatko donju Hercegovinu S 
Novim; brat treći, Stjepan, bivši kod cara u tutiji, poturči 
se, uzme ime Ahmet i postane begler-beg od Rumenlije'“). 
Sultan Bajazet II protjera obadva brata i Hercegovinu 
podloži sasvim godine 1483. Vladislav i Vlatko uteku u 
Dubrovnik, odavle, pak, u otok Rab, gdje Vlatko umre 
ostavivši sina Augustina; Vladislav ode u Ugarsku, i po 
svoj prilici ono su unuci njegovi a sinovi Balše koje, go- 
dine 1566, Aleksander, vojvoda moldavski, preporučuje: 
Dubrovčanima“). Piše Flavius Komnenus, da mletačka 
blagorodna porodica Balza ima podrijetlo od Vladislava, 
a Kosača od Vlatka"). 


A i") Dubrovački i inostrani pisaoci ovu Jelinu drže za kćer 
Momčila, a unuku kralja Vukašina? Ali iz povelje godine 1443, 
aprila 1, Srpski spomenici str. 240, doznaje se da je kći Baoše, 
po svoj prilici Balše, gospodara zetskog. 

'") Buduć da u povelji od godine 1478, maja 28, stoji: 
»Gospoja i hercežica Cecilija ostavša od hercega Stjepana sa 
sinovim mi Bogdanim hercega Vlatka i kneza Stjepana«, 
Serbski spomenici, str. 299. 

"') Imao je za ženu Fatu, kćer Mehmeda cara, od koje po- 
rodio je sinove Mehmeda i Ahmeta, kćeri Humu, Kumriju i Gu- 
mriju, piše Komnenus Flavius. Koje godine ovaj Stjepan došao 
je u tutiju i kad se je poturčio, pisaocima ne može se vjerovati; 
budući da još godine 1470, dakle 4 godine po smrti oca svoga, 
daje svjedočanstvo, s bratom svojim Vlatkom, da je primao od 
Dubrovčana poklad oca svoga i potpisuju se: herceg Vlatko i 
knez Stjepan. Serbski spomenici, str. 303. 

'") Vidi Serbski spomenici, str. 301. 

") Vidi opširnije kod Maura Orbinija, str. 388—389. — Du 
Cange-a Illyricum vetus. Cap. 14 »Comites Chelmenses« i Cap. 
11, »Duces S. Sabae.« 

Osvojivši Turci Hercegovinu, mnoge plemićke pOrO- 
dice isturče se, mnogi isele u Dalmaciju. Oko Senja u 
Hrvatskoj, i Bačkoj, i danas se zovu Bunjevci, od rijeke 
Bune. Sami kmeti ostanu, da zemlju Turcima obrađivaju. 
Hercegovina združi se opet s Bosnom i potpadne pod ve- 
zira travanjskog, sve do godine 1832. Te godine car Ma- 
hmut učini vezirom Ali-agu Rizvanbegovića, stolačkog 
muselima, davši mu od bosanskog pašaluka 14 nahija; da 
vlada neodvisno od travanjskog vezira, na uzdarje što 
godine 1831 nije pristao uz buntovne Bošnjake Turke, koji 
protjeravši Ali-pašu, carskog vezira, bijahu odabrali sebi 
za vezira Usein-kapetana gradačkoga. | 

Sedamnaest je godina otkad ovi siloviti paša nad 
hercegovačkom sirotinjom rajom okrutnički vlada; nad 
rajom, velim, samom, jer je Turcima na volju pustio da 
rade što god hoće, kao pravi baše: jer da ovo nije učinio, 
davno bi svoje gospodstvo izgubio, Turci bi ga ol protje- 
rali ol ubili, Bašaluk, dakle, u Hercegovini u potpunoj 
mjeri vlada; Turci svi do jednoga pravi su dijelom jeni- 
čari, a paša je jeničara aga, samo što ime ne nosi. Paša 
prepustio je Turcima da od raje otimlju što god više 
mogu; pootimali su zemlje, novce i blago živo; a paša nad: 
sve ostale. Samo jedan, mimoišavši druge neizbrojene, 
događaj da navedem. 

Godine 1841 protjera, u vrijeme najžešće studeni, 
iz Mostara preko 570 kršćanskih porodica, na suhoj pravdi, 
a za uzrok navodeći da se je otprije u onim kućama kla- 
njalo, a sada se po vlaški Bog moli; ko je mogao svoju 
kuću otkupiti, taj se je u nju povratio; mnogi, pak, i danas 
ostali su bez njih, koje on svojim momcima pokloni; tom 
prigodom, u ime otkupljevine kućne, uzme 700 kesa. 

Osim nebrojenih dacija, harač od djeteta pa do 
starca, s glave na glavu 6 pleta, tj. 22 groša, a u ostaloj 
Bosni 16 groša, sveudamiju gradeći svaki dan po jednog 

radina kuća valja da mu daje besplatno. Kad ide na 
vojsku protiv Brđanima i Crnogorcima, što svake godine. 
biva, kršćani o svome trošku i hljebu valja da prednjače, 
i tako uvijek dobiva tarući raju, da mu je manje din-. 
dušmana. Kad se vrati s boja, onda razreže opet na raju 
svoj trud i trošak. Za vrijeme njegovog vladanja otselilo 
se je iz Hercegovine u donju Bosnu preko 10.000 duša, 
a poginulo je u ratu i od nasilja do 2.000; ali za ovo on 
neće ništa da zna, već, na priliku, ako je bilo u jednom 
selu 20 kuća, te je polovina otselilo, to ostavša polovina 
za sve mora plaćati. Car i njegov divan za sve ovo znade, 
kanoti i zato da je Ali-paša protivnik svake nove reforme, 
ali ga dragovoljno trpe. Ali-paša znade: im svoje laži u 
kučine zamotati, laž im -za istinu prodati. On kazuje da 
sveudiljni rat prisiljen je voditi s Crnogorcima i Brđa- 
nima, i da tako ne radi, davno bi car izgubio Hercegovinu; 
zato svake godine vojsku diže, tobože da mu neprijatelji 
prijete, ode do međe, popali žita i zaplijeni čitava krda 
ovaca, nekoliko čobanskih glava odrubi, te se slavodobitan 
vraća u Mostar, a Crnogoraca i Brđana ni vidio nije, već 
sve svoju raju žalosnu. , 

Tri sina imade, od kojih onaj najgori, u znak svoga 
izdajstva na Dobrinji, postao je paša, te se sad imenuje 
hafiz-paša, i on gotovo sad od nekog vremena upravlja 
sam. Bojati se je, da po smrti očevoj on ne ostane vezirom 
na Hercegovini, a želja je općenita da se Hercegovina i 
Bosna opet združe pod jednim  vezirom, budući da je 
zemlja uboga, i bez žita iz Bosne ne bi ni po godine mogla. 
biti, đumruci su veliki, zato svake skoro godine umiru 
tamo ljudi od glada. Kad bi se sjedinile, onda bi se žito 
slobodno, bez đumruka, prenosilo, a osim toga, lakše bi 
bilo raji jednog vezira nego li dva uzdržavati, i manje 
kavaza plaćati. 


 (»Zemljopis i povjestnica Bosne« s. 1—67.) 


(Ljudevitu Gaju) 
Svake časti i hvale predostojni! 


Ne pišem onome samo koji je, lako. svoj učenoj 
Evropi, učeno poznat, tako i meni, nego onome koji mi 
je u istoj osobi poznat, budući da smo se vidjeli u 
Kamencu mjeseca listopada, kog od uzroka i jesam tako 
dobro upućen ono što prosim, da ću i dobiti. Ne sumnjam 
ja da vi ne znate kako je mučno list dobiti iz one naše 
doljene Ilirije (Bosne), kamo li novce na volju kad bi htio; 
gdje oni okrutnici zapovijedaju, što je uzrokom da ja ne-. 
običnim putom želim se preporučiti zbog »Novina narod- 
Nnih« dojduće godine 1839, za koje novce koji dan poslati 
budem, budući da ih svaki dan čekam, s kojim čekanjem. 
ne. bih rad bio da zakasnim i tako »Novina« ne dobijem 
s »Danicom«, »dadnem vremenu pleće, koje mene neće«. 
Novine ove molim meni pošiljati pod naslovom slijedećim: 
Mnogo častnom; gospodinu F, Frani Ivanu Jukiću, R. S. 
O. F. Bogoslovja treće godine slušatelju u Vesprim. Osim 
toga, molim da mi ove dolje podpisane pjesme u »Danicu« 
postavite, s otom, pako, opaskom da prvu metnete u broj 
drugi, drugu u peti i tako ostale po dvije preskočivši, Ove 
pjesme samo su počeci mali moje velike narodne ljubavi, 
s kojim bih: želio i druge moje Iliro-Bošnjake buditi i s 
»Danicom« rano popjevati! Da se združimo što prije mo- 
žemo!« I među narode brojiti se smjednemo. 


(Slijede pjesme) 
Vesprim 1838. Frano Ivan J ukić 
Ilir iz Bosne . 
26% 

lI 
(Ljudevitu Gaju) 
Ljubezni prijatelju! 


Dosta mi je pomučno da vas moram u poslova vaših 
$& ovo malo riječi smetati, al je to meni potreba i zato 
oproštenju dajte mjesta! Polgodnim tečajem »Novina« 
koncu tekućem rad sam da i dojdućih budem dionik, ali su 
još novci u Bosni! Česa radi molim, da do listopada ustr- 
pljivi budete, prije da dobijem mučno je, jer tamo — kako 
znate — nije pošte, a o diležancu sanjat se ne smije! Tad 
pako, najsigurnije po prelasku naših klerika na ove strane 
primim i pošaljem »svakom svoje« ispunim. Natpis ostane 
kako i prija. Druge nemanje važnosti... Ovdje jedan 
pl. Gos. Serbljin imadući svoja »dobra« u varmeđi un- 
gvarskoj mnogo me je, koliko usmeno toliko i pismeno 
molio, da vam pišem da izvolite ovamo poslati do tri 
egzemplara: Palma quam Dugonics itd., i kako on veli, 
da najviše Popović, munkačko-ungvarski biskup, želi 
imati; to bi najbolje opremili: da u novine moje utisnele 
triput po jedan egzemplar, Ja sam imao jedan istisak tog 
sastavka, nego poslije mnogih prepisa darovao sam jed- 
nomu trgovcu Serbljinu, budući da od njeg list i »No- 
vine« Pavlovića dobivam, a ja više ne potrebujem, jer što 
rukopisa imadem i napamet vendar znadem. 


Treća od te molbe različnija: Jedno djelce naumio 
sam izdati na vašoj tiskarnici ove godine, akoprem i na 
svarhi pod imenom: »Prepovjesti« ilti Događaji razni i 
veleugodni; djelo sadržavaće 20 različitih događaja stra- 
nom romantičeskog, a stranom povjestnog zavjetka al 
izvornog; 13——15 močala; već je gotovo, samo valja ga 
prepisati i do vas poslati, al u ovome zadnjem jest pre- 
pona što ne znam kako ću to opremit! Ja ne dvojim da 

vi bolje toj stvari lijeka znali prepisati i meni ga priopćiti 
da ovih vakacija knjigu prepisavši do vas ja pošaljem 
i da preplaćenje samo trajati može do prosinca, kada želim 
da svjetlost mogne vidjeti. Drugo ništa nego očekujući u 
toj stvari bolje od vas sovjet ostajem ilirski a po tom 1 
vaš prijatelj na vječnost! 


u Vesprimu, 22 lipnja 1839 Fr. Frano Ivan Jukić 
treće godine bogoslovac 


II 
(fra Boni Perišiću) | 
Dragi prijatelju! 


Kamo sreće da bih vam mogao željno odgovoriti. 
»Sloga« naša vidi se da natrag popuzaje, prijašnji nje 
ljubitelji vide se oleđeni?! Križanac, vidi se da najmanje 
za nju mari; on bi mogao kod starješina stvar dokončati, 
ali kad neće, usilovat ga ne mogu. Toliko sam mu puta 
govorio, dapače i molio ga, ali bi zaludu, ispočetka sve 
obećavaše, a sad samo šuti kad mu od toga šta spomenem; 


I to je sloge stališ!? 

Taki su ti obično Bošnjaci, dok još malo kaurske pa- 
meti imadu, ad omnia utilia sunt promptissimi, ali se proh 
dolor kvasom bosanskim pokvare, i pravi Bošnjaci po- 
stanu. Sadzasad eto vidite da ne može ništa biti, a odsele 
dogovaraćemo se. 


Od pisama ni uspomene, ele ne žalite se. Drugo ništa 
već ostajem zdravo i veselo, što tebi i tvom drugu Pavi 
želim. 


Travnja 27, u Fojnici 1841. Prijatelj Jukić 

IV 


(fra Boni Perišiću) 
Dragi prijatelju! 


Kad sam skoro vašu knjigu primio, mislio sam da 
vam na nju nikad više neću moći odgovoriti. Bolest pre- 
velika za sedam dana poklopi sa mnom na postelju, za to 
vrijeme niti sam mogao zalogaja izjesti ni zaspati. Sama 
božija dobrota i prijatelja molitve evo me opet ONosa te 
pomalo počimljem hodati. 

Premda ruka trepi, ipak ne mogoh se ustegnuti da 
vam štogod ovom prilikom ne javim, U Zagrebu bivši za 
6 dana svaki sam dan s Gajem bio, koji mi najviše prepo- 
ručivaše u ime narodnih pjesama, i s njim sam se pogodio 
za štampanje prve knjige što sam sakupio pjesama, a tu 
ću još ove godine poslati u Zagreb. Brate dragi, nastojte 
zajedno s Pavom te mi pjesama  sakupljajte, to 
nam je jedino blago koga nam Turci ne mogoše 
uzeti. Ako ste koju prepisali, pošaljite mi što pri- 
ja. — Od Zagreba bolje je da vam ništa ne pišem, 
budući da u malo riječi ne da se izraziti ovo napredovanje 
ilirstva; tamo je sve po ilirski! Knjige sve udami nove za 
novim, ljepše za ljepšim izlaze, ali pustih novaca kod ža- 
losnog Bošnjaka nema da ih kupuje; akobogda te ono 
društvo što smo naumili,. zavedemo, mom ih 
pokupovati. 

 Karti za igranje mađarskih nema u ilirskoj za pro- 
davanje, već ima ilirskih, koje nisam mogao kupiti, jer 
ni sam u njih ne znadoh ništa, a i vi bi toliko znali. Stvari 
donešene ovako koštaju — periš (penicillum) 2 plete. 
Karte obadvoje — pleta 1 i po, jedna kefica 5 kr. sr., je- 
zika čistilo 5 kr. sr., biva sve 4 plete; a vi ste meni dali 6, 
daklen dobićete još 2 od fra Grge iz Kupresa, komu ja 
uime te stvari već sam pisao. Numizmatiku rekoše mi u 

Zagrebu da se šamo u Pešti može kupiti — Primitias quas 
habere infirmitas prepedivit naniturus Deo protegente 


festo omnium Sanctorum hic loci — i da ste mi zdravo, 

pozdravite mi Pavu. 

U Fojnici 26. listopada .1842. vaš prijatelj Jukić 
V 


(Stanku Vrazu) 


U Fojnici, 4 prosinca 1842. 
Prijatelju i znanče Stanko! 


Između najvećih darova božjih jest pismo! To sam 
ja mnogo puta čuo od pametnih ljudi, pak evo sad i sam 
priviđam rečenih istinu! Prije tri mjeseca lično upoznasmo 
se, ali se brzo rastadosmo tijelom, ali ne dušom, koja svoju 
naklonost prijatelju ne mogući drugim putom izjaviti, 
ovim izvrsnim Svemogućeg darom, s nekoliko pismena 
nastoji nadoknaditi! Prijatelju mili, vrativši se kući za- 
stanem vašu poslanicu na me još lično nepoznatog uprav-: 
ljenu, u kojoj i mene pozivate u Vaše kolo, da umne svoje 
proizvode tamo šaljem gdje su braća jur u kolo se 
uhvatila. To vi meni i naustice spominjaste, Lijepa stvar, 
al nikad ja vam ne spomenuh da ja te sposobnosti nemam, 
zato da se bojim u ono kolo stupiti u kome su najodličnija 
imena ilirskih književnika upisana? Vi se tog ne spomi- 
njete koga se ja najviše bojim! Što daklen mene uslobodi? 
Ne drugo, brate slatki, nego jedina ljubav prama  na- 
rodnosti našoj, u mlađanim mojim prsima. još otprije pro- 
budi i u meni iskru kojom razžežen stupih u krug onih. 
koji s umnima proizvodima nastoje braći u pomoć priteći. 
Ljubav ta tolika jaka bijaše, da na sposobnosti moje nit. 
opoza imati ne mogadijah! I to je, mislim, i vami povod 

vidioni bio da mene i usmeno i pismeno pozovete u kolo 
razumije se ilirsko, u djelo periodičko koje ste izdavati 
nastavili izdavši proglasa i na drugu knjigu. Ljubav ot- 
prije spomenuta ne da mi uskratiti vašoj želji, već evo 
usiluje me obećat vam, utoliko s mojim sastavcima pri- 
teći ukoliko umne sile, okolostanja mjesta i vremena 
dopustiti budnu. 

Pišete mi da bi vam najdraže bilo da vam pišem što 
narod pripovijeda o Marku Kraljeviću? A to mi je još naj- 
lašnje, budući da su još neižbrojene pjesme u narodu o 
njemu, a izvan toga i najmanje dijete, na razum koje je 
prišlo, zna ti o Kraljeviću Marku tolike i tolike pripovi- 
jetke širiti. Koja sam, pako, ja o Kraljeviću Marku od dje- 
tinjstva čuo, čuti ćete i vi sad od mene, pripovijedajućeg 
čisto prosto, tj. onako kako sam ja čuo, nemajući obzira 
ni na kakvo tiskano izvješće o njemu, nit na pje na- 
rodne, nit na druga izvješća istorička. 

Eto, prijatelju, ukratko, šta se pripovijeda kod nas o 
Marku Kraljeviću, koga u nas obično svi prosti ljudi za 
živa drže da stoji negdje pod zemljom i da sve više izlazi 
prema svijetu i njegovom se došašću nadaju kao čivuti 
Mojsiji. I da si mi zdravo. 


Tvoj znanac i prijatelj 


Iv. F. Jukić 


Pozdravite mi g. Gaja, nek mi deset istisaka pošalje 
od knjige »Pogled u Bosnu«, zatim »Danice« svezane od 
godine 1838. Vi, pak, tome pridružite Šafarikovo drugo 
izdanje »Slowanski Narodopis« s mapom i »Bačku vilu« 
godine 1842 i 1843, te sve pošaljite u Novu Gradišku na 
kapelana Petka. Pozdravite mi Seljana. U ime novaca za 
njegov »Zemljopis«, koga naskoro očekujem, kažite mu 
da mu odmah novaca neću moći poslati za obje strane, 

budući da treba vremena tome dok ja pokupim novce od 
prenumeranata. A to će moja briga biti da mu ništa ne 
pogine, samo ako njegov rukopis ne poplavi zimus u Bu- 
dimu Dunaj etc... Putopis moj ovogodišnji poslaću za 
»Magazin Dalmatinski« god. 1843. a u »Kolo« poslat ću 
vam jedan sastanak podulji: »Knjižestvo bosansko«. Pi- 
šite mi u ime inquisicie kralj. komis. Šiškovića i je li 
Gaj kupio u Karlovcu tipografiju Pretnerovu? Drugo ništa 
već pozdravite mi Babukića, Kukuljevića Ivana i ostale 
djelom Ilire. 

1) Usporediti s pričom ovom povjest o kralju Ma- 
tijašu (vidi Kolo I. str. 136—137), izvan toga usporedi čla- 
nak o Kraljeviću Marku što je tiskan u njem. časopisu 
»Iris« 1627, br. 76—77, a prevod od istog članka nalazi 
se u »Zorici« (Budim, 1827). I u srpskom djelu zvanom 
»Sveslavlje« (Budim, 1831) nalazi se opis života Kralje- 
vića Marka od str. 87—100. 


VI 
(Stanku Vrazu) 


Prijatelju i znanče, mili Stanko! 
U Sutiskoj, 22 rujna 1843. 


Promissum cadit in debitum, to je istina, ali oprostite 
gospodine! Lani usmeno obećah vam poslati sastavka »O 
bukvici bosanskoj« pak eto još ga ne šaljem što iz koje- 
kakvih uzroka, a taj je poglaviti: što svega pramaljeća 
i ljeta kod kuće ne bijah, već sve na putu; dvaput išao 
sam do međe hrvatske i slavonske, i kad već naumih 
moje putopise i bukvicu u red postaviti za poslati vama 
u »Kolo«, opet premjestiše me iz Fojnice ovamo, gdje ću 
se baviti za jedan mjesec dana i tada, nadam se, povra- 

tivši se kući, da ću vam moći obadva sastavka poslati za 
»Kolo«. . . Primio sam vaš listić s »Bačkom vilom« II 
knj. i »Kolo«.l knj. i to preko gosp. Peteka, na čemu ne 
mogu vam zafaliti, kako bi se htjelo kao prijatelju do- 
voljno, 

| Dragi gospodine! Ja se vrlo smućujem što sve ža- 
'losne glasove ticajuće se naše narodnosti iz tih vaših stra- 
na dobivam; tako poslije ukinuća slavnog imena ilirskoga 
čujem neko nesoglasje tude među vami vladati. Daj Bože 
da ne bude istina! — Skoroteča prestade, »Bačka vila« 
prestade, »Pčela sčrbska« zabrani se, a od vašeg »Kola« 
ni glasa ni traga ne vidim i ne čujem, što se veoma bojim 
da se i ono nije zasad razvrglo — izlaziti prestalo?! Kad 
bih znao da će ove godine izaći na svjetlo, mogao bih 
vam odavle koju pripovijetku poslati! — Molim vas što 
prije obznanite me, da se uzalud ne trudim, ako »Kolo« 
više ne živi. | 
Kod nas ovdje da nema pometanije, moglo bi se 
okoješta i raditi i preporoditi u književstvu našemu, jer i 
mladića vatrenih i staraca pametnih mnogo brojimo Ilira 
koji žele ujedno raditi u književstvu, ali sad ova vremena 
pometaju. Mi se ovdje te misli nalazimo, da ćemo rječnik 
i slovnicu ilirsku sastaviti. Svaki će nas po jedno pisme 
“uzeti i riječi .brez pomoći slovara kupiti. Kad pak to do- 
gotovljeno bude, onda će se stoprom u slovare sve za- 
virivati da nije koja riječ ostala. Jedan između najglaso- 
ovitijih domorodaca primio se je toga posla da slovnicu 
bosansku sastavi. Zato. molio me je da mu sljedeće slov- 
nice dobavim, koje ne znajući drugim putem dobaviti, 
oslanjam se na vas i nadam se da ću biti uslišan: najbolju 
.česku, rusku i poljsku, razumi najbolju koja je kog Čena, 
.Rusa i Poljaka etapica (?), ako će biti i njemačkim jezi- 
kom pisana, zatim Babukića u Beču od Frolicha izdanu i 
Dobrovskoga Institutiones. lignuae: slawicae dialecti ve- 

teris. Te mi sve knjige što prije, molim vas, nabavite, a 
harča ne štedite niti na cijenu gledajte, te knjige zajedno 
sa Šafarikovim »Narodopisom« pošaljite na Peteka, preko 
koga i novce primićete. Lani bila je oglašena u »Danici« 
Geografija bugarskim narječjem da će od Bogojeva ti- 
skati se u Budimu. Ako je izašla, i nju mi nabavite: i 
spomenutim putem pošaljite. Ako li će stoprom izaći, a vi 
mjesto mene pretplatite. 


Jošt zimus učinio sam kontrakt — pogodba s tipo- 
grafom spljetskim Oliveti, da dobavi nova pismena, da 
ću kod njega tiskati dva djela, što on dobavivši, poslao 
sam »Razlike duhovne piesme«, rukopis prošastog stoljeća, 
i nadam se da će do idućeg mjeseca biti gotovo. Ali sad za 
drugo djelo brinem se! »Narodne ilirske piesme koje se 
pievaju po Bosni« već sam I. knjigu od 10 tabaka datirao: 
pak bojim se da u Zagrebu radi naslova »ilirske« neće 
moći izaći. U tom slučaju tiskao bih ih u Spljetu, a to bi 
mi žao bilo da ovako blago mimoiđe Gajevu tiskarnicu, 
Zagreb grad. U tom mislim da me razumijete? A u Spljet 
poslao bih »Različite pripovietke«. O tom želim i molim 
vas kano prijatelja da me obavijestite prvom prigodom. 
Zatim pišite mi, kako će svršiti tolike parbe s Mađarima, 
Turopoljcima i nadrimađarima. Hoće li naša narodnost 
održati se ili će može biti neprijateljskoj zlobi ustupiti? 
Jer već vidim da je go naše ime slavjansko postalo trn 
u očima inostrancima!. . . I ovi nas se boje, ako procva- 
temo u narodnom životu. i 

Drugo ništa već pozdravite - mi Gaja, Babukića 
Kukuljevića Ivana i sve ostale rodoljube. Vam pako srčani 
prijatelj sreću i zdravlje iz srca želi, 


I. Frano Jukić 

VII 
(Stanku Vrazu) 


Moj prijatelju Stanko! | 
U Sutisci, 28 studenog 1843. 


Tandem aliquando, eto vam želju ispunjavam ša- 
ljući: »Bos. Knjižestvo«, u kome nahodi se toli željna 
ilirska azbuka! Eto vam po isti način i moja putovanja, 
zatim od Stazića 2 pjesme. Ja šaljem, a vaša briga nek 
bude u »Kolu« sve trome naći mjesta. Putovanja u hitnji 
budući su pisana, zato nisam imao vremena ni purizirati, 
očistiti. Zato ako bude koja besjeda koja bi smisao po- 
metala, imaćete ljubav ispraviti. Za Stazića pjesme imam 
dopuštenje da se u »Kolu« mogu tiskati. -Molim vas, 
nađite im .mjesta! Uz ovo šaljem vam jedan rukopis: srm- 
ski, koji od druge važnosti neće vam moći biti izvan da 
očima osvjedočite se što je i kako je!? Uz ovo šaljem jednu 
poslanicu gosp. Babukiću u ime profesora jedne knjige. 
Da on ne bi bio kod kuće, otvorite vi i onako opravite 
kao što u njoj piše. . . Skoro sam vaš jedan listić i brez 
data primio, u kome izgovarate se, da baš sasvim ne 
šutite. Bog vas čuo! Nemojte ni otsele, koliko je moguće. 
»Kolo« ako niste poslali, a vi mi pošaljite III knj. preko 
Peteka, 

Pisao sam vam u rujnu u ime gramatika slaven- 
skih i još kojekakvih knjiga i stvari, ne znam jeste li 
primili? I otsele preko Peteka šaljite vaša pisma. Skoro 
sam primio objavljenje na »Dalmatinsku zoru«, pak se 
sad mislim je li vrijedno da se pretplatim na nju dok 
pravopis neki po svojoj pameti kuje, ali će ga nakovati, 
košto su i drugi, koji slogom nisu dihali. Ja se, hvala 
Bogu, zdravo nahodim, premda ne toliko mirno radi uz- 
gona koje među sveštenstvom vlada. Pišite vi meni kako 
se sad tamo vlada, koji vjetar puše — sloge? jedinstva? 

Šta je ono Ljubački Rukavina sr svojim Duplikacijama 
naumio? Zar i on nešto novoga hoće?! 

Pozdravite: Gaja, Babukića, Kukuljevića Ivana, 
Seljana i ostale Iliroslave, osobito vas grleći jesam. 


Frano Jukić 


VIII 
(Ljudevitu Gaju) 

Gospodinu Ljudevitu Gaju pozdrav! 

Časni prijatelju! 

S nekoliko riječi dolazim vas moliti u ime nekojih 
stvari, od ovih najglavnije: da sam još ove godine naumio 
u vašoj tiskarnici izdati »Narodne Ilirske pjesme, koje 
se pievaju po Bosni. Knjige I itd.« po meni sabrane, ali 
što mi brigu zadaje, to je je li moći, gledajući na okolnosti 
sadašnjeg vremena, pod tim naslovom: Ilirske izdati tudi? 
Ja bo sam nakanio uprav pod tim, a ne pod drugim na- 
slovom, a to u vašoj tiskarnici izdati! 

Gospodine, nemojte propustiti, ne odgovorivši mi što 
prija, da se znadem: vladati! Moj adres: Ocu Fra Ivanu 
Jukiću u Sutisku per adresse des Herrn Sabbas Nikolics, 
Brod. Drugo vam nemam šta pisati što bi vam novog bilo, 
izvan da se, osim narodnih pjesama, i drugim djelom za- 
bavljam: »Plandovanja«, od kog kanim prvu svesku još 
ove godine izdati; u njoj će doći: pripovijetke, smješice i 
zagonetke. Ovdje priklopljene dvije pjesme da im u »Da- 
nici« prvom zgodom mjesta udostojite. 

S ovim ostajem zdravo i veselo, što i vama vječni 
podijelio! P. S. Molim vas izručite pozdrav Babukiću, 
Vrazu i ostalim pravim Ilirom. 

U Sutisci, 2 ožujka 1844. Sluga pokorni 

I. F. Jukić 

IX 
(Stanku Vrazu) | 


Prijatelju i znanče, mili moj Stanko! | 


| u Sutisci, 1 lipnja 1844. 

U vas se opet pojavilo pramaljeće — narodni život 

i književstvo poslije kratke zime prestanka opet se pro- 
budi, Neka, neka ne izađe neprijateljima za rukom koji 
Scijeniše da: po ukinuću imena ilirskog moći će slogu j 
književstvo ilirsko ukinuti, Vrlo su se prevarili! Iz slje- 
cleće poslanice vidićete, da i ja krasnog proljeća dionikom 
biti želim. Ali u ovoj zabitnoj strani živeći sva po meni 
ne mogu opraviti, potreba mi je od prijateljske pomoći. 
Za to na vas i gospodina Babukića usuđujem se obratiti, 
tj. evo šaljem za tisak »Plandovanja zabavna«, oglas i 
opoziv, kako ovdje priklopljen stoji, metnite u »Danicu« 


odmah, a djelo, tj. rukopis, pod cenzuru. Dok bude cen- 
zurirato, nadam se da će prispjeti nekoliko i prenumerana- 


ta. Dok vidite da prispjevši prenumeranti i novci polovinu 
troška mognu platiti, odmah je predajte pod tisak ol Gajev 
ol Zupanov, sve je isto. Da, pako, za dugo vremena ne bi 
dovoljni broj novaca prispio a tiskar na veresiju ne bi 


htio pristati, onda uzmite novaca (n. b. ako ima) od g. 


Babukića od prodanih mojih knjiga »Razlike piesme« itd. 


Knjige format neka bude u 16., a karta od prilike onaka | 


na kojoj se »Narodne novine« tiskaju. Da bi pak vidjeli od 


potrebe da je nekoliko istisaka na velinu tiskati, ondak. 


slobodno u mome za »Danicu« oglasu javite, da ko želi 
na velinu, može imati jedan komad po trideset čao 
200 (stotine) istisaka više nek bude utišteno neg prenu- 
meranata prispije do sverhe rujna. Imena, pako, na koncu 
knjige činite tiskati. Da to kako valja izađe, ja se kao 
na prijatelja slobodno oslanjam da ćete brigu imati, oso- 


bito porad tipografičkih pogrešaka, kojih što je moguće 








a8 

da manje bude, nastojte da gospodin Babukić, kome ovo 
pismo pročitajte, nek nastoji: u kupljenju i primanju 
prenumeranata, kako također i u raspošiljanju svojim 
sabirateljima rečenih knjiga. To breme da će na se: gosp. 
Babukić primiti od svog prijatelja, ne sumnjam. 


»Narodopis« Šafarikov, kog je Petek: jednome fratru 
u Bosnu idućem dao, još ga nisam primio, jer mu je san- 
duk negdje na. putu ostao pa i u njemu »Narodopis«. 
Međuto nadam se da ću ga uskoro primiti. Cijena: kolika 
bude, nek vam je plati g. Babukić, ako ima kod sebe mo- 
jih novaca od rasprodanih knjiga. Nastojte mi preko' Du- 
brovskoga dobaviti djelo: Venelinovo »Drevnij i ninješni 
Bugari«. Babukiću javite da sam primio »Dramatička po- 
kušenja« i nek se naplati od rečenih knjiga. Nek mi, pak, 
nadalje istim putom preko Peteka sljedeće pošalje: 10 
komada »Bogoljubnost sveitkovinah B. D. Marie«; 5 ko- 
mada »Zbirka domorodnih pjesama« od Ljud. Vukotinovi- 
ća i Drag. Rakovca, i to od drugog izdanja »Štitonošu« od 
Vukotinovića, 1 »Domorodne pripovjesti« od D. Jarnićeve; 
1 »Iskra« od Havličeka; 1 »Zvekana«. Zatim nek mjesto 
mene pretplati na «Bugarskoga krajobraz od Serbie« je- 
dan komad, na »Antologiu« Pocića 1 kom.; na »Duh kčrst- 
janski« od .Ročia 1 komad. Sve ovo, kako spomenuh, 
nek pošalje na Peteka sa računom od ovih mojih kuplje- 
nih i onih mojih prodanih knjiga. To ga svesrdno molim. 

»Kola« treće knjige još nisam imao! Iz oglasa uvidih, 
da ona od Kraljevića Marka koja vam pisah, niste met- 
nuli u »Kolo«. Može biti da vam se ne dopada?? Iz oglasa 
na 4 knjigu opazih moje »Putovanje po Hercegovini«. Ja 
vama takvog članka nisam poslao već »Putovanje po Bo- 
sni«. Mislim, dakle, da ste taj članak uzeli iz »Danice« god. 
1841, ol iz Magazina god. 1842. Ako je, dakle, tako te ste 
moj sastavak udostojili- preštampati, onda ću Vam. poslati 
za »Kola« 5. knjigu »Opisanje Hercegovine« koje je u 

Magazinu Dalmatinskome bilo godine 1842. tiskano i koje 
ću ja za »Kolo« bolje urediti i popraviti. Dakle javite mi! 


Ove godine dobio sam povjerenje kod ovdašnjih ne- 
kih franciskanskih starješina te su mi arhiva gdjekoja u 
ruke predali, da, što je za me, mogu izvaditi. Između osta- 
lih prepisao sam ex originali Matije kralja ungarskoga 
latinski dekret od god. 1481 u Zagrebu njegovom rukom 
potpisan, tičući se dvaju manastira, koje su Mlečani od 
fratara u Dalmaciji oteli. Drugo: »Proclamaciu« na narod 
bosanski da se protiv Turcima podignu pisan 1737 i Fri- 
derika vojvode saksonskoga Cezarovu pridružen, in ori- 
ginali obadvoje. A ćirilskim slovima pisano, treće, »Mo- 
litva sv. Ivana Kapistrana protiva Turcim bijući se na 
Biogradu god. 1456«. Četvrto jednu diplomu posljednjeg 
kralja bosanskog Stjepana Tomaševića, pisano u našem 
stojnom mjestu Bobovcu 1461 rujna 18. gdje svome stricu 
Radivoju Jablanoviću posjedovanja daje itd. Obadva pi- 
sma pisana su bosanskom ćirilicom na čistome jeziku bo- 
sanskome, ali pusto nisu u originalu niti se ne može znati 
gdje se original nahodi! Ovo zasad vama samo napomi- 
njem, niti treba da tome štogod javno napominjete, bu- 
duć da bi mi put pripriječili da više ne mognem podobnih 
dokumenta imati za prepisati, koje mi se ni sad ne bi 
dale kad bi znali da će se tiskati, ili javno o njima govoriti. 
— Međuto imajte ustrpljenje, i kad sve arhive potanko 
prividim, onda ću sva tiskom na svijet objaviti! 

Pisao sam gosp. Gaju i ime  »Narodnih pjesama« 
koje namjeravam ovoga ljeta izdati u prvoj svesci: »da 
li je slobodno u Zagrebu tiskati pod imenom ilirske«, — 
pa mi još nije otpisao, može biti da nije moga pisma 
primio? To mu napomenite i javite mi kako se imadem 
vladati: bi li ih u Splitu pod tim imenom dao tiskati kada 
u Zagrebu ne bi mogle prodrti pod imenom ilirske? 

I da ste mi zdravo! Pozdravite domorodce: Gaja, 
Babukića, Kukuljevića i ostale ko upita. 


Vaš prijatelj i znanac 
I. Frano Jukić 


(fra Boni Perišiću) 

Prijatelju dragi! 

Imajući prigodu, nisam mogao propustiti ne javivši 
se mome znancu i prijatelju, kome, pored dalečine, od 
toliko vremena ništa ne pisah. 

Križancu fra Petru bio sam preporučio, da vam 5 
knjiga Vicića »Pjesama« pošalje, da ih ako mognete 
uputite po cvanciku; ako ste, dakle, primili, možete i Lo- 
ziću jednu na Kupres poslati, a Čuji ja sam poslao. Skoro 
razumjeh da je Čujić svoje djelo za štampu poslao u Za- 
greb; ako je poslao na Gaja, doista morate mu javiti, da 
će mučno biti štampano, jer Gaj rijetko da je kod kuće, 
a i kad je kod kuće, on ne otvara takvih knjiga, već nje- 
gov faktor u tipografiji, a ovaj za to malo mari, već se 
ima Babukiću preporučiti ako se hoće štogod štampati u 
Zagrebu. Ja sam prije nekoliko dana otpravio na štampu 
u Zagreb moje djelo »Plandovanja zabavna«, prvi sve- 
zak, cijena mu je cvancika, biće prenumerancija, i vaše 
ću ime metnuti. Naskoro ću i na »Narodne pjesme« dati 
proglas, prva knjiga koštaće dvije cvancike. Ovih dana je- 
dan sekular molio me je da preštampam fra Marijana Le- 
kušića »Bogoljubna razmišljanja M. L. 1730«. Budući da je 
on vas trošak svojevoljno obećao, zato sam ja na se to 
teško i dragovoljno dočekao, i ako me ne prevari, knjiga će 
još ove godine biti preštampana novim pravopisom. 


i F. Jukić: Putopisi i istor.-etnograf. radovi 27 

Vime »Narodnih pjesama« toliko sam vam već puta 
preporučivao, da na vas nije kakav: letarg naskočio pa za 
ništa ne marite. Ta ako nas je dugotrajna smutnja ne- 
koliko smela, opet nemamo se dosta spustiti. Koliko okol- 
nosti dopuštaju toliko se i trudimo; ne ugasujmo duha, i to 
će biti i proći: post nubila phoebus. Nastojte, dakle, pre- 
opisivati narodne pjesme, i ako koju imate, pošaljite mi 
odmah, jer ću odmah i drugu iliti dio slati u štampu. 
Glavni uzrok dosad što nisu bile otštampane taj je što 
sam želio da izađu pod imenom »ilirske«. Sad će, pako, 
Pod imenom »bosanske« izaći, | 


U Sutisci 1844, lipnja 24. Vaš prijatelj 


I. F. Jukić 


XI 
(Stanku Vrazu) 


Pozdrav Stanku Vrazu! 
»Plandovanja zabavna« 


Prije dva mjeseca poslao sam preko gosp. Peteka 
na vas moj rukopis, da ga davši na cenzuru proglasite u 
»Danici« u ime prenumeranata, pa eto dosad nikakvog 
glasa ni traga nema!? Ništa nemanje, eto, opet usuđujem 
se.na vas.i gosp. Babukića obratiti, šaljući vam drugi ru- 
kopis -— »Narodne pjesme« — i uz njega proglas, koga 
odmah dok primite činite tiskati u »Danici«, a djelo pre- 
dajte cenzuri. Eto šaljem pismo na gosp. Gaja u ime 
troška i s njime se razumite. Ako on na veresiju ne 
htjedne tiskati to prvo djelo, ondak činite po glasu poziva, 
tj. čekajte na novce od skupitelja, pa ga onda i predajte 

u tiskarnu. Ja se u vas i gosp. Babukića uzdam da ćete 
me poslužiti i to djelo nastojati da se čisto osobito od ti- 
pografičkih pogrešaka izda na svjetlo. : 


Primio sam poslane knjige »Čestopis« i »Narodopis 
slovenski«; ali čudim se da još moje knjige od Stazića, koji 
ih je preko Rijeke na Vranyzanya poslao još nisu u Zagreb 
došle?! Ja sam skoro opet pisao Staziću u ime toga posla. 
— »Kola« III još primio nisam. Od knjiga pošaljite mi 
još jednu Ročievu knjigu na finijem papiru u toku lijepo 
svezane, 2 od Lalićeve »Likarie«. Poslao bih vam koji 
sastavak za »Kolo«, ali ne znam hoćete li ga ove godine 
moći izdati? Drugo ništa već da ste mi zdravo. 

Pozdravite Babukića i sve domorodce. 


U Sutisci, 31 kolovoza 1844. I. Frano Jukić 


Veličina iliti format neka bude kao u vašoj zbirci. 
Broj, pako, egzemplara jedna hiljada, mislim da će dosta 
biti. Međuto, vladajte se po broju prenumeranata. Da 
priteče 300 komada, dosta će biti. 


XII 
(Ljudevitu Gaju) 
Mili prijatelju! 


Prije dvije godine, kad sam kod Vas u Zagrebu bio, 
najviše ste mi preporučivali: sabiranje narodnih pjesama. 
Ja truda nisam štedio, skupih množinu narodnih pjesama, | 
al se sada u smetnji nađoh, ne imajući troška za izdati 
ih što prije. U ime dakle toga uzroka ovo nekoliko riječi. 
pišem vam, da taj prvi dio, koga ovom prigodom šaljem na 
gosp. St. Vraza, imadnete ljubav tiskati u vašoj tiskarni 
O vašem trošku dok novci za knjige ne dođu, iz kojih će: 

| 27* 

se ta veresija isplatiti potpuno. Ako dakle tu ljubav ne 
odrečete mi, ondak ju priopćite gosp. St. Vrazu, da ru- 
kopis izruči tiskarni, ne čekajući prenumerante. Ovo dok 
vas molim izručujući se vašoj ljubavi jesam 


U Sutisci, 31 kolovoza 1844. I. Frano Jukić 


XILI 
(Stanku Vrazu) 


Mili moj Stanko! 


Od mnogo vremena isčekivao sam od vašeg prija- 
teljstva kakav mu god odgovor u ime mojih djela »Plan- 
dovanja zabavna« i »Narodne pjesme«, koje sam vam tu 
ljetos poslao, ne bi li se po koji god način moglo tiskati. 
Pa evo do danas ni glasa ni traga, ni jednog slova od vas 
ne imadoh, što mi je doista za veliko začuđenje. I brinem 
se osobito za drugo djelo »Narodne pjesme«, koje sam pod 
recepis poslao, je li Vam došlo? Ja sam u poslanici tome 
rukopisu: Narodne pjesme bio javio vami, ne će li g. Gaj 
te pjesme na svoj trošak izdati. Međuto, sad vas iznova 
molim da mi otpišete preko gosp. Peteka: mogu li se moja 
djela tude pomoću prenumeracije izdati oli ne? Da se 
mogu vladati: ako bi mogla, a to, molim vas, oglasite u 
»Danici«. | 

Za čudo mi je da po isti način što »Kolo« 4. k. ne 
izlazi zajedno, i scijenim da i tome trošak ima biti uzrok, 
radi šta morala bi Matica to breme na se uzeti! Eto vam 
šaljem nekoliko imena, koje ćete uvrstiti među prenu- 
merante vašijeh »Gusala i tambura«. Za novce vi se ne- 
ćete ni najmanje brinuti! To će moja biti briga prvom 
prigodom na gosp. Peteka poslati. Imena jesu: 


Eo, sode Pisma 421 
. Križanac Petar u Fojnici, 

Franković Franjo u Fojnici, 

. Vladić Anto u Fojnici, 

Jukić Frano u Fojnici, 

. Vincetić Franjo u Sutiskoj, 

Josić Blaž u Sutiskoj, 

. Krainović Bariša u Sutiskoj, 

. Perišić Bono, župnik u Rami, 

. Juričević Andrija, župnik u Rakitnom, 
. Martić Ljubomir u Kreševu. 


(po jedan istisak) 


OGOOODODOBOPB 


Drugo ništa već da ste mi zdravo! 
Znanac i prijatelj 
U Fojnici, 12 siječnja 1845. I. F. Jukić 


XIV 
(Stanku Vrazu) 
Časni prijatelju! 


Ja vas a vi mene pravedno možemo jedan drugoga 
kriviti i koriti poradi ljenosti i nemarnosti: što od toliko. 
vremena jedan drugome ne pišemo!? Pokora nek nam je 
obadvojici: unapredak češće se pismeno pregovarati. 


Istom sada vam izjavljujem moju radost što ste po- 
stali tajnikom Matice, Bog vas na dulje vremena u toj 
časti a u dobru zdravlju poživio na korist ilirske knji- 
ževnosti!!. . . Ovom prigodom po isti način javljam: vam 
da mi je preko načina drago što je vaše »Kolo« opet oži- 
vilo, te je 4 knjiga izašla! Ja mislim da i mojih sastavaka 
u njoj imade i, ako Bog da, biće i unapredak: možete se 


422 = Pisci Bosne i Hercegovine, Ivan Frano Jukić 


od moje ljubavi prama vami i slogi ilirskoj slobodno na- 
dati i nasloniti — da ću vaš jaki pomagač biti, što se rađe 
tiče: u mene dosta članaka blizu dovršenih ima, koje 
sve redom slaću vam za »Kolo«. Najpred ću vam poslati 
»Književnost dubrovačka«, zatim »Dalmatinska i Slavon- 
ska«. Članci ovi gotovi su, samo treba načisto prepisati. 
Jedino, pako, molim vas da mie obznanite, kako će to 
»Kolo« i koliko knjiga na godinu izlaziti? Da se ja znam 
vladati. 

> Dosad mi je g. Babukić, na moje narudžbe, knjige 
.dobavljao i slao, otsele, pako, moliću vas, da vi tu ljubav 
učinite i meni unapredak knjige šaljete, i to sve u Brod 
na gosp. I. A. Brlića, a odanle će mi sigurno dolaziti; 
novce, pako, primaćete preko istog Brlića, to vas svesrdno 
kano prijatelja molim! — Dakle, ova uprava nek vam 
služi uvijek: od pučkih knjiga uvijek mi po deset istisaka 
šaljite, a od učenih djela po jedan istisak i to dok izađu, 
ne čekajte da vam ja pišem, već slobodno šaljite u Brod 
na gosp. Brlića. — Sad, pako, nastojte mi što prije poslati 
1 kom. »Kola« 4. knjigu. Ako bi, pako, imali knjigu prvu, 
drugu, treću, to mi pošaljite, osim prve spomenute, još dva 
egzemplara od sve četiri knjige; 5 kom. drugog djela 
Gundulića, jedan komad Osmana i 1 kom. drugog djela 
činite napose lijepo svezati za me i poslati mi; 1 kom. 
crnogor. vladike: Gorski vijenac; 20 kom. Obradovića 
Basne, latinskim pismenima; 3 kom. Ilića: Narodni slav. 
običaji; 1 kom. McTOpHA BOCTOHHO CJIABEHCKOTb OOTOCJTy- 
»Kemma od Stojačkovića; 1 kom. Miklošića: Vitae sancto - 
rum, Viennae 1847. 

Ako Matica ilirska običaje davati na veresiju na co- 
misiju knjige, to onda i meni pošaljite po deset komada 
»Osmana« i drugog djela Gundulića — osim prije spo- 
menutih — koje ja ću ovdje nastojati rasprodati i novce 
na vas poslati. S tom opaskom, da knjige Gundulića, kako 

prije spomeruth pet komada tako i ovih šaljete na hrđa- 
vijoj kartu a me na velinu — boljoj, jer ovdje gledaju ne 
što je ljenše već što je jeftinije. 

Tude kod s Babukića imade mojih knjiga: Razlike. 
pisme preko 200 komada. Ja. bih vas molio, da ih vi ovim 
načinom rasnečeste: svakom domorodcu koji uobičaje ilir- 
ske knjige resprodavati, da mu barem 10 pošaljete, te da 
ih nastoje resrrodati, a njemu neka je jedanaesta na 
dar; cijena. zeko. znade se, po 20 kr. sr. Novce te nek na. 
vas pošalju. = vi ih na ime moje Matici ilirskoj predajte, 
s obavezam nadopuniti sumu od 50 for. sr. Dok bi, 
dakle, primili za spomenute moje knjige najmanje 5 for. 
sr., odmah teko učiniti bi mogli. Molim Vas, od ove moje 
želje hoće E išta moći izaći oli ne, prvim pismom odgovo- 
rite mi! 

(List nema datuma ni mjesta odakle je pisan, pa ni potpisa 
samog Jukića! Vjerovatno je iz 1846. Primjedba I. K.) 


XV 
fLjudevitu Gaju) 
Visokoučeni gospodine! 


Ne sumnjam da pameću vašom često pogledate na 
strane preko-unske i rastuženi uviđate da su još tmine 
kod nas! Kad će ove minuti, to još češće razmišljate!? T' 
doista, to mišljenje i ta želja jest svih domorodaca, da ne- 
sretnu ovu ilirsku pokrajinu, poslije toliko stoljeća, jed- 
noč već sunce od prosvjete ograne i obasja! 

Visokoučeni gospodine! Nekoliko rodoljubne mladeži 
naumilo je s početkom nove 1847 godine jedno književno 
društvo zavesti, kog će cilj biti — protjeranje tmina neu-. 
mitnosti iz ove nevoljne i od svakog zapuštene slavianske. 

države. Naša želja velika je, istina, ali za toliko podu- 
zeće vrlo malahna snaga! Sve je što nas tješi — pouzdanje 
u prijatelje narodnosti, u čemu ako ne budemo prevareni, 
zaista dobar napredak neće mimoići. 

Među te prijatelje vas, gospodine, prvog brojimo, 
zato oprostite što vas na pomoć otprto i slobodno poziv- 
ljemo — milost od vas tražeći, da nam od nove godine 
tri istiska »Narodnih Novina« s »Danicom« za svaki ma- 
nastir po jedan besplatno šaljete. Mi od vaše ljubavi ni 
malo ne dvojeći, s pouzdanošću, dok se u vašu milost pre- 
poručujemo, jesmo: 

V. gos. vašeg 
na ime ostale braće 


I. F. Jukić, franciskan 
U Fojnici, 1 prosinca 1846. i Fra Blaž Josić, učitelj 


XVI 
(fra Grgi Martiću) 

Dragi moj Ljubomire! 

Primio sam 1 pletu, 3 »Plača« i »Pjesme« po Vla- 
diću. Kazivao mi je Karaula vaše dogovaranje; on će na- 
stojati s nama zajedno raditi i u književstvu, i u duhu 
vremena! Dok ne sklopimo društvo, mi cenzure uvesti ne 
možemo, buduć da smo u književnicima još oskudni! Po- 
litike da se prođemo, toga sam i ja mnijenja. 

Liberica starih na prodaju više nemam nijedne, imam, 
pako, malih biskupovača još nekoliko, koje sam prodavao 
po 1 pletu, a otsad prodavaću po 3 groša, dakle ako ti. 
ustreba, javi se. Ja sam davno u Zagreb poslao na štampu 
Abecedar latinski i ćirilski, i držim da je već počeo se 
štampati u 2.000-istisaka. 





Dositejeve »Basne« nisu mi još stigle, a »Skladanje« 
Lucića 12 kom. ima i dva mjeseca da su mi došla, i blizo 
sva rasprodao — eto ti šaljem jedan kom. okviren i košta 
50 kr. srebra, — Što me moliš da ti članke opremim do 
Vraza mojom prigodom, u mene druge prigode nema već 
pošta, koju valja platiti. Dragi prijatelju, ja scijenim da 
ti ne sumnjaš o mojoj dobrohotnosti prema tebi, i doista 
kad bih mogao, to ne bih uskratio te pomoći! Ali vjeruj mi, 
da sam se više od 50 for. zadužio, i ne znam odakle ću 
platiti. Međuto opet, ako je šta na malu i na tankoj hartiji, 
te imaš gotovo, pošalji do današnjeg dana, ja ću opremiti. 
Ja scijenim, da se Vraz ne bi nećkao platiti poštarinu iz 
Broda do u Zagreb, a do Broda pošalji sarajevskom 
poštom. 


»Kolo« knj. V. još mi nije došlo, a pisao sam da mi 
više od 1 kom. ne šalju, buduć da i ove na mom vratu 


ostale su neprodate, i kome sam bio poslao, vratio mi je 
natrag ukaljanu. 


Pošalji mi to pjesama što imaš prepisanih; istina da 
još nisam počeo porizovati, ali znaš da ih valja najpred po 
vremenu i sličnosti urediti. 


Karaula, dok je od vas došao, sutra ujutro odmah je 
otišao u Iravnik, odazvao ga je g. Musuneo, da bude de- 
putat i reprezentant svih paroka latinskog obreda 
u vezirovu palaču na dojdućem općenitom saboru. 
Kad je pošao, preporuči meni, Kutleši i Frani Terziću, da 
brez odmicanja otvorimo učionicu! U utorak dogovarali 
smo se, u srijedu ljude obavijestili, a danas, fala Bogu na 
njegovom deru, otvorili učionicu i djece 36 dosad u uči- 
onicu došlo mi je. Ja sam vas trud na me dragovoljno 
primio: za ljubav božju, moga iskernjeg, a korist našeg 
naroda. koliko vremenitu toliko još većma duhovnu da 
Bog blagoslovi! 

Čuo sam da je i vama Karaula preporučio da to isto 
učinite, pa vaš časni Discretorium zabranio. Dosta ružno 
čuti! Deder, brate, nastoj ti koliko god možeš oko ljudi 
tih tude, da što prija prodrete i otvorite! Ja sam sve po- 
slove sad na stranu metnuo dok to ne uredim. Tako valja 
da i-ti uradiš, jer doista to je djelo jedno najslavnije i 
najkorisnije za buduće naše biće. 

Drugo ništa već srčano te pozdravlj ajući jesam 

U Fojnici, 30 rujna 1847. . Tvoj Jukić 


XVII 


(Ljudevitu Gaju) | 
G. Dr. Ljudevitu Gaju u Zagreb. 


U Fojnici, 6 listopada 1847. 
Mnogočasni gospodine! 


S ovim pismom priklonito jednu molbu k vama 
upravljam: Frano Glavadanović, rodom odavle iz Fojnice, 
želeći tamo poći da se koliko prosvijetli i izobrazi, zamoli 
me da ga vašoj dobrohotnosti preporučim, ne bi li vi do- 
brotu imali s njime i primili ga u vašu službu — u ti- 
skarnicu! — Pa poznajući ljubav vašu prama bijednim 
Bošnjacima, usudih se rečenog Franu vašoj uobičajnoj 
milosti preporučiti. — Momak je prost i dobrog držanja, 
zna čitati i pisati. 

Za moj »Abecedar« i opet molim vas, da ga što prije 
metnete pod tisak, budući da smo naumili što prije zavesti 
učionice, dapače ja sam na 30 prošlog mj. ovdje već zaveo, 
i.neimajući novog »Abecedara«. stari djeci predajem, te 
tako ću dva posla imati; ja se uzdam, da mi tu milost 
nećete uskratiti. 
| Do tri dni poslaću vam po pošti na G. Žaka Kalen- 
.darium latinski, da ga vašim tiskom izdate do nove go- 

dine, što bude troška primićete od ovdašnjeg starješine 
preko mene. Opširnije pisaću g. Žaku. 
Drugo nemajući vam šta pisati, ostajem ljubeći vas! 
Pozdravite gg. Babukića, Vraza i ostale domorodce. 
Vaš istinski prijatelj 
I. F. Jukić, franciskan 


XVIII 
(Anti Kaiću) 
Mili moj rođače Anto! 


Po Musiću primio sam vaš dar: stihove na čast Gaju, 
a po Alaupoviću Pjesme Ljudevita Vukotinovića, na kojim 
obadvoma lijepo zahvaljujem. 

Istina, da ti meni rijetko kao 'i ja tebi — pišeš, ali 
zato ništa ljubav naša na srcu valja da stoji -- kao kod 
pravih prijatelja i rođaka. 
| Ovu knjigu predaće vam Franjo Glavadanović koji 
tamo polazi, eto pisao sam g: Gaju i preporučio ga, pa ga 
eto i tebi preporučujem, da ga odvedeš do g. Gaja i, ako je. 
ikako moguće da ga primi u svoju tiskarnicu; ako li, pak, 
ne bi htio g. Gaj ol ne bi mogao primiti, to molim vas, da 
ga vi kako najbolje znate tude namjestite, jer će nam s 
vremenom sličnih ljudi trebovati — buduć da ćemo mi 
nastojati kupiti tiskarnicu, dok se još malo smirimo. 

U Benjaluci nisam bio ima 4 godine, ali ću naskoro 
tamo. 
.Karaula je iz Stambola stigao, a drugi još nisu. 
Provincija je predobila stranku Barišića, Naskoro mislimo. 
narodne učionice otvoriti, a ja sam ovdje već otvorio, 
dolje u varoši najmio kuću, imam učenika preko 40. 

Tu podavno poslao sam na g. Gaja rukopis od »Abe- 
cedara« za bosanske učionice, kad se stane tiskati, molim 
te budi pri korekturi, da se falinga ne uvuče! 

Do nekoliko dana poslaću po pošti na Gajevog fak- 
tora 1 Žaka Kalendarium pro anno 1848. Moli vas i po- 
zdravlja P. O. Karaula, da budete pri korekturi i da na- 
stojite da se što prije dogotovi. | 

Mnogi su fratri poslije tebe pomrli, za koje mislim 
da si čuo? | 

Drugo nemam ti šta preporučivati, jer ljubezno vas 
grlim i pozdravljam | . 
tvoj rođak F. Frano Jukić 
U Fojnici, 6 listopada 1847. 


XIX 
(Ljudevitu Gaju) 
U Travniku, 6 veljače 1849. 
Časni gospodine! 


Od gos. Babukića primio sam moje »Abecedare« u 
vašoj tiskarnici i vašim troškom tiskane. Na Vašoj darežlji- 
vosti i ljubavi ja vam svesrdno zahvaljujem i zahvalni 
će biti i ostali ovdašnji domorodci na vašoj milosti koju 
kao dosad tako i sada ukazaste nama Bošnjacima! 

Pisao mi je Anto Kaić šta ste mi poručili po njemu 
uime mog zemljopisa; scijenim da vam je prikazao moj 
odgovor, na koje ja nadomećem da ću spomenuti zemljo- 
pis nastojati mjeseca ožujka svakako, ako Bog da, dogo- 
toviti i po svoj prilici do vas ga glavom donijeti. Ovo dok 
vam javljam, i opet ovamo na vašoj ljubavi zahvaljujući, 
ostajem ljubeći vas i vašoj ljubavi preporučujući se, 
ostajem, : 

prijatelj 1. F. Jukić, učitelj 





XX 
(fra Boni Perišiću) 
Mili moj prijatelju fra Bono! 


Kad sam vam posljednji put pisao, nadao sam se 
bolesti, ali ne tako brzo. Hvala Bogu mene je bolest stra- 
šna bila poklopila. Ja sam istina na noge se pridigao, ali 
ufanja nemam od potpunog ozdravljenja. Nek se božja 
volja vrši. Svaki dan želio bih odavde poći, ali slabost 
ne pripušta. | | 

Vašu sam knjigu primio; provincijal mi je predao 
42 plete u ime »Novina« za koje sam već pisao i novce 
opremio. U Zagrebu se ne mogu naručiti, već na posljed- 
njoj pošti. Kazaće vam provincijal: »Novine« će dolaziti 
kao i dosad one iste. Ovo 60 groša za vascuo i još 22 
groša što mi je fra Martin Nedić poslao po gvardijanu 
sutjeskom kad tude dođe, ostavite kod vas u račun što 
sam vam dužan, tako isto i od fra Mate Mikića što pri- 
mite, bilježite u račun. Ako to 82 groša sutjeski gvardi- 
jan nije poslao, pišite mu od moje strane nek vam pošalje. 


I ml. pošt. provincijal i vi ste mi naručivali za Ba- 
novu priliku, koja je eto skorom stigla, ali se je okvira 
zlatna pokvarila ponešto, s provincijalom sam se razgo- 
varao, i on mi reče da vam je pošaljem, ali da je krijete 
od Prošikara i od sličnih natražnjaka. Košta 5 forinti —- 
15 pleta; brojte i ovo u spomenuti dug moj, pa ćete mi s 
vremenom sve javiti. Pozdravite mi fra N. Krilića; žao 
mi je što se nije navratio, ja bih se iz daljega svratio i 
zdrava obašao, a on mene bolesna ne htjede; nek mi što- 
god piše porad mojih kod njega na prodaju stojećih 
knjiga. Župnik Veksf. prvi tom cio je, u drugom .biće 
continatio; a ni drugi ni treći još nije izašao ispod tiska. 
Da knjige dobavljate iz Zagreba, kojim putom? Ja vam 

sam ne znam kazati. Ja sam svaki način evo deset godina 
kušao i tražio, pa, kako znate, po po godine prođe dok mi 
iz Zagreba stignu! Do Broda mogao bi vam isti knjižar 
Lavoslav Župan slati, ali od Broda do vas to je muka, tim 
veća što nikog ne poznajete, a dok upoznate, dosta će 
vas truda i vremena. stati. Meni su ovdašnji trgovci, rišć. 
kršćani a katkad i Turci dobavljali, i valjalo ih je osim 
kirije opet mititi. 


Ostajem ljubeći vas i grleći | 
U Travniku, 28 svibnja 1849. 
Prijatelj 1. F Jukić, v. r. 


Začudo mi je, da ona dva neprodana »Koledara« ne 
vrati mi?? Tim više što bi meni jedan trebao. 


XXI 
(fra Boni Perišiću) 
Mili moj prijatelju fra Bono! 


Knjigu vašu od 30 stud. primio sam i u njoj 7 kom. 
st(arih) nov(aca), na kojim lijepo zahvaljujem i zajedno 
preporučujem da mi sve i koje ste vratili i bosanske i 
dubrovačke kupite i pošaljete što prija, a koliko zasjeći 
bude, poslaću vam odmah pare; to nek vam je dobro pre- 
poručeno. | 


Uime knjiga koje sam pisao da mi vratite, osim što - 


ste po Kriliću poslali, ništa nisam više primio, a po Kriliću 
ira N. ove su bile: 

1 »Dog. Sveta«, 1 »Talianke«, 2 »Iskrice«, 1 »Eli- 
zabeta«, 1 »Župnik Vek.« i 1 »Kol« vel ove rekoh, i 


i 
H 
' 

druge nikakve! Najviše sam želio »Pjesmarice« pošaljete, 
za koje opet preporučujem da mi sve povratite Piesm. 
što nisu prodane, a ima ih kod vas 6 istisaka po dvije sve- 
ske, od kojih pisali ste mi da ste dvije prodali, jedne, 
recimo, da ste u biblioteku metnuli, ostaju dakle 3 ne- 
prodane, ako ste ih prodali, to je i bolje. 

U knjigi spominjete da ste prija poslali, ali ja ne 
znam po komu? Da ne razumijete po fra Nikoli Kriliću, ol 
još po komu? — Uime 1 kol. ja nisam nijedne knjige mogao 
vaše zasad naći, što ste mi u Travnik pisali, već samo 
sam bilježio što kad sam vam slao, i šta ste mi plaćali 
i šta još kod vas ostaje, dakle mogao sam se prevariti jal 
ja jal vi. Zato sad nek stoji, ako se ne izbistri, nije velike 
ni štete. Ostale pak ovamo mi poslate knjige Vaše čuvam, 
a ivi moje čuvajte. Za knjige koje preporučujete, ja sam 
evo po drugi put pisao, zato kad stignu, nastojaću .što 
prija poslati. Male »Pučke kalendare« što su neprodani, 
vratite mi, tako isto i »Zabavne čitaonice«, »Sveta Dogod.« 
i »Seljanke«, ako je koja pretekla od prodaje, i suviše od 
biblioteke, vratite. — Pozdravite pošt. gvardijana, vikara, 
meštre, fra Nikolu i ostale prijatelje. Čestitam vam bo- 
žičnje blagdane i Novu godinu, Bog vas poživio rodu i 
redu korisni da budete mnogo godina! 


U Varcaru, 14. prosinca 1849. Tvoj Jukić v. r: 


XXII 
(fra Marijanu Šunjiću) 
Mnogopoštovani oče i dobročinitelju moi! 


Više vremena prošlo je da Vam ništa pisao nisam; 


što slabo zdravlje, što mnogi poslovi to prepriječiše. Znam' 


da i vi. mnogo posla imajući, volite da vam se često glava 

ne razbija s čestim mojim knjigama. Međuto oprostite 
što sam vam i s ovim dosadan! Iz priloženog ovdje pisma 
opazićete nekog domorodnog društva namjeru, kako žele 
u svim nahijama nekoliko potpisa učiniti, dva čovjeka 
pouzdana — jednog ristjanina i jednog krstjanina — po- 
slati s ovim potpisima najprije u Zagreb k g. B.(anu), za- 
tim u Beč, Biograd, ovdje uzevši preporuke, u Carigrad —- 
i s pomoću internuncija ruskog i austrijanskog nastojati 
da Porta zadovolji narodnoj želji. 

U tako važnoj stvari nisam mogao propustiti da vam 
ovu stvar ne javim, želeći znati šta vi o tome mislite. 
Ako mi franciskani po običaju dosadašnjem stanemo naše 
od narodnih interesa cijepati, i samo što je naše cijeniti, 
to unaprijed znam šta ćete mi odgovoriti: »Nije tomu 
vrijeme! Na nas to ne spada.« Ali ja se od vas nadam da 
ćete mi utješiteljnije odgovoriti i spomenuto pismo u 
čemu vidite da je nepotpuno, ispraviti dostojati se. Uči- 
nite tu ljubav te mi otpišite preko fra Ilije Katavića. 

Srećne vam božićne blagdane i početak Nove godine 
čestitam, Bog vas poživio rodu i redu našemu na mnogaja 
ljeta! 

Fra Anto pozdravlja zajedno sa mnom Vas i svu 
časnu obitelj redovničku. 


U Varcaru, 14. prosinca 1849. 
Ponizni brat fra Frano Jukić 


XXII 
(fra Boni Perišiću) 
Mili prijane! 
Na vašu posljednju od 2. sječnja odgovaram: knjige: 
koje ste jedanput na konat knjižnice uzeli, nemojte mi ih 
vraćati, već samo one koje se nisu mogle rasprodati; a ni. 

OVE sve: »Plača«, »Abecedara«, i Vicića »Pis(me)« nemojte 
mi vraćati, neka stoje kod vas, ako još ko htjedne kupo- 
vati: »Plači« gr. 3, Vicića Pis(me) 1 pl. a »Abecedar« po 
l& plete. — U Zagreb poslao sam prija 6 mjes. 150 pl, 
naručio sve nove knjige, pa evo još do danas ni odgovora 
ni knjiga. Zato ću još malo počekati, pak ako ne stignu, 
poslaću što još tvoga kod mene ima; a ja sam sve sračunao 
i još ja moram tebi oko dvadeset i dvije plete dati. Međuto 
pisao sam u Travnik na Katavića, da nešto moga duga 
onde naplati, te da ti pošalje 8—10 pleta, koje kad vam 
— iako vam — dođu, javite mi! U ime ono 100 pl. stu- 
denog 1848 poslanih na me, ovako se ima razumjeti: 
provincijal meni je pisao da uzmem od fra Ive Krilića 
na njegovo ime 100 pleta, a on da će položiti gardijanu, 
a pisao mi je da ćete vi javiti na koju svrhu, i tako je 
bilo. — Što mi napominješ o staroj mržnji, o izgubljenoj 
nadi itd., fratri, osobito stari, kanoti ljudi bresposlenjaci, 
boljeg šta i ne znaju činiti; oni su nas, istina, jednoč pre- 
varili: obećali nam zlatne planine dok nas u svoje mreže 
upletoše; ali ovo neka nam za nauk služi: nek se inade, 
neka nas mrze, nek čine partite, ali osim nas mlađarije. 
Mi rađimo, pišimo, učimo nas i druge ne samo da budu. 
fratri bosanski već i domorodci slavenski. Vi imate lijepu 
zadaću, da mladež, kojoj ste učitelj, osim teoretičkog sko- 
Jasticizma, naučite ih praktičku školu: da budu, istina, 
pravi redovnici, ali da se redovništvo ne uzdržaje u onim 
pogreškama koje su našu provinciju okužile; a te pogreške 
znate koje su. Svaki radimo više za mladež nego za nas 
iste, pak nas nada prevariti neće; koliko god nas nepri- 
jatelji smetali, ako mi stazom kreposti ushodimo, prodrt 
ćemo. Fractus si labitur orbis Imp. 


Sto se tiče »kase«, njezina je svrha dobra, samo kad 
bi se s njom onako postupalo; eto i ja sam dao dva talira; 
drago bi mi bilo kad biste mi mogli sviju »darovnika« 


I. F. Jukić: Putopisi i istor.-etnograf. rađovi X 28 


434 Pisci Bosne i Hercegovine, Ivan Frano Jukić 


imena i koliko je koji dao prepisati i poslati. Pozdravite 
mi Baltića; drago mi je da je srećno vidio opet svoju otadž- 
binu. Hvala mu na poslatom daru! Pozdrav i Laziću, nje- 
govu. sam knjigu primio. Lagah još nisam primio, ako 
primim, poslaću mu. 

Ja sam svakako namislio sad u pramaljeće poslati 
na štampu knjige: »Prijatelj bosanski«. Do 20 dana mislim 
ga zgotoviti i provincijalu na pregledanje poslati. Ovo će 
djelo, ako imadne prenumeranata, izlaziti svake godine. 
Članci su za ovu godinu sljedeći: I. Zemljo- i državo- 
pisni pregled turskog carstva u Evropi. II. Starine bosan- 
ske, III. Životopis fra Mate Benlića, biskupa biogr. IV. 
Knjižestvo bosansko. V. Narodne pjesme. VI. Nar. pri- 


povijetke. VII. Nar. poslovice. VIII. Nar. zagonetke. Vi o - 


ovome nikome ništa ne kazujte, a svoje mi mnijenje pri- 
opštite. Pozdravi mi sve znance i prijatelje. Tebe osobito 
ljubeći ostajem 


U Varcaru, 27. siječnja 1850. Tvoj Jukić 


XXIV 
(Ljudevitu Gaju) 

Dragi moj gospodine Ljudevite! 

Želja je moja bila ovamo došavši pisati vam i zahva- 
liti na vašoj dobroti i uljudnosti iskazanoj od vas prama 
meni, ali sam čekao štogod izvjesnog, da vam, ako će biti 
i kasnije priopštim. — Što ste vi preporučili, a ja obećao, 
to sam po mogućnosti radio kod ovdašnjih Slavjana. . . 
g. Pejakovića najmučnije sam obavijestio o vašim dobrim 
namjerama: da vi želite sada svojski raditi itd. g. Miklošić 
začudio se je odviše, da ja drugo govorim o vama, a da 

drugačije od drugih čuje? Društvo na akcije za knjigo- 
trštvo nikojim ne može iz glave da izbije! Ja sam im naveo 
priliku od tri brata, koji kad su na troje podijelili baštinu, 
svakom malo zapalo, brzo sva tri propala... Najpotlam 
sam ih uvjerio da sa svojim društvom neće mnogo uspjeti, 
a to zato, jer nemaju čovjeka okretna, kao što je g. Gaj? 
Ovo se je vrlo dopalo; opomenuo sam ih na njihove po- 
govore, da vi sad ništa ne radite, da se obazru na okol- 
nosti mučne, a protivno će se naskoro uvjeriti itd. itd. 


Ovdje sa Slavjanima dobr6 sam se upoznao, kad se 
sastanemo kazaću Vam. Moje djelo Bosanskog prijatelja 
teško čekaju i željno ispituju kada će biti gotovo? Dakle, 
gospodine, ako niste metnuli pod tisak, to vas molim da 
ga što prije mećete, da se ne hvatamo u laži, jerbo sad, 
kad je objavljeno i kad svako željno iščeka, ako kasno 
izađe, gubi pola cijene; nek vam je, dakle, svesrdno pre- 
poručeno da ga mećete pod tisak; istisakah od 1.000 ništa 
manje. 

Danas je bila u 10'> ura deputacija kod g. bana, 
predvodio je Štrosmajer, i ja sam tude bio. Potlam g. 
biskup prikazao me banu, komu je drago bilo. Od Jelač- 
kinje reče, da mu se dopala, reče: Kano Kačić dobro 
pjevate. G. Štrosmajer primio se je svojski moga posla, 
danas je predao pisma g. banu, a kasnije će Schwarz Kul- 
meru, Bachu itd. Ban sutra polazi zaista preko Varaždina, 
ja ću u utorak. Kod g. Milivoja bio sam, on reče mi da je 
dobro da kušam ovim putem, zatim preko srpske Agencije. 
Pozdravite vašu gospoju, prijatelja Čavlovića i mladu 
gospodičnu od strane njezina oca, komu sam predao po- 
slane stvari. 


Danas će biti gotov carski manifest na Hrvate, kog 
će ban sobom ponijeti: čujem da će do sabora. budućeg 
ostati sve pri starom upravljanju po banskom vijeću. Flug, 

kažu, doći će tamo da organizira Hrvatsku. Od ovih no- 
vosti ne treba da šta pišete u novine. 
Ljubeći vas iskreno, ostajem . 


U Beču, 21 lipnja 1850. 
istinski prijatelj 
I. F. Jukić 


XXV 
(Ljudevitu Guju) 
Mnogocijenjeni gospodine! 


Kako sam otišao od vas ništa ne čujem, jeste li 
»Opisanje Bosne« metnuli pod tisak i dokle će gotovo 
biti? Ja bih želio da što brže bude gotovo, a kad bude go- 
tovo, od ono mojih 100 istisaka 30 podajte županima na 
moj konat na rasprodanje; 10 istisaka, lijepo vezanih, neka 
bude na moj račun, te mi ih zajedno spremite sa »Abe- 
cedarom« mojim, koga dajte onako meko uvezati, kao i 
prvo izdanje, te pošaljite u Sisak na g. Franu Kernera, u 
Gradišku Staru na g. Adama Vemera, ekspeditora, u Ba- 
njaluku na g. Đorđu Delića, trgovca,to vas molim da uči- 
nite što prije. 

Novoga to imamo da je Omer-paša danas krenuo se 
iz Banjaluke put Krajine sa 4.000 vojnika i 13 topova; 
na putu u Varcaru prikazao sam mu jedan istisak »Bos. 
prijatelja«, to mu se vrlo dopalo, pisao mi, te sam za njim 
došao u Banjaluku; malo me je prijatnije primio nego 
Jelačić, i moje mu je ime radi književnosti više poznato, 
i to kao turskome paši i otomanskom seraskeru, nego hr- 
vatskomu banu i austrijanskomu feldcegmajsteru. Omer- 
paša on je ne samo Hrvat, nego i Slavjanin i domorodac, 

odveć uljudan i razborit; dvaputa sam kod njega -preko 
dva sata bio, nadario me sa 500 groša; naredio mi da za- 
vedem jednu općenitu u Bosni korespondenčiju političku 
i da mu šaljem uredna izviješća. Iz velike moje k vama 
privrženosti samo za vas ovo javljam vam, želeći da tajno 
ostane ovo o meni i Omer-paši, što vam pišem, nek ne ide 
u novine, ni na ulice... | 
Dotro bi bilo, da vi učinite jedno podvorenje Omer- 
paši na bosanskoj granici i damu Bosnu preporučite; ako 
vam austrijanska politika ne smeta? — Za  »Novine« 
vaše sad vam nemam kad pisati, već nastojaću što prije. 
Želio bih znati kako prolazite s »Bosanskim prijateljem« 
i možete li pod istim ugovorom drugi svezak primiti? 
To javite što prije: do dva mjeseca drugi ću vam svezak 
poslati. E 
Pozdravite vašu gospoju, Čavlovića i sve prijatelje. 
Ljubeći vas ostajem 
iskreni prijatelj 
U Banjaluci, 8 rujna 1850. I. F. Jukić 


KAVI 
(fra Boni Perišiću) 
Dragi moj fra Bono! 


Ja sam tvoju posljednju primio: »Kolendar« sam ti ja 
zaista spremio, ali ga je neko spedno iz tvoje sobe, na to 
pazi! Mjesto čitanke mogao sam se prevariti, te ti spremiti 
dva stol... Eto ti sad: 10 Bos. prijatelj, pet si platio, eto 
1 Kolendi(ar) i 1 Čitanka. Dobro nije još ištampan. Ja sad 
nemam kad račnnati. To opremi u Sutisku. Pozdravi Ka- 
raulu, nek mi oprosti da »Bukvara« ne šaljem, zato što 

ih sad ne mogu ponijeti. Novog bih ti imao mnogo koješta 
pisati, ali pustog vremena nemam da se naspavam. Omer- 
paši poklonio sam Bos. prijatelja, to mu se dopalo, da- 
rovao me s 900 gr. On je moje članke od 10 godina čitao 
u »Danici«, on je domorodac etc. etc. Naložio mi je da 
zavedem opće dopisivanje po svoj Bosni, što se god do- 
godi važna, da mu javljam etc. etc., trud veliki. Omer- 
paša cijeni me i moje savjete rado sluša, zato kod njega 
za kršćanstvo nadam se da ću mnogo izraditi moći etc. 
Ti od ovoga ne kazuj ništa nikomu. Ostaj s Bogom i ljubi 
ljubećeg tebe. 
Eto ti »Kastriota« k: 30. 


Varcar, 17. rujna 1850: 
| Tvoj Jukić 


XXVII 
(Ljudevitu Gaju) 
U Varcaru, 28 studenog 1850. 
Velecijenjeni gospodine! 
Ja sam ostao dužan vama zahvaliti na ime časnog 
pjesnika Jelačkinje, koji mi je to preporučio i kome je 


je vrlo milo bilo viditi onako lijepo utištenu, od koje vi 
niste troška štedili da što ljepša i ugodnija izvanjskim 


vidom postane; ja vam dakle sad na ime njegovo: zahva- 
ljujem, a i od njegove strane slijediće vam lijepa zahva:- 
nost. — Isti spomenuti pjesnik ovo iznova sastavio je: 
Pjesmu na slavu biskupa Štrosmajera, te je sad šaljem, 
da ako vam se vidi vrijedna, da je tiskate kao i Jelačkinju, 
o vašem trošku, samo da na me nekoliko istisaka poša- 
ljete, a ostalo nek je na vaše razređenje; to vas moli spo- 

menuti pjesnik, a i ja od njegove. strane a i od: moje. 
Istina, znademo mi da imate dosta preko reda troškova, 
ništa nemanje usuđujem se i ja napastvovati vas, što ne 
bi bilo uputno, da mi nije vaša domorodna ljubav poznata. 

U ime II sveska »Bosanskog prijatelja« pisao sam 
vam jesenas, a i kasnije preko Kaića pitao: hoćete li pod 
prijašnjom pogodbom primiti trošak na se; odgovora još. 
nemam. Molim vas da mi preko Kaića javite što brže u 
ime toga, drugo u ime ove Pjesme, hoćete li je tiskati oli 
ne? — Tako isto molim da učinite i s Opisanjem Bosne 
-— kad gotovo bude — onako kako sam pisao vama i ka- 
snije Kaiću. S ovim ostajem ljubeći vas i pozdravljajući; 
pozdravite vašu gospoju i malu djecu. 


Iskreni prijatelj 


I. F. Jukić 


XXVIII 
(fra Grgi Martiću) 
i U Drenju, 10 srpnja 1856. 
Mili moj prijatelju Martiću! | 


Pismo tvoje od 11. lipnja primio sam. Ja zahvaljujem 
na brizi i trudu kog ulažeš kod časnog Vezira za moj po- 
vratak! Vjeruj, prijatelju, da mi je ovdje zdravlje tako 
klonulo da nema dana da mi što ne fali, sad u ovim bur- 
nim okolnostima, ali mi ovdje zrak nikako ne prija, mnogo 
sam zdraviji bio u Italiji i Dalmaciji, al šta ćemo kad je 
tako. : 

Piše mi Vranicany iz Biograda da je on, istina, opre- 
mio moje Knjige po konzularskom poštardžiji do u Brod, 

ali se ne sjeća na koga, zato tebe moli da tude u konzu- 
larnoj: kancelariji potražiš cedulje poštanske od ono doba, 
tj. mjeseca ožujka g. 1852., što vas i ja molim, nećemo li 


u trag unići, premda on piše, ako s se ne nađe, da će drago- 
voljno isplatiti. 


Ljubeći te i pozdravljajući jesam 
stari prijatelj 
I. F. Jukić 


KXIX 
(fra Grgi Martiću) 


Stari moj prijatelju i domorodče! 


Na časno pismo tvoje od 5. veljače o. g. sad se istom 
odužujem. Evo će naskoro biti po godine da se bolestan 
sve jednako po postelji prevrćem, Ozdraviti se ne more, 
umrijeti se ne da. Istina da mi je sad nešto bolje nego je 
bilo zimus, kad sam bio i svetotajstvim umirućih provi- 
đen, ali pri svem tome još sv. mise ne mogu govoriti. Ako 
mi ikoliko bude bolje, moraću ići u Peštu ol u Beč da 
tražim ljekarsku pomoć, ako se pomoći može. Bio je ovdje 
naš Sukić desetak dana i prepisao mi salep da.pijem, pa 
ništa bolje — bolest se uvijek povraća. Ovdje prilažem 
pismo, koje molim da ga predaš u tavnici gdje je naš 
Šokčević; tu se nalazi taj Đorđe Damjanović iz Varcara, 
moj. negdašnji učenik; njega priju porad neke djevojke 
i hoće silom da ju uzme etc. Molim te, porad starog pri- 
jateljstva, da mu koliko možeš pomogneš da se te bijede 
oslobodi. Još ću te moliti da mi, ako je kod liebe, puto- 
pis u Carigrad pok. Dropulića pošalješ na službu, i ako 

nije kod tebe, da mi ga nastojiš nabaviti erga \restitutio- 
nem. Mene premda bolest tare, ništa nemanje pomalo se 
i sad bavim književstvom — i ako mognem ikako, nasto- 
jaću moje »Putovanje« dovršiti. Pozdravi Ljubića i sve 
ostale moje tude znance, kanoti Pepu Stipu Knezića s ci- 
jelom njegovom familijom, Niku Pavlovića Livnjaka, Niku 
Škarića, Maru Tominu, Ristu Radulovića itd. 

P. P. Nadam se da će tamo oko Uskrsa prispjeti 
moj rođak Anto Kajić u ime tiskarnice; molim te budi mu 
na ruci, nećemo li i mi tu sreću doživiti da imadnemo 
bosansku tiskarnicu. 

Ljubeći, te i pozdravljajući ostajem 

U Đakovu, dne 25. ožujka 1857. 


Tvoj I. F. Jukić 





